
Să doreşti să-ți schimbi viața, să aspiri la 
minunata Americă... Câte visuri frumoase, câte 
obstacole ... 

Micuța Katie, singura fiică a familiei va 
putea avea o copilărie fericită sau va fi sacrificată? 

Viața ei va fi luminoasă sau va avea un 
destin tragic, în care pasiunea învinge rațiunea? 


“Katie şi Josh se plimbau de mână pe plajă. 
Fulgi albi, dantelați plutea pe valuri. 

- Eşti fericită, draga mea? o întrebă Josh. 

- Sunt cea mai fericită femeie din lume. 

- Serios? Râse veselă şi se aplecă să-l 
mângâie pe Hobo V. 

- Am familia mea şi pe Hobo. Şi-am un soț 
minunat. Te iubesc Josh. 

- Ah, draga mea, şi eu te iubesc!“ 

Pentru tatăl meu, Alex Harrison, 
cu dragoste și admirație 


1 


Katie Gallagher îşi înălță capul spre cerul întunecat de ia- 
nuarie și încercă să prindă un fulg de zăpadă pe limbă. Cozile 
ei lungi fluturau în vânt și faţa îi strălucea de bucurie. Katie 
savura asemenea momente, pentru că își amintea mereu vo- 
cea fermă a mamei sale, care o prevenea că viața este grea, 
crudă, nu un joc de copii. Auzea aceste cuvinte de treispre- 
zece ani, de când se născuse, iar acum, când și le amintise, 
îi pieri zâmbetul. Uită de farmecul zilei de iarnă, de bucuria 
ninsorii. Işi băgă mâinile în buzunarele hainei ponosite și grăbi 
pasul. Se opri pe bordura trotuarului, lăsând să treacă o tră- 
sură și apoi traversă, dând colțul în drum spre casă. 

Familia Gallagher locuia într-o zonă a Manhattanului cu- 
noscută sub numele de Bucătăria ladului, care cuprindea case 
cu chirie, cârciumi și dughene de amanet. La vest se întin- 
deau șantierele Căilor Ferate new yorkeze, iar la nord fabrici, 
grajduri și abatoare. Era un cartier periculos pentru cei care 
nu-l cunoșteau. Imprudenții care se aventurau noaptea riscau 
să întâlnească hoarde de tineri care se năpusteau asupra vic- 
timelor din bezna aleilor ascunse. Şobolanii, Gorilele, Golanii 
erau bandele cele mai temute în Bucătăria Iadului, în 1903, 
dar lui Katie Gallagher nu-i păsă, pentru că învățase să fie pru- 
dentă de la o vârstă fragedă. 

Deşi o înspăimântau uneori, străzile Bucătăriei ladului îi 
ofereau adesea alinare lui Katie. Aici se simțea acasă, pentru 
că în locuinţele cu chirie locuiau zeci de familii irlandeze cu 
mulți copii. Lui Katie îi plăceau copiii. Mişunau peste tot pe 
străzi. Se înghesuiau în praguri, stăteau ghemuiţi pe trotuar, 
strigau și se jucau. Cei mari se duceau la școală, deși putini o 
terminau. Majoritatea munceau să-și ajute familiile după ce 
făceau șase clase. 

Familiile aveau într-adevăr nevoie de ajutor. Bărbaţii mun- 
ceau din greu — ca docheri, salahori, căruțași — iar femeile 
spălau și coseau, dar tot nu reușeau să scape de sărăcie. Le 
venea foarte greu să asigure hrana zilnică și haine pentru 

copii. Bolile frecvente în casele înghețate iarna și sufocante 
vara erau tratate cu leacuri băbești, pentru că nu aveau bani 
de doctori și medicamente. Mureau pe capete și erau în- 
gropaţi în cimitirul săracilor din Potter's Field. 

Familia Gallagher era dintre cele mai sărace. Tatăl lui Katie 
murise de un an și mama ei se descurca așa cum putea. Spă- 
la și călca munți de rufe, iar Katie muncea duminica — făcea 
curățenie acasă la un preot, iar fratele ei, Hugh, descărca tone 
de cărbuni după școală. li îngrijeau amândoi pe frații lor mai 
mici, Sean de trei ani și Francis de doi. 

Acum, când își aminti de fraţii ei mai mici, lui Katie îi reveni 
zâmbetul. Mai era o oră până să se întunece; o să-i ia pe Sean 
şi Francis să se joace în zăpadă. Grăbi pasul bucuroasă. 
Ochii verzi îi sclipeau de nerăbdare. Când ajunse în Tenth Av- 
enue, o luă la fugă. Ajunsese la ușă, când o lovi un bulgăre în 
ureche. Incă unul o izbi în umăr. 

— Să-ţi fie rușine! Tommy Muldoon, îi strigă ea râzând celui 
mai mare dintre băieţii Muldoon. 

Se uită la fețele lor zâmbitoare, pline de pistrui, umbrite de 
șepcile zdrențăroase. Se aplecă, luă o mână de zăpadă, dar 
apoi își aminti de mama ei și-i dădu drumul printre degete. 

— Să-ţi fie ruşine! strigă ea din nou. 

Drept răspuns, se abătu asupra ei o ploaie de bulgări și fugi 
pe holul întunecat care ducea spre scări. 

Katie zâmbea fericită în timp ce urca în grabă până la eta- 
jul patru, unde se afla apartamentul familiei Gallagher. O dată 
sau de două ori își pipăi buzunarul unde erau bănuţii primiţi de 
la preot — mica ei leafă zilnică. Era mândră de cât câștiga, 
deși era foarte puţin, pentru că, acești bani vor hrăni familia în 
timpul week-end-ului. Vor avea o bucată de carne și gândul 
acesta îi lăsă gura apă. Pierdută în visele ei în care vedea nu- 
mai bucăţi de carne, pâine și ceai fierbinte, n-o observă pe 
mama ei, care stătea în prag. 

— Bine că ai ajuns în sfârşit acasă, Katie Gallagher! Pe 
unde ai umblat? Te-a ținut părintele Flynn până mai târziu? 

Maeve Gallagher era încruntată. Ochii ei albaștri o fixau 
pe Katie. 

— Hai, spune, te-a ținut? 

Katie se uită la mama ei. Îi pieri zâmbetul și-i răspunse în 
șoaptă: 

— Nu, mamă, nu este atât de târziu. 

— Au trecut zece minute de când trebuia să vii. De câte ori 
ti-am spus să nu caști gura pe străzi? 

Maeve oftă. 

— Hai, intră, să nu răcești! 

Katie o urmă pe mamă ei în bucătărie. Se duse direct la 
masă, scoase bănuţii din buzunar şi-i înşiră pe pânza curată, 
rărită. Pe urmă, din celălalt buzunar scoase câteva bomboane 
cu mentă. 

— Mi le-a dat părintele Flynn. Am mâncat doar una, zise ea 
repede. Restul sunt pentru Sean și Francis. 

Maeve nu spuse nimic. Se îndreptă spre Katie și se uită la 
haina ei udă. 

— Te-ai jucat cu zăpadă! La vârsta ta! De câte ori ţi-am 
spus... 

— Nu m-am jucat, mamă. Băieţii de afară au aruncat cu bul- 
gări în mine. Nu s-a întâmplat nimic. 

— Nu s-a întâmplat nimic? se înfurie Maeve. 

Fusese o fată drăguță, dar acum, la treizeci și trei de ani, 
asprită de munca brută, griji și dezamăgiri, trăsăturile ei căpă- 
taseră o severitate exagerată. Era palidă la față și își purta 
părul castaniu deschis strâns în vârful capului, în stil pompa- 
dour, cum spuneau doamnele nobile, sau, mai bine-zis, în stil 
„nodul spălătoresei', cum spuneau femeile din Bucătăria ladu- 
lui. 

— Auzi, nu s-a întâmplat nimic, repetă ea, obosită. Ţi-ai stri- 
cat haina și trebuie să te țină toată iarna. N-am bani pentru 
haine noi, Katie. Eu n-am nici o haină, decât vechea mea pe- 
lerină. 

Maeve duse mâna la gât și oftă din nou. 

— Invaţă-te să ai grijă de lucrurile tale, Katie. Trebuie să păs- 
trezi puţinul pe care-l avem. 

— Da, mamă. 

— Acum scoate-ţi haina. Și pantofii. O să le usuc pe sobă. 

— Mamă, vreau să-i duc pe Sean și Francis la joacă. Îţi 
promit că n-o să-mi ud haina. O să fiu cuminte. 

— Nu! 

Maeve clătină hotărâtă din cap. 

— S-a terminat cu joaca pe ziua de azi. Cei mici sunt la doam- 
na Muldoon. l-am dus acolo pentru că vreau să discut cu tine 
în liniște. M-am tot gândit... am așteptat să se întâmple o mi- 
nune, dar cei ca noi n-au parte de minuni, zise Maeve gândi- 
toare, ca și când ar fi vorbit pentru sine. 

— Ce minune, mamă? o întrebă Katie. 

Era derutată. Simţea că se întâmplase ceva, dar nu știa ce 
anume. 

— Nu înțeleg, mamă, ce minune? 

Maeve se întoarse brusc spre Katie. 

— Nu contează. Atârnă-ţi haina în cui și pune-ţi pantofii pe 
sobă. Avem de discutat. 

— Da, mamă. 

Maeve își privi fiica pentru o clipă, apoi își feri privirile. Puse 
două cești pe masă și turnă ceai dintr-un ceainic albastru de 
porțelan, care aparținuse bunicii ei. Odată, avuseseră un ser- 
viciu complet din porțelan albastru chinezesc — farfurii, cas- 
troane şi câni mici, cu margini aurite — dar le vânduse demult, 
ca să aibă din ce trăi și păstrase doar ceainicul drept tristă 
amintire. 

— Așează-te, îi spuse Maeve lui Katie. Bea-ţi ceaiul până 
nu se răcește. 

Katie o ascultă, pentru că fusese educată să nu iasă din 
cuvântul mamei ei. Maeve era cea care dădea educaţie copi- 
ilor, chiar şi atunci când trăia Joe Gallagher. Ea îi cârpea când 
erau neascultători și pe Hugh, cel mai neastâmpărat dintre 
toţi, îl bătea cu cureaua. Katie nu simţise niciodată cureaua, 
dar o mai plesnea din când în când, dacă nu asculta. 

„Asta-i prețul pe care-l plătești când ești neascultător, 
spunea Maeve după ce-i atingea.“ 

Maeve Doyle Gallagher își petrecuse primii șaptesprezece 
ani din viaţă în Irlanda, la o mică fermă dată în arendă. Era o 
existență dură, plină de muncă, pentru că tatăl ei era un betiv, 
iar mama ei nu avea nici un fiu. Muncea din zori și până seara, 
când mulgea vaca și curăța grajdul. Din noiembrie până în 
martie se ducea la şcoala din sat dar, când venea primăvara, 
lăsa cărțile de-o parte și trudea pe câmp. Punea șaua pe cal, 
ara şi însămânţa pământul. Repara gardurile, se ducea cu 

căruța la piață, strângea fânul și împrăștia bălegarul pe câmp. 
Făcea toate acestea fără să se plângă, deși, disperarea înce- 
puse să-i umbrească inima. 

Era disperarea sărăciei, pentru că, oricât ar fi muncit 
Maeve, mama și surorile ei, familia Doyle nu reușea să scape 
de datorii la compania Feed & Grain, la magazin, la proprie- 
tarul lor englez. Puținele lor haine erau curate, dar uzate, iar 
cizmele peticite se trasmiteau de la un copil la altul, până erau 
de nepurtat. Nu mâncau decât pâine și unt de casă, cartofi și 
napi din grădina lor prăpădită. Nu-și permiteau nici cel mai 
mic lux, nu-și făceau nici un gust. Dacă le rămânea cumva un 
șiling la sfârșitul lunii, tatăl lui Maeve se grăbea să-l bea la 
cârciumă. 

Familia Doyle și-a pierdut ferma când Maeve avea șapte- 
sprezece ani. Surorile ei s-au angajat servitoare la familiile aris- 
tocrate engleze, unde munceau cincisprezece ore pe zi în bu- 
cătării și spălătorii pline de abur. Maeve, mama și tatăl ei s-au 
mutat la familia Gallagher, niște oameni zgomotoși și binevoi- 
tori, care o duceau ceva mai bine decât ei. Aveau trei fii, care 
ziua trudeau la fermă, iar noaptea îi făceau curte lui Maeve. 

Era o experiență nouă pentru Maeve. Nu mai fusese curta- 
tă niciodată până atunci. Când se uita la ea, vedea doar mâi- 
nile bătătorite de muncă și tenul pistruiat de la soare. Dar cei 
trei băieți Gallagher vedeau alte lucruri — ochii albaștri, ca 
cerul noptii, părul des, castaniu, trăsăturile ei frumoase și firea 
plăcută. Erau foarte insistenti. Maeve îi plăcea pe toți, dar se 
îndrăgostise de Joe, cel mai mare dintre ei. A atras-o cu 
drăgălășenia, romantismul și visele lui. 

— Ce s-a întâmplat, mamă? o întrebă Katie, punând ceașca 
jos. Eşti cu gândul departe. 

-Mă gândeam acasă, la Irlanda. Aveai doar cinci ani când 
am plecat. Nu îţi mai amintești nimic. 

— Ba da, câteva lucruri. 

Maeve se rezemă de spătarul scaunului. Își frecă mâinile 
înroșite și crăpate de muncă și de săpunul aspru. 

— A fost ideea tatălui tău să venim în America, zise ea, în- 
cet. Sigur, nu am avut nimic împotrivă. Toţi auziserăm povești- 
le despre America. Se spunea că aici străzile erau pavate cu 
aur. 

Glasul lui Maeve se îmblânzi. Înclină capul într-o parte, pri- 
vind în gol. 

— Poate că n-am crezut poveștile cu străzile pavate cu 
aur... dar, în orice caz, credeam în Joe. Am crezut întotdeau- 
na. Chiar și pe vapor, când viermii colcăiau în mâncarea noas- 
tră și șobolanii mișunau peste tot, ascultam visele lui Joe și 
credeam în ele. 

Katie zâmbi stânjenită. Mama ei nu prea vorbea despre 
trecut. Mai ales cu familia ei. Acest sentimentalism neașteptat 
o punea pe gânduri pe fetiță. Își plecă ochii și își ascunse 
mâinile tremurânde în poală. 

— Soarele sclipea pe cer în ziua când am debarcat În Ame- 
rica, continuă Maeve. Semn bun, spunea tatăl tău. Vorbea tot 
timpul despre semne și superstiții. Așa sunt irlandezii. 

Maeve se opri şi își frecă mâinile, răsucindu-și verigheta din 
aur. 

— Da, soarele strălucea în ziua aceea, oftă ea, și pe urmă 
am venit aici, chiar în apartamentul ăsta. 

Dădu din cap și se uită în jur. 

Apartamentul familiei Gallagher avea patru camere care 
dădeau din una într-alta. Bucătăria, care servea de asemenea 
drept salon, avea o sobă îngropată în perete și lângă ea un 
boiler pentru apă. Alături de boiler erau două căzi cu capac de 
lemn. Pe pereți erau dulapuri îngropate, o chiuvetă, un răcitor, 
o masă și scaune. Nu existau bibelouri, tablouri sau perdele la 
geamuri. Pe urmă veneau cele trei dormitoare atât de mici și 
de înguste, încât copiii se loveau tot timpul de pat sau co- 
modă. Toată mobila din apartament era luată la mâna a doua, 
pentru numai câțiva dolari, cu ani în urmă. 

Maeve se uită la tavanul de tablă și la pereții coșcoviți. 

— Aici s-a terminat cu soarele și cu visele, deși tatăl tău nu 
a reușit niciodată să vadă realitatea. A fost mereu cu capul în 
nori, un visător, până în ziua când a murit. 

— Nu, mamă, protestă Katie, grăbindu-se să-și apere tatăl 
pe care-l adorase. Ești nedreaptă. Tata... 

— Nu sunt deloc nedreaptă, zise Maeve sorbind din ceai. 

Apoi o privi aspru pe fiica ei. 

— Uită-te în jurul tău, Katie Gallagher. Tatăl tău vedea totul 
în roz. Străzile nu sunt pavate cu aur, după cum vezi. N-au 
decât bălegar de cal. Dar tatăl tău era un visător. 

Ochii lui Katie se umeziră de lacrimi, dar și le șterse ime- 
diat. Ştia cevpărere avea mama ei despre plângăcioși. 

— Doar cei slabi plâng, le spunea ea copiilor. Și eu nu am 
nevoie de miorlăiţi în casa mea. 

Acum Maeve se uita la fiica ei care se străduia să-și înă- 
bușe lacrimile. Se bucura, pentru că, după părerea ei, copiii 
trebuiau să învețe să fie tari. Viața celor săraci era plină de 
greutăți și dezamăgiri și doar cei puternici supraviețuiau. Dacă 
nu avea altceva, cel puțin voia să le dea copiilor tărie morală. 

— Nu te posomori, Katie, vorbește, dacă ai ceva de spus. 

— Tata a fost un om bun. Toată lumea îl iubea. 

— Bineînțeles, de ce să nu-l iubească? Avea întotdeauna 
un zâmbet și o glumă pentru fiecare. Sărea să-și ajute vecinii 
și să-i încurajeze. 

Maeve Își șterse fața cu mâna. Apoi închise ochii pentru o 
clipă, amintindu-și de fața dulce și inocentă a lui Joe. La în- 
ceput îl plăcuse tocmai pentru blândețea lui, dar până la urmă 
ajunsese să-i urască slăbiciunea. Și asta n-o să și-o ierte nicio- 
dată. Știuse că soțul ei era un om slab de fire, visător, care nu 
era în stare să-și păstreze un servici, pentru că nu-i sătea 
mintea la treabă. Urzea tot timpul planuri fantasmagorice, pen- 
tru un viitor îndepărtat. Și în timp ce el visa, ea trudea să cum- 
pere mâncare, cărbuni și să plătească chiria. Nu-i reproşase 
nimic cât trăise dar, după moartea lui, îl blestemase de multe 
ori, încărcându-și conștiința. 

— Sigur, tatăl tău a fost un om bun, Katie, zise Maeve. Dar 
era un om... cu picioarele pe pământ. 

— Dar tata spunea că tu ești cea cu picioarele pe pământ. 

— Și crezi că asta este o insultă? o întrebă Maeve cu ochii 
sclipind de mânie. Ar trebui să-i multumesti în genunchi lui 
Dumnezeu că sunt așa. Şi tu și frații tăi. Fără mine, ați muri de 
foame pe străzi. 

Se duse la chiuvetă și își dădu cu apă pe fața ei roșie. 

— Da, știu ce gândești despre mine, zise ea. Că sunt dură, că 
n-am pic de inimă. 

— Nu-i adevărat, mamă. 

Ochii lui Katie se umeziseră din nou acum, pentru că își 
dăduse seama că își jignise mama fără să vrea. O iubea. Și, 
cu toate cu nu era aceeași dragoste pe care o resimţise pen- 
tru tatăl ei, era un sentiment curat, adevărat, izvorât din res- 
pect. Au existat întotdeauna neînțelegeri între ele două, pen- 
tru că aveau firi diferite, dar asta nu însemna că n-o respecta. 
Işi dorea atât de mult ca mama ei s-o aprobe, deși o multu- 
mea greu. 

— Imi pare rău, mamă, n-am vrut să spun asta, zise ea, pri- 
vind-o pe Maeve cu ochii ei mari, verzi. Știu câte faci pentru 
noi. 

— Sper că știi! Doar cei cu picioarele pe pământ se des- 
curcă în viață. Eu una a trebuit s-o fac întotdeauna. 

Era perfect adevărat.. Joe voia să aibă copii ascultători, dar 
lăsase educaţia lor în seama lui Maeve. Își dorea o casă com- 
fortabilă, cămara plină și soba caldă, dar tot Maeve trebuia 
să i le asigure. Mergea prin viaţă orbește, lăsând greul în sea- 
ma soției sale. 

— M-am străduit din răsputeri. indiferent ce crezi, Katie, să 
știi că m-am străduit. 

Se întoarse la masă și se așeză, privind-o drept în ochi pe 
fiica ei. 

— Dar nu este de ajuns. 

— Mamă... 

— Taci din gură, Katie, lasă-mă să vorbesc. Trebuie să-ţi spun 
ceva. Ceva care n-o să-ţi placă. Ascultă-mă. 

Maeve inspiră adânc. 

— Proprietarul a fost aici săptămâna trecută. 

— Dar n-a venit data de întâi aie lunii. 

— Ti-am spus să taci din gură! Știu că nu este întâi ale lu- 
nii. A venit din alt motiv. M-a anunţat că mărește chiria cu doi 
dolari. Nu numai nouă. Tuturor din această clădire. 

Maeve citi mirarea în ochii fetitei. 

— Te întrebi probabil dacă are voie s-o facă? Răspunsul 
este da. E proprietar şi poate să facă ce vrea. Bineînţeles, toti 
proprietarii o să ajungă în iad. 

Katie nu îndrăznea să vorbească, deși rotițele începuseră 
să se învârtească repede în mintea ei. De unde vor lua cei doi 

dolari, în fiecare lună? Doi dolari pe lună însemnau douăzeci 
și patru pe an. Era o avere pentru ei! 

— Asta-i doar una din veștile cele rele, continuă Maeve. O 
să-mi pierd cea mai bună clientă care-mi dădea de spălat. 
Doamna Winfield angajează o spălătoreasă care să lucreze la 
ea acasă. Menajera ei m-a întrebat dacă accept. Dar nu pot 
să-i iau cu mine pe Sean și Francis și nici n-am cum să-i las 
singuri toată ziua. 

— Lasă-i la doamna Moldoon, îi sugeră Katie, plină de spe- 
ranță. Poate o să-i țină până mă întorc eu de la școală. 

— Are opt copii, dintre care trei în scutece. Toţi vecinii sunt îm- 
povăraţi de greutăţi. Copiii Gallagher n-o să încapă pe mâini 
străine cât o să trăiesc eu. |ți dai seama, Katie? O să pierd trei 
dolari pe săptămână și nu știu cum o să-i plătesc chiria pro- 
prietarului. 

— Da, mamă. 

Pe fetiță o cuprinse groaza, pentru că știa ce o să spună 
mama ei. Incremeni pe scaun. Nici nu mai îndrăznea să se 
miște. Se întunecase la față, resemnată. 

— Da, îmi dau seama. 

— Va trebui să renunti la școală, Katie. O să muncești, nu 
există altă soluţie. 

Maeve se mai liniștise puțin, acum când își destăinuise pla- 
nurile, deși i se rupea inima de mila lui Katie. Știa că nu avea 
de ales, dar o durea. Își dorea ca fata și băieții ei să ducă o via- 
tă mai bună. Pentru cei mici mai era o speranţă, dar pe Katie 
o sacrificase deja. 

— M-am străduit, zise ea, în cele din urmă. Aș fi vrut ca lu- 
crurile să fie altfel, dar nu se poate. Și, oricum nu este atât de 
tragic că va trebui să muncești. 

— Dar muncesc pentru preoți. 

— Ah! exclamă Maeve adunând bănuţii de pe masă. O zi pe 
săptămână pentru șaptezeci și cinci de centi. 

— Tot este ceva! 

— Nu-i de ajuns, Katie. Mâncăm doar supă și cartofi. De 
săptămâna viitoare o s-o pierd pe doamna Winfield și cei trei 
dolari ai ei. Ce o să ne facem? 

Katie rămase tăcută și Maeve aruncă monezile la loc, pe 
masă. 

— Ştiu că ești bună la aritmetică, zise femeia furioasă. So- 
cotește și tu. O să câştig doi dolari de la doamna Spencer, 
dolarul lui Hugh de la domnul Maggio și cei șaptezeci și cinci 
de cenți ai tăi. Spune-mi cum o să ne descurcăm cu trei dolari 
și șaptezeci și cinci de centi pe săptămână? 

— Imi pare rău, mamă. 

— Şi la ce ne folosește părerea ta de rău? Ne aduce mân- 
care pe masă? Ne asigură un acoperiș deasupra capului? 
Este ușor să-ți pară rău, dar nu folosește la nimic. 

— Ştiu că trebuie să ajut, mamă. Ințeleg. Dar știi... mă gân- 
deam la Hugh. Pe el nu l-ar deranja deloc să se lase de școa- 
lă și să muncească. Oricum chiulește tot timpul. 

— Şi eu îl bat cu cureaua pentru asta. O să-l bat tot timpul, 
până se învaţă minte. Hugh are nevoie de școală ca să ajungă 
polițist. Un irlandez nu poate spera la altceva. Poliţiştii au un 
servici sigur și sunt bine plătiți. 

Katie se așteptase la acest răspuns. Ştia de mult de pla- 
nurile mamei sale pentru Hugh. Toţi părinţii din Bucătăria Dia- 
volului visau să-și vadă copiii polițiști. Numai că mama ei n-ar 
trebui să-și facă prea multe speranţe în privința lui Hugh. Katie 
era apropiată de fratele ei și știa ce gândea. Nu putea să 
sufere polițiștii. li disprețuia. Nu se temea de ei și nu-i respec- 
ta. Singurii lui idoli erau găștile mafiote Gorilele sau Golanii, 
pentru care se zvonea că făcea diverse comisioane. 

— Poate că Hugh n-o să se facă polițist! zise Katie. 

— O să se facă ce-i spun eul! 

Fata citi hotărârea în ochii albaștri ai mamei sale și își dădu 
seama că n-avea rost să mai insiste. Hugh va rămâne la 
școală, indiferent dacă-i plăcea sau nu, iar ea va trebui să mun- 
cească. 

— Unde o să-mi găsesc de lucru? întrebă ea, cu jumătate 
de gură. Cine o să mă angajeze? _ 

Maeve nu-i răspunse imediat. Işi netezi șorțul și deschise 
de două ori gura înainte să vorbească. 

— Eşti deja angajată, zise ea, după un timp. Ti-am găsit de 
lucru la pensiunea Adei McVey. Va trebui să faci curat și să 
gătești. l-am spus Adei că nu te prea pricepi la bucătărie, dar o 
să înveţi. Am aranjat totul, Katie. De luni, la şapte fix te apuci 
de treabă. 

Katie dădu din cap tăcută. | se uscase gâtul. De luni! Atât 
de repede, se gândi ea. Atât de repede! Începu să se gân- 
dească la școală. Era o școală obișnuită. Aglomerată și nu 
prea curată, dar acolo î își petrecuse cele mai fericite momente 
din viaţa ei. Îi plăceau cărţile și învăţătura. Imaginaţia ei prin- 
dea aripi ori de câte ori profesoara citea o poezie sau des- 
fășura o hartă. Moştenise aceste calități de la tată! ei și nu 
putea să le dea frâu liber decât la școală. Doar acolo putea 
chicoti cu prietenele, putea să-și împărtășeasă secretele și să 
fie un copil adevărat. Acum se uita pierdută în ceașca cu ceai. 
Își dădea seama că momentele fericite se terminaseră. 

— Luni, murmură ea, la șapte fix. 

— O să câştigi trei dolari pe săptămână. Destul pentru o 
fată de vârsta ta, fără nici o pregătire. Și o să ai trei mese pe 
zi. Poţi să fii fericită pentru asta. La Ada vei mânca bine, nu ca 
aici. Stai dreaptă, Katie și uită-te la mine când Îţi vorbesc. 

Fata se supuse imediat. 

— Aşa este mai bine. 

Maeve se rezemă de spătarul scaunului să-i studieze fata. 
Era drăguță — ovală și netedă, de culoarea fildeșului. Avea un 
năsuc simpatic și buze pline. Ochii verzi erau încadraţi de ge- 
ne lungi, negre, care contrastau cu părul și sprâncenele blon- 
de. Maeve oftă. Era o fată frumoasă și o să se mărite repede. 
Dar cu cine? Cu un mototol ca Bud Reagan, pe care-l ducea 
nevastă-sa de nas? Sau cu unul ca Ed Ryan, care bea și își 
bătea soția? Poate o să-și găsească un bărbat ca Moldoon. 
Con se purta frumos cu nevasta lui, era un om muncitor, dar 
aveau și ei destule probleme. 

— Viaţa este crudă, zise ea brusc. Mai ales cu femeile. 
Crezi că este rău să pleci de la școală. Îţi doresc să nu ai alt 
necaz mai mare vreodată. 

Katie era alarmată de figura serioasă a mamei sale. Uită de 
supărările ei, pentru că acum nu i se mai păreau atât de im- 
portante. 

— Nu-i nimic, mamă, zise ea, înghițind în sec. Nu mă supăr 
că renunt la școală. O să ne descurcăm... Te rog să nu fii su- 
părată, mamă. 

Vorbele fetiţei o impresionară. Maeve se învățase să-și îm- 
groape emotiile în adâncul inimii, dar acum simţea că se 
topește. O bătu pe mână pe fiica ei. 

— Știu, draga mea. Mă gândesc la partea bună a lucrurilor. 
Aproape ai terminat școala elementară. Ştii să citeşti, să scrii 
și să socotești. Ai învăţat și puţină istorie. O fată nu are nevoie 
de mai mult. 

Maeve Își trase mâna. Apoi se ridică și duse ceștile la chiu- 
vetă. 

— Munca nu este atât de cumplită, zise ea. Eu muncesc ca 
un bărbat de la zece ani. Și uite că n-am murit, după cum vezi. 

— Mă bucur că o să muncesc, mamă. 

— Oare? 

Femeia se întoarse spre ea. 

— Uneori mă întreb dacă sunt o mamă potrivită pentru tine. 
Deși mă străduiesc, bineînțeles. 

Se opri zâmbind palid. 

— O să înţelegi ce spun când o să ai copiii tăi. 

— O să am o mulțime de copii. 

— Da, și o mulțime de bani. Nu o să ajungi ca mine, o spălă- 
toreasă, care trudește pentru câţiva penny. 

Maeve clătină din cap. O șuviță de păr îi alunecă pe frunte 
și o dădu la o parte. 

— Eşti visătoare, Katie Gallagher, dar o să-ţi treacă. De luni 
începi munca și o să vezi ce înseamnă viața. 

— Nu mă tem, îi răspunse fata mult mai încrezătoare decât 
era în realitate. Ada McVey este o femeie drăguță. Imi amin- 
tesc când ne-a. adus o oală cu supă după ce a murit tata. E 
cumsecade. 

— Aș vrea să-ți spun încă ceva. Unii o privesc de sus pe 
Ada. Cred că nu se cade ca o văduvă să aibă o pensiune. 
Dar se înşeală. Ada este o femeie cinstită și nu are de ce să 
se rușineze. O să auzi fel de fel de bârfe, Katie. Să nu le dai 
importantă. Bârta este lucrarea diavolului. 

Katie se întreba ce bârte o să audă despre Ada McVey. În 
Bucătăria Diavolului nu prea existau secrete, pentru că apar- 
tamentele erau aglomerate și pereții subțiri. Toate familiile se 
plângeau că nu aveau bani, că bărbații beau prea mult sau că 

odraslele nu erau acultătoare. Sigur, se bârfea, dar fără rău- 
tate. 

— Oamenii n-o plac pe doamna McVey? întrebă ea. 

— Unii nu. Sigur, nu poți să mulțumești pe toată lumea. Dar 
nu contează. Știu că Ada este o femeie cumsecade. Părin- 
tele Fiynn este de aceeași părere. L-am întrebat şi a spus că 
poți să lucrezi la pensiune. Nu avem de ce să ne îngrijorăm. 

Maeve își dezlegă șorțul și-l puse lângă chiuvetă. Apoi se 
duse la fereastră să se uite la ceasul cel mare din vitrina ma- 
gazinului de amanet. 

— S-a făcut târziu, zise ea. Mă duc la cumpărături. Altfel nu 
avem ce mânca diseară. 

— Vrei să merg cu tine, mamă? 

— Nu, stai aici și pregătește masa. 

Maeve își luă pelerina din cuiul bătut în ușă și si-o aranjă 
pe umeri. Katie o privea tristă. Știa că mama ei nu avusese 
niciodată un palton adevărat. Nu fuseseră niciodată destui 
bani, așa că purta vechea pelerină pe care și-o adusese din Ir- 
landa. Luă mărunţișul câştigat de Katie de pe masă. 

— Ai grijă să-i iei dolarul lui Hugh când se întoarce. Şi spu- 
ne-i să-i aducă pe cei mici de la doamna Moldoon. Să nu le 
dai bomboane cu mentă înainte de masă. Vorbesc serios, 
Katie. Invaţă-te să fii aspră. 

— Da, mamă. 

Maeve plecă şi fata rămase singură în bucătărie. O apucă 
oftatul, în timp ce se gândea la noua ei viață. Nu-i părea rău; 
știa că fusese mult mai norocoasă decât majoritatea copiilor 
din vecini. Făcuse aproape șapte clase de școală elementară, 
ceea ce era mai mult decât puteau spera cei din Bucătăria 
ladului. Cu toate acestea, nu se bucura. O îngrozea gândul că 
familia ei va depinde de cât câștiga ea. Va avea o responsa- 
bilitate. La școală, profesorii îi vorbiseră de resposabilități și i 
se păruse un lucru minunat. Dar lui Katie nu i se mai părea mi- 
nunat acum. Se trăgea nervoasă de codițe. 

Se ridică de pe scaun. Ciorapii negri pe care-i purta nu- i 
tineau de cald și își puse pantofii; podeaua era foarte rece. 
Apoi se duse la chiuvetă și puse oala pe sobă. Pe urmă aran- 
jă cu grijă masa, așa cum fusese învățată. Când termină, se 
apucă să curețe morcovi, doi cartofi și două cepe, pe care le 

va pune la supă. Auzi un zgomot la ușă și tresări, întorcân- 
du-se brusc. 

— Sunt eu, zise Hugh Gallagher, scuturându-si cizmele pli- 
ne de zăpadă. Credeai că era bau-baul? 

— M-ai speriat. 

— Unde-i mama? l 

— La cumpărături. Sean și Francis sunt la doamna Moldoon. 
Trebuie.să-i aduci acasă. 

— Da, imediat. 

Hugh își scoase haina. Fusese a tatălui său și Maeve o 
ajustase pentru el. Avea o căciulă groasă, trasă pe frunte și 
mănuși de lână. Și le scoase și-i zâmbi lui Katie. 

— Sunt plin de praf de cărbune, zise el, băgându-și mâinile 
mari, murdare, sub robinet. Am avut mult de muncă. Maggio 
este negru din cap până-n picioare. 

— Domnul Maggio, îl corectă Katie, scoțându-i căciula. Ai 
grijă cum vorbeşti. 

— Ah, semeni tot mai mult cu mama, pe zi ce trece. 

— Și ce-i rău în asta? 

— Mama este o babă cicălitoare. 

— Hugh! 

— Aşa este. 

Hugh Gallagher avea doisprezece ani și era înalt pentru 
vârsta lui și suplu, dar bine clădit, cu umeri și piept lat. Părul 
blond, ca al lui Maeve îi cădea pe sprâncene. Avea aceeași 
ochi ca sora lui, doar puțin mai închiși la culoare. Părintele 
Flynn spusese că băiatul ăsta o să le dea de furcă părinților și 
nu era singurul care credea asta. Hugh era un puști neastâm- 
părat. Băieţii mai mari îl porecliseră Fudulul, după felul cum 
mergea cu nasul pe sus. Maeve știa ce se vorbește, dar nu 
dădea importanţă, în schimb Katie era mai înclinată să dea 
crezare bârtelor. 

— Ai adus dolarul? îl întrebă sora lui. 

— M-da. 

Scoase bancnota și o puse pe bufet. 

— O oră pe zi după școală și cinci ore sâmbăta. Uite pretio- 
sul dolar al mamei. 

— Chiar că este preţios, Hugh. Nici nu știi ce rău o ducem. 
A crescut chiria și mama a pierdut o clientă. De luni o să mun- 
cesc la pensiunea doamnei McVey. 

— Tu să muncești? 

— S-a aranjat totul. 

Katie îi povesti fratelui ei ce-i spusese mama ei. Vbrbi re- 
pede, oprindu-se doar ca să-și tragă răsuflarea. 

— Acum vezi ce rău o ducem? zise ea când termină. 

Hugh se sprijini de dulap, încrucișându-și brațele pe piept. 

— Eu sunt cel care trebuie să renunţe la școală și să mun- 
cească, zise el, încruntat. Pot să-mi găsesc ușor de lucru la 
fabrica de mături sau la grajduri. 

— Doar ţi-am explicat ce planuri are mama cu tine, Hugh. 
Vrea să te vadă poliţist. 

— Și eu am planurile mele, care nu se potrivesc deloc cu 
ale ei. 

Fata se posomori. 

Duritatea fratelui ei o înspăimânta uneori. Când vorbea pe 
tonul ăsta hotărât, i se părea mai mare decât anii lui. 

— Mama vrea ce-i mai bun pentru tine. Doar ești copilul ei 
preferat. 

— Pe mama o interesează doar banii, nu preferă pe nimeni. 
Ah, Katie, nu te supăra. Mă gândesc la tine, că va trebui să fii 
slugă. 

— Am muncit și pentru preoți. E același lucru. 

Hugh clătină din cap. Apoi, îşi vâri mâinile în buzunare şi 
se așeză pe scaun. 

— Pentru preoți era altceva, Katie. La pensiunea McVey, 
va fi ca într-un vodevil. 

— Știu, o să mă distrez. 

Hugh rămase tăcut pentru'o clipă, fixând-o din priviri. 

— Minti, zise el în cele din urmă. Nu vrei să muncești la 
pensiune. Iti place școala, cărțile și toate prostiile alea. 

— Nu sunt prostii. Mamei nu-i place să te audă vorbind așa. 

— Și ce-mi pasă mie dacă nu-i place! 

— Ah, ce obraznic ești! Nu se poate discuta cu tine când 
ești obraznic! 

— Acum vorbești ca părintele Flynn, zise Hugh. „Ah ce bă- 
iat obraznic ești, Hugh Gallagher“, îl maimuţări el pe preot. 

— Şi are dreptate. Eşti cel mai rău băiat din cei care servesc 
în altar. 

— A fost ideea mamei să servesc în altar. 

— Asta nu înseamnă să fii obraznic. 

Hugh își întinse brațele deasupra capului. Se adâncise în 
propriile sale gânduri. Deși nu-și schimbase expresia, ochii lui 
sclipeau întunecați. 

— Nu sunt făcut să fiu băiat de altar, Katie, și nici tu nu ești 
făcută să fii servitoare. O să-i spun mamei... 

— Nu! exclamă fata. Nu trebuie să spui nimic. Nici un cu- 
vânt! 

Disperarea ei era întemeiată, pentru că știa ce scandal 
ieșea ori de câte ori Hugh o înfrunta pe mama lor. Scandal care 
se sfârșea cu bătaie pentru fratele ei. 

— Promite-mi că n-o să spui nimic! 

— Eu sunt bărbatul din casa asta. Este de datoria mea să 
am grijă de tine. 

Katie îi puse mâna pe umăr. 

— Mă bucur că vrei să ai grijă de mine, Hugh, dar nu se 
poate. Este totul aranjat. Aşa a hotărât mama. Este mai bine 
pentru toți. Te rog să nu te amesteci. 

— Renunţi prea ușor, zise Hugh, dându-i mâna la o parte. 

— Mama a aranjat cu doamna McVey, nu mai este nimic 
de făcut. 

Hugh încercă să găsească un răspuns şi văzând că nu 
reușește, ridică din umeri. 

— Este groaznic să fii sărac, Katie. De asta am planurile 
mele. Eu nu vreau să fiu sărac. 

— Ah, Hugh, zâmbi Katie. Și crezi că o să fii bogat? 

— Da, și când o să fiu, o să am grijă de tine așa cum tre- 
buie. De tine, de Sean și Francis. 

— Şi de mama. 

Hugh scoase limba afară și făcu un zgomot obscen. 

— Asta o să aibă mama de la mine. 

Katie se încruntă uimită. 

— Nu înțeleg ce ai împotriva ei. Doar face totul pentru noi, 
vezi bine. 

Hugh trase o înjurătură în loc de răspuns. Katie se dădu 
înapoi, cu gura căscată. Apoi se întoarse la chiuvetă să curețe 
legumele. 

— Adu-i pe Sean și Francis de la doamna Moldoon, îl rugă 
ea, calmă. 

— Da, bine. ` 

Băiatul zâmbea când veni în spatele ei. li întinse palma și 
îi arătă o monedă de un sfert de dolar. 

— E pentru tine, zise el,făcându-i cu ochiul. Nu te îngrijora, 
am câștigat-o cinstit. la-o. 

— Nu pot. 

— De ce? 

— Nu pot, Hugh. Mama a spus... 

— Mama a spus, mama a spus! Ce ești papagal? De ce tre- 
buie să fie întotdeauna cum spune mama? Nu poți să ai pro- 
priile tale păreri? Ți-e atât de frică? 

— M-am săturat de scandal. Nu vreau să ne certăm Ar tre- 
bui să fim o familie, zise ea, ținându-se de marginea chiuvetei. 

— Hai, ia banii! 

— Nu. 

— N-o să-i dau mamei. . 

— Atunci păstrează-i. N-o să-i spun nimic. 

Hugh băgă moneda în buzunar și se îndreptă spre ușă. 

— Ai idei trăsnite, zise el, uitându-se peste umăr. Semeni cu 
tata și nu este bine. 

Katie își încleștă mâna pe chiuvetă, istovită după o zi de 
muncă. 

— Adu-i pe cei mici. 

— O să mă duc. 

Hugh deschise ușa dar, înainte să iasă ezită și se întoarse 
spre soara lui. 

— Să nu fii ca tata, Katie. Să nu te amăgești singură. Munca 
ta nu va însemna nimic. O să trudești la pensiune, daro să fim 
la fel de înfometați și o să ne ascundem de proprietar. Așa că 
ce rost are? 

— Nu știu. 

— N-are nici un rost. Sărăcia este groaznică. 

După ce auzi ușa închizându-se în urma lui, fata lăsă capul 
în jos și începu să plângă. 


2 


Nu se luminase bine când Katie ieși din casă, gata să în- 
frunte dimineaţa rece a zilei de luni. Era obosită, pentru că nu 
dormise bine, dar vântul tăios care șuiera pe stradă o trezi re- 
pede. Îi biciuia faţa și se strecura pe sub haină, înfiorând-o. Își 
ridică gulerul și începu să înainteze încovoindu-se spre pen- 
siunea doamnei Ada McVey. 

Era la patru blocuri depărtare, dar drumul i se părea nesfâr- 
şit acum, pe frigul ăsta. Clădirile chiriașilor se înălțau tăcute și 
fantomatice pe cerul întunecat. Katie grăbi pasul. Ridicându-și 
fusta, păși peste gheaţă și escaladă mormanele de zăpadă 
de pe bordura trotuarului. 'Era prea devreme pentru trăsuri şi 
o luă la fugă pe stradă. Îi ieșeau aburi din gură. 

Spre ușurarea ei, străzile erau tăcute, dar nu pustii. Văzu 
femei tinere, unele chiar de vârsta ei, grăbindu- se să ajungă la 
atelierele și magazinele unde lucrau și bărbaţi, de toate vârs- 
tele, în drum spre fabrici. Domnul Clark, băcanul mătura tro- 
tuarul din fața magazinului. Fata îi făcu cu mâna. 

„Nu-i chiar atât de rău, își spuse ea în gând. Nu sunt sin- 
gură. N-am de ce'să mă tem.“ 

Dar, când îi apăru o pisică în faţă, tresări. 

Pensiunea Adei McVey era o clădire îngrijită, cu patru eta- 
je, draperii la ferestre și ornamente lustruite de alamă la ușă. 
Semăna cu o reședință privată și fusese construită într-adevăr 
în acest scop, cu douăzeci și cinci de ani în urmă, de un pro- 
prietar de fabrică, dornic să fie aproape de munca lui și depar- 
te de distracţiile din cartierele selecte. După moartea lui, de- 
venise hotel pentru marinari. În 1899 fusese cumpărată de fa- 
milia McVey, actori de vodevil ieșiţi la pensie, care deschise- 
seră o pensiune pentru oamenii teatrului. 

Acum Katie, zgribulită în haina ei, privea clădirea. Se foise 
toată noaptea în pat, gândindu-se cum o să fie prima ei zi de 
muncă. Se temea că patroana nu va fi mulțumită de ea și o să 
piardă slujba care trebuia să asigure venitul familiei. Se gân- 
di la mama ei și bătu la ușă cu o mână tremurândă. 

— Ajută-mă, Doamne, să nu dau greș. 

— Ai venit la timp, zise Ada McVey, deschizându-i. Hai intră! 

Se uită pe stradă, în urma ei. 

— Eşti singură? Nu te-a adus Maeve? o întrebă femeia, mi- 
rată. 

Katie încercă să răspundă, dar nu reuşi să deschidă gura, 
așa că se mulțumi dâar să zâmbească și să clatine din cap: 

— Credeam că o să vii cu mama ta. Doar este prima zi de 
muncă și... la te uită, m-am apucat să trâncănesc pe frigul 
ăsta. Vino înăuntru, Katie! Ceaiul este gata pe sobă. _ 

Katie ar fi vrut s-o ia înapoi la fugă. Dar se forţă să intre. |și 
ascunse mâinile tremurânde la spate și își șterse pantofii uzi. 
pe preş. Maeve o prevenise să nu lase dåre de noroi pe 
podelele Adei. Mama ei îi dăduse multe sfaturi și acum încer- 
ca să şi le amintească. 

— Urmează-mă, îi spuse Ada. O să bem ceaiul în bucătărie, 
unde este cald. Biata de tine, ești aproape înghețată. 

Katie inspiră adânc și străbătu holul după Ada, uitându-se 
ia tapetul de pe pereti și la mobila sculptată. O oglindă înrăma- 
tă atârna între două lămpi cu gaz, cu abajururi de sticlă mată. 
Sun oglindă era o comodă din lemn de trandafir. Un covor cu 
ciucuri acoperea mijlocul holului, astupându-le pașii. Katie, 
obişnuită cu podelele goale era uluită de atâta splendoare. 
Când ajunseră în alt hol, o întâmpină un aer cald, plăcut. 

-— Aici este bucătăria, zise Ada mândră. Este încăperea 
mea preferată. Mi-au plăcut întotdeauna bucătăriile mari. 

Fata o aprobă uluită, pentru că bucătăria Adei i se părea 
mai mare decât tot apartamentul familiei Gallagher. Era zu- 
grăvită în galben și avea perdele albe, scrobite, asortate cu 
fata de masă. Dulapurile se înșirau pe un perete întreg, avea 
un răcitor și o plită cu șase ochiuri. Pe pervazul ferestrei erau 
ghivece frumoase cu flori. Focul din cămin lumina podeaua 
curată. 

— Eşti bogată! exclamă Katie. 

Dar își duse imediat mâna la gură, șocată de obrăznicia ei. 
Încremeni în loc, așteptându:se să fie certată, pe bună drep- 
tate. 

Dar n-o certă nimeni! Ada era amuzată și izbucnise în râs. 

— Bogată? zise ea, dându-și capul pe spate și râzând în 
hohote. Bogată, așa crezi tu? Hai că-i bună! 

Se așeză pe scaun și se șterse la ochi cu batista. 

— Nu sunt bogată, Katie. Aș vrea să fiu. Tim, Dumnezeu să-l 
odihnească și cu mine am muncit ani de zile. Nu ne-a ieșit ni- 
mic, în afară de pensiune. Sigur, n-am de ce să mă plâng, dar 
nu sunt bogată. 

— Imi pare rău... se bâlbâi Katie. N-am vrut... 

— Nu te îngrijora. M-ai făcut să râd. Este bine să începi ziua 
vesel. Mie nu-mi plac fețele triste. Muncim, dar ne și distrăm. 

Ada zâmbi și bătu cu mâna în masă. 

— lar am început să trăncănesc. Tim, răposatul meu soț 
spunea că aș fi milionară dacă oamenii ar fi plătiți după cât 
vorbesc. Și avea dreptate. Tim al meu avea întotdeauna drep- 
tate. 

Femeia se uită la ceasul mic de la mână. 

— Aduc ceaiul până îţi pui haina la cuier. Este acolo, după 
cămară. l-ați un şort din sertar. 

— Da, doamnă. 

— Spune-mi Ada, ca toată lumea. 

_ Katie zâmbi. Era primul ei zâmbet adevărat de sâmbătă. 
incepea să se simtă în largul ei. 

— Când am venit aici, îmi era frică. Acum nu-mi mai este. 

— Sper că o să te oprești din tremurat. Am crezut că tremuri 
de frig, dar văd că m-am înșelat. Este normal să te temi când 
te prezinti la un nou loc de muncă. Așa mi se întâmpla și mie. 
O să-ţi treacă. Dacă ești harnică, o să ne înţelegem bine. Și 
nu te speria dacă o să greșești. Numai din greșeli se învaţă. 

„Biata de ea,“ se gândi Ada în timp ce o studia. Era o fetiță 
drăguță, un copil, într-o haină subțire, scurtă la mâneci, deasu- 
pra genunchiului, cu pantofi găuriți. Nu voise s-o angajeze pe 
Katie. Ar fi preferat o fată mai mare ca vârstă cu cel puțin doi 
ani. Dar Maeve o implorase. 

— Te rog să nu-ți mai faci griji, Katie, da, îmi promiţi? 

— Sigur. Mulţumesc, Ada. 

Fata înălță capul şi se duse încrezătoare la cuier. Ada își 
spuse în timp ce o urmărea din priviri: copila este agitată nu- 
mai din vina ta, Maeve Gallagher. Dacă-i arăţi puțină afecti- 

une, se deschide ca o floare. Ce rușine tă nu știi să spui o 
vorbă bună copiilor tăi. 

Ada se duse la plită și turnă ceaiul în două căni mari, albe. 
Era o femeie înaltă, solidă, dar se mișca grațios. Nu degeaba 
își petrecuse atâţia ani pe scenă. Avea o față pătrățoasă, plă- 
cută. Nu era nici frumoasă, nici urâtă. Își purta părul strâns 
într-un coc, la ceafă. Ada își ascunsese întotdeauna vârsta, 
dar trebuia să aibă în jur de cincizeci de ani. 

Dar, în afară de vârstă, nu avea nici o reținere. Fuma, bea 
bere și nu găsea de cuviință să dea explicaţii. Pretindea că 
putea să mânânce și să bea mai mult decât un bărbat și se 
mândrea cu asta. Îi plăceau glumele deocheate și, în rarele 
ocazii când o scotea cineva din sărite, înjura. Toate aceste 
lucruri îi șocaseră pe cei mai pioși dintre locuitorii Bucătăriei 
Iadului. Bărbaţii erau primii care o criticau, mai mult decât fe- 
meile. Ada nu răspundea niciodată la calomnii. Se interesa cine 
o bârfea și se amuza, pentru că știa multe despre vecinii ei, 
care erau mult mai vicioși decât ea. 

— Sunt gata, zise Katie, prinzându-și un şort alb, scrobit. 
Ce vreți să fac? 

— Micul nostru dejun este la încălzit, în cuptor. Adu-l la 
masă. Şi ai grijă să nu te arzi. la o cârpă. 

Katie scoase două cratițe cu cârnaţi și cartofi din cuptor. 

— Ce multă mâncare! zise ea. 

| se făcuse gura apă. 

— Este pentru locatarii pensiunii? 

— Se vede că nu-i cunosti, chicoti Ada. Ar arunca cu pietre 
după mine dacă le-aș da numai atât. Este pentru noi. Stai jos 
și mănâncă. Nu avem timp de pierdut. 

— E pentru noi? Numai pentru noi două? 

Lui Katie nu-i venea să creadă. Ada o studia atentă. Era 
numai piele și os. Nu putea s-o învinuiască pe Maeve. Foar- 
te puţini din copiii vecinilor aveau ce să mănânce. 

— Trebuie să te îngrași, spuse ea și o să mă ocup eu de 
asta. Stai jos și mănâncă-ţi micul dejun. Nu poți să muncești 
pe stomacul gol. 

Ada umplu farfuria fetei cu cârnaţi și cartofi, iar apoi și pe a 
ei. 

— Hai, dă-i drumul! Se face târziu. 


28 BARBARA HARRISON 


Katie ezită timp de o clipă. Pe urmă se aplecă asupra far- 
furiei și începu să înfulece. Inghiţi doi cârnaţi și jumătate din 
cartofi înainte să se oprească, să-și tragă sufletul. Bău cana 
cu ceai, lapte și zahăr și, în momentul acela își aminti de fa- 
milia ei. Ştia că nu vor avea decât pâine și ceai slab la micul 
dejun. Gândul acesta o făcu să pună furculita jos, rușinată. 

Ada ghici imediat gândurile fetei. 

— Mesele fac parte din salariul tău, zise ea. Fata pe care 
am avut-o primea doar două mese pe zi, la fel ca chiriașii mei, 
dar Maeve a insistat ca tu să primești trei. Ştie să se tocmeas- 
că. Așa că nu-i strica socotelile. 

— Am fost lacomă. Mama spune că este un păcat să fii la- 
com. 

Se uită la ce rămăsese în farfurie. Ar fi fost de ajuns să-i 
hrănească pe toți cei din familia Gallagher. 

— Nu este drept ca eu să am atât de mult. 

— Viața este plină de nedreptăți, Katie. Până la urmă o să 
înveţi și acest lucru. Sper să se întâmple cât mai târziu... Ce 
ar spune Maeve să vadă că risipești mâncarea? 

Katie tresări. 

— Dar n-o s-o risipesc. Mă gândeam că... aș putea să eco- 
nomisesc... și... 

— Ca s-o iei acasă? Eşti o fată foarte generoasă, Katie. Dar 
răspunsul este nu. Ce nu mănânci azi, rămâne pentru mâine. 
Dacă ai vedea cât plătesc pentru mâncare, ţi-ai dai seama că 
nu-mi permit să arunc nimic. Este o regulă strictă, de la care 
nu mă abat niciodată.. 

Ada simţi reproșul din glasul ei și se întristă. Nu-i stătea în 
fire să facă observații, mai ales unei copile atât de sensibile. 
Ştia că nu putea să-și încalce regulile, dar se mai îmblânzi 
puțin. 

— Pe de altă parte, zâmbi ea, când se încălzește afară, nu 
mai pot păstra mâncarea de pe o zi pe alta. Atunci, o să poți 
lua câte ceva acasă, în fiecare săptămână. 

— Nu, nu-i nici o problemă, zise Katie, înroșindu-se. Nu tre- 
buia să spun așa ceva. Dacă ar afla mama, s-ar supăra. Ne-a 
spus să nu acceptăm niciodată pomană... 

— Nu este nevoie să discutăm azi despre asta. O să ve- 
dem când o să se încălzească, da? 

— Mulţumesc, Ada, ești o femeie bună, zise Katie, bucuroa- 
să că încheiaseră discuția. 


— Hai, mănâncă, nu pierde vremea! 


La șapte și jumătate vasele erau spălate și puse la locul lor. 
Masa cea mare din bucătărie fusese pusă și se aprinsese un 
foc proaspăt în cămin. 

— Aici micul dejun se serveşte târziu, îi explică Ada, pentru 
că toți chiriașii mei se culcă târziu. Dar mie îmi place să 
pregătesc totul din vreme. Așa ne rămâne timp pentru cele- 
lalte treburi. Se găsește mereu câte ceva de făcut într-o pen- 
siune. Dacă nu faci un lucru, îți cad pe cap alte cinci sau zece. 
Fii atentă. O să te învăţ cum îmi place mie să faci curat și să 
gătești. 

— Invăţ repede, zise Katie încrezătoare și îmi place să 
muncesc. Este atât de frumos aici, adăugă ea, uitându-se de 
jur împrejur în sufragerie. Ca într-un palat. 

— Un palat! 

— Pentru mine este ca într-un palat de basme. 

Fata se uită la masa lungă, cu șase scaune, la lambriurile 
de pe pereți. Deasupra mesei atârna un splendid candelabru 
din cristal, care sclipea în lumină. 

— N-am mai văzut aşa ceva, zise ea sinceră. 

— Să nu mă crezi bogată, domnișoară, zise Ada râzând, în 
timp ce învârtea între degete cozile fetei. Casa a fost con- 
struită de un om înstărit. Așa se explică ornamentele. Când 
răsare soarele, o să vezi că tapetul și covoarele sunt uzate. O 
să vezi crăpăturile de pe pereți... și n-o să-ți mai placă la fel 
de mult lambriurile când va trebui să le cureti. 

Dar Katie era la fel de impresionată. Oftând, pipăi lemnul 
cu mâna. 

— E superb, zise ea, oftând din nou. 

— Iti place să visezi, nu-i așa, Katie? Eşti ca tatăl tău. Mă 
bucur. 

Katie o privi pe Ada cu ochii ei mari, verzi. 

— L-ai cunoscut pe tata? 

— Sigur, venea des aici. Stătea în salon, cu chiriașii mei și 
spunea povești. Îi amuza pe toți. Joe Gallagher avea mulți pri- 
eteni aici. Era un om deosebit. 

Katie zāmbi. li plăcea să audă oamenii vorbind frumos de- 
spre tatăl ei. Cât trăia îl compătimise, gândindu-se că era atât 
de diferit de vecini și de propria lui familie. Acum își aminti de 
înmormântare. Vreo șaizeci de oameni se adunaseră în cimi- 
tirul Holy Name. Unii erau vecini, dar cei mai mulți erau necu- 
noscuți. O întrebase pe Maeve cine erau, dar femeia nu sco- 
sese o vorbă. 

— Mama nu mi-a spus nimic, zise ea încet. 

— Joe Gallagher a fost un om bun, asta este tot ce trebuie 
să știi. Nu-i plăcea munca și asta o înfuria pe Maeve. Hai să-ţi 
arăt salonul, Katie! Dimineaţa o să aranjezi mai întâi sufrage- 
ria și pe urmă salonul. Vino cu mine. 

Salonul era spațios, cu mobilă victoriană, covor cu trandafi- 
rași și draperii grele, cu ciucuri. Erau câteva măsuţe rotunde, 
cu plăci, gramofoane, ghivece și bibelouri. Pianul era acope- 
rit cu un șal. 

— Ai multe de făcut, zise Ada, uitându-se la comorile ei. 
Nepotul meu, Matt mă tot pisează să nu mai țin atâtea lucruri. 
Dar mie îmi plac și vreau să le păstrez. 

— Ah, da, o aprobă Katie. 

Parcă îl vedea pe tatăl ei stând acolo. 

— Este exact cum ar trebui să fie. 

— Să-i spui și lui Matt când o să-l vezi. Nu mă înţelege. Dar 
eu am adunat aceste lucruri toată viața, alături de Tim, Dum- 
nezeu să-l odihnească. Am dat spectacole peste tot în țară și 
am cumpărat câte un souvenir din fiecare oraș. Uite, spuse 
Ada, luând un vas roșu din porțelan. L-am cumpărat de la 
Sacramento, când eram în circuit cu teatrul Orpheum. Îmi 
amintesc și acum ziua aceea. Mai târziu ne-am întors spre 
est, în circuitul trupei Keith. Am cumpărat lebăda aceasta din 
Harrisburg. 

— Era frumos să călătorești? La școală mă uitam mereu pe 
hartă și îmi imaginăm tot felul de locuri interesante. 

— Da, ne distram bine, deși nu aveam bani. 

Ada puse lebăda la loc, pe masă. Apoi aranjă doi clovni și 
îndreptă draperiile. 

— Într-o zi, am început să ne gândim la viitor şi aturici ne-am 
hotărât să ne așezăm undeva. Am vrut să ducem o viaţă tih- 
nită la bătrânețe. Vodevilul nu-ți asigură asa ceva. Dar am 
vorbit prea mult. Te las să -ti vezi de treabă, Katie. Găsești în 
colț tot ce-ţi trebuie. Știi să faci curat, nu? 

— Da, am făcut și pentru preoți. 

— Vreau să strălucească totul. Dacă găsesc o urmă de praf, 
o iei de la început. 

— Aveţi dreptate. 

— Când termini de șters praful, te apuci de măturat. Pe ur- 
mă cureți ramele tablourilor și lemnăria. insistă la colțuri. Nu 
este nevoie să dai cu ceară. O s-o facem vineri. Azi este zi de 
spălat. 

— Vă promit că holul o să strălucească de curăţenie. 

Ada se uită la ceasul cu cuc de deasupra căminului și se 
îndreptă spre ușă. 

— Mă duc să mă ocup de micul dejun al lui Matt. Mănâncă 
devreme pentru că are școală. Ai vreo nelămurire, Katie? 

— Nu, voiam doar să vă mulțumesc că m-ati angajat. 

— Nu te grăbi cu mulțumirile. La sfârșitul zilei o să fii obosită 
moartă. ` 

— Nu-i nimic, îmi place aici. 

Katie se apucă de treabă fredonând. Strânse cenușa din 
jurul căminului și frecă piatra. Apoi șterse de praf mobila, cu- 
tiile și bibelourile. Se urcă pe un scaun să curețe galeriile 
draperiilor și se lăsă din nou în genunchi să lustruiască lem- 
năria. Mătură podeaua și covorul, învârtind mătura ca pe o 
armă. Aranjă pernuţele și udă florile. Peste o oră, când termi- 
nă, curăță holul și scările. 

— Gata, ai terminat? o întrebă Ada mirată, uitându-se la Katie 
care apăru în bucătărie cu periile, măturile și găleţile. Mi se 
pare prea repede. 

— Am făcut treabă bună, Ada, serios. 

— O să vedem. Oricum, te-am prevenit. Dacă nu-mi place, 
o iei de la început. Oamenii mă iau peste picior și spun că 
sunt prea exagerată, dar așa sunt eu, tipicară, n-am ce să fac. 

— Mama este la fel. M-a învăţat cum să fac curățenie. Am 
făcut sul covorul şi am măturat pe dedesubt. 

— l-auzi! Și ce ai vrea pentru asta? Să-ţi măresc salariul? 

— Nu, n-am vrut să spun asta... zise Katie înroșindu-se. 
Ah, Ada, mă tachinezi. 

— Bineînţeles, trebuie să te obișnuiești cu tachinatul. O să 
te distrezi. Vei vedea că o să-ți placă aici. Vreau să te văd 
zâmbind, Katie. Așa este mai bine. 

— Vrei să controlezi salonul? 

— Mai târziu. Matt a mâncat și a plecat, dar avem alţi chi- 
riaşi înfometați care trebuie să apară. Spală vasele și pe urmă 
ajută-mă. Ovăzul se prinde de cratiţă dacă nu-l amesteci. Eu 
nu mă prea omor de ovăz, dar chiriaşilor mei le place. Ara- 
tă-mi mâinile. Bun. Mestecă în cratiţă până pregătesc restul 
mâncării. 

Katie nu mai văzuse în viața ei atâta mâncare. Erau două 
cratiți mari cu omletă și alte două cu cartofi pai crocanți. Pe 
bufet erau platouri cu biscuiti fierbinţi, borcane cu miere, gem 
și zahăr maro. | se făcu din nou gura apă și își feri ochii, amin- 
tindu-și de micul dejun copios. 

— Ți-e foame? o întrebă Ada. la un biscuit. 

— Nu pot, mulțumesc. 

— Să stii că nu este nici o rușine să-ţi fie foame. Ești în creș- 
tere. | 

Ada o privi zâmbind. 

— Sau poate vrei să te păstrezi pentru masa de prânz. 

Ada o înțelegea. Katie simțea ce prietenoasă era femeia. 
Se întoarse spre focul care ardea în cămin. 

— Cred că este minunat să locuiești aici, zise ea, mai mult 
ca pentru sine. 

— Simte-te ca acasă, Katie. Și acum stinge flacăra. Cred că 
budinca de ovăz este gata. Pune biscuiţii și celelalte pe tavă 
şi du-le în sufragerie. 

Katie făcu câteva drumuri între bucătărie și sufragerie. 
Duse farfurii, căni cu apă și două ceainice mari, albe. 

— Mai este ceva? întrebă ea după al patrulea drum. 

— Doar budinca de ovăz. Dar o duc eu. Este prea grea pen- 
tru tine. Poţi să lei șervețelele. Soții Costello au nevoie întot- 
deauna de o mulțime. 

Katie o urmă pe Ada. Aranjă servețele în suporturi și apoi 
dădu la o parte draperiile, clipind în lumina orbitoare a soare- 
lui. Afară, copiii se jucau cu ce mai rămăsese din zăpadă, sco- 
bind-o cu linguri şi câni vechi. Văzu căruțele care se îndreptau 
spre est și negustorul de vechituri, un bătrân pe nume Sam. 
Katie privea Bucătăria Diavolului din camera caldă a Adei și 
se simţea norocoasă. 

— Uite-i că vin, spunea Ada. Au apărut în sfârșit somnoroșii 
mei. Este aproape zece, zise ea, cu mâinile în șold, prefăcân- 
du-se nervoasă. Credeam că mă așteptați să vă aduc micul 
dejun la pat. 

Locatarii pensiunii o salutară zgomotos și afectuos. 

— Ești oricând binevenită în patul meu, îi spuse Jack Snow. 
Dacă te am pe tine, nu-mi mai trebuie micul dejun. 

De obicei, Ada ar fi râs de vorbele lui dar acum, de față cu 
Katie, nu-i răspunse. 

— Incetează. Vreau să vă potoliți puțin. V-o prezint pe noua 
mea ajutoare, Katie Gallagher. Este fiica lui Joe Gallagher. Iti 
amintești de Joe, nu-i așa, Jack? 

— Bineînţeles. 

Jack Snow întoarse capul spre fată. 

— Bună puștoaico, zâmbi el. Mă bucur să te cunosc. Joe 
vorbea tot timpul de tine. 

Katie îl privi pe bondocul și rotunjorul Jack Snow și încuvi- 
ință din cap. ȘI-I amintea de la înmormântarea tatălui ei. Adu- 
sese o cruce mare din trandafiri roșii. 

— Bună, zise ea, înghițind în sec. 

— Hei, Ada! îi strigă el, în timp ce se așeza. Bine că ai adus 
în sfârșit o fată frumoasă. M-am săturat de bătrânele cu fețe 
cabaline. 

— Uite cine vorbeşte, îi răspunse femeia amuzată. Nu-l bă- 
ga în seamă, Katie. Este un bufon. Cel puţin așa pretinde. Nu 
știu dacă și publicul este de aceeași părere. 

Ada îl privi drăgăstos pe Jack și apoi se uită la fată. 

— Jack şi partenerul său au un număr de comedie, Rayne 
și Snow. Ei sunt Herbert și Yvonne, dansatori. Celălalt este 
Phil Smith. Cântă la pian la circ. Cei patru huligani din capă- 
tul mesei sunt frații Costello. Au un număr comic de balet. lar 
el este Cornelius O'Day, tenor irlandez. 

Cornelius O'Day era un nume cunoscut, singura persona- 
litate din pensiunea Adei. Era un bărbat frumos, cu păr roșcat, 
ondulat și o fire plăcută, curtenitoare. 

— Bună dimineaţa, domnişoară Katie Gallagher, zise el. 

Katie era impresionată, prea impresionată să-i răspundă — 
pentru că toți din Bucătăria Diavolului auziseră de Cornelius 
O'Day, cel care cânta atât de dulce. Ada o salvă, luând-o de 
umăr. 

— Toate femeile sunt topite după Cornelius, iar el are ne- 
vastă și șase copii la Toledo. 

— De-abia aștept să-i spun mamei că l-am cunoscut pe 
Cornelius O'Day. _ 

Katie se înroşi când îi auzi râzând. Incercă să-și ascundă 
fața, dar Ada o împinse înainte, în văzul tuturor. 

— Aminteşte-ți ce ţi-am spus de dimineaţă. Aici ne tachi- 
năm mereu. O să te obișnuiești. Știți, zise ea, adresându-se 
celorlalți, Katie spune că pensiunea este ca într-un palat și 
crede că sunt bogată. 

Jack Snow sări de pe scaun și-i făcu o plecăciune adâncă 
Adei. 

— Dumneavoastră sunteti, doamnă Vanderbilt? o întrebă 
el pe un ton teatral. Puteţi să mă serviţi cu o ceașcă de ceai 
pentru o mie de dolari, doamnă Vanderbilt? 

— Nu, este doamna Astor! strigă Phil Smith. 

— Doamnă Astor, exclamă Jack căzând în genunchi, puteți 
să-mi daţi o ceașcă cu cafea pentru cinci mii de dolari? 

Katie se făcuse stacojie la față. Se lupta, dar nu reușea să 
se elibereze din strânsoarea Adei. 

— Te rog, zise ea. 

— Hai, amuză-te, Katie. Toţi oamenii aceștia vor să fie prie- 
tenii tăi, dacă le dai voie. 

Katie începu să se uite în jurul ei. Nu erau decât fețe 
bonome de comedianţi. Privirile lor blânde o liniștiră. Vor să in- 
tru în jocul lor, se gândi fata, încercând să găsească o replică 
potrivită. 

— Chiar dumneavoastră sunteţi, doamnă Astor? 

Actorii izbucniră în aplauze, încântați de gluma ei. Jack a- 
plauda cel mai tare dintre toți. 

— O să scoatem o actriță din tine, Katie. 

— Muscă-ţi limba, râse Ada. Domnișoara aceasta poate 
ajunge mai bine decât atât, nu-i așa Katie? Vedeţi că este de 
acord cu mine? Gata, huliganilor, ne-am amuzat destul, acum 
vă lăsăm să mâncaţi. V-am pus o față de masă curată. Încer- 
cati s-o păstraţi. Mai ales tu, John Costello. 

Fraţii Costello strigară revoltați, dar Herbert, Yvonne, Rayne 
şi Snow le amuţiră protestele. Lui Katie îi plăcea această at- 
mosferă de vodevil. Era o lume nouă pentru ea şi se desprin- 
se cu greu din sufragerie. 

— Aşa este tot timpul? o întrebă ea pe Ada pe hol. 

— Cum adică? 

— Sunt fericiţi, râd, glumesc, este o atmosferă grozavă. 

— Mă bucur că ţi-a plăcut. Mă temeam că o să te bucuri că 
te-am obligat să stai acolo, în centrul atenţiei. Poate a fost o 
răutate din partea mea, dar am vrut să te obișnuiești. Dacă o 
să lucrezi aici, nu trebuie să exagerezi cu sensibilitățile. Nu 
avem nevoie de mimoze. 

— Am înţeles, Ada. 

— E la fel ca atunci când înveţi să înoți. Este mai bine să te 
arunce în apă de la început. Eu asta am făcut. Te-am aruncat 
să văd cum te descurci — înoţi sau te scufunzi? 

— Şi eu, ce am făcut? o întrebă Katie zâmbind ștrengărește. 

— Te-ai descurcat bine. Eşti prea tânără pentru munca asta, 
așa cum i-am spus lui Maeve de sute de ori, dar te-ai descur- 
cat. Și acum să vedem cum arată salonul. 

Ada se uită cu atenţie. Șterse cu degetul mesele și perva- 
zul ferestrelor. Se uită în colţuri, sub covoare şi canapele. In- 
spectă căminul. 

— Perfect, zise ea, în cele din urmă. Maeve te-a învăţat bine. 

— Pot să-i spun mamei că m-ai lăudat? 

— Bineînțeles. 

— De fapt este adevărul, nu? Mama spune că nu trebuie 
să ne lăudăm pentru că este un păcat. 

— Doar despre asta vă vorbește Maeve? Despre păcate? 
Nu-i de mirare că ești atât de nervoasă și timidă. 

Ada simţi din nou că vorbise pe un ton aspru. Se uită re- 
pede la Katie și-i mângâie cozile blonde. 

— Nu-ţi cer să încalci regulile lui Maeve, dar poți să-i spui că 
ai muncit conştiincios. Nu văd nici un rău în asta. Nu te mai 
gândi la păcate. 

Ada se gândi în sinea ei: cred că sunt o catolică la fel de 
bună ca Maeve. Îmi spun rugăciunile, mă spovedesc, mă duc 
în fiecare duminică la siujba de la ora șase, indiferent de vre- 
me. Dar nu cred că trebuie să înspăimânți copiii vorbindu-le 
tot timpul despre păcat. 

— Sigur, poate câ Dumnezeu vrea să ne facem griji, zise 
ea, dar nu tottimpul. În viață mai sunt și lucruri frumoase. Cel 
puțin asta este părerea mea. 

Katie nu spuse nimic. Ar fi vrut s-o aprobe, dar îsi aminti de 
mama ei, pentru care viața nu însemna decât muncă și griji. 
Așa că rămase tăcută. 

Ada aruncă o ultimă privire salonului. 

— Ai făcut treabă bună și acesta este doar începutul. Ti-a 
rămas tot etajul. Vino cu mine să-ți arăt. Erau trei etaje, fiecare 
cu patru camere, toaletă și baie pe hol. La anumite ore, dimi- 
neața sau noaptea, holurile deveneau neîncăpătoare, dar 
acum era liniște. Soarele lumina tapetul. 

— Aceasta este camera mea, îi spuse Ada. lar aceea este 
a lui Matt. De ele mă ocup eu. Ție îţi rămân celelalte. Așternu- 
turile și prosoapele se schimbă lunea, o anunţă femeia des- 
chizând dulapul. Eşti atentă, Katie? La ce te uiţi? 

— lartă-mă, Ada, mă uitam la telefon. Ai propriultău telefon. 

— Pentru chiriași. Este scump și Matt mă ceartă mereu că 
sunt extravagantă, dar clienții mei au nevoie de telefon. Une- 
ori îi sună agenții de pariuri. 

— Pot să-l ating? N-o să-l stric. 

— Ce nostimă ești! N-ai mai văzut un telefon până acum? 

— Nu de aproape, ca să-l pot atinge. 

— Acum ai ocazia. Este ușor, uite. 

Ada zâmbi. 

— Trebuie să ridici receptorul. Îţi răspunde o teletonistă și te 
întreabă ce număr dorești. Carneţelul este pentru mesaje. 
Dacă va trebui să răspunzi la telefon, nu uita să notezi mesa- 
jele. 

— Da, sigur, este minunat, zise Katie, atingând invenţia ma- 
gică. Îmi imaginez cum este să vorbeşti cu oameni de la de- 
părtare. 

Ada aşteptă o clipă și apoi o bătu pe umăr: 

— Ce ar fi să-ți imaginezi cum ar fi să muncești? râse ea, 
ridicând din sprâncene. Ai multe de făcut. Nu avem timp de 
pierdut. Găsești tot ce-ţi trebuie în dulap. Mai întâi schimbă 
așternuturile. Vreau să mă apuc de spălat. 

— Da, o șă le schimb, o aprobă Katie. 

Ada ieși pe hol, pregătindu-se să coboare scările. 

— Prânzul este la ora unu. Uită-te la ceas! îi strigă ea. 

Își petrecu toată dimineaţa schimbând așternuturile și 
punând prosoape curate. O dureau braţele, dar era prea pre- 
ocupată de ce făcea ca să observe. Când termină de netezit 
cearșafurile și de împăturit prosoapele, strânse rufele mur- 
dare într-un coș enorm pe care-l duse în bucătărie. 

— Te simti bine? o întrebă Ada când o văzu poticnindu-se. 
Este prea greu pentru tine, oftă ea, luându-i coșul din mână. E 
mai bine să faci două-trei drumuri. Te simţi bine, Katie? 

— Da, sigur, zise fata sprijinindu-se de ușă, să-și tragă su- 
fletul. 

Acum o dureau braţele din umăr până în cot. 

— Data viitoare o să fac două drumuri. 

— Așează-te, îi spuse Ada, punându-i o cană cu ceai di- 
nainte. Odihnește-te putin. Eşti gata să leșini. 

— Nu, sunt puternică. Mama spune... 

— Nu contează ce spune. Bea-ţi ceaiul și odihnește-te. 

Ada se duse la plită, uitându-se îngrijorată la Katie. Fosta 
servitoare nu fusese apreciată de chiriașii ei, dar era mai mare 
ca vârstă și mai solidă decât fata asta și putea să muncească 
douăsprezece ore pe zi. Fir-ai tu să fii, Maeve Gallagher, se 
gândi ea, mi-ai trimis un copil. De fapt eu sunt de vină, pentru 
că te-am lăsat. 

— Nu te mai grăbi atât, Katie. Ştiu că este prima zi, dar nu 
are rost să te extenuezi. Nu încerca să faci totul deodată. Ai 
toată după-amiaza la dispoziție. 

— Dar ai spus că vrei să ne apucăm de spălat. 

— Da, să ne apucăm. O să spăl toată ziua și mâine o să 
calc. Nu te-am pus să termini totul de spălat până la prânz. 
Doar nu sunt stăpână de sclavi! 

— Tu în nici un caz, zâmbi Katie. 

Apoi se așeză pe scaun, frecându-și brațele. 

— Am obosit puțin, recunoscu ea. Voiam să-ți demonstrez 
ce harnică sunt pentru că am mare nevoie de slujba asta. Fa- 
milia mea depinde de câștigul meu, Ada. Mama a pierdut o 
clientă și proprietarul a mărit chiria. 

Katie își pironi privirile în podea. 

— Mama a dus greul casei de la început. Eu și Hugh, cei 
mici... este foarte greu. 

— Ştiu. 

Ada, o femeie milostivă, o compătimea pe Katie și pe toți 
copiii ca ea care înfruntau greutăţile vietii de la o vârstă frage- 
dă. Şi ea fusese o fetiță săracă. La doisprezece ani intrase 
ucenică la un bucătar năzuros și muncise cincisprezece ore 
pe zi, de luni până duminică. Trudise doi ani, până să fugă. 
Anul următor îl cunoscuse pe Tim McVey, salvarea ei. Acum 
Ada se uita la micuta Katie Gallagher și se întreba ce sau cine 
o s-o salveze. 

— Știu că este greu. 

— Ar mai fi încă ceva. Poate o să râzi de mine, dar îmi place 
aici. Am visat dintotdeauna să am asemenea casă — caldă și 
elegantă. Dacă aş fi concediată.. 

— Nu te gândi-la așa ceva. Nu c o să fii concediată. De ce aş 
concedia o fată drăguță ca tine? 

Ada se întoarse cu spatele la sobă. Puse niște omletă în- 
tre niște felii groase de pâine și așeză sandviciurile pe o tavă, 
lângă un borcan cu murături. 

— Hai, mănîncă! La desert avem plăcintă cu stafide. 


Katie. se apucă din nou de treabă după prânz. Mătură, 
sterse praful la etaj și curăţă băile. Chiriașii plecaseră la spec- 
tacolele lor de matineu, așa că putea să muncească nestin- 
gherită. Acum nu se mai grăbea. O dureau braţele și gâtul. 
De-abia putea să se aplece. Se oprea din minut în minut să-și 
șteargă transpiraţia de pe frunte și să-și tragă sufletul. Când 
termină ultima cameră era atât de epuizată, încât se prăbuși 


PREȚUL PASIUNII 39 


pe un scaun. Voise doar să se odihnească puţin, dar îi căzu 
capul pe umăr și atipi. 

Peste o oră, Matt McVey dădu peste Katie care dormea 
extenuată. Tânărul robust de șaisprezece ani veni la ea zâm- 
bind și o scutură de brat. 

— Scoală-te, fetițo! _ 

Katie se trezi brusc. li bătea inima să-i sară din piept și se 
uita disperată în jur la camera scăldată în lumina amurgului. 
Trecu un minut până să-și amintească unde se afla și încă 
unul până să-și dea seama că adormise. Sări în picioare și 
apoi se dădu înapoi, alarmată de bărbatul din faţa ei. 

— la-o încet, îi spuse Matt. Nu te speria. Ești Katie Gal- 
lagher, nu-i așa? Eu sunt Matt McVey, nepotul Adei. M-a trimis 
să văd cum te simți. la spune-mi, ești bine? 

— Da. Ce oră este? întrebă Katie derutată. Cred că s-a fă- 
cut târziu, nu? 

Matt aprinse lampa şi se uită la ceas. 

— Este patru și jumătate. Ada a început să pregătească 
cina, de asta m-a trimis... 

— Patru și jumătate! Nu se poate! 

— Atâta este, de ce ești așa de îngrijorată? 

Fata clătină din cap disperată. 

— Am adormit în prima mea zi de muncă. Ce o să spună 
Ada? 

— Că ești obosită. Nu este o crimă să fii obosit. 

Matt izbucni îi râs și o prinse de braţ pe Katie care se nă- 
pustise spre uşă. 

— la-o încet, fetițo, doar nu vrei să-ți frângi gâtul? 

— Este târziu, dă-mi drumul! protestă Katie. 

Se uită la Matt. Era pentru prima oară când îl vedea clar. 
Avea păr roșcat, des, ochi albaștri și un zâmbet fermecător. 
Spre deosebire de buna ei prietenă Meg Muldoon, pe Katie 
n-o interesau băieţii. li considera niște brute care o trăgeau 
de codițe, o călcau pe picioare, o loveau cu bulgări de zăpadă 
iarna și cu pungi de apă vara. Dar acum, pierdută în privirile lui 
Matt, uită de toate aceste rețineri.. 

— Ești nepotul Adei, nu? zise ea zâmbind timidă, după ce 
își reveni. 

— Exact: 

Matt râse din nou. Avea un râs frumos, bărbătesc, mai pro- 
fund ca cel al Adei. 

— Da, eu sunt nepotul, zise el. Singurul nepot. Hai, du-te, Ada 
te așteaptă, zise el dându-i drumul. O să pun periile și mă- 
turile la locul lor. 

Katie făcu câţiva pași, dar se opri în prag, să se uite din 
nou la Matt. 

— Cobori la cină? îl întrebă ea timidă. 

— Lucrez noaptea. O să-mi iau de mâncare la mine. 

— Aha! 

Matt citi dezamăgirea în ochii fetei și se amuză. 

— Hai, du-te mai repede, o îndemnă el. 

— Da, zişe Katie, dar nu se urni din loc. 

— Ce mai aștepți, vrei să te car eu până jos? 

Katie se înroși, lăsă capul în jos și ieși pe hol. Era atât de 
amețită, încât se împiedică de covor și căzu. 

— Ai păţit ceva? îi strigă Matt. 

— Nu, n-am nimic, îi răspunse ea furioasă că era atât de 
neîndemânatică. 

Ada o privi îngrijorată când intră în bucătărie. 

— Incepusem să-mi fac griji pentru tine, zise ea ștergân- 
du-și mâinile de şort. Ai stat mult timp sus. 

— Știu. Imi pare rău, Ada. Am terminat curăţenia și m-am 
aşezat să mă odihnesc câteva minute... dar am adormit. N-o 
să se mai întâmple, îţi promit. 

— Ai adormit? 

Ada izbucni în hohote de râs, până îi dădură lacrimile. 

— Ah, Katie, ești o figură, zise ea scoțându-și batista din 
mânecă. 

— Nu te-ai supărat? 

— De ce să mă supăr? Doar n-ai făcut nici un răul 

— N-o să-i spui mamei? 

— Va fi secretul nostru. 

— Şi al lui Matt. El m-a trezit. 

— Mă bucur că l-am trimis după tine. Altfel ai fi dormit și 
acum și ar fi trebuit să-ţi pretind chirie. 

— İmi pare rău, Ada. 

— Nu-i nimic Acum avem de pregătit cina. Este târziu. La 
ora șase trebuie sa punem masa. Chriașii mei se întorc până 

atunci. Mănâncă și pe urmă pleacă la spectacolele de seară. 
Haide, domnişoară! Maeve spune că nu te pricepi la gătit, dar 
o să înveți de la mine. Deocamdată apucă-te să cureţi ceapa. 
Avem tocăniţă de vacă. Luni la cină avem întotdeauna vacă, 
pentru că duminica mâncăm varză cu carne de vită. Nu-mi 
place să fac risipă. 

Katie se spălă pe mâini la chiuvetă și se întoarse spre 
bufet, uitându-se la mormanul de cepe. Se mișca cât de re- 
pede îi permiteau brațele amorțite, dar gândurile ei erau la 
Matt. 

— Ai un nepot drăguţ, murmură ea. 

— Da, este drăguţ într-adevăr, o aprobă Ada mândră. Este 
și deștept. N-o să rămână în Bucătăria ladului toată viața. 

Ada mută cratițele pe plită, scoase carnea din răcitor și în- 
cepu s-o taie. _ 

— Dar să nu crezi că am ceva împotriva acestui cartier. Imi 
place aici. Acum este căminul meu. 

Femeia trăncănea cum îi era obiceiul și Katie o asculta 
zâmbind. Noua ei viață i se părea minunată. 

-La șapte și jumătate când se termină ziua de muncă și Ada 
îi dădu haina, fata se îmbrăcă cu regret. Era obosită, o dureau 
toate oasele, dar ar fi vrut să mai stea. Se gândea cu groază 
să se întoarcă acasă, pe străzile pustii, înghețate. Se uită la 
cerul fără stele și la luna mică argintie, care nu făceau decât 
s-o întristeze și mai mult. După ce aruncă o ultimă privire plină 
de regret pensiunii, ieși pe stradă. 

Când se apropie de colț, simţi o mână pe umăr. Scoase 
un strigăt și dădu cu ochii de Hugh. 

— M-ai speriat de moarte, Hugh Gallagher, zise ea, cu mâ- 
na la inimă. Nu mi se pare deloc amuzant. 

— Eşti prea sperioasă. 

— Ce cauţi aici? Pun pariu că mama nu știe că ai plecat de 
acasă. 

— M-am strecurat pe ușă când era la toaletă. Am venit să te 
conduc acasă. Este pentru binele tău, adăugă el repede, nu fă 
pe grozava. Vreau să vadă băieții că suntem împreună. 

— Care băieţi? Golanii cu care te-ai înhăitat? 

„ — O să faci drumul ăsta în fiecare noapte, nu? Doar nu vrei 
să ai necazuri. Este spre binele tău să știe că suntem împre- 
ună. Atunci n-o să se atingă de tine. Și cine spune că sunt 
golani? i 

— Toată lumea. 

— Să-i ia dracu' pe cei care spun asta, zise Hugh râzând. 
Vrei un pahar cu sifon? La Smitty este deschis până târziu. 

— Nu, nu vreau și n-ar trebui să-ți irosești banii pe sifon. 

Hugh încremni în loc. Băgă banul în buzunar și se uită mi- 
rat la sora lui. 

— Ce-i cu tine? Ai devenit acră ca mama. Vrei să ajungi ca 

ea? Rea și cicălitoare? 

Își scoase căciula, își trecu degetele prin părul blond și și-o 
puse la loc. 

— Să nu-mi spui că o duce greu, puini el. Toţi vecinii noștri 
o duc greu, dar ăsta nu este un motiv să fii cicălitor. Și când nu 

este cicălitoare ne ţine predici despre păcat. Parcă s-ar crede 
Dumnezeu! 

— Hugh! 

— Asta-i adevărul, nu? O să ajungi ca ea. Înainte erai o fată 
drăguță. lar acum ai ajuns o pisăloagă. 

Fata tresări ca și când ar fi plesnit-o. Se uită neajutorată la 
fratele ei și-i văzu ochii albaștri întunecați. 

— Te rog, nu te supăra, zise ea.Nu-mi place să te vâd su- 
părat. 

— De ce? 

Katie nu știa cum să-i explice, dar simţise ameninţarea și 
furia În glasul iu. Ştia cât de furios era. 

— Îmi pare rău că te-am cicălit. Își promit că n-o s-o mai 
fac. Nu te supăra pe. mine. 

Hugh rămase tăcut. Își băgă mâinile în buzunare și începu 
să meargă. Nu se uită decât de două ori la Katie. 

— Cum a fost la Ada? o întrebă el în timp ce traversau stra- 
da. 

— Minunat. O să-ți spun un secret. N-aș fi vrut să mă mai 
întorc acasă. Nu-i așa că este îngrozitor? Mi-e ruşine! 

— Nu-i deloc îngrozitor. N-ai de ce să-ți dorești să te întorci 
acasă. 

— Dar acolo este mama și cei mici, familia noastră. Însă 
m-am simţit atât de bine la pensiune, încât n-aș mai fi vrut să 
plec. 

Katie îi descrise casa caldă și plăcută, mâncarea gustoasă, 
chriașii și pe Ada McVey, pentru care avea numai cuvinte de 
laudă. 

— Când o s-o cunoşti o să-mi dai dreptate, zise Katie. Râde 
şi zâmbește tot timpul. 

Hugh o ascultase atent și era uimit. Pentru el, toți patronii 
erau niște exploatatori și îi disprețuia. 

— S-a purtat frumos cu tine? 

— Da, foarte frumos. 

— Şi nu-ţi pare rău că ai renunţat la nenorocita aia de școa- 
lă? 

Fata ezită o clipă și se uită din nou la cerul întunecat. 

— Nu atât de mult ca înainte, îi răspunse ea după un timp. 
Sigur, mi-ar plăcea să fiu la școală... dar, dacă tot trebuie să 
muncesc, aici este cel mai bun loc din lume. 

— O să trudești ca o sclavă de dimineaţa și până seara. 

— Nu sunt o sclavă, Hugh. 

— Ba ești. 

Pe urmă rămaseră tăcuţi; nu voiau să se certe. Dar, în ușa 
blocului, Katie se întoarse și-l luă de mână zâmbind. 

— Mă bucur că ai venit să mă iei, recunoscu ea. Nu mi-ar fi 
plăcut să mă întorc singură. 

Hugh îşi trase mâna. 

— De aici înainte nu mai ai de ce să te îngrijorezi, zise el. 
Băieţii s-au lămurit. 

— N-am văzut nici un băiat. 

— Dar te-au văzut ei pe tine, și asta contează, zâmbi Hugh 
deschizând ușa. Este datoria mea să am grijă de tine. 

— Ah, Hugh, o să ai necazuri cu mama. Imi pare rău. 

— Nu-i nici o noutate. ` 

Fetei nu-i plăcea să-l audă vorbind așa. Incercase de atâ- 
tea ori să înțeleagă de ce avea această atitudine, dar nu reu- 
șise. Se uita mirată la faţa lui calmă, indiferentă. Deși își cunoș- 
tea fratele, nu știa tot despre el. Și poate că era mai bine să nu 
știe, se gândi ea în timp ce urca scările. 

Pe hol era gălăgie. Copiii plângeau, mamele îi certau și taţii 
zbierau. Din apartamentul familiei Moldoon se auzeau cân- 
tece, iar din cel al soţilor Ryan lătra câinele. Katie era obișnui- 
tă cu zgomotele și mirosurile caracteristice acestui cartier: 
varză, untură, fum de cărbuni și scutece. 

— Uită-te, zise ea, arătând o căruță făcută din lăzi vechi de 
lemn. Billy Ryan și-a terminat în sfârșit căruța. Poate o să mi-o 
împrumute să-i plimb pe Sean și Francis. 

— Când? o repezi Hugh. La miezul nopții? De aici înainte 
n-o să mai ai timp liber. 

— Ba da, duminica. 

— Ai uitat că ai treabă de făcut, Katie Gallagher? se auzi vo- 
cea răstită a lui Maeve. 

Stătea în capătul scărilor, bătând nervoasă din picior. 

— Mișcaţi-vă mai repede! Vreau să văd ce explicaţii o să-mi 
dati. 

Katie și Hugh o urmară înăuntru. Hugh își atârna haina și 
căciula de ușă. Katie rămase nemișcată, încercând să ghiceas- 
că în ce toane era mama lor. Nu prea bune, îşi spuse ea,uitân- 
du-se îngrijorată la fratele ei. Se apropie de el, dar Hugh își 
trase un scaun și se așeză cu mâinile încrucișate peste piep- 
tul lui lat. 

— Am fost s-o aduc pe Katie acasă, îi spuse el, pe un ton 
sec. 

— Cine ţi-a spus să faci asta? 

— Nimeni. 

— Nu ţi-am spus să stai aici? 

— Ba da, mi-ai spus. 

Se făcu liniște. Maeve și Hugh se uitau fix unul la altul. At- 
mosfera era încărcată. 

— Aștept scuze. 

— De la cine? De la mine? Pentru că am adus-o acasă pe 
Katie? 

— După ce ti-am spus să n-o aduci! 

Hugh ridică din umeri. 

— Asta-i viata, mamă, n-ai ce-i face! zise el zâmbind. 

Era una din expresiile preferate ale găștii Golanilor. Nu-i 
pieri zâmbetul nici măcar când Maeve îl plesni de două ori 
peste față. li rămăseseră două urme roșii pe obraz, dar nu 
schiță nici cel mai mic gest de durere. 

— Acum ai terminat? o întrebă el calm. 

— Du-te în camera ta! zbieră Maeve furioasă. Du-te înainte 
să scot cureaua şi să nu mai ieși de colo! 

Hugh se ridică încet de pe scaun. 

— Noapte bună, Katie, zise el făcându-i cu ochiul și închise 
ușa în urma lui. 

Maeve trânti scaunul. 

— Este încăpățânat ca diavolul, zise ea, fâțâindu-se furioa- 
să prin cameră. 

— N-a făcut nici un rău. A venit să mă conducă pentru că 
este întuneric. 

— E întuneric, nu? Te pomenești că acum ti-e frică de întu- 
neric. Ai face bine să te obișnuiești! Nu mai ești un copil, Katie 
Gallagher. Mie nu-mi plac oamenii lași. Hai, nu mai sta acolo 

ca o gâscă! Scoate-ţi haina udă, doar nu vrei să te îmbolnă- 
vești! 

— Imediat, mamă! 

— L-ai rugat pe Hugh să te aducă sau a fost ideea lui? 

Femeia dădu din cap vâzând că nu-i răspunde. 

— Este pentru prima și ultima dată. De aici înainte o să te 
duci și o să te întorci singură, ai înțeles? 

— Da, mamă. 

— Așează-te. Vreau să-ţi vorbesc. 

Katie se așeză epuizată pe un scaun și își sprijini mâinile 
de masă. 

— Penarul meu! exclamă ea surprinsă. 

Crezuse că îl pierduse. 

— Ce caută aici? 

— L-ai uitat la școală vineri, de căscată ce ești. L-a adus Meg. 
O să i-l dau lui Hugh. Poate el n-o să fie atât de neglijent. 

— Dar mi l-a dăruit tata. A scris numele meu pe el... 

— Acum nu-ţi mai este de folos. Încetează cu văicăreala. 

„Maeve se așeză vizavi de fiica ei. 

— Ai făcut treabă bună azi? o întrebă ea, răsucindu-și ve- 
righeta. Spune-mi adevărul, Katie. 

— Ada a fost mulțumită. În orice caz, m-am străduit. 

— Cum adică te-ai străduit? Povestește-mi ce ai făcut! 

Fata se supuse ascultătoare și-i descrise tot, evitând să 
spună că adormise. 

— La sfârșit, după cină, am spălat vasele. Pe urmă, Ada m-a 
trimis acasă. | 

— A fost încântată de cum ai muncit? 

— Da, a spus că m-ai învăţat bine. 

— Mi-ai luat o piatră de pe inimă, zise ea oftând. Nu știam 
cum o să se descurce o fată ca tine, care nu este obișnuită cu 
munca. Ține-o tot așa, Katie și o să fiu mândră de tine. 

Din partea lui Maeve, aceste vorbe erau mai mult decât 
orice compliment. 

— Mulţumesc, mamă, zâmbi Katie. Îmi place să muncesc 
acolo. Chiriașii sunt foarte simpatici, este cald și mâncare 
buna. Ada râde tot timpul și este foarte veselă. 

— Şi eu aș fi dacă soțul meu mi-ar fi lăsat o pensiune. Și la 
mine în casă ar fi cald, mâncare și voie bună. Dar așa nu-mi 
arde de râs. 

Maeve clătină din cap și se uită plină de amărăciune în ju- 
rul ei. 

— Dar mie ce mi-a lăsat Joe? Griji, necazuri și copii. Asta 
este moștenirea mea. Și mama a avut parte tot de griji și da- 
torii. 

Maeve o privi drept în ochi pe fiica ei. 

— Unii vecini cred că mă port dur cu tine. Da, așa este. Pen- 
tru că vreau să iasă ceva din tine. Să ajungi mai bine ca mine. 
Nu este de ajuns să trăieşti. Preoţii spun că viaţa este un dar 
de la Dumnezeu. Dar, ce dar este ăsta dacă ti-e frig și foame 
tot timpul? Trebuie să fii tare, Katie. Dacă o să fii tare, poate 
n-o să faci greșelile mele. 

Katie se încruntă. Nu-și imagina că mama ei dură și hotă- 
râtă făcuse greșeli vreodată. 

— Lucrurile o să se îndrepte, zise ea, încercând să-i dea 
speranță mamei sale. 

— Ai putea să-mi spui şi mie cum? 

— Suntem în America, mamă. Aici este altfel. 

— America! Așa spunea și Joe. Este o ţară minunată dacă 
ești bogat, dar, dacă ești sărac... 

Femeia se ridică, întorcându-se cu spatele la Katie. 

— Azi ai muncit mult. Du-te la culcare. 

— Te simți bine, mamă? 

— Trebuie să mă simt. Hai, du-te la culcare. Este târziu și 
mâine dimineaţă trebuie să te scoli devreme. 

— Mai stau puţin cu tine, dacă vrei. 

Maeve simti grija fetitei și se îmblânzi, zâmbind amar. 

— Nu. Trebuie să te odihnești. lar eu am treabă. 

— Noapte bună, mamă. 

Katie o sărută și o porni spre dormitor, dar se opri în loc și 
înclină capul într-o parte. 

— II cunoşti pe nepotul Adei? L-ai văzut vreodată? 

— Nu, dar Ada vorbește de el de parcă ar fi un prințișor. 
Dar de ce mă întrebi? 

— Așa... știi, mi s-a părut drăguţ. 


48 BARBARA HARRISON 


— Nu te privește dacă este drăguţ sau nu. Acolo trebuie 
să-ţi vezi de treabă. Nu te amesteca unde nu-ti fierbe oala. Ai 
destule griji și așa. 

— Noapte bună, mamă. 

— Noapte bună, somn ușor. 

Singură în bucătăria rece, Maeve stinse lumina și rămase 
în beznă, privind în gol. 


Camera lui Katie era cea mai mică din cele patru..Avea un 
pat, un dulap și o oglindă crăpată pe care o găsiseră pe stra- 
dă. Fereastra era bătută în cuie, pentru că dădea spre o aeri- 
sire întunecată și urât mirositoare. Era frig și fata se dezbrăcă 
repede, își puse cămașa din bumbac, își despleti cozile și 
adormi de îndată ce puse capul pe pernă. In visele ei, văzu fa- 
ta zâmbitoare a lui Matt McVey. 

Katie nu se mișcă aproape deloc toată noaptea. Ghemuită 
sub o pătură și o plapumă peticită, cu părul auriu revărsat 
peste umeri, era inocenta întruchipată. Așa o găsi Maeve cu 
câteva minute înainte de ora șase, când intră în dormitorul fii- 
cei ei și dădu așternutul la o parte. 

— Trezește-te, Katie, doar nu vrei să dormi toată ziua? 

Fata deschise ochii. 

— E dimineaţă? întrebă ea căscând. Am avut cel mai fru- 
mos vis. 

— Acum nu este timp de vise. E gata ceaiul. Grăbește-te. 

Katie căscă din nou, se ridică într-un cot și apoi se prăbuși 
ia loc pe pernă, săgetată de durere. 

— Mă doare, mamă. 

— Ce te doare? Ce tot vorbești? 

— Mă dor braţele și spatele. Parcă mi-au luat foc. 

Katie încercă să se întoarcă, dar scoase un strigăt. 

— Mă doare, mamă. Mă doare tot corpul. 

| se umplură ochii de lacrimi în timp ce se uita la mama ei. 

— Crezi... că am gripă? 

Gripa era un cuvânt de temut în Bucătăria Iadului și Maeve 
și-l alungă din minte. 

— Nu vorbi prostii, o repezi ea, pipăind fruntea lui Katie. Nu 
ai febră, Slavă Domnului. Ți-e rău de la stomac? 

— Nu. Dar nu pot să mă mișc. Mă doare, este groaznic. 

— Ah, acum știu ce ai. Îmi amintesc că și eu am păţit ace- 
lași lucru după ce am arat pământul prima oară. 

Maeve aprinse lampa și se aşeză pe marginea patului, 
lângă fiica ei și-i dădu părul la o parte de pe faţă. 

— Știu că doare, zise ea, dar nu ai de ce să te îngrijorezi. Te 
doare pentru că ieri ai muncit mult și nu ești obișnuită. Nu fi 
copil, o să te ajut. 

— Nu pot să mă mișc. 

— Dar nici nu poţi să zaci în pat toată ziua, dacă asta ai de 
gând. Trebuie să faci mișcare. 

— Nu pot. 

— Ba poți, dacă vrei, Katie Gallagher. Numai Dumnezeu 
știe cât am muncit și eu. N-o să mori, te rog să mă crezi. 

Maeve o ridică de spate. 

— E mai bine să ne mișcăm repede. 

Fata închise ochii și își tinu respiraţia, săgetată de durere. 

— Gata, acum poți să stai în picioare. Răul a trecut.Ține-te 
de mine. 

— Te rog, mamă. 

— Trebuie să încerci, Katie. Oamenii bogaţi pot să-și coco- 
loșească durerile, dar noi nu. Crezi că eu n-aş vrea să stau în 
pat? Ridică-te, Katie. Străduiește-te. 

Fata se supuse, gemând de durere. 

— Tot mă doare, zise ea, ținându-se de Maeve. Spatele și 
brațele mă omoară. 

— Ai nevoie de căldură. Mergem la bucătărie și o să-ţi încăl- 
zesc niște prosoape pe sobă. 

— Mi-a luat spatele foc. 

— Nu avem timp de pierdut. O să faci cum îţi spun eu. Doar 
n-ai uitat că trebuie să te duci la muncă. Poate crezi că dure- 
rea este o scuză să te eschivezi. Ei bine, nu este. Eu m-am 
apucat de treabă a doua zi după ce te-am născut. 

— Imi pare rău, mamă. 

— Mereu îţi pare rău de câte ceva. 

Maeve puse plapuma pe umerii fetei și o ajută să iasă pe 
hol. 

— Hugh, zise ea, încruntându-se când îl văzu pe fiul ei, cu 
ochii cârpți de somn. Ce cauţi aici? 

— Am auzit strigăte. 

— Ai visat. Du-te la loc, în pat. 

Băiatul își trecu mână prin păr. 

— Știu eu ce am auzit, mamă. Ce ai, Katie? Pari bolnavă. 

— Nu este bolnavă. A amortit după prima zi de muncă. Nu 
are nimic. Vezi-ţi de treburile tale și du-te în pat. Avem treabă. 

— Ce treabă? Ce se întâmplă? 

Hugh o văzu pe Katie care abia se târa. 

— Ai de gând s-o trimiti la muncă azi? Nu vezi că nu poate 
să se miște? Cum crezi că o să muncească? 

— N-am nimic, Hugh, oftă fata. Nu căuta cearta cu lumâna- 
rea. 

— Este o nebunie. Sunteţi nebune amândouă. Nu vezi că 
nu poate să meargă, mamă! Uită-te la ea! 

Maeve nu-l băgă în seamă. II dădu la o parte și o duse pe 
Katie în bucătărie. 

— Nu te așeza, o preveni ea. Mişcă-te. Cu cât te miști mai 
mult, cu atât o să te simţi mai bine. In câteva ore o să-ți treacă 
durerea. Trebuie să te străduiești. 

Maeve umplu o cană cu ceai și o puse în mâinile înghețate 
ale lui Katie. _ 

— Ceaiul o să te întremeze. Incălzesc imediat prosoapele. 

Hugh se uita la mama lui care alerga de la dulap la sobă și 
la Katie, care se târa prin cameră, încercând să bea ceaiul. 
Deodată se întoarse furios și dădu cu pumnul în perete. li ve- 
nea să înnebunească de ciudă că nu putea face nimic. In ju- 
rul lui era numai sărăcie, o viață cumplită de care tânjea să 
scape. li aruncă o privire lui Maeve și strânse pumnii. 

Katie își feri privirile, speriată de furia zugrăvită pe faţa lui 
Hugh. Nici ea nu era în toane mai bune în această dimineaţă 
de marţi, dar se simțea mai mult tristă decât furioasă. Tatăl ei 
le spunea întotdeauna să nu-și piardă speranţa și încrederea. 
lar Katie nu se îndoise niciodată de vorbele lui. Bău ceaiul și 
se gândi la viitor, timpul fermecat al tuturor posibilităților. 

— Cu tine vorbesc, Katie, fii atentă. 

— Da, mamă. 

— Pune cana jos și stai liniștită. Prosoapele sunt calde. 

Maeve îi luă plapuma de pe umeri și o aruncă pe un scaun. 

— Pleacă, Hugh, du-te la tine în cameră, avem treabă. 

— Bine, dar o s-o conduc pe-Katie când o să plece. Nu poți 
să mă oprești. 

— Nu mai spune! 

— Ba spun! 

— Bine, zise Maeve, dar va trebui să te duci în picioarele 
goale, pentru că ţi-am ascuns pantofii și ciorapii noaptea tre- 
cută. Nu-i primești înapoi decât înainte de școală. Dacă vrei 
să mergi descult pe frigul ăsta, n-ai decât. 

Băiatul amuţi, dar îi aruncă o privire ucigașă mamei sale 
înainte să iasă din bucătărie. 

— Numai așa poți să-l strunești, zise Maeve triumfătoare. 
Știu eu mai bine. 

Nu era bine, se gândi Katie. Hugh n-o să i-o ierte nicio- 
dată, dar nu îndrăznea s-o contrazică pe mama ei. Rămase 
tăcută și când Maeve o dezbrăcă și-i lipi prosoapele fierbinţi 
de piele. 

— O să te simţi mai bine. Așa-mi făcea și mama când mă 
durea ceva. 

Katie nu scoase nici o vorbă în următoarele cincisprezece 
minute. Își încleștă mâinile de marginea mesei și suportă ma- 
sajul lui Maeve. Îi venea să plângă, dar se abținu și nu scoa- 
se nici un sunet. 

Pe urmă, mama ei îi împleti părul și o frecă pe față, gât și 
urechi cu o cârpă înmuiată în apă și săpun. 

— N-a fost prea rău, nu-i așa? o întrebă ea la sfârșit. Stai 
aici, până îţi aduc hainele, zise ea, învelind-o din nou cu pla- 
puma. Trebuie să ne grăbim. In curând o să se scoale cei mici 
și or să vrea de mâncare, iar eu nu am decât două mâini. 

— Da, mamă. 

— Nu bombăni, Katie, doar ti-am spus de atâtea ori. 

— Nu bombănesc. 

— Mai și minti! 

Maeve se uită oftând la fiica ei și dădu din cap. 

— Știu că ti-e greu. Crezi că mie nu-mi este? Crezi că îmi 
face plăcere să te trimit la muncă? Dar nu avem încotro. 

— Înţeleg, mamă. 

— Ba nu înţelegi, în sinea ta îmi reproșezi. La fel ca Hugh. 
Dar nu am de ales, vezi bine. Dacă-ţi pierzi slujba, ajungem 
toti în stradă. 

— Ada n-o să mă concedieze. 

— Sigur, este o femeie cumsecade și n-ar vrea s-o facă, 
dar nu se poate descurca de una singură. Are nevoie s-o ajute 
cineva la treabă. M-am rugat de ea să te angajeze. Dacă nu 
faci față, va fi nevoită să-și găsească pe altcineva. 

— O să fac față.:O să muncesc din greu. 

— Azi ești mai rău decât o bătrână. Crezi că îmi place să te 
văd aşa? Dar fără slujba ta ajungem în stradă, Katie. 

— Ştiu, mamă. 

— Ai avut ghinion că te-ai născut în familia asta și nu într-una 
bogată. 

Pe moment, Katie nu dădu importanţă acestor vorbe. Dar 
mai târziu, în timp ce mergea spre pensiune, îi trecu prin minte 
că norocul era legat de bani, iar banii însemnau totul în viață. 


— N-am nimic, zise Katie a patra oară, încercând s-o linis- 
tească pe Ada. Vreau să muncesc. 

Se apropie de căminul cald și se îndreptă de spate. 

— N-o. să mi-o iert niciodată că nu te-am trimis acasă la 
Maeve, să aibă grijă de tine. 

— N-am nevoie să aibă nimeni grijă de mine. Vreau să 
muncesc. 

— Voi, Gallagherii sunteţi un neam de oameni încăpățânați. 
Semeni cu Maeve mai mult decât aș fi crezut. 

Ada începea să-și dea seama acum cât de adevărate erau 
aceste vorbe. li spuse de nu știu câte ori lui Katie să se ducă 
acasă, dar fata refuzase în ruptul capului. Maeve ar fi făcut la 
fel dacă ar fi fost în locul ei, mai mult ca sigur. 

— Văd că n-are rost să discutăm în contradictoriu, deși nu 
știu cum o să muncești. 

Ada răsuci ceainicul pe plită, încercând să-și adune gân- 
durile. 

— Bine, zise ea, în cele din urmă. Dar azi o să fac eu mun- 
cile mai grele, iar tu o să calci. Ştii să calci? 

— Da, m-a învăţat mama. 

— E un munte de rufe în cămară. O să-ţi ia toată ziua, dar 
este mai ușor decât curăţenia. 

— O să mă descurc, Ada. 

— O să faci cum îţi spun eu, domnișoară. Nu uita cine este 
stăpâna, da? 

— Da, sigur, zise Katie înroșindu-se la faţă. 

Râsul Adei umplu bucătăria. 

— Este prima oară când reușesc să conving pe cineva din 
familia Gallagher. Sper să nu fie și ultima. Stai.jos, Katie. Mă- 
nâncă-ți micul dejun. Pe urmă o să aduc fierul de călcat. Vei 
vedea că nu ţi-am făcut nici o favoare. Este oribil să calci, o să 
te convingi singură. 

Dar pentru Katie era o plăcere să calce în bucătăria caldă 
şi să simtă aroma proaspătă care se ridica din rufele curate. 
Fredona în timp ce muncea, netezind fiecare cută. Se opri 
doar ca să încălzească fierul și bău un ceai de mentă. 

Ziua trecu într-o atmosferă plăcută și durerea devenise su- 
portabilă. La prânz mâncă tocăniţă de vacă și se apucă din 
nou de călcat. La ora patru, când Matt intră în bucătărie, o gă- 
si tot cu fierul în mână. 

— Bună, zise ea timidă, privindu-l pe sub genele lungi, ne- 
gre. Tocmai mă gândeam la tine. 

— Serios, nu mai spune! 

Katie se rușină. Se întoarse în grabă și scăpă fierul pe jos. 
Încercă să-l ridice, dar nu reuși să se aplece. Se simtea groaz- 
nic de stânjenită și se făcuse stacojie la față. 

Matt sesiză că era stânjenită. 

— Îl iau eu, zise el, punându-l! la loc, pe masă. Te doare spa- 
tele la vârsta ta? se miră băiatul. Înseamnă că ești mai mare 
decât pari. 

— Am treisprezece ani. 

— Treisprezece! Vai ce bătrână ești! 

— Mă tachinezi. 

Matt puse degetul sub bărbia lui Katie și-i ridică fata spre el. 
Este o fată drăguță, își spuse ei, uimit de ochii ei mari, verzi. 

- Te deranjează să fii tachinată? 

— Am început să mă obișnuiesc, spuse Katie, stânjenită. 

Matt stătea foarte aproape de ea și atingerea lui o înfiora. 

— Cred că nu mă deranjează. Ada spune că este distractiv. 

— Inseamnă că știe ce vorbește, zise băiatul îndepărtân- 
du-se. 

Apoi își turnă ceai și Își tăie o felie de plăcintă cu stafide. 

— Stai cu mine, Katie. Mănânc întotdeauna singur. Mi-ar 
plăcea să am companie. 

Kate ezită. Se uită la masa de călcat și la cele două coșuri 
pline cu rufe din cămară. 

— Am treabă. 

— Bine, spuse Matt ridicând din umeri. 

Işi scoase o carte din sacoșă și o propti pe masă. Mânca în 
grabă, îndesându-și bucăți mari de plăcintă în gură, dar nu-și 
dezlipea ochii de la carte. Katie îi studia atentă profilul. 

— Credeam că ai treabă, zise el, ridicându-și brusc privirile. 

— O să stau totuși cu tine, măcar un minut. 

— O.K. 

Băiatul închise cartea și se rezemă de spătar, zâmbind. 

— Ce s-a întâmplat cu spatele tău? Ada îţi dă prea mult de 
muncă? 

— Nu, este foarte drăguță. E numai vina mea. O să-mi revin, 
așa a spus mama. 

— Ar trebui să fii la școală, fetițo. Pun pariu că învăţai bine 
şi luai note bune. i 

— Da, însă acum familia mea depinde de mine. 

— Adică de banii tăi. Știu cum este. 

Lui Matt îi pieri zâmbetul și se întunecă la față. 

— Familia mea m-a dat afară când am refuzat să muncesc 
în mină, îi explică el. Aveam doisprezece ani. 

— Groaznic! Și ce ai făcut? 

— M-am suit în primul vapor și am venit la New York. 

— Nu ţi-a fost frică? 

— Ba da, mi-a fost. 

De fapt, băieţelul Matt McVey de numai doisprezece ani a 
fost îngrozit, pentru că familia lui l-a alungat numai cu hainele 
de pe el. Nu avea bani, mâncare și nici nu știa cum o să se 
descurce. Tatăl lui, un irlandez solid, roșu la față, crezuse că 
o să se întoarcă umil și o să se ducă în mină, la muncă. Dar 
Matt văzuse cum ajunseseră frații lui. Mina le răpise tinerețea, 
speranţele și, până la urmă sănătatea şi lui nu-i trebuia ase- 
menea viață. S-a dus în port si s-a ascuns în cala unui vapor. 

— Am ajuns cu bine în oraș, își aminti el. Pe urmă am colin- 
dat pe străzi o săptămână, încercând să-l găsesc pe unchiul 
Tim. Era un străin pentru mine, dar aveam același sânge. 

Speram să mă ajute și a făcut-o. El și Ada tocmai deschise- 
seră pensiunea. M-au primit și m-au făcut să simt că am o fa- 
milie. Nu mai fi atât de tristă, zise e! râzând. Totul a ieșit bine 
până la urmă. Mă simt bine aici. Acasă n-am fost niciodată 
fericit. 

— Nu ţi-e dor de familia ta? 

— Tata nu făcea altceva decât să muncească și să bea. 
Mama muncea și plângea. Și când nu se îndeletniceau cu 
aceste lucruri, ne băteau. Nu, nu mi-e dor de ei. Acum nu le 
mai port ranchiună. Poate că n-au cunoscut o viață mai bună, 
dar n-am de ce să le simt lipsa. 

— Sunt părinții tăi. 

— Nu s-au comportat ca niște părinţi. Şi nici nu mai am timp 
să mă gândesc la ei. Invăt și muncesc. Deocamdată îmi ajun- 
ge. Se potrivește cu planurile mele. 

— Care planuri? . 

— Să fac avere. Intr-o zi o să fiu bogat. 

Katie râdea întotdeauna când Hugh își exprima aceeași 
ambiţie, dar acum nu râse de Matt. Avea încredere în el; par- 
că-l vedea îmbrăcat în haine elegante, plimbându-se cu tră- 
sura pe stradă. 

— Cum o să te îmbogățești? îl întrebă ea. Doar proprietarii 
sunt bogaţi. Mama spune că o să ajungă în iad. Vrei să fii pro- 
prietar, Matt? 

— Sunt multe moduri de a te îmbogăţi. O să fiu avocat. Apă- 
rarea legii îți aduce bani buni. 

— Avocat! 

— Cu asta o să încep. Pe urmă o să fac investiții. Așa te îm- 
bogățești, făcând investiţii. Copiii mei vor fi mândri de numele 
McVey. Este un nume irlandez pe care o să-l poarte cu mân- 
drie. 

— Este un nume frumos. 

Matt clătină din cap. 

— Nu la asta mă refeream, zise el. Nici nu știi ce greu este 
pentru un irlandez să pătrundă în lumea bună. In unele locuri 
sunt afișe pe care scrie: irlandezii nu sunt admiși. Dacă-ţi cauţi 
un servici sau un apartament, te lovești de această piedică. 
Chiar și unde nu sunt puse afișe, oamenii gândesc la fel. Pen- 
tru ei, irlandezii sunt niște gunoaie... Dar n-o să mă dau bătut. 

Mi-am făcut această promisiune și o s-o respect. Am planurile 
mele. Nu vise, planuri, 

Matt termină de mâncat, bău ceaiul și puse vasele în chiu- 
vetă. 

— Am început să semăn cu Ada, zise el râzând. Trăncă- 
nesc tot timpul. De ce nu m-ai oprit? 

— De ce să te opresc? Imi place să te ascult. 

Katie se apucă din nou de călcat, dar îl urmărea din priviri 
pe băiat. Işi puse sacul cu cărți pe umăr și se îndreptă spre 
ușă. Degaja un aer tineresc, energic. 

— Poate ne vedem mâine. 

— Poate. Nu te extenua muncind, fetițo. 

— Nu, oricum treaba nu se termină niciodată. 

Şi era perfect adevărat. Zilele treceau monotone. Katie își 
vedea de treburi: mătura, ștergea pratul, spăla mormanele de 
vase care se ridicau până aproape de tavan, făcea paturile, 
servea la masă, curăța legume și pregătea mâncarea. Alături 
de Ada spăla geamurile, ceruia podelele și târa cazanele cu 
gunoi pe stradă. 

— Ah, uită-te la mâinile tale, îi spuse Hugh într-o zi, la sfârși- 
tul săptămânii. 

Palmele ei erau înroșite și umflate. 

— Nu-mi pasă, zise ea sinceră. Sunt fericită la Ada și asta 
este tot ce contează. 

Răspunsul ei îl amuţi, dar între ei se instalase o atmosferă 
încărcată. 

Veni și sâmbăta palidă și rece, cu fulgi de zăpadă dansând 
în vânt. Copiii erau afară, la joacă, iar negustorii ambulanți își 
împingeau tarabele de pe o stradă pe alta, strângând pretul măr- 
furilor. Negustorul de vechituri își așeză taraba pe Eigth Ave- 
nue. Sâmbăta era zi de plată pentru cei din Bucătăria ladului 
și după-amiaza, magazinele se umpleau de gospodine. işi 
drămuiau bănutții cu grijă și se gândeau bine înainte să cum- 
pere ceva. Miroseau carnea, pipăiau legumele, clătinau cutiile 
cu conserve. lar negustorii, obișnuiți cu ele, nu spuneau nimic. 

Katie și Ada ieșiseră la cumpărături. Plecaseră cu coșurile 
în mână și se duseseră la Paddy's, o piaţă cu autoservire din 
Ninth Avenue Elevated. Se întindea pe o mare suprafaţă și 
oferea o diversitate de produse. In general aici nu te puteai 
tocmi, pentru că prețurile erau cele mai mici din zonă. 

Ada nu încercă să se tocmească. Se uita la marfă și la lista 
ei de cumpărături, trăncănind veselă. Cu zece cenți cumpără 
ace de cusut, trei jurubițe și o ciupercă de lemn pentru cârpit 
ciorapii. Cu cinci cenți cumpără șase săpunuri de rufe. Cum- 
pără de asemenea batiste, șorțuri și trei perechi de ciorapi 
groși din bumbac. 

Katie se uita uimită cum se adună pachetele în coșul ei. 
Maeve cumpăra rar câte ceva și se târguia pentru fiecare penny. 

— Este atât de mult, zise ea râzând, când Ada puse șase 
cutii cu ceai în coș. O să avem nevoie de un cărucior. 

— Cheltuiesc întotdeauna prea mulți bani, o aprobă Ada. 
Vin aici unde este mai ieftin ca să fac economii, dar cumpăr 
mai mult decât mi-am planificat, așa că nu fac nici o economie 
până la urmă. Uite-l pe domnul Finelli, care are cele mai bune 
legume pentru supă din tot New York-ul. Ridichile lui sunt atât 
de proaspete. Vino să ţi-l prezint, Katie. 

Au stat ore-n șir la Paddy, cumpărând și discutând cu ne- 
gustorii și vecinii. 

— Incă ceva și gata, zise Ada oprindu-se la o tarabă cu ba- 
loturi de stofă. 

Le pipăi pe fiecare în parte și până la urmă luă doi metri de 
stofă bleumarin și încă doi dintr-un material verde, de bumbac. 
— Este pentru tine, zâmbi ea. Rochiile ti-au rămas mici. 

— Pentru mine? 

— Exact. Nu poți să umbli ca o zdrențăroasă prin pensiune. 
O să-i plătesc lui Maeve să-ţi coasă rochiile, ca să ai cu ce să 
te îmbraci. Nu te îngrijora, nu este pomană. 

— Dar mama spune că... 

— Trebuie să te îmbraci frumos, Katie. Doar nu vrei să-mi 
reproșeze chiriașii mei că te ţin în zdrențe! Huliganii ăia mi-ar 
sări în cap! 

— Mulţumesc, Ada. 

Katie ar fi vrut să spună mai multe, dar era prea emoţiona- 
tă. Își puse pachetul sub braţ și o luă înainte, cu lacrimi în ochi. 

Fata ajunse acasă la ora patru. Fraţii ei mai mici se jucau 
cu niște cuburi de lemn pe o pătură în fata căminului. Maeve 
stătea la masă și cârpea niște haine. 

— Mamă, Sean, Francis, am surprize mari! exclamă Katie. 

Sean zâmbi și bătu din palme. 

— Ne-ai adus bomboane cu mentă? 

— V-am adus ceva mai bun — ciocolată! 

Sean și Francis se ridicară în picioare și alergară la Katie. 

— Ciocolată! chiui Francis, trâgând-o de fustă. 

Katie scoase două pachețele. 

— Mai întâi vreau să mă îmbrăţișaţi. 

Se aplecă și sărută capetele blonde ale fraţilor ei. 

— Sunteţi cei mai buni băieți din lume, râse ea dându-le 
ciocolata. 

— Ce te-a apucat, Katie Gallaher? zise Maeve. Ce-i cu 
toate pachetele astea? Dacă ţi-ai cheltuit banii pe dulciuri... 

— Nu i-am cheltuit, mamă. Ada a cumpărat ciocolata pentru 
cei mici. Am fost la cumpărături la Paddys. A cumpărat tot 
felul de lucruri, n-am mai văzut așa ceva. 

— Ce ai în pachete? 

— Surprize, mamă. 

Katie scoase materialele din ambalaj. 

— Uite ce mi-a cumpărat Ada. A spus că trebuie să mă îm- 
brac frumos la pensiune. 

— O să-ți rețină bani din salariu? o întrebă Maeve îngrijo- 
rată. 

— N-o să-mi rețină, dar nu este nici de pomană. M-a pus 
să-ți spun că este pentru munca mea. Rochiile pe care le am 
mi-au rămas mici. 

Katie scoase un dolar din buzunar. 

— Asta-i pentru tine, să-mi coși rochiile. O să mi le coși, 
mamă? N-o să te superi, nu? 

Maeve nu-i răspunse imediat. Se uită la materiale și apoi la 
fața roșie, nerăbdătoare a fetei. 

— Cred că n-am de ce să mă supăr, dacă le-ai primit pen- 
tru munca ta. 

— Mulţumesc, mamă. 

Katie se lumină la faţă și o îmbrățișă. 

— Aici sunt nasturii, ata și furniturile. Crezi că rochiile o să 
fie drăguțe, mamă? Nu am avut niciodată o rochie nouă. 

— Mulțumește-i lui Dumnezeu că ai ce mânca și unde sta, 
o repezi Maeve. La ce-ti folosesc lucrurile drăguțe dacă ajungi 
în stradă? 

— Nu ţi-am spus încă cea mai mare surpriză. Ada o să-mi 
plătească cincizeci de cenți în plus pe săptămână pentru că 
fac o parte din treburile ei. Nu-i grozav? 

Maeve se lumină la față și fu cât pe ce să zâmbească. 

— Eşti sigură? Cincizeci de centi în plus? 

— Da, mamă. 

Katie băgă din nou mâna în buzunar și scoase trei banc- 
note de un dolar și două monezi de douăzeci și cinci de cenți. 

— Nu-mi venea să cred când mi-a spus. 

Maeve se uită la bani. 

— li mulţumesc lui Dumnezeu! exclamă ea uimită. Mi-ai 
adus vești bune, Katie. Este o zi fericită pentru familia Gal- 
lagher. Ține-o tot așa și o să fiu mândră de tine. 

— O să mă străduiesc. 

— Adu-mi portofelul. 

Maeve deșertă conținutul pe masă — o monedă de zece 
centi, una de cinci și două de câte un penny. 

— M-am hotărât să-ți dau niște bani, zise ea încet. Mi se 
pare un lucru drept. Dacă vor fi ai tăi, vei învăţa ce înseamnă 
bani și cum să-i cheltuiesti. 

Maeve ezită. 

— Vei avea douăzeci și cinci de cenți pe săptămână. Vei 
putea să-i cheltuiești sau să-i economisești, te privește! 

Katie rămase cu gura căscată, pentru că nu se așteptase 
să primească ceva din salariul ei. Luă moneda de pe masă. 
Banii aceștia erau mai prețioși ca aurul pentru ea. 

— Mulţumesc, mamă, zise ea emoţionată. 

— Poţi să faci ce vrei cu banii, doar ai văzut ce-greu se 
câștigă. 

— Da, sigur. Trebuie să-i spun și lui Meg. E jos. Se duce la 
Smitty să cumpere suc. Pot să mă duc cu ea, mamă, te rog. 

— Bine, dar să nu zăbovești. Trebuie să mă duc și eu la 
cumpărături și n-am cu cine să-i las pe cei mici. 

— Am banii mei! De-abia aștept să-i spun lui Meg! 

Katie o sărută pe obraz, își îmbrățișă fraţii și alergă la ușă. 

— La revedere, mamă! 

— Nu te grăbi! îi strigă Maeve, dar ușa së închisese deja. 

Se uită pe masă la banii aduși de Katie. Ar fi trebuit să se 
bucure. 

„Katie a mea a crescut!“ zise ea, oftând gânditoare. 

larna nu se retrase ușor din oraș. După câteva zile ceva 
mai călduroase în februarie, urmară zăpezi, viscole și ploi care 
inundară șanțurile Bucătăriei Iadului. Soarele dispăru poso- 
morât după norii negri, apăsători. Oamenii credeau că iarna 
n-o să se mai termine niciodată dar în aprilie cerul se însenină 
și începu să se încălzească. Căciulile, fularele și mănușile fu- 
seseră puse în dulap, pentru anul următor. Ferestrele se des- 
chiseră larg și apărură haine din pânză peste tot, ca și când 
toată lumea ar fi întâmpinat cu bucurie noul anotimp. 

— Băieţii de aici nu se gândesc decât la baseball, se plânse 
Meg Moldoon lui Katie într-o zi însorită de iunie. 

Era duminică și cele două fete se întorceau acasă de la 
biserică, ținându-se de braț, cu cozile fluturând în vânt. 

— Ştii ce a făcut Jimmy? A tăiat coada măturii, ca s-o 
folosească drept bâtă. Mama a făcut un scandal îngrozitor. 

— Am auzit, zâmbi Katie. 

Se uită la prietena ei pistruiată, cu păr roșcat care, la fel ca 
toți din familia Muldoon era iute la mânie, dar îi trecea repede 
supărarea. 

— Oricum este de preferat decât bulgării de zăpadă. Mă să- 
turasem să mă bombardeze. Băieții sunt atât de proști! 

— Și Matt McVey este băiat. 

— El este bărbat, nu se compară. 

— De ce... numai pentru că a terminat liceul... 

Meg ridică din umeri, indiferentă. 

— N-o să fie bărbat decât după ce o să se însoare, chicoti 
ea și o împunse cu cotul în coaste de Katie. Mai întâi, vine 
dragostea, pe urmă căsătoria și, pe urmă, Katie cu copilul în 
braţe. 

— Nu ţi-e rușine să vorbești așa, Meg Muldoon! 

— |I iubești. 

— Nu-i adevărat. _ 

— Vorbești tot timpul de el. In loc să povestești despre Cor- 
nelius O'Day, spui mereu ce frumos și deștept este Matt. 

— Pentru că este. ` 

— Il iubeșşti, lasă că știu eu! |ți aduci aminte când nu vor- 
beam decât despre Jimmy Rush? Mama spune că îmi căzuse 
cu tronc. ` 

— Ţie îți cade mereu cu tronc câte cineva. In clasa a treia îl 
iubeai pe Sean Clark. l-ai scris numele pe bancă si învăță- 
toarea te-a bătut la palmă. 

— Da, râse Meg. A fost primul băiat pe care l-am plăcut. Dar 
el nu mă plăcea pe mine. Mi-a tras un pumn în burtă. 

— Din câte îmi amintesc, nu ai rămas mai prejos. 

— Bineînţeles. 

Nu era nici o urmă de regret în glasul lui Meg. Crescută cu 
cinci frați, învățase să se apere, uneori cu cuvintele, alteori 
cu pumnii. Dar îi trecea ușor supărarea. 

— Pe urmă s-a purtat frumos cu mine. 

Katie se aplecă să ridice o frunză. 

— Asta-i culoarea bentiței de păr pe care am cumpărat-o. 
Nu-i așa că este un verde frumos? 

— Se potrivește cu ochii tăi. Și eu aș vrea să am ochi verzi 
și să scap de pistrui. Mama ta te lasă să-ţi pui părul pe bigudi- 
uri pentru petrecerea lui Matt? 

— A spus că sunt prea tânără. O să-l port despletit, legat cu 
o panglică. 

— Ai noroc că ești invitată la o petrecere. Aș vrea să merg 
și eu. Va fi și Cornelius O'Day? 

Katie încuviință din cap, întorcând fața spre soare. 

— S-a întors. Duminica nu sunt spectacole. Toţi chiriași își 
vor susține numerele în salon. 

— Ah, ce păcat că n-o să-i văd! Promite-mi că o să-mi po- 
vestești tot. 

— İti promit. Sper că lui Matt o să-i placă darul meu. 

Katie intrase în economiile ei ca să-i un cumpere un cadou 
de absolvire lui Matt. Alesese o cutie cu șase batiste din pânză 
de la Paddy's. Erau din pânză fină, irlandeză și brodase pe ele 
inițialele lui Matt. Nu-i ceruse părerea lui Maeve. Mama ei tă- 
cuse din gură, deși considera că gestul extravagant al fiicei 
sale era o risipă. 

— Am vrut să-i cumpăr o carte, dar nu știam pe care s-o 
aleg, zise Katie acum. Ti-am arătat batistele? 

— De trei ori. Mi-ai arătat și ambalajul, și funda. Nu te îngri- 
jora, Katie, o să-i placă darul tău. Doar te-a costat atât de mult! 

— Ştiu. 

Katie și Meg traversară strada. Lângă blocul lor, fetitele să- 
reau coarda și jucau șotron. Câteva stăteau de-o parte și se 
uitau la băieții care loveau mingea cu bâta. 

— Uite-o pe. Lizzie Pierce, gemu Meg. Nu-i mai ajungi cu 
prăjina la nas de când l-au făcut maistru pe tatăl ei. 

— Probabil că o să se mute în curând. 

— Bună... Lizzie. 

— Bună, Meg. 

Lizzie Pierce în vârstă de unsprezece ani se întoarse scu- 
turându-și buclele negre. 

— Nu pot să vorbesc cu tine, Katie. Tata spune că lucrezi 
pentru o femeie rea. Asta înseamnă că și tu ești rea și o să 
ajungi în iad când o să mori. 

Fata înălță din sprâncene, la fel cum ar fi făcut și Ada. 

— Nu mai spune! zâmbi ea. Nu știam că lucrurile s-au aran- 
jat deja. _ 

Dar Meg nu lua lucrurile la fel de ușor. Inaintă spre Lizzie, 
amenințând-o cu pumnul. 

— Retrage-ți vorbele! îi porunci ea. Retrage-le și cere-ți scuze. 

— Nu vreau! 

— Te previn. Este ultima ta șansă. 

— Liniștește-te, Meg, zise Katie trăgându-și prietena de-o 
parte. Nu contează. Am mai auzit de nu știu câte ori vorbele 
astea. Vrei să te dai în spectacol în fața vecinilor? 

Meg se uită peste umăr și văzu vreo șase fete. Incepuseră 
deja să se adune. Unele doar din curiozitate, dar altele erau 
nerăbdătoare și de-abia așteptau să înceapă bătaia. 

— Vedeţi-vă de treaba voastră! zbieră Meg. Nu'vă băgați 
nasul unde nu vă fierbe oala. Plecaţi de aici! 

Fetele începură să se retragă pe rând. Pe urmă, Meg se în- 
toarse spre Lizzie Pierce. 

— Nu știi că este un păcat să umbli cu vorba? Tu ești fata 
cea rea care o să ajungă în iad. Așa, cară-te de aici! strigă ea 
când fetița o rupse la fugă. Și ai grijă să nu te prind. 

— Nu trebuia să fii atât de rea cu ea. 

— Şi ea a fost rea cu tine. 

— Nu contează, oftă Katie, clătinând din cap. Lizzie este un 
copil. 

— Cu gură mare. Mă bucur că pleacă. Toată familia lor e cu 
nasul pe sus acum. 

Katie deschise ușa. 

— Hai înăuntru, Meg, înainte să dai de bucluc. 

— De ce lași oamenii să vorbească așa despre tine? 

— Nu poți să pui capăt bârfei. 

— Nu te dor vorbele lor? 

— Poate că la început mă dureau, dar acum nu-mi mai 
pasă. Ada mi-a spus că numai proștii bârfesc. Și este adevă- 
rat. Pe mama ta o auzi vreodată bârfind? 

— Nici n-ar avea timp, râse Meg. N-aș vrea să am atâția 
copii când voi fi mare. 

— Eu da. Imi doresc o familie numeroasă. 

Fetele urcară scările împreună. Se opriră lângă aparta- 
mentul familiei Wilson. Gerry repeta imnul pentru slujba de 
seară. Era cântăreț în corul bisericii. Apoi își continuară dru- 
mul. 

— Ştiai că Gerry o să devină preot? o întrebă Meg. 

— Da, ce ciudat. Imi amintesc când îl certa părintele Flynn 
și spunea că este un băiat rău. Vezi cum se pot schimba oa- 
menii! Dacă vor și dacă încearcă! 

Meg o privi cu reproș. 

— Te gândești la Hugh, zise ea. Nu este chiar atât de rău. 

— Are numai note proaste. S-a certat cu domnul Maggio și 
era cât pe ce să-și piardă slujba, îți dai seama? Acum, în va- 
canţă, sunt sute de băieți dornici să muncească undeva, dar 
lui nu-i pasă. Mama a trebuit să-și ceară scuze în locul lui. l-a 
promis domnului Maggio că n-o să se mai repete. Sper să fie 
așa. Mama se bazează pe salariul lui Hugh, ca să cumpere un 
pat nou pentru cei mici. Cel vechi s-a stricat. 

— Poate că Hugh vrea să-și petreacă altfel vara. 

— Nu-i mai lua partea. 

— Mie mi se pare drăgut. 

— Şi mie. Dar uneori face lucruri rele. Nu vrea să mă asculte. 

Katie scoase cheia din buzunar. 

— Vrei să intri? Poate mă ajuţi să mă pregătesc pentru pe- 
trecere. 

— Trebuie s-o ajut pe mama să pregătească cina. Vin toți 
verii noștri din Brooklyn. Vom fi o mulțime la masă. Dar n-ai de 
ce să-ţi faci griji. Vei fi cea mai frumoasă fată de la petrecere! 
Toţi știu că esti cea mai arătoasă fată din Bucătăria Iadului. 
Imi pare rău că nu sunt și eu, dar la tine se zgâiesc toți băieții. 

— Ce tot vorbești acolo? se miră Katie. Care băieți? 

— Toţi, când nu sunt ocupati cu baseball-ul ăla afurisit! 

— Inventezi. 

— Dacă ar fi să inventez, aș inventa despre mine. Pun pa- 
riu că Matt crede că ești frumoasă. Pun pariu că... 

— Matt nu mă bagă în seamă. Sunt doar o servitoare. 

— Şi el cine este? Regele New York-ului? 

— Nu încă, îi răspunse Katie veselă, dar o să fie, vei vedea. 
Va ajunge regele întregii lumi. 

— Poate al lumii tale! 

— Acum trebuie să te las, Meg. Ne vedem duminica viitoa- 
re. 

— Petrecere frumoasă! 

Katie deschise ușa clipind când intră din holul întunecat în 
bucătăria scăldată în razele soarelui. Zâmbi când îl văzu pe 
Sean alergând prin cameră, încercând să scape de mâinile 
întinse ale lui Francis. Se aplecă, îi luă în brațe și apoi le dădu 
drumul. 

— Este o zi atât de frumoasă, zise ea, uitându-se la Maeve. 
Credeam că o să-i scoţi la plimbare. 

— Te-am așteptat. Văd că nu te-ai grăbit să te întorci de la 
biserică. lar ai trăncănit cu Meg. 

Maeve se ridică de la masă, își scoase șorțul și-l trânti pe 
bufet. 

— Am auzit tot ce aţi vorbit pe hol. Să știi că nu sunt surdă. 
Ce este cu Matt? 

— Nimic, mamă, absolut nimic. 

Maeve își țuguie buzele și o privi încruntată. 

— Minciuna este un păcat, mai ales duminica. Spune-mi 
adevărul! 

— Zău, mamă, nu este nimic! Doar o cunoşti pe Meg! 

— Da, și te cunosc și pe tine, Katie Gallagher! Ţi-a căzut cu 
tronc. Ar fi trebuit să-mi dau seama mai de mult. Ai cheltuit o 

mulțime de bani pe cadoul lui, te-ai străduit să-i brodezi ini- 
țialele! 

— S-a purtat frumos cu mine și am vrut doar 

— Cum adică a fost drăguţ cu tine? 

Maeve o privea fix. Fata știa că era adevărat ce spunea 
mama ei, dar nu îndrăznea să recunoască. Se fâțâi nervoasă 
și își ascunse mâinile la spate, căutându-și cuvintele. 

— Ştii... îmi povestește despre planurile lui. 

— l-auzi! Altul cu planuri! 

Inspiră adânc și apoi se întoarse din nou spre Katie. 

— In casa asta nu tolerez nici o aiureală, ai înțeles? Ești 
prea mică să te gândești la băieți! Mai ales la McVey. Trebuie 
să ţi-l scoti imediat din minte, ai auzit? 

— Da, mamă, dar suntem doar prieteni. E drăguţ cu mine, 
atâta tot. 

— Să nu mai fie. Prietenele tale sunt Meg și celelalte fete 
din vecini. O să ai destul timp pentru băieți mai târziu, când o 
să fii mai mare și mai înțeleaptă! La vârsta ta, poate să-ţi su- 
cească mințile orice băiat! Şi s-ar putea să dai peste unul ne- 
potrivit. 

Maeve se opri, răsucindu-și nervoasă verigheta. 

— Toate femeile din familia mea au nimerit-o prost, din ge- 
nerație în generație, oftă ea. Bunicul avea ceva bani când s-a 
însurat cu bunica, dar i-a jucat pe toti și, până la urmă a pier- 
dut și ferma. Mama s-a măritat cu un betiv. Sora mea avea 
doar paisprezece ani când s-a căsătorit și, după un an, soțul 
ei a părăsit-o. lar eu... am luat un bărbat care nu era în stare 
să-și păstreze slujba. Crezi că o să te las să repeti greșelile 
noastre? 

— Matt o să fie avocat. 

— Nu mai spune! inseamnă că n-o să aibă nevoie de tine! 
O să plece din Bucătăria Iadului și o să intre în lumea bună. O 
să-și ia o doamnă. Uită-te la mâinile tale, Katie. Crezi că sunt 
mâini de cucoană? 

Maeve știa că vorbise dur, cu cruzime. Este un păcat si 
Dumnezeu o să mă pedepsească, se gândi ea. De fapt, mă 
pedepsește chiar acum, când văd durerea zugrăvită pe fața lui 
Katie. 

— Nu vreau să-mi jignesc copiii, dar uneori este nevoie s-o 
faci, ca să-i trezești la realitate. O să întelegi când o să fii și tu 
mamă! 

Katie înălță capul mândră. Avea lacrimi în ochi și-i tremura 
glasul. 

— N-o să le spun niciodată copiilor mei că nu sunt destul de 
buni, îi răspunse ea. 

Maeve tresări uimită. Fiica ei îi vorbise ca o femeie rănită și 
mândră. 

— Cu atât mai rău pentru ei, pentru că vor avea mult de su- 
ferit. Copiii trebuie să-și cunoască lungul nasului. 

— Aici nu suntem în Irlanda, mamă! 

— Nu ridica tonul la mine! o preveni Maeve. Am auzit des- 
tule prostii. Unde te duci? 

— Trebuie să-mi spăl părul. Petrecerea este peste două 
ore. 

— N-o să te duci la nici o petrecere, Katie. Ar fi trebuit să 
pun piciorul în prag mai demult. La vârsta ta n-ai ce căuta la 
petreceri! 

Maeve se ridică, își netezi fusta și se uită la fiica ei. 

— O să stai cu familia ta, unde ţi-e locul. O să-i duci pe cei 
mici în parc. 

— Mamă, te rog. 

Katie încremenise în loc și o privea fix. 

— Ai spus că pot să mă duc. Mă așteaptă. Ada și... toată lu- 
mea. 

— Şi Matt? Crezi că sunt proastă, Katie Gallagher? 

Maeve se duse la chiuvetă, umezi o cârpă și-i sterse pe 
față pe cei doi copilași. 

— Aduceţi-vă puloverele. Mai târziu o să se facă rece. 

Băieţii o luară la fugă, fără să spună nici un cuvânt și se 
făcu liniște în bucătărie. Liniștea se adânci până când fu în- 
treruptă de Maeve, care oftă și spuse: 

— Ştiu cum este să te îndrăgostești de un băiat. Nu sunt 
chiar atât de bătrână să nu-mi mai amintesc. Dar băieții aduc 
numai necazuri și noi avem destule și fără ei. Nu pot să te îm- 
piedic să-l vezi pe Matt când te duci la pensiune. Dar petre- 
cerile sunt altceva. Așa că n-o să te duci. 

— Dar suntem, doar prieteni, mamă. 

— Așa începe totul. Eşti prea tânără, Katie, nu se poate. O 
să pun capăt viselor tale de la bun început. 

— Nu înțeleg. Ce rău vezi într-o petrecere? O să fie o mul- 
time de oameni! Ada, chirașii ei, chiar și câțiva vecini. N-o să 
întârzii, mamă, îţi promit. O să mă întorc la timp să te ajut să 
pregătești cina. 

— Eşti surdă? Am vorbit cu pereții? Ti-am spus că n-o să te 
duci. Nu vreau să mai aud nici o vorbă despre petreceri. 

Sean și Francis intrară în cameră zâmbind, învârtindu-şi 
puloverele. Când le privea capetele poleite de razele soarelui, 
regreta că nu puteau rămâne mereu copii. Cât o să mai treacă 
până o să port și cu ei asemenea discuții? se gândi ea, în timp 
ce-l ridica pe Francis în brațe. 

— Katie, ia-l de mână pe Sean. Hai să ne bucurăm de ziua 
asta frumoasă! 

— Rămân acasă. 

— Ce tot bombăni? Vorbește tare, dacă ai ceva de spus. 

— Rămân aici, mamă. 

— O plimbare în aer liber o să-ţi prindă bine. N-are rost să-ţi 
plângi de milă. O să-ţi treacă supărarea. Doar nu mai ești un 
copil. 

— Parcă spuneai că sunt. Susţii mereu că sunt prea tânără, 
doar când este vorba de muncă, mă consideri o femeie în 
toată firea. 

Lui Katie nu-i venea să creadă că îndrăznise să-i vorbeas- 
că așa mamei sale. Ştia că ar trebui să-i ceară iertare, dar 
nu-i venea nici o scuză în minte. Își î împinse bărbia înainte și 
se uită la Maeve. 

— Nu este drept, zise ea. | 

Maeve făcu mare efort să se stăpânească. Fiica ei o privea 
acuzator. 

— Cine ești tu ca să hotărăști ce este drept și ce nu? Capul 
familiei? Nu știam. Crezi că poţi să faci ce vrei dacă aduci 
niște bani în casă? 

— Nu. 

— Foarte bine. Eu sunt cea care am avut grijă de această 
familie de la început. Dar ție puțin îţi pasă. N-ai nici un pic de 
recunoștință. Am muncit de dimineaţă și până noaptea și tu în- 
drăznești să-mi reproșezi. Frumos exemplu le dai celor mici. 

— Îmi pare rău, mamă, n-am vrut să fiu obraznică, îmi pare 
rău. 

Katie se așeză pe scaun. Nu mai avea putere s-o contra- 
zică. 

Maeve observă cât era de abătută. 

— Ai grijă să nu se mai repete. Gândește-te la asta cât sun- 
tem plecați. 

— O să mă gândesc. 

— Chiar te rog. 

Katie nu spuse nimic când mama și frații ei ieșiră din casă. 
Auzi ușa închizându-se și își sprijini capul în mâini, privind în 
gol. Se cufundase într-o stare letargică, din care nu reușea 
să mai iasă. De pe stradă răsunau râsete și strigăte vesele 
de copii. Se ridică, închise fereastra și se duse în camera ei. 

Rochia de petrecere era pe pat, proaspăt spălată și călca- 
tă. Pe birou erau bentița verde din mătase și cadoul pentru 
Matt. Atinse hârtia lucioasă, funda argintie și începu să zâm- 
bească sfidător. 

— O să mă duc la petrecere, zise ea. O să mă duc și gata! 


„Cred că este cea mai frumoasă zi din viața mea.“ 

Ada radia de fericire. Faţa ei mare, pătrățoasă era rosie de 
agitație și-i sclipeau ochii. La urechi îi sclipeau cercei în ton cu 
noua rochie și îşi prinsese părul în piepteni. 

— De fapt, la fel de fericită a fost şi ziua când m-am căsă- 
torit cu Tim, Dumnezeu să-l odihnească. Dar acum mi-am îm- 
plinit visul. Matt a terminat liceul și o să meargă la colegiu. 

Ridică paharul, sorbind din bere. 

— Uită-te la el, Jack, nu-i așa că este un băiat frumos? 

— Băieţii frumoși mă fac să mă simt bătrân, îi răspunse 
Jack Snow zâmbind. 

— Tu n-o să fii niciodată bătrân. Vezi ce fericit este Matt? Nu 
a vrut să dau petrecerea, dar acum îi place. 

Matt stătea în salon. Zâmbea și dădea mâna cu oaspeții 
care roiau în jurul lui. Alături de el era teancul de cadouri pe 
care le primise. El care nu credea în dărnicie și bunătate, era 
uimit de generozitatea acestor oameni pe care de-abia îi cu- 
noscuse. 

— Actorii mei de vodevil sunt ca o familie, spunea adesea 
Ada. 

Nu o contrazisese, dar, în sinea lui, o considerase senti- 
mentală. Acum însă îi dădea dreptate, fiindcă simțea afectiu- 
nea lor. 

— Nici nu mai știu dacă te-am felicitat, îi spuse Katie, 
veselă. Sunt atâția oameni în jurul tău! 

— Da, m-ai felicitat, mulțumesc și ai dreptate în privința mul- 
țimii. Nu-mi vine să cred. 

Matt râse ridicând din umeri. 

— Pe cei mai mulţi din ei aproape că nu-i cunosc. 

— Sunt grozavi. Dacă le cazi cu tronc, nu te mai scot din ini- 
mă. 

— Este o observaţie înțeleaptă, fetițo, spuse Matt, întorcând 
capul spre Katie. 

li plăcea cum arăta, cu părul lăsat liber pe umeri și ochii ei 
verzi, sclipitori. 

— Nici nu te-am recunoscut când ai intrat, zise el. Arăţi alt- 
fel fără codițe. Mai matură. 

— Azi este o ocazie specială. 

— Da, ai dreptate. Te distrezi bine? 

— Minunat. Este prima mea petrecere... în afară de cele 
pentru copii, îi mărturisi ea timidă. Ada a fost foarte drăguță că 
m-a invitat. 

— Ei, exagerezi. 

Matt o privea atent. 

— Vino cu mine, îi spuse el după o clipă. Am ceva pentru 
tine. 

O luă de braț și o scoase din cameră, croindu-și drum prin- 
tre invitați. Pe o măsuţă, lângă ușă, erau două cărți învelite în 
hârtie maro, de ambalaj. Băiatul le luă și i le dădu lui Katie. 

— Am vândut celelalte manuale, dar pe acestea le-am păs- 
trat pentru tine. 

— Pentru mine? se miră fata. 

Se uita când la Matt, când la cărti. 

— Pentru mine? 

— Ştiu că a trebuit să renunti la școală, dar asta nu înseam- 
nă că nu trebuie să înveţi. Este foarte important să înveți, 

fetiţo, te rog să mă crezi! Învățătura este singura care poate să 
te scoată din Bucătăria Iadului! 

Matt zâmbi, făcând semn către cărţi. 

— Poate o să-ți vină greu la început, zise el, dar nu te lăsa. 
Eşti deşteaptă și o să întelegi ce scrie, până la urmă. 

— Chiar vrei să mi le faci cadou? 

— N-ai mai primit nici un cadou până acum? 

— Ba da, portocale de Crăciun și... 

Katie se făcu roșie ca focul. Nu putea să-i spună că primea 
chiloti groși de iarnă. 

— Primim portocale și haine de iarnă, zise ea, plecând pri- 
virile. Și, când trăia tata, primeam câte un penny. Dar n-am 
primit niciodată un cadou fără să fie o ocazie deosebită. 

— Dar aceasta este o ocazie. Ti le-am dat ca să înveți și 
acesta este un motiv destul de bun. Una este o carte de gra- 
matică, iar cealaltă conţine eseuri de Emerson. Este scriitorul 
meu preferat. 

— O să fie și al meu. 

Matt râse, încântat de sinceritatea ei. 

— De unde știi? o întrebă el, înclinând capul. N-ai citit-o 
încă. 

— O s-o citesc la noapte. N-o să mai dorm până n-o termin. 

Katie strânse cărţile la piept. Ochii ei străluceau de bucurie. 

— Îți mulțumesc, Matt. N-o să uit toată viața cadoul ăsta. 

Ada veni în spatele lui Katie. 

— Ce tot vorbiti? îi întrebă ea. Ah, văd că ai primit cărțile. 
Mă bucur. Deși nu prea știu când o să-ți găsești timp pentru 
citit. 

— O să-mi găsesc. 

— Da, te cred, zâmbi Ada, uitându-se la Matt. Katie este o 
fată foarte hotărâtă. Și îngrozitor de încăpățânată, uneori. Nu-i 
așa, domnisoară? Hai, veniţi! Acum vom vedea un spectacol 
deosebit. Este în onoarea ta, Matt, așa că așează-te în față. 

— Stai cu mine, îi spuse el Adei. Şi tu, Katie. Doar m-ai aju- 
tat să mut mobila. Meriţi să stai în primul rând. 

Fata îi urmă pe Matt și Ada strângând cărțile la piept. Când 
se instală lângă Matt, pe sofa, simțea că plutește de fericire. 
Incercă să stea linistită, dar îi venea foarte greu, pentru că era 

copleștiă de bucurie. Am greșit că n-am ascultat-o pe mama, 
se gândi ea, dar aș face-o din nou. Aș face orice să fiu aici. 

— Un pahar de limonadă pentru tine, zise Matt și unul de 
bere pentru mine. Sau vrei să le schimbăm? Stai liniștită, glu- 
meam! 

Râse când Ada se încruntă la el. 

— Tu o să bei limonadă, fetițo. 

— Mulţumesc. 

Phil Smith, singurul chiriaș permanent al Adei, se așeză la 
pian şi începu spectacolul. Fata admiră dansatorii, comicii și o 
familie de acrobaţi, care se rostogoliră prin salon, încheindu-și 
numărul cu o uriașă piramidă umană. Rayne și Snow spuseră 
glume, iar Corneliu O'Day închise spectacolul. Se făcu liniște 
când glasul lui dulce interpretă o baladă veche irlandeză. 

— Ah, oftă Katie, cântă ca un înger. 

— Plângi, exclamă Matt. 

Scoase batista din buzunarul noului său costum albastru și 
i-o puse în poală. 

— O să ai nevoie de ea, îi șopti el. Acum o să cânte Danny 
Boy. 


Peste o jumătate de oră, Ada se strecură afară din salonaș 
și se duse să răspundă la ușă. 

— Tu erai, Maeve! exclamă ea zâmbind. Mă bucur că ai 
venit până la urmă. Hai, intră. Ai pierdut spectacolul, dar a ră- 
mas o mulțime de mâncare și limonada mea. 

— Katie este aici? 

— Sigur. Jack Snow o învaţă să danseze step. Vino să vezi, 
Maeve. 

Femeia intră în hol. Era cenușie la faţă și obosită. Nici nu 
auzea muzica și veselia din salon. 

— Am venit s-o iau acasă pe Katie. 

— Las-o să se distreze, este devreme încă. 

— Katie a venit aici fără permisiunea mea. Sau n-ai știut 
asta, Katie? Ne-am certat toată dimineaţa din cauza petre- 
cerii tale. Credeam că ne-am lămurit. Că pot să am încredere 
în ea, dar văd că m-am înșelat. 

Adei îi pieri zâmbetul. 

— N-am știut, oftă ea. Îmi pare rău. Dar acum n-ai ce să 
faci. Nu poți... 

— Ba mai am încă ce să fac. O să-i arăt eu când ajunge 
acasă. 

— Vino cu mine, Maeve. Vreau să discutăm. 

— N-am timp de discuţii. Hugh a plecat nu știu unde și i-am 
lăsat pe cei mici la doamna Muldoon, care are casa plină de 
rude. Așa că n-am timp de discuții. 

— N-o să dureze mult. Nu fi încăpățânată, Maeve. N-o să te 
coste nimic, dacă o să mă asculti. Vino în bucătărie. Nu ti-ar 
strica un pahar cu limonadă. Eşti palidă ca o fantomă. 

— Din cauza copiilor mei. Nu am nici un moment de liniște. 
Se întâmplă mereu câte ceva. De obicei, doar Hugh îmi făcea 
necazuri. Acum văd că a început și Katie. Copiii ar trebui să fie 
o binecuvântare, aşa spun preotii. Dar nu cred că ar mai spu- 
ne dacă ar avea și ei. Nu râde, Ada, nu este deloc nostim! 

— Știu că nu este, dar mă amuzi. Hai, așează-te! 

Ada zâmbi și își trase un scaun. Apoi scoase o cană cu 
limonadă din răcitor și umplu două pahare. 

— Bea, Maeve, este bună și rece. 

— Să ştii că n-o să mă răzgândesc. Katie a trecut peste cu- 
vântul meu și o s-o pedepsesc pentru asta. 

— De ce n-ai lăsat-o să vină la petrecere? 

— Am avut motivele mele. 

— Care motive? 

— Nu sunt datoare să-ți dau explicaţii, Ada. 

— Nu ești, dar te întreb ca o prietenă. 

Maeve îşi feri privirile, bătând cu degetele în masă. 

— Dacă ţii neapărat să știi, află că n-am lăsat-o din cauza lui 
Matt. Katie s-a îndrăgostit de el. 

— Asta era? Pentru numele lui Dumnezeu, Maeve, este'o 
pasiune de moment. Știu că îl place. Am observat de luni de 
zile. Este normal să se gândească la băieți. Nu văd nici un 
rău în asta. N-ai dece să te îngrijorezi. La vârsta ei.. 

— În septembrie o să facă paisprezece ani. Sora mea a 
fugit să se mărite la paisprezece ani. Băiatul era numai zâm- 
bete și miere, iar peste un an a părăsit-o. Nu l-a mai văzut 
niciodată. ` 

— Katie n-o să fugă să se mărite cu nimeni. In orice caz nu 
cu Matt. Lui nu-i stă capul la aşa ceva acum. 


PREŢUL PASIUNII 73 


— Cred și eu! 

Ada simți dezaprobarea din glasul lui Maeve și se aplecă 
spre ea, încruntată. 

— Ce vrei să spui? 

— Nimic, te-am aprobat, atâta tot. 

Maeve sorbi din limonadă. 

— Este bună, într-adevăr. ` 

— Nu schimba subiectul. Explică-mi ce ai vrut să spui. Știu 
că ești o femeie sinceră. 

— O să te superi. 

— Asta n-a fost niciodată un motiv să-ţi astupe gura. 

Maeve își sprijini mâinile de masă. Era obosită și supărată, 
dar înfruntă privirile insistente ale Adei. 

— Poate că este mai bine să vorbim sincer. Matt nu este un 
băiat potrivit pentru Katie. Nu se duce la biserică și nu-mi pla- 
ce cu cine umblă. 

— Cu cine? 

— Cu Maisie Craig. Toţi vecinii bârfesc, Ada. Ştii că eu nu 
plec urechea la bârfe, dar i-am văzut cu ochii mei. Mă întor- 
ceam acasă de la magazin, cu doamna Muldoon. l-am văzut 
amindouă intrând în apartamentul lui Maisie. Era sâmbătă. 
De atunci i-am văzut și altă dată. 

— Ce dacă... Matt și Maisie sunt prieteni... 

— Maisie Craig nu are prieteni, ci doar... clienti. 

Ada zâmbi. 

— Ești chiar atât de sigură? 

— Doar nu este nici un secret. 

Nu putea s-o contrazică, pentru că toți cei din Bucătăria 
ladului știau cine era Maisie Craig. O văduvă tânără, fără 
copii, care muncea ziua la Spălătoria Acme, iar noaptea dis- 
tra tineri. Era disprețuită de toți. 

— Şi ce te privește pe tine, Maeve? 

— Pe mine mă privește numai Katie. Nu am nimic cu Matt, 
dar nu este potrivit pentru ea. 

— Se uită la ea ca la o fetiță drăguță, atâta tot. 

— Fetitele drăguţe cresc. Katie crește. Incepe să se trans- 
forme într-o femeie și pun pariu că Matt a observat. 

Maeve se opri să-și tragă sufletul. 

— Nu-mi place să vorbesc așa, Ada, dar n-am încotro. Nu 
am bărbat care să aibă grijă de ea. Fac ce pot, dar nu este de 
ajuns. 

— Te străduiești prea mult. 

— Da, vreau să-mi ţin în frâu copiii. 

Ada își aprinse o ţigară și o privi pe Maeve prin fumul cenu- 
șiu. 

— Sigur, le ești și mamă și tată și-ţi vine greu. Nu știu ce aș 
face în locul tău. Matt era băiat mare când a venit la noi. Nu 
ne-a dat prea multă bătaie de cap. 

— Fetele dau bătăi de cap, nu băieții. 

— Katie nu-ţi face necazuri. Ar trebui să fii mândră de ea. E 
la fel de încăpăţânată ca tine, Maeve. 

— Dar are și visele lui Joe. Nu vreau să-și trăiască viata vi- 
sând. " 

— De ce îţi faci griji acum? Este tânără. De-abia a început 
viata. 

— Tocmai acum trebuie să fiu cu ochii în patru. Este prea dră- 
gută și încrezătoare. Orice băiat poate să-i sucească mințile. 
Nu poti să-i învinuiești că încearcă. De asta trebuie să am gri- 
jă de ea. 

— Nu te referi la oricare băiat, ci la Matt. 

— Da, la el. Un băiat care umblă cu Maisie Craig... 

— Bine că n-ai terminat'ce voiai să spui, o repezi Ada. 

Își stinse ţigara și o privi fix pe Maeve. Cele două femei 
erau prietene de câţiva ani și discutaseră de multe ori în con- 
tradictoriu, fără să se certe însă. De data aceasta, însă, îi insul- 
tase nepotul, se gândi Ada. Era atât de furioasă încât de-abia 
se abținea să n-o dea afară din casă. Dar mila era mai mare 
decât furia. 

— li datorezi scuze lui Matt, zise ea oftând. 

— Ti-am spus doar că n-am nimic cu el. Sunt îngrijorată din 
cauza lui Katie. 

— N-ai decât să fii, dar nu-l! învinui pe Matt. Acum-este băr- 
bat. Dacă se duce la Maisie, așa cum spui, îl privește. Nu face 
rău nimănui. Nici ţie, nici lui Katie sau altcuiva. Cel puţin așa 
văd eu lucrurile. 

— Ai dreptate. 


PREȚUL PASIUNII 75 


— Poate este mai bine așa. Nu este pregătit să se însoare. 
N-aș vrea să se căsătorească numai pentru pat. E unul din 
motive, dar nu singurul. 

— Ada, nu vorbi așa duminica! 

— De ce? Duminica este mai puţin adevărat? 

— Este un păcat. _ 

— Toţi suntem păcătoşi, Maeve. In Bucătăria ladului nu exis- 
tă sfinți și nici în altă parte. Oamenii sunt supuși greșelii și pă- 
catului. Dacă am fi toți sfinţi, n-ar mai fi nevoie să ne spove- 
dim. _ 

— Imi astup urechile, nu vreau să aud așa ceva. 

— In sinea ta îmi dai dreptate. Ești o ipocrită. 

Maeve își trecu mâna peste față. 

— Despre unele lucruri nu trebuie să discutăm. 

— Te-ai întrebat vreodată cine a stabilit aceste reguli? 

— Ada, sunt de acord cu tine că nu trebuie să mă amestec 
în viața lui Matt. Dar Katie este resposabilitatea mea. Vine la 
tine de șase ori pe săptămână. N-am cum s-o împiedic să-l 
vadă pe Matt. Dar nu vreau să se atașeze prea mult de el. 
Ti-aş fi recunoscătoare dacă ai discuta cu el în privința asta. 

— Văd că ești foarte sinceră. 

— N-am nimic împotriva lui. 

— Ba ai, zise Ada ridicându-se. Dar mă gândesc că poate 
aș gândi la fel ca tine dacă aș fi în locul tău. Bine, Maeve. O 
să discut cu el, deși n-o fac cu plăcere. 

— Iți mulțumesc. Mi-ai luat o piatră de pe inimă. 

Ada se așeză din nou, clătinând din cap. 

— Este foarte greu să te convingă cineva. Pari firavă, dar ai 
o voință de fier. 

— N-am de ales. Cum ai vrea să fie o femeie singură pe lu- 
me, cu patru copii de crescut? 

— Termină-ți limonada. Iti aduc un sandvici. 

— N-am venit aici să-ți mănânc mâncarea. 

— Ce are mâncarea mea? Nu mă insulta de două ori în ace- 
eași zi, Maeve. 

Ada își înălță privirile și-i pieri zâmbetul când o văzu pe 
Katie încremenită în prag. 

— Intră, Katie. Tocmai discutam cu mama ta. 

Dar fata înțepenise, palidă la față. Îi bătea inima să-i sară 
din piept. Știuse, bineînțeles că va trebui să dea ochii cu ma- 
ma ei mai devreme sau mai târziu, dar nu se așteptase s-o 
găsească aici. Încercă fără succes să vorbească. 

— Nu sta acolo ca o gâscă, Katie Gallagher, îi spuse Maeve. 
Intră, doar nu vrei să pozezi pentru un tablou! 

— Bună, mamă... îmi pare rău... 

— Dacă aș avea atâţia bani de câte ori te-am auzit spunând 
vorbele astea, am fi bogaţi. Aș arunca scândura de spălat rufe 
și aș sta toată ziua în pat, să mă îndop cu ciocolată. 

— Vrei ceva, Katie? o întrebă Ada. 

— Sandviciurile sunt pe terminate. 

— Mai sunt destule pe bufet. Du-le în salon, te rog. 

— Și dacă tot te duci, ia-ti la revedere. Plecăm acasă, unde 
ti-e locul. Ai auzit, Katie? 

— Da, mamă. 

Fata luă două tăvi mari, ovale și ieși în grabă din bucătărie. 
Maeve o urmări din priviri și apoi se uită la Ada. 

— Nu-i pare rău nici un pic. O să vadă ea când o să ajungă 
acasă. O s-o fac eu să-i pară rău! 

— Ah, ce prostie, Maeve! Nu-mi place să dau sfaturi și nici 
tie nu-ţi place să le primești, dar ascultă-mă măcar o dată! 
Este o perioadă agitată pentru Katie. Ptimul servici, primii 
bani, prima dragoste. Incearcă să înţelegi! Amintește-ţi ce 
făceai când erai de vârsta ei! 

— Când eram de vârsta ei lucram deja de trei ani la câmp și 
nu-mi ardea să mă îndrăgostesc! 

— Asta era în Irlanda! Aici suntem în America, e altfel! 

— M-am săturat să aud de America, zise Maeve ridicân- 
du-se. E o țară foarte frumoasă dacă ai bani. Dar, dacă ești să- 
rac, e la fel de rău ca-n Irlanda. Să nu-mi spui că nu-i așa! 

Apoi întoarse capul şi se uită la Katie. 

— Văd că nu te-ai grăbit să te întorci. Ce-i cu cărţile alea? 

— Le-am găsit. 

— Unde? 

— In cazanul de gunoi de lângă Smitty's. Le-am văzut când 
treceam în drum spre petrecere. 

Katie nu-şi minţise niciodată mama, dar era hotărâtă să 
păstreze cărție cu orice preț. 

— Uneori sunt lucruri bune în gonoi, adăugă ea, înflorindu-și 
minciuna și vina. 

— Uite ce înseamnă America, îi spuse Maeve Adei. Copiii 
care caută prin gunoaie! 

— Cel puţin unii! 

— Mergem, mamă? 

— Da, mergem. 

Ada le conduse în hol. Era îngrijorată și, de câteva ori se 
uită la Katie, care privea hotărâtă înainte. 

— Drum bun, zise ea, deschizând ușa. 

— Mulţumesc, Ada. Îmi pare rău că a trebuit să te iau de la 
petrecere, dar n-am avut încotro. 

— Mă bucur întotdeauna să te văd. Eşti oricând binevenită. 

— Ești drăguță. Vino, Katie. Ne așteaptă cei mici. 

Maeve o apucă de braţ și o trase pe strada însorită. 

— Nu avem timp, trebuie să ne grăbim. 

— Da, mamă. 

— Nu mai fă pe ascultătoarea cu mine. 

— Nu știu ce vrei să spui. 

— Faci pe nevinovata, Katie Gallagher. Ai trecut peste cu- 
vântul meu. Te-ai strecurat ca o hoaţă. După tot ce ţi-am spus! 
Eşti mândră de fapta ta? Mi-aș băga capul în pământ de ru- 
șine, dacă aș fi în locul tăul Probabil că ești mândră. Așa este 
în Amercia. Copiii nu-și mai ascultă părinții! 

— Imi pare rău, mamă. 

— Scutește-mă de părerile tale de rău! O să fii pedepsită 
pentru asta! Chiar că o să-ţi pară rău când o să termin cu tine. 

— Aş vrea să-ţi explic... 

— Taci din gură! M-am săturat de prostii. Mai întâi fratele 
tău și pe urmă tu! Dacă o să ajung la balamuc, va fi numai 
din cauza voastră! 

Maeve vorbea tare și dădea din mâini. Oamenii de pe 
stradă se uitau la ea. Privirile lor insistente nu făceau decât 
să-i sporească furia. 

— De ce își bagă nasul unde nu le fierbe oala? N-am mai 
văzut asemenea vecini! 

Katie încuviință din cap, stânjenită. 

— O să ne bârfească, mamă! 

— N-au decât! Crezi că-mi pasă? 

Maeve o privi încruntată pe fiica ei. 

— Numai tu ești de vină. M-ai făcut să alerg după tine și să 
zbier pe stradă. la spune, a meritat petrecerea? 

„Da — se gândi Katie — a meritat chiar mai mult de atât.“ Se 
simțea vinovată și știa că va fi pedepsită, dar nu regreta. Pe- 
trecuse trei ore minunate alături de Matt! Mama ei nu avea 
cum s-o înțeleagă, pentru că nici ei nu-i venea să creadă că 
fusese capabilă de așa ceva! 

— Intră, îi porunci Maeve, deschizând ușa. Și mișcă-te mai 
repede! 

— Da, mamă. 

Katie urcă treptele câte două deodată. Dar, când ajunse la 
ultimul etaj, se opri brusc și duse mâna la gură. 

— Uite, mamă! 

Maeve văzu un polițist în fata apartamentului lor. Lângă el 
era Hugh, vânăt la față și cu buza tăiată. Se uită la fiul ei și se 
sprijini de balustradă. 

— Ce s-a întâmplat? Spuneti-mi ce s-a întâmplat. 

— Sunt ofițer Garrity, doamnă. 

Era tânăr şi nu știa cum să se poarte cu mamele disperate. 

— Sunteţi doamna Gallagher? 

— Da, spuneti-mi ce s-a întâmplat! 

— A fost o bătaie pe aleea din spatele cârciumii Emerald 
Inn. Se pare că puștii jucau zaruri și s-au certat la pariuri... 

— Juca zaruri? 

— Da, așa se pare. Erau niște golani din banda Gorilelor. 
Băiatul dumneavoastră era cu ei. Nu este acuzat de nimic. 
Dar m-am gândit că ar fi bine să discutăm. Șiiţi, era cu banda 
aceea... 

— Erai cu diavolii ăia; Hugh? 

— Și ce dacă eram? 

— Ai grijă cum vorbești, băiete, îl preveni ofiterul Garrity. 
Dcă aș fi în locul tău, mi-aş cere scuze. 

Maeve străbătu încet holul. 

— E adevărat, Hugh? Ai fost cu ei? Ai jucat? 

— Da, este adevărat. 

Maeve se albise la față de furie. Sări la Hugh și-l zgudui fu- 
rioasă. li trase o palmă și-l trânti de perete. 

— Hugh! ţipă Katie, luându-l în braţe ca să-l apere. Te simți 
bine, Hugh? 

— Da, bine. 

Vecinii începuseră să iasă pe la uși. Ofițerul Garrity le făcu 
semn să intre înăuntru. 

— Băiatul dumneavoastră și-a primit deja lecţia. N-o să vă 
spun eu ce să faceți... 

— Mulţumesc, ofițere. Știu ce am de făcut! 

— İmi pare rău că v-am adus vești proaste. 

— Nu-i prima oară când primesc vești proaste. 

Maeve se întoarse spre Katie şi Hugh. 

— Du-l înăuntru pe fratele tău, oftă ea. 

— Sprijină-te de mine, îi spuse fata. 

Dar Hugh clătină din cap și o porni singur spre ușă. 

— la-o încet. Nu te grăbi. 

— Doamnă, sunt o mulţime de băieți care sunt atrași de ban- 
da Gorilelor. Le place să câștige un ban nemuncit. Dar se lă- 
muresc repede. O să se trezească și puștiul dumneavoastră. 
La revedere. 

— La revedere! _ 

Maeve intră în dormitor. Inchise ușa și se sprijini de ea o 
clipă. 

— Frumoasă zi, n-am ce zice! exclamă ea, uitându-se la 
amândoi. Fiica mea se strecoară pe furiș din casă, iar fiul joa- 
că zaruri și se bate. Oare cu ce am greșit să am asemenea 
copii? 

Puse mâna pe cureaua care atârna în cui. 

— O să fii pedepsit imediat, Hugh Gallagher. 

— Nu, mamă, o imploră Katie, așezându-se în faţa lui Hugh, 
să-l protejeze. Nu! 

— Las-o în pace. Cui îi pasă? 

— Mie. Te rog, mamă. Este rănit! 

— Şi, cine este de vină? L-am pus eu să joace zaruri și să 
se bată? 

— li pare rău, mamă. 

— Ba nu-mi pare deloc. Las-o să mă bată! Oricum o s-o 
facă. Decât să mă milogesc, mai bine suport cureaua! 

— L-ai auzit, Katie? Acum ești mulțumită? 

Fata simțea că-i plesnește capul de durere. Ar fi vrut să fie 
oriunde, numai aici nu, prinsă în confruntarea dintre mamă și 
fiu. Știa că n-avea rost să intervină, dar nu suporta să asiste 
la asemenea scenă. Cu lacrimile șiroind, își luă cărțile și fugi 
în bucătărie. 

Trecu mult timp până se opri din plâns. Se uita pierdută la 
pereţii coșcoviţi. Incerca cu disperare să se gândească la 
ceva vesel și, în momentul acela îi veni în minte Matt. 

„Matt, murmură ea oftând. Matt al meu cel minunat!“ 

— Nu știu de unde îţi vin ideile astea, zâmbi Matt. 

Era noapte şi stătea întins în pat, cu mânecile suflecate. 
Ada stătea pe un scaun și sorbea din ceai. 

— O plac pe Katie, zise el. Dar ca pe un copil. 

— Copiii cresc. Asta o îngrijorează pe Maeve. Nu vrea ca fii- 
ca ei să crească prea repede. Şi poate că are dreptate. In orice 
caz, trebuie să-și protejeze fiica. 

— De mine? 

— Știi foarte bine la ce mă refer. 

— Nu prea. 

Matt se întinse și își dădu părul la o parte de pe frunte. 

— Este cam greu s-o evit. E tot timpul aici. 

— Tocmai asta-i problema. Dacă ar fi la scoală, s-ar întâlni 
cu fete și băieți de vârsta ei. Dar este aici și singurul băiat pe 
care-l vede ești tu. S-a îndrăgostit de tine, Matt, în caz că n-ai 
observat. _ 

Multe fete se îndrăgostiseră de Matt McVey. lI priveau pline 
de admiraţie, chicoteau, se înroșeau. Ştia că are succes, dar 
nu le băga în seamă. 

— O să-i treacă, la fel ca celorlalte. 

— Celorialte? râse Ada. Eşti atât de curtat? 

Ştia, bineînţeles că nepotul ei era plin de farmec. Văzuse 
mulți tineri, mai arătoși ca el, care nu erau însă Ia fel de sim- 
patici. 

— N-o judeca pe Katie după celelalte fete, îl preveni ea. 
Este o fată sensibilă, la fel cum era Joe. Nu se compară cu 
Maisie Craig. 

— Deci ai aflat. 

— E greu să păstrezi un secret în Bucătăria ladului. 

— Ai de gând să-mi faci morală? 

— Ți-am făcut vreodată? Și oricum, acum ești bărbat, te 
privește ce faci. Dar pentru Katie mă simt răspunzătoare, pen- 
tru că lucrează pentru mine. Știu că nu-i vrei răul, dar te rog să 
fii atent. Ai grijă cum îi vorbești. Nu te arăta prea prietenos! 

— Vrei s-o ignor, Ada? Nu pot să fac asta! 

— Nu, doar s-o ţii la distanță. 

— La distanță? Cum adică? 

Matt se ridică din pat, se duse la fereastră și dădu perde- 
lele la o parte. 

— Nu înțeleg ce rost are această discuţie. Este un copil. 

— Sunt numai trei ani între voi. Între mine și Tim, Dumnezeu 
să-l odihnească, erau cinci. N-aveam nici șaisprezece ani 
când m-am căsătorit cu el. 

— Eu n-am de gând să mă însor așa de curând. Am alte pri- 
orități. Trebuie să-mi termin colegiul și facultatea de drept. 
N-aș putea să fac asta dacă aș avea soție și familie. 

Ada se încruntă, pentru că Matt părea agitat și vorbea dur, 
contrar obiceiului. 

— De ce ești supărat? Ce este cu tine? 

— Nu sunt supărat. 

— Ba ești. 

— Discutia asta mă enervează. 

— De ce? 

— Nu știu. 

Matt se întoarse. Se așeză pe pervazul ferestrei și se uită 
la Ada. 

— Poate am senzaţia că mă acuzi de ceva. Poate am băut 
prea multă bere. Nu știu. 

— Nu-mi place răspunsul ăsta. 

— Altul n-am. 

Ada puse cana jos, își împreună palmele pe genunchi și 
se aplecă înainte. 

— Nu te acuz de nimic, Matt, zise ea încet. Dar nu-mi place 
ce se întâmplă. Katie a venit la petrecere deși Maeve i-a in- 
terzis. Pe urmă a mințit când a întrebat-o de cărți. l-a spus că 
le-a găsit în lada de gunoi. Indiferent ce ar fi, Maeve este 
mama ei. Oare când a început să-și mintă mama? 

— Ce mă privește pe mine ce face Katie cu mama ei? 

— Nu te privește, într-adevăr. Și nu te mai rățoi așa la mine. 

— Scuză-mă, Ada. 

Lui Matt îi părea sincer rău. Şi îi era rușine, pentru că Ada 
îi dăduse mai multă dragoste și bunătate decât părinţii lui. li 
pusese la dispoziție o cameră și o mobilase pe gustul lui. Il în- 

curajase să învețe, îi pregătise mâncărurile lui preferate, îl în- 
grijise când se îmbolnăvise de gripă, stătuse zi și noapte lân- 
gă el. De când sosise la New York avusese diverse servicii, 
dar Ada refuzase să ia vreun ban de la el. 

— Economisește-i pentru colegiu, îl sfătuise ea. 

— Nu știu ce se întâmplă cu mine. Poate că berea este de 
vină. 

— Ai mai băut și altă dată. 

Matt se dădu jos de pe fereastră și se duse la birou. Era 
plin cu cadourile pe care le primise și pe deasupra teancului 
se afla cutia cu batiste de la Katie. Pipăi inițialele pe care i le 
brodase și clătină din cap. 

— Ai văzut ce mi-a dăruit Katie? 

— Este o scumpă! 

— Este, într-adevăr. 

— Mi-ai spus adevărul, Matt? Chiar nu nutrești nici un sen- 
timent față de Katie? 

— O plac, atâta tot. 

„Oare era doar atât?“ se întrebă el. Ştia foarte bine că fata 
își găsea scuze ca să fie în bucătărie, în fiecare zi când se 
întorcea de la școală, iar el de-abia aștepta s-o vadă. Știa că 
îi plăcea să-i vorbească și să-i privească fața sinceră, nevi- 
novată. Uneori se trezea gândindu-se la ea, fără nici un motiv. 

— Bine, recunoscu el. Ţin la ea. 

— Vezi! 

+ N-ai de ce să te îngrijorezi. Katie este doar un copil, iar 
pe mine mă preocupă lucruri mai importante. Asta-i adevărul. 
Suntem prieteni. Și așa o să rămânem. Dar poate că ar fi mai 
bine să ne petrecem mai puțin timp împreună. N-aș vrea să-și 
facă speranţe. 

— Ai fost întotdeauna un băiat cu cap. Mă bucur că nu ti l-ai 
pierdut. 

Matt o sărută pe obraz. 

— Văd că te-ai liniștit, râse el. 

— Bineînţeles. Nu-mi place să am necazuri și mă bucur că 
nepotul meu este un băiat înțelept. 

— Dacă este un compliment, îţi mulțumesc. 

Ada îi zâmbi și ea. 


B4 BARBARA HARRISON 


— Sunt mândră de tine. A fost o zi fericită când ai venit să 
locuiești aici. Eu și Tim, Dumnezeu să-l odihnească, ne între- 
bam ce fel de băiat ești. Nu știam nimic despre copii, dar a ie- 
şit bine. Fără tine aș fi fost o bătrână singuratică. 

— O bătrână singuratică? Nici o șansă! Toată lumea te ado- 
ră, Ada... te iubesc. 

Matt spusese de două ori în viață aceste cuvinte. Mai întâi 
unchiului său Matt și acum Adei. Uneori, lui Matt îi venea greu 
să se exprime. 

— Tu și Tim mi-aţi salvat viața. 

— Dacă mai vorbeşti asa, mă faci să-mi pierd cumpătul, 
zise Ada ridicându-se. 

Se șterse la ochi și apoi porni spre.ușă. 

— Vrei o cacao? îl întrebă ea. 

— Am mâncat și am băut cât pentru toată vara. Ai făcut 
niște pregătiri deosebite. Cred că te-au costat o groază de bani. 

— O dată termini liceul! Meritai să te sărbătorim, Matt. Ni- 
meni din familia mea n-a făcut mai mult de cinci clase. ȘI nici 
dintr-a ta, din câte am auzit. Școala era numai pentru cei bo- 
gati. Dar Slavă Domnului că lumea se schimbă. Cel puţin pen- 
tru McVey! Peste patru ani, vei termina colegiul. 

Ada se opri zâmbind. 

— Poate că într-o zi o să ajungi președinte. 

— Un irlandez președinte? Oamenii îi disprețuiesc la fel de 
mult ca pe evrei și negri. 

— O să se schimbe și asta. 

— Crezi? 

Matt se întunecă la faţă. 

— in ziua când am plecat de acasă, am hoinărit prin oraș, 
spuse el. Se deschisese un nou restaurant și în vitrină scria: 
irlandezii și câinii nu sunt admiși. Nu o să ajung președinte, 
Ada. Sunt prima generaţie cu condeiul în mână. Dar o să am 
fii și nepoți. Și bani, cu care să-i susțin. Lor n-o să li se închidă 
nici o ușă, nici măcar cea de la Casa Albă. 

— Când ai venit la noi, erai un băiețel răzvrătit, zise Ada 
încet. Și pe bună dreptate. Acum însă ești bărbat și furia poa- 
te distruge viaţa unui om. Nu ar fi prima oară când s-ar întâm- 
pla. 

— Poate de asemenea să-l stimuleze. Furia m-a făcut să fug 
de mine. 

— A fost mai mult decât atât. Ai dorit ceva mai bun. Ai visat. 
Mulţi oameni visează, dar tu ai transformat visul în realitate. 
Nu văd ce uși ți se mai închid acum. Dacă ești deștept, așa 
cum te știu, o să îngropi trecutul. Trebuie să mergi înainte. In 
Irlanda, oamenii privesc mereu înapoi. Aici însă este altfel. Te 
duci la colegiu — asta-i cea mai bună dovadă. Nu-ţi dai sea- 
ma? 

— Ba da. 

Matt o privi amuzat, încrucișându-și braţele pe piept. 

— Păcat că nu te-ai făcut avocat. Eşti foarte convingătoare. 

— Sper să fiu. Anii aceștia sunt foarte importanți. Dacă faci 
ceva greșit, vei regreta mai târziu. Unii oameni trăiesc din re- 
grete. Nu vreau să pățești la fel... de asta ţi-am atras atenția 
în privinţa lui Katie. Nu am făcut-o doar de dragul ei. M-am 
gândit și la tine. Ești ca un fiu pentru mine, Matt. 

— Știu că ţii la mine. 

— Am vorbit prea mult. Acum o să-ți spun noapte bună. 

— Promite-mi că n-ai să-ți mai faci griji- 

Ada se întoarse și-l privi cu luare aminte. 

— Crezi că aș avea de ce? îl întrebă ea. 

— Nu. Iti dau cuvântul meu. 


Matt se tinu de cuvânt fără să vrea. Pleca în fiecare dimi- 
neaţă înainte de șapte și lua metroul până în Brooklyn, unde 
lucra în timpul verii, la șantierul de cherestea. Lucra în soarele 
fierbinte; tăia și stivuia vagoane întregi de lemne și se întorcea 
la pensiune după șase. Işi lua mesele în cameră și citea în 
timp ce mânca. Se plimba mult, ca să se relaxeze. Unele seri 
și le petrecea cu. Maisie Craig, iar altele cu prietenul lui Ben 
Rossi, la bere. Așa și-a petrecut vacanţa de vară. 

in septembrie a început cursurile la colegiu. Era o nouă 
lume, derutantă, dar avea șaptesprezece ani și credea în 
forțele lui. Avea curajul să le pună întrebări dificile profeso- 
rilor săi, să-i provoace. Și chiar dacă nu gustau toți spiritele lui, 
colegii de clasă îl îndrăgiseră și începuseră să-l considere 
şeful lor. Acum Matt petrecea puţine ore la pensiune. Avea 
ore toată ziua și noaptea muncea la Grajdurile Porters. Făcea 

treburi simple: rânea în grajduri, curăța trăsurile, hrănea și 
adăpa caii. Şi pe urmă învăţa. Biroul lui era un balot de paie, 
pe care-și aranja cărţile. Invăţa până noaptea târziu și nu 
dormea decât câteva ore, înainte să se întoarcă la pensiune 
să se spele și să-și schimbe hainele. 

— O să te îmbolnăvești, îl prevenea Ada din când în când, 
îngrijorată de programul încărcat al nepotului ei. 

Dar Matt nu se oprea. 

— Școală și mănâncă, spunea el. Asta este planul meu și 
mă tin de el. Sunt fericit că lucrurile merg aşa cum mi-am pro- 
pus. 

Într-adevăr, Matt avea toate motivele să fie fericit. Începuse 
colegiul, pusese ceva bani de-o parte și realiza lucruri care 
altă dată i s-ar fi părut imposibile. Avea prieteni, admiratori și 
își câștigase respectul profesorilor. Avea o viaţă plină, dar sim- 
tea că îi lipsea ceva. Avea o goliciune în suflet, o tristete, pe 
care nu îndrăznea s-o recunoască. Încerca să aibă mereu 
ceva de făcut, ca să nu se gândească, dar tristetea se adân- 
cea pe zi ce trece. Mi-e dor de Katie, recunoscu el, în cele din 
urmă. 

Era ultima zi din septembrie și Matt intră special în bucătă- 
rie, cu o cutie mică în mână. 

— La mulţi ani, fetițo, zise el, punând cutia pe masă. 

Katie tresări. Curăţa cartofi și-i scăpă cuțitul din mână. 

— Cum ai aflat că este ziua mea? îl întrebă ea. N-am spus 
nimănui. 

— In Bucătăria ladului nu există secrete. Este o lege împo- 
triva secretelor. Haide, deschide cutia! Am colindat magazi- 
nele toată săptămâna, încercând să găsesc ceva potrivit. Am 
vrut... să-ți placă. 

Katie își șterse mâinile pe şort și luă cutia. După câteva cli- 
pe o lăsă jos. 

— Nu înțeleg, Matt. De ce îmi dai un cadou? 

— E ziua ta, nu? 

— Credeam că eşti supărat pe mine. 

— N-aș putea niciodată să mă supăr pe tine, Katie. 

— Atunci nu înțeleg. 

Matt n-o băgase în seamă toată vara. Venise și plecase 
fără să-i adreseze nici un cuvânt sau zâmbet. 

— Credeam că te-am supărat cu ceva, zise ea încet. Te-ai 
purtat așa de rece! 

— Imi pare rău, dacă te-am jignit. 

— Nu ești supărat pe mine, nu? 

— Poate pe mine, pe tine în nici un caz. 

Katie se lumină la față. 

— Ah, mă bucur atât de mult, oftă ea ușurată. Nici nu ştii ce 
îngrijorată eram. Ti-am scris un bilet... dar n-am avut curajul 
să ţi-l dau și l-am aruncat în foc. Mă temeam că o să mă crezi 
proastă. 

— Nu cred așa ceva. 

Matt o atinse pe obraz. 

— Hai, deschide-ţi cadoul! Sunt nerăbdător să văd dacă îţi 
place. 

Katie destăcu funda, ridică capacul și se uită înăuntru. În- 
gropate în catifea erau două agrafe de păr în formă de tran- 
dafiri. 

— Ce frumoase sunt! exclamă ea. N-am avut niciodată un 
lucru atât de superb! 

— Chiar îţi plac? 

— Sunt minunate. Mulţumesc, Matt. 

Katie sări de pe scaun și duse agrafele la fereastră. 

— La lumină sunt și mai frumoase. 

— Prindeţi-le în păr. 

Matt veni lângă ea. 

— Îţi vin perfect. Ce păr frumos ai! Strălucește ca aurul. 

— Și tata îl avea la fel. 

Katie nu era obișnuită cu complimentele şi nu știa ce să 
spună. 

Matt râse. 

— Nu ești deloc vanitoasă, remarcă el. Hai vino, stai jos! 
Vreau să- ti vorbesc. 

Katie se întoarse la masa mare de stejar și se așeză pe 
scaun, uitându-se mirată la el. 

— Ce s-a întâmplat? Mă privești ciudat. 

— Vreau să-ţi explic câteva lucruri. Este mai bine să trecem 
direct la subiect. Mama ta nu vrea să fim prieteni. A discutat 
cu Ada și mătușa mea m-a prevenit. Era îngrijorată. Cred că 
și eu sunt. 

— De ce să nu fim prieteni? Doar nu facem nici un rău. 

Matt se rezemă de spătarul scaunului. Putea să-i dea di- 
verse răspunsuri, dar nici unul nu-l mulțumea. 

— Depinde ce înţelegi prin rău, zise el în cele din urmă. Îmi 
cunoști planurile, Katie. Ţi le-am povestii de atâtea ori. Mi 
le-am făcut de mult și vreau să mă ţin de ele. Școala și munca 
sunt pe primul plan deocamdată. 

— Inteleg. 

— Nu sunt prea convins. 

Matt oftă, uitându-se în ochii mari ai fetei. 

— Vreau să fim prieteni, dar nu trebuie să-ți faci sperante. 
Sunt mai mare ca tine. Am altă viață. Şi trebuie să-mi văd de 
planurile mele. Putem fi prieteni. Dar, dacă speri la mai mult, 
s-ar putea să ai de suferit și n-aș vrea. 

— Diferenţa dintre noi nu este atât de mare. 

Matt era uimit de atitudinea senină a fetei. Se așteptase 
să se înroșească sau să-i răspundă timid. 

— Asta-i tot ce ai de spus? o întrebă el. 

— Este adevărat. 

Katie îl privi zâmbind. 

— Dar aș fi fericită să-ţi fiu prietenă. Știu că o să ajungi 
mare, iar eu... 

Matt simţi un nod în gât. Era foarte impresionat și fu nevoit 
să-și ferească privirile. 

— Nu te subestima, fetițo, ești minunată. 

— Cine este minunată? întrebă Ada intrând în bucătărie. 

— Katie. Azi este ziua ei, adăugă Matt în grabă. 

— Știu. Doar ţi-am spus. Ai uitat? Ce faci aici, Matt? Nu ar 
trebui să te duci la treabă? 

— Am destul timp. Am vrut să-i dau un cadou lui Katie. 

Fata își scoase clamele din păr. 

— Uite, Ada, zâmbi ea. Nu-i așa că sunt minunate? 

— Sunt, într-adevăr. Nepotul meu are gust. L-am moștenit 
din familie. Tim, Dumnezeu să-l binecuvânteze, era la fel. Şi 
lui îi plăcea să facă daruri... Katie, am nevoie de un sac cu 
mere din pivniţă. Vrei să mi-l aduci? 

— Da, imediat. 

— Şi vezi dacă găsești niște scorțișoară pe rafturi. 

— Da, o să mă uit. 

Katie ieși în grabă din bucătărie. Matt se așeză pe scaun, 
zâmbind. 

— Gata, a plecat. Dă-i drumul, te ascult. 

— Nu-mi arde de glumă, Matt. De ce i-ai dat un cadou 
scump lui Katie? Ţi-ai pierdut minţile? 

— Nu mă deranjează să cheltuiesc bani dacă... 

— Nu-i vorba de bani, ci de ideile pe care i le bagi în cap. 
Doar am discutat acum câteva luni. Mi-ai dat cuvântul. Cre- 
deam că pot să am încredere în tine, dar acum încep să mă 
îndoiesc. Ce te-a apucat, Matt? Vrei să-i sucești minţile? 

— Imi pare rău. 

— Părerea ta de rău nu folosește la nimic. 

Ada se încruntă. 

— Ai făcut o prostie, zise ea serioasă. O știi la fel de bine ca 
mine. Şi vreau să știu de ce? Unde ţi-a fost mintea? 

— La Katie. 

— Acum trei luni mi-ai spus că nu nutrești sentimente deo- 
sebite față de ea. Imi amintesc exact vorbele tale. 

— Nu e la ce te gândești tu. 

— Atunci, explică-mi. Mă interesează foarte mult. Matt, ești 
un om cumpătat cu banii,și când faci asemenea cadou, nu 
mai știu ce să cred! 

— Asta-i culmea! râse Matt, amenințând-o cu degetul în 
glumă. Vrei să spui că sunt zgârcit? 

— Muncești din greu pentru bani și este foarte înțelept să 
nu-i risipești. Dar ceea ce ai făcut azi nu este deloc înțelept. 
Nu contează ce cred eu, dar te-ai gândit ce este în mintea lui 
Katie? Un cadou scump ca al tău o s-o zăpăcească. 

— Nu, Ada, am discutat și a înțeles. 

— Ce să înțeleagă? Ai văzut cum îi sclipesc ochii? Este în 
al nouălea cer. 

Matt îi povesti conversaţia avută cu fata. Ada îl ascultă, dar 
nu se arătă deloc impresionată. 

— Sună frumos și rațional, zise ea, dar Katie gândește cu 
inima, nu ca capul. Și tu la fel, după părerea mea! 

— Ce? 

— Cum ai auzit! 

— Credeam că mă cunoști. 

— Da, te cunosc, știu că nu ești un sentimental romantic, 
dar ai și tu o inimă, Matt, și cred că fata ţi-a răpit-o. 

— Am vrut doar să-i dăruiesc ceva de ziua ei. N-o să 
primească nimic de la mama ei, mai mult ca sigur! 

— Eu i-am luat o haină nouă. 

— Slavă Domnului, cea veche nu mai era de purtat! 

— Nu schimba subiectul! 

— Incerc doar să-ți explic. Am vrut să-i dăruiesc ceva ex- 
travagant și frivol. 

— De ce? 

— Ah, Ada, duce o viață atât de grea. 

— Nu te contrazic, dar te minţi singur, dacă îți imaginezi că 
a fost singurul motiv. 

— Nu mă mint niciodată. 

— Eşti om, toţi ne mințim din când în când, Matt. Sunt lucruri 
pe care nu vrem să le recunoaștem și ne găsim tot felul de 
scuze. Este exact ce faci și tu acum. Dacă aș fi în locul tău, 
mi-aş analiza cu grijă sentimentele! 

— Pentru că i-am cumpărat un cadou? 

— A împlinit paisprezece ani. O cutie cu bomboane ar fi fost 
de ajuns. Sau o pereche de mănuși. Dar agrafele acelea sunt 
un cadou pe care-l face un bărbat unei femei. Şi roagă-te la 
Dumnezeu să nu le vadă Maeve! Altfel o să vină după tine cu 
o bâtă. Și nu pot s-o condamn! 

— Adică, n-o să mă aperi? râse Matt. 

— N-ai decât s-o iei în glumă, dar n-o să-ți mai ardă de râs 
dacă o să iasă prost. Semnele sunt clare. 

— Care semne? ți faci griji degeaba, Ada. 

— Ştiu eu ce vorbesc. Am mai mai multă experienţă ca tine. 

Ada rămase tăcută un timp și apoi adăugă: 

— Imi promiti cel puţin că o să te gândești la vorbele mele? 

Matt se ridică de pe scaun, se aplecă și o sărută în crește- 
tul capului. 

— Bineînţeles. 

O luă de umeri drăgăstos. 

— Aş face orice să te liniștești. Sunt un băiat norocs că te 
am, doamnă McVey! N-o să te supăr. 

— Mi-ar plăcea să fie adevărat! Dar stiu cum sunt tinerii... 
Gândește-te la Adam și Eva. Au fost primii tineri de pe pământ 

și uite ce au păţit! Au trecut mii de ani de atunci și nu s-a 
schimbat nimic. Tinerii fac ce vor. 

— Tu n-ai făcut? 

— Era altceva. 

— Nu mai spune! 

— Nu fi obraznic! îl certă Ada amuzată, privindu-l drăgăstos. 
Nu uita că poți să câștigi o bătălie și să pierzi un război. Hai 
acum, gata, ai treabă și eu trebuie să coc plăcintele. 

— Oprește-mi și mie câteva. 

— Doar știi că îţi opresc întotdeauna. 

Ada îl urmări din priviri. Când rămase singură în bucătăria 
ei mare, se gândi la Tim. Îi era dor de el, mai ales acum. Ar fi 
avut nevoie de el s-o asigure că totul va fi în ordine. 

— Ajută-mă, Tim, murmură ea. Simt că o să vină momente 
grele. 

— Cu mine vorbeai? o întrebă Katie, uitându-se în jur. 

Avea în mână un sac cu mere. 

— Ada? 

— Ah, te-ai întors? Cred că m-ai prins vorbind de una sin- 
gură. Probabil că am început să îmbătrânesc. 

Se ridică și luă sacul din mâna lui Katie. 

— O să mâncăm plăcintă toată săptămâna, zâmbi ea. 

— N-am găsit scorțișoara.. 

— Nu-i nimic. Termină de curățat cartofii, este târziu. 

— Matt a plecat deja? 

— Azi se lucrează, chiar dacă este ziua ta. 

— Nu m-am bucurat prea mult de ea, dar acum mă simt 
într-al nouălea cer. Sunt atât de fericită, Ada! L-ai auzit pe 
Matt? Mi-a spus că sunt minunată! 

— Da, l-am auzit! 

— Minunată, repetă ea, transfigurată de fericire. 

Se așeză la masă, luă cuțitul și încercă să se concentreze 
asupra muncii ei. Îi vedea zâmbetul cu ochii minții și scăpă cu- 
titul de câteva ori din mâinile ei tremurânde. 

— Azi sunt atât de neîndemânatică, râse ea. 

— Ai grijă să nu te tai. 

— Nici n-aş simți! 

Katie clătină din cap, scuturându- și buclele aurii. 

— Cum se schimbă lucrurile, zise ea. Toată vara am crezut 
că Matt este supărat pe mine și a fost îngrozitor. Nu puteam 
să dorm noaptea. Mă întrebam cu ce am greșit. Doar ţi-am 
spus și ţie, dar nu m-am lămurit. 

— Da, îmi amintesc. 

Ada nu putea să uite. Katie fusese foarte abătută. Făcea de 
două ori același lucru, parcă nu mai era ea. Pe măsură ce tre- 
ceau săptămânile, se întrista din ce în ce mai rău. 

— Doar ţi-am spus că nu este supărat pe tine, zise Ada. 
Era ocupat. Va fi mereu ocupat. 

— Nu-i adevărat, m-a evitat din cauza mamei. Acum am 
înțeles. Mama nu vrea să am prieteni. 

— Katie! 

— Nu vreau s-o critic. Așa este mama. 

Fata își scoase clamele din păr și le mângâie cu degetele. 

— O să le păstrez aici, zise ea. E mai bine ca mama să nu 
știe de ele. Altfel s-ar supăra. 

— Chiar crezi că este mai bine? 

Ada o privi aspru. Işi dădu seama că nu mai era nici urmă 
din fata timidă, înspăimântată care venise acum opt luni să 
muncească pentru ea. Se transformase într-o adolescentă ho- 
tărâtă. 

— Fă ce vrei, oftă ea. Dar nu-mi spune nimic. Nu vreau să 
te ajut s-o minți pe Maeve. E mama ta, indiferent cum este. 

— Nu mint. i 

— Atunci ce faci? Să ascunzi adevărul este același lucru 
cu minciuna. 

— Mama ar face scandal dacă ar afla. 

— Bineînţeles că ar face. 

— Ah, Ada, nu înţelegi. Azi am paisprezece ani. Sunt des- 
tul de mare să muncesc la spălătoria Acme. Dacă mama ar 
afla de cadoul lui Matt, m-ar trimite acolo. 

Katie lăsă ochii în jos. 

— Nu vreau să plec de aici. Mă simt ca în familie. 

— Dar ai o familie. Cu Maeve și fraţii tăi. 

— Acolo este groaznic. Mama și Hugh se ceartă tot timpul. 
Nu mai suport. Uneori îmi vine să urlu. Și pe cei mici a început 
să-i deranjeze atmosfera asta. Au coşmaruri. 

— Imi pare rău. 

— N-ar trebui să te împovărez cu grijile mele. Ai destule pe 
cap. Dar nu am cu cine să discut. Pe prietena mea Meg o văd 
doar câteva minute, la slujba de duminică. Mama nu mă lasă 
să mă duc nicăieri singură. Și dacă întârzii, iese scandal. Cel 
mai rău este că mă urmărește tot timpul. Indiferent dacă 
citesc, spăl vasele sau mă joc cu cei mici, mă urmăreşte din 
priviri. 

— Nu-i ușor să crești o fiică. Acum ești mare... 

— Mare? Dacă ar fi după mama, mi-ar face codițe și fustițe. 
Sunt mare, într-adevăr, dar mama mă tratează ca pe un copil. 

— Nu poate fi chiar atât de rău. 

— Ba este. 

— Nu te grăbi să crești, Katie. 

— Dar cresc. Chiar și Matt... 

— Matt! Eram sigură că o să ajungem la el, mai devreme 
sau mai târziu. Tocmai despre asta este vorba; de tine și Matt. 

Ada închise cuptorul, se așeză la masă și o privi fix pe 
Katie. 

— Maeve nu vrea să ai de-a face cu el. Mi-a spus-o foarte 
clar. Și nu este bine să i te împotrivești. Matt este vinovat că 
tiza dat cadoul și tu că l-ai primit. Nu este vorba de cadoul în 
sine, ci de minciunile pe care va trebui să le spui, din cauza 
lui. N-o să te ajut să minţi, oricât m-ai implora. 

— Nu este nici un rău să fim prieteni. 

— Ba este. El e bărbat, iar tu ești o fetiță. Paisprezece ani e 
o vârstă fragedă. Nu ai nimic în comun cu Matt. Ce fel de prie- 
ten ar putea să-ţi fie? Școala și munca îi ocupă tot timpul. 
Uită-l. Cartierul este plin de băieți de vârsta ta. O fată drăguță 
ca tine are de unde alege. 

Katie își feri privirile. Se uită la clame și oftă. 

— Credeam că o să înţelegi, zise ea încet. 

— Inteleg că este o nebunie și din partea ta și din a lui Matt. 
Vă aflaţi în casa mea, Katie. Răspund pentru ce se întâmplă 
aici. Incetează cu prostiile și gândește-te bine. Matt nu este de 
tine. 

Ada ridică din umeri. 

— Am spus tot ce trebuia. Ştii ce părere are Maeve. Te 
privește. 

— Și Matt? 

— Lui Matt îi place să flirteze. N-o să recunoscă, dar aces- 
ta este adevărul. Orice fată care îl ia în serios, va avea de su- 
ferit. Nu zâmbi. Știu eu ce vorbesc. li cunosc pe bărbați. Unii 
sunt serioși, alţii nu. E greu să-ți dai seama. Mai ales când ai 
paisprezece ani. 

Ada se ridică. leși din bucătărie și se întoarse peste câte- 
va clipe cu o cutie mare. 

— La mulţi ani, Katie! zise ea. 


— Pune-ţi o dorinţă și suflă în lumânări. 

Maeve îi făcuse lui Katie un tort pentru ziua ei, spre mira- 
rea fetei. II împodobise cu ciocolată și cremă și, într-un im- 
bold de moment, alergase la magazin și cumpărase lumână- 
rele roz de zece cenți. Nu regreta. Era o sărbătoare și voia să 
fie armonie în familie, măcar în noaptea aceasta. 

— Haide, pune-ţi o dorinţă! o îndemnă ea. 

— Mi-am pus; mamă. 

Katie inspiră adânc și suflă lumânările. 

— Sper să se împlinească. 

— Ce dorinţă ţi-âi pus? 

— E secret. 

— Ai dreptate, o aprobă Maeve. Hai, taie tortul. Nu te sfii, taie 
felii groase. In noaptea asta o să mâncăm pe săturate. 

Katie și Hugh se uitară unul la altul, uimiți. 

— Ei, mamă, zise Hugh, ai descoperit vreo comoară? Sun- 
tem bogaţi? 

— N-am decât un dolar și patru penny în buzunar și trebuie 
să ne ajungă toată săptămâna. Dar am făcut tortul ăsta spe- 
cial pentru ziua lui Katie. 

— O să păstrez și pentru cei mici, mamă. 

— Mâine dimineaţă vor avea o surpriză. Nu strică să ai câte 
o bucurie din când în când. 

Katie și Hugh se uitară din nou unul la altul. Mama lor era 
în toane bune și nu le venea să creadă. Hugh era suspicios, 
dar Katie se bucura să aibă o seară liniștită, fără certuri și 
ameninţări. Tăie felii groase pentru mama și fratele ei. 

— Sper că v-a plăcut, pentru că m-a costat destul, zise 
Maeve când termină de mâncat. 

— Da, mamă, a fost delicios, nu-i asa, Hugh? 

— Da, a fost bun și acum cadourile. 

Zicând aceasta, băgă mâna sub masă și scoase un pachet 
învelit în hărtie. 

— La mulţi ani, Katie! exclamă el, făcându-i cu ochiul. 

Fata desfăcu pachetul. 

— Ah, exact ce-mi doream! Uite, mamă! exclamă ea cu ră- 
suflarea tăiată. Apă de trandafiri şi glicerină pentru mâini. Şi 
un săpun parfumat. 

— Da, am văzut. 

— Violete, zâmbi Katie mirosind săpunul. Parcă ar fi un 
câmp cu violete. Multumesc, Hugh, sunt niște cadouri minu- 
nate. 

Se aplecă să-l sărute, dar fratele ei întoarse capul și se 
strâmbă. 

— Nu fi nesuferit, mai ales după ce mi-ai dat niște daruri 
atât de frumoase! 

— Sunt pentru fete. Doar ești fată, nu? 

— Da, este. Și tu ești un băiat care mâine are școală. Du-te 
la culcare, este târziu. 

— Nu sunt obosit. 

— O să fii mâine dimineaţă. Du-te la culcare, Hugh. Nu stri- 
ca ziua lui Katie cu obrăznicia ta. 

Hugh se uită la mama lui. Era cât pe ce să-i răspundă, dar 
se răzgândi. 

— Noapte bună, Katie. 

— Somn ușor. 

— Mulţumesc. 

După ce Hugh plecă, Maeve puse vasele în chiuvetă. Apoi 
scoase un pacheţe! din dulap și i-l dădu lui Katie. 

— Nu-i ceva prea grozav, zise ea uitându-se la ușă, unde 
atârna noua haină a lui Katie, din stofă verde din lână şi oftă, 
clătinând din cap. Dar eu n-am o pensiune care să-mi aducă 
bani. Sunt o biată spălătoreasă și nu mi-am permis mai mult. 
Sper să-ți placă. 

— O să-mi placă, sigur, mamă! 

Deschise pachetul și scoase o bluză înflorată, tivită cu dan- 
telă albă. Avea nasturi mici albi la manşete și la gulerul alb 
înalt. 

— Este frumoasă, mamă, nu știu ce să spun. 

Lui Katie i se umeziră ochii de lacrimi, când se gândi cât lu- 
crase mama ei să-i facă bluza. Spăla rufe toate ziua, iar noap- 
tea trudise cu acul în mână. In momentul acela își aminti de 
toate minciunile pe care i le spusese şi se simţi vinovată. 

— Ah, mamă, zise ea suspinână, îmi pare rău. 

— De ce Îţi pare rău? 

— Că ti-am făcut necazuri. Eşti atât de bună cu mine și eu... 

— Acum a trecut. 

„Dar n-a trecut — se gândi Katie nefericită. Nu pot să fac ce 
vrei tu. Nu pot să-l uit pe Matt. Dumnezeu să mă ajute, dar nu 
pot.“ 

— Te iubesc, mamă. 

— Mă bucur să aud asta. 

Maeve se încruntă. | 

— Acum de ce plângi? Ce s-a întâmplat, Katie? Uită-te la 
mine și spune-mi ce s-a întâmplat. Ești bolnavă? Poate ai 
mâncat prea mult tort. Te doare stomacul? 

— Nu sunt bolnavă, mamă, dar îmi pare rău. 

Katie suspină, cu ochii plini de lacrimi. 

— Cred că ti-au trebuit săptămâni În șir ca să-mi coși bluza. 
Ce dantelă frumoasă... Probabil că a costat mult... Ar fi trebuit 
să cumperi ceva pentru tine. Mănușşi sau ceva... Vine iarna... 

— Bati câmpii, Katie Gallagher. 

Maeve se așeză, privind-o atentă. 

— Nu te-am mai văzut așa de când a murit tatăl tău. Ce s-a 
întâmplat, Katie? 

— Nu merit să cheltuiești bani pe mine. Nu sunt un... copil 
bun. 

— Cum adică? Ce vrei să spui? 

Maeve îi pipăi fruntea. Nu avea febră, dar asta n-o liniștea 
cu nimic. Se ridică și îşi turnă un pahar cu apă. 

— Hai, bea! îi spuse ea. 

Katie duse paharul la buze. Dar se înecă și-i scăpă paharul 
din mână. 

— Imi pare rău, mamă. 

— Nu mai spune mereu „îmi pare rău"! 

— S-a spart paharul... 

— Dă-l încolo. Strâng eu cioburile. 

Maeve le împinse cu piciorul. 

— Nu pot să te ajut, dacă nu-mi spui ce s-a întâmplat. 

Katie lăsă capul în jos şi își frecă tâmplele. 

— N-ar fi trebuit să-ți cheltuiești banii. 

— De bani ţi-e ție? N-a costat atât de mult. Materialul! este 
o rămășiță dintr-un cupon şi l-am găsit la Paddy's, iar dantela 
este din rochia mea de mireasă. 

— Rochia ta de mireasă? 

— Da, o mai am încă. Este în cutia cea mare, sub patul 
meu. Am fost tentată de multe ori s-o vând. Dantela irlandeză 
se caută. Dar a fost a mamei și va fi a ta într-o zi. Am scos o 
bucată de dantelă din corset. 

— Rochia ta de mireasă? murmură Katie, copleșită de 
remușcări. N-ar fi trebuit să faci asta, mamă. 

— De ce? Doar este rochia mea. Dacă vreau, pot să fac 
cârpe de praf din ea. 

Maeve oftă și începu să se fâțâie prin cameră. 

— Am vrut să-ți fac un cadou de ziua ta și am sperat că o să 
te bucuri. 

— Mă bucur, mamă. 

— Ai un mod foarte ciudat de a-ţi arăta bucuria. 

Katie luă o batistă și se șterse la ochi. 

— Sunt emoțţionată, mamă. Ştii, am primit atâtea cadouri. 
Tort, lumânări, nu mă așteptam la o petrecere. 

Maeve se opri, se întoarse și se uită gânditoare la Katie. 

— Sau poate ai dureri cauzate de pubertate. Fetele de vâr- 
sta ta o iau uneori razna. Dar o să-ţi treacă, nu ești prima. 

— Şi tu ai avut dureri cauzate de pubertate? 

— N-am avut timp. Munceam de dimineaţă până seara. 
Fără zile libere, pufni Maeve. Trudeam pe câmp. Tu o duci ușor, 
deși nu-ți vine să crezi. 

— Ai dreptate, mamă. 

„_— Spală-te pe faţă și du-te la culcare. Mă mir că mai poti să 
tii ochii deschişi după atâta plâns. Vrei ceva de durere de 
cap? 

— Da, mulțumesc. 

Simțea că-i plesnește capul de durere. 

— Intre timp spală-te pe față. 

Katie se ridică. li tremurau picioarele și se prinse cu mâna 
de spătarul scaunului. 

— N-am nimic, mamă, zise ea. 

Ştia că Maeve o privea nedumerită. 

Se duse la chiuvetă și își dădu cu apă rece pe faţă și pe 
gât. 

— Mulţumesc, zâmbi ea luând paharul din mâna lui Maeve. 

Se strâmbă când simţi gustul amar. 

— Ce groaznică este! 

— E medicament, cum ai vrea să fie? Doamna Muldoon 
pune putin zahăr, s-o îndulcească, dar nu are nici un rost. Ce 
mai aștepți, Katie? Du-te la culcare. Mâine de dimineaţă de 
trezești devreme. 

— Noapte bună, mamă. 

— Noapte bună, somn ușor. 

Katie își adună cadourile. 

— Ştii, mamă, bluza și petrecerea... a fost cea mai frumoasă 
zi de naștere pe care am avut-o vreodată. 

Fata se duse în camera ei. Puse săpunul și crema de mâini 
pe noptieră și se uită din nou la bluza pe care i-o cususe 
Maeve. Apoi se trânti în pat plângând. Nu putea să-și opreas- 
că lacrimile și nici nu încercă, pentru că avea remușcări și-i 
era rușine. Această nepotrivire dintre dorințele mamei ei și 
propriile ei dorinţe îi sfâșia inima. 

„Ah, Matt — gemu ea — ce o să mă fac?" 

— Dumnezeule! exclamă Ada uitându-se la ochii roșii și um- 
flaţi ai lui Katie. Ce s-a întâmplat cu tine? Parcă ai fi petrecut 
toată noaptea plângând. 

— Asta am și făcut. 

— Ce s-a întâmplat? S-a îmbolnăvit cineva din familie? 

— Nu, toată lumea este bine. 

— Atunci, ce este? Te-ai certat cu Maeve? 

— Nu. Mama mi-a făcut un tort de ziua mea. Cu lumânări. Și 
mi-a cusut o bluză frumoasă. 

Katie își puse șorțul, se duse la sobă şi scoase două tăvi cu 
brioșe. 

— Vrei să fac omleta? 

— Vreau să-mi spui ce s-a întâmplat. De ce ai plâns? Nu te 
întoarce, Katie, spune-mi adevărul. Te-ai certat? 

— A fost cea mai frumoasă zi de naștere pe care am avut-o 
vreodată. Mama s-a străduit mult să-mi facă pe plac și mi-a 
fost rușine că am vorbit urât de ea. 

— Da, înțeleg. 

— Uneori uit ce mult ţine mama la mine. Face ce este mai 
bine pentru noi. Uneori uit toate astea, pentru că mă gândesc 
numai la mine. 

Katie luă un coș cu ouă de pe răcitor. 

— Omletă sau ochiuri? 

— Ochiuri. | 

Ada se așeză. Sorbi din ceai, urmărind-o din priviri pe 
Katie. 

— Deci, te simti vinovată? 

Fata încuviință din cap. 

— Nu-i de mirare. Dar ce ai de gând? Tu și Matt sunteţi aici. 
Lucrurile nu s-au schimbat cu nimic. Va trebui să continui cu 
minciunile. 

— M-am schimbat, Ada. M-am hotărât să-i dau clamele 
înapoi lui Matt. N-o să mai fiu o proastă. 

În dimineaţa aceea, Katie îi scrise un bilețel lui Matt. ÎI lăsă 
în camera lui, împreună cu clamele și se întoarse la treburile 
ei. Gata, se gândi ea, îndurerată. _ 

Peste câteva ore, Matt dădu peste biletul ei. II citi de mai 
multe ori și apoi ieși din cameră. Cobori calm scările, dar ochii 
îi sclipeau furioși. 

— Katie! exclamă el, năpustindu-se în bucătărie. Unde este 
Katie? 

— Am trimis-o la cumpărături, îi răspunse Ada. 

— Bineînţeles. Imi imaginez de ce. Este o conspirație. 

— Nu-i adevărat, Matt. Lui Katie i-a venit mintea la cap și aș 
vrea să-ţi vină și ție. Deși ești mai mare decât ea, te porti ca 
un copil. Sunt sute de fete în cartier, care ar fi într-al nouălea 
cer să le acorzi atenţie. 

— Nu-i vorba de asta. 

Matt se uită la mătușa lui și clătină din cap. 

— Katie nu trebuia să-mi dea cadoul înapoi, zise el. A fost 
o prostie din partea ei. 

— Nu sunt de acord. Ai fi preferat s-o mintă pe Maeve? Să 
se ferească de ea? 

— Maeve! Ce o interesează pe Maeve? 

— Când o să ai o fiică, o să înţelegi. 

— Nu-mi vine să cred că-i iei partea, Ada. Toată lumea știe 
că este o femeie imposibilă. Dar tu ești altfel, mai înțelegă- 
toare, sau cel puţin ai fost, până acum. 

Ada închise caietul de socoteli și își aprinse o ţigară. 

— Deocamdată nu se întâmplă nimic îngrijorător, dar mă 
întreb cum o să se termine relaţia voastră. Până la urmă o să 
te culci cu ea. Cine crede că o să fiți doar prieteni Un băiat de 
virsta ta și o fată ca ea nu pot fi doar prieteni! Nu încerca să 
mă prosteşti! 

Matt clocotea de indignare. Se făcu roșu la față. 

— N-am nevoie de Katie pentru asta! zbieră el. 

— Nu încă, dar o să ajungeti și la asta, ascultă-mă pe mine. 

— Nu mai ascult nimic... 

— Te înțeleg, adevărul doare uneori. 

— Al cui adevăr? Te înșeli Ada. Știu la ce te gândești, dar te 
înșeli. 

— Aș vrea să fie așa. 

— Cum aş putea să te conving? 

— Lăsând-o pe Katie în pace. 

Ada trase din țigară. Il privea atentă pe Matt. 

— Este foarte simplu, las-o în pace. 

— Poate că o s-o las. 

— Sau poate că nu. Doar știi bine că nu pot s-o concediez. 
Ar fi singura soluţie, ca să pun capăt acestei nebunii. 

— Nu poti s-o faci. Prietena ta, Maeve ar trimit-o să lucreze 
într-o fabrică. La Spălătoria Acme, unde ar cunoaște fete ca... 

— Ca Maisie Craig? N-am vrut s-o angajez de la început, 
zise ea, obosită. Era prea tânără și mult prea drăguță. Mă 
temeam că o să se agaţe chiriașii de ea. Dar m-am știut că nu 
trebuia s-o feresc de ei, ci de tine. Sunt pusă la mijloc și nu-mi 
place. 

— Imi pare rău. 

— Știu că-i pare, dar asta nu ajută la nimic. Nu schimbă si- 
tuaţia. Aș vrea să nu te mai minţi. Simţi ceva pentru Katie? 
Recunoaște înainte să fie prea târziu. 

— Lui Katie n-o să i se întâmple nimic rău, îţi promit. 

Ada își stinse ţigara. 

— Dacă o să i se întâmple, tu vei fi singurul vinovat. Te-am 
prevenit, mai mult nu pot să fac. Ar trebui s-o concediez, dar 
nu se poate, după cum ai spus. 

— Mă bucur că nu se poate. 

— Sper să nu-ți piară bucuria, Matt. Pentru că eu mă spăl 
pe mâini. Las totul în seama ta. Dacă te culci cu Katie, va tre- 
bui s-o iei de nevastă. Te rog să nu uiţi asta. Te-am prevenit. 

Matt zâmbi deodată și o sărută pe obraz. 

— Cât se poate de direct. N-am cum să uit. 

— Rămâne de văzut. 

— Nu te supăra pe mine, Ada. 

— Nu sunt supărată, doar tristă. Dar asta este! 


Matt și Katie se evitară până la sfârșitul săptămânii și în 
cea următoare. Era greu pentru Matt, dar pentru Katie era și 
mai greu, pentru că nu avea la ce să se gândească. Muncea 
din greu, zâmbind tristă când Ada îi spunea s-o ia mai ușor. 
Noaptea se freca în pat, cu ochii în tavan, așteptând să se 
facă dimineață. Avea momente de letargie ṣi momente când 

nu-și găsea locul. Într-o duminică, în timp ce se întorcea de la 
biserică, împreună cu Meg Muldoon, izbucni în lacrimi. 

— Am dureri de cauzate pubertate, îi explică ea lui Meg, 
care o privea uimită. 

— Am dureri cauzate de pubertate, îi repetă lui Jack Snow 
într-o zi rece de octombrie. Atâta tot. 

Dar Jack nu se lăsă convins atât de uşor, pentru că intrase 
în salon și o găsise pe Katie pe un scaun, plângând de ţi se 
sfâșia inima. Alergase la ea îngrijorat. 

— Eu cred că este ceva mai grav, zise el. Îi spuneam ieri 
Adei că arăţi rău. Ai început din nou să slăbești și ai cearcăne 
la ochi. Ce-i cu tine? Pot să te ajut cu ceva? 

— Eşti drăguţ că te interesezi de mine, Jack. Dar n-am ni- 
mic, te rog să mă crezi. 

Jack își trase un scaun și se așeză. 

— Hai să te înveselesc puţin! zise el, făcându-i cu ochiul. 
leri, când mă întorceam la pensiune, mi s-a întâmplat ceva 
nostim. Am auzit un bărbat crăcănat spunându-i unei femei 
șașii să se ducă drept acasă. 

Katie râse printre iacrimi. 

— N-am mai auzit de mult o glumă bună. 

— Sper să le placă și celor de ia Philadelphia. Mâine dăm 
un spectacol acolo. 

“ Jack se uită la ceas. 

— Plecăm diseară, cu trenul de ora șase. 

— Îmi pare rău că pleci așa de repede. 

— Așa-i vodevilul. Azi aici, mâine în altă parte. Ascultă de 
sfatul meu — nu-ți lua un bărbat care călătorește mult. 

— N-o să-mi iau nici un bărbat. 

— Gata, m-am lămurit. Ai probleme sentimentale. Spune-mi 
cum îl cheamă pe ticălos și s-a zis cu el. 

— Nu-i ticălos, zâmbi Katie, luând batista pe care i-o oferise 
Jack. Nu-i nimeni. 

— Nimeni? Oare băieţii din orașul ăsta sunt orbi? Fiii mei 
s-ar bate să-ți câștige inima. Dar sunt bostonieni. Acolo știm 
cum să ne creștem odraslele. 

— N-am știut că ai familie, Jack. 

— Am patru băieți. Cel mare este însurat și are și el un fiu. 
Gemenii sunt cam de vârsta ta. Și mai este ṣi Timmy, lumina 
ochilor mei — scund și gras ca mine și la fel de poznaș. 

— Cred că ti-e dor de ei. 

— Da, mi-am ales o meserie tare păcătoasă ca să-mi câștig 
existența. De asta ţi-am spus să nu-ti iei un bărbat care călă- 
torește mult. 

— Te căsătorești, Katie? 

Matt străbătu salonul din trei pași. 

— Oare am auzit bine? Ce, discutati despre căsătorie? 

— Îi dădeam niște sfaturi, zâmbi Jack. Spune că n-o să se 
mărite cu nimeni, dar pun pariu că o să găsească un tânăr 
care s-o facă să se răzgândească. Tu ce crezi, Matt? 

— Cred că o să câștigi pariul. 

— Altfel nu l-aș fi făcut. 

Jack se ridică în picioare. 

— Hai, zâmbește-mi înainte să plec, Katie! Doar atât? Data 
viitoare când mai vin la New York, vreau un surâs adevărat. 
Îmi promiţi? 

— Da. 

— Să știi că n-o să uit. Gata, am plecat. Să ai grijă de Ada, 
Matt. Și de puștoaica asta. 

— O să am. 

— Eşti un prieten bun, Jack, îti mulțumesc. 

— Pot să te bazezi pe mine, fetițo. 

— Nostim, nu? zise Matt după plecarea lui. 

— Da, îl aprobă Katie. 

— Cum aţi ajuns să discutati de căsătorie? 

— Nu știu. Acum trebuie să mă întorc să-mi văd de treabă. 
Ada este la bancă și am multe de făcut. 

— Treburile pot să aștepte. Vreau să-ți vorbesc. 

Matt întinse mâna s-o mângâie pe păr, dar se abținu. În- 
cepu să se fâțâie prin cameră, îngândurat. După câteva clipe 
se opri și se așeză pe un scaun. 

— Nu am fost prea fericit în ultimele săptămâni. Și nici tu, 
din câte se vede. 

Katie ridică din umeri. 

— Adevărul este că mi-a fost dor de tine. La fel cum mi-a 
fost toată vara..Nu știu cum s-a întâmplat, dar ai ajuns să faci 
parte din viața mea. 

— Te rog, Matt, taci. 

— De ce? 

— Pentru că nu este bine. 

— Da, așa cred Ada și mama ta. Mă interesează ce gân- 
dești tu și îmi pasă numai de tine. Ce vezi rău în asta? 

Katie își răsucea degetele. Vorbele lui o ameţiseră. 

— Mi-am promis că n-o s-o mai fac să sufere pe mama. 

— N-o să sufere, dacă n-o să știe. 

— Ar însemna să mint și nu vreau. 

— Poate, dar este nedrept. E viața ta, Katie! Doar n-ai de 
gând să rămâi o servitoare. Nu poate să-ți pretindă asta. Dacă 
ești destul de mare să-ți câştigi pâinea, înseamnă că poți să-ți 
alegi și prietenii. 

— Mama încearcă să mă protejeze. 

— Crezi că ai nevoie să fii protejată? Eşti bebeluș sau de- 
bilă mintal? ` 

— Eşti nedrept, se înfurie fata. Iti vine uşor să vorbești. Faci 
ce vrei şi nu-ți cere nimeni socoteală. Pe mine însă mă su- 
praveghează toată lumea și-mi spune ce să fac: mama, Hugh, 
Ada, chiar și Meg Muldoon. lar acum, ai început și tu să-mi dai 
sfaturi. 

Matt izbucni în râs. 

— Bravo, așa te vreau! exclamă el. Asta-i adevărata Katie 
Gallagher. Unde ai ascuns-o atâtea săptămâni? 

Katie inspiră adânc. 

— Ai încercat să mă scoţi din sărite, nu-i așa? De ce? 

— Pentru că ești o fată cu voinţă. Poţi să-ți fringi mâinile și 
să te ascunzi sau poți să lupți. Dacă ai voință, poți cuceri lu- 
mea. 

— Nu vreau să cuceresc lumea. 

— Atunci, ce vrei? - 

— O familie, îi răspunse Katie. O familie fericită. 

— Atâta tot? Nu-i prea greu. 

— Este mai greu decât crezi, dar nu-i tot. 

Katie își ridică privirile. 

— Vreau bani. N-aș vrea să mor frecând podelele altora. 

Fata își frecă mâinile înroșite de muncă. 

— Vreau. podelele mele, în propria mea casă. O casă fru- 
moasă, plină de copii şi veselie. Cu perdele la ferestre, foc în 
cămin, flori — asta vreau. 

Lui Matt i se pusese un nod în gât. Se ridică, învârtindu-se 
prin cameră. 

— E cam mult, nu-i așa? 

— Nu. 

— Este cam mult pentru o fată din Bucătăria ladului. Dar 
tata îmi spunea mereu să țintesc sus. 

— leși vreodată din Bucătăria ladului? Din acest cartier ui- 
tat de Dumnezeu? 

— Când să ies? 

— Duminica nu lucrezi. Ai toată ziua la dispoziţie. 

— Nu chiar toată ziua. Mama mă lasă să stau afară doar 
până la patru. La cină trebuie să fiu acasă. Imi petrec dumini- 
cile cu Meg, dar nu mergem prea departe. Ne temem să nu ne 
rătăcim! 

— Este exact ce o să faci duminica asta. O să te rătăcești 
într-un oraș fascinant. Cu mine. O să ne plimbăm împreună. 

Vorbele acestea îl uimiră chiar și pe Matt, fiindcă amuti 
brusc, clipind din ochii lui albaştri. 

— Da, așa o să facem. O să-ţi prindă bine să ieși de aici. Ne 
vom distra, vei vedea. 

— N-am stabilit nimic, Matt. Nu pot să merg nicăieri cu tine. 
Dacă află mama... 

— N-o să afle, lasă pe mine. 

— Nu pot. 

— Ba poți, dacă vrei. 

— Doar știi că vreau. 

— Atunci am aranjat. Nu pot să te iau de acasă, aşacăo să 
stabilim un loc de întâlnire. la să vedem... Ne întâlnim lângă 
operă. Acolo nu o să dăm de nici un vecin curios. La unspre- 
zece fix. Vom avea toată după-amiaza la dispoziție. Cum ți 
se pare? 

| se părea minunat. Un vis imposibil, care se adeverea. 
Parcă se vedea plimbându-se mândră alături de Matt. Gândul 
acesta o înfioră. 

— Aș vrea să spun da. 

Oftă și clipi din gene. 

— Dar... cu mama cum rămâne? 

Matt o mângâie pe păr și-i puse mâna pe obraz. 
— In faţa Operei, la unsprezece. Te aştept. 


— Îmi pare rău că trebuie să mă folosesc de tine, Meg, spu- 
se Katie. 

Era o dimineaţă rece de duminică. Soarele de-abia se vedea 
de după nori. Katie zărise răsăritul, pentru că se trezise cu 
noaptea-n cap. Se tot gândise și se răzgândise dacă să se 
ducă sau nu la întâlnire. Până la urmă îi mărturisise planul lui 
Meg și cele două fete plecaseră spre Operă. 

— O să ai mari necazuri dacă află mama. 

— Ba n-o să am. 

Meg clătină din cap. 

— Mamei mele nu-i pasă, iar a ta nu poate să-mi facă nimic. 
Mă bucur că o să-mi petrec duminica altfel. Este o aventură! 
Și o să-l cunosc în sfârșit pe faimosul tău Matt McVey. Am 
așteptat destul. 

— Vei vedea că n-am exagerat cu nimic. 

— Poate. Deși nu mi se pare că ești prea fericită. 

— Mi se pare că nu este bine ce fac. 

Katie se opri. Vântul îi răvășise părul auriu. 

— Nu stau decât un minut la bisercă, o mint pe mama. 

— E vina ei. Este prea severă. 

Katie ridică din umeri, aranjându-și părul. 

— Așa spune și Matt, dar nu știu dacă are dreptate. Nu-i 
ușor să-ți crești singură copiii. 

— E prea severă. Intreabă-l pe Hugh, dacă nu mă crezi. 

— Hugh merită să fie pedepsit de cele mai multe ori. Chiu- 
lește de la școală să stea cu golanii. Mama este foarte îngri- 
jorată și n-ar trebui să-i creez și eu probleme. 

— Azi este ziua ta liberă, zâmbi Meg. Bucură-te de ea, doar 
muncesti toată săptămâna. Bărbaţii se duc sâmbăta la cârciu- 
mă după ce trudesc. Ai și tu dreptul la o răsplată. 

— Banii pe care-i primesc sunt răsplata mea. 

— Ar trebui să se închine la tine ca la o sfântă. Sfânta Katie 
din Bucătăria Iadului. O să-i scriu o scrisoare Papei, să-i suge- 
rez. 

— Meg! 

— Trebuie să înveți să te bucuri de viață. Dacă îti faci atâtea 
griji, o să albești înainte de șaisprezece ani. O să fii o babă 
zbârcită şi cocoșată. 

Katie râse amuzată și se uită la fața pistruiată a prietenei 
sale. 

— O să mai vrei să-mi fii prietenă? 

— Da, sigur, doar suntem prietene pe viaţă. În clasa a treia 
am făcut un jurământ, nu-ţi amintești? 

— Ba îmi amintesc, zise Katie luând-o de braţ. 

Dăduseră colțul în Broadway. 

— Uite ce mare este! 

Opera Metropolitană era o clădire uriașă din cărămidă gal- 
benă. In timpul perioadei de baluri, zeci de Vanderbilţi, Morga- 
ni și Astori încărcaţi de bijuterii se revarsă pe ușile lui, urcând 
scara cea mare, către lojile personale din Potcoava de Aur. 
Katie își imagină ce splendidă trebuia să fie o seară la operă. 

— Mă întreb cum o fi înăuntru, oftă ea. 

— E un loc unde vin numai domni cu jobene. Știu câţiva 
puști din vecini care vin noaptea să cerșească. Vizitii cu 
jobene îi.alungă cu bicele. 

— Ce n-aş da să intru măcar o dată. 

— O să intrăm când o să fim bogate, îi spuse Meg râzând. 
O să purtăm bijuterii și blănuri. 

— Nu ești deloc curioasă, Meg Muldoon. Asta este defectul 
tău... Ah, uite-l pe Matt. Să ne grăbim. 

Începu să alerge, târând-o pe Meg după ea. 

— Matt! strigă ea. Sunt aici! 

Băiatul împături ziarul și își ridică privirile. O să-mi amintesc 
toată viața clipa aceasta, se gândi el, uimit de frumusețea lui 
Katie. Nu reușea să-și ia ochii de la ea. Părul îi sclipea în 
soare şi i se înroșise fata de vânt. 

— Katie, murmură el, întinzând mâinile. 

— Să vă prezint. Prietena mea, Meg Muldoon. Matt. 

— Bună. 

— Bună Meg, mă bucur să te cunosc. Vii cu noi? 

— Dacă nu te deranjează. 

— De ce să mă deranjeze! O blondă și o roșcată. Sunt un 
băiat norocos. 

Meg se uită la Katie și ridică din umeri. 

— Bine, recunosc. Ai spus adevărul. Este frumos. Nu ca 
marele Cornelius O'Day, dar... 

— Meg. 

— Scuză-mă, Matt. Vorbeam despre tine ca și când n-ai fi 
aici. Mi se întâmplă uneori. Spun ce-mi vine în minte. Așa sunt 
toți din familia mea. Toţi Muldoonii. N-am vorbit cu răutate. 

— Știu. Și oricum, ai dreptate. Nu mă pot compara cu Cor- 
nelius O'Day. 

Matt îi oferi un braţ lui Meg și unul lui Katie. 

— Să mergem, zise el. O să vă arăt altă față a orașului. O 
să vă arăt palate. 

— Palate? se miră Katie. La New York? 

— Bineînţeles. Orașul acesta este plin de bani. Se simt în 
aer. Se fac averi în fiecare zi. lar oamenii care le fac își con- 
struiesc palate. Tu n-ai face la fel dacă ai fi milionară? 

— Poate, zise Meg, ridicând din umeri. 

— Dar tu, Katie? 

— Nu știu. Este frumos să visezi. 

Azi este o zi potrivită pentru vise, se gândi Katie, în timp ce 
se plimba pe Fifth Avenue cu prietenii ei. Era o dimineaţă fru- 
moasă de toamnă, care scosese mulți oameni din casă. Fata 
se uita mirată la hainele elegante ale femeilor, la ținuta și bi- 
juteriile lor. Pe stradă treceau multe trăsuri, cu vizitii în livrea, 
care nu se uitau nici în stânga, nici în dreapta. „Nu suntem 
departe de Bucătăria ladului, — se gândi ea, — dar parcă am fi 
în altă tară.“ 

Matt o privea amuzat. 

— Uite, acolo este Catedrala Sf. Patrick, zise el. 

Katie și Meg rămaseră cu gura căscată în fața măreției 
clădirii. 

— Dumnezeule! se miră Meg, făcând semn spre turnurile, 
spiralele și gravurile catedralei. Sf. Brendan pare o cocioabă 
pe lângă ea. Hai să intrăm! 

— Ah, nu, Meg, nu se poate, spuse Katie clătinând din cap. 
Nu sunt îmbrăcată cum se cuvine. 

— Doar este o biserică. Poate intra oricine. 

— Este o catedrală. 

— Vino, râse Matt. O să-ţi arăt o catedrală și mai mare ca 
asta. 

— Iti baţi joc de noi. Nu-l crede, Meg. 

— Vei vedea că nu-mi bat joc. 

iși continuară plimbarea pe Fifth Avenue, oprindu-se ade- 
sea, din cauza fetelor, care rămâneau cu gura căscată înain- 
tea caselor impunătoare. Erau niște clădiri superbe, adevărate 
fortărețe din granit, marmură și piatră lustruită. Katie își imagi- 
na bogăția dinăuntru. 

— Aici locuiesc familii? se interesă ea. 

— Familii și servitori, îi răspunse Matt. O mulțime de servi- 
tori. Ar ieși mare scandal dacă stăpâna casei ar mișca măcar 
un deget. S-ar considera dezonorată. 

— Da, zâmbi Meg, știu cum este. Verișoara mea, Fanny lu- 
crează pentru o astfel de doamnă. Nici măcar nu-și perie părul 
singură. Are o cameristă care o piaptănă. Nu aș vrea să fiu 
chiar atât de bogată. 

Ajunseră în colțul străzii și Matt le conduse mai departe pe 
bulevard. |și înălță capul, uitându-se dintr-o parte într-alta. 

— lat-o, zise el. Catedrala Vanderbilt. 

— Asta-i o biserică? se încruntă Katie. 

— Într-un fel este, fetițo. În orice caz, este un loc de închi- 
năciune. Da, da, nu râde, nu numai că este un loc de închină- 
ciune. Este reședința familiei Vandebilt. Are o sută treizeci și 
șapte de camere. Este cea mai mare reședință particulară din 
America, cel puţin așa spun ziarele. 

— O reședință particulară? Dar este un bloc... un palat. Un 
palat în mijlocul New York-ului! 

Katie și Meg alergară la gardul de fier și își lipiră nasul de 
spațiul gol dintre zăbrele. 

— Uite, Meg! exclamă Katie, zgâindu-se la frontoanelie, tur- 
nulețele și ornamentele ferestrelor. Matt a avut dreptate. Este 
un palat! 

Meg privi în sus, uluită. 

— Este numai pentru Vanderbilti, Matt? Pentru o singură fa- 
milie? 

— Şi pentru servitorii lor. Sunt mai mult de treizeci, din câte 
am citit în ziare. Mai e încă o reședință asemănătoare la New- 
port. 

— Cum s-au îmbogățit atât de mult? 

— Din afaceri cu căi ferate, acțiuni la bursă. 

— Ha! pufni Meg. Pun pariu că au furat. 

— Dacă ești destul de bogat, nu se spune că furi, ci că faci 
afaceri. 

— Afaceri dubioase, în orice caz. 

Matt râse și-i făcu o plecăciune. 

— Eşti foarte isteață, domnişoară Muldoon. O să ajungi de- 
parte în viață. 

— Eu zic să ne îndepărtăm de pe acum, spuse Katie. Se 
apropie un polițist. Bună ziua, domnule ofițer, zise ea zâm- 
bind. Nu am făcut nimic rău. 

— Serios? Aceasta este o proprietate privată. Nu aveţi voie 
să staționați aici. 

Polițistul îi privea aspru. Se uită la Katie și apoi la Matt. 

— la fetele și plecați. Nu aveți ce căuta aici. 

— Și trotuarul este proprietate privată? 

— Acesta da. 

— Nu scrie pe el. 

— Sunt ofițer de poliţie și îti spun că este. Sau vrei să vă duc 
la Sectie pe toţi, să vă lămuresc? 

— Nu-l contrazice, Matt, îl rugă Katie. Nu contează oricum. 
Ne-am uitat și gata. Hai să mergem, te implor, Matt! Hai să 
mergem, acum! 

Băiatul o luă de umeri și-i întinse mâna lui Meg. 

— Bine, zise el, încuviințând din cap. O să plecăm. La reve- 
dere, domnule ofițer. Data viitoare când o să luăm ceaiul cu 
doamna Vandebilt, o să-i spunem ce conştiincios ești. 

— Ai o limbă ascuţită, băiete, ai grijă să nu ti-o tai. Eu sunt 
legea și trebuie să mă asculți. Vă previn pentru ultima oară. 

— İti mulțumesc că ne previi, îi răspunse Matt zâmbind in- 
solent. La revedere, pfițere. A fost o mare plăcere să stăm de 
vorbă. i 

Apoi se întoarse și plecă de mână cu fetele. 

— Ticălosul! murmură el. 

— De ce ai ținut neapărat să-l scoţi din sărite? oftă Katie. 


PREȚUL PASIUNII 111 


— De ce! Pentru că legea spune că toţi suntem egali. Dar 
nu-i adevărat. Dacă m-ar chema Vanderbilt sau Rockfeller, 
politaiul ăla s-ar fi gudurat la picioarele mele. Dar mă cheamă 
McVey, așa că mă alungă de pe trotuar. Un trotuar public, pen- 
tru numele lui Dumnezeul 

— Nu contează. 

— Ba contează principiul, fetițo. Aici suntem în America. 
Unde toți oamenii sunt egali. Păcat însă că nu se respectă 
acest principiu. Dacă ești bogat — și nu ești irlandez, evreu 
sau negru — eşti stăpânul lumii şi al legilor ei. Și poţi să-i izgo- 
nești pe unii ca noi de pe trotuar. 

— Ar trebui să vorbeşti în Tammany Hall, zise Meg impre- 
sionată. Ai talent. Și tupeu. Nimeni din cunoscutii mei n-a în- 
drăznit vreodată să înfrunte un polițist. 

— A meritat. N-am vrut să te supăr, Katie, îmi pare rău. Nu 
te supăra, acum s-a terminat. 

— Puteai să ai necazuri. 

— Dar n-am avut. Nici o vânătaie, nici o zgârietură sau oase 
rupte. Și cel mai important este că nu mi-am rănit nici mândria. 
Este o victorie mică, dar îmi aparține. 

— Eram îngrijorată. 

— Din pricina mea? 

— Da, bineînţeles. 

— Îmi pare rău. O să mă ierni? 

Katie se uită la Matt. ÎI aşteptă să zâmbească și, când îi 
văzu surâsul, simti că se topeşte. 

— Ah! exclamă ea. Este imposibil să mă supăr pe tine. 

„Ce veselă este Katie“, se gândi băiatul. O privea pierdut și 
Meg, care observase privirile dintre ei, se simţi stânjenită. Se 
îndepărtă câţiva pași, să-i lase puțin singuri. Și, după cum se 
sorbeau din priviri, își dădu seama că se iubeau. 


— Intră, îi spuse Katie, închizând cartea împrumutată de la 
bibliotecă şi trăgându-și pătura până la bărbie. Ce s-a întâm- 
plat, Hugh? De ce nu te-ai culcat? 

— Vreau să vorbim. 

— Acum? 

— Da, acum. 

Fratele ei se așeză turcește pe marginea patului și se în- 
toarse spre Katie: 

— Azi după-amiază am discutat cu Meg, zise el. Și acum 
vreau să discut și cu tine. Știu tot de Matt McVey. 

— Nu este nimic de știut. 

— Incetează cu minciunile. Cred că este foarte bine să ai un 
prieten. Dacă este băiat bun, așa cum spune Meg. 

= Vorbește mai încet. Te aude mama. 

— Nu te îngrijora. M-am uitat în camera ei. Cei mici s-au 
culcat, iar ea sforăie răsunător. Probabil că visează la bani, 
subiectul ei preferat. Dar n-am venit să discutăm despre ea. 
Meg spune că o să te întlânești din nou cu Matt duminica vii- 
toare. Este adevărat? 

— Nu te amestesca. Vezi-ţi de problemele tale. 

Hugh zâmbi. 

— Care probleme? Eu nu am nici o problemă în afară de 
maică-mea, iar pe ea știu cum s-o potolesc. 

— Poţi să-l potolești şi pe ofițerul Garrity? Vine atât de des 
aici, încât ar trebui să plătească chirie. 

— Da, pot. Toţi poliţiştii sunt niște ticăloși. 

Hugh îi luă cartea din mână. Se uită la ea și apoi o aruncă 
pe pat. 

— O citeşti pentru că iubitul tău este la colegiu? Am auzit că 
este deștept. 

~ O citesc pentru că îmi place. Nu ti-ar strica nici ție să mai 
citeşti din când în când. Invăţătura este importantă, Hugh. 

— Nu și pentru mine. Am alte planuri. O să vezi. 

— Tocmai de asta mi-e frică. 

— Ţin să-mi port singur de grijă, îi declară Hugh privind-o fix 
cu ochii lui reci, albaștri. Și acum să vorbim despre Matt... de 
duminica viitoare vom face aitfel. O să te duci cu Meg la sluj- 
bă, ca de obicei. Dar o să te conduc eu la întâlnirea cu Matt. 

Katie rămase cu gura căscată. Se zgâia uluită la fratele ei. 

— Ești foarte încântat, Hugh Gallagher și știu de ce. Pentru 
că o mintim pe mama. Dacă m-ar lăsa... 

— Dacă te-ar lăsa, n-ai mai avea nevoie de ajutorul meu. 
Crezi că Meg o să te însoțească tot timpul? Nici gând. In pri- 
mul rând se teme să nu scape ceva față de mama. Şi, în al 
doilea rând, se simte în plus. Ca și când ar spiona... 

— Cum adică? 

— Și-a dat seama că vreţi să fiți singuri. Când doi oameni își 
fac ochi dulci, nu au nevoie de un al treilea. Doar nu este oar- 
bă! A văzut ce se întâmplă. 

— Nu se întâmplă nimic. 

— Haide, Katie, îl iubești, nu-i nici un rău în asta! 

Hugh se trânti pe pat, își puse mâinile sub cap și se uită la 
crăpăturile din tavan. 

— Mă bucur că îl iubeşti. Poate o să te scoată din văgăuna 
asta. Ai nevoie de cineva mai bun. Asta nu este o viață pen- 
tru tine. Să trudești tot timpul la pensiune. Și să vii acasă să te 
piseze mama la cap toată noaptea. Până la urmă ai ajunge o 
acritură, la fel ca ea. 

— Mă privește cum îmi aranjez viața. 

— Matt este șansa ta, Katie. În cartier sunt o mulțime de 
băieți care te plac, dar nici unul nu are bani și n-o să aibă vre- 
odată. O să trudească în vreo fabrică și tu ai sta tot într-un 
apartament prăpădit. Poate că Matt este altfel. Nu mi se pare 
un bleg ca ceilalți. 

Katie ridică mâinile în sus. 

— Acum am priceput totul! exclamă ea. Meg ti-a spus că s-a 
certat cu un poliţist. De asta ești atât de încântat și vrei să mă 
ajuti. 

— Da, sunt. Dovedește că este un bărbat adevărat, nu un 
șoarece. Are gură și nu se teme să se folosească de ea. Mie 
îmi place. 

Hugh o privi lung. 

— Probabil că îţi place și ţie, altfel nu te-ai fi îndrăgostit de el. 

— N-am spus că m-am îndrăgostit. 

___— Altfel nu ai fi trecut peste cuvântul mamei, te cunosc eu. 
incerci tot timpul să-i faci pe plac. 

— Te crezi deștept, nu? 

— Așa sunt, nu mă cred. În orice caz, în privința ta nu mă 
însel. 

Hugh se întoarse și își pironi din nou privirile în tavan. 

— Nu ai nesocotit niciodată vorbele mamei până să-l în- 
tâlnești pe Matt. Acesta este adevărul. Încerc să te ajut. De ce 
nu mă lași? 

— Nu vreau să te amestec și pe tine, Hugh. Este și așa des- 
tul de rău ce fac. N-are rost să te târăsc și pe tine în povestea 
asta. 

— Nu târăști pe nimeni. M-am oferit să te ajut. Trebuie să 
am grijă de tine. Eu am mai multe posibilități ca tine. Osă mă 
descurc, vei vedea. Dar tu ești fată și doar un soț ar putea să 
te scoată din mizeria asta. 

— Dacă asta crezi, află că te înșeli. Matt nu are de gând să 
se însoare prea curând. Și când o s-o facă, n-o să mă ia pe 
mine în nici un caz. 

— Atunci pe cine? 

— Nu știu. Probabil o fată educată, cu bani. 

Deși nu se pricepea la relații amoroase și căsătorii, Hugh o 
contrazise. 

— Vorbești prostii. Dacă nu te-ar considera de nasul lui, 
n-ar umbla cu tine. Am aflat că este foarte ocupat. Nu știe 
decât muncă și școală. Dar văd că îşi petrece duminicile cu 
tine. Cum vine asta? 

— Suntem prieteni. 

— Cine crede asta! Băieții sunt prieteni cu băieți, nu cu fete! 
Doar nu este un papă-lapte. 

— Nu, dar nici nu este un golan, ca prietenii tăi. Ofițerul Gar- 
rity spune că umbli cu niște golani. 

— Şi ce-l privește pe el? Dă-l dracului! 

“Hugh se întinse și își dădu părul la o parte de pe frunte. 

— Incerc să-ți fac o favoare, Katie. Ar trebui să fii fericită. 

— Sunt. Ești un frate bun. 

— Da, sunt grozav. Dar ia spune, cum rămâne cu dumini- 
cile? 

— O să văd eu. Te rog, Hugh. Meg nu trebuia să-ți spună. 

— Ba a făcut foarte bine că mi-a spus. Și a avut o idee gro- 
zavă. O să te duc la întâlnire cu Matt și pe urmă o să-mi văd 
de treburile mele. Pe urmă, o să ne întâlnim din nou să te aduc 
acasă. Mama n-o să se prindă. O să fie foarte încântată că ne 
petrecem duminica împreună. O să creadă că alături de tine 
n-am cum să fac ceva rău. 

— Nu ştiu ce să spun. 

— Matt este șansa ta, Katie. Mai sunt și alte fete care au 
pus ochii pe el, nici o grijă. Gândește-te! 

Avea dreptate. Katie nu se îndoia că mai existau și alte fete 
în viaţa lui Matt. Incercase însă să-și alunge din minte ase- 
menea gânduri, pentru că o întristau. 

— Eşti sigur că vrei să faci asta, Hugh? îl întrebă ea oftând. 

— Doar ţi-am spus că da. 

Katie se sprijini de perete. Parcă se vedea — singură cu 
Matt, doar ei doi, plimbându-se de mână. Tentaţia era prea 
mare ca să-i reziste. 

— Bine, zâmbi ea. Poate o să regret... dar accept. 

— Mă bucur că suntem singuri, îi spuse Matt în a doua du- 
minică, de când ieșeau împreună. Vino, o să-ți arăt Parisul. 

— Parisul? 

— Oui, mademoiselle. 

Luară tramvaiul până în Washington Square și colindară 
ore-n șir pe străduțele întortocheate din Greenwich Village. 
Katie era încântată de casele vechi, pitoreşti, de galeriile de 
artă și librăriile în care intrau. Se uită peste umărul artiştilor 
care pictau pe trotuar și bău demitasse într-o cafenea. 

— Nu m-aş mai întoarce niciodată acasă, îi spuse ea lui 
Matt. N-am putea rămâne aici pentru totdeauna? 

— Am pierde alte frumuseți. Săptămâna viitoare o să-ți arăt 
Roma. O să călătorim prin toată lumea. 

Matt zâmbi și o luă de mână. 

Duminica viitoare vizitară mica Italie, iar în duminicile urmă- 
toare Cartierul Chinezesc, Yorkville și supermarketurile din 
Lower East Side. Hoinăriră pe Wall Street și Battery. lar într-o 
zi cenușie de decembrie luară feribotul până în Staten Island, 
ținându-se de mână în timp ce-i învăluia ceața și pescărușii ti- 
pau deasupra lor. 

— Sunt atât de fericită, murmură Katie. 

Când se uita în ochii lui Matt vedea atâta iubire încât sim- 
tea că se topește. 

Deși Maeve se mira de exuberanta fiicei sale, Ada știa cui 
se datorează. Și, cu toate că nu spunea nimic, era foarte În- 
grijorată. Acum intră în salon, încordată. 

— Văd că domnul Fergus a adus bradul, ofiă ea. Mai avem 
puțin până de Crăciun. Ah ce zboară timpul! 

— Este un brad superb, zise Katie bătând din palme de bu- 
curie. Cred că are vreo doi metri și jumătate! 

— İn fiecare an cumpăr un brad mare. Chiriașii mei sunt de- 
parte de familie de sărbători. Le vine greu, așă că încerc să le 
îndulcesc șederea. 

Ada se așeză. Își încrucișă braţele și se uită atentă la Katie. 
Fata era într-al nouălea cer. 

— A trecut aproape un an de când ai venit aici, spuse ea 
încet. Te-ai schimbat foarte mult anul acesta. Nu te-aș mai 
recunoaște. Erai atât de serioasă. lar acum zâmbești tot tim- 
pul. 

— Doar este Crăciunul! 

— Cred că Maeve este foarte ocupată. Are mult de lucru la 
sfârșitul anului. 

— Da, mama are prea multă treabă. 

Prea multă să observe cât te-ai schimbat, se gândi Ada 
clătinând din cap. 

— Sunt sigură că o ajuti când poti. 

Katie își feri privirile. Când îi pomenea de Maeve, o 
cuprinde remușcarea. Ştia că o să afle până la urmă și va tre- 
bui să plătească pentru toate minciunile ei. 

— De ce vorbeşti mereu de mama? 

— Nu am remarcat. 

— Vrei să-mi amintești cât greşesc. Nu am ce să fac, Ada. 
Aș vrea tare mult să fie altfel. Mă rog lui Dumnezeu în fiecare 
noapte ca lucrurile să se schimbe. Dar mama este pornită îm- 
potriva lui Matt. Și când îi intră ei ceva în cap... 

— Şi tu eşti la fel, îi răspunse Ada zâmbind. Și Matt. N-aţi 
ceda pentru nimic în lume. Sunteti trei irlandezi încăpățânați. 
Patru, dacă-l punem și pe Hugh la socoteală. Doar este 
amestecat și el în povestea asta. Se spune că băutura este 
cel mai mare defect al irlandezilor, dar eu cred că încăpăţâ- 
narea este. 

— Păcat că nu trăiește tata. El m-ar înțelege. 

— Da, Joe era un romantic, bietul de el... Ah, Katie și eu te 
înțeleg. Nu te aprob, dar te înțeleg. Am avut și eu anii tăi, chiar 
dacă nu-ţi vine să crezi. 

Katie desfăcu pomul şi mirosi crengile verzi. 

— Am cumpărat o haină călduroasă pentru mama, zise ea. 
Am ascuns-o la doamna Muldoon, până de Crăciun. Și pan- 
taloni lungi pentru Hugh. Sunt primii lui pantaloni! Și trenulețe 
pentru cei mici. 

— inseamnă că ţi-ai cheltuit toate economiile! 

— Crăciunul ăsta este deosebit, Ada. Vreau ca toti să fie 
fericiti. Poate este o prostie, dar așa simt. 

— Așa este la vârsta ta, dar nu totul este o fericire. 

— Ce vrei să spui? Adică nu, este mai bine să nu aflu! 

Katie zâmbi. 

— Matt spunea că putem împodobi bradul doar noi doi. Ne 
laşi? 

— Da, însă fără lumânări. Anul trecut era cât pe ce să luăm 
foc. Cântam colinde când am văzut fumul ieşind din brad. 
Jack l-a dărâmat și a început să-l calce în picioare, în timp ce 
noi, ceilalți alergam după apă. Am distrus tot salonul. Acum 
îmi vine să râd, dar atunci nu-mi venea. 

Ada se ridică. Traversă camera și se uită la pom. 

— In pivniţă este o cutie cu globuri. Sper să ajungă. O să fac 
floricele de porumb. O să impodobești mâine bradul. 

— Pot să aduc acum ornamentele? o întrebă fata, entuzi- 
asmată. 

— De ce atâta grabă? 

— De-abia aştept să le văd. Am făcut și noi pom de Crăciun 
acum trei ani. Dar nu am avut globuri. Am pus doar niște bom- 
boane. 

— Bine că mi-am amintit. Trebuie să cumpăr bomboane... 
Dacă te duci în pivniță, adu cealaltă cadă. Ar fi mai bine să 
punem bradul în apă. 

Ada îl scutură puţin. 

— Este proaspăt, dar n-o să rămână așa dacă nu-l punem 
în apă. Nimic nu este mai trist decât un pom de Crăciun ofilit. 

— O să aduc cada... Multumesc, Ada. 

— Pentru ce? 

— Pentru tot. 

Katie o luă la fugă, dar se opri în prag zâmbind. 

— Este cel mai frumos Crăciun din viața mea! 

— N-o să mai spui asta când o să vezi câtă treabă te aș- 
teaptă. 

— Nu-mi pasă. De-abia aştept să muncesc. 

Entuziasmul lui Katie nu se risipi în zilele următoare. Cu- 
răță toată casa, plină de energie. Spălă ferestrele, bătu covoa- 
rele şi lustrui mobila. După-amiază o ajută pe Ada la bucătă- 
rie, să coacă prăjituri, plăcinte şi turtă dulce. Pregătiră cidru și 

lapte de pasăre. Împachetară cadourile, punându-le pe o pă- 
tură roșie, sub brad. Pentru Katie totul era ca într-un basm. 

— Crăciun fericit, fetițo, îi spuse Matt devreme în dimineaţa 
de ajun. 

li dădu o cană cu lapte de pasăre și apoi se uită de jur îm- 
prejur în salon. Crenguţe de ilex impodobeau ferestrele și 
căminul. Focul ardea și mirosea a scorțișoară și cuișoare. 

— Câte cadouri, zâmbi el. Pun pariu că unele sunt pentru 
tine. 

Ochii verzi ai lui Katie sclipiră de bucurie. Își înclină capul 
și se uită la Matt. 

— Îmi doresc să fiu toată viața fericită ca acum. Simt că ex- 
plodez. 

— Nu se poate! Ce ar spune chiriașii mătușii? 

Katie înălță cana să toasteze. 

— Crăciun fericit, zise ea. Sper ca toate sărbătorile să fie la 
fel de frumoase! 

— O să fie și mai frumoase, vei vedea. 

Matt sorbi din lapte. Goli cana, o puse pe o măsuţă și se 
duse la brad. 

— Ti-a mai rămas putere să mă ajuţi? o întrebă el, deschi- 
zând cutia cu globuri. 

— Mă simt plină de putere. 

Katie și Matt se uitară unul la altul. Mâinile lor se atinseră 
pentru o clipă. 

— Bradul, zise Matt, cu glasul înecat. 

— Da... bradul. 

Katie se aplecă și scoase ornamentele din cutie. | le dădu 
lui Matt una câte una, privindu-l cum le prindea de crengi. Im- 
pletiră împreună ghirlande și împodobiră bradul. 

— Şi acum îngerul, zâmbi Matt, ridicând-o pe Katie. Așa, 
foarte bine. 

— Stă drept? 

— Este perfect. ` 

Katie atinse podeaua cu picioarele. Işi netezi rochia, roșie 
la fată. Matt era foarte aproape de ea. Se priviră din nou. 

— Matt, murmură Katie oftând. Este un brad atât de frumos! 

— Tu ești frumoasă. Doamne, ești o fată superbă. 

Matt își lipi buzele de fruntea fetei și apoi se dădu brusc 
Inapoi. 

— Îmi pare rău. N-ar fi trebuit... îmi pare rău, Katie. lar- 
tă-mă. 

Matt se duse în capătul opus al camerei. Se așeză pe un 
scaun și își scoase batista din buzunar. Tremura din tot cor- 
pul. Cred că am înnebunit, se gândi el. M-am băgat într-o în- 
curcătură din care n-o să mai ies niciodată. Parcă am înnebu- 
nit. 

— Văd că aţi terminat, zise Ada intrând în cameră. Aţi făcut 
treabă bună. Puteţi fi mândri de voi. 

Se întoarse s-o privească pe Katie. 

— S-a făcut târziu, domnişoară. Și este noaptea de Ajun. Ar 
trebui să fii acasă, cu familia. 

— Nu este târziu. 

— Ceasul meu arată că este. 

Ada se apropie de brad și ridică câteva pachete. 

— Sunt pentru tine. Bineînţeles, nu toate, zâmbi ea. Am luat 
o pereche de mănuși pentru Maeve și turtă dulce pentru bă- 
ieţi. Crăciun fericit, Katie. 

— Mulţumesc, Ada. Este frumos din partea ta, dar nu tre- 
buia. Ai făcut deja atât de mult pentru noi. 

— Imi place să-mi amintesc de toți prietenii mei de Crăciun. 
Și acuma gata, du-te acasă. 

— Ti-am lăsat cadoul sub brad. Și pe al lui Matt la fel. Vrei 
să le deschizei acum? Inainte să plec acasă? 

— Nu deschidem cadourile decât în dimineața de Crăciun. 
Este regula lui Tim, Dumnezeu să-l odihnească şi n-am încăl- 
cat-o niciodată, nu-i așa, Matt? 

— Da, ai dreptate. 

— Aş vrea să fiu aici în dimineaţa de Crăciun. 

— O să te distrezi de minune acasă, Katie. Crăciunul este o 
sărbătoare minunată pentru copii. Nu uita de fratii tăi, Sean și 
Francis. 

— Da, știu, o aprobă Katie, amintindu-și de fețișoarele lor. 
Dar am senzația că familia mea este aici. 

— Sigur. Aici formăm toți o mare familie. Dar familia ta de 
sânge este mai importantă. 

— Știu, Ada. O să plec acum. 

— Stai putin. 

Matt se ridică. Băgă mâna în buzunar și scoase o cutiuță 
învelită în hârtie aurie. 

— Sper să-ți placă, zise el. 

Katie se dădu înapoi, clătinând din cap. 

— O s-o deschid după Crăciun. 

„Când o să fim singuri, doar noi doi, se gândi ea.“ 

— Las ce-i mai bun la sfârșit. Te rog s-o ţii la tine până atunci. 

— Bine, o s-o păstrez. 

Ada observă privirile dintre ei. 

— Haide, zise ea, împingând-o spre ușă. Maeve va fi îngri- 
jorată. 

— Bine, plec. Crăciun fericit, Matt. 

— Crăciun fericit, fetiţo. 

A fost un Crăciun fericit pentru toți Gallagherii. A domnit 
liniștea și pacea, iar Katie s-a gândit că acesta era un semn 
bun. 

— Ce era mai rău a trecut, îi spuse Hugh în prima zi a noului 
an. Ne așteaptă lucruri bune. 


Viaţa lui Katie nu se schimbă la începutul lui 1904, dar i se 
părea că zilele treceau mai repede. Nici nu știa când se fă- 
cuse primăvară. Matt și Katie se duseră la parada de Paște 
braţ la braț, la meciuri de baseball, la picnicuri în parc. Sosi 
vara cu soarele ei sclipitor. Matt și Katie luară trenul în Coney 
Island. Se plimbară pe malul mării și se jucară în apă. Mai 
târziu, când se gândea la trecut, Katie își va aminti cu plăcere 
aceste clipe pline de iubire și inocenţă. 

— Cine ţi-a spus că poti să-ţi pui părul pe bigudiuri? o în- 
trebă Maeve revoltată, după ce împlini cincisprezece ani. 
Ti-am dat eu voie? 

— Nu mai sunt copil, mamă. Pot să-mi pun părul pe bigudi- 
uri dacă vreau. Nu-i nici un rău în asta. 

— Te crezi o femeie modernă, Katie Gallagher? 

— Poate că nu sunt o femeie modernă, dar nici copil nu mai 
sunt. 

Katie era îmbrăcată într-o rochie nouă, verde, cu guler de 
dantelă, mulată pe corp în partea de sus și evazată la poale. 

— Îţi place rochia mea, mamă? Nu-i așa că-i drăguță? 

— Este o rochie de femeie, care-ţi pune formele în evidență. 
Mă mir că nu ţi-e rușine s-o porți. 

— Vânzătoarea mi-a spus că este foarte modernă. 

— Ce te interesează pe tine moda, Katie Gallagher? Ar fi 
bine să-ţi vezi lungul nasului. Nu uita că ești servitoare la o 
pensiune. Auzi, ultima modă! Ce prostie! La ce-ţi trebuie modă 
când speli podele și geamuri? Te crezi doamna Astor? 

— Nu, mamă, îi răspunse Katie calmă. Vreau doar să mă 
îmbrac drăguţ. Cealaltă rochie nu-mi mai vine. l-ai dat de trei 
ori drumul la tiv. 

— M-am oferit să-ţi fac o rochie nouă, nu uita. Ti-am spus 
să cumperi material de la Paddy's să-l! lucrez. Cu cât ai dat pe 
asta, ți-aș fi făcut trei rochii. Dar nu ar fi fost după ultima modă, 
bineînțeles. 

— N-ai de ce să te superi, mamă. 

— Ai aruncat bani munciti pe rochia asta! Nu-mi dau seama 
de ce ţii neapărat să arăţi mai mare. O singură dată ești 
tânără, Katie. O să-ţi pară rău când o să pierzi tinerețea, pen- 
tru că nu se mai întoarce niciodată. N-o goni. Când o să fii de 
vârsta mea, o să te întrebi cum de a trecut timpul atât de re- 
pede! 

Maeve se așeză și își împreună mâinile în poală. 

— Hugh este la fel ca tine. Crede că este mare doar pentru 
că poartă pantaloni lungi. L-am văzut ce tantos merge. O să-i 
pară rău, și ţie la fel. 

— Se face târziu, mamă. Trebuie să plec. 

— Ești cam elegantă pentru muncă. 

— O să-mi pun un șorț. 

— Atunci la ce-ti trebuie o rochie elegantă? Ai aruncat banii 
degeaba. Dacă tot o acoperi cu șorțul, ai putea să-ţi pui și un 
sac. Ce mai contează? 

— Contează pentru mine. Vreau să știu că sunt îmbrăcată 
drăguţ. Mă simt altfel. 

— Este o prostie. Sunt bani aruncaţi pe fereastră. N-am cre- 
zut că un copil de-al meu o să-și bată joc de bani. 

— Este ultima oară, mamă, zise Katie, nerăbdătoare să în- 
cheie discuţia. O să fiu mai atentă cu banii. 

— Așa spui acum, dar o să uiţi. Nu m-ar mira să te văd 
cumpărându-ți mătăsuri și saten. Poate și blănuri, cine știe! 


PREȚUL PASIUNII 123 


— Ah, mamă, râse Katie, luând-o de umeri. Nu mi-aș putea 
cumpăra o blană decât dacă aș fura. Dacă m-ai vedea în blă- 
nuri, du-te repede la ofițerul Garrity! 

— Nu ar fi prea greu. Doar este aici tot timpul. Cel puţin în 
ultima vreme. 

Maeve oftă din nou. 

— Nu reușesc deloc să-i înțeleg pe copiii mei, zise ea ca 
pentru sine. Hugh este un mister pentru mine. A fost întotdea- 
una. lar tu, Katie, te-ai schimbat. Poate din cauza muncii sau 
o vieţii, dar nu te mai înțeleg nici pe tine. Cred că o să pățesc 
la fel și cu cei mici când o să crească. Sper ca Dumnezeu 
să-mi dea putere să rabd. 

— Eşti cea mai puternică persoană din câte cunosc. 

— Trebuie să fiu. Doar n-am pe nimeni să mă ajute. 

Maeve își frecă mâinile. 

— Absolut pe nimeni. 

— Este târziu, mamă. 

— Du-te la treabă, Katie. Şi ai grijă să nu calci în băltoace. 
Noaptea trecută a plouat. 

— Da, o să am. 

Katie își imbrățișă mama, își luă haina din cuier și deschi- 
se ușa. 

— La revedere, mamă. 

Katie o luă la fugă pe scări. Afară era frig, umed. Își ridică 
mâna să-și aranjeze părul blond prins în vârful capului. Noua 
ei pieptănătură şi rochie trebuiau să fie o surpriză pentru Matt. 
Ce mult își dorea să-i placă. 

Dorinţa ei se împlini în după-amiaza aceea, când Matt o 
copleși cu complimente, până o făcu să se înroșească. Băia- 
tul de-abia se abținea să n-o ia în brate. In ultima vreme îi ve- 
nea diñ ce în ce mai greu să-i reziste și să-și înfrâneze do- 
rințele. Katie devenise femeie și era atât de frumoasă, încât îl 
înnebunea. 

Dar nu numai Matt remarcase farmecele fetei. Toţi bărbații 
și băietţii din Bucătăria ladului întorceau capul după ea. Ne- 
gustorii din cartier o priveau galeș când intra în magazinele 
lor. 

Doar Katie nu-și dădea seama. Câţi admiratori avea! Când 
se ducea la pensiune în fiecare dimineaţă, se gândea numai 
la Matt și tot el era cel pe care-l visa noaptea. 

— Nu fi încăpățânată, o certa Ada. Nu trebuie să-ţi intre în 
cap un singur băiat, până nu i-ai cunoscut pe ceilalți. O fată ca 
tine are de unde alege. 

Și prietenul lui Matt, Ben Rossi era de aceeași părere. Au- 
zise multe despre Katie, dar rămase cu gura căscată când o 
văzu prima oară. 

— Ar fi mai bine cu ea înainte să ti-o fure altul, îi spuse el lui 
Matt. De exemplu eu. 

Era după Ziua Recunoștinței și beau bere în bucătăria de la 
pensiune. Erau prieteni vechi, colegi de clasă la colegiu și 
puteau discuta deschis. 

— N-o să te căsătorești cu ea decât peste cadavrul meu, 
zise el zâmbind. Nu uita că te-am prevenit. Merită pe cineva 
mai bun. i 

— De unde știi că eu nu sunt bun? 

— Cred că glumești. 

— Şi de ce mă rog, nu aș fi bun? 

— İn primul rând, ești un afemeiat. Te văd mereu cu altă 
fată. Ai distrus zeci de inimi, de aici până-n Yorkville. 

— Nu numai, jumătate sunt victimele tale, zise Ben, sorbind 
din bere. 

Era un tânăr atrăgător, de vreo optsprezece ani, cu o coa- 
mă de păr negru și ochi mari, căprui. La fel ca Matt era băiat 
de emigranți, disprețuit și caracterizat drept un papistaș îm- 
puțit. Dar răbdase toate umilințele, pentru că era o fire calmă, 
senină. 

— In ultima vreme ai fost băiat cuminte, râse el. Dar înainte 
să te cumințești, ai frânt destule inimi. Maisie Craig ar avea 
multe de spus, ca să nu mai vorbim de Beth Stong și Ida... 

— Bine, bine, am priceput. Am un trecut pestrit. 

— Este prea putin spus. Mă aştept de mult să te văd târât în 
fața altarului, cu arma la spate. 

— Nici nu mă gândesc să apar în fața altarului. Cel puţin 
nu în viitorul apropiat. 

Ben clătină din cap. 

— Nu fi chiar atât de sigur. Am observat cum te privește 
Katie. Și cum o priveşti tu. Vă iubiți, Matthew, ascultă-mă pe 
mine. 

— Ei nu mai spune! 

— Doar știi că am dreptate. De fapt, ar fi imposibil să nu te 
îndrăgostești de ea! 

— Are cincisprezece ani, Ben. 

— Este destul de mare să se căsătorească. Mama avea 
paisprezece ani când s-a căsătorit cu tata. 

— Aşa era în Irlanda, pentru numele lui Dumnezeu. Aici 
este altfel. 

— lubirea este iubire, indiferent de țară. 

— Vorbești prostii. 

— Spune-mi că n-o iubești și o să amuţesc. 

— Mai am doi ani și jumătate de colegiu. Pe urmă trebuie să 
fac facultatea de drept. Pe urmă îmi mai trebuie cel puțin încă 
un an să ne deschidem amândoi o firmă de avocatură, așa 
cum am plănuit. Cum să mă gândesc la iubire, Ben? Ar în- 
semna să renunţ la tot. 

— Doar ai bani puși de-o parte. 

— Nu mi-ar ajunge nici șase luni, dacă aș avea de întreținut 
o nevastă. Ar trebuie să plătesc chirie, poate că ar veni și un 
copil. Și aș fi nevoit să renunţ la colegiu, să-mi iau un serviciu. 
Acum pot să muncesc la grajduri car, dacă aș avea o fami- 
lie... 

Matt își termină berea și își umplu din nou halba. 

— Aş fi nevoit să mă spetesc muncind într-o fabrică pentru 
tot restul vieții. 

— Ai putea să înveți la seral. 

— Și s-o lungesc la nesfârșit. Aș îmbătrâni până să-mi iau 
diploma. 

Matt observă privirea sceptică a lui Ben. 

— Bine, zise el, ridicând din umeri. N-o să îmbătrânesc, dar 
ar însemna să irosesc câţiva ani buni. 

— Așa în schimb îi ceri lui Katie să-și irosească timpul. 

— Nu i-am cerut nimic. 

— Dar i-ai dat de înțeles. 

— Nu i-am dat de înțeles. 

Ben se încruntă. 

— Este evident că există o înțelegere între voi doi, zise el în 
cele din urmă. Indiferent dacă aţi discutat sau nu despre asta. 
Vă curtați. Altfel, de ce vă mai întâlniți duminica? De ce i-ai 
dăruit o bijuterie de ziua ei? Este un cadou de logodnic. 

— De ce? Pentru că așa zici tu? 

— Nu, pentru că așa este. Când un băiat iese cu o fată în 
fiecare duminică, înseamnă că-i face curte. Astea sunt regu- 
lile! 

— Mai dă-le dracului de reguli! 

— Regulile sunt importante, zâmbi Ben, mângâindu-și băr- 
bia. In afaceri poţi să le schimbi după cum îti convine. Așa se 
îmbogăţesc oamenii. Dar în viată nu merge. 

Matt se gândi la vorbele lui Ben, care dădeau glas, de fapt 
propriilor sale gânduri. Ințelegător şi pragmatic, Ben Rossi 
considera că în afaceri era permis orice, în afară de crimă și 
hoție pe față. lar în viață, cel mai mare sacrilegiu era să-ţi tră- 
dezi prietenul. 

— Evanghelia lui Rossi, îl ironiză Matt. 

— Am mai discutat despre aceste lucruri și nu m-ai contra- 
zis niciodată. 

— Dacă vrei să insinuezi că încalc regulile în privința lui Katie, 
te contrazic, bineînțeles. Am fost sincer cu ea. Știe ce înseam- 
nă școala pentru mine. Imi cunoaște planurile. 

— Şi este obligată să te aștepte ani în șir? Nu mi se pare 
drept, Matthew. 

— Nu, nu este obligată. La urma urmei, nu suntem logodiți. 
Nu suntem... nimic. 

— Da, înțeleg. 

— Ce înţelegi? 

— Că fata este liberă să discute cu orice băiat dacă nu aveti 
nici o obligaţie unul față de altul. Aș putea s-o invit și eu la 
plimbare. Probabil că m-ar refuza, dar merită să încerc, nu? 

Ochii albaștri ai lui Matt sclipiră furioși. 

— Ştii prea bine că n-ai invita-o, așa că ce rost mai are să 
discutăm? 

— Profesorul Drake spune că un bun avocat trebuie să fie în 
stare să susţină și pledoaria acuzării și pe cea a apărării. 

— Ah, deci asta era! Un exercițiu de oratorie! Nu-mi place, 
Ben. Aici nu suntem la tribunal. 

Matt sorbi din pahar și-l trânti pe masă. 

— Hai să nu ne stricăm puținele momente libere! Nu am chef 
de discuţii contradictorii, zise el. Şi nici de predici. Dacă aș 
simţi nevoia de așa ceva, m-aș duce la biserică. 

— Incerc să te ajut. 

— Să mă ajuţi? Iti bagi nasul unde nu-ti fierbe oala. Nu mi 
se pare un ajutor! 

Matt îl privea calm, imperturbabil. 

— Ai prefera atunci să discutăm despre vreme? îl întrebă el, 
zâmbind. Cred că o să ningă, nu i se pare? 

— Mi se pare că o să-ţi trag un pumn în nas. 

— De ce? Dacă nu ar fi un sâmbure de adevăr în vorbele 
mele, nu te-ai supăra. Nu nega. Stii foarte bine că am drep- 
tate. Doar te cunosc. Eviţi întotdeauna subiectele neplăcute. 
Dar să știi că nu rezolvi nimic dacă le ignori. 

— Ce ai zice dacă te-aș da afară? 

— N-ai decât, dar m-aș întoarce, oricum, zise Ben amuzat. 
Va trebui să mă asculți, mai devreme sau mai târziu. Eşti prie- 
tenul meu și-ți vreau binele. 

— Bine, poti să fii prietenul meu, dar nu și conștiința mea. 
Sunt demult pe picioarele mele, Ben. Şi nu m-am descurcat 
prea rău, nu crezi? Am terminat școala, sunt la colegiu, am un 
viitor, pentru numele lui Dumnezeu. 

— Şi cu viitorul lui Katie, cum rămâne? 

Matt se ridică brusc și începu să se fâțâie prin cameră cu 
capul în jos și mâinile încleștate. 

— Nu te privește viitorul lui Katie, pufni el. N-ai stat decât 
cinci minute cu ea, cel mult zece. Și te-ai apucat deodată să-i 
porti de grijă. Ești cumva cavalerul ei în armură strălucitoare? 
Nu are nevoie de protecţia ta. O să am grijă de ea așa cum 
știu, la timpul potrivit. 

— Cum? 

Matt îl privi încruntat. 

— Această conversaţie a mers prea depärte. Refuz să mai 
discut despre Katie. Și te sfătuiesc să faci la fel, dacă nu vrei 
să-ți înroșesc nasul — să știi că vorbesc serios. Uneori ești ca 
un câine cu un os în gură. Trebuie să-i dai o palmă peste bot 
ca să-i dea drumul. 

— Așa trebuie să fie un avocat bun. 

— Încă nu ești avocat. Și aici nu suntem în fata instanţei, ci 
în bucătăria mătușii mele, ca să bem bere și să ne simțim bine. 
Crezi că se poate? 

— Da, sigur. 

— Regret că ţi-am prezentat-o pe Katie. 

— incepusem să mă întreb dacă o s-o faci vreodată. Lu- 
crează aici de mai bine de un an. Uneori credeam că este ro- 
dul imaginaţiei tale. 

Matt nu-i răspunse imediat, pentru că nu știa ce. Era ade- 
vărat că îl ținuse pe Ben departe de pensiune când Katie era 
acolo. O făcuse special, iar acum nu știa cum să-i explice. 

— Poate că am știut că o să ajungem să ne certăm, zise el, 
ridicând din umeri. Ai o viziune foarte ordonată asupra vieții. 
Numai că viața nu este deloc ordonată. Are cotituri neaștep- 
tate. _ 

Matt se așeză. Işi întinse picioarele și băgă mâinile în buzu- 
nar. _ 

— Katie este o asemenea cotitură neașteptată, oftă el. In- 
cerc să mă descurc cum pot. Dar este complicat. Sunt atâtea 
în joc. 

— Acelaşi lucru este valabil și pentru ea. 

— Crezi că nu știu asta? Nu sunt prost, Ben. Da, evit su- 
biectele neplăcute. Cel puţin încerc s-o fac. Dar subiectul 
acesta nu l-am ignorat. Mă gândesc la Katie zi și noapte. La 
școală mai uit de ea, dar altfel mă obsedează. Incerc să caut 
o soluţie, dar nu găsesc nici una. Ce pot să fac? 

— Intrebarea este, ce vrei să faci? 

— Ceea ce vreau și ceea ce pot sunt două lucruri diferite. 
Vreau să fiu un domn, să renunţ la tot și să fug cu Katie. 
Vreau să fim soț și soție. Așa îmi spune inima. Dar rațiunea... 

Matt îl privi zâmbind. 

— Rațiunea îmi spune că o să regret. lubirea nu durează 
veșnic. 

— Eu știu! zise Ben visător. Părinţii mei se iubesc mai mult 
ca-n prima zi. Mama este grasă și tata chel, dar viata lor este 
plină de iubire. Se mângâie și se îmbrățișează mereu, de par- 
că ar fi proaspăt căsătoriți. Doar i-ai văzut și tu! 

— Sunt o excepţie. Toată familia voastră este o excepție. 
Zece copii și toți au grijă unul de altul! Stau înghesuiți într-un 

mic apartament, unde de-abia poţi respira, dar nu se plânge 
nimeni. Este o minune! 

— Poate așa va fi și în cazul tău. O minune! 

— Aș înnebuni dacă ar trebui să trăiesc așa. Nu te supăra, 
Ben, dar am fugit din Irlanda tocmai din cauza asta. Șapte 
copii, părinţi și bunici înghesuiți într-o cocioabă cât bucătăria 
asta. Nu aveam nimic decât insulte. Nu eram o familie; ne 
dușmăneam. Așa se întâmplă de cele mai multe ori când ești 
sărac. Incepi să te urăști pe tine, pentru că n-ai ce să pui pe 
masă și pe urmă urăști pe toată lumea. 

— leri am citit un articol în World. Vorbea despre multe lu- 
cruri, dar ideea era că banii nu aduc fericirea. 

— Da, sigur, așa vor să-i îmbrobodească cei bogaţi pe cei 
săraci. O să-ți spun dacă este adevărat după ce o să mă îm- 
bogățesc. 

— Să toastăm pentru bogăţie! 

— lar toastaţi? îi întrebă Ada. 

Intră în bucătărie, cu ochii la cana de bere aproape goală. 

— Aţi toastat cam mult, după părerea mea. Cu ce ocazie? 

— Incă n-am terminat de sărbătorit Ziua Recunoștinței. 

— Dacă o ţineţi tot așa, o să vă alegeți cu o durere de cap. 

Ada deschise răcitorul și se uită înăuntru. 

— A mai rămas destul curcan. Vă fac niște sandviciuri. Cel 
puțin să nu beti pe stomacul gol. 

— Nu te deranja, îi spuse Matt zâmbind. Acum o să ieșim. 
Ne luăm de mâncare mai târziu. 

— Mai târziu trebuie să pleci la treabă. 

— Mai întâi o să mâncăm și pe urmă o să mă duc la treabă. 
La grajduri n-o să fie prea mult de lucru. Este liniște întot- 
deauna după sărbători. Oamenii preferă să stea acasă. 

— Şi voi ar trebui să faceți la fel. 

— ți răcești gura de pomană cu el, Ada, îi spuse Ben, 
punând paharele și cana pe dulap. Nepotul tău este încăpăţâ- 
nat ca un catâr. 

— Am observat. 

— Unde este Katie? Speram să-mi iau la revedere de la ea. 
Nu se știe când o să mă lase Matt s-o văd din nou. 

— Las-o în pace pe Katie. Este vineri și are de ceruit lem- 
năria. Nu am nevoie de doi curtezani. Imi ajunge unul. 

— Nu-i nici un curtezan, mătușă. Ben în nici un caz. Mutra 
asta de îndrăgostit face parte din farmecul lui personal. 

Matt o sărută pe obraz. 

— La noapte nu mă întorc, zise el. Ne vedem mâine dimi- 
neaţă. 

— Ai grijă. 

— Am întotdeauna. 

— Nu-l scăpa din ochi, Ben. 

— Poţi să te bazezi pe mine, Ada. 

— La revedere. 

Femeia îi privi pe cei doi tineri zâmbitori. 

— Ce ţi-e și cu tinerețea asta! murmură ea. Este o binecu- 
vântare și un blestem în același timp. 


Katie lustruia lemnul în genunchi când o auzi pe Ada in- 
trând în salon. 

— Aproape am terminat, zise ea. 

— Nu-i nici o grabă. La cină o să mâncăm la fel ca ieri. 

Ada se așeză cu mâinile în poală. 

— L-ai impresionat pe Ben. E topit după tine, zise ea gân- 
ditoare. 

— Care Ben? 

— Ben Rossi, prietenul lui Matt. 

— E un băiat drăguţ. Cred că va fi un soț bun. 

Katie se ridică și își netezi rochia. 

— Bati vreun apropo, Ada? 

— E un băiat tare bun. Deștept și studios. Foarte devotat 
pentru prieteni și familie. Are nouă fraţi și surori și toți îl res- 
pectă, Iti dai seama ce om este. 

— Da, îi răspunse Katie, ascunzându-și zâmbetul. 

— Este o partidă bună. 

— O să ţin cont de asta. 

— Ba n-o să ţii, oftă Ada. Îţi intră pe o ureche și îţi iese pe 
alta. Toţi tinerii sunt.. 

Ada se întrerupse când sună telefonul. 

— Lasă, răspund eu. Termină-ţi treaba. 

Katie împinse sofaua lângă perete şi aranjă pernele. 

— Sunt gata! exclamă ea veselă, cărând coșul prin hol, spre 
bucătărie. 

Era târziu după-amiaza, ora preferată a lui Katie, când îşi 
făcea ceai de mentă proaspăt, cu zahăr. Tocmai ducea cana 
la buze, când încremeni speriată. 

— Ce s-a întâmplat, Ada? ţipă ea, când o văzu albă la faţă, 
în pragul ușii. 

Fata puse cana jos și se repezi s-o așeze pe un scaun. 

— Ce s-a întâmplat? Hai, spune-mi, repetă ea. 

— A sunat Lou Rayne. Jack a leșinat pe scenă. L-au dus la 
spital. 

— A leșinat? 

— Nu se simțea prea bine de dimineaţă. N-a mâncat nimic. 
Și era foarte roșu la față. L-am tachinat cu toții. Credeam că a 
băut prea mult noaptea trecută. 

— Au aflat cumva ce este cu el? 

— Nu încă. Lou m-a sunat de la spital. 

Ada își șterse ochii cu batista, oftând. 

— Bietul Jack. Bietul Jack. 

— Ce putem face, Ada? 

— Nu știu. O să vedem. Lou i-a telefonat soției sale, la 
Boston. Bietul Jack. Trebuie să mă duc la spital. Tu rămâi aici, 
să ai grijă de pensiune, da, Katie? 

— Sigur, nici o grijă. 

— Va trebui să gătești și să servești cina. Să stai aici până 
mă întorc. Matt lipsește noaptea asta, așa că trebuie să fie ci- 
neva aici. 

— Da, o să am grijă de tot. Jack o să se facă bine, vei ve- 
dea. Este atât de plin de viaţă... 

— Vom vedea. Ada se ridică, își scoase șorțul și-l aruncă pe 
masă. 

— O să trec pe la Maeve, să-i spun că rămâi aici. S-ar putea 
să întârzii. Dacă se face prea târziu, poti să te culci în came- 
ra mea. O să te sun de la spital. 

— Bine, o să mă rog pentru el, Ada. 

— In asemenea momente mă întreb dacă rugăciunile mai 
ajută la așa ceva. Nu știu dacă lui Dumnezeu îi pasă. Viaţa 
este nedreaptă, Katie. Vei vedea! 

Urmă o noapte tristă, posomorâtă. Actorii de vodevil se în- 
toarseră la pensiune după spectacol și Katie le spuse ce se 
întâmplase cu Jack. Aștepta telefonul Adei, dar, văzând că 
n-o sună, servi cina. Platourile cu curcan, garnitură, napi și afi- 
ne rămaseră neatinse. În sufragerie domnea o liniște apăsă- 
toare. Actorii se ridicară în liniște de la masă. 

Katie găsi coșul de cusut al Adei și începu să cârpească 
șervețele și fețe de pernă. La zece urcă scările spre camera 
Adei. Se dezbrăcă, își puse un halat cu trei numere mai mari 
și se băgă în pat. Aţipise deja când o trezi telefonul și alergă 
în hol să răspundă. 

— Alo? Tu ești, Ada? strigă ea. Scuză-mă, n-am vrut să-ţi 
urlu în ureche. Ce-i cu Jack? Da...da... înțeleg... când? da, 
așa o să fac.... da... noapte bună, Ada. 

Katie puse receptorul în furcă și, când se întoarse rămase 
cu gura căscată. 

— Matt! gemu ea. 

— Ce se întâmplă, pentru numele lui Dumnezeu? o întrebă 
el. 

Își legă cordonul la halat, privind-o- mirat. 

— Ce-i cu tine aici, la ora asta? 

— A trebuit să rămân. Jack Snow e la spital. Ada a plecat 
imediat cum a aflat. A trebuit să am grijă de casă. 

Matt se încruntă. 

— Ce s-a întâmplat cu Jack? 

— Are apendicită. La început nu şi-au dat seama, dar acum 
l-au operat. Se simte rău. Ada stă cu el... Credeam.că ești la 
grajduri. 

— Nu, am venit mai devreme pentru că mă doare capul în- 
grozitor. 

— Îmi pare rău. Îţi aduc o cârpă rece. 

— Mulţumesc, fetițo. 

Matt se întoarse în camera lui. Se așeză pe pat și își duse 
mâna la cap. li zvâcneau tâmplele de durere. Am băut prea 

multă bere, se gândi el. În ciuda protestelor lui Ben, umblase 
din cârciumă în cârciumă. Pe urmă de-abia reușise să hră- 
nească și să adape caii și pe urmă venise acasă să se culce. 

— O să te simţi mai bine imediat, zise Katie, intrând în ca- 
mera lui Matt. 

li puse cârpa pe frunte, netezindu-i buclele roșcate. 

— Ţi-ai mai revenit puțin, nu? îl întrebă ea. 

Matt își ridică privirile și-i văzu sânii împliniți care se contu- 
rau sub halat. În momentul acela fu curprins de pasiune. Sim- 
tea că clocoteste, cuprins de flăcări. Îi țiuiau urechile și i se În- 
vârtea capul. 

— Dumnezeule! gemu el. Dumnezeule! 

Dar rugămintea lui era zadarnică. 

— Katie! strigă băiatul, trântind-o pe pat și sfâșiindu-i hala- 
tul de pe umeri. . 

Fata se sperie. incepu să se zbată dar când Matt își lipi 
gura de sânii ei, gemu și-i sărută părul, ochii, buzele. Îi simţea 
mâinle pe corpul ei și se lăsă în voia pasiunii. În momentul 
acela nu mai conta decât iubirea lor. 

— Ah, Matt... te iubesc, te iubesc. 


Matt se trezi tresărind. Inima îi bătea să-i sară din piept. 
Se uită la Katie care dormea liniștită lângă el și-l apucă tremu- 
ratul. Se ridică încet, își luă halatul și ieși din cameră. Puse 
mâna pe clanță, dar se răzgânadi. Nu avea scăpare. De data 
aceasta nu mai avea scăpare. 

Nu era prima oară când simţea gustul fricii. Se temuse și 
când fugise de acasă și hoinărise singur, fără nici un ban în 
buzunar pe străzile New York-ului. Dar acele spaime erau ni- 
mic față de ce simțea acum; era de-a dreptul îngrozit. Se 
cutremură la gândul că își distrusese viitorul și întreaga viață. 
| se uscase gâtul. Trebuie să beau ceva, se gândi el. Deschi- 
se ușa și se împletici în hol. 

— Ce cauţi acasă, Matt? se încruntă Ada, cu ochii la ușă. 

II privea din umbra camerei ei și-i făcu semn să intre. Aprin- 
se lampa și se încruntă din nou. 

— Ce cauţi acasă? Eşti bolnav? 

— Cred că... am băut prea mult. 

Ada era palidă la față. 

— Unde-i Katie? îl întrebă ea. 

Matt se trânti pe scaun. 

— Îmi pară rău, Ada, zise el, cu un glas înecat. Îmi pare rău. 
N-am vrut... 

— Unde este? 

— In camera mea. 

Ada nu îndrăzni să vorbească. Se apucă de spătarul scau- 
nului, clătinând din cap. 

— Îmi pare rău. N-am vrut. Nu știu cum s-a întâmplat. Îmi 
pare rău, Ada. 

— Acum este prea târziu pentru păreri de rău. 

— Ce-o să mă fac? 

— Nu poti să faci decât un singur lucru. 

Matt își îngropă fața în mâini. 

— Nu știu cum s-a întâmplat, zise el. Am băut prea mult... 
îmi era rău. Katie mi-a adus o cârpă rece. Și pe urmă... 

— O iubești? 

— Da. 

— Tot e ceva! 

— Nu vreau să mă căsătoresc, Ada. Nu pot. Nu acum. 

Băiatul o privea disperat și-l compătimea. Parcă ar fi îm- 
bătrânit cu câţiva ani în noaptea aceea. Ar fi vrut să-l ia în 
braţe și să-i promită că totul va fi bine. Așa cum făcuse cu 
mult timp în urmă, când sosise înspăimântat la pensiune. Dar 
atunci era un băiețel și acum este un bărbat, se gândi ea. 

— Nu există altă soluție, oftă ea. Băutura nu este o scuză. 
Nu schimbă ce ai făcut. Nu contează, indiferent dacă ai vrut 
sau nu s-o faci. 

— Ada, este vorba de viața mea. De planurile mele. 

— Şi cu viaţa lui Katie cum rămâne? Ai spus că o iubești. 
Nu-ţi pasă ce se întâmplă cu ea? 

— Ba da, dar îmi pasă și de mine. Nu ţi se pare normal? 
N-am fugit de mină ca să-mi petrec restul zilelor trudind într-o 
fabrică pentru niște bani amărâţi. Vreau mai mult. Vreau un vi- 
itor. 

— Şi viitorul lui Katie? 

— N-ar avea nici un viitor dacă aș lucra într-o fabrică. Va du- 
ce aceeași viață ca mama ei. 

— Dacă a rămas gravidă, Matt? Poate vrei să aștepți, să fii 
sigur. Pe urmă o să te căsătorești și o să aveți un copil de 

„șapte luni“ N-ar fi o noutate în cartierul nostru. Toţi se uită 
pieziș la bietele mame. Vrei să pățească și Katie la fel? 

— Urăsc cartierul ăsta afurisit! 

— Peste tot este la fel. Lumea consideră că bărbaţii pot să 
se distreze. Dar femeile serioase trebuie să fie virgine până 
pățesc în fața altarului. Cred că știi și tu la fel de bine ca mine. 
Nu te-ai căsători cu o femeie... neserioasă. 

— Deocamdată nu vreau să mă căsătoresc cu nimeni. 

— Imi pare rău, Matt, te rog să mă crezi. Dar trebuie să faci 
ce se cuvine: După cele întâmplate azi-noapte nu-i mai poți 
cere lui Katie să te aștepte. 

— Sunt cel mai bun din clasă. Dacă mă căsătoresc... 

— Dacă? 

— Va trebui să renunţ la colegiu. 

— Crezi că este o tragedie? îl întrebă Ada, enervată. 

Pe bună dreptate atitudinea lui o scosese din sărite. 

— Mi-e rușine de tine, Matt McVey, zise ea. Nu te mai gân- 
di numai la tine, încearcă să te gândești și la Katie. Poartă-te 
ca un bărbat. 

— Sunt un bărbat. 

— După cum vorbești pari mai degrabă un bebeluș neaju- 
torat. Nu mai poți schimba ce ai făcut. După părerea mea, ești 
norocos că s-a întâmplat cu Katie. Puteai s-o nimerești mai 
rău. Va fi o soție minunată. 

— Sper să fie minunată și cu banii. N-o să prea avem. Nu 
se îmbogățește nimeni lucrând în fabrică. 

— Vezi totul în negru, zise Ada așezându-se. Situaţia nu 
este chiar atât de tragică. Poţi să faci colegiul la seral. Știu că 
o să dureze mai mult și îți va fi mai greu, dar o să reușești, 
dacă-i dorești cu adevărat. O să-ți iei diploma și o să urmezi 
facultatea de drept, așa cum ai plănuit. Intre. timp, tu şi Katie 
puteti locui aici. 

— Aici? 

— De ce nu? Vă dau camera mare de lângă salon. Am 
transformat-o în debara, dar inițial era biblioteca. Are rafturi, 
două dulapuri și un alcov, care ar putea fi camera copiilor. 
Dacă-i pui o perdea, îl separi de restul încăperii. 

Camera copiilor, se gândi Matt îngrozit. Se cutremura nu- 
mai la gândul că ar putea avea un copil. Simțea că nu mai 

era stăpân pe viaţa lui. Îi venea din nou să fugă, fără să pri- 
vească înapoi. 

— Ai nevoie de debara, zise el cu jumătate de gură. 

— E plină de vechituri. O să aleg ce am nevoie și restul o să 
depozitez în pivniță. Nu-i nici o problemă. 

— Văd că te bucuri că mă însor. 

— Nu ai de ales, îi răspunse Ada, amenințându-l cu degetul. 
Trebuia să te ferești de Katie. Doar te-am prevenit. Ştiam că 
așa o să se întâmple. Semnele erau clare. Nu știu de ce ești 
atât de surprins. 

— Ce păcat că nu te-am ascultat! 

— Nu-ţi mai plânge de milă. 

— Viața mea s-a întors pe dos, Ada. O singură greșeală a 
schimbat totul. 

— Asta este Katie pentru tine? O greșeală? 

Ada se încruntă. 

— Nu-mi place deloc ce aud. Bineînţeles că s-a schimbat 
totul, dar nu este sfârșitul lumii. Eşti tânăr, puternic, deștept, te 
iubește o fată frumoasă. Ar trebui să te consideri norocos. 
Mulţi ar vrea să schimbe locul cu tine. Asta-i adevărul Matt, 
n-are rost să vezi lucrurile în negru. 

— Nu înţelegi. 

— Ințeleg mai mult decât crezi. Şi eu am fost tânără odată. 
Am destulă experineță de viață. Unii oameni disperă când lu- 
crurile nu merg așa cum se așteaptă. Alţii iau ce pot de la via- 
tă. Aceia sunt cei curajoși. Preoţii îi spun credinţă, iar eu o'nu- 
mesc curaj. 

— Vrei să spui că n-am curaj? 

— Spun doar că viața nu merge așa cum vrei tu. Ai atâtea 
lucruri de care poti să fii fericit, dar tu vezi doar ce este rău. 

— Nu sunt pregătit să mă însor. 

— Ar fi trebuit să te gândești la asta dinainte. 

— Da, știu. 

Matt se ridică încordat. 

— Acum nu mai poți întoarce timpul înapoi. Trebuie să ac- 
cepti realitatea. 

— Se pare că n-am de ales. 

— Ah, Matt, nu estechiar atât de cumplit. Dacă o iubești pe 
Katie, nu este rău deloc. Sper că o iubești, n-ai minţit? 

— Da, o iubesc. O iubesc de mult. Și ce-i cu asta? Dragos- 
tea nu durează. Și părinţii mei s-au iubit la început. Dar, pe 
măsură ce au trecut anii, au început să se urască. In familia 
lor nu a existat fericire. Doar'lacrimi, scandaluri și sărăcie, de 
dimineaţă și până seara. 

— Nu-i judeca pe toti după părinții tăi. 

— Toţi sunt la fel, Ada. Gândește-te la cei din cartierul ăsta 
amărât. /ubirea nu este de ajuns. 

— Pentru mine și Tim, Dumnezeu să-l odihnească, a fost. 

— Voi aţi avut pensiunea, n-aţi dus-o greu. 

— Nu este adevărat. 

Ada râse amar. 

— Au fost perioade când nu aveam un ban. Nu-i ușor să-ți 
câştigi existența în vodevil. Am trăit numai cu speranță și 
plăcintă de cartofi. Odată, în Kansas City am mâncat mere o 
săptămână întreagă. După un timp a început să ne meargă 
mai bine, dar nu ne-a fost niciodată ușor. Abia după treizeci de 
ani de economii am reușit să cumpărăm pensiunea aceasta. 

— Treizeci de ani! O viaţă de om! 

— Au fost ani buni, Matt. Plini de dragoste. De la început 
până la sfârșit. Sigur, ne-am mai certat din când în când. Dar 
am fost fericiți. 

— Aţi avut noroc. 

— Da, poate. 

— Dacă eu și Katie n-o să fim? 

— Nu pot să-ți garantez asta. N-am cum să-ţi dau în scris că 
totul va fi bine. Trebuie să ai încredere. 

— incredere în ce? 

— In iubire. 

Matt considera răspunsurile Adei ridicole, simpliste, roman- 
tice. Vru să protesteze, dar se răzgândi. Se fâțâia prin cameră 
cu ochii în gol. 

— O să-mi tocești covorul, oftă Ada. Ah, Matt, nu poți să 
fugi de răspundere. O să te simţi mai bine dacă înfrunți proble- 
mele bărbătește. 

— Nu mă văd deloc însurat. 

— O să te obișnuiești cu ideea. Doar nu te însori acum. 

— Acum, săptămâna viitoare, luna viitoare, ce mai con- 
tează? Tot mă așteaptă altarul. 

— Da, altarul, nu eșafodul, zâmbi Ada. Înveselește-te. Poa- 
te că o să-ţi placă însurătoarea. Este plăcut să știi că nu ești 
singur pe lume. 

Matt încuviință din cap, deși nu-i surâdea deloc însură- 
toarea. 

— M-am simțit singur toată viața, zise el. 

— Ştiu. 

— Nu aici. Tu mi-ai dăruit un cămin, Ada, și pentru asta îţi 
sunt recunoscător. O să-ţi fiu întotdeauna. 

— Am făcut ce am putut. Aveai nevoie de o mamă. Parcă a 
fost ieri... dar acum... 

Ada se opri şi îşi şterse ochii umezi. 

— Acum însă ai nevoie de o nevastă. 

— Poate că ai dreptate. 

— Bine că mă aprobi, în sfârșit. 

— Şi acum, dacă tot ai atâta experienţă de viață, spune-mi 
ce trebuie să fac. - 

— Tu ce crezi? S-o ceri în căsătorie pe Katie. 

— S-o cer în căsătorie? . 

— Bineînteles. Și ai grijă cum vorbeşti. Incearcă să fii ro- 
mantic. O fată își amintește toată viața cererea în căsătorie. 

— Ah, Doamne! 


Katie, îmbrăcată din nou în halatul Adei, se ghemuise la 
fereastră. Părul ei lung, auriu, îi atârna pe umeri. Zâmbea, 
gândindu-se la noapte de basm petrecută cu Matt. li simțea și 
acum mângâlierile și-i auzea șoaptele de alint. 

— Matt... oftă ea. 

— Da, sunt aici, Katie. 

Fata se aruncă în braţele lui. 

- Te iubesc, Matt. Te iubesc atât de mult! 

— Trebuie... să discutăm. 

— Bine. 

— Cum vrei. 

Matt se dădu înapoi, încercând să se calmeze. 

— Cum te simţi? 

— Minunat! 

Matt își feri privirile, pentru că exuberanta lui Katie îi făcea 
rău. 

— Credeam că ești supărată. 

— Supărată? De ce? 

— Pentru că am profitat de tine. 

— Nu-mi pare rău, Matt. Nu-mi pare rău absolut deloc. Sunt 
mai fericită ca oricând. Te iubesc. 

— Nu sunt destul de bun pentru tine. 

— Ah, asta este o prostie! exclamă fata, îngenunchind lângă 
scaunul lui. Eu nu sunt bună pentru tine. Sunt un nimic. O ser- 
vitoare. 

— Incetează, Katie. Nu trebuie să vorbești așa. Eşti o fată 
deosebită. 

— Crezi? ` 

Matt o sorbea din priviri. Işi aminti de plăcerile trupului ei și, 
spre rușinea lui, îl cuprinse din nou dorinta. 

— Da, cred. 

Apoi se ridică și se așeză pe alt scaun. 

— Stai unde ești, Katie. Nu pot să gândesc limpede când 
stai lângă mine. 

— Şi la ce vrei să te gândești? 

— La noi. Trebuie să luăm niște hotărâri. 

— Eşti supărat pentru ce s-a întâmplat noaptea trecută? 

Matt nu-i răspunse imediat pentru că, în realitate era și 
supărat și bucuros, în același timp. 

— Nu, nu sunt supărat și nici nu-mi pare rău. Uită-te la tine, 
Katie. Cum ar putea cineva să se supere pe tine? 

— Atunci ce s-a întâmplat? 

— Nimic. Câteodată mă comport ca un prost. N-o să fiu un 
soț prea grozav. 

— Sot? Ai spus soț? 

— Da, zâmbi Matt, îmblânzindu-se când îi văzu fața radioa- 
să. Am spus soț. Te iubesc, domnişoară Katie Gallagher. Vrei 
să te căsătorești cu mine? 

— Să mă căsătoresc? Ah, Matt... 

Katie se aruncă în braţele lui, acoperindu-l cu sărutări. 

— Bineînţeles că vreau. Voi fi cea mai bună soție din lume. 
Vei vedea. O să-ţi fac o viată minunată. Te iubesc atât de mult! 

Matt mângâie părul mătăsos al fetei. 

— Şi eu te iubesc, zise el. Mi-ai furat inima, fetițo. Acum este 
ata, pentru totdeauna. Nu mai poți să scapi de mine. 

— Să scap de tine? Ce vorbe sunt astea? Te visez de când 
te-am văzut. Adorm şi mă trezesc cu tine în gând. Am sperat 

să mă iubești. M-am rugat lui Dumnezeu. Dar nu am îndrăznit 
să cred. Nici acum nu-mi vine să cred. Poate visez. Spune-mi, 
este adevărat? 

— Da, este adevărat și dacă ai vreo îndoială... 

Băiatul o sărută pe gură, strângând-o în braţe plin de pasi- 
une. 

— Vreau să fac dragoste cu tine tot restul vieții. 

O sărută din nou și apoi se desprinse cu greu de ea. 

— Nu sunt în stare să fac nimic când te am în preajmă. M-ai 
vrăjit. 

— Mă bucur. 

— Ar fi mai bine să fixăm cât de repede data nuntii. Mâine 
mă duc la mama ta. O să-mi pun costumul de gală și o să 
vorbesc respectuos. 

Katie se albi la fată, pentru că nu se gândise nici o clipă la 
Maeve noaptea care trecuse. Deodată o cuprinse panica și i 
se tăie respirația. 

— Am uitat de mama, gemu ea. Am uitat, Matt. Nu știu ce 
va spune. Va fi cumplit. Dacă... Dacă nu este de acord? 

— Nu contează ce spune. Nu poate să ne oprească. 

— Ba poate. 

Matt o luă în braţe. 

— Nu te îngrijora, fetițo. N-o să ne oprească. N-o s-o las. O 
să ne căsătorim cu sau fără voia ei. 

— Mi-e frică, Matt. 

— Nu trebuie să-ți mai fie frică niciodată. Acum mă ai pe 
mine. Și o avem amândoi pe Ada. Este de partea ta. 

— Ada știe... este acasă? La ea ai fost? 

— S-a întors acum o oră. Jack se simțea mai bine. Am dis- 
cutat. Nu te speria, este de partea noastră. Matt citi nedume- 
rirea din ochii fetei și își dădu seama că se simțea jignită. 

— Am vrut să-i spun Adei de planurile mele. Căsătoria este 
un pas important, Katie. Şi Ada mi-a fost ca o mamă. 

— A fost ideea ei să te căsătorești cu mine? Te-a obligat? 

— Ce prostie! Cum să mă oblige să mă căsătoresc cu tine? 
Doar te iubesc! 

— Chiar vrei să te căsătorești cu mine? Esti sigur? 

— Da. 

Deși nu foarte sincer, răspunsul lui nu era nici o minciună. 

— Ce cauţi aici? îl întrebă Maeve deschizând ușa. 

— Sunt Matt McVey, doamnă Gallagher. 

— Ştiu cine ești. Ce vrei? S-a întâmplat ceva cu Katie? 
N-am văzut-o de ieri. Ada mi-a spus că o să rămână la pensi- 
une peste noapte. Ce-i cu ea? 

— Este bine. Aș vrea să discutăm. Pot să intru? 

— S-a întâmplat ceva cu Katie? 

— Nu. - 

— Sunt ocupată. Am treabă. Dar dacă este ceva important, 
intră. 

— Vă mulțumesc. 

Era sâmbătă, după prânz. Matt își petrecuse toată diminea- 
ta încercând s-o convingă pe Katie și pe sine însuși. li pierise 
curajul, dar acum, îmbrăcat în cel mai bun costum al lui, cu 
pantofii lustruiți și părul pieptănat cu cărare, își recăpătase în- 
crederea. 

— Pot să mă aşez? 

— Da. 

Maeve îi arătă un scaun. 

— Da nu-ți scoate haina. Va fi o vizită scurtă. Nu am cu ce 
să te tratez. Până aduce Katie salariul, nu avem nimic în casă. 
Hai, spune ce vrei? 

Matt zâmbi. Femeia era slabă și palidă, dar se simțea că 
are o voinţă de fier. Era mai bine să ţi-o faci prietenă decât 
dușmancă. 

— Am auzit multe despre dumneata de la Ada, zise el. Nu- 
mai lucruri bune, bineînţeles. 

— Nu mai spune. Și eu am auzit destule despre tine, așa că 
nu-ți mai pierde timpul cu lingușeli și treci direct la subiect. Nu 
am timp de pierdut, Matt McVey. Mă așteaptă o cadă plină de 
rufe și pe urmă trebuie să le. calc. 

— Nu vă plac ocolișurile. 

— Da, nu-mi plac. 

— Speram să ne împrietenim, doamnă Gallagher. 

— Şi de ce sperai asta, mă rog? Doar nu sunt nimic pentru 
tine. 

— Sunteti mama lui Katie. 

— Da, sunt, și ce-i cu asta? Dacă vrei să-mi pui răbdarea la 
încercare, să știi că ai reușit deja. Trebuie să-mi termin trea- 
ba, înainte să vină cei mici de la joacă. 

— l-am văzut în faţa blocului. Cel puţin așa cred. Cel mic, 
Francis seamănă perfect cu Katie. 

Matt oftă. 

— Am venit aici să discutăm despre Katie. 

— Am bănuit. Ce-i cu ea? 

— Este rândul meu să vă vorbesc fără ocolișuri, doamnă 
Gallagher. Am cerut-o pe Katie în căsătorie și a acceptat. Am 
venit să ne daţi binecuvântarea. 

Maeve se sprijini de marginea mesei, fixându-l cu ochii ei 
albaștri. 

— Ai înnebunit? Vrei să te însori cu Katie? Cu Katie a mea? 

— Exact. 

— Dacă este o glumă, să știi că nu mi se pare deloc nos- 
timă. N-am mai auzit o prostie mai mare în viața mea. 

— Nu este o glumă, surâse Matt. O iubesc. Vrem să ne că- 
sătorim cât mai repde. Și am vrea să ne dați binecuvântarea. 

Maeve se ridică, se duse la ușă și o deschise. 

— Ţi-aș fi recunoscătoare să pleci imediat. Nu mai avem ce 
discuta. Eşti nebun de legat dacă-ţi imaginezi că o să te las să 
te însori cu Katie. Locul tău este la balamuc. Nu poti fi sănă- 
tos la minte dacă vorbești așa. 

~ O să plec după ce termin ce am de spus, doamnă Gal- 
lagher. 

— Am terminat deja, așa că poţi să pleci. Sau vrei să chem 
poliția? Nu ești binevenit aici, chiar dacă ești nepotul Adei. 

Matt o privi liniștit. Vrăjitoarea asta îmi oferă o portiță de 
ieșire. Aș putea pleca și nu m-ar invinui nimeni. Aș spune că 
am încercat și n-aș minţi cu nimic. 

— Vă rog, doamnă Gallaghe, oftă el. 

— Ce mă rogi? Nu va fi nici o căsătorie, decât peste cada- 
vrul meu. Azi o iau pe Katie de la pensiune și pun capăt aces- 
tei nebunii. 

Matt oftă din nou și închise ochii. O văzu pe Katie, atât de 
tânără și inocentă, plină de iubire. Ştia că nu putea să-i trăde- 
ze dragostea. 

— Nu mă clintesc din loc, doamnă Gallagher, zise el. Să 
știți că nu mă înspământaţi. Știu că mulți oameni vă știu de 
frică, inclusiv fiica dumneavoastră, chiar și Ada uneori. N- aveți 
decât să aduceți poliţia, eu nu plec de aici. 

Maeve se încruntă și trânti ușa. 

— Să ştii că nu are nici un rost. Crezi că o să mă răzgân- 
desc? Nici gând. Putem vorbi până în ziua Judecăţii de Apoi 
și tot degeaba. 

— Ce aveți împotriva mea? Doar nu v-am făcut nimic. 

— Eşti un păgân. Când te-ai dus ultima oară la biserică? 
Eşti un păcătos, Matt McVey, să nu spui că nu este așa. 

— Bine, sunt un păcătos. Toţi suntem păcătoşi, doamnă 
Gallagher. incepând cu Adam și Eva. Dar nu sunt păgân. Cred 
în Dumnezeu. Dar nu cred că trebuie să așteptăm ajutorul lui. 

— Asta este o blasfemie! 

— Credeţi? Aţi auzit vreodată o rugăciune care să fie înde- 
plinită? Copiii mor pe capete în Bucătăria ladului. Nu au mân- 
care, căldură, medicamente, sunt bolnavi. Rugăciunile lor sunt 
în zadar. l-am văzut pe credincioșii din Bucătăria ladului du- 
cându-se la biserică duminica. In zdrențe, îmbătrâniţi înainte 
de vreme. Cine le ascultă rugăciunile? Uitaţi-vă în jur și spu- 
neti-mi cui îi răspunde Dumnezeu la rugăciuni? Dumneavoas- 
tră v-a răspuns vreodată? 

Maeve era mai mult șocată decât furioasă de vorbele lui. 
Se așeză, frângându-și mâinile. 

— Eu nu mi-am pierdut niciodată credinţa, zise ea nesigură. 
Trebuie să avem credinţă. 

Matt își roti privirile prin bucătărie. Văzu pereţii crăpați, 
podeaua pătată, ipsosul căzut. 

— Şi eu sunt credincios, zise el ridicând din umeri. La sfâr- 
şit, Dumnezeu o să judece ce viaţă ne-a hărăzit soarta și cum 
am trăit-o. Așa ar fi cinstit. 

— Crezi probabil că poti să faci mai multe păcate dacă ești 
sărac. 

— Nu, râse Matt. N-am spus asta. Dar nu ar fi drept să ju- 
deci un om născut în bogăţie la rând cu unul sărac. Cel săr- 
man a avut mai multe de înfruntat. l-ati judeca la fel pe Cor- 
nelius Vandebilt și Joe Gallagher? 

— Nu-l amesteca pe Joe în povestea asta! 

— Bine, dar întelegeti ce vreau să spun? 

Maeve se încruntă, clătinând din cap. 

— Nu înțeleg nimic. Vorbești aiurea și nu-mi place, iar eu 
ti-o spun lămurit că n-o să te însori cu Katie. Nu ești un băiaţ 
potrivit pentru ea. 

— De ce? Pentru că sunt păgân? 

— Nu, pentru că așa spun eu. Nu sunt datoare să-ți dau ex- 
plicații. 

— Ba sunteţi, doamnă Gallagher. 

— Bine, dacă ţii neapărat, află că nu-mi plac cei cu care 
umbli. De exemplu, Maisie Craig si altele ca ea. 

— Maisie Craig este de domeniul trecutului, îi răspunse Matt 
netulburat. 

— Sigur, după ce te-ai distrat cu ea. Pun pariu că au mai 
fost și alte Maisie Craig în trecutul tău și vor mai fi și în viitor. 
Lupul îsi schimbă părul, dar năravul ba. 

— O iubesc pe Katie. 

— Poate că o iubeşti. Văd că lupti pentru ea și asta îti face 
cinste, dar ești prea emancipat. Katie a mea este un copil. 

— Este o femeie! 

Cuvintele acestea o făcură pe Maeve să-și schimbe brusc 
atitudinea. II privea fix, ca și când de-abia acum ar fi priceput 
totul. Deci, așa se explicau zâmbetul și privirile pierdute ale 
fetei. 

— Katie s-a îndrăgostit de tine. V-aţi întâlnit fără știrea mea. 

— Haideţi să vorbim mai bine de viitor, doamnă Gallagher, 
nu de... 

Maeve dădu cu pumnul în masă. 

— Am auzit destule, zbieră ea. Eşti un diavol, Matt McVey. 
l-ai sucit capul lui Katie și ai pus-o să-ți mintă mama. Cum ai 
putut să faci asta? 

— Katie a vrut să fie sinceră, dar se temea că o s-o obligați 
să plece de la pensiune și să muncească la spălătorie. Ar fi 
fost cumplit pentru ea, dar nu v-ar fi păsat. 

— Sigur că ar fi fost cumplit. La spălătorie nu sunt băieți s-o 
zăpăcească. Nu o s-o faci fericită, decât poate la început. Te 
cunosc eu... 

Maeve se întrerupse, străfulgerată de o idee și mai cum- 
plită decât prima. 

— Este prea tărziu, nu-i așa? Tu și Katie... 

Se uită la Matt și citi adevărul în ochii lui. 

— Atunci nu mai este nimic de făcut, zise ea. 

— Vrem să ne căsătorim, doamnă Gallagher. 

— Da, da. 

— Indiferent ce credeți, vrem să ne căsătorim. 

— incerci să mă convingi pe mine sau pe tine însuți? 

Maeve se duse la chiuvetă, să-și dea cu apă rece pe faţă. 

— O să vă căsătoriţi la biserică. 

— Da, bineînţeles. 

— Azi după-amiază o să discut cu părintele Flynn, să facem 
aranjamentele necesare. Dar ia, spune-mi. cum ai de gând 
să-ți câștigi existența? Doar la colegiu nu se dau salarii! 

— O să învăţ la seral și o să muncesc ziua. Ada ne-a oferit 
o cameră la pensiune. Cel puțin vom avea unde sta. Tempo- 
rar, bineînţeles. 

— Temporar! De câte ori n-am auzit vorba asta de la Joe al 
meu. Când ne-am mutat aici, urma să fie numai temporar. Joe 
visa să ajungă importator. Să aducă dantelă și lână din Irlan- 
da. Dar s-a ales praful de visul lui, așa cum se întâmplă de 
obicei. 

— O să fiu avocat, doamnă Gallagher. Nu este un vis. 

— Te privește. 

— O privește și pe Katie. 

— Nu-mi fac griji pentru ea, oftă Maeve. Este învățată cu 
munca grea. 

Matt se întunecă la față. 

— Vă înșelaţi dacă credeți că n-o s-o pot întreține. Și eu 
sunt în stare să muncesc din greu, nu fac nazuri. 

— Şi ce vrei? Să fii medaliat pentru asta? 

— Vreau să întelegi. O să am grijă de Katie. N-o să visez. 

— Vom vedea.Oamenii nu obţin întotdeauna ceea ce vor 
de la viață. Vom vedea cum o să ai grijă de ea când visele vor 
începe să se destrame. Planurile sunt tot una cu visele. Crezi 
că este ușor să te ridici peste condiţia ta, Matt McVey? Află că 
nu este. Cum pui un picior mai sus, se găseste cineva care să 
te doboare. Eşti prea tânăr să știi, dar ăsta-i adevărul. 

— O să mă descurc. 

— Vom vedea. 

— Cred în forțele mele, doamnă Gallagher. Și Katie crede. 

— Te iubește. Dar iubirea nu pune mâncare pe masă, nu 
achită întreținerea... 

Maeve oftă din nou. 

—Dar acum nu am încotro. 

— Sper că o să ne daţi binecuvântarea. 

— Binecuvântarea mea nu este de ajuns. 

— Voi face tot ce pot. 

— Ah, de câte ori n-am auzit vorbele astea! 

Matt clătină din cap. 

— Cum aș putea să vă conving? 

— Prin fapte. 

— Vă promit că veti fi încântată de faptele mele. 

— Până acum n-am fost. Uite ce este, Matt McVey, o să-i 
dau binecuvântarea lui Katie dacă nu te mai atingi de ea până 
în noaptea nunții. Nu vreau să fie bârfită. Doar știi ce cleveti- 
tori sunt oamenii din cartierul ăsta! 

— Nici o grijă. O să stau la prietenul meu, Ben Rossi. Am 
aranjat totul. Vă dau cuvântul meu. 

— Şi cât valorează cuvântul tău? 

— Sunteţi o femeie dură. 

— Se pare că nu am fost destul de dură. Altfel nu aș fi pier- 
dut-o pe Katie a mea. Nu au trecut decât două luni de când a 
împlinit cincisprezece ani și o pierd. 

— O să fiu un soţ bun, doamnă Gallagher. O s-o fac fericită. 

— Vom vedea. 


Mat: oftă ușurat când ieși din bloc. Inspiră adânc'aerul rece 
de toamnă și avu senzaţia că scăpase dintr-o închisoare. In- 
chisoarea, iui Meve Gallagher. Ce ferneie îngrozitoare! se 
gândi el, grăbind pasul. Era lângă colț, când se auzi strigat. Se 
întoarse zâmbind și întinse braţele spre Katie. 

— S-a aranjat totul, fetițo. 

— Ce a spus mama? îl întrebă ea, cu sufletul la gură. 

— Ne-a dat binecuvântarea. 

— Serios? Nu glumești? 

— După-amiază se duce să discute cu părintele Flynn. 

Fata sări într-un picior și îl luă de gât, râzând și plângând în 
același timp. 

— Ah, ce fericită sunt! Te iubesc atât de mult, Matt! 

— Şi eu te iubesc. Katie... se uită lumea la noi! 

— N-au decât să se uite cât vor! Voi fi doamna Matt McVey! 


9 


Katie și Matt s-au căsătorit în săptămâna de Crăciun. A 
fost o nuntă mică, la care a participat doar familia, prietenii și 
câţiva copii curioși din cartier, care chicoteau în biserica St. 
Brendan. Hugh a condus-o pe Katie la altar. Era o mireasă su- 
perbă, în rochia de dantelă a lui Maeve, cu un buchet de tran- 
dafiri roz în mână. 

Matt o privea vrăjit cum venea spre el ca într-un vis. Era atât 
de emoționat, încât i se umplură ochii de lacrimi. Ben îl apucă 
de cot. 

— Mulţumesc, prietene. 

— Noroc, prietene. 

Muzica se opri și părintele Flynn își drese glasul. 

— Dragii mei, începu el. 


O trăsură închiriată îi aștepta pe miri când ieșiră din biseri- 
că. Scuturându-se de boabele de orez și confeti, se așezară 
pe bancheta de pluș, în drum spre pânsiună. Invitaţii i-au ur- 
mat în altă trăsură, făcând cu mâna vecinilor ieșiți la cumpără- 
turi. 

— Este nunta nepotului meu! strigă Ada de câteva ori, bu- 
curoasă. 

Maeve stătea tăcută, lângă ea. 

Ada aranjase prânzul festiv, pentru că Maeve nu se ară- 
tase deloc interesată. Acum stătea în capul mesei impună- 
toare, acoperită cu pânzeturi fine, farfurii de porțelan și șerve- 
tele în formă de porumbei. Lumânări lungi, albe ardeau pe 
cămin și două coșuri cu flori împodobeau dulapul. Mâncarea 
era din belșug: șuncă rece în sos de prune, pui, mirodenii, pâi- 
ne cu stafide, șampanie, diñ care cei mai mulţi gustau pentru 
prima. oară în viaţa lor și un tort de nuntă împodobit cu tran- 
dafiri din zahăr. 

Darurile de nuntă erau înșirate maiestuos. Printre ele, era 
un servici de ceai de la familia Muldoon și un platou de la 
Rossi. Jack Snow, care era în convalescenţă la Boston, trimi- 

sese o față de masă din dantelă, iar Cornelius O'Day le dă- 
ruise o cană din argint. De la ceilalți primiseră tot felul de vase, 
ceainice și garnituri de pat. Hugh le dăduse un album pentru 
fotografii, iar Maeve o plapumă lucrată de mână. 

— Și eu am ceva pentru voi, zise Ada, conducând-o pe 
Katie în hol. Sper să-ţi placă. 

— Nu trebuia, ai făcut atâtea pentru noi! 

— Este ceva deosebit. 

— Știu ce este. Camera pe care ai aranjat-o pentru mine și 
Matt. De-abia aştept s-o văd. Am încercat să trag cu ochiul 
de câteva ori, zâmbi Katie, dar era mereu încuiată. 

— Exact. L-am pus pe domnul Cory să facă o yală nouă. Nu 
trebuie să se amestece nimeni în viața voastră. Primii ani de 
căsătorie nu sunt niciodată ușori, te rog să mă crezi. O să vă 
certati. lar oamenii sunt foarte curioși. Nu lăsaţi pe nimeni să 
intervină între voi. Închideti ușa și lămuriţi- vă. 

— N-o să avem de ce să ne certăm, Ada. 

— Toţi oamenii căsătoriți se mai ceartă din când în când. 
Nu este sfârșitul lumii. O ceartă prinde bine, ascultă-mă pe 
mine. Unele femei preferă să fie niște martire. Nu scot o vor- 
bă. Dar tu să nu fii așa. Dacă te deranjează ceva, nu te sfii să-i 
spui lui Matt. Dacă-ţi descarci inima, o să te simţi mai bine. 

— Mama spune că o femeie trebuie să-și asculte soțul. 

— Nu mi-a plăcut niciodată cuvântul ăsta. Cred că ar trebui 
scos din ceremonia religioasă. 

Ada râse, văzând figura uimită a fetei. 

— Sigur, asta nu înseamnă că trebuie să te ridici împotriva 
soțului tău, adăugă ea în grabă. Dar ai dreptul să-ţi spui pă- 
rerea. Nu-ţi încalci jurământul dacă îl contrazici. Și el o să te 
contrazică pe tine, nici o grijă. 

— Matt și cu mine avem aceleași păreri. 

— Da, acum. Să vedem peste un an. 

— O să fie la fel. 

Ada scoase cheia din buzunar. 

— Vei vedea că nu aveți aceleiași gusturi. De exemplu, ție îti 
plac camerele cochete, iar Matt preferă simplitatea. Am încer- 
cat s-o fac cochetă și simplă în același timp. Sper că a ieșit 
bine, zise ea, deschizând ușa. 

— Ah, Ada, este minunată! 

Katie se lumină la față când văzu camera mare, cu lambri- 
uri şi podeaua lustruită. Un pat mare, din alamă, cumpărat la 
mâna a doua era acoperit cu o pilotă nouă și o pătură moale, 
albastră. Lângă pat era o comodă cu oglindă dublă. Vizavi de 
pat văzu un birou din lemn de trandafir și un scaun asortat, 
cumpărat de asemenea de la un magazin de mâna a doua. 
Lângă cămin tronau două fotolii cu o măsuţă ovală între ele. 
Draperiile erau din bumbac crem și ciucurii lor se revărsau 
peste ghivecele cu flori. 

— Nu ştiu ce să spun. Cum as putea vreodată să-ţi multu- 
mesc? Este cea mai frumoasă cameră pe care am văzut-o 
vreodată în viața mea. 

— Va fi a ta. Nu se știe pentru cât timp. Vreau să fii fericită 
aici. Chiar îti place, Katie? Poţi s-o modifici cum vrei. Nu: mă 
supăr. 

— Este superbă, n-am de ce s-o modific. Matt a văzut-o? 

— Da, a ținut neapărat. Se temea să n-o umplu cu bibelouri 
și mileuri. Bineînțeles, el n-o să prea fie pe casă. O să mun- 
cească, o să se ducă la școală, așa că am pus lucruri care știu 
că-ţi plac: ghivecele cu flori, taburetele brodate. Era cât pe ce 
să cumpăr un balansoar. 

— Imi place, Ada. Nu-mi vine să cred că este a noastră. 

— Ah, nu trebuie să plângi în noaptea nunții. 

— Nu pot să mă abtin, zise Katie, ștergându- și lacrimile. 
Este atât de-minunată. Mi s-au împlinit visele. Îţi mulțumssc, 
Ada. Îţi mulțumesc că ne-ai dăruit un cămin. 

— Ti- am dat doar o cameră. Depinde de tine și de Matt s-o 
transformati într-un cămin. Sunteţi amândoi foarte tineri și 
tinerii trebuie să înveţe să fie răbdători. Numai așa vei putea 
depăsi momentele grele. Nu-ţi vine să crezi că vor fi și mo- 
mente grele, nu-i așa? O să fie, poate nu prea multe, dacă 
sunteți norocoși. 

— İti pare rău că Matt s-a căsătorit cu mine? 

— Ce întrebare mai e și asta! Nu-mi pare rău, dimpotrivă, 
sunt încântată. 

Ada zâmbi și o mângâie pe fată. 

— Erai o fetiță slăbănoagă si speriată când ai venit prima 
oară aici. Ți-era frică să nu faci vreo greșeală. Mi se părea că 
te temeai și de umbra ta. Și uită-te acum la tine. Eşti o femeie 

frumoasă. Nu am văzut niciodată o mireasă mai frumoasă ca 
tine. Până și părintele Flynn a observat și doar el a văzut mii 
de mirese! 

— Mă întreb dacă Matt a observat. 

— Nu este genul lingușitor, dar am remarcat cum te privea 
pierdut. Te iubește, Katie, să nu te îndoiești de asta. 

— Ar fi bine să nu se îndoiască, pentru că de aici înainte nu 
mai este cale de întoarcere, spuse Maeve, uitându-se poso- 
morâtă când la Katie, când la Ada. 

— Intră, Maeve. Poate vrei să vorbești cu fiica ta. Eu trebuie 
oricum să mă întorc la invitaţii noștri. Cum e punch-ul? L-am 
făcut după propria mea rețetă, dar data trecută a ieșit prea 
dulce. L-ai gustat? 

— Lui Sean și Francis le-a plăcut. 

— Mă bucur, zise Ada. 

Apoi puse cheia în mâna lui Katie. 

— Este a ta. Să fii fericită. 

— O să fiu, Ada. O să fim amândoi. 

Katie se apropie de cămin și pipăi fotoliile, măsuța ovală, 
tapițeria. 

— Oare visez, mamă? Mă tem că o să mă trezesc și o să 
văd că totul nu a fost decât un vis. 

— Ți-ar pare rău să fie așa? 

— Aș muri. l 

— Vorbești aiurea! Eşti visătoare, Katie. Dacă ar fi așa ușor 
să mori, străzile ar fi pline de cadavre. 

— Vreau să trăiesc veșnic. Chiar aici, în camera aceasta. 
Nu-i așa că este-superbă, mamă? 

— Da, este. N-aș fi putut să-ți dăruiesc niciodată ceva atât 
de frumos, dar soțul meu nu mi-a lăsat o pensiune. Adei îi dă 
mâna să fie generoasă. Eu trebuie să-mi cârpesc traiul de la 
o Zi la alta. 

— Te rog, mamă, așează-te. Aprind focul să discutăm puțin. 

— Nu pot să stau mult. Acasă mă așteaptă rufe de spălat. 
lar Sean și Francis au început să facă tărăboi în salon. 

Maeve își împreună mâinile în poală. 

— Acum ești femeie măritată. Te simţi altfel? 

— Mă simt într-al nouălea cer. Sunt fericită. 

— Da, se vede. Ai fost o mireasă frumoasă. Un trandafir ir- 
landez a spus doamna Muldoon și a avut dreptate. Nu plânge, 
Katie. Oare nu pot să-ţi fac un compliment de ziua nunții tale? 

— Nu mă aşteptam, mamă. 

Katie luă mâna lui Maeve și o duse la obraz. 

— Nu prea m-ai obișnuit cu complimentele. 

— Nici pe tine, nici pe altcineva. Doar nu vrei să stau toată 
ziua să mă gândesc la complimente. Sunt prea ocupată să 
văd cum o să fac rost de mâncare. Poate că tu n-o să ai grija 
asta. Sper să n-o ai. Nu este deloc plăcut să n-ai bani. 

— Știu, mamă, tocmai asta voiam să discutăm. O să lucrez 
în continuare aici. Adică o să fiu plătită. Şi o să-ţi dau jumătate 
din salariul meu. Doi dolari pe săptămână. Nu este prea mult, 
dar o să te ajute. Mi se pare cinstit. Trebuie să-i ajut pe Sean 
și Francis. ` 

Maeve încremenise în loc. li răspunse abia peste câteva 
minute, când își reveni. 

— Oare am auzit bine? Ce ai spus? 

— Am aranjat totul. O să-ţi dau jumătate din salariul meu. 
Am vrut să-ţi spun săptămâna trecută, când am discutat cu 
Matt. Dar m-am temut să nu iasă discuţii. 

Katie zâmbi și o luă din nou de mână. 

— Ştiam că azi n-o să te certi cu mine. Doar o dată este nun- 
ta mea! 

— Ada o să te plătească? După ce că te ţine pe gratis aici, 
o să-ţi dea și salariu? 

— Da, mamă. Ada spune că trebuie să fiu plătită dacă mun- 
cesc. Oricum m-aș plictisi să stau degeaba. Și avem nevoie 
de bani. Jumătate îți dau ţie și jumătate o să punem de-o 
parte. 

— Slavă Domnului! 

Maeve se rezemă de spătarul scaunului, clătinând din cap. 

— Este o minune! N-am dormit noptile, întrebându-mă cum 
o să mă descurc. Sean o să intre la școală la anul și Francis 
anul următor. Atunci voi putea să-mi iau un servici. Dar acum 
nu-mi rămâne decât să spă! rufe și dolarul lui Hugh din fie- 
care săptămână. Și nu-mi ajunge, te rog să mă crezi! 

— Nici o grijă, o să te ajut și eu. 

— Matt este de acord să muncești? o întrebă Maeve deo- 
dată. Mi-a împuiat capul, spunând că el va fi cel care o să 
aducă bani în casă. 

— O să aducă, mamă, cu timpul. Deocamdată însă trebuie 
să învețe. Așa că o să muncesc până termină școala. 

— Te lasă să- ti împarți salariul cu mine? Acum ești femeie 
măritată. Soțul tău trece înaintea mamei. 

-Tu și băieţii veti fi întotdeauna familia mea. Nici zece soți 
nu pot schimba asta! Credeai că o să-ţi întorc spatele după ce 
o să mă mărit? Nu aș face asta. Nu aș putea. 

— Matt n-o să se supere? 

— Bineînțeles că nu. 

Maeve o privi fix. 

— Spune-mi adevărul, Katie, nu te ascunde de mine. 

— Nu mă ascund. Matt a fost de acord. 

Katie nu consideră necesar să adauge că Matt nu fusese 
deloc încântat. Ezitase și se fâțâise prin bucătărie câteva 
clipe. Și, când acceptase în sfârșit, o făcuse fără prea mare 
entuziasm. 

— Nu-ţi fă griji, mamă. Nu ai de ce. Matt și cu mine am hotă- 
rât deja. 

—-Şi de ce ar vrea Matt să ne ajute? 

— Pentru că faci parte din familie. Gallagherii și McVey s-au 
înrudit acum. Nu te înțeleg deloc. Acum un minut spuneai că 
este o minune, păreai încântată, iar acum te-ai răzgândit. 

— Vreau să fiu sigură că n-o să ai discuţii cu Matt. Știu ce 
încăpățânată ești, Katie Gallagher. 

— Katie McVey. 

— Pentru mine ești Katie Gallagher. 

Maeve se ridică, făcu câţiva pași și apoi se întoarse. 

— Da, este adevărat, zise ea. Imi vine greu să te pierd. O 
să-ți dai seama cum este când vei avea și tu o fiică. Fetele sunt 
altfel decât băieții. Iti faci mai multe griji pentru ele. Și poate că 
le iubești mai mult. 

— Hugh a fost întotdeauna preferatul tău, mamă. 

— Nu am preferințe, îmi iubesc toti copiii la fel. 

Maeve o privi drept în.ochi. 

— Da, îi iubesc la fel, repetă ea, dar o să-ți spun un secret. 
Hugh seamănă cel mai mult cu mine. Tu ești ca tatăl tău, dar 

Hugh... e orgolios ca mine. Orgoliul este un păcat și plătesc 
pentru asta. Hugh n-o să ajungă niciodată polițist. Sper să 
aibă destul noroc să nu intre în pușcărie. Știu că mă așteap- 
tă mari necazuri cu el. Și numai eu sunt de vină, pentru că 
am avut ambiţii prea mari. 

— Hugh o să ajungă bine, mamă. 

— Ba nu, n-o să ajungă. Dar tu ai toate șansele și mă împac 
cu gândul ăsta. lti doresc toată fericirea din lume, Katie 
McVey. 


— S-a făcut târziu, Matt, zise Ada, sprjinindu-și picioarele 
obosite de un scaun de bucătărie. Nu te lăsa așteptat de 
mireasa ta. 

— Am vrut s-o las să se odihnească puţin. A fost o zi nebu- 
nească. 

— Toate nunțile sunt la fel. Așa trebuie să fie. Peste ani și ani 
o să-ți amintești cu plăcere și o să râzi. 

— Crezi? 

— Sunt sigură. O să-ţi amintești de toată agitația și emoțiile 
pe care le-ai avut. O să ai ce povesti nepoților de nunta /or. 

— Nepoţilor! se încruntă Matt. Mă faci să mă simt ca un om 
bătrân. De-abia m-am însurat. Ah, Doamne, nici nu-mi vine 
să cred! 

— Așa este la început. 

Ada îl studie atentă. 

— Toţi bărbaţii sunt la fel când se văd în faţa altarului. Simt 
că se sufocă. 

— Se pare că femeile nu au asemenea probleme. 

— Pentru o femeie, căsătoria este un lucru natural. Bărbaţii, 
în schimb, se obișnuiesc greu cu această idee. Cred că vor 
trebui să renunţe la libertatea lor. 

— Şi nu-i adevărat? 

— Depinde. Dacă ai fi avut de gând să-ți petreci viața um- 
blând după fuste, răspunsul este da. Asta aveai de gând? 

— Nu știu. Totul s-a întâmplat atât de repede! 

— Şi ești nervos. Dar, peste o săptămână vei vedea că n-ai 
de ce. Te asigur că n-o să te mai ascunzi aici, la bucătărie, cu 
mine. 

— Dar nu mă ascund. 

— Atunci, ce faci? Dacă te-ar fi așteptat o prietenă, n-ai fi 
zăbovit atât. Dar te așteaptă mireasa ta și ești nervos. 

Ada râse, răvășindu-i părul. 

— Nu ai de ce. O să-ţi placă să fii însurat. 

— Aș vrea să fie așa... Unde te duci? 

— M-am trezit de la cinci. Sunt obosită. Mă duc la culcare. 

— Mă lași singur? 

— Te las cu sotia ta. Noapte bună, Matt. 

— Noapte bună. 

Matt se simţea cu adevărat singur. Vru să-ți aprindă o ti- 
gară, dar renunță până la urmă. 

„Noaptea nunții!“ murmură el. 

Îl apucase furia și pe el și pe Katie, deși știa că nu avea nici 
o vină. 

— Doamne Dumnezule, m-am însurat! | 

Gândul acesta îl apăsa de mai mult timp. Incercase săptă- 
mâni în șir să accepte realitatea. Dar, spre, uimirea lui, nu reușise. 

— Katie! strigă el, intrând în camera întunecată: Unde ești? 

— Sunt aici, Matt. 

Fata apăru din umbră zâmbind. 

— Sunt aici. 

Matt își privi mireasa. Trupul ei apetisant, care se contura 
sub cămașă îi ațâță simțurile. Începură din nou să-i țiuie ure- 
chile, așa cum i se întâmpla de fiecare dată când se apropia 
de ea. 

— Katie, gemu el, sfâșiindu-i cămașa. 

Goliciunea ei îl înnebunea. Matt își lipi gura de sânii ei. 
Apoi se dezbrăcă și o luă în braţe. 

Matt și Katie erau cuprinși de pasiune. Fata tremura de 
plăcere. 

— Te iubesc, zise ea la nesfârșit, până când cuvintele ei se 
transformară în strigăte de pasiune. 

Dragostea lor era la fel de încinsă ca vâlvătaie focului din 
cămin. 

Duminica aduse prima ninsoare de iarnă, dar cei doi tineri 
proaspăt căsătoriți nici nu observară. Rămaseră în camera 
lor, cu perdelele trase și ușa încuiată. Dormiră, făcură dragos- 
te şi mâncară ce le lăsa Ada pe tavă, în hol. Nu prea vorbiră, 
pentru că pasiunea lor nu avea nevoie de cuvinte. 

Matt se trezi luni de dimineaţă în zori și se întinse fericit. 
Când deschise ochii, o văzu pe Katie aplecată asupra lui. 

— Bună dimineaţa, zise el, mângâind-o pe obraz. 

— Bună dimineaţa, dragul meu soț. 

— Ce? clipi el, uitându-se în jur, la camera nouă. 

Abia peste câteva clipe își dădu seama unde era. 

— Ah, da, oftă el, trântindu-se la loc pe pernă. M-am însu- 
rat. 

— Ai uitat? 

— Era cât pe ce... De ce te-ai îmbrăcat? 

— Trebuie să mă apuc de treabă. Dacă întârzii, o să mă 
privească toți cu subințeles și o să mă tachineze, râse Katie, 
clătinând din cap. Ştii cum sunt chiriașii Adei. Vreau să fie o zi 
obișnuită, ca oricare, chiar dacă nu este. Te iubesc, Matt 
McVey. 

— Și eu te iubesc. Vino în pat. 

— Mai târziu. 

Katie îl sărută pe buze. 

— O să mă găsești acasă, când o să te întorci de la muncă. 
O să te aștept. La noapte și în fiecare noapte, cât timp o să 
trăim. Iti promit. 

— Nu-i cam mult? 

— Sper să fie două sute de ani. Eu tot nu m-aș sătura oricum. 

Katie se ridică. li venea să danseze prin cameră. 

— Aș vrea să fie veșnic așa. 

— Eşti o romantică. 

— Sunt fericită. Atât de fericită încât îmi vine să explodez. 
Este cea mai minunată senzaţie, Matt. O simt aici, în inima 
mea. Ti se pare o prostie? De fapt, nu contează. Nu-mi pasă 
decât de tine! 

Katie întinse mâna și atinse verigheta subțire de aur. 

— Sunt doamna Matt McVey, zise ea, încântată. Aproape 
că nu-mi vine să cred. 

Matt era mirat de exuberanța fetei. O privea vrăijit și i se 
părea că nu arătase niciodată mai superb. În momentul ace- 
la își aminti de pasiunea ei și i se acceleră pulsul. 

— Vino în pat, zise el cu un glas răgușit. 

— Trebuie să mă duc la treabă, iar tu ai școală. 

— Ah, școala! gemu Matt, lovindu-se peste frunte. Dumne- 
zeule, m-ai vrăjit, ce mi-ai făcut? 

— Te iubesc. 

— Vino aici şi mai spune-mi o dată. Sau mai bine nu, stai 
unde ești. Am de scris o lucrare. Am tot amânat-o, dar azi tre- 
buie predată. Și n-o să reușesc dacă te apropii de mine. 

— Cărţile tale sunt pe birou, zâmbi Katie. Te las să scrii... 
Ştii, Matt, când făceam curat în cameră, am găsit un plic cu 
cinci dolari în el. Sunt ai tăi? 

— Sunt ai noștri. Este cadoul de nuntă al lui Ben: 

— Dar Ben ne-a dat deja un cadou. Platoul cu trandafirași. 
Doar ţi l-am arătat. 

— Era de la familia lui Ben. Banii sunt de la el personal. 

Katie se încruntă. 

— O să-i dai înapoi, nu-i așa? îl întrebă ea. Ben nu-și poa- 
te permite să dăruiască cinci dolari. Este o sumă foarte mare 
pentru el. 

— Și pentru mine e la fel, fetițo. Nu-mi permit să-i dau îna- 
poi. Am nevoie de fiecare dolar, mai ales acum. S-a cheltuit 
mult cu nunta, verigheta ta, florile, trăsurile. Vor mai fi și alte 
cheltuieli. 

— Ben este sărac. 

— Și eu, cum crezi că sunt? 

Matt se dădu jos din pat, își puse halatul și o privi fix pe 
Katie. 

— Dacă sunt atent cu banii, voi putea să-mi termin cel de-al 
doilea an de colegiu. La toamnă va trebui să mă înscriu la se- 
ral. Ziua o să muncesc la un șantier de cherestea, iar noaptea 
o să mă duc la școală. Dumnezeu știe când voi avea timp să 
învăţ. Mă așteaptă o viață grea, mai grea decât a lui Ben, in- 
diferent cât de sărac este. 

Katie era uimită de felul cum reacționase Matt. 

— Îmi pare rău, zise ea, sinceră. Nu am vrut să te supăr.. 

— Gândește-te, Katie. Banii nu cad din cer. Şi nici nu cresc 
în copaci. 

— Știu ce înseamnă să nu ai bani. De zece ani încoace este 
tot ce am auzit de la mama. 

— Mamata o s-o ducă bine. O să ia jumătate din salariul tău. 

— Doar am mai discutat despre asta, Matt. Știu că nu-ţi con- 
vine, dar credeam că ai înțeles. 

— Da, am înţeles, în schimb nu înțeleg atitudinea ta. Vrei 
să-i dau banii înapoi lui Ben! De cine îţi pasă mai mult? 

— Cum poți să pui asemenea întrebare? De tine, bineiînțe- 
ises. Te iubesc. 

Katie se așeză pe scaun și își acoperi fața cu mâinile. 

— Ah, Matt, n-au trecut nici două zile de când ne-am căsă- 
torit și ne certăm. Este numai vina mea. Imi pare rău. 

Matt își privi tânăra soţie înlăcrimată și-l cuprinse remușca- 
rea. 

— Nu este vina ta. 

Apoi, se duse la Katie și o luă în brațe, oftând. 

— Eu sunt de vină. Câteodată sunt imposibil. Mai ales când 
este vorba de bani. De fapt, și eu m-am gândit să refuz banii lui 
Ben. Ştiam că a făcut un sacrificiu, dar nu am putut. Acum fie- 
care dolar este preţios. Trebuie să fiu zgârcit. 

— Poţi să fii cum vrei. 

Katie își ridică privirile și, când îl văzu zâmbind, îi veni ini- 
ma la loc. 

— Tu ești omul pe care-l iubesc. 

— Sunt norocos. 

— Cât despre salariile mele... 

— Am mai discutat despre asta. O să-ți ajutăm familia cât 
de mult putem. Nu trebuia să mă plâng si nici să te reped. Mă 
ierti? 

— Eşti sigur că nu te deranjează? 

— Uneori spun prostii când îmi pierd cumpătul. Nu mă băga 
În seamă. 

— Nu vreau să ne certăm, Matt. 

— N-o să ne certăm, dar lasă problemele financiare în sea- 
ma mea. 

— Iti promit că așa o să fac. 

— Nu merită să ne certăm pentru bani, îi spuse Katie Adei 
într-o zi, în februarie. De fapt, i-am promis. 

— Bine, dar ai dreptul să ai și tu nişte bani de cheltuială. 
Muncești din greu, de dimineaţă și până seara. Oare Matt a 
devenit chiar atât de zgârcit? 

— Nu are rost să vorbim despre asta. 

— Ba are, pentru că nu este drept. 

Katie ajunsese la aceeași concluzie după două luni de că- 
sătorie, dar nu și-o exprimase. Refuzase să se certe cu Matt 
sau să-l contrazică. In fiecare sâmbătă când lua salariul punea 
jumătate în ceainicul galben din dormitor și jumătate în plicul 
pentru mama ei. In rest nu vedea nici un ban. Matt lua adesea 
bani din ceainic pentru cărţi, sau ca să meargă la bere cu Ben 
sâmbăta. Considera că este dreptul lui, iar Katie nu spunea 
nimic. 

— Matt are multe pe cap, Ada. Este ultimul trimestru, înainte 
să se mute la cursurile serale și nu-i convine deloc. 

— Bine, bine, dar cu tine cum rămâne? Dacă el are dreptul 
să meargă la cârciumă sâmbătă seara, poți și tu să-ţi cumperi 
pantofi noi. Aștia nu mai sunt de purtat, Katie. 

— Matt nu are nici o vină. Este prea ocupat să observe 
pantofii mei. 

— Atunci, fă în așa fel să observe! Doar nu ţi-ai pierdut gla- 
sul! 

— Nu vreau să-l supăr. Vine târziu de la muncă și... 

Katie se înroși la față și își feri privirile. 

— Nu spun că iubirea nu este importantă, dar mai trebuie să 
și discutaţi. Inainte spunea că Maeve te ţine în zdrenţe și 
acum face și el la fel. 

— Dar nu mă ţine în zdrenţe! protestă Katie, zâmbind. De 
Crăciun mi-a dat o curea şi o pereche de ciorapi. 

— Când îţi făcea curte, îţi dăruia bijuterii. 

— Acum nu-mi mai face curte. Căsătoria este altfel. 

Katie vorbea cu tristețe, pentru că își amintea de cadourile 
și plimbările frumoase pe care le făceau când erau prieteni. 
Acum însă se terminase cu darurile și plimbările romantice 
prin oraș. Nici nu mai ieșeau din cameră. 

— Școala lui Matt este pe primul loc, Ada. Nu vreau să-și ri- 
sipească banii pe prostii. 

— Atunci ce caută la cârciumă? Asta înseamnă să-și risi- 
pească banii pe prostii! Avem destulă bere, la ce-i trebuie să 
bea în altă parte? 

— Toţi bărbații se duc la cârciumă. 

— Şi dacă toti bărbații ar sări de pe acoperiș, ar trebui să 
sară și el? Nu este obligatoriu să se ducă la cârciumă, să risi- 
pească banii. În cazul lui. Matt, risipește banii tăi, pentru că ai 
lui sunt puși bine, la bancă. 

— Îi economisește ca să-și termine școala, să-și facă un vi- 
itor. ÎI înțeleg foarte bine. 

— Ba eu nu-l înțeleg deloc, zise Ada furioasă. Vrea să te sa- 
crifici. Asta nu este căsătorie. Ar trebui să se sacrifice și el! De 
exemplu, să se ducă mai puţin la cârciumă, ca să-ți cumpere 
pantofi. Dacă nu-i spui tu, o să discut eu cu el. 

— Nu, te rog să nu-i spui nimic. Știu că ai cele mai bune in- 
tenții, dar nu are rost să-i faci observații. 

— Matt mi-a ațâțat sângele meu 'de irlandeză și sfertul ger- 
man! Nu mai suport ce se petrece aici. Cred că Tim se răsu- 
cește în mormânt. 

-— Te rog, Ada. 

Katie alergă la ea. Se albise la față și-i tremura bărbia. 

— Nu este momentul potrivit. Va ieși scandal 

— Ce tot vorbești acolo? Katie, ești albă ca varul. Doar nu 
ti-e frică de Matt, pentru numele lui Dumnezeu! 

— Nu, nu, nu-i vorba de asta. Dar nu este momentul potrivit. 

— De ce? , 

— Trebuie să mă crezi, Ada. 

— De ce? 

Katie se întoarse. 

— Pentru că o'să am un copil, zise ea. 

— Un copil! Ce minunat! Este o veste extraordinară. 

Ada o strânse la piept. 

— Eşti sigură, nu-i așa? Ah, un copil! Cum te simți, Katie? 

— Mi-e rău în fiecare dimineaţă. Dar este normal. Imi amin- 
tesc cum se simțea mama când era gravidă cu Sean și Fran- 
cis. Sau doamna Muldoon. Dar după ce trec grețurile mă simt 
bine. După-amiaza mi-e atât de foame, încât aş mânca orice. 

— Bineînţeles, trebuie să te hrănești pentru doi. O să am 
grijă să mănânci ce trebuie. Multă carne, legume și fructe. Să 
nu exagerezi cu dulciurile, fiindcă te îngrași. Uită-te la mine. 

Ada râse, plesnindu-se peste coapse. 

— Și mult lapte. O să-i spun lăptarului să aducă încă un 
kilogram în plus. Un copil! Ah, ce fericită sunt! Felicitări, Katie! 

— Iti mulțumesc. 

— Dacă aș fi în locul tău, aș spune la toată lumea.Ești cam 
tăcută. Din cauza lui Matt, nu-i așa? Nu este încântat de copil. 

— Matt nu știe. Nu i-am spus încă. 

Katie se așeză pe scaun, cu mâinile în poală. 

— Sunt îngrijorată, recunoscu ea. Poate că nu este momen- 
tul potrivit pentru un copil. Cheltuielile o să-l împovăreze pe 
Matt. 

— Nu are atât de multe greutăţi în comparaţie cu alții din 
Bucătăria Iadului. Știu că își dorește copii. Spune mereu că 
vrea să fie bogat, ca să-și poată ajuta copiii. 

— Dar poate că nu vrea copii acum! Căsătoria i-a stricat 
toate planurile, Ada. Un copil o să i le distrugă de tot. Nu știu 
cum o să suporte vestea. Poate că n-o să se supere, dar nici 
n-o să fie prea bucuros. 

Adei îi pieri zâmbetul, pentru că vorbele fetei erau adevă- 
rate. 

— Lui Matt nu-i plac surprizele, dar o să se obișnuiască 
treptat. 

— Crezi? | 

— Matt intenționa să-și facă o familie. Sigur, s-a întâmplat 
mai repede decât se așteptase, dar ăsta nu-i sfârșitul lumii. E 
tânăr. Are toată viața înainte. Nu este o tragedie că-i va fi mai 
greu câţiva ani, la început. 

— Poate el așa o să creadă. 

— Nu contează ce crede el. Un copil este o binecuvântare. 
Ar trebui să țopăi de bucurie, nu să-ți faci griji. Sper că te bu- 
curi, nu? 

— Ah, da, zise Katie, punându-și mâna pe burtă. De-abia 
aștept. Totul ar fi perfect, dacă Matt... Nu știu cum o să reac- 
ționeze. 

— Nu-l mai proteja atât. 

— De ce crezi că îl protejez? 

— Te porți cu el de parcă ar fi stăpânul lumii. Este soțul tău, 
Katie. Sigur, trebuie să-l faci fericit, dar asta nu înseamnă să 
te spetești netezindu-i drumul în viață. Poate s-o facă și sin- 
gur. 

Katie lăsă capul în jos și își șterse o lacrimă. 

— Nu aș suporta dacă Matt nu ar vrea copilul. 

— Nici nu vreau să aud asemenea prostii, zise Ada hotă- 
râtă. 

— Sunt îngrijorată. 

— N-ai de ce. Îl cunosc pe Matt mai bine ca tine. Nu spun că 
este un sfânt. Are momente de răutate, este zgârcit, dar are 
suflet bun. Nu ar fi în stare să-ţi facă vreun rău. 

— Ştiu. 

— Atunci nu te mai îngrijora. 

Ada îi dădu o cârpă udă. 

— Șterge-te la ochi. Așa este mai bine. Dă-mi voie să-ţi 
spun ceva. Te străduiești prea mult să faci pe plac oamenilor 
pe care-i iubești. Mă refer la Maeve și Matt. Vrei să le iei po- 
vara pe umerii tăi. Dar se pot descurca și singuri. Nu sunt din 
zahăr. Mai degrabă din fier. Dacă s-ar prăbuși o clădire peste 
Maeve, s-ar ridica și ar merge mai departe. Matt este la fel. Pe 
ei doi nu-i oprește nimic. Acesta este adevărul. 

— Ai dreptate. 

— Poţi câștiga iubirea cuiva făcând fapte bune. Dar Maeve 
și Matt te iubesc oricum. Nu te teme. 

— Cred că mă tem, într-adevăr. Mama nu l-a mai iubit pe 
tata după ce au venit în America. Şi m-am temut întotdeauna 
că n-o să mă mai iubească nici pe mine. 

— Te înşeli. Maeve n-a încetat să-l iubească pe Joe. În 
schimb n-a reușit să-l mai înțeleagă. Erau într-o țară străină, 
fără bani, prieteni, viitor. Își făcea griji, dar Joe era un visător. 
Dacă-i spuneai că s-au scumpit cartofii, îţi povestea cum ai 
putea să te îmbogățești. Sunt două feluri de a trăi lângă un 
asemenea om. Să tipi la el până îl trezești sau să-l lași în 
pace. Maeve a preferat să-l lase în pace. A dus greul casei și 
căsătoria a avut de suferit. 

— Matt nu este tata. 

— Este bărbat și nu poate să-ţi ghicească gândurile. Sigur, 
nu este bine să-l cicălești, dar trebuie să discutati. Intr-o căsă- 

torie apar o mulțime de probleme, cum ar fi, de exemplu, o pe- 
reche de pantofi noi. Uneori, un copil. Așa că o să-i spun eu, 
dacă tu n-ai curajul. 

— Nu, Ada, o să discut eu cu el. 

— Când? 

— Cât de curând. 

— De ce nu azi? 

— Azi este sâmbătă. Matt o să vină acasă, o să se schimbe 
și o să plece cu Ben, iar eu mă duc la mama. Ştii. cum este 
sâmbăta. Îţi promit că o să- i spun mâine. 

— Căsătoria este atât de complicată! 

— Viaţa este complicată. Și uneori îţi joacă feste tare ne- 
plăcute! 


10 


— Mamă! o strigă Katie când intră în apartamentul familiei 
Gallagher. Mamă, ești... 

Dar se opri când îl văzu pe Sean de cinci ani, ghemuit 
lângă sobă, vânăt la faţă de frig, cu mâinile în buzunare. 

— lar ţi-ai uitat puloverul, îi spuse ea zâmbind și închise 
ușa. Unde l-ai lăsat, Sean? 

— In camera mea. 

— Du-te și adu-l. Aici este foarte frig. 

— Nu pot. Mama mi-a spus să stau aici. 

— De ce? 

— Pentru că Francis este bolnav. 

— E bolnav? se încruntă Katie. 

Apoi își scoase haina și i-o dădu băiețelului. 

— la și mănușile, Sean. Ce-i cu Francis? 

— Nu știu. Hugh s-a dus după doctor. 

— După doctor? repetă ea îngrijorată. 

Ştia că doctorii erau chemaţi în Bucătăria Iadului numai 
când toate leacurile băbești dăduseră greș. Erau o ultimă în- 
cercare disperată. 

— Eşti sigur că s-a dus după doctor? 

Sean încuviinţă din cap, cu tristețe. 

— Mama a spus că Francis este foarte bolnav. Crezi că o să 
moară, Katie? O să se ducă în Rai, ca tata? Raiul este depar- 
te, nu-i așa? Nu vreau să se ducă acolo. Spune-i să nu se ducă. 
O să-i spui? 

_ Katie îl privea neajutorată. Nu știa cum ar putea să-l aline. 
Inghiţi în sec, încercând să-și alunge frica. 

— Francis va fi bine. O să vină doctorul și o să-l facă bine. 
Copiii se mai îmbolnăvesc uneori. 

— Mama plângea. 

— Nu, i se umezesc ochii din cauza frigului. 

— Ba plângea, îţi spun eu. 

Katie îl luă în braţe. 

— Nu te agita, murmură ea, sărutându-i părul blond. Va fi 
totul bine. Stai aici și așteaptă doctorul. Eu mă duc să văd ce 
face Francis. Când mă întorc, îţi fac un ceai. 

Sean scoase din buzunar un săculeț cu bucățele de mar- 
mură. 

— Dă-i-l lui Francis, zise el. Sunt cele mai frumoase pe care 
le am. O să-i placă. 

— | le dau imediat. ` 

Katie ieși din bucătărie. Inainte să intre în camera fratilor ei, 
se opri și inspiră adânc. Ah, Doamne, ajută-i pe Francis, se rugă 
ea în gând. 

— Am venit, mamă, murmură ea, deschizând ușa. 

Maeve se uita tristă la Francis. Era trasă la față și își muș- 
case buzele până la sânge. 

— Tu ești, Katie? 

— Da, mamă. Cum se simte? 

— Foarte rău. Credeam că a răcit, ca de obicei. leri l-am ti- 
nut în casă. Dar noaptea l-au apucat frisoanele. Ardea tot. 

Maeve puse mâna pe fruntea băiețelului. 

— Şi acum are febră. L-am trimis pe Hugh după doctor, dar 
numai o minune îl poate salva. 

— Nu vorbi așa, mamă. 

— Așa este. Dacă mă amăgesc, nu-i ajută la nimic. Am stat 
toată noaptea lângă el și m-am rugat. Dar degeaba. Este din 
ce în ce mai rău. Am mai pierdut doi copii înainte să te nasti 
tu. Cunosc semnele. Ştiu... 

Se întrerupse și se uită lung la fiica ei. 

— Da, oftă ea. Au fost doi băieţi înaintea ta. Nu ţi-am spus 
niciodată. Ce rost avea? Nu ţi-aș fi spus nici acum, dar sunt 
atât de obosită, încât nu mai știu ce vorbesc. 

— Am mai avut doi frați, mamă? 

— Da, au murit de mici. A fost unul din motivele pentru care 
am plecat din Irlanda. Copiii mureau pe capete. Era atâta boa- 
lă și sărăcie... Oamenii spun că sunt o femeie dură. Da, sunt. 
Dar n-am fost întotdeauna așa. Suferințele m-au făcut dură. 
Suferințele pe care le-am întâlnit la tot pasul. 

Maeve înmuie un prosop în apă rece, îl stoarse și-l puse pe 
fruntea lui Francis. 

— O să înţelegi ce spun când o să ai copiii tăi și n-o să poti 
să le cumperi ce le trebuie. O să înţelegi când copilul tău o să 
fie bolnav pentru că n-o să ai cu ce încălzi soba. 

Katie își pipăi burta. 

— N-o să fie așa, mamă. O să le dau copiilor mei tot ce le 
trebuie. O să văd eu cum. Matt și cu mine... 

— Vorbește mai încet, Katie. || trezești pe Francis. N-a în- 
chis un ochi toată noaptea. Lasă-l să se odihnească. Somnul 
este mai bun ca un medicament, uneori. 

Katie se uită la fratele ei. Era roșu la față, acoperit cu pla- 
puma până la gât. Deși dormea, se vedea că era agitat, pen- 
tru că dădea tot timpul din picioare. 

— Încearcă să dea păturile la o parte, mamă, zise ea, înge- 
nunchind lângă pat. 

li văzu buzele uscate și umflate şi-i atinse obrazul încins. 

— Arde ca focul. 

— Da, la început îi era frig, iar acum arde. 

— Nu putem face nimic? Arde! 

— Știu că arde, nu este nevoie să-mi spui tu. Mă lupt cu 
febra de ore în șir. Am făcut tot ce am putut. Comprese, sare 
fierbinte, muștar. l-am dat ceai de cuișoare cu lingurița... Am 
încercat toate leacurile, dar este din ce în ce mai rău. 

Katie mângâie părul încâlcit al băiatului. 

— Bietul de el. De ce nu vine odată doctorul? Trebuia să-l 
chemi de ieri. 

— Uită-te în portofelul meu și o să găsești o monedă de 
zece cenți și patru penny. Spune-mi cum puteam să chem 
doctorul când nu aveam decât paisprezece centi? 

— Hugh are întotdeauna bani. 

— Hugh! pufni femeia disprețuitor. N-a fost acasă ieri. A ple- 
cat la școală de dimineaţă și de atunci nu l-am mai văzut până 
acum. De cum a intrat a început să-mi facă observații că Fran- 
cis s-a îmbolnăvit pentru că este frig în casă. Dar unde erati și 
tu și el când i s-a făcut rău micuțului? 

— |mi pare rău, mamă, n-am vrut să te învinuiesc, mamă. 

Katie băgă mâna în buzunar și scoase plicul. 

— Poftim cei doi dolari. Imi pare rău că nu este mai mult. O 
să discut cu Matt și... 

— Și ce? E și așa destul de cumsecade că te lasă să ne dai 
doi dolari pe săptămână. Are destule griji. 

— Sunt banii mei. Muncesc pentru ei. Pot să am și eu un 
cuvânt de spus. 

Maeve o privi aspru. 

— Ai început să vorbeşti ca Ada. Uneori are idei ciudate. 
Tim a suportat-o, dar să nu crezi că Matt este la fel. Mi-am 
dat seama de când a fost aici. El o să ia hotărâri în familia 
voastră, fără să țină cont de părerea ta. Ada poate să trăn- 
căne până n-o mai putea, pentru că n-o s-o bage în seamă. 
Până acum i-a cerut părerea vreodată, hai, spune! 

— Este... foarte ocupat. Nu avem timp de discuții. 

— Ada te sfătuiește probabil să-ți faci timp. Matt nu este 
genul care să asculte de o femeie și cu atât mai bine. Deși o 
să aibă multe probleme cu tine, pentru că ești încăpățânată, 
Katie. 

— Şi tu la fel. 

— Şi uite la ce mi-a folosit. 

Maeve înmuie din nou prosopul în apă rece și-l puse pe 
fruntea Înfierbântată a lui Francis. 

— Trăim ca niște animale într-o peșteră. lar bietul copil tre- 
buie să plătească. Nu are rost să mă invinuiești, pentru că mă 
învinuiesc singură. 

— O să vină doctorul și va fi totul bine. 

— Doctorul este aici, zise Hugh. 

Stătea în prag și le făcu semn spre bărbatul slab, cu mus- 
tată de lângă el. 

— Dr. Morton. Haide, doctore, fă-l bine pe Francis. 

Dr. Daniel Morton era o figură nouă pentru cei din Bucătă- 
ria ladului. Luase locul unchiului său cu câteva săptămâni în 
urmă. Era un tânăr calm, binecuvântat cu ceea ce unchiul său 
numea „intenții nobile“ și un talent deosebit de a pune diag- 
nosticul exact. Nu se îndoise niciodată de capacitatea sa pro- 
fesională dar acum, când se confrunta zilnic cu sărăcia, se în- 
treba, pe bună dreptate, dacă era de ajuns. 

— Doamna Gallagher? zise el, uitându-se când la Katie, când 
la Maeve. - 

— Eu sunt doamna Gallagher. Fiul meu, Francis este grav 
bolnav. Are febră. 

Dr. Morton se apropie de pat. 

— Dumneavoastră puteți rămâne, doamnă Gallagher, dar îi 
rog pe ceilalți să plece. 

— Haide, Katie, zise Hugh. Am adus pâine, brânză și go- 
goși. Vino să faci niște sandviciuri. Aici nu ești de nici un folos. 
In schimb, Sean moare de foame, adăugă el, văzând că nu 
avea de gând să se urnească din loc. 

— Da, am uitat de Sean. 

Katie se ridică și scoase din buzunar săculețul cu pietricele 
de marmură. 

— Sean mi-a spus să i-l dau lui Francis. 

— Mai târziu. Hai să ieșim de aici! 

Fata puse săculețul pe comodă, găsi puloverul lui Sean și-l 
luă. 

— Sunt în bucătărie, mamă. 

Oftând, îl urmă pe Hugh pe hol, aruncând o ultimă privire 
frăţiorului ei. 

— Sunt îngrijorată. Este foarte bolnav. 

— Numai mama este de vină. De ce a chemat doctorul abia 
azi? Se temea să n-o coste! 

— Vai, Hugh, ești foarte nedrept. Nu avea nici un ban. Dacă 
ai fi fost aici... chiar, unde ai fost, mama a spus că ai lipsit 
toată noaptea. 

— Am avut de rezolvat niște afaceri. 

— Afaceri! Dar nu ai decât paisprezece ani! Ce fel de afa- 
ceri ai tu, încât trebuie să lipsești toată noaptea? 

— Şi Matt lipsește noaptea. 

— Lucrează la grajduri. Doar nu vrei să spui că muncești 
noaptea undeva! 

— M-am săturat de muncă. Îmi. rup spatele cărând cărbuni 
iarna și gheață vara, pentru un amărât de dolar pe săptămâ- 
nă, cât îmi plătește Maggio. Salariul de sclavi și eu nu sunt 
sclav. 

— Nu mai lucrezi pentru domnul Maggio? 

— Nu, din vară. Mama nu știe. li dau un dolar pe săptămâ- 
nă, ca de obicei și este mulțumită. 

— Şi de unde vin banii? 

Hugh ridică din umeri. 

— Am grijă ca dolarul să ajungă în buzunarul mamei. Alt- 
ceva nu contează. Oricum, cui îi pasă? 

— Poate că.ofițerului Garrity! 

— Dracu' să-l ia pe Garrity. E un bleg care se ascunde după 
insignă! De fapt, ce este insigna asta? O bucată de tinichea! 
Dacă ar fi din aur, poate că... 

— Ah, ești îngrozitor! 

Katie îl dădu la o parte pe Hugh și intră în bucătărie. Sean 
stătea lângă sobă, învelit în haina ei. 

— Ti-am adus puloverul, Sean. Hai, îmbracă-l! O să-ţi pre- 
gătesc un sandvici bun. Ţi-e foame? Bineînţeles! Este aproa- 
pe șase. 

— Francis se simte mai bine? 

— Doctorul este la el. Nu te îngrijora. 

— Se simte mai bine? l-ai dat pietricelele? S-a bucurat? Ce 
a spus? 

— Pui prea multe întrebări, Sean. Mai întâi, dă-mi voie să 
pregătesc niște sandviciuri și ceai. Aici este îngrozitor de frig. 
Hugh, de ce nu cumperi cărbuni, dacă ești bogat? 

— Am cumpărat, zise băiatul zâmbind superior. Uite sacul 
lângă tine. L-am luat când am cumpărat de mâncare. Uneori 
îmi rămân bani. 

Ridică din umeri. 

— M-am oferit de atâtea ori s-o ajut pe mama, dar nu vrea. 
Spune că sunt banii diavolului. la doar dolarul, în fiecare săp- 
tămână, iar Sean și Francis mănâncă lături, într-o bucătărie 
înghețată. 

— Mama a refuzat să ia bani de la tine? 

— Spune că sunt banii diavolului. 

— Face cum crede mai bine. Probabil că are motivele ei. 

— Da, întotdeauna are. lar te grăbești întotdeauna s-o aprobi. 
Ca un papagal. 

— incerc să mă pun în locul ei. 

— Incerci să te pui în locul tuturor, să fii corectă, dar află că 
îți pierzi vremea. Viaţa este plină de nedreptăţi. Nu-ţi folosește 
la nimic să fii corect, bun. Eu unul prefer să fiu istet. 

— Ce faci tu nu este deloc istet. 

— De unde știi tu ce fac eu? 

— Nu știu exact, dar aud diverse zvonuri. Aud, de exemplu, 
de Excrocul de Gallagher și gasca lui. O să dai de necazuri. 

Hugh zâmbi dur. 

— Până atunci o să fie cărbune în sobă. Sau ar fi mai bine 
să înghețăm? Mama așa crede. Preferă să îngheţe decât să 
ardă în iad. Eu unul îmi asum riscul. 

— Ai grijă să nu ajungi în pușcărie, murmură Katie, trântind 
platoul pe masă. Hai, Hugh, fă și tu ceva util — aprinde focul. 
Și tu, Sean, vino să mănânci. 

— Francis nu mănâncă? 

— Nu poate acum. 

— Și când o să poată? 

Katie îl privi blând, îl luă de mână și-l duse la masă. 

— Uite ce sandviciuri delicoase. Brânză și gogoși, cum îţi 
place ție. Ştiu că ţi-e foame. Se aude cum îţi ghiorăie stoma- 
cul. Parcă ar fi câinele lui Ryan. 

— Nu-i adevărat, chicoti Sean. Câinele lui Ryan face ham. 

— Așa o să fac și eu dacă nu mănânci. Grăbește-te, până 
nu le termină Hugh pe toate. N-o să-ţi lase nimic, nu-i așa, 
Hugh? 

— Ascult-o, puștiule. Mănâncă acum, până nu mă așez eu 
la masă. 

Sean luă un sandvici și mușcă din el. 

—E bun. la și tu, Katie, altfel nu mai apuci. 

— Nici o grijă. Mi-e foame, de-abia aştept să mănânc. 

Dar Katie nu reuși să înghită nimic. Se gândea la Hugh și via- 
ta lui dezordonată, la Maeve și cei doi copii pe care-i pierduse, 
la Francis! Vedea dinaintea ochilor fața lui înroșită de febră. Își 
amintea cum dădea din picioare. Ajută- |, Doamne să se facă 
bine! 

Hugh stătea vizavi de ea, cu brațele încrucișate. Se uita prin 
cameră. Părea calm, dar când vorbi, simţi încordarea în glasul 
lui. 

— Doctorul stă de mult în cameră. Probabil că mama îl pi- 
sează la cap. 

— Nu cred. Este prea speriată. 

— Ea, speriată? Nu-mi vine să cred! 

Katie duse degetele la buze, făcând semn spre Sean. 

— N-ai decât să crezi ce vrei, Hugh. Am discutat cu mama 
și am văzut cum arată. 

— Da, este speriată pentru că va trebui să scoată niște bani. 

Katie nu avu timp să-i răspundă, pentru că, în clipa aceea, 
doctorul Morton intră în bucătărie. 

— Cum se simte Francis? se interesă ea, ridicându-se în 
picioare. 

Dr. Morton se duse în colțul bucătăriei și le făcu semn lui 
Hugh și Katie să se apropie. 

— Din păcate am vești proaste, zise el în șoaptă. Francis 
are scarlatină. Este epidemie în cartier. Unele cazuri sunt mai 
grave, altele mai ușoare. 

— Şi al lui Francis cum este? 

— Are febră mare și ăsta-i un semn prost. 

Dr. Morton îi privi fix pe amândoi. 

— Este mai bine să vă vorbesc deschis, zise el oftând. Deo- 
camdată nu este în pericol. Dar, dacă nu scade febra, are pu- 
ține șanse. 

— Nu puteți să-i daţi ceva împotriva febrei? 

— l-am lăsat mamei voastre niște medicamente. Nu știu 
dacă o să-i ajute la ceva. Scarlatina are multe complicații. lar 
Francis nu are decât patru ani. Cu cât copilul este mai mic, cu 
atât riscurile sunt mai mari. Imi pare rău. 

— Vreti să spuneţi că o să moară? 

— Sper să scadă febra, dar nu se știe, zise dr. Morton, mân- 
gâindu-și mustata roșiatică. Vom vedea cum evoluează boala. 
Nu putem trata decât simptomele, atâta tot. 

— inseamnă că nu ne ajutaţi cu nimic. Scutiţi-ne de discur- 
suri. V-am adus aici să-l vindecați pe Francis și n-aţi fost în 
stare. 

— Incetează, îl repezi Katie, văzând durerea şi neputinta 
din ochii doctorului. Crezi că nu vrea să ne ajute? Nu mai înră- 
utăți lucrurile! 

— Sunt deja înrăutățite. 

— Mă tem că fratele tău are dreptate, zise dr. Morton zâm- 
bind trist. Uneori doctorii nu sunt de nici un ajutor. Sunt atâtea 
lucruri pe care nu le știm. 

Se uită de jur împrejur, în bucătăria sărăcăcioasă și oftă 
din nou. Ă 

— Trebuie să-l examinez și pe celălalt frate. II cheamă Sean, 
nu? E posibil să se fi molipsit... 

— Ah, Doamne! exclamă Katie, luându-l de mână pe Hugh. 
Nu se poate să-i pierdem pe amândoi! 

— Nu vă îngrijoraţi. Este doar o precauție. Chiar dacă Sean 
s-ar fi molipsit, boala poate fi tratată mai uşor dacă este luată 
din pripă. 

Katie și Hugh se uitară unul la altul. 

— Vreti să-spuneți că Francis s-ar fi vindecat dacă l-ați fi 
consultat de ieri? îl întrebă Hugh. 

— Am spus doar că e mai ușor să învingi boala când o de- 
pistezi de la început. Dar, în cazul lui Francis, o zi sau două nu 
mai contau probabil. 

— Probabil? 

— In viaţă și-n medicină nu se pot oferi garanții, Hugh. Vreți 
să mi-l prezentaţi pe Sean? N-aș vrea să-l sperii. 

— Sean! îl strigă Katie, întânzând mâna. Vino să-l cunoști 
pe dr. Morton. Haide, n-o să te muște. Fii băiat cuminte. 

Se aplecă și-l mângâie pe obraz. 

— Salută-l pe dr. Morton, Sean. 

— Bună ziua. 

— Bună ziua, puștiule. Ai putea cumva să mă ajuţi? Am o 
cutie cu ciocolată și nu știu cui s-o dau. 

— Mie! Mie! 

Doctorul zâmbi și îi dădu cutia. 

— Ai putea să mă ajuţi cu încă ceva? zise el. Francis este 
bolnav și trebuie să văd dacă nu ești și tu. 

— Nu sunt. N-am nimic. 

— Hai să vedem! Vino cu mine în camera mamei tale, să te 
consult. Iti promit că n-o să te doară. 

— Haide, Sean, du-te cu dr. Morton. 

— N-o să mă doară? 

— Nici un pic. 

Doctorul îl luă în braţe. 

Hugh îi urmări din priviri și dădu cu piciorul în perete, furios. 

— O omor! Jur că o omor. li succesc gâtul! 

— De ce? Doar ai auzit ce-a spus doctorul. O zi sau două nu 
mai conta oricum. 

— A spus probabil 

— Oricum nu mai putem schimba nimic. Francis este bol- 
nav. Și n-o să se facă bine nici dacă ai ucide o sută de oa- 
meni. 

Katie se așeză oftând. 

— Ştiu ce simţi, Hugh, dar orice ar fi, mamei îi vine și mai 
greu. 

— Crezi că-i pasă? 

— İti imaginezi probabil că ești singurul căruia îi pasă, se în- 
furie Katie. Bine, n-ai decât să crezi ce vrei. Dar taci din gură. 
In casă este un iad. Te războiești tot timpul cu mama. Uneori 
îmi vine să urlu. Ce-i cu voi? Aţi înnebunit amândoi? 

Hugh se apropie de sora lui. 

— Nu plânge, zise el. N-am vrut să te supăr. 

— Ah, lasă-mă în pace. Nu înțeleg de ce oamenii nu se pot 
înțelege între ei! 

— Cu mama nu ai cum să te înţelegi. 

— Nici nu ai încercat... Lasă-mă în pace, Hugh. Sunt obosi- 
tă și mă doare capul. Lasă-mă în pace. 

— Imi pare rău, Katie. 

— Taci din gură. 

— Vrei un ceai? Apa este fierbinte. 

— Vreau pace, zise ea, ștergându-și lacrimile. Aș da orice 
pentru un minut de pace. 

Hugh rămase tăcut. Umplu o cană cu ceai și i-o dădu lui 
Katie. Pe urmă, se uită pe fereastră și începu să se fâţâie prin 
cameră, agitat. In cele din urmă se așeză și aruncă o monedă 
în aer. 

Sean apăru în bucătărie peste câteva clipe. 

— Sunt sănătos, zise el. Așa a spus doctorul. 

— Da, așa am spus, îl aprobă doctorul Morton. Nu aveţi de 
ce să vă îngrijorați. Sean nu are febră, nici erupții și nu este 
roșu în gât. Nu i-ar strica să se mai îngrașe puțin, dar în rest 
este bine. 

— Slavă Domnului! 

— Ar mai fi ceva. Nu este prudent să stea aici. Scarlatina 
este contagioasă. Nu aveți o rudă care l-ar putea adăposti? 
Sau poate în vecini? Nu vreau să Triscăm. 

Hugh se uită la Katie. 

— La pensiune ar sta cel mai bine. 

— Și eu m-am gândit la asta, dar trebuie să discut cu Ada. 
Și nu cred că lui Matt i-ar surâde ideea. 

— Atunci o să stea la familia Muldoon. Sean a stat de multe 
ori la ei. Problema este că au mulți copii și o să se teamă să 
nu-i molipsească. 

— Sean este sănătos. Dacă soții Muldoon sunt acasă mă 
duc să le explic situaţia, ca să nu-și facă griji. 

— Haide, Sean! O să mergem cu domnul doctor la Mul- 
dooni. Poate că o să stai la ei câteva zile. 

Hugh îl luă de mână pe fratele lui și-l duse spre ușă. 

— Iti place acolo, nu? Te distrezi cu micuțul Brian. 

Katie deschise ușa. 

— Vă mulțumim pentru ajutor, dr. Morton, zise ea. Cu Fran- 
cis cum rămâne? 

— O să-l consult mai târziu, pe seară. Poate o să-și revină 
puțin. Nu vă promit nimic, dar să sperăm. 

— Da, vă mulțumim. 

Katie se întoarse în camera lui Francis. Își trase un scaun 
lângă mama ei să-l vegheze. Tăceau, deși se luau de mână 
uneori, ca și când ar fi căutat să se încurajeze una pe alta. 
Trecură ore în șir, fără nici o ameliorare. Băiatul se zbătea în 
ghearele febrei. 


Era trecut de miezul nopții când Matt se întoarse la pensi- 
une. Nu era beat, dar nici treaz. Se vedea după zâmbetul lui 
strâmb și mersul împleticit. Katie îl privea din ușa camerei, 
clătinând din cap. 

— Te simți bine? îl întrebă ea, întinzându-i mâna. Ti-am fă- 
cut un ceai. 

— Ceai? zise el, luând-o în brațe și sărutând-o înfocat. Nu 
am nevoie de ceai. Doar știi ce vreau! 

Katie închise ușa. 

— Trebuie să discutăm. S-a îmbolnăvit Francis. Doctorul spu- 
ne că are scarlatină. 

Matt se trânti pe un scaun, își scoase pantofii și își întinse 
picioarele spre foc. 

— Urăsc cartierul ăsta împuţit, oftă el. Cum îmi iau diploma, 
plecăm de aici. 

— Ce tot vorbești? Nu ai auzit ce am spus? Francis este 
bolnav! 

— Am auzit. Are scarlatină. Este epidemie. Casele astea 
nenorocite colcăie de boală. Mă mir că n-am murit toți până 
acum. 

— Bea niște ceai. O să-ți limpezească minţile. 

— Sunt foarte limpezi. Îmi pare rău că s-a îmbolnăvit Fran- 
cis. Dar era de așteptat. Copiii din Bucătăria Iadului trăiesc în 
cea mai cruntă mizerie. Am discutat despre asta și la cârciu- 
mă, în noaptea asta. Sean cum se simte? 

— Este sănătos, dar doctorul spune că nu trebuie să stea în 
casă. L-am dus la familia Muldoon. 

Katie își frământa mâinile, fâțâindu-se în fața căminului. 

— Nu putem să-l lăsăm acolo mai mult de câteva zile, Matt. 
N-ar fi cinstit. Sean trebuie să stea cu familia lui. 

— Da, probabil că așa este. 

Fata se întoarse brusc. 

— Noi suntem familia lui Sean. Tu și cu mine. 

Matt nu înțelese de la început ce voia să spună. Când pri- 
cepu În sfârșit, se încruntă și sorbi din ceai. 

— Inţeleg ce vrei să insinuezi. Aș vrea să-l ajut, dar nu poa- 
te sta aici. Nu avem decât camera aceasta. Ne-am călca pe 
picioare. Şi trebuie să ținem cont și de Ada. E proprietară de 
pensiune, nu de grădiniță. 

— Ada este de acord să pună un pat în alcov. Nu ar deran- 
ja-o. l 

Matt nu avea curajul s-o privească în ochi. 

— Dar m-ar deranja pe mine, recunoscu el. Ştiu că nu-i fru- 
mos ce spun, dar gândește-te și la mine. Vin seara obosit și 
mă scol dimineaţă, să învăţ. Nu pot să pierd timpul, Katie. Se 
apropie examenele de sfârșit de an. 

— Dar la cârciumă ai timp să te duci. 

— Trebuie să mă relaxez, zise el, uimit de reproșul lui Katie. 
Muncesc din greu. 

— Nu ești singurul. Toți muncim. 

— Nu ai cum să mă înţelegi. 

Bineînțeles, Katie nu avea cum să înțeleagă că nu putea să 
suporte însurătoarea, decât dacă își trăia viața ca și când nu 
s-ar fi întâmplat nimic. Avea aceiași prieteni ca atunci când 
era burlac și mergeau împreună în aceleași cârciumi. Și, în 
adâncul sufletului, se gândea la Katie ca la o amantă, în nici 
un caz ca la o soție. 

— Femeile sunt mulțumite să stea acasă, zise el, încercând 
să se apere. Bărbaţii simt nevoia să iasă. Să se relaxeze în 
felul lor. 

— Nu-ţi cer să stai acasă, Matt. Ci doar să-l primești pe 
Sean pentru o scurtă perioadă. E băiat cuminte. N-o să-ţi facă 
necazuri. 

— Toţi copiii aduc necazuri. Pun tot timpul întrebări, n-au 
istâmpăr. Nu o să pot învăța. Imi pare rău, dar nu pot să-l pri- 
mesc acum. 

Katie se așeză. Se uita la foc, privind steluțele albastre și 
argintii. 

— Focul este atât de plăcut într-o noapte rece, zise ea. 
Dacă-l priveşti cu atentie, ai impresia că vezi diverse imagini. 

— Te rog să mă înţelegi, Katie. Dacă ar fi fost un caz de 
forță majoră, l-aș fi primit cu brațele deschise și pe él și pe 
toată familia ta. Dar nu este. Stă foarte bine la Muldooni. 
Oricum sunt ca o familie pentru el. 

— Nu mai insist, Matt. Am încheiat discuția. Am înțeles că 
examenele sunt mai importante. 

— Da, sunt... 

— Am înțeles. Nu are rost să mai discutăm. 

Matt puse cana jos și duse batista la frunte. 

— Nu-mi place să fiu personajul negativ, Katie. Tu și Ada ați 
fi gata să-l acceptaţi pe Sean. Dacă această poveste s-ar juca 
pe o scenă, m-ar huidui tot publicul, pe bună dreptate. Nu sunt 
mândru de mine. Dar trebuie să mă gândesc și la alte lucruri; 
iar Sean nu este în stradă. 

— Da, am înţeles. 

— Poate că mă crezi egoist, pentru că pun învăţătura pe 
primul plan. 

„Nu are nici o legătură cu învăţătura — se gândi Katie. O 
faci din comoditate." 

— Un bărbat are dreptul să aibă liniște în casa lui. Mai ales 
când casa este de fapt o cameră. 

— Tu te-ai sacrifica, dacă ai fi în locul meu? 

Nu avea rost să se sacrifice. Invățase să se sacrifice de 
când se născuse. Nu știa dacă era bine sau rău, dar știa că 
oamenii făceau sacrificii pentru cei pe care-i iubeau. 

— Sunt obosită, Matt. Vreau să stau aici, să privesc focul. 

— Mai bine te-ai culca. 

— Nu pot să dorm. Te-aș ţine treaz toată noaptea, zise 
Katie, așezându-se turcește. O să mă ghemuiesc aici. Poate 
o să ațipesc. 

— Eşti supărată. 

— Nu, nu sunt. 

— Uită-te la mine, Katie. Dacă nu te-aș cunoaște, aș crede 
că ești perversă și refuzi să te culci cu mine ca să obtii ceea 
ce vrei. Dar tu ești o fată nevinovată. Cartierul ăsta nenorocit 
nu ţi-a distrus încă inocenta. Dar o să ţi-o distrugă, nici o gri- 
jă și va fi mare păcat. 

— Ai băut prea mult. 

— Mă privește cât beau. Nu sunt un băiețel în pantaloni 
scurţi. Beau ce vreau și când vreau. 

Și, ca și când ar fi vrut să-i demonstreze că așa era, se 
ridică, deschise dulapul și scoase o sticlă cu lichior de mure. 

— Este un dar de nuntă de la un coleg de școală, zise el. 
Cred că a venit timpul să-l deschid. 

— Nu, Matt. O să-ţi fie rău mâine dimineaţă. O să te doară 
capul. 

— Nu-i nimic. Va fi o pedeapsă bine meritată pentru un tică- 
los. 


Katie se foi pe scaun când auzi o bătaie în ușă. Se ridică, 
se frecă la ochi și constată cu mirare că se făcuse dimineaţă. 

— Matt? îl strigă ea, încet. 

Dar soțul ei dormea în pat, cu sticla pe jumătate goală ală- 
turi de el. 

— Ah, Matt. 

Auzi încă o bătaie și mai insistentă. Katie se ridică în pi- 
cioare. 

— Vin imediat, Ada, zise ea,deschizând ușa. Ce s-a întâm- 
plat? 

— Unde este Matt? 

— Doarme. Ce este? 

— Dă-mi drumul înăuntru, Katie. Trebuie să vorbesc cu 
amândoi. 

Ada intră și se îndreptă direct spre pat, să-l scuture pe 
Matt. 

— Trezește-te! 

li trase perna și plapuma. 

— Trezește-te, Matt. 

— Ce dracu’... Ada, ce dracu’ cauţi aici? Vreau să dorm. 
Mă doare capul... 

— Nu-i nimic, o să-ţi treacă. Dă-te jos din pat, nu mai moţăi. 

— Bine, gemu Matt. Și acum, dacă tot m-ai trezi, poate îmi 
spui ce vrei. Nu văd ce putea fi atât de urgent! 

— Din păcate am vești rele. 

Katie își duse mâna la inimă. 

— Doamne, Franics. Ce-i cu el? 

— Imi pare rău. A murit azi-dimineaţă la cinci. | s-a oprit res- 
piraţia... îmi pare rău. 

Matt o luă pe Katie şi o așeză pe scaun. Îi mângâie obrajii 
cenușii, încercând s-o consoleze. Dar fata nu mai simtea ni- 
mic. 

— Mama este aici? o întrebă ea pe Ada. 

— Hugh mă aştepta afară când m-am întors de la biserică. 
Mi-a povestit ce s-a întâmplat. Acum s-a întors acasă, dar 
i-am spus că Matt și cu tine o să veniti imediat. O să vin și eu 
după ce servesc micul dejun. Familia trebuie să fie unită în 
asemenea momente. 

Ada se opri să-și șteargă ochii. Durerea zugrăvită pe fața 
lui Katie i se părea insuportabilă. 

— Va fi o zi lungă, zise ea oftând. Să bei niște ceai înainte 
să pleci. I| pregătesc imediat. 

— Nu mai este timp, spuse Katie, distrusă. Trebuie să mă 
grăbesc. Mama are nevoie de mine. 

— Este întotdeauna timp pentru ceai. Îl pregătesc până te 
îmbraci. N-o să-i fii de nici un ajutor lui Maeve sau celorlalti, 
dacă o să-ţi fie rău. Este groaznic, Katie, dar trebuie să ai gri- 
jă de tine. 

— Ada are dreptate, o susținu Matt, mângâind-o pe obraz. 
Ce mai contează câteva minute? 

— Sean ce face? Hugh a pomenit ceva de el? 

— Nu i-au spus încă. Cred că Maeve îl așteaptă pe părintele 
Flynn să-i explice. Ştie cum să discute cu copiii, chiar și lucruri 
neplăcute... 

Ada se duse la ușă. 

— Aduc imediat ceaiul. 

Când rămase singur cu soția lui, Matt se simți cuprins de 
remuşcări. 

— Îmi pare rău, Katie. Nu mi-am dat seama că era atât de 
grav. M-am purtat oribil... Ar fi trebuit să fiu alături de tine... 
Mă ierti? 

— Acum, nu mai contează. S-a terminat. 

— Imi pare rău. 

— Ştiu. 

Katie se ridică. Îi tremurau picioarele și se sprijini de scuan. 

— Francis era un băiețel nevinovat. Nu avea decât patru 
ani! strigă ea deodată. Este nedrept! O cruzime! 

Matt îi șterse lacrimile, surprins să constate că-i tremurau 
mâinile. 

— Era un băiețel atât de bun. 

— Odihnește-te, puțin, Katie. Eşti șocată... 

— Nu am nimic. Trebuie să ne grăbim. Gândește-te în ce 
stare este mama, singură în apartament. Tata a murit tot aco- 
lo și acum Francis. 

— Îl are pe Hugh. 

— Ah, Hugh! Are intenţii bune, dar nu se înțelege cu mama. 
Trebuie să ne grăbim, Matt. Vrei costumul albastru? Ți l-am 
călcat și am cusut nasturele la mânecă. 

Matt ezită. 

— Mă întrebam, zise el oftând, dacă nu aș putea veni peste 
o oră. Amo lucrare de terminat pentru școală. Trebuie predată 
luni dimineaţă. Într-o oră o termin și vin la mama ta. Pe urmă 
n-o să mai plec de lângă tine. 

— Nu vii cu mine acum? 

— Peste o oră. Ştii, lucrarea contează pentru examenul fi- 
nal. 

— Da, înțeleg. 

— Oricum o să vrei să discuţi între patru ochi cu mama ta. 
Îţi promit că o să termin într-o oră. O să mă grăbesc. 

Katie îl privea îndurerată și furioasă în același timp. 

— Nute grăbi din cauza mea, zise ea calmă. 

În timp ce în sinea ei își spunea: moartea bietului Francis 
nu înseamnă nimic pentru tine. Prețioasele tale examene sunt 
mult mai importante! 

— Nu te grăbi, repetă ea. O să ne descurcăm și singuri. 

— Dacă te superi... 

— Avem alte motive de supărare, Matt. Termină-ți lucrarea. 
M-ai prevenit de la început că școala este pe primul plan pen- 
tru tine. 

— Și ai fost de acord. 

— Da, am fost de acord, îl aprobă ea, deschizând dulapul. 
Și acum te-aş ruga să vezi dacă este gata ceaiul. Ada nu mă 
lasă să plec fără să mănânc ceva. 

Matt își puse halatul peste pijama. 

— Nu-ţi cer decât o singură oră, Katie, încearcă să înţelegi. 

— Te înțeleg, nici o grijă. 

Matt simți ironia din glasul ei. 

— Mă duc să-ți aduc ceaiul, spuse el, ridicând din umeri. 

— Mulţumesc. 

Matt ieși posomorât din cameră. Era furios și pe el și pe 
Katie, pentru că avea senzaţia că nu voia să-l înțeleagă. O 
oră nu era mare lucru, indiferent ce ar fi. 

— Tot în halat ești! exclamă Ada. Și miroși ca o berărie! Gră- 
bește-te, Matt. Aduc imediat ceaiul. Până atunci, spală-te și 
îmbracă-te. 

— Mă întâlnesc cu Katie acasă la mama ei. Mai întâi am de 
terminat o lucrare pentru școală. 

Ada se întoarse uimită. 

— Ce faci? Te întâlnești cu ea? 

— Exact. 

— Nu se poate. S-a întâmplat un eveniment tragic. Lasă lu- 
crările, Katie are nevoie de tine. _ 

Matt se așeză, sprijinindu-și capul în mâini. II durea îngro- 
zitor. 

— Şi cu mine cum rămâne? Nu am voie să-mi văd de tre- 
burile mele? 

— Slavă Domnului, că numai asta faci! Nu vrei să se risi- 
pească banii, dar tu îi risipești în fiecare sâmbătă seară la câf- 
ciumă. Dacă lucrarea asta ar fi fost atât de importantă, ar fi 
trebuit să stai acasă, s-o faci. Dar puţin ţi-a păsat. Te-ai dus la 
băutură, ca de obicei. Acum Katie are nevoie de tine. Nu poți 
să întorci spatele familiei. 

— Nu este familia mea. 

— Ba este. Prin căsătorie. 

— Nu-mi mai aminti. 

— Încetează cu văicărelile, îl repezi Ada. Ai o femeie fru- 
moasă care te îngrijește si îţi încălzește patul. lar tu ce faci 
pentru ea? 

— Ce pot. Nu am vrut să mă însor, Ada. M-am căsătorit din 
cauza lui Jack Snow... și a apendicitei lui afurisite. Dacă nu 
te-ai fi dus la Jack la spital în noaptea aceea... 

— Matt! strigă Ada pentru că o văzuse pe:Katie în prag. 
Matt n-a vrut să spună asta. | s-a urcat băutura la cap. A băut 
prea mult azi-noapte și e mahmur. Zi ceva, Matt! 

Matt își ridică încet privirile. Se albise la față. 

— Imi pare rău, Katie. N-am vrut să spun asta. Te iubesc, 
Katie, nu ţi-aș face nici un rău. Te iubesc. 

— Acum trebuie să plec la mama. 

— Dă-mi voie să-ți explic. Te rog. 

— N-ai ce să-mi explici, zise Katie. Tocmai ăsta este cel 
mai trist lucru. | 

II privea rece. li dispăruse tinerețea și inocenţa din ochii ei 
superbi. 

— Nu pleca. Nu... _ 

— Ai de gând să stai aici ca un prost? îl întrebă Ada. Im- 
bracă-te și du-te după ea. 

— Vreau să beau ceva. 

— Să bei? Ce-i cu tine, Matt? Crezi că o să găsești răspun- 
surile la problemele tale într-o sticlă cu băutură? Acolo le-ai 
căutat în ultima vreme, dar îţi pierzi timpul degeaba. N-o să 
găsești decât necazuri. Ascultă-mă ce îţi spun. 

— Cui pe cui se scoate, știi cum se spune, dă-mi măcar un 
păhărel. 

— N-o să primești nici măcar ceai până nu te speli și te îm- 
braci. Nu țin beţivani la ușa mea. 

Matt tresări, jignit de cuvintele Adei. 

— Cum poti să-mi vorbeşti așa? 

— Uită-te la tine. Ai ochii injectaţi, părul răvășit, ești neras și 
nu ești în stare să te bărbierești pentru că îţi tremură mâna. 
Ca să nu mai vorbim că miroși ca o crâciumă. Ce s-a întâm- 
plat cu băiatul care voia să cucerească lumea? 

— S-a însurat. 

Ada trânti ceainicul pe sobă, se duse la nepotul ei și-l trase 
de pe scaun. 

— Te rog să încetezi cu văicărelile, Mat McVey. Nu-ţi mai 
plânge de milă. Ce contează că a trebuit să-ți schimbi puțin 
planurile? S-a întâmplat și altora. Nu-i nici o tragedie. 

— Pentru mine este. 

— inseamnă că nu cunoști înțelesul cuvântului. Ce s-a în- 
tâmplat cu Francis este o tragedie. Du-te prin vecini și bate la 
câteva uși. O să vezi ce înseamnă adevărata suferință: frig, 
copii înfometați și bolnavi. Tu ești norocos. Ai un loc plăcut 
unde să stai și mâncare pe masă. |ţi vezi de școală şi ai o 
soție minunată. Cum îndrăznești să te plângi? 

— Imi pare rău, Ada. 

Matt privea în gol, frecându-și tâmplele. 

— Nu știu ce s-a întâmplat cu mine. 

— Eşti prea răsfăţat, asta s-a întâmplat. Eu sunt de vină, 
pentru că ţi-am ușurat prea mult viața. Dar de acum s-a termi- 
nat. Va trebui să-ți asumi toate responsabilitățile, ca un ade- 
vărat bărbat. O să te duci după Katie şi o s-o rogi să te ierte. 

— N-o să vrea să mă mai vadă. 

— Nu-i adevărat. Se simte jignită, pe bună dreptate. Dar o 
să îndrepți lucrurile dacă te străduiești. Trebuie să încerci. Ai 
auzit, Matt? 

Ada se așeză. Păru să ezite pentru o clipă, dar apoi îi spu- 
se: 

— Katie este gravidă, Matt. 

— Ce? 

— Katie o să aibă un copil. 

Matt se cutremură. Avea senzaţia că încăperea se umple 
de cețuri. 

— Un copil? repetă el, apucând-o de mână. 

— Da, la toamnă o să fii tată. 

— Ah, Doamne! 

— Uitaţi polita de asigurare a lui Francis, îi spuse Katie dom- 
nului McCarthy, cioclul. Mama a semnat-o. Vrea o înmormân- 
tare simplă. Cât mai simplă. 

— Crezi că pot să discut cu ea? 

— Nu, îmi pare rău. 

Katie se uită spre camera lui Francis. Ştia că Maeve stătea 
acolo, nemișcată. 

— Nu acum, oftă ea. Mama a lăsat toate aranjamentele în 
seama mea. 

— Da, înțeleg. 

Domnul McCarthy se uită la poliţă și citi suma: o sută de 
dolari. 

— Firma McCarthy poate să ofere două trăsuri şi un sicriu 
frumos cu mânere de nichel pentru șaptezeci și cinci de dolari. 
Asta-i înmormântarea mea de o sută de dolari. Nu-mi iese nici 
un penny profit. 

— Chiar așa? 

— Jur, zise McCarthy, ridicând mâna dreaptă în sus. 

— Șaptezeci și cinci de dolari. 

Katie își aminti că Maeve punea de-o parte bani de asigu- 
rare în fiecare săptămână. Câte cinci cenți pentru fiecare copil 
și zece pentru ea. Refuzase să discute despre banii aceștia, 
temându-se să nu atragă ghinionul asupra casei, dar banii 
acești aveau prioritate înaintea mâncării și cărbunilor pentru 
foc. 

— Nu vreau să mă tocmesc în asemenea momente, zise 
Katie acum. Totuși șaptezeci și cinci de dolari este o sumă 
mare și noi suntem săraci. 

— In prețul ăsta este inclusă slujba de înmormântare și o 
coroană de garoafe, adăugă domnul McCarthy în grabă. Este 
un preț cinsitit. 

— Bine. 

— Atunci ne-am înțeles? 

— Da. 

— N-o să-ţi pară rău. 

Domnul McCarthy luă polita. 

— Am mințit când am spus că nu-mi iese nici un profit. Dar 
este exact cât mi se cuvine. Așa este în afaceri. Dar tu ești o 
fată drăguță, Katie. Nu te-aș înșela pentru nimic în lume. 

— Serios? 

— Te-ai purtat frumos cu mine. Unora le place să se toc- 
mească. Face parte din ritual, dacă înţelegi ce vreau să spun. 
Dar tu nu te-ai tocmit. Faci parte din noua generație. Ar fi tre- 
buit să-mi dau seama. Imi cer scuze. 

— Nu este nevoie. _ 

— Francis va avea o înmormântare clasa întâi. Iti dau cu- 
vântul meu. Și din polita de asigurare îți rămân douăzeci și 
cinci de dolari. 

Domnul McCarthy băgă mâna în buzunar. 

— Preotul n-a sosit încă? 

— Părintele Flynn vine după slujba de ora opt. 

— Atunci o să mă întorc după nouă... pentru Francis. Am 
înțeles că n-o să fie nici un priveghi. 

— Mama l-a privegheat destul cât a fost bolnav. 

— Da, înțeleg. Biata femeie, a avut multe necazuri. 

Domnul McCarthy se uită blând la Katie. 

— Sunt sigur că ești o alinare pentru ea. Poate fi mânară de 
tine. Este greu să te ocupi de o înmormântare, dar te-ai des- 
curcat bine. 

— Mulţumesc. _ 

Domnul McCarthy se încheie la haină. |și luă pălăria, mă- 
nușile și se duse la ușă. 

— Mă întorc după nouă, repetă el. La revedere, Katie. 

— La revedere, domnule McCarthy. 

Katie luă de pe masă cei douăzeci și cinci de dolari și-i 
puse în portofelul lui Maeve. Pe urmă făcu ordine în bucătărie, 
spălă niște căni și puse apă la fiert pentru ceai. Trebuie să-mi 
găsesc ceva de făcut, se gândi ea, altfel innebunesc. 

Peste un sfert de oră, Matt se năpusti pe ușă palid la față, 
cu respiraţia tăiată. 

— Am venit, Katie. 

— Da, văd. Ce cauţi aici? 

— Am... vrut să fiu cu tine. M-am grăbit. Am alergat tot dru- 
mul. Trebuie să vorbim. Lasă ceainicul, te rog. Și stai jos, doar 
nu vrei să cazi din picioare! 

— Hai, spune. 

— N-am vrut să te jignesc. O să-ţi explic dacă vrei să mă as- 
culti puţin. | 

— N-am timp. Poţi să rămâi sau să te întorci la pensiune. Fă 
ce vrei. Dar nu am vreme de discuţii. Sunt ocupată. O să vină 
o mulțime de oameni. 

Apartamentul familiei Gallagher se umplu într-adevăr în 
acea duminică posomorâtă. Părintele Flynn sosi primul, ur- 
mat peste câteva clipe de domnul Muldoon. După Ada sosi 
domnul McCarthy și ajutorul lui. Pe la prânz, toți vecinii se pe- 
rindaseră prin apartament să-i spună condoleanţe lui Maeve, 
care nu scosese o vorbă. Ada scoase tăvile cu sandviciuri pe 
care le adusese de acasă și Katie servi ceaiul. Matt stătea 
într-un colț și fuma nervos, pentru că nu-l băga nimeni în sea- 
mă. 

Ultimul vecin plecă la ora șapte, după care Maeve se în- 
chise în camera ei. 

— S-a terminat, zise Matt oftând. 

— Cum să se termine? Mai este înmormântarea. 

— S-a terminat pe ziua de azi. Cred că acum ar fi bine să ne 
ducem acasă, Katie. Trebuie să te odihnești, ești epuizată. 

— Rămân aici. Poate că mama o să aibă nevoie de mine. 

— Te rog să lași vasele și să te uiţi la mine. Mama ta vrea 
să fie singură. N-a scos nici o vorbă. Și oricum îl are pe Hugh. 

— Cine știe dacă Hugh o să se întoarcă în noaptea asta. 
Cine poate spune ce are de gând? E mai bine să stau. Nu 
pentru mama, pentru Sean. 

— Este la familia Muldoon. 

— Vreau să fiu aproape de el. 

— De ce nu spui de fapt că vrei să fugi de mine! Asta este, 
nu? Nu vrei să stai cu mine. 

— Nu în seara asta. 

— Şi n-o să te răzgândești? 

— Nu. 

— Cred că nu mai este nimic de spus. 

— Nu. 

Francis Gallagher a fost îngropat la cimitirul Holy Name, 
nu departe de locul unde se odihnea tatăl lui. Era o dimineaţă 
ploioasă și pământul proaspăt săpat avea un miros proaspăt, 
dulceag, care-i amintea lui Katie de primăvară. Dar Francis 
nu o să mai vadă primăvara, se gândi ea, cu lacrimi în ochi. 

Katie nu plânsese în timpul slujbei. Îngenuncheată între 
Maeve și Hugh se uitase drept înainte, cu mâinile încleștate. 
Ada și Sean hohotiseră zgomotos, dar Katie nu scosese nici 
un sunet. Nici Maeve nu se clintise sub vălul ei. Hugh se ui- 
tase urât la Maeve, la părintele Flynn, la oricine îndrăznea să 
privească spre el. 

Acum Katie îl privea pe părintele Flynn care stropea cu 
aghiasmă cele patru colțuri ale sicriului lui Francis. Preotul 
spuse o rugăciune și apoi făcu semnul crucii. 

— Amin, murmură Katie. 

Văzu printre lacrimi cum era coborât sicriul în groapă. Cine- 
va Îi pusese un bulgăre de pământ în:mână. Nu pot, îşi spuse 
ea. Nu pot. Dar Maeve o împingea înainte, spre mormânt. Des- 
chise încet palma şi lăsă pământul să cadă. 

— Adio, Francis, murmură ea. Adio. 

Matt se duse acasă cu Katie și restul familiei în prima tră- 
sură. Incercă să-i înveselească, dar nu reuși să amuze pe ni- 
meni. După un timp renunţă și se făcu liniște. 

Acasă găsiră masa plină cu mâncare, pentru că în Bucătă- 
ria ladului se obișnuia ca vecinii să aducă de mâncare celor 
îndoliați. Primiseră de la fiecare după puterile lor: o prăjitură 
de la familia Muldoon, o cratiţă cu tocană de la soții Ryan, 
șase ouă fierte de la Kelley. Ada adusese șuncă și un borcan 
cu gem de prune, dr. Morton un coș mare cu fructe, domnul 
Ciark, băcanul, o jumătate de kilogram de ceai, de zahăr și 
trei lămâi. 

Sean se sperie când văzu atâta mâncare. 

— Mamă! strigă el, agățându-se de fustele lui Maeve. 

— Ce-i cu tine, Sean? Sper că nu eşti bolnav. 

Maeve îi puse mâna pe frunte și respiră ușurată văzând 
că nu ardea. 

— A fost o zi grea pentru tine. Nu ti-ar strica să dormi câte- 
va ore după-amiază. 

— Sunt prea mare să dorm după-amiaza. 

— Somnul o să-ți facă bine. Ţi-e foame? Vrei să mănânci 
ceva înainte să te bagi în pat? Uite câtă mâncare au lăsat 
vecinii cât am fost plecați. 

Maeve se uită la masa plină. 

— Doamna Muldoon ne-a adus o prăjitură, iar doamna Nolan 
biscuiţi de vanilie. 

— Vreau și eu biscuiţi, zise Sean, umplându-și mâinile. 

— Ajunge. După ce te trezești, o să mănânci pentru seară. 

— Il culc eu, mamă, se oferi Katie. Haide, Sean. Poţi să-ţi iei 
biscuiţii cu tine. 

— Nu, o vreau pe mama, nu pe tine. Tu m-ai minţit. Ai spus 
că Francis o să se facă bine. A spus o minciună. Francis era 
grav bolnav și trebuia să se ducă în Rai. Să plece departe. 
De ce nu mi-ai spus? 

— N-am știut. 

— Ai minţit. Minciuna este un păcat. 

— Ai grijă cum vorbeşti, Sean Gallagehr, îl repezi Maeve, 
luându-l în brațe. Este sora ta mai mare, nu ţi-e ruşine? Cere-i 
iertare. 

— Nu vreau. 

— Cere-ţi iertare, nu auzi? 

— Nu vreau. 

Maeve era uimită să-l audă vorbind atât de obraznic. Fu- 
sese întotdeauna un copil cuminte, ascultător. Și Hugh fuse- 
se la fel, își spuse ea. Pe urmă a început să mă sfideze la fie- 
care pas. lar Katie i-a urmat exemplul când s-a îndrăgostit de 
Matt. Dar Sean nu are decât cinci ani, pentru numele lui Dum- 
nezeu! Doar n-o să înceapă de acum! 

— Frumos exemplu i-ați dat fratelui vostru, zise ea, uitân- 
du-se când la Katie, când la Hugh. N-aţi găsit altceva să-l în- 
vățaţi decât să mă ia peste picior. Sper că sunteți mulțumiți, 
adăugă ea, luându-l în braţe pe Sean. 

— N-o băga în seamă, îi spuse Katie, după ce Maeve ieși 
din cameră. Este obosită. Nu mai știe ce vorbește. 

— Ba știe, dar este ultima oară, spuse Hugh și deschise du- 
lapul. 

Scoase un sac mare de hârtie și-l trânti pe jos. 

— E ultima oară, pe cuvântul meu. 

— Ce tot vorbești? 

— O să vezi. 

— Liniștește-te, Hugh. Toţi suntem nervoși. Dar nu rezol- 
văm nimic dacă ne certăm. 

— Mulţumesc pentru sfat, profesore. Dar n-am nevoie de 
povețele tale, zâmbi Hugh, încrucișându-și brațele peste piept. 
Probabil că ai dreptul să te amesteci, pentru că acum faci 
parte din familie, dar să știi că fac ce vreau. Nu-mi place să 
mă dădăcească nimeni, ai priceput? 

Matt se foi stânjenit sub privirile reci ale lui Hugh. | se fă- 
cuse frică, deși știa că nu este decât un copil. 

— Faci pe durul, dar să ştii că pe mine nu mă impresionezi. 

— Ei, Katie, soțul tău folosește întotdeauna'vorbe mari? M-a 
luat durerea de cap de când îl ascult. Glumeam, Matt, zise 
Hugh, făcându-i cu ochiul. De fapt, mă bucur că s-a măritat cu 
un tip deștept. Tipii din cartier sunt niște neisprăviți. 

— Ar trebui s-o iau drept compliment? 

— Da, așa ar trebui s-o iei. 

— Mulţumesc. 

Matt se abținu să-i mai spună ceva, pentru că Maeve se în- 
torsese în bucătărie. Îți scosese vălul și arăta ca o fantomă. 

— Așează-te, îi spuse el, trăgând un scaun. Cred că ești foar- 
te obosită. 

— Vrei să-ţi pregătesc ceva de mâncare, mamă? 

— O să-mi pregătesc singură cînd o să pot. Dar voi puteți să 
mâncaţi, nu vă sfiiți. Doar aveţi de unde alege. Ce-i cu sacul 
ăla lângă dulap? la-l de acolo să nu se împiedice cineva de-el. 

— Este al meu, zise Hugh. Mi-am pus hainele în el. 

— Hainele? 

— Da. Mă mut, mamă. Azi. Nu-ţi cer nimic, dar cred că am 
dreptul să-mi iau hainele. 

— Ce tot vorbeşti, Hugh Gallagher? Cum să te muţi? Eşti un 
copil. Și încă unui prost, dacă spui asemenea prostii! 

— Nu poți să mă oprești. 

— Nu mai spune! Poate o să vorbeşti pe alt ton după ce o 
să simţi cureaua pe spinare. 

— Nu, mamă. N-o să mai dai în mine. Mă mut. 

— Vorbeşte serios, mamă! strigă Katie. 

— O să vedem noi cât de serios. O să moară de foame pe 
străzi. De vorbit e ușor. Dar nu-ți cumperi de mâncare cu 
vorbe și nici nu plătești chiria. 

— N-o să mor de foame. Am unde să stau. Mi-am găsit un 
loc cu prietenii mei, zâmbi băiatul sfidător, văzând figura uimi- 
tă a mamei sale. 

— Minti, zise Maeve, deși știa foarte bine că spunea ade- 
vărul. Care prieteni? Golanii ăia? Diavolii cu care umbli? O să 
ajungă în pușcărie cu toții. Și tu la fel. O să ai într-adevăr unde 
să locuiești și o să primeşti doar pâine cu apă de mâncare. 

Hugh își băgă mâinile în buzunar, uitându-se fix la mama 


lui. 
— Nu ar fi prea mare diferență. Nici aici nu mănânc altceva. 
— Hugh! 
— |mi pare rău, Katie, dar m-a provocat și acum nu mai su- 
port. 


— Acum? Mă sfidezi de ani de zile, Hugh Gallagher. Am în- 
cercat să fac din tine un om cinstit. Am făcut tot ce am putut și 
uite răsplata! Mai bine mi-ai întige un cuțit în inimă, decât să 
faci aşa ceva. 

_ —Ar trebui mai întâi s-o găsesc. Unde îţi ţii inima, mamă? 
In răcitor? 

Maeve făcu un pas spre el și Matt sări între ei. 

— Incetați amândoi! Taci din gură, Hugh, ai spus prea 
multe! 

— Ti-am mai spus să nu te bagi. 

— Nu-mi pasă ce mi-ai spus. Taci! Stai jos, doamnă Gal- 
lagher. Haideţi să ne calmăm. Hugh n-o să plece nicăieri. 

— Cine spune asta? 

— Mai așteaptă puţin, Hugh. Ai doar paisprezece ani, pen- 
tru numele lui Dumnezeu! Ce-i atâta grabă? 

— Am planurile mele. 

— Pot să mai aştepte. 

— Dar eu nu pot. 

— Gândește-te bine. Nu este ușor de unul singur. Nici cei 
mari nu reușesc să-și câștige existența. Un băiat de vârsta ta 
nu are nici o șansă. Măcar așteaptă să-ți termini școala. Pe 
urmă o să poti pleca unde vrei. N-o să te oprească nimeni. 

— Frumos discurs, dar nu folosește la nimic. Doar ţi-am 
spus că am planurile mele. Katie mă înțelege. 

Toţi cei din cameră se întoarseră spre ea. Era palidă la față 
şi se uita la fratele ei. 

— Te-ai hotărât, nu-i așa? îl întrebă ea. 

— Da, m-am săturat să mă tot războiesc. 

— Să te războiești? se încruntă Matt. Cu cine? Ce tot 
vorbeşti? 

— Katie știe mai bine. 

— Ce tot spune, Katie? 

— Nu contează. S-a hotărât. 

Fata se aşeză în spatele scaunului lui Maeve. 

— Mă aşteptam demult la asta. De când a murit tata. Poa- 
te chiar mai dinainte. Știam că ar trebui să încerc să te opresc. 
Dar mi-am dat seama că nu ar avea nici un rost. 

— Lasă-l să plece, dacă asta vrea. O să-i fie de învățătură. 
Crede că lumea îl așteaptă cu brațele deschise. O să regrete 
amarnic. 

— Scutește-mă, mamă. 

— Și ce o să-i spun lui Sean? A pierdut deja un frate, zise 
Maeve, scoțându-și batista. Sau ai uitat de el? 

Lui Hugh îi pieri zâmbetul și lăsă ochii în jos. 

— Nu-i același lucru, îi răspunse el. Sean și Francis erau 
apropiaţi, ca doi gemeni, nu mai exagera. 

— Sunteţi frați. N-o să înțeleagă. _ 

— O să înțeleagă când va fi mare. Intre timp îi fac o favoare. 

Hugh se duse la ușă și trase cureaua din cui. 

— Pe asta o iau cu mine, zise el. O s-o arunc în râu, măcar 
atât să fac pentru Sean, dacă altceva nu pot. 

— Pe el nu l-am bătut niciodată. 

— Erai prea ocupată cu mine. 

— Nu te-am bătut pe nedrept, Hugh Gallagher. 

— Oricum nu mai contează acum. O să-ți las câte doi dolari 
în cutia poștală, în fiecare sâmbătă. Nu-mi pasă ce faci cu ei. 
N-ai decât să-i arzi, din partea mea. 

— Păstrează-ți banii. O să ai nevoie de ei. 

— N-o să am nevoie de nimic. 

Hugh îşi luă sacul, se uită de jur împrejur în bucătărie și 
apoi o fixă pe Katie. 

— O să ne mai vedem, îţi promit. Pe curând, Matt. Să ai gri- 
jă de sora mea. 

— Faci o mare greșeală, Hugh. Te rog să te mai gândești. 

— Nu te gândi la mine, ai grijă de Katie. N-aș vrea să aud că 
este nefericită, zise el, deschizând ușa. Pe curând, mamă, 
poate o să ne mai vedem. 

Maeve nu-i răspunse. Rămase nemișcată pe scaun. Nici 
Katie nu se urni din loc. 

— Hugh pleacă, mamă. 

— N-are decât! 

Fata alergă după el. 

— Ai grijă de tine, zise ea îmbrățișându-l. Nu uita că sunt la 
pensiune, dacă ai nevoie de ceva. Indiferent de ce... te 
iubesc, Hugh. Promite-mi că o să ai grijă de tine. 

Işi șterse lacrimile și se uită în ochii lui întunecați. 

— Nu vreau să ne luăm rămas bun. Nu pot. 

— Doar nu plec pe lună, râse băiatul. O să ne vedem, nu te 
îngrijora, Katie. Este cel mai bun lucru pe care l-am făcut vre- 
odată. Inclusiv pentru mama. Dacă aş rămâne aici, i-aș suci 
gâtul. Era cât pe ce s-o fac de câteva ori. 

— Fii atent! 

— Prefer să fiu istet, zise el, făcându-i cu ochiul. 

Rămase tăcut pentru o clipă și apoi plecă. 

Maeve se ridică, îl dădu la o parte pe Matt și se duse la 
fereastră. Rămase acolo tăcută, ca o statuie a durerii. Nici nu 
observă când Katie veni lângă ea, și nici când Matt îi puse 
mâna pe umeri. Se uita pe fereastră, rupându-și batista în bu- 
căți. 

— O să se întoarcă, mamă. 

— N-o să se întoarcă niciodată. Azi am pierdut doi fii. Dum- 
nezeu să mă ajute! 

— Stai jos, mamă. O să-ți fac un ceai. 

— Du-te acasă, cu soțul tău. Stai aici de sâmbătă. Este tim- 
pul să pleci. 

— Nu pot să te las singură, mamă. 

— De ce? Doar nu sunt copil! Du-te acasă, Katie. Locul tău 
este lăngă Matt. 

— Mamă... 

— Du-te acasă. Lasă-mă să-mi plâng fiii în liniște. 

Matt o luă de mână pe Katie și o trase de la fereastră. 

- Vrea să fie singură. Las-o în pace. Ne-am certat destul 
până acum. Hai acasă! 

— O să-ți revii, mamă? 

— Crezi că am încotro? 

— Vino, Katie, zise Matt. 

Luă mănușile și căciulile și își conduse soţia la ușă. 

— O să ne întoarcem mâine, doamnă Gallagher. Dacă aveti 
nevoie de ceva... 

— Lăsaţi-mă în pace. 

Matt deschise ușa, trăgând-o pe Katie în hol. 

— Ce mă tot grăbești atât? Eşti îngrijorat că o să întârzii la 
ore? Poţi să pleci, dacă astă vrei. Nu mă mai trage de braț. 

— Nu sunt îngrijorat pentru cursuri. Mă rog, nu numai pen- 
tru asta. Sunt îngrijorat mai mult pentru tine. Trebuie să te odih- 
nești. Cred că n-ai dormit de sâmbătă. 

— Nu fi prost. Bineînțeles că am dormit. 

— Pe apucate. O să te îmbolnăvești. 

— Și ce dacă? Ce-ţi pasă ție? 

— Katie! 

— Imi pare rău. N-ar fi trebuit să te reped. 

Se opri pe scări să-și şteargă ochii. Ar fi vrut atât de mult să 
se arunce în braţele lui Matt, dar îi intoarse spatele. Nu putea 
să uite cuvintele crude pe care le auzise din gura lui: n-am 
vrut să mă însor. Incercase din răsputeri, dar nu reusise să le 
uite. 

— Îmi pare rău, repetă ea. Cred că sunt obosită. 

— Trebuie să discutăm Katie. 

— Nu acum. 

— Dar când? 

— Nu știu. Acum nu pot gândi cu mintea limpede, Matt. 
S-au întâmplat atâtea! Imi vine să urlu, dar mă tem că nu m-as 
mai opri dacă aș începe. 

— Te înţeleg, ai trecut prin multe în ultima vreme, zise Matt 
răbdător. Te înțeleg. Hugh a fost picătura care a umplut paha- 
rul. Nu trebuia să plece. Aș fi vrut să-l pot convinge. O să-i fie 
greu singur. 

— Până acum nu-ţi păsa de Hugh. Te temi probabil că ma- 
ma va cădea în grija mea. 

— Cum poți să spui așa ceva? Dumnezeule, ai o părere 
atât de proastă despre mine? 

— Nu mai gândesc limpede. 

— Trebuie să lămurim lucrurile, Katie. Cât mai curând. 

Ajunseră la parter și ieșiră în ploaie. 

— Nu auzi! zise el, luând-o de mână. Ascultă-mă, Katie. Știu 
de copil. 

— Da, înțeleg. Ada n-ar fi trebuit să-ți spună. 

— De ce? Doar este și copilul meu! 

— Un copil pe care nu ţi-l dorești! strigă Katie, smulgându-se 
din strânsoarea lui. Dacă nu-ţi trebuie o nevastă, ce să mai 
spunem de un copil! 


Pe măsură ce trecea timpul, Katie și Matt se înstrăinau tot 
mai mult. Stăteau în aceeși cameră, același pat, dar se purtau 
ca niște străini. Vorbeau puțin și prudent, ocolind subiectele 
neplăcute. Nu se certau, de teamă să nu se producă o ruptură 
ireparabilă. Noaptea Katie dormea cu spatele la el şi Matt o 
lăsa în pace. 

Era o situație imposibilă și, spre sfârșitul lui martie, Matt 
încercă să schimbe lucrurile. Se gândi s-o recucerească pe 
Katie, oferindu-i mici cadouri romantice, cum ar fi buchete de 
flori, plimbări prin oraș sau în Central Park. O duse la specta- 
cole de vodevil și la dans, în Hammerstein's Victoria. Deși în 
sinea lui era revoltat că risipea prea mulți bani, era numai 
zâmbete. Părea același tânăr vesel și fermecător de altădată. 

Katie nu se lăsase amăgită de eforturile lui Matt, dar nici 
nu-l refuză. Nu voia să se certe, așa că își alungă îndoielile. |și 
vedeau de viața lor, ca până atunci. Erau atenţi și politcoşi 
unul cu altul. Erau din nou soț și soție, deși Katie știa că nu 
mai erau ca la început. Nu-l mai iubesc la fel, se gândi ea 
într-o noapte, când Matt o luă în brațe. Era o noapte pe care 
n-o s-o uite niciodată, pentru că pusese capăt viselor ei ado- 
lescentine. 

Katie începuse să cumpere lucruri pentru copi! din iunie; 
câteva scutece, cearșafuri mici și le ascunsese în dulap. 

— Ar trebui să fii încântată că ești gravidă, o certa adesea 
Ada. Dacă aș fi în locul tău, aș sări în sus de bucurie. 

Dar Katie nu era deloc bucuroasă. Când își pipăia burta 
umflată, își amintea de toate lucrurile pe care ar fi vrut să le 
ute — un soț care se însurase de nevoie, o căsătorie care 
mergea prost. 

Vara aduse o căldură sufocantă în Bucătăria ladului. Soa- 
rele dogorea ca focul. Uneori se ridicau aburi din caldarâm și 
oamenii se refugiau pe acoperișuri sau pe coridoare întu- 
necate, să ia o gură de aer. Copiii alergau după căruța cu 
gheaţă a domnului Maggio, în timp ce mamele stăteau pe 
trepte și iși făceau vânt cu ziare. Toţi cei din cartier suportau 
greu dogoarea soarelui și regretau adierile răcoroase ale Ir- 
landei. 

Katie nu suferise niciodată de căldură dar acum, când ajun- 
sese aproape în luna noua, simțea că nu mai poate. Transpi- 
ra zi și noapte, îi ardea gâtul, simțea că se sufocă și avea in- 
somnii. 

— Nu ţi-am spus să te odihnești? o întrebă Ada când o văzu 
în bucătărie. Ai cearcăne până la nas. Eşti epuizată. 

— E prea cald să dorm. 

— Și aici este prea cald. Până acum a ars soba. De-abia am 
închis-o. 

— Gătești azi? 

— Chiriașii mei trebuie să mănânce, zise Ada, ridicând din 
umeri. Doar n-o să le dau pui crud. Hai, stai jos, dacă vrei să 
stai. De ce nu te odihnești? 

— Nu pot să stau tot timpul în camera mea. Trebuie să fac 
ceva. Lasă-mă măcar să curăț legumele, să fac ceva folositor. 

— Faci un copil. 

— Încă nu l-am făcut. 

Ada o bătu pe burta ei enormă. 

— Dar nici nu mai ai mult. Mă bucur că am cumpărat lea- 
gănul. De-abia aştept să am un copil în casă. 

Ada puse pe masă o cană cu limonadă și două pahare. 

— Bea, zise ea. O să te simţi mai bine. 

— O să mă simt mai bine dacă o să am ceva de făcut. Te 
rog, Ada, nu sunt obișnuită să stau degeaba. 

— Profită cât mai ai ocazia. După ce o să nasti... 

— Profit deja de două luni. Ba chiar de trei, de când nu m-ai 
mai lăsat să spăl pe jos. O să înnebunesc, te rog să mă crezi. 

— Eşti nervoasă pentru că ţi-a venit timpul să naști. Așa se 
întâmplă. 

Ada își șterse fața asudată. 

— A doua zi după ce nasc, mă întorc la treabă. 

— O să vedem. Tu și Matt ați ales un nume pentru copil? Ai 
spus că o să discutaţi noaptea trecută. 

— A venit prea târziu. Era obosit. 

— Târziu? se încruntă Ada. Este a treia oară pe săptămâna 
asta. Pune piciorul în prag, Katie. In ultima vreme își revenise. 
Vezi că o ia din nou razna. 

— Știu. 

— Şi ce ai de gând? 

— Nu prea pot face mare lucru. 

Acesta era adevărul, de fapt. Katie se gândise bine și înce- 
puse să-l înțeleagă pe Matt. Ştia că n-o să se schimbe nicio- 
dată, că școala și meseria lui vor fi întotdeauna pe primul plan. 

— După ce Francis... după înmormântare, zise ea încet, nu 
ne mai înțelegeam deloc. A încercat să-mi fie pe plac. Cred că 
începuse să mă curteze din nou. Dar nu poate dura la nesfâr- 
ști. Ah, Ada, nu te încrunta. Matt nu și-a dorit o soție și un copil, 
dar se străduiește să facă față situației. 

— Mie nu mi se pare că se străduieste. 

— Pentru el este foarte mult cât face. 

Atitudinea lui Katie o deranja pe Ada. 

— Văd că o asculti pe Maeve și-l lași să-și facă de cap. 

— Mama stia că nu are cum să-l schimbe pe tata. La înce- 
put, credeam că o căsătorie rezolvă toate problemele, dar nu-i 
adevărat. 

— N-ar trebui să ai nici o problemă. N-a trecut nici un an de 
când te-ai căsătorit. 

— Știu că este puțin, dar am învățat multe lucruri. S-au în- 
tâmplat atâtea. Mai ales lui Matt! 

— Cum adică? Doar tu ești cea care o să nască, nu el! 

— Din cauza copilului Matt trebuie să lucreze la șantierul de 
cherestea și să facă școala la seral, în loc să fie în anul trei la 
City College. Este cumplit pentru el. Şi-a stricat toate planurile. 

Katie duse paharul la buze și-l goli însetată. 

— Așa că nu cred că am dreptul să mă plâng dacă vine 
târziu de la școală sau din altă parte. 

— Ba poți. 

— Mă lași să curăţ legumele? 

— Le-a curățat deja Veronica. 

— Sper că știe că o să încep din nou treaba după ce o să 
nasc. 

— E o fată bună. Înțelege. Nu te grăbi să te apuci de treabă. 
O să ai destulă bătaie de cap cu copilul. 

Ada se ridică. Strângea masa când auzi clopoțelul. 

— E cineva la ușă. Mă duc să văd. Sper să nu fie vreun chi- 
riaș. Nu mai avem locuri. Vin imediat! strigă ea când clopote- 
lul sună din nou. 

Katie scoase o batistă din mânecă și se șterse pe faţă. „Ce 
bună ar fi o ploaie“, se gândi ea. 

— Te caută cineva, Katie. 

— Pe mine? se miră ea. Ofițere Garrity! Ce s-a întâmplat? 

— Îmi pare rău că vă deranjez, doamnă McVey. Liniștiţi-vă, 
nu aveţi de ce să vă îngrijorați. 

— Ce este? Ce s-a întâmplat? 

Ofițerul își răsuci chipiul. în mână. 

— Adevărul este că încercăm să dăm de urma fratelui dum- 
neavoastră, Hugh. Nu vă alarmaţi, doamnă McVey. Vrem să-i 
punem câteva întrebări, atâta tot. 

— Ce fel de întrebări? 

— Noaptea trecută s-a dat o spargere la Magazia. Thomp- 
son. Paznicul a fost lovit în cap și s-a spart safe-ul. E mâna 
Golanilor. Suntem siguri. Dar poate au fost ajutaţi de băieții lui 
Hugh. 

— Băieții lui Hugh? 

— Da, are propria lui bandă. Sunt destul de mulți. 

Katie îl privi mirată. 

— Hugh este un băiat de paisprezee ani, cum să aibă pro- 
pria lui bandă? 

— Vă rog să mă scuzati, dar nu ar fi primul. Aici puștii încep 
devreme, acesta este adevărul. 

Ofițerul Garrity amuţi. Acum era un polițist cu experiență, 
deși nu se obișnuise încă să dea buzna în casele oamenilor 
ca să-i ia la întrebări sau să le comunice vești proaste. 

— N-am spus'că Hugh și băieţii lui-sunt părtași la spargere. 
Vrem doar să discutăm cu el. Ne-aţi putea ajuta? 

— Nu știu nimic. 

— Aţi putea să-mi spuneți unde l-aţi văzut ultima oară și 
unde locuiește acum? Am întors pe dos tot cartierul și tot 
n-am reușit să-l găsim. 

— Hugh nu mi-a dat niciodată adresa lui. Dacă vreau să dau 
de el, las un mesaj la Smitty's. 

Katie simţi o durere ascuțită și duse mâna la burtă. Dar își 
reveni imediat. 

— Nu știu nimic, n-am cum să te ajut. 

— Nu v-aș fi deranjat, doamnă McVey dacă n-ar fi atât de 
important. 

— Bineînţeles că este important, zise Ada, grăbindu-se s-o 
susţină pe Katie. Dar nu știe nimic. Nu poate să vă spună ce 
nu știe. Hugh a fost aici acum două săptămâni. De atunci nu 
l-am mai văzut. Dacă vrei, poți să controlezi, să vezi că nu-l 
ascundem. 

Ofițerul Garrity clătină din cap. 

— Nu, doamnă, vă cred pe cuvânt. Scuzaţi-mă pentru de- 
ranj. Acum trebuie să plec. Nu este nevoie să mă conduceţi. 

— Nu are rost să-ţi faci griji. Sunt sigură că n-ai nici un mo- 
tiv. 

— Eu nu sunt chiar atât de sigură. 

— Hugh este un băiat neastâmpărat, dar nu se ocupă de 
spargeri. Mai degrabă cu jocurile de noroc, din câte am auzit. 
Ce dacă are banda lui... ce s-a întâmplat? De ce te ţii cu 
mâna de burtă? 

— Mă doare, gemu Katie îndoindu-se de spate. Cred că tre- 
buie să nasc. 


12 


Katie se trezi din leșinul care ţinuse ore în sir. Auzi ploaia 
bătând în fereastră și bubuitul tunetului și se încruntă nedu- 
merită. Încercă să- și ridice capul, dar efortul îi răpi toată ener- 
gia și căzu la loc pe perne. 

— Doctore! strigă Ada. Vino repede. S-a trezit! 

Katie deschise ochii și văzu fața cea mare și radioasă a fe- 
meii. 

— Nu înțeleg... unde sunt? 

— În camera ta, în propriul tău pat. Nu te îngrijora. Efectul 
medicamentului o să treacă în curând și o să... 

— Care medicament? 

— Katie, ai un băiețel. Este atât de frumos! N-am mai văzut 
un copilaș ca el. Ai născut greu, biata de tine. A trebuit să-l 
chem pe doctorul Morton. Dar acum ești bine. 

— Un băiețel. 

Katie își amintea că Ada o dusese în camera ei, o așezase 
în pat. Își amintea durerea sfâșietoare, soaptele din jurul ei, 
oamenii care intrau și ieșeau din cameră, strigătele doctorului 
Morton, care încercau să-i acopere urletele. Și apoi cârpa urât 
mirositoare pe care i-o pusese doctorul la nas. 

— Am un băiat, Ada? 

— Doarme în leagăn. ŢIi-l aduc imediat. 

„Nu — se gândi Katie — nu-l vreau. Nu vreau să-i văd acum.“ 

— Nu, zise ea, întorcând capul. Nu acum. 

Ada era uimită de reacţia ei. Se uită la doctorul Morton și-i 
făcu semn să vină. 

— Katie, copilul tău este sănătos. Micuţ, dar sănătos. Nu ai 
de ce să-ţi faci griji. 

— Nu-mi fac griji. 

— Chiar nu vrei să-l vezi? Să-l ţii în brate? Bietul de el, are 
nevoie de mama lui. 

— Nu acum. Lasă-l să doarmă. 

Dr. Morton îşi pipăi mustata roșcată și o trase pe Ada de-o 
parie. 

— Uneori, după naștere, femeile au stări depresive. lar 
Katie este foarte tânără. Aproape un copil, oftă el. Poate nu 
era pregătită. Nu este ușor. 

___— Dumneata știi mai bine, că ești doctor. Poate ai dreptate. 
In orice caz, n-o mai recunosc! 

— Este primul ei copil. Las-o să se obișnuiască. Am obser- 
vat că n-a întrebat de soțul ei. Este vreo problemă? 

— S-ar putea să fie. L-ai văzut doar pe Matt! Era beat criță. 
L-am certat și eu și Maeve, dar pun pariu că s-a întors la câr- 
ciumă. 

— Nu mă mir, zâmbi dr. Morton. Mulţi taţi aleargă să se îm- 
bete de cum încep durerile. Rasa umană ar pieri dacă ar fi să 
nască bărbații. 

— Da, bărbaţii sunt cu plăcerea și femeile cu durerea. 

— Într- adevăr, așa este, o aprobă dr. Morton. 

Ada se uită la Katie. 

— Mă întreb dacă o să-și revină, zise ea. Era o fată atât de 
bună și iubitoare. Nu-mi vine să cred că își respinge copilul. 

— Nu ai de ce să te îngrijorezi. Copilul va trebui hrănit cât 
de curând și atunci n-o să-l mai refuze. 

Dr. Morton își scoase ceasul din buzunar. 

— Trebuie să plec. O să trec mâine. Nu cred că vor fi pro- 
bleme. Băiețelul este sănătos, chiar dacă e micut. 

— İti mulțumesc că ai venit. Sunt recunoscătoare. 

— Eu trebuie să-ți fiu recunoscător. După ce văd atâta tris- 
tete, copiii sunt o plăcere. Deși nu prea am ocazia să asist la 
nașteri. Oamenii cheamă moașa, nu pe mine. 

— Mă bucur că ai asistat la nașterea acestui copil. Nu are 
decât trei ore şi îl iubesc mai mult decât orice pe lume. 

— Noapte bună, Ada, nu este nevoie să mă conduci. 

— Noapte bună, doctore. Iti mulțumesc. 

Femeia se întoarse lângă Katie. Se uită la fața ei palidă și 
oftă. 

— Vrei să te ridici? o întrebă ea. Poate o să te simți mai 
bine. Dă-mi voie să te ajut. O să te îmbrac într-o cămașă cu- 
rată și o să-ţi pieptăn părul. 

— Nu este nevoie să mă cocoloșești, Ada. 

— Așa vreau. Este o ocazie deosebită. Și ai avut două zile 
grele. 

— Cum două? Nu este vineri? 

— E sâmbătă, Katie. Te-ai chinuit toată noaptea de vineri și 
azi până la prânz. Moașa a venit după-amiaza. Copilul era 
așezat invers și nu puteai să naști. Așa că l-am chemat pe dr. 
Morton. La sfârșit ţi-a dat un medicament să dormi. 

— Sâmbătă? Azi este sâmbătă? 

— Eşti somnoroasă și știu că ai dureri, dar până mâine o 
să-ţi revii. 

Ada puse pieptănul jos. 

— Așa, acum arăţi mai bine, nu-i așa? zâmbi ea. 

— Unde este Matt? 

— A fost aici, A plecat acum câteva minute. S-a dus să săr- 
bătorească nașterea fiului său. A fost și Maeve, cu prietena ta, 
Meg. Doctorul a venit de două ori, să se asigure că te-ai trezit 
cu bine. Nici o grijă, n-ai fost singură nici o clipă. 

— Matt a văzut copilul? 

— Bineînțeles. Era foarte fericit, Katie. Zâmbea cu gura până 
la urechi. 

— Așa face când este beat. 

— E adevărat că a băut, recunoscu Ada. Dar s-a bucurat de 
copil, aşa cum ar trebui să te bucuri și tu. Dacă te-ai uita la 
micut... 

— Nu... nu pot. 

— De ce? 

— Nu știu. Pur și simplu nu pot. 

Katie puse capul pe pernă. Nu este bine ce fac, se gândi 
ea. De ce nu pot să-mi iubesc copilul? De ce nu simt nimic? 
Ce se întâmplă cu mine? 

— lmi pare rău, Ada, zise ea, frângându-și degetele. Mi-e 
rușine de mine, dar... parcă aș fi amortit. 

— incerc să te înțeleg, deși nu prea reușesc. 

— Imi pare rău. 

Katie tresări când copilul începu să plângă. 

— Ce este? întrebă ea, aplecându-se spre leagănul de 
lemn. De ce plânge? 

— li este foame. 

Fata se trase înapoi îngrijorată. 

— Nu, Ada, zise ea clătinând din cap. Nu stiu să-l hrănesc. 
Nu știu ce să fac. 

— O'să știe el, din instinct. Nu te teme! 

Ada ridică micuțul din leagăn. 

— Scumpul meu, îl alintă ea. Vrei s-o cunoşti pe mama ta, 
nu-i așa? Uite-o! 

Katie îl luă în braţe. 

— Vai ce mic este! 

— Are două kilograme și jumătate, zise Ada. L-am cântărit 
pe cântarul de bucătărie. 

— Bietul de el. ` 

Katie se uită la fețișoara lui și zâmbi. li dădu la o parte pu- 
ful blond și când îi atinse mâna, o apucă de deget. 

— Uite, Ada! strigă ea. Este mic, dar puternic. Și atât de fru- 
mos! 

— Nu ţi-am spus eu! 

— Este un miracol! exclamă Katie, copleșită deodată de iu- 
bire. 

Era prima oară, după luni de zile când simţea că trăiește cu 
adevărat. Izbucni în lacrimi, dar știa că plângea de bucurie. 

— Am fost o proastă, zise ea râzând printre lacrimi. Dar îţi 
promit că o să mă recompensez. 

— Deocamdată ar trebui să-l hrânești. 

— Da, sigur, îi este foame. 

Katie își deschise cămașa și-l puse la piept. 

— Uită-te la el, Ada. Nu-i aşa că este o minune? 

— Da, este. Și are nevoie de un nume. 

— O să-l cheme Patrick. 

— In familia ta nu este nici un Patrick. 

— Nu-i nimic, o să fie el. Un nume deosebit pentru un copil 
deosebit! 

— Patrick este un nume frumos, dar n-ai vrea să discuti și 
cu Matt? 

Katie își dădu seama că uitase de soțul ei. 

— Pe fiul meu o să-l cheme Patrick, zise ea hotărâtă. 


— Încă un whisky, zise Matt, trântind o monedă de zece 
cenți pe tejgheaua cărciumii Emerald Isle. Acum pentru ce 
mai toastăm Ben, ia gândește-te! 

— Cred că am toastat destul pentru o singură noapte. Ar 
trebui să fii acasă, cu soția și copilul tău. 

— Asta era! O să toastăm pentru soția și copilul meu. Știam 
că mă pot baza pe tine, prietene. 

Matt se răsuci pe taburet. 

— Hei! strigă el celor din bar. Toastăm pentru soția și copilul 
meu. Am un fiu. A venit pe lume un nou McVey, amărâtul. 

— Haide, Matt, ai băut prea mult. Lasă-mă să te duc acasă. 

— Dar sunt acasă. Nu știai asta, Ben? Sunt acasă. 

Matt se uită de jur împrejur cu ochi încețoșaţi. Era un local 
drăgut, cu rumeguș pe podea, frapiere mari de alamă și un 
pian mic într-un colţ. La fel ca toate cârciumile din cartier, se 
deschidea la zece dimineaţa și se închidea când pleca ulti- 
mul client. Barmanul se uită la el și își dădu seama cine va fi 
acela în noaptea aceea. 

— Femeile au hotărât, Ben. Au hotărât că locul meu este 
aici. 

— Ce tot vorbeşti? 

— Ada și Maeve, vrăjitoarea aia. Păcat că n-ai auzit ce mi-ai 
spus. Maeve a zis că sunt un beţiv. Nu era sigură dacă o să 
sfârșesc în şant sau în iad. Poate și una și alta, râse el. lar 
Ada m-a făcut neisprăvit... Probabil că tot în șanț mă vede și 
ea. _ 

— Incetează, Matt. Nu mi se pare deloc amuzant. 

— Ba este foarte amuzant. Păcat însă că ţie îti lipsește sim- 
tul umorului. 

— İti plângi de milă, prietene. 

— Şi pe bună dreptate, nu crezi? Văd că n-ai nici un răs- 
puns. Normal. 

Matt ridică din umeri, uitându-se la paharul gol. 

— Săptămâna viitoare o să te duci la City College. Tu n-ai 
pe cap o soție și un copil, ce-ti pasă! 

— Aș schimba oricând locul cu tine. 

— Ha! 

— Zău, Matt, te rog să mă crezi. Nici nu ştii ce norocos ești! 

— Sigur, m-am născut sub o stea norocoasă. Soarta mi-a 
dat niște părinţi minunati, o minunată carieră de miner, m-a fă- 
cut să întrerup școala. Dacă mai am asemenea noroc, o să 
mă arunc în râu. 

— Nu ai întrerupt scoala. De ce tot spui asta? Ce contează 
dacă urmezi cursurile la zi sau la seral? 

— Contează, pentru că o să dureze la nesfârșit. O să îmbă- 
trânesc până o să termin. Și asta numai pentru că Jack Snow 
s-a găsit să facă o criză de apendicită în noaptea aceea. Poa- 
te ar fi mai bine să-l arunc pe Jack Snow în râu. 

— Hai acasă! 

— N-ai auzit? Sunt acasă. 

Ben oftă. Sorbi din bere și-i făcu semn barmanului să nu 
mai umple paharul lui Matt. 

— Nu are nici un rost. Aici nu poti să-ți rezolvi problemele. 

— În schimb, pot să uit de el. Aici nu trebuie să mă uit la 
Katie și ... să văd ce ticălos sunt. Ce, nu știau că sunt un tică- 
os? Nu- i nici un secret. Întreabă-le pe Ada, Maeve, vrăjitoarea 

. Katie. 

— Katie te iubește. 

— M-a iubit. Pe urmă nu m-a mai iubit un timp, dar am fă- 
cut-o să mă iubească din nou. Și acum... ah, la toți dracii! Mai 
vreau un whisky! strigă el, întânzând paharul. 

— lubirea nu se termină așa, deodată. 

— La noi s-a terminat. Katie și-a dat seama că sunt un tică- 
los egoist. Am făcut-o să uite, dar acum o să-și amintească. 

— Inseamnă că o iubești, dacă ţi-ai dat osteneala. 

— Nu mai.știu, Ben. Probabil că nu o iubesc de ajuns. Fe- 
meile vor să le dai toată viaţa. lar eu n-o iubesc atât încât să-i 
dau toată viața. Intelegi ce vreau să spun? 

— Nu. 

— O să înţelegi când o să te oblige cineva să te însori. 

— Asta-i prea de tot, zise Ben, furios. Katie nu te-a obligat 
să te însori. Ţi-ai făcut-o de unul singur. Erai atât de obișnuit 
să faci ce vrei, încât nu te-ai gândit niciodată la consecințe. 

— In noaptea aceea mă îmbătasem și eram singur În casă 
cu Katie. 

-— li făceai curte de mult. S-ar fi întâmplat oricum, mai de- 
vreme sau mai târziu. N-are rost să găsești scuze. Cel putin 
nu față de mine. Katie era o fată nev.novată, pe când tu erai 
un bărbat. Îi puseseși de mult gând rău. Tu ai întins cursa și ai 
căzut singur în ea. 

— Bine, bine, așa am făcut. Dar acum plătesc pentru asta. 

— Dacă te porți așa, eu cred că sotia ta este cea care plă- 
teste. 

— Mulţumesc. 

— Ah, Matt, Katie vrea să fie nevastă, nu pedeapsa ta. 

— Este și una și alta. 

Nu era prima oară când purtau această conversaţie. Ascul- 
tase de multe ori văicărelile lui Matt, pentru că era prietenul lui 
şi dorea sincer să-l ajute. Dar acum se întreba dacă era posi- 
bil, într-adevăr. 

— Te-ai întristat, îi spuse Matt, bătându-l pe spate. Bea ceva 
să te înveselești. 

— Am băut destul. Și tu la fel. E timpul să te duci acasă. 

— Ar trebui să faci cum îţi spune, Matt. 

— Ce? 

Matt se întoarse să se uite în jur. 

— Cine a zis asta? Ah, ia te uită, minunatul meu cumnat! Ce 
cauţi aici, Hugh? Copiii n-au voie să intre. 

— Am auzit că sora mea a născut. 

— Da, un băiat. 

— Am aflat. 

Hugh scoase un plic din buzunar. 

— E pentru Katie. Ai grijă să-l primească. 

— De ce nu i-l dai tu, ca să fii mai sigur? 

— Nu pot. Poliția supraveghează casa. 

— De ce? se încruntă Matt. Ce treabă are poliția cu pensiu- 
nea? Sau te caută de fapt pe tine? Asta vrei să spui? Ce au cu 
un copil? | 

Dar Hugh nu avu timp să-i răspundă, pentru că îl văzu pe 
ofiterul Garrity făcându-și loc prin mulțime. Băiatul își încru- 
cișă braţele peste piept, resemnat. 

— Bună, Garrity. Pe mine mă cauţi? zise el zâmbind ironic. 

— Da, ne-ai dat multă bătaie de cap până te-am găsit. Vino 
cu mine, băiete. Trebuie să-ţi pun câteva întrebări. 

— Ce vrei cu el? sări Matt. E un copil. Ce a făcut? 

— E treaba poliţiei, domnule. 

— Am dreptul să știu. Este cumnatul meu. 

— Imi pare rău, domnule, este treaba poliţiei. Vino, Hugh. 
Nu încerca să fugi. Am pus câte un om de pază și la ușa prin- 
cipală și la cea din spate. Vino în liniște și lasă-i pe oamenii 
ăștia să se bucure de această noapte de sâmbătă. 

— Și eu nu am dreptul să mă bucur de ea, Garrity? 

— Doar știi foarte bine răspunsul, băiete. 

Matt se uită spre ușă, se gândi câteva clipe și apoi ridică 
din umeri, indiferent. 

— Pe curând, Matt. 

— Ce dracu' se întâmplă? Hugh? Hugh? 

Matt sări de pe scaun și vru să se ia după ei, dar Ben îl 
opri. 

— Dă-mi drumul. Trebuie să aflu despre ce este vorba. 

— Nu te băga. Nu poți face nimic. Poliția vrea să-l ia la în- 
trebări În legătură cu spargerea de la magazia lui Thompson. 
N-ai aflat, Matt? Se vorbește în tot cartierul. 

Matt începea Încet, încet să se trezească. Se frecă la ochi 
și se uită la Hugh care era escortat de polițist. Nu era singurul 
care asista la această scenă. Se făcuse liniște în cârciumă. 
Toţi se zgâiau la ofițerul Garrity și prizonierul lui. 

— Nu prea ai mulţi prieteni pe aici, zise Hugh. Uită-te în ju- 
rul tău. 

— Am mai mulţi decât crezi, băiete. lar afară sunt și mai 
mulți. Nu trebuie decât să fluier și apar toți. 

— Zău? la să vedem. 

Hugh se răsuci brusc și-i trase un pumn în bărbie. 

— O să iasă cu bătaie! strigă cineva și chiar aşa se întâm- 
plă. 
Oamenii se împărțiră în două tabere. Jumătate ţineau cu 
polițistul și restul cu Hugh. Nu toţi locuitorii cartierului gândeau 
la fel. Unii îi idolatrizau pe polițiști, iar alţii îi disprețuiau. Cei din 
a doua categorie se gândeau la Irlanda, unde legea era folo- 
sită de stăpânii englezi pentru a-i oprima pe irlandezi. Și erau 
revoltați că un irlandez aresta alt irlandez, aşa că țineau cu 
Hugh, deși nu-l admirau nici pe el, nici banda lui de golani. 

Dar băiatul era prea ocupat să observe ce se petrecea în 
jurul său. Cără pumni în capul ofițerului, până îl înghesui la 
perete. 

— Iti ajunge? zbieră el peste strigătele mulţimii. Bine, cum 
dorești. 

Ofițerul Garrity era scăldat în sudoare. li curgea sânge din 
nas, gură și pumni. | se înmuiaseră picioarele, dar nu căzuse 
încă. Cu ultimele puteri reuși să ia bastonul și-l lovi pe Hugh în 
cap. Băiatul se clătină și se prăbuși pe podea, inconștient. 

— Dă-mi drumul, fir-ar să fie, zbieră Matt, pentru că Ben îl 
imobilizase. Dă-i drumul, nu auzi? 

— Nici gând! Poate că tie nu-ți pasă dacă ajungi în închi- 
soare, dar lui Katie o să-i pese. Nu ai de ce să te bagi. 

— Dă-mi drumul, Ben, nu auzi? 

— Nu vreau. 

Matt începu să se zbată și mai tare când se năpustiră înă- 
untru vreo șase polițiști fluierând și agitându-și bastoanele. 

— O să-l omoare, Ben, dă-mi drumul. 

— N-o să păţească nimic, potolește-te. S-a terminat totul. 

Matt se uita la polițiștii care restabiliseră ordinea în uralele 
unora și huiduielile celorlalți. Puseseră cătușe celor care se 
încăieraseră și-i scoseseră în stradă. Pentru Hugh aduseseră 
o targă. Nu trecuseră nici cinci minute de când începuse lup- 
ta și se și terminase. 

Cârciuma era întoarsă pe dos, plină de cioburi și mese răs- 
turnate. Oglinda de deasupra barului și globurile becurilor se 
făcuseră țăndări. Ben se uită în jur clătinând din cap. 

— Ce au câștigat, în afară de faptul că au distrus cârciu- 
ma? zise el. 

— E vorba de principiul în sine, îi răspunse Matt, îndoindu-și 
încheieturile amorțite după ce îl imobilizase Ben. N-ai cum să 
înţelegi. 

— Chiar că nu înțeleg. 

— Politistii trebuie să știe că noi, irlandezii nu suntem niște 
lași. Ne place să luptăm ca niște bărbați adevăraţi. 

— Haide, Matt, vorbeşti de parcă ar fi o datorie nobilă. 

— Intr-un fel este. N-ai cum să înţelegi pentru că nu ești ir- 
landez. 

— Crezi că pentru italieni este mai ușor? Toţi spun că sun- 
tem nişte ucigași și mafioți. Nu doar irlandezii au probleme. 

— Dar voi nu aveți polițiști italieni care să vă aresteze. 

— Și ce ai vrea? Să închidă ochii? Ce fel de avocat o să fii 
dacă nu respecti legea? 

— Legea și polițiștii nu sunt neapărat unul și același lucru. 
Și, în afară de asta, n-am nici un respect față de lege. Trebu- 
ie doar să știu cum să mă folosesc de ea. Nu vreau să fiu un 
erou. Vreau să mă îmbogăţesc. 

— Erai gata să fii un erou în noaptea asta. Voiai să te bagi 
în încăierarea aia prostească. N-am știut că îi ești atât de de- 
votat lui Hugh. 

— Nu are nici o legătură cu devotamentul. Din partea mea, 
nu are decât să putrezească în pușcărie o sută de ani. Dar 
este fratele lui Katie. Și este irlandez. Irlandezii trebuie să țină 
unii cu alții. 

— Katie o să afle ce s-a întâmplat, Matt. Cred că vuiește tot 
cartierul. Dar ar fi mai bine să audă din gura ta. 

— Da, bineînțeles. Cel puţin acum m-am trezit. O să trec 
pe la secţia de poliţie să văd ce este cu Hugh. 

Se dădu la o parte să lase barmanul să măture cioburile. 

— Gallagherii parcă ar fi blestemaţi. Necazurile se ţin lanț în 
familia lor. 


Katie se trezise când se întoarse Matt. Stătea pe margi- 
nea patului și-l legăna pe Patrick. Era liniștită și privea copi- 
lașul cu dragoste. 

— Doarme, Matt, murmură ea. Este un copilaș atât de bun. 
Nu plânge aproape deloc. Dragul meu Patrick. 

— |I cheamă Patrick? 

- Da. 

— Imi pare rău că n-am fost aici când ai hotărât. 

— Și mie îmi pare rău, dar în fiecare sâmbătă ești la cârciu- 
mă. Te-ai distrat bine? 

— Apropo de cârciumă... 

Matt ezită. Nu știa cum să-i spună de arestarea lui Hugh. 

— Trebuie să-ţi spun ceva, Katie. Noaptea aceasta a fost 
mare tămbălău. Nu-mi vine ușor să-ți spun, dar ştii... Hugh 
a fost arestat. A venit la cârciumă și cred că poliţia l-a urmărit. 
Voiau să-i pună întrebări în legătură cu spargerea de la maga- 
zia Thompson. S-ar putea să fi fost implicat. 

— Hugh a fost arestat? 

— Este acuzat de complicitate. Asta înseamnă... 

— Ştiu ce înseamnă. 

Matt o luă de mână. 

— Regret din suflet că a trebuit să-ți dau asemenea veste, 
dar ai fi aflat oricum de dimineaţă. Hugh I-a luat la bătaie pe 
polițist în cârciumă și au sărit toți. A ieșit mare hărmălaie. 

Hugh i-a tras un pumn în nas poliţistului. Este acuzat de atac 
la persoană. O să afle tot cartierul. 

— Hugh este bine? 

— Are capul spart, dar este bine. Nu m-au lăsat să-l văd decât 
un minut. Se pare că nu regretă. 

— Nu, oftă Katie. Hugh nu regretă niciodată. Dimpotrivă, cred 
că este mândru de el. 

— S-a bătut bine, are cu ce să se mândrească. 

— Ce contează! Nu-i nici o consolare. Cel puţin pentru ma- 
ma. 

— Îmi pare rău, Katie. Ar mai fi încă ceva. Hugh mi-a spus 
să-ți dau plicul ăsta. 

— Ce-i în el? 

— Nu știu, nu m-am uitat. 

Katie rupse plicul și scoase o bancnotă de zece dolari. 

— Hugh a spus că n-o să vă mai vedeți mult timp. A zis să 
cheltuiești banii pentru copil. Sunt sigur că judecătorul o să-l 
condamne. Zece dolari sunt o groază de bani. 

— Îmi imaginez de unde provin. 

— Indiferent de unde provin, acum şunt ai tăi. 

— Nici o grijă, nu sunt proastă. Nu-mi permit să-i arunc. 
Banii sunt bani și o să-i păstrez. 

— O să-i pun la bancă, zâmbi Matt. 

— Nu, am zis că o să-i păstrez eu. Acești zece dolari nu 
sunt pentru școală, cărţi sau cârciumă, ci pentru Patrick. O să 
dau ceva și bisericii, dar restul va fi pentru Patrick. 

— Nu aveam de gând să-i fur, Katie. 

— N-am văzut niciodată un ban după ce îi bagi în bancă. 

— Parcă ne-am înțeles să lași problemele financiare în sea- 
ma mea. 

— Asta a fost înainte să avem copilul. 

Katie se uită la fața rozalie a lui Patrick și simți o bucurie 
nemărginită. 

— Am înţeles că școala este pe primul plan la tine. Dar, în 
ceea ce mă privește, Patrick este pe primul plan. Va avea tot 
ce-i trebuie și poate și ce nu-i trebuie. 

-— Înseamnă că vrei să-l răsfeti. 

„Uite cine s-a găsit să vorbească de răsfăţ, — se gândi 
Katie furioasă. Tocmai tu, care-ţi faci toate plăcerile. Și când 
dai de greu, te îmbeţi.“ 

— N-am de gând să-l răsfăț. Matt. N-o să fac greșeala asta. 

— Atunci, lasă-mă să pun o parte din bani în bancă. 

Katie clătină din cap. 

— Doar ţi-am spus că o să-i păstrez. Am și eu dreptul să am 
zece dolari, nu crezi? 

— Nu-mi place să risipești banii. Muncesc din greu pentru 
ei. 

— Și eu muncesc. 

Matt se ridică. Se duse la fereastră, dădu perdelele la o 
parte și respiră aerul proaspăt, răcorit de ploaie. Pe urmă se 
întoarse să se uite la fiul lui. 

— Nu are nici o zi. De ce să aibă nevoie? 

— In toamnă va trebui să-i cumpărăm hăinuțe. Credeam că 
vrei să oferi ce-i mai bun copiilor tăi, Matt. Parcă așa spuneai. 

— Vor mai trece câţiva ani până să-mi pese cu ce se îmbracă." 

— Dar îmi pasă mie. 

— De aici înainte tu o să iei hotărâri în această familie? Ce 
s-a întâmplat cu tine, Katie? Știu că ai motive să fii supărată 
pe mine. Știu că te-am dezamăgit. Dar nu este bine să mă 
tratezi așa. O soţie are anumite obligaţii fată de soțul ei. 

— Am obligaţii și fată de fiul meu. Nu vreau să crească în 
lipsuri, ca mine și fraţii mei. Vreau să-i ofer ce-i mai bun. Este 
chiar atât de greu de înțeles? 

— Da, este. Nu te mai recunosc. Parcă... 

Matt nu-și găsea cuvintele potrivite. Se uita la soția lui și 
nu-i venea să creadă ce vedea în ochii ei verzi, frumoși. 
Simțea că se îndepărta tot mai mult de el. 

— Ce s-a întâmplat cu tine? o întrebă el din nou. 

— S-a născut Patrick, asta s-a întâmplat. Și cred că am în- 
cetat să-mi mai fie frică de tine, Matt. Nu mai sunt fetița ta, 
care se temea să nu te supere cu ceva! 


Katie se apucă din nou de treabă când Patrick împlini o 
săptămână. Nu voia să-l lase singur nici o clipă, așa că-i fă- 
cuse un coș și-l lua cu ea oriunde se ducea. Se oprea adesea 
din treabă să-l alinte şi să-l prindă de mânuţă. Era o copil ve- 

nol, care plângea foarte rar. Toti îl iubeau. Actorii de vodevil nu 
mni puteau după el. Le amintea de familiile lor. 

Patrick avea mai puţin de o lună când Katie împlini şaispre- 
zace ani. Nu era un motiv de bucurie, pentru că de ziua ei se 
duse la tribunal. Urma să se pronunțe verdictul în cazul lui 
Hugh. Era singura din familie. Nu se așteptase ca Matt s-o în- 
„oțească, iar Maeve refuzase. Mama ei nu-l vizitase nici mă- 
care cât stătuse închis. La protestele repetate ale lui Katie 
spundea mereu la fel: 

— A încălcat legea, așa că trebuie să plătească. 

Era o zi rece, cu nori negri, care înghițiseră soarele de 
toamnă. Katie se uită la nori și-l înfășură pe Patrick într-o pă- 
tură. Îl puse într-un coș și luară un tramvai cu cai până în cen- 
tru. În sala de tribunal se așeză în primul rând. Din când în 
când, punea mâna pe umărul lui Hugh, să-l încurajeze. Spre 
mirarea ei, constată că se declarase vinovat de toate acuza- 
tiile care i se aduceau. Și fusese condamnat la trei ani de 
şcoală de corecție. 

— Mă lăsaţi măcar un minut cu sora mea și copilul ei? N-o 
să-i mai văd mult timp de aici înainte, îl rugă el pe gardian. 

— Bine, Gallagher, dar nu zăbovi prea mult. 

— Nu trebuia să vii, Katie. Asta nu este un loc potrivit pen- 
tru tine, zâmbi Hugh uitându-se la Patrick. Și nici pentru el. 

— Te simţi bine, Hugh? Trei-ani este îngrozitor. Nici nu pot 
să mă gândesc! 

— Am scăpat ieftin. Trei ani sunt o nimica toată. Oricum, 
școala de corecție nu este atât de rea ca pușcăria. Cei mai 
mari ca mine au luat câte zece ani de temniţă. Bine că n-am 
împlinit încă cincisprezece ani. 

— Nu prea o să ai parte de zile de naștere la școala de 
corectie, oftă Katie. Poate o să reușesc să-ţi trimit o prăjitură. 
O să întreb la poștă. Ah, Hugh, o să te ducă atât de departe. 
Sunt o sută de mile până acolo. Cum o să te vizitez? 

— N-ai cum și nici nu vreau s-o faci. Poţi să-mi port și sin- 
gur de grijă. 

— Da, se vede. 

Hugh izbucni în râs, spre mirarea gardianului. 

— Gata, Gallagher, îţi ajunge cât ai vorbit. Să mergem! Eşti 
atât de vesel, de parcă te-ai duce la o petrecere, bombăni el. 
Ah, ce silă mi-e de derbedei ca voi! 

— Trebuie să plec, Katie. 

— Știu. 

— Nu te întrista. Doar vezi bine că nu-mi fac probleme. 

Katie puse coșul jos si-l îmbrățișă. 

— Te iubesc, Hugh. O să-mi fie dor de tine. Îţi promit că o 
să-ţi scriu în fiecare săptămână. Fii ascultător. Ai grijă cum te 
comporti! Și dacă ai nevoie de ceva... 

— N-o să am nevoie de nimic, zise Hugh, smulgându-se 
din îmbrățișarea surorii lui. O să-mi dea tot ce am nevoie — 
pe gratis. N-ai de ce să-ți faci griji. Timpul o să treacă repede. 
O să mă întorc. Ai grijă de copil. 

— Te iubesc, Hugh. Dumnezeu să te binecuvânteze. 

Katie îl urmări din priviri până dispăru. Apoi, își luă coșul cu 
copilul și ieși din sala de tribunal. 

— Dumnezeu să te binecuvânteze, murmură ea, ieșind în 
lumina cenușie a după-amiezii. 

— Katie! 

— Ce cauţi aici, Meg? 

— Trebuia să vin. Hugh mi-a interzis, dar simțeam că în- 
nebunesc. Mi-am luat o zi liberă. Am spus că sunt bolnavă. De 
fapt, nu este chiar o minciună. Mă simt îngrozitor. Trei ani, 
Katie. Credeam că o să leșin. 

— Ai fost în sală? 

— M-am ascuns după ușă. 

Katie văzu ochii roșii ai fetei și se încruntă. 

— De ce ești atât de distrusă? o întrebă ea. 

— Probabil că nu știi. 

— Ce să știu? 

— Îl iubesc. 

Declaraţia lui Meg o lăsă cu gura căscată. Se uită mirată la 
prietena ei din copilărie. 

— ÎN iubești? ÎI iubești pe Hugh? De când? Ah, Meg, mereu 
ți se pare că iubești pe câte cineva. 

— De data asta este altfel. Nu mai sunt o fetiță cu codițe. 
Am șaisprezece ani, la fel ca tine. Îmi câștig existenţa. Ştiu 

ce simt. Ceilalţi băieți n-au însemnat nimic pentru mine. Au 
fost o distracție, o aiureală. 

Meg își înălță capul și o privi drept în ochi. 

— Ştiu ce gândești. Că Hugh o să împlinească cincispre- 
zece ani abia săptămâna viitoare. Dar vârsta nu este impor- 
tantă. A arătat întotdeauna mai mare, mai matur. Nu este ca 
ceilalți băieți. 

Patrick începu să se agite și Katie îl linişti. Cobori scările 
urmată de Meg. 

— Hugh te iubește? o întrebă ea când ajunseră în colțul 
străzii. _ 

— N-am discutat niciodată despre asta. Incearcă să facă 
pe durul. 

— Nu încearcă, așa este. Altfel nu ar fi ajuns la școala de 
corecție. Are o bandă de golani și fac lucruri îngrozitoare. Nici 
mie nu mi-a venit să cred la început. Dar adevărul este evi- 
dent. 

— Nu-mi pasă. 

— O să-ţi frângă inima. 

— Și ce dacă? Este inima mea și fac ce vreau cu ea! 

— Știu că l-ai plăcut întotdeauna pe Hugh. li luai mereu 
apărarea. Dar nu mi-am imaginat că-l iubești. O să suferi, 
Meg. Viaţa lui Hugh... 

— Ce știi tu despre suferință? 

Katie își alese cu grijă răspunsul. 

— Dacă iubeşti pe cine nu trebuie, ai de suferit, Meg. Am în- 
vățat deja asta. Cred că mama a încercat să mă prevină și 
Ada la fel. Dar nu le-am dat atenţie. Când ești îndrăgostit, nu 
mai contează nimic. 

Meg se încruntă, răsucindu-și o șuviță roșcată. 

— Cum, nu ești fericită, Katie? 

— Am un fiu minunat, care mă face fericită în fiecare clipă. 

— Mă refeream la Matt. La căsătoria voastră. 

Katie zâmbi. Se uită la Patrick și apoi privi în zare. 

— Am un fiu minunat, repetă ea, dar nu mai am sot. 


13 


— Nu-i așa că lui Ben îi stătea bine în toca de absolvent? îl 
întrebă Katie. Familia lui era atât de mânară de el. Doamna 
Rossi zâmbea tot timpul, iar domnul Rossi avea lacrimi în 
ochi. Au venit toți frații și surorile lui. Eram cât pe ce să izbuc- 
nesc în lacrimi. 

Matt era tăcut. Se fâțâia prin cameră, cu capul în jos, În- 
cruntat. Îndurase cu stoicism serbarea de absolvire a lui Ben, 
dar acum nu mai putea să-și înfrâneze regretul și gelozia. 

— Ar fi trebuit să fiu și eu acolo, pe scenă, zbieră el. Ar fi tre- 
buit să iau și eu diploma. 

— O s-o iei. In curând. 

— In curând? Am încercat să-mi dau cât mai multe exa- 
mene și tot mai am doi ani până termin. Doi ani, Katie. Până 
atunci Ben o să termine aproape școala. de drept, în timp ce 
eu de-abia o s-o încep. 

— Nu este o cursă. Nu contează cine termină primul. 

— Pentru mine contează foarte mult. 

— lar vrei să purtăm discuţia asta? O știu pe dinafară. Nu 
rezolvăm nimic vorbind. 

Katie se opri. Işi duse mâna la gât și oftă. 

— Imi pare rău. Poate a fost o greșeală să mergem la ser- 
barea de absolvire a lui Ben. Ţi-a venit greu. Imi pare rău, 
Matt. Hai să nu mai discutăm despre asta! 

— Ești întotdeauna atât de înțelegătoare! 

— Și ce ai vrea, să urlu? Te rog să te hotărăști. Dacă te 
contrazic, te înfurii, dacă nu, reacționezi la fel. Ce vrei de fapt? 
Nimic din ce fac nu-ți este pe plac. 

— Înseamnă că suntem chit. Nimic din ce fac eu nu-ți con- 
vine. Eşti prea bună, prea înțeleaptă ca să te plângi. Dar pe 
mine nu mă păcălești, Katie. Știu foarte bine ce gândești. 
Chiar și în privința unui lucru atât de obișnuit ca darul pentru 
Ben. Nu ai spus nimic, dar ai considerat că am fost zgârcit. Ai 
fi vrut să fiu mai larg la pungă. 

— Ben este prietenul tău cel mai bun. A fost foarte generos 
cu noi. Amintește-ți de ursuletul pe care l-a adus pentru 
Patrick de Crăciun și căluțul cumpărat după aceea. Poate că 
ar fi trebuit să fii mai generos. Îți pui de-o parte salariul în fie- 
care săptămână. 

— Ştii foarte bine de ce. 

Matt începu din nou să se fâțâie prin cameră. 

— Ti-am spus care este planul meu. Primăria va scoate la 
licitație niște parcele de pământ și am de gând să cumpăr și 
eu una. O să-mi prindă bine, indiferent ce va fi — o alee, un te- 
ren viran. Va fi un început. 

— Nu pricep la ce-ti trebuie un teren viran. 

— Orașul se extinde. Simt mirosul prosperității în aer. Pro- 
prietatea, indiferent în ce constă, va valora o avere în viitor. 
Nu vreau să ratez ocazia. Și pentru asta nu trebuie să-mi 
risipesc banii pe cadouri și alte prostii. Sunt banii mei și fac ce 
vreau cu ei. 

Matt se întoarse, ameninţând-o cu degetul. 

— Ştiu că sunt și banii tăi. Ada nu ratează nici o ocazie să 
mi-o amintească. Face tot ce poate să mă simt vinovat. Dar 
n-are decât. Eu unul știu ce am de făcut. Mă gândesc la viitor. 

— Da, înțeleg. 

— Intelegi pe dracu’! Dacă te-aș lăsa de capul tău, nu am 
mai avea nici un ban. 

— Nu este cinstit, Matt. 

— Serios? Știu ce gândești despre mine. 

— Cred că ești nefericit și regreti timpul pierdut. 

— Nefericit? De ce aș fi nefericit? Am o soție care mă 
privește cu milă, când se deranjează să se uite la mine. O 
mătușă pisăloagă. Un fiu care mă tratează ca pe un străin. 
Ce motive aș avea să fiu nefericit? 

— Nu da vina pe Patrick. Nu te vede mai mult de zece mi- 
nute pe zi. li cunoaște mai bine pe chiriași decât pe tine. Este 
doar un băiețel, Matt. Vii și pleci tot timpul. Cum ai vrea să te 
cunoască? 

— Probabil că ar trebui să renunţ la servici și să stau acasă. 
Sau să mă las și de școală, eventual. Asta vrei? 

— Bineînțeles că nu, dar nu poți da vina pe Patrick. 

Katie se uită la ceas. Apoi se ridică și își netezi fustele. 

— Este devreme încă. Îl aduc pe Patrick de la mama. O să 
stăm toată seara împreună. 

— Nu. A fost de acord să-l ţină peste noapte. 

— Nu știam că o să ne întoarcem devreme. Acum însă 
putem fi toți trei. Patrick... 

— Ah, Patrick, Patrick! Vorbești tot timpul de el. Lumea nu 
se învârtește în jurul lui Patrick! 

Matt scoase o sticlă de whisky din dulap și o trânti pe 
masă. 

— Bei cu mine? 

— Ai băut destul vin la petrecerea lui Ben, Matt. 

— Simt deodată nevoia de ceva mai tare. 

— De ce deodată? 

Matt ridică din umeri. |și turnă încă un pahar și-l goli. 

— Nu te îngrijora, Katie, zise el. N-o să mă îmbăt. In orice caz, 
nu în seara asta. Am alte lucruri de făcut... De exemplu, să-mi 
petrec seara cu soția mea. Când a fost ultima oară când 
ne-am petrecut seara singuri? Nu-mi mai amintesc. De fapt 
tie nici nu-ți pasă. Altă dată mă așteptai, indiferent cât de târ- 
ziu veneam. Dar asta a fost de mult. Acum nu m-ai observat, 
nici dacă aș sta toată noaptea. Sau tot anul. 

— Încetează. 

— Da, adevărul doare. 

— Al cui adevăr? Al tău? Tu ai propria ta versiune a adevă- 
rului. E mai ușor să dai vina pe alții pentru problemele tale. Bie- 
tul, neînțelesul Mat... Toţi te chinuiesc. Complotează împotri- 
va ta. Incercăm să-ți distrugem viața. 

— N-am spus așa ceva, zâmbi Matt. 

Goli paharul și se așeză, uitându-se fix la Katie. 

— Ti-am spus că nu sunt destul de bun pentru tine. Te-am 
prevenit. Dar ai refuzat să asculți. Ai jurat că o să fii fericită. 
Când ne-am certat prima oară, ai jurat că este pentru ultima 
oară. 

— Eram foarte tânără și probabil foarte proastă. 

— Erai îndrăgostită. Acum nu mai ești, nu? 

Katie își feri privirile. Trecură câteva momente fără să 
răspundă. Se temea că vorbele ei ar putea strica definitiv rela- 
tia lor. Se gândi la Patrick. La eforturile mamei ei de a-și creș- 

te singură copiii. Se simțea prinsă în capcană și se gândi că 
lui Matt îi plăcea probabil s-o vadă astfel. 

— De ce zâmbesști? îl întrebă ea. 

— Nu încerca să te prefaci. Se vede pe faţa ta. Vrei să fii 
cinstită, dar și prudentă în același timp. Vrei să faci ce trebuie, 
dar nu știice anume. Trebuie să te gândești la Patrick, fetițo. 

— Nu- mi mai spune fetițo. 

— Îmi pare rău. Am uitat. Cred că îmi aminteam de vre- 
murile bune. Oare unde au zburat? 

— Nu poate fi mereu ca la început. 

— Tot nu mi-ai răspuns la întrebare. Nu mă mai iubești, nu-i 
aşa? 

"—Bate iubesc, Matt. Poate nu la fel. M-am schimbat. Ne-am 
schimbat amândoi. Am trecut prin multe împreună. Primii ani 
sunt întotdeauna grei. 

— Ai citit asta într-o carte? Sau ţi-a spus Ada? 

— Nu-ţi bate joc de mine. 

— Îmi pare rău, Katie, oftă Matt. Nu-mi arde de râs. Urăsc 
camera asta, casa asta, cartierul. Îmi urăsc viața. 

— Viaţa ta nici n-a început încă. 

— În ritmul ăsta nici n-o să înceapă. Nu te mai uita cu milă 
la mine. Nu am nevoie de milă. Vreau... te vreau pe tine. 

Matt se ridică, se duse la ușă și o încuie. 

— Te vreau în pat cu mine. De ce te dai înapoi? zâmbi el. 
Doar ești soția mea. Mă iubești... Am tot dreptul, Katie. 

— Ai pierdut dreptul ăsta. 

— Ce vrei să spui? 

— Nu pot să vorbesc despre asta. Nu pot. 

— Ba ar fi mai bine să vorbești. 

Katie se dădu înapoi, văzându-l cum se apropia. 

— Nu mă atinge, te rog, nu mă atinge. 

— Trebuie să fii a mea. 

— Incetează, zise ea, dându-l la o parte. Știu că te duci la 
Maisie Craig. Ştie toată lumea. Nu este nici un secret. Nici 
măcar nu Încerci să te ascunzi. De la cârciumă te duci direct 
la Maisie. 

— Şi ce-i cu asta? 

— O ai pe Maisie. De câte femei mai ai nevoie? 

— De sotia mea. 

— Soţia ta! zbieră Katie furioasă. Nu ţi-ai dorit niciodată o 
soție. Ai vrut o amantă, o târfă. Nu vreau să fiu târfa ta. 
Du-te la Maisie dacă vrei. 

Matt se înfurie și o plesni peste față de două ori. 

— Din cauza ta m-am dus la Maisie. M-ai refuzat de atâtea 
ori. Tu m-ai trimis la ea. Şi poate că am vrut să știi. Poate am 
sperat că o să fii geloasă. Dar nu ești, pentru că nu mă iubești. 
Mă priveşti cu milă, atâta tot. Da, sigur, ai grijă de mine, nu pot 
să mă plâng de asta, dar atât. Imi gătești, îmi speli, îmi câr- 
pești șosetele. Eşti menajera, nu soția mea. Este adevărat că 
nu mi-am dorit o soţie, dar acum am una. Așa că o să-ți faci 
datoria de soție, Kaite. 

— Nu. 

— O să te oblig să faci dragoste cu mine, fir-ai tu să fii! 

Matt îi smulse hainele, o trânti pe podea și se aruncă peste 
ea. 

— Spune-mi că mă iubești, îi ceru el, desfigurat de pasiune 
și furie. Hai, spune. 

— Te... iubesc. 


Katie se opri în ușa bucătăriei. Îşi strânse halatul la piept și 
încercă să zâmbească. 

— Imi pare rău, Ada. Nu am știut că ești aici, zise ea. Voiam 
să-mi torn un ceai. 

— Aşează-te. Te simti bine? 

— Da. De ce mă întrebi? 

— M-am lăudat întotdeauna cu pereții mei groși, dar se pare 
că nu sunt prea solizi. 

— Ah; Doamne! _ 

Katie se trânti pe scaun și își acoperi fața cu mâinile. li era 
rușine să se uite în ochii Adei. 

— Ne-ai auzit? De fapt, cred că ne-a auzit toată lumea. 

— Noroc că nu erau acasă toţi chiriașii. Pensiunea este pe 
jumătate goală. Dar cei rămași au fost mirati. Jack era cât pe 
ce să dea buzna în cameră. Ellie Costello voia să se ducă la 
poliție. Și eu 'm-am gândit. Dar nu ar fi prima oară când un 
bărbat își atacă nevasta. Este legal și legea este făcută de 
bărbați. 

— Matt nu m-a atacat. 

— Atunci cum se cheamă ce a făcut? Ah, Katie, au auzit 
toți scandalul și... tot ce a urmat după aceea. N-are rost să 
mai discutăm despre asta. Intrebarea este ce putem face? 

Ada deschise răcitorul. 

— Pune-ţi bucata asta de gheaţă la obraz. O să se în- 
vinețească până mâine dimineață. 

— Imi pare rău, Ada. 

— Lui Matt ar trebui să-i pară. Ar merita să fie biciuit. Nu-l 
mai recunosc. Parcă a înnebunit. Era destul de rău că bea, 
dar asta a pus capacul. 

— Ai spus că nu mai discutăm despre acest subiect. 

Ada turnă niște ceai în două căni albe, se așeză vizavi de 
Katie și o luă de mână. 

— Sunt îngrijorată. Mă gândeam că Matt ar trebui să plece 
pentru un timp. Sunt destule camere de închiriat. O să-i plă- 
tesc eu chiria. 

— Matt este nepotul tău. Nu poti să-l izgonești. 

— Dacă n-ar fi fost, l-aș fi aruncat de mult pe ușă afară. Am 
o pensiune respectabilă, nu un azil pentru betivi și nebuni. 

— Dacă-l izgonești n-o să se mai întoarcă niciodată. 

Gândul acesta o îngrozea pe Katie, în ciuda celor întâm- 
plate. „Nu vreau să ajung ca mama, — își spunea ea în gând. 
Nu este vorba de mine, ci de Patrick." 

— Ştii bine că n-o să se mai întoarcă, Ada. Căsătoria noas- 
tră s-ar termina. 

— Cum poti să te gândești la asta acum? Eşti chiar atât de 
încăpăţânată? Să nu-mi spui că-l mai iubești. Mai ales după 
cele întâmplate azi-noapte. Să știi că nu cedez ușor, Katie. Tim, 
Dumnezeu să-l odihnească spunea că sunt încăpățânată ca 
un catâr. Toti irlandezii sunt așa. Noi nu îi spunem Încăpăţă- 
nare, ci mândrie. Este foarte bună atâta timp cât nu aduce a 
prostie. Atunci devine periculoasă. 

— Nu întelegi. Serbarea de absolvire a lui Ben l-a scos din 
sărite. Ar fi trebuit să tac din gură, dar n-am făcut-o. 

— Deci, este vina ta? 

— Nu este vina nimănui. 

— In primul rând, Matt bea prea mult și este mereu în toane 
proaste. Absolvirea lui Ben este doar o scuză. Iși găsește în- 
totdeauna scuze. Nu mai poate merge așa. Matt este nepotul 
meu și-l iubesc, dar trebuie să luăm niște hotărâri. 

— Hotărârile trebuie să le iau eu, pentru că este căsătoria 
mea. 

— Ce a mai rămas din ea. 

Katie se uită la Ada. Era foarte încordată și își pierduse stră- 
lucirea tinerească. Nu știa exact de când începuse să-și arate 
vârsta. Dar acum, la lumina lămpii, i se vedea fiecare rid. | se 
rărise părul, albise, parcă se împuţinase și-i dispăruse scli- 
pirea din priviri. Katie se simţea vinovată. Ştia că tensiunea din 
ultimele luni își spunea cuvântul. 

— Este atât de nedrept. Matt și cu mine ne gândim numai la- 
noi. Nu ne dăm seama cât de mult te supărăm. 

— Lasă-mă pe mine. Mi-am trăit viața — destul de bine. La 
vârsta mea n-am de ce să mă plâng. Însă tu și Matt de-abia ati 
început viața. Trebuie să luaţi niște hotărâri. Dacă nu chibzuiţi 
bine lucrurile, o să plătiți până la moarte. 

Ada oftă. Își aprinse o țigară și se rezemă de spătarul scau- 
nului. 

— Am crezut că există o șansă, Katie. Că Matt o să-și re- 
vină. Indiferent de probleme, vă iubeaţi. Mi-am pus mari spe- 
rante în asta! 

— Şi eu la fel. 

— lar acum te văd aici vânătă, în timp ce soțul tău doarme 
beat. 

— Este soțul meu. 

— Și asta înseamnă că trebuie să sufări toată viața? Mai ai 
mulți ani de aici înainte. N-o să uiţi niciodată ce s-a întâmplat 
azi-noapte! Nici tu, nici Matt. Ține minte ce-ti spun. O să se in- 
filtreze între voi ca o boală. 

— Totul se uită cu timpul. 

— Dar oare se iartă? — 

— Trebuie să se ierte. I| avem pe Patrick, chiar dacă n-a mai 
rămas mare lucru din căsătoria noastră. 

— Cred că Matt ar trebui să plece un timp. 

— N-o să se mai întoarcă, zise Katie, frângându-și mâinile. 
Și atunci, ce o să se întâmple? N-o să fim nici căsătoriţi, nici 
divorțați. Biserica nu admite divorțul. 

„Nu vreau să trăiesc cu teamă, ca mama“, se gândi Katie. 

— Nu are nici un rost, Ada. Va trebui să cârpim relaţia noas- 
tră. 

— Te privește. Dar ce se întâmplă sub acoperișul meu, mă 
privește pe mine. Pensiunea mea este respectabilă. Și mai 
este încă ceva. Chiriașii mei sunt oameni cumsecade, dar vor 
comenta incidentul de azi. O să-l învinuiască pe Matt. Va fi 
obligat să suporte privirile lor încruntate. Poate chiar o să-i 
facă observații. 

— Știu. O să discut cu el. Când o să se simtă mai bine. Îţi pro- 
mit. N-o să se mai întâmple așa ceva. 

— Ai fi o proastă dacă l-ai mai lăsa să te bruscheze. Sunt 
multe femei cărora le place să fie niște martire. Dacă un băr- 
bat ar fi ridicat mâna la mine, aș fi aruncat după el cu ce mi-ar 
fi căzut în mână — o vază, un scaun, orice. Și pe urmă l-aș fi 
dat pe ușă afară. 

— Nu-i chiar atât de simplu. 

— Probabil, zise Ada, clătinând din cap. Am avut noroc cu 
Tim al meu. A fost cel mai cumsecade om din lume. Nu ridica 
glasul, se purta întotdeauna frumos. Ştiam că am fost noro- 
coasă. 

— Eşti obosită. De ce nu te duci la culcare? 

Ada se uită la ceas. 

— Peste o oră vor sosi alți chiriași. Trenul de la Boston cred 
că a venit deja. Pe urmă este cel de la Philadelphia și Buffa- 
lo. Până dimineaţă, pensiunea va fi din nou plină. 

— li aștept eu. 

— Când n-o să mai fiu în stare să-mi întâmpin chiriașii, o să 
vând pensiunea. Este drăguţ din partea ta că te-ai oferit, dar 
sunt obișnuiți să mă vadă pe mine. Nu vreau să-i dezamă- 
gesc. Și de-abia aștept să aud ce vești au. 

— Esti sigură? 

— Da, bineînțeles. În noaptea aceasta poti dormi în came- 
ra mea, Katie. 

— Nu-i nevoie. O să stau cu Matt. Dacă fug de el nu rezolv 
nimic. O să ne rezolvăm problemele într-un fel, dacă o să ne 
străduim. 

— Sper. 

— Noapte bună, Ada. 

Katie ieși din bucătărie și se strecură pe hol, mulțumită că 
nu era nimeni prin apropiere. Nu încetini pasul decât în fața 
ușii. Inspiră adânc și puse mâna pe clanţă. 

— Văd că ești treaz, Matt. 

— Inchide ușa. Vreau să vorbim. Nu te îngrijora... mi-am 
revenit. N-o să-ţi fac nici un rău. Te rog să mă asculti. Pe urmă 
o să fac ce spui. 

Katie observă ochii lui roșii și încordarea care-l cuprinsese. 

— Bineînțeles că o să te ascult. Dar ar fi mai bine să aștep- 
tăm până mâine. _ 

— Sunt un nemernic, știu. Imi pare rău, Katie. Nu-ţi cer să 
mă ierti. Dar vreau să știi că din nopatea asta n-o să mai pun 
gura pe băutură. Jur. 

— Vorbești serios? 

— Jur pe Biblie. Unde este? 

— Nu-i nevoie. Te cred, Matt. 

Cel puţin voia să-l creadă. Sigur, avea îndoielile ei, dar era 
prea obosită să se mai certe. 

— Este o mare ușurare pentru mine. 

— Da, îmi imaginez. 

Matt își încleștă mâinile pe spătarul scaunului. 

— Imi pare rău. O să fac ce spui, Katie. Dacă vrei o să plec. 
Sau o să stau. Dar te rog să nu mai pomenim niciodată de- 
spre acest coșmar. 


În martie 1909, după exact nouă luni de la „coșmar“, Katie 
născu pe cel de-al doilea copil, un băiat pe nume Rory. Veni 
pe lume țipând furios și din momentul acela continuă să 
zbiere. Dădea din picioare, strângea pumnii și zbiera. După ce 
obosea, adormea. Katie îl privea zâmbind. Acum avea doi 
copii pe care-i iubea la nebunie. 

Deși erau frați, Rory și Patrick erau la fel de diferiți ca ziua 
și noaptea. Patrick era un copil senin și liniștit, iar Rory întu- 
necat ca părul lui. Dar în ciuda acestor diferențe, frații erau 
foarte apropiați. 

— Copilul meu, spusese Patrick când îl văzuse pe Rory. 

Katie îl corectase în zadar. 

— Copilul meu, spunea el cu încăpățânare. Copilul meu 
plânge, o anunţa el. Copilului meu îi este foame. 

Când Rory împlini un an, Patrick începu să-i spună „copilul 
nostru“ și Katie consideră că era o mare realizare. 

— Amândoi fiii mei sunt încăpățânaţi, mamă, îi spuse Katie 
într-o după-amiază de iunie. Seamănă în familie. Patrick zâm- 
beşte și Rory zbiară, dar sunt la fel. Au o voinţă de fier. 

— S-ar putea să ai dreptate. Încăpățânarea este blestemul 
Gallagherilor. 

— Și al neamului McVey. 

Maeve sorbi din ceai, uitându-se în jur, la bucătăria mare, 
comfortabilă a Adei. Avea patruzeci de ani, albise, îi apăru- 
seră câteva riduri, dar în rest nu se schimbase prea mult. 
Tragediile n-o doborâseră. Işi văzuse mai departe de viaţa ei. 

— Te țin de la treabă? o întrebă ea. Văd că te așteaptă un 
coş cu cartofi. Să știi că nu se curăţă singuri. 

— Cartofii pot să aștepte. Mă bucur că ai venit, mamă. Chi- 
riașii sunt plecați și Ada se odihnește. Dacă Sean reușește 
să-i astâmpere pe băieți, o să putem discuta liniștite. 

— Nu știu dacă vom fi atât de liniștite. Vreau să-ți spun ceva, 
Katie. Despre Hugh. Meg a fugit cu el. S-au căsătorit. Doam- 
na Muldoon a primit o telegramă de dimineaţă. A plâns toată 
ziua. Are şi de ce. O s-o distrugă pe Meg. Auzi, să se mărite 
cu un delicvent. 

— Hugh nu este un delicvent. A fost la școala de corecție, 
nu la închisoare. Era un copil. Nu poți să-l învinuiești... 

— Nu mai spune. 

— A plătit cu trei ani din viaţa lui, mamă. 

— Şi ce a făcut, mă rog, de când a ieșit? Hai, spune-mi. Și-a 
făcut o nouă bandă, și mai cumplită decât prima. S-a apucat 
din nou de jocuri de noroc. | se spune Gallagher cel Trufaș. O 
să intre la pușcărie. Mă întreb ce o să facă Meg atunci? Dacă 
ti-e prietenă, roagă-te pentru ea, fiindcă are nevoie. 

Katie se așeză pe scaun. 

— Poate că Meg o să-l influenţeze în bine pe Hugh, zise ea. 

— Când o face plopul pere. Şi eu am încercat să-l influențez 
în bine, dar a fost imposibil. Acum o să facă nouăsprezece 
ani. Este prea târziu. 

— Meg îl iubește. L-a așteptat trei ani. 

— Şi la ce servește dragostea? Ție la ce ţi-a folosit, Katie 
McVey? Sigur, trăieşti într-un loc mai bun, ai copii, dar citesc 
în ochii tăi că nu ești fericită. 

— Exagerezi. 

— Hai, spune-mi că nu este adevărat. Ai încercat să-mi as- 
cunzi adevărul. Foarte bine. O soție nu trebuie să se plângă 
de soţul ei. Dar sunt mama ta. Știu ce simți. 

— Ai plecat urechea la bârfe, mamă. 

— Nu mă interesează bârfele. Dar am și eu ochi. Când îl 
văd pe Matt intrând într-o anumită casă din Ninth Avenue și pe 
Ben Rossi dându-ți târcoale, știu să pun lucrurile cap la cap. 

Katie se înroși la față și își feri privirile. 

— Ben nu-mi dă târcoale, zise ea repede. Este prietenul lui 
Matt. 

— Și vine numai în lipsa lui Matt. 

— Matt lipsește tot timpul. Se duce la o anumită adresă din 
Ninth Avenue, Forty-Fourth Street, sau Yorkville. Face ce 
vrea. 

— Bărbaţii pot face ce vor, dar femeile nu. Virtutea este cel 
mai de pret bun al unei femei. 

— Nu este nimic între Ben și mine. Ține la Patrick și Rory. 
Și la mine probabil, dar nu așa cum crezi tu. Este un gentle- 
man, mamă. Nu ar profita. 

— Dar ce, este sfânt? Toţi bărbații profită, Katie. Sigur, Ben 
este un băiat manierat, dar nu-i sfânt. lar tu ești o femeie fru- 
moasă, Katie. Prea frumoasă. Nu m-am băgat în treburile tale, 
îi reaminti ea. N-am alergat să-ți dau sfaturi, așa cum fac une- 
le mame. Dar acum trebuie să-ţi atrag atenția că greșești. Ești 
femeie măritată. Nu poți să primești bărbaţi în lipsa soțului 
tău. 

— Ada este mereu acasă. E ceva nevinovat, mamă! 

— Nevinovat sau nu, spune-i lui Ben să nu mai vină decât în 
prezența lui Matt. Spune-i chiar astă-seară. Este sâmbătă și o 
să apară, mai mult ca sigur. Există doar două feluri de femei: 
cele ca Maisie Craig și cele ca tine. Vrei să fii ca Maisie Craig? 

— Ah, mamă! 

Maeve ridică din umeri. 

— Spune-i astă-seară, insistă ea. 

Katie avea senzaţia că era din nou mică, în bucătăria ma- 
mei sale și-i asculta spășită observaţiile. li venea s-o repeadă, 
dar se abținu, pentru că se temea chiar și acum de Maeve. 

— Este un ordin, mamă? 

— Sper că nu este nevoie. Gândește-te la Matt. 

— La Matt? Umblă cu toate femeile din lume, bea. Deși a ju- 
rat că n-o să mai pună piciorul în cârciumă, se îmbată în fie- 
care sâmbătă. Cum să mă gândesc la el? 

— Este soțul tău. Ar putea să te arunce în stradă. 

— De asta te temi, mamă? Află că Ada a vrut să-l arunce pe 
Matt în stradă, de mai multe ori. Şi eu sunt cea care a oprit-o. 

— Ține la tine. Dar este nepotul ei și familia are prioritate în- 
totdeauna. Dacă o să vă certaţi, o să-i țină partea. 

— Ne-am certat deja, mamă. Dinainte să se nască Rory sau 
chiar Patrick. Nu pretind că este doar vina lui Matt. Și eu sunt 
vinovată și asta mă doare cel mai mult. 

Katie își aminti de conversațiile cu Ada. Îl apărase pe Matt, 
dar Ada își pierduse orice speranță. 

— M-aș simţi mai bine dacă Ada i-ar ţine partea. Așa am re- 
mușcări. Este groaznic, mamă. Aproape că nu mai vorbesc 
unul cu altul. Şi când o fac, se ceartă întotdeauna. 

— Cred că Adei îi vine greu. Matt a fost ca un fiu pentru ea. 
Şi știu cât suferi când te dezamăgesc copiii. Parcă ti-ar înfige 
un cuțit în inimă... A făcut totul pentru Matt. l-a dat o cameră 
frumoasă, pe care ar fi putut s-o închirieze. Deși avea servici, 
i-a cumpărat haine — un costum nou în fiecare an și palton. 
Când s-a îmbolnăvit a chemat doctorul. Când l-a durut mă- 
seaua l-a dus la dentist... Eu n-am putut decât să-i dau ulei de 
trifoi lui Hugh când a avut probleme cu dinții. 

— Incetează, mamă. 

— Acum ai și tu doi fii. Sper să-i crești mai bine decât m-am 
priceput eu sau Ada. Poate o să reusești, Katie. Dar nu încer- 
ca s-o faci de una singură. Ai nevoie de Matt. Indiferent cum 
este, muncește din greu. Câștigă și se duce la școală. Restul 
contează prea puțin. 

— Cum poți să spui așa ceva? 

— Cum? 

Maeve zâmbi trist. 

— Văd că ai memorie scurtă, Katie McVey. Ai uitat cum tră- 
iam? Când n-aveam mâncare pe masă și cărbuni să ne în- 
călzim? Nu mai visa la dragoste și apreciază ce ai. Poţi să-ţi 
culci copiii noaptea cu stomacul plin, într-un pat cald. 

Maeve se întoarse când Sean intră în bucătărie. 

— Ce s-a întâmplat? întrebă ea, văzând figura speriată a 
copilului. Hai, spune, doar nu ţi-a căzut limba! 

— Ada, 

— Ce-i cu ea? 

— Zace pe podea, lângă salon. Am tras-o de braț, dar nu s-a 
mișcat. Cred că a murit. 

Maeve și Katie săriră de pe scaune și se repeziră în hol. 

— Ah, Doamne! strigă Katie. 

Ada zăcea pe podea, cu capul pe umăr. Îi puse mâna pe 
inimă. 

— Se simte o bătaie slabă, zise ea agitată. Telefonează-i 
doctorului Morton, mamă. Spune-i să vină imediat. Eu stau cu 
Ada. 

— Nu știu cum să umblu cu telefonul. Sună tu. Stau eu cu 
ea. Sean, ai grijă de copii. Stai cu ei până te chem. 

— Da, mamă. 

Băiatul alergă într-o direcţie și Katie într-alta. Maeve înge- 
nunche. 

— Ada... Ada, sunt eu, Maeve. Mă auzi, Ada? Katie s-a.dus 
să telefoneze doctorului. O să te faci bine... mă auzi, Ada? 

Dar nu primi nici un răspuns. Doamne Sfinte, se gândi ea. 
Nu se poate! 

Katie se întoarse peste câteva clipe și o găsi pe Maeve 
ștergându-și o lacrimă. 


— Ce-i, mamă? 
— Imi pare rău, a murit. 
— Nu! 


— Îmi pare rău, Katie. 


— Este totul aranjat, îi spuse Katie tremurănd, palidă la faţă, 
domnului McCarthy. Ada a discutat cu mine acum doi ani. 
“Mi-a spus ce dorește atunci când o să-i vină ceasul. Uite, a 
semnat cu mâna ei contractul. 

— Vrei să-l verific, Katie? o întrebă Ben. 

— Ce păcat că Matt nu este aici. Oare unde s-o fi dus? Ah, 
ce urăsc nopțile de sâmbătă. O să se întoarcă târziu acasă. 

— Nu chiar. Am lăsat vorbă la cârciumi. Îl caută toți. 

Ben luă contractul bătut la mașină din mâna domnului Mc- 
Carthy. Citi atent fiecare pagină și apoi își ridică privirile. 

— Pare să fie totul în ordine. 

— Este, domnule Rossi. Vă asigur. După cum am spus, Ada 
a lăsat instrucțiuni foarte clare. Ştia că o să fac tot ce trebuie 
pentru ea. La fel ea pentru Tim. Aveţi cuvântul meu. 

Ben se duse în celălalt capăt al salonului. Se întunecase la 
față. Și el se întreba unde o fi Matt. | se părea revoltător că nu 

a aflat de moartea Adei. Se uită din nou la contract și încuvi- 
ință din cap. 

— Katie, cred că ar trebui să-l lași pe domnul McCarthy 
să...facă ce trebuie. Dorinţele Adei sunt clare. Nu are rost să 
așteptăm. 

— Şi Matt? N-ar trebui să se implice? Doar a fost nepotul ei! 

— Sunt sigur că Matt nu ar încălca dorințele Adei. 

— Da, ai dreptate. 

Katie îşi duse mâna tremurândă la gât. 

— Da, poți să te apuci de treabă, domnule McCarthy. Dar 
nu știu dacă a existat o poliţă de asigurare și nu am decât 
câţiva dolari în casă. Nu am cum să vă plătesc până luni, când 
se deschide banca. 

— Ada mi-a plătit din ziua când am încheiat înțelegerea. A 
vrut să scutească familia de orice griji. A fost o femeie extra- 
ordinară. 

— Intr-adevăr. 

Katie luă batista să-i șteargă ochii. 

— Multumesc. 

— In privinţa priveghiului... 

— Ah, Doamne! exclamă Katie. 

Ben veni imediat lângă ea. 

— Ada a cerut să i se facă un priveghi tradițional irlandez, 
zise Ben calm. Sunt sigur că domnul McCarthy va avea grijă 
de toate detaliile. 

— Bineînţeles, face parte din înțelegere. Nu trebuie să vă 
îngrijorați. Flannagan va avea grijă de mâncare și lichior. Ne 
vom ocupa de tot ce trebuie. Oamenii mei vor veni aici mâine 
dimineaţă să înceapă pregătirile. Scuză-mă că-ți spun, Katie, 
dar Adei nu i-ar plăcea să te vadă plângând. A avut o viaţă 
fericită și nu considera că moartea este sfârșitul. Spunea 
mereu că o să-l regăsească pe Tim. 

— Te rog, nu vreau să mai aud nimic. 

— Da, sigur, înțeleg. O să plec imediat. Nu te deranja să 
mă conduci. Știu drumul. Noapte bună, Katie, domnule Rossi. 

— Noapte bună. 

După plecarea lui, se lăsă o liniște adâncă în salon. Ben se 
aşeză lângă Katie și își umplu pipa. 

— Cum aș putea să te ajut? o întrebă el după câteva clipe. 
Te rog să-mi spui. Sunt gata să fac orice. De exemplu, o să 

pregătesc niște ceai. Sau poate ceva mai tare? Ada păstra 
întotdeauna o sticlă de brandy în dulap. 

— Ca medicament, suspină Katie, zâmbind trist. O să-mi re- 
vin, Ben. A fostun șoc pentru mine. Ada părea foarte obosită, 
dar spunea că se simte bine. Am rugat-o să-l cheme pe doc- 
torul Morton, dar m-a luat în râs. Ar fi trebuit s-o oblig. 

— Nu are rost să te învinuiești. A făcut infarct. Se putea în- 
tâmpla oricând. Numai era tânără, Katie. 

— Știu. Cred că știa și Ada. In ultima vreme vorbea din ce în 
ce mai mult despre Tim. Și-a aranjat propria înmormântare, 
fără să scoată nici un cuvânt... Sper că știa ce mult o iubeam. 

— Bineînţeles că știa. 

— Unde te duci, Ben? Lasă ceaiul. 

— De ce? Mi-a făcut întotdeauna impresia că ceaiul este 
ceva mistic pentru irlandezi. N-ai putea să-mi mărturisești se- 
cretul? Poate mă îmbogățesc... Imi pare rău, Katie. Nu prea 
reușesc să te înveselesc. Am vrut doar să nu te mai văd plân- 
gând. Nu suport să te văd plângând. Chiar nu pot să te ajut cu 
nimic? 

— M-ai ajutat deja cu prezenţa ta. Aveam nevoie de un prie- 
ten în noaptea aceasta. 

Ben o luă de umeri şi-i puse capul pe umărul lui. Şi, în cli- 
pa aceea apăru Matt. 

— Ce bine că te-ai întors! 

— Da, sunt convins. Mi s-a spus că este o urgenţă și văd că 
este, într-adevăr. Te dai la nevastă-mea. 

Ben sări ca ars. 

— Ce-ai spus? exclamă el revoltat. Te înșeli. Nu-mi vine să 
cred ce tupeu ai. Te sfătuiesc să taci din gură și să asculti. 
Încercam s-o alin pe Katie. 

— Bunul Ben. Este oricând gata să aline. 

— Eşti beat. 

— Şi tu ești un ticălos. 

Matt se repezi la el și-l dobori. 

— Ticălosule, ar trebui să te ucid. Nu-mi sta în cale, Katie. 
Lasă-mă să lămuresc lucrurile cu fostul meu prieten. 

— Ai înnebunit? De fapt, nu contează, zise Katie dezgus- 
tată. Nu se poate discuta cu tine când ești beat. 

Trecu pe lângă Matt și se duse la Ben, întinzându-i mâna. 

— Te simţi bine? Te-a rănit? 

— Mi-a rănit doar demnitatea. 

— Dacă ești gata să te baţi ca un adevărat bărbat, o să te 
învăţ minte. 

— Incetează, Matt. Nu înţelegi? Ben încerca să mă ajute. 

— Da, l-am văzut cum încerca. 

Ochii lui Katie sclipiră de furie. Inspiră adânc, încercând să 
se liniștească. 

— Ceea ce ai văzut erau doi prieteni care se alinau unul pe 
altul. S-a întâmplat ceva cumplit, Matt. Ada a avut un atac de 
inimă azi după-amiază. A... murit. 

— A murit? 

Matt se albi la față. Simţea cum se învârtește toată came- 
ra cu el și se prăbuși pe scaun. 

— A murit? întrebă el din nou. ` 

— Am telefonat la șantierul de cherestea, dar plecaseși. Imi 
pare rău. S-a întâmplat pe neașteptate. 

— Ar fi trebuit să fiu alături de ea. 

— Nu te învinui degeaba. Nu aveai de unde să știi, zise 
Ben. Ada nu ar vrea să-ți faci reproșuri. 

— Unde este? Vreau s-o văd... să-i spun... 

— Mâine, Matt, mâine. 

— Ba nu, acum. 

— Acum nu poți s-o vezi. 

Ben se uită la Katie și apoi puse o mână pe umărul prie- 
tenului său. 

— Domnul McCarthy a fost deja aici, îi explică el. Ada a 
cerut să i se facă un priveghi tradițional irlandez. McCarthy o 
să se ocupe de tot. Ada i-a dat instrucțiuni clare. Nu a vrut să 
vadă supărare și lacrimi. 

— Şi ce ai vrea? Să fiu fericit? Un priveghi irlandez? 

Matt clătină din cap. 

— Cântece și veselie ca la o petrecere. 

— Poate că irlandezii iau moartea așa cum trebuie. O viață 
bună merită să fie sărbătorită. 


14 


Sicriul simplu din lemn al Adei a fost pus în salon, înconju- 
rat de coroane și jerbe. Cornelius O'Day trimisese o inimă 
enormă din trandafiri roșii, Jack Snow garoafe albe în formă 
de pernă, iar familia Costello o jerbă din crini, cu o bandă de 
mătase, pe care scria: dragii noastre prietene. Ceilalţi actori 
de vodevil aduseseră coroane, jerbe și coșuri cu flori. Katie și 
Matt cumpăraseră trandafiri, iar Maeve narcise. Ben venise 
cu un coș cu margarete. 

— Sunt atâtea flori încât nu mai încap oaspeții, zise Katie. 

Dar înghesuiala nu deranja pe nimeni. Oamenii se fâțâiau 
prin salon cu paharele în mână, amintindu-și de momentele 
fericite petrecute alături de Ada McVey. Mâncau sanaviciuri 
pregătite de Flannagan, beau și închinau toasturi. 

— Cum te simţi? o întrebă Ben pe Katie spre sfârșitul după-a- 
miezii. 

— Bine. Nu mă aşteptam să fie într-adevăr o sărbătorire. 
Stiam că vor veni actorii de vodevil și vecinii. Și văd că își 
amintesc cu dragoste și amuzament de Ada. Așa ar trebui să 
fie mereu. Ea așa și-a dorit, în orice caz. 

— Unde sunt copiii? 

— l-am dus de dimineaţă la mama. l-ar fi impresionat. Hugh 
și Meg au fost aici mai devreme. Ei au adus gardeniile. 

— Gardenii? Inseamnă că o duce bine. 

— Doar știi cu ce se ocupă, Ben, nu este nevoie să fii politi- 
cos. Mama crede că ar trebui să-i închid ușa în nas. lar Matt 
o aprobă, dar eu nu pot să fac asta. Este unul din motivele 
noastre obișnuite de scandal. 

Katie se întunecă la față. Intoarse capul și se uită la Matt, 
care stătea singur, departe de oaspeți. 

— Matt a încremenit în colțul acela toată ziua. A refuzat să 
discute cu cineva. Nici nu s-a apropiat de coșciug. Parcă ar fi 
pe altă lume. 

— Am încercat să vorbesc cu el. A mormăit câteva cuvinte și 
apoi a căzut din nou pe gânduri. Suportă greu moartea Adei. 

— Tuturor ne vine greu, dar cred că pentru el este cel mai 
rău, oftă Katie. Se simte vinovat. În ultima vreme se certa tot 
timpul cu Ada. li cerea să se schimbe. Bietul Matt. Era un bă- 
iat atât de ambițios și acum... 

— După ce o să-și ia diploma, o să-și revină. Nu mai are 
mult, Katie. incă un an, poate chiar mai puţin. Ce era mai greu 
a trecut. 

— Pe urmă se va înscrie la facultate. Se compară tot timpul 
cu tine, iar tu o să termini studiile între timp. li tot spun că nu 
este o cursă, dar asta nu-l consolează cu nimic. 

— Aș schimba oricând-locul cu el. Matt este cel norocos, 
nu eu. Te are pe tine și doi fii. Oare ce ar putea să-și mai do- 
rească un om? 

— Eşti amabil că spui asta. 

— l-am spus-o și lui Matt. Nu din amabilitate. Aș schimba lo- 
cul cu el în orice clipă. 

Ben se opri, de teamă că vorbise prea mult. 

— Mi-am dorit întotdeauna o familie, zâmbi el. 

~O să ai o familie minunată. 

— Crezi? 

— Sunt convinsă. 

Katie se uită de jur împrejur în salon. 

— Te rog să mă scuzi, zise ea. Matt pare gata să leşine. 

Zicând acestea, își adună fustele și se îndreptă spre el. 

— Matt.. spuse ea, punându-i mâna pe frunte. Te simţi bine? 
Vrei ceva? Un pahar cu brandy? 

— Vreau să se termine mai repede. N-ai putea să-i trimiti pe 
toți acasă? Este o barbarie! Să râzi și să spui glume în timp ce 
Ada... 

— Ai prefera să vezi lacrimi și durere? 

— Aș prefera să nu mai văd pe nimeni. Aceasta este casa 
mea, acum. Dacă nu le spuitu să plece, o s-o fac eu. 

— Ai răbdare, Matt. Cornelius se pregăteste să cânte ceva. 
A venit special până aici. Și nu uita că a fost dorința Adei. 

— Ah, Doamne! Doar știi ce ne pregăteste, nu? Cele o mie 
de coruri din „Danny Boy“ 

— Exagerezi, zâmbi Katie. O să cânte câteva melodii, 
una-două rugăciuni și gata. Hai să ne așezăm. Vino, Matt! 

Scaunele de lângă sicriu sunt pentru familie. Te rog. Cu cât ne 
așezăm mai repede, cu atât o se termine mai curând. 

Matt se uită spre sicriu, își scoase batista și se șterse pe 
frunte. Mirosul florilor, al băuturii şi sandviciurilor cu carne de 
vacă îi făcea greață. 

— Nu cred că pot. Mi s-a întors stomacul pe dos. 

— lți pregătesc niște bicarbonat. 

— Nu, nu. Poate o să mă simt mai bine dacă stau jos. Ah, 
Doamne, de s-ar termina odată! 

Katie îl luă de braţ și se instalară la locurile lor, să-l asculte 
pe Cornelius. Cântă Ave Maria și două imnuri vechi irlandeze. 
Tocmai începuse „Danny Boy“ când Matt sări de pe scaun și 
ieși din cameră cu mâna la gură. 

Dar Cornelius O'Day, cântăreț profesionist nici nu observă. 
Continuă să cânte, până când izbucniră toți în lacrimi. Când 
termină, spuse câteva cuvinte despre prietena lui, Ada. Oame- 
nii ridicară din nou paharele. 

— Bheatha! răsună toastul în vechea limbă irlandeză. 

Părintele Malone, tânărul succesor al părintelui Flynn citi 
rugăciunile. Pe urmă făcu semnul crucii și Katie îngenunche 
singură lângă sicriu. 

— La revedere, Ada, murmură ea. La revedere, draga mea 
prietenă. 


Ada ceruse să aibă o înmormântare restrânsă și i se res- 
pectă și această dorință. Katie și Matt, îmbrăcaţi în haine de 
doliu au fost singurii care au însoțit-o pe ultimul drum. Au as- 
cultat în tăcere slujba de la St. Brendan și apoi au mers în 
spatele dricului la Cimitirul Holy Name, unde Ada a fost în- 
gropată lângă iubitul ei Tim. Matt o luă la fugă când sicriul fu 
coborât în' groapă, dar Katie rămase. 

— Dumnezeu să te binecuvânteze, murmură ea, aruncând 
un trandafir în mormânt. 

— Dati-mi voie să vă conduc la trăsură, zise părintele Ma- 
lone. Nu am avut ocazia s-o cunosc bine pe Ada, dar știu că 
era o femeie deosebită. 

— Da, era. 

Katie se uită drept în ochii albaștri ai părintelui Malone. 

— Vă plăcea, părinte. Spunea că sunteți un om pios. Sper 
să fim prieteni. 

— La fel mă gândeam și eu. Uitaţi trăsura. Eu o iau pe cea- 
laltă. 

Katie se așeză lângă Matt și își ridică vălul. 

— S-a terminat, zise ea. 

— Imi pare rău că te-am lăsat singură. N-o să pricep nicio- 
dată de ce trebuie să asistăm la asemenea ceremonie. 

Matt își aprinse o țigară și se sprijini de spătarul banchetei. 

— Când mi-o veni vremea, nu vreau nici un fel de cere- 
monie. Să nu uiţi. Nu vreau circ. Doamne, când mă gândesc 
la ultimele zile, îmi vine să înnebunesc. 

— Nu te gândi, dacă-ţi face rău. 

— Cum poți să fii atât de calmă? A fost un circ! 

— Când a murit tata, zise Katie, nu am avut bani pentru pri- 
veghi. Au venit prietenii lui și i-am servit cu bere, dar un singur 
pahar pentru fiecare. Pe urmă, mama i-a dat pe ușă afară. 
Când a murit Francis... nu a fost nimic. Ada a avut o idee mai 
bună. Oamenii și-au amintit de ea cu bucurie. 

— Cred că ne-a costat o avere. Nici nu vreau să mă gân- 
desc! 

— Erau banii ei, Matt. Și, după părerea mea, putea face ce 
voia cu ei. 

— Da, sigur, avea tot dreptul. Dar... 

— Iti faci griji în privința moștenirii? 

Matt ridică din umeri. Trase din țigară și urmări fumul care 
se ridica. 

— De ce să-mi fac griji? o întrebă el. Pensiunea este a mea. 
Dacă o să-mi rămână și ceva bani, va fi și mai bine. 

— Da, bineînţeles. 

— Ada nu discuta niciodată despre bani. Nu știu cât avea. 
Nu era nici bogată, nici săracă. Pensiunea era mereu plină. 
Afacerile mergeau bine. Da, sigur, era extravagantă. Chiriaşii 
mâncau Împărătește. Primeau mici atenţii de zilele lor de 
naștere. Crăciunul era foarte fastuos. Trebuie să fie ceva bani. 
O să aflu cât de curând. Cred că avocatul Adei a sosit deja 
acasă. 

— Cu pensiunea cum rămâne, Matt? 

— Ce vrei să spui? 

— Trebuie să luăm anumite hotărâri, oftă Katie. 

Suporta cu greu această conversație. Pensiunea era mai 
mult decât o afacere bănoasă pertru ea. Era casa ei, singurul 
cămin adevărat pe care-l avusese vreodată și acum se simțea 
amenințată. 

— Nu ai spus nimic. Lucrurile vor rămâne la fel? Sau ai de 
gând s-o vinzi? 

— Aș vinde-o imediat, fără nici un regret. Dar proprietățile 
din Bucătăria ladului nu valorează mare lucru. Cine vrea să lo- 
cuiască în asemenea cartier? Valorează mai mult ca pensi- 
une. Chiriașii asigură un venit lunar. Un venit! exclamă Matt 
vesel. Pot să renunţ la cursurile serale. O să termin studiile la 
City College, așa cum am plănuit. Dacă vor fi destui bani, o să 
mă înscriu chiar la New York University. Este un pas înainte, 
Katie. Un pas important. 

— Mă bucur. 

— Este șansa de care aveam nevoie. O șansă neașteptată. 

Matt o privi plin de remușcări. 

— Te rog să nu mă înţelegi greșit. Am iubit-o pe Ada. N-am 
vrut să moară, ca să pun mâna pe banii ei. Nici nu mi-a trecut 
prin cap așa ceva. 

— Ştiu. Nu-i nevoie să-mi spui. 

— Dar a murit și nu pot s-o aduc înapoi. Nu pot să mă pre- 
fac că nu mă interesează banii. Sunt foarte importanți pentru 
mine, Katie. 

— Știu și asta. 

— Parcă aș fi fost blocat într-un tunel negru, în care mă 
afundam tot mai mult. 

— Liniștește-te, Matt. 

Katie era alarmată de privirea din ochii lui. 

— Te înţeleg perfect. Voiam să știu doar dacă lucrurile vor 
fi la fel sau se va schimba ceva. Mă bucur să aflu că vor ră- 
mâne la fel. 

Matt întoarse capul și inspiră adânc. 

— N-am spus că n-o să fie nici o schimbare. O să te ocupi 
de pensiune, bineînțeles. Ești singura care te pricepi. Dar nu 
va mai fi ca până acum. S-a terminat cu mesele regești. Și cu 
convorbirile telefonice gratuite. Mă pricep să fac economii. 

Lasă pe mine! Mai întâi, va trebui să studiez registrele con- 
tabile. 

— Ada mi-a dat în grijă registrele de acum un an. Mă pricep 
destul de bine la cifre. 

— O să le ții și de aici înainte, numai că va trebui să te înca- 
drezi într-un buget. 

— Al cui buget? 

Matt o bătu pe umăr. 

— Nu te îngrijora, zâmbi el. O să am grijă să fie o sumă 
multumitoare. Doar n-o să înfometez chiriașii. 

— Putin ţi-a păsat de ei. Nu i-ai putut suferi niciodată. 

— Nu sunt obligată să-mi placă. Şi nici tu nu ești obligată să 
mă placi pe mine. Este o relație de afaceri, Katie. Cerere și 
ofertă. Eu am camere și ei au nevoie de ele. 

— Nu este de ajuns. Ada știa asta. De aceea pensiunea ei 
era plină întotdeauna. Le oferea un cămin unor oameni care 
erau departe de casele lor, nu numai o cameră. Cornelius 
O'Day este cel mai bun exemplu. Se bucură de mare succes. 
Ar putea să stea la orice hotel elegant, dar a preferat pensi- 
unea Adei. Sau Jack Snow, Herbert ṣi Yvonne... cel puțin 
jumătate din chiriașii noștri au destui bani să locuiască mai 
confortabil, dar au venit la Ada. 

— Da, poate. 

— Stii foarte bine că am dreptate. Dar nu vrei să recunoști. 

— Katie, pensiunea este a mea acum. Şi a ta, într-un fel. Dar 
eu sunt proprietarul ei. O să fac cum cred că este mai bine. 
N-ai decât să fii prietenă cu chiriașii cât poftești. Intre timp, eu 
o să mă ocup de bani. Femeile nu au cap de afaceri. 

— Nu, suntem prea proaste pentru asta. Dacă ni s-ar da 
banii pe mână, i-am arunca pe ciocolate și rochii de dantelă. 

— N-am spus asta. Nu mai fi atât de sensibilă. Avem ocazia 
s-o luăm de la început și tu strici totul. Aș vrea să existe zece 
minute în care să nu ne certăm și să nu-ți aud reproșurile. 

— Tu ești cel care arunci cu reproșuri, Matt. Mai întâi ai acu- 
zat-o pe Ada că era extravagantă și pe urmă mi-ai dat de înțe- 
les că nu aș fi în stare să mă ocup de bani. 

— O să te ocupi de pensiune. 

— Adică eu cu munca și tu cu hotărârile. Ţi se pare drept? 

— Este foarte bine așa. Nu înțeleg de ce te plângi. Bărbatul 
trebuie să ia hotărâri într-o familie, iar nevasta să asculte. Cât 
trăia Ada a trebuit să-mi țin gura, dar acum s-a terminat. Și îti 
sugerez să te obișnuiești, cel puțin de dragul lui Patrick și 
Rory. Nu ai de ales. 

Katie își mușcă buza, încercând să se abțină. Matt o pre- 
venise. „Era adevărat — se gândi ea. Ada mă proteja, dar acum 
nu mai este. Depind de Matt și nu pot face nimic. Trebuie să 
mă gândesc la copii.“ 

— Eşti triumfător. 

— Imi pare rău de moartea Adei, dar mă bucur că pot, în 
sfârșit, să impun. 

— In sfârșit? 

— Exact. M-am săturat de ironiile tale. Recunosc că nu am 
fost un sot bun. Nu este nevoie să mi se spună. 

— Imi pare rău. 

— Iti pare rău pe dracu’ 

Matt își aprinse încă o țigară. 

— Te simţi înșelată, la fel ca mine. Uram șantierul acela 
afurisit de cherestea și cursurile serale. Mi-a venit să renunt 
de o mie de ori până acum. Da, să renuț și s-o iau la fugă. Dar 
aveam responsabilități. O soție, doi copii. Și pe Ada care mă 
cicălea zi și noapte. Eu eram acela care nu avea de ales. Dar 
acum lucrurile s-au schimbat. Va trebui să mă asculţi, ai înțe- 
les? 

- Da. 


— Bună ziua, domnule Streeter, zise Matt, dând mâna cu 
avocatul Adei. Imi cer scuze că a trebuit să mă așteptați. Sper 
că Veronica v-a servit așa cum trebuie. Deși nu sunt sigur. 

— Mă simt bine, mulțumesc. 

— Aș vrea să v-o prezint pe soţia mea, Katie. Dânsul este 
domnul avocat Streeter. 

— Incântat de cunoștință, doamnă McVey. Ada vorbea ade- 
sea de dumneavoastră. In cei mai elogioși termeni. 

— Mulţumesc. 

— Şi acum, după ce am făcut prezentările, zise Matt zâm- 
bind, cred că putem trece la afaceri. Nu este nevoie să stai, 
Katie, decât dacă ţii neapărat. 


PREȚUL PASIUNII 235 


— Vă rog să mă scuzati. Doamna McVey trebuie să rămâ- 
nă. Testamentul Adei o privește, doar este una din cei doi moș- 
tenitori principali. 

William Streeter se uită de la unul la altul. 

— Vă rog să vă așezați, zise el, deschizând servieta. Testa- 
mentul include și câţiva prieteni, care vor primi unele atenții. 
Dar noi ne vom ocupa deocamdată de chestiunile cele mai 
importante. 

— Bun, îl aprobă Matt. 

Nu putea să-și ascundă nerăbdarea și nici nu încerca. 
Stătea pe marginea scaunului și-l privea fix pe avocat. 

— Este o avere mare? se interesă el. 

— Moderată. Și acum, înainte să începem, ţin să precizez 
că testamentul Adei este perfect legai. Contestaţiile nu ar 
avea nici o şansă de izbândă. S-a înțeles? Perfect. 

William Streeter își aranjă ochelarii şi începu să citească. 

— lubitului meu nepot, Matthew McVey îi las suma de o mie 
de dolari, ceasul de aur și butonii de aur ai lui Tim McVey. lu- 
biților mei strănepoți, Patrick și Rory McVey le las câte cinci 
sute de dolari, pe care îi vor primi la optsprezeece ani. lubitei 
mele nepoate Kathleen Gallagher McVey îi las pensiunea cu 
tot ce conţine. Am luat această hotărâre... 

— Ce? 

Matt sări de pe scaun dând din mâini. 

— l-a lăsat pensiunea lui Katie? Este imposibil! 

— Nu este deloc imposibil, doar v-am explicat deja... 

— Putin îmi pasă de explicațiile tale! Pensiunea este a mea. 
Mi-a fost promisă de mult. Ada mi-a spus că va fi a mea. 

— V-am explicat deja, repetă avocatul că testamentul Adei 
este perfect legal. Imi pare rău, dar legea este foarte limpede 
în această privință. 

— Când a fost redactat testamentul? 

— Când? Să vedem... 

William Streeter întoarse ultima pagină și se uită la dată. 

— Pe întâi iulie 1908. Este redactat și semnat în prezența 
martorilor. 

— Da, înțeleg, zise Matt, cu un glas înecat. 

Işi dădu seama imediat că Ada își modificase testamentul 
după ce o bruscase pe Katie. 

— Înţeleg, repetă el. 

— Ada v-a lăsat o scrisoare. Trebuie să v-o dau la sfârșit. 

— Nu este nevoie. Ada v-a vizitat acum doi ani și și-a 
schimbat testamentul. Probabil că vă întrebaţi de ce. Vreți să 
aflați? 

— Incetează, Matt. 

— Este foarte simplu, domnule Streeter. Ada și-a schimbat 
testamentul după ce mi-am violat soția. 

— Zău, tinere... 

— Sunteţi șocat? 

Râse amar. Apoi luă scrisoarea din mâna avocatului și o 
rupse în bucăţi. 

— Legea nu pedepsește violul când este vorba de doi soți, 
dar Ada m-a pedepsit după propria ei lege. 

— Unde te duci, Matt? 

— Afară. Felicitări, ai câștigat, draga mea soție. 

— Matt... nu pleca, te rog. 

Katie oftă, când trânti ușa în urma lui. 

— Nu știe ce vorbește. Este foarte supărat. Sper că nu-l 
luați în seamă. 

— Ştiam că nu se mai înțelegea cu Ada. Nu are rost să des- 
chidem acest subiect. 

— Vă mulțumesc. 

— Pot să termin testamentul? Mai sunt câteva rânduri. 

— Da, îl aprobă Katie suspinând. 

— lubitei mele nepoate prin căsătorie, Katie McVey îi las 
pensiunea, cu tot ce conţine. Sper că îi va primi în continuare 
pe actorii de vodevil, care au fost a doua mea familie. Sper de 
asemenea că, în felul -acesta, Kathleen Gallagher și copiii ei 
vor avea un cămin, atâta timp cât vor dori să locuiască acolo. 
Mai sunt câteva bijuterii care îi aparțin de asemenea: cerceii și 
colierul de granat și perle. William Streeter își scoase oche- 
larii. 

— De obicei nu mă amestec în probleme de familie, dar 
vreau să-ţi spun că Ada nu a avut încredere să lase pensiu- 
nea pe mâna lui Matt. Sigur, se gândea la prietenii ei, actorii 
de vodevil, dar cel mai mult se gândea la dumneata. 

— Matt era nepotul ei. 

— Într-adevăr. Şi i-a lăsat o sumă de bani frumușică. Îi ajun- 
ge să-și termine studiile. Am înțeles că asta îl preocupă cel 
mai mult. 

— Da. 

— Cred că Ada a luat o hotărâre justă. Acum trebuie să iei 
și tu una. Eşti liberă să vinzi pensiunea. Ada și-a exprimat 
doar speranța că n-o s-o faci. Poţi să i-o donezi lui Matt, dar 
poți să mergi mai departe, așa cum este. 

— Cine ar cumpăra-0? 

— Oricine. Ca locuință particulară în acest cartier, nu valo- 
rează nimic. Dar poate fi transformată în apartamente de 
închiriat și atunci valoarea ei ar crește imediat. 

— Apartamente de închiriat? Nu, n-o s-o vând. O să conduc 
pensiunea de una singură. Așa cum a dorit Ada. Pentru că este 
și dorința mea. 

— Mă simt dator să-ți atrag atenţia că femeile nu se bucură 
de respect când se bagă în afaceri. Ada era o excepție. In pri- 
mul rând moştenise pensiunea de la soțul ei și, în al doilea 
rând era o persoană în vârstă. lar faptul că a fost actriță de vo- 
devil, era cu atât mai potrivit. 

— Şi pentru mine este foarte potrivit, domnule Streeter. 

— Nu mă îndoiesc de acest fapt. Dar mulți oameni vor 
spune că o femeie tânără nu are ce căuta în lumea afacerilor. 

— Sunt femeie măritată și mama a doi copii. Muncesc aici 
de șapte ani. Așa că am învăţat cum se conduce o pensiune. 

William Streeter se trase de mustata albă. 

— Da, sigur, sunt perfect de acord. Atunci am aranjat totul. 
Când ai timp, te-aș ruga să treci pe la biroul meu. Trebuie în- 
tocmite anumite formalităţi. Viaţa unui-avocat este plină de for- 
malităţi. Poftim cartea mea de vizită. 

Katie o luă. Dar se încruntă când văzu adresa elegantă din 
East Side. 

— Oare pot să-mi permit asemenea firmă? 

— Nici o grijă, nici Ada nu-și permitea. Cel puțin nu onora- 
riul meu obișnuit. Fratele meu a fost actor de vodevil. Ştii cum 
este — oaia neagră a familiei. 

William Streeter îi făcu semn cu ochiul. 

— Dar am păstrat legătura cu el și așa i-am cunoscut pe 
Ada și Tim. M-am ocupat de toate problemele lor juridice, con- 

tra unui onorariu special. Aș fi încântat să fac același lucru 
pentru tine. 

— V-aș rămâne recunoscătoare, dar nu-mi place să fiu da- 
toare. 

— Să nu crezi că ofer pomană, doamnă McVey. Este un 
gest prietenesc. Ada și Tim s-au purtat frumos cu fratele meu 
și o fac în amintirea lui. A murit acum câţiva ani. Oricum, nu 
este o problemă prea complicată. Nu te sfătuiesc să mă refuzi. 
Nu mă laud, dar sunt cel mai bun avocat din New York. 

— Sigur că n-o să refuz. Dar v-aș ruga să-mi spuneți Katie. 

— Bine, Katie. ` 

William Streeter se ridică. Işi adună hârtiile și își închise 
servieta. 

— Sper să ne vedem în curând. La revedere, Katie. 

— Cred că fac ce trebuie, nu? 

— În. privința pensiunii, da. Însă nu va fi ușor. Orice afacere 
presupune mare răspundere. Înţeleg că ești învățată să te des- 
curci de mică. 

— Nu răspunderile mă îngrijorează, ci Matt. De câte ori îşi 
face planuri, nu se alege nimic de ele. 

— Nu este înțelept să-ți faci planuri în privinta unei moște- 
niri. Ada avea tot dreptul să facă ce dorea cu proprietatea ei. 
Mi se pare normal. N-ai nici un motiv să te simti vinovată. 

— Voi încerca să-mi amintesc acest lucru. 

li conduse în hol și-i întinse mâna timidă. 

— Vă rămân recunoscătoare, zise ea. 

— La revedere, Katie. 

— La revedere. 


Matt se întoarse acasă seara târziu. Katie se aștepta la ce 
era mai rău dar, spre ușurarea ei, era calm. Nu băuse. 

— Arăţi bine, Matt. Mă temeam că... 

— Că o să vin beat? M-am gândit la asta. Am ajuns până la 
Emerald Isle, dar m-am răzgândit. Am făcut în schimb o plim- 
bare lungă, să-mi limpezesc mințile. Unde sunt băieții? 

— La mama. O să-i aducă mâine dimineaţă. 

— Foarte bine. Avem de discutat, Katie... M-am făcut de 
râs, nu-i aşa? M-am lăudat că o să-mi impun părerile. Nu are 

rost să-mi ușurezi situatia. N-am nevoie de bunătatea ta. N-aș 
putea s-o suport. . 

Matt se așeză. Iși sprijini capul de spătarul scaunului și se 
uită în gol. 

— Știu de ce Ada a luat această hotărâre și o accept. 

— N-a vrut să te supere, Matt. Trebuie să fii convins de asta. 

— Lasă-mă să vorbesc. Am luat și eu câteva hotărâri. N-o să 
mai muncesc la șantierul de cherestea și o să urmez cursurile 
la City College din septembrie. Cum îmi iau diploma, mă în- 
scriu la facultatea de drept. Poate o să-mi iau o jumătate de 
normă undeva... dar banii vor fi numai ai mei. Acum ai cu ce 
să Întretii și pe băieți și pe tine. Ai obținut ce ţi-ai dorit, Katie. 
Un cămin, copii. Este timpul să-mi realizeze și eu visele. 

— O să pleci? 

— O să închiriez o cameră chiar aici, la pensiune, zâmbi Matt. 
Mai exaçt, vechea mea cameră. O să fiu aici o parte din timp. 
Voi fi și în patul tău o parte din timp. În fond este dreptul meu. 
Dar o să fie destule zile în care o să fiu plecat. Am de gând 
să-mi trăiesc viața fără să mi se pună întrebări. Cu alte cuvin- 
te, vei avea un tovarăș de pat ocazional, dar nu vei mai avea 
un soț. Căsătoria noastră s-a încheiat. 

In timp ce-l privea, Katie vedea fața unui străin, un om dur, 
care se uita la ea fără nici o urmă de regret sau emoție. 

— Mă urăști, nu-i așa? 

— Da, te urăsc și te iubesc în același timp. Eşti atât de bună. 
Nu există nici un dram de răutate în corpul tău. Toţi bărbații 
mă învidiază și au dreptate, dar asta nu schimbă cu nimic sen- 
timentele mele. Mi-am irosit cinci ani din cauza ta. Ani pe care 
n-o să-i recuperez niciodată. Te urăsc pentru asta. Te urăsc 
că ești mai bună ca mine. 

— Credeam că n-o să poți să mă mai jignești, dar m-am în- 
șelat. 

— O să-ţi treacă. Îţi revii întotdeauna. 

— Azi- dimineață spuneai că o să iei totul de la început. 

— De azi-dimineaţă mi se pare că a trecut o viață. Nu știu, 
Katie. Poate am fi avut o șansă. După cum observi, am spus 
poate. Dacă lucrurile ar fi mers așa cum mă așteptam, proba- 
bil că aș fi încercat. Dar, hai să fim realiști! Am avut de suferit 
și unul și altul. Tu îţi ascunzi bine durerea. Probabil că semeni 

cu Maeve. Ea te-a învățat să fii atât de tare. Te-a făcut aproa- 
pe perfectă. 

— Incetează, Matt. 

— la-o drept compliment. Indiferent dacă mă crezi sau nu, 
îţi admir tăria. 

— |mi pare rău că Ada și-a schimbat testamentul. 

— Ba nu-ți pare rău deloc, râse Matt. Nu este nevoie să te 
prefaci. In orice caz, testamentul Adei a fost picătura care a 
umplut paharul. Trebuie să recunoști că am avut o căsătorie 
nefericită, Katie. Acest moment era inevitabil. Acum nu mai 
suntem nevoiţi să ne prefacem. 

— Nu ne-am prefăcut. 

— Ba da, din ce în ce mai mult în fiecare an. 

Matt se ridică și se apropie de ea. 

— Eşti atât de frumoasă, zise el. Frumusțea ta m-a prins în 
capcană, zise el, mângâindu-i părul auriu. 

Katie îl respinse. 

— Asta este tot un compliment? se înfurie ea. M-am săturat 
de complimentele tale. Eşti egoist, Matt. Ai fost întotdeauna. 
Nu ai reușit să te maturizezi. 

— Inseamnă că n-o să te superi dacă o să-mi văd de viața 
mea. 

— Iti vezi de ea de ani de zile. Acum ai avut curajul s-o re- 
cunoști. Mă bucur că nu mai depind de tine. Trebuia să ne cer- 
tăm de fiecare dată când băieții aveau nevoie de haine noi. 
Putin ti-ar păsa dacă ar umbla în zdrenţe. Te interesează doar 
să pui bani de-o parte, ca să cumperi terenurile alea afurisite. 

— Terenurile alea afurisite o să valoreze o avere într-o zi. 

— Şi fiii tăi? Ei cât valorează? 

— Nu fă pe deșteapta cu mine. Patrick și Rory erau fiii mei 
numai când voiai ceva de la mine. În rest erau doar fiii tăi. Tu 
luai hotărârile în familia noastră. 

— Nu-i adevărat. N-am avut niciodată o familie. Dacă am fi 
avut, nu te-ai fi îmbătat în fiecare sâmbătă. Nu se putea dis- 
cuta cu tine, indiferent în ce stare erai. M-ai urât de la început 
și pe mine și pe copii. Acum ești liber. Suntem liberi amândoi. 
Ada ne-a făcut o mare favoare. Putem merge pe drumul nos- 
tru. O să-ți împachetez lucrurile și o să le duc în fosta ta came- 

rá. O să se bârfească, bineînțeles, dar nu va fi prima oară. Ai 
dat destule ocazii de bâriă. 

— Nu numai eu. 

— Ce vrei să spui? 

— Şi serile tale petrecute cu Ben au fost un motiv de bârtă. 

Katie sări în picioare și-l plesni. 

— Cum îndrăznești! zbieră ea. Între mine şi Ben nu a fost ni- 
mic și o ştii prea bine! 

Matt î își frecă obrazul. 

— Da, știu, zâmbi el. Sunteţi amândoi atât de buni. Ştiu că 
serile acelea erau nevinovate. Dar vecinii nu știu. Se vorbește 
și nu am făcut nimic să lămuresc lucrurile. Mă întreb ce o să 
creadă Patrick despre sfânta lui mamă când o să... 

— Pleacă! zbieră ea, luând o vază de pe masă. Pleacă Îna- 
inte să-ţi sparg capul. 

Matt o privi râzând. Apoi se răsuci pe călcâi și se duse la 
ușă. 

— Poate n-ai câștigat, totuși. 

— leşi! 

Ușa se închise în urma lui. Katie puse vaza jos și se trânti 
pe scaun, îndoindu-și picioarele sub ea. Rămase așa mult 
timp, gândindu-se la trecut, la zilele fericite când ea și Matt 
erau îndrăgostiți. Rămăseseră doar niște amintiri care tre- 
buiau s-o susțină toată viața de aici înainte. li venea să plân- 
gă, dar nu putea, pentru că nu-i mai rămăseseră lacrimi. 

Se înserase când se ridică și începu să împacheteze lucru- 
rile și cărțile lui Matt. 

— Domnul McVey se mută la etaj, îi explică ea Veronicăi, 
care o privea nedumerită. Are nevoie de un loc liniștit, unde să 
studieze. 

Repetă această explicaţie tuturor chiriașilor, lui Meg, Hugh, 
mamei sale. Nu știa dacă o credeau sau nu, dar, pe măsură ce 
treceau lunile, constată că nu-i mai păsa. 

— Viaţa merge înainte, mamă, îi spusese ea, ca să pună 
capăt oricărei discuții. 

Pentru Katie, viața însemna copiii și munca ei. lar pentru 
Matt împlinirea idealurilor lui egoiste. Își luă diploma în primă- 

vara lui 1912 și dădu o petrecere răsunătoare în Yorksville, 
petrecere la care Katie nu fusese invitată. lar din toamnă se 

înscrise la Universitatea Columbia. Se evidentie imediat și de- 
veni șef de promoție. Redevenise băiatul vesel de altă dată. 
Făcea numai ce voia și de-abia își băga în seamă soția și 
copiii. De fapt, foarte puțini din colegii săi știau că era însurat. 
Căsătoria era un subiect pe care-l evita cu orice pret. 

— O să fiu stăpânul lumii, se lăudă el lui Ben într-o sâm- 
bătă noapte, în 1914. O să fie proprietatea lui Matt McVey. 

— Nu este ușor să fii stăpânul lumii. 

— Ba este, dacă ești deștept. 

— Uite că sunt deștept, dar nu am realizat nimic până acum. 
De-abia am cu ce să achit chiria biroului meu de avocatură: 
Secretarul meu răsuflă ușurat când îi dau salariul. 

— Nici nu poți să te îmbogătesti cu clienții pe care îi ai. Din 
mici contracte și ipoteci, nu ies bani adevărați. 

— Clienţii mei mă ajută să câștig experienţă. 

— Aiurea! 

Ben goli paharul și se uită la Matt. Cei'doi tineri se împă- 
caseră, după ce Katie îi ceruse lui Ben să nu o mai viziteze la 
pensiune, din cauza bârfelor. Matt fusese încântat și conside- 
rase de cuviință „să-l ierte“ pe vechiul său prieten. 

— Poate că m-am exprimat greșit. Vreau să mă specializez 
în drept civil și trebuie să încep cu ceva. Dacă îmi amintesc 
bine și tu considerai că e bine să începi cu puțin. 

— Da, asta înainte să intru la Columbia. Mi-am făcut niște 
relații deosebite. Voi putea să intru la o firmă de primă mână. 
Sunt destul de capabil. 

— O să fii vioara a cincea, după cei de familie bună, din 
înalta societate. Un irlandez sau un italian nu este acceptat la 
o firmă juridică de primă mână. Toţi spun că lucrurile s-au 
schimbat și este adevărat. Străzile sunt pline de automobile. 
Electricitatea a înlocuit iluminatul electric. Forţa aburilor s-a 
impus tot mai mult. Dar asta nu înseamnă că un McVey sau 
un Rossi este acceptat la o mare firmă de avocatură. 

— Te înşeli, Ben. 

Matt zâmbi și-i făcu semn barmanului să aducă încă un 
rând de băuturi. . 

— Acum contează ce relatii ai. II cunosc pe Alfred Thorndike, 
fiul lui Jonas Thorndike, de la Thorndike & Kingsly, o firmă ju- 
ridică de primă mână. 

— De primă mână și foarte exclusivistă. 

— Până anul viitor, când o să lucrez pentru ei. Nici o grijă, 
o să fac într-așa fel încât să fiu angajat. 

— Te aşteaptă o mare dezamăgire, prietene. 

— S-a terminat cu dezamăgirile, cu chinul și neajunsurile. 
Uită-te la viața mea, Ben. Fac exact ce am plănuit dintotdea- 
una. Mă duc într-o singură direcție, adică în sus. O să am lu- 
mea la picioarele mele. Așteaptă și vei vedea. 

Ben rămase tăcut. Ştia că Matt avea motive să fie atât de 
încrezător. Mai avea puţin până să-și ia diploma la presti- 
gioasa Universitate Columbia. Cumpărase diverse proprietăți, 
fără valoare deocamdată, dar promițătoare în viitor. Arăta bine 
și era sănătos. Era înconjurat de zeci de prieteni și admiratori. 
Femeile mișunau în jurul lui. Unele nu știau, iar altora nu le pă- 
sa că era însurat. Ben se încruntă când își aminti de locul lui 
Katie în viața lui Matt. O trata ca pe un fel de menajeră şi con- 
cubină, de care se servea când avea chef. 

— l-ai povestit și lui Katie de planurile tale? îl întrebă el. 

— Nu o interesează. Sigur, o să-mi fie de mare folos într-o 
zi. Este foarte frumoasă și se comportă ca o lady. 

— Asta și este. 

— Hai, scutește-mă! râse Matt. Mă refeream la o adevărată 
lady de viță nobilă. Este atât de distinsă! Are mâinile roșii și 
umflate de muncă, dar... 

Ben se uită la costumul elegant al lui Matt, la cravata lui 
de mătase și oftă. 

— Te deranjează că soţia ta muncește atât de mult? 

— Nu, doar este pensiunea ei, îi răspunse Matt ridicând din 
umeri. Bineînţeles, va trebui s-o vândă când o să intru la firma 
Thorndike & Kinglsly. Vodevilul este oricum pe cale de dis- 
pariţie. Viitorul esteîn lumea filmelor. 

— Mă îndoiesc că soția ta o să fie de acord să vândă. Este 
casa ei. 

— O să vândă, nici o grijă. O s-o facă pentru Patrick și Rory. 
În afară de asta, Alfred Thorndike ar fi șocat să afle că ţine o 
pensiune. Sper să nu afle niciodată. 

— Inainte disprețuiai oameni ca Alfred Thornike, ai uitat? 

— Da, îi disprețuiam. Știu că Thorndike este un ticălos. Dar 
prin el pot să obţin ce vreau. Am nevoie de el și el de mine. In 

Europa a izbucnit războiul. Nu mai este mult și o să se im- 
plice și America. O mulțime de tineri vor fi chemaţi sub arme; 
vor fi luaţi din fabrici, de la ferme, de la firme ca cea a lui 
Thorndike & Kingsly... Ai înțeles? 

Matt râse și dădu paharul peste cap. 

— Bărbații singuri vor fi înrolați primii. Eu sunt însurat și tatăl 
a doi copii. Puțin îmi pasă de Kaiser. De mine n-o să se atingă 
nimeni. 


15 


— Haide, Rory, zâmbi Katie. Doar n-o să întârzii în prima zi 
de școală. Ce o să spună Sora Josepha? 

— Dă-o încolo de școală. 

— Nu-i frumos să vorbești așa. 

Katie își duse mâna la gură. Se abţinea cu greu să nu 
pufnească în râs. Rory era în permanenţă un motiv de amuza- 
ment pentru ea. Nu mai era atât de fioros ca în primii ani, dar 
rămăsese un copil spiritual și spontan. Hotărâse deja că se 
face actor de vodevil când va fi mare. 

— Toti prietenii tăi încep școala azi. 

— Dar eu știu alfabetul. L-am învățat de la tine. Ştiu să și 
citesc câteva cuvinte. 

— La școală o să înveți o mulţime de cuvinte, să scrii și să 
aduni. Tu și Patrick o să vă faceți lecţiile împreună. O'să-ţi 
placă, vei vedea. 

— Poate, dacă n-o să facă pe deșteptul. Nu-mi place când 
mă dădăcește. Nu mai sunt un copil. Am șase ani. 

— Ce băiat mare! Pot să te îmbrăţișez? 

— Da, sigur. 

Katie se aplecă şi-l strânse la piept. Apoi se uită la faţa lui 
luminoasă, la ochii mari, albaștri-verzui şi la buclele roșcate. 

— Promite-mi că o să fii cuminte, zise ea. Dacă ești obraz- 
nic, Sora Josepha o să te bată la palmă și o să te pună la colț. 

— Pe tine te-a pus la colț, mamă? 

— Eu nu am urmat școala la St. Brendan, dragul meu. Nu 
ne permiteam să plătim taxele. Am fost la o școală publică. Si- 
gur, nu am nimic împotriva școlilor publice, dar sunt cam aglo- 
merate în ultima vreme. La St. Brendan o să primeşti mai 
multă atenție, ești norocos. 

Katie îi aranjă gulerul. 

— Acum pune-ți ciorapii şi să mergem. 

— Pot să merg și singur. 

— Nu, o să mergi cu Patrick. Sunt cinci străzi de traversat. 
Ce trebuie să faci când traversezi strada? 

— Să-l ţin de mână pe Patrick. 

— Şi altceva? 

— Să mă uit în ambele părți, dacă trec mașini. 

— Bravo, ești un băiat deștept. 

Katie deschise ușa și ieșiră pe hol. 

— Fratele tău este gata, îi spuse ea lui Patrick. Fii atent! 

— O să fiu, mamă, îţi promit. Haide, Rory! 

— Ai de gând să mă pisezi la cap? 

— Doar dacă o să-mi faci probleme, îi răspunse Patrick 
vesel. 

Apoi își aruncă ghiozdanul pe umăr și-l luă de mână pe 
fratele lui. ` 

— Grăbește-te, altfel o să întârziem. Invățătoarea se supără 
când copiii nu ajung la timp. La revedere, mamă. Ne vedem 
după şcoală. 

— Nu mă săruti? 

Patrick o sărută pe obraz. 

— Pa! îi strigă el, împingându-l pe Rory spre ușă. 

— La revedere! Aveţi grijă cum vă comportaţi. 

Katie îi privi până se îndepărtară. Işi amintise de prima zi 
de școală a lui Patrick. Atunci plânsese, dar acum era ho- 
tărâtă să se abțină. Aruncă o ultimă privire fiilor ei, după care 
se întoarse și intră în bucătărie. 

— Gata, Veronica, băieții au plecat. 

Veronica Jones, mică, brunetă și tăcută ca un șoarece își 
ridică privirile. 

— Budinca este aproape gata, zise ea. Și biscuiţii. Au mai 
rămas ouăle. 

— O să termin eu de gătit. Tu pune masa. Chiriașii trebuie 
să coboare cât de curând și suntem putin în întârziere. Rory 
este de vină, zâmbi Katie. A pierdut vremea, ca de obicei. 
Vezi-ţi de treabă, Veronica, mă descurc eu aici. 

Katie munci toată dimineaţa. Găti, servi micul dejun și 
spălă munți de vase. Când Veronica se apucă de curățenie, 
Katie frecă podeaua din bucătărie și sortă rufele. La unspre- 
zece și jumătate fix deschise ușa și-l primi pe William Streeter. 

— Intră William, zise ea, luându-i pălăria, mănușile și basto- 
nul. De-abia aşteptam să te văd. Ti-am pregătit prăjitura pre- 
ferată. 

— Mă tem că mă răsfeţi prea mult, Katie. Nu sunt obișnuit 
să fiu tratat regește. 

— Este doar o gustare modestă într-o pensiune. Am citit că 
cinezi cu senatori și congresmeni. Au trecut ani de zile până 
să-mi dau seama ce persoană importantă ești. 

— Să nu crezi tot ce scrie în ziare. 

William se așeză și Katie îi turnă ceai. 

— Excelent, zise el când îl gustă. Este o esenţă nouă. 

— L-am amestecat din mai multe soiuri. 

Katie se așeză vizavi de oaspetele ei și își înclină capul 
într-o parte. 

— Arăţi foarte bine. Ai avut o vară bună? 

— La Newport este plăcut. Soţiei mele îi plac petrecerile. Şi 
mie îmi place să mă plimb cu barca. Dar îţi mărturisesc că 
de-abia așteptam să mă întorc la New York. Simt nevoia să 
muncesc. Și acum, spune-mi, cum ţi-ai peterecut tu vacanța 
de vară? 

— l-am dus pe băieți în Coney Island în fiecare duminică. 
Sigur, nu este ca la Newport, râse ea, dar este același ocean. 
Ador oceanul. lar băieții s-au distrat de minune. Au înotat, 
s-au plimbat cu bicicleta. Imi pare rău când se termină vara. 
Mă întreb unde zboară timpul. 

— Departe, în orice caz. Toţi îmbătrânim, dar tu te faci din 
ce în ce mai frumoasă. 

William sorbi din ceai, gustă din prăjitură și apoi se rezemă 
de spătarul scaunului. 

— N-ai pomenit nimic de Matt. Povestește-mi câte ceva și 
despre el. 

— A absolvit școala de drept în iunie. Lucrează la biroul de 
avocatură al lui Ben Rossi. Nu se ridică la... nivelul aștep- 
tărilor lui. Spera să se angajeze la Thorndike & Kingsly, îi ex- 
plică ea calmă. Stii, Alfred Thorndike a fost coleg de facultate 
cu el. Sigur, nu i-a promis nimic, dar Matt și-a făcut speranţe. 

— Da, înţeleg. 

— Poate că o să reușească până la urmă. Speră să aibă o 
întrevedere cu Jonas Thorndike. Consideră că ce face acum 
este doar temporar. 

— Păcat. 

Katie îl privi mirată. 

— De ce? îl întrebă ea. 

— Cunosc familia Thorndike de când mă știu. Jonas a fost 
cavaler de onoare la nunta mea. Acum facem parte din ace- 
lași club. Aşa că îi cunosc bine. 

— Da, sunt convinsă. Cred că știu ce vrei să spui şi aș pre- 
fera să nu aud. 

— Atunci preferi să-l vezi cum își face iluzii zadarnice? In- 
diferent ce l-a lăsat să creadă tânărul Albert, n-o să fie primit 
niciodată la Thorndike & Kingsly. Este imposibil. 

— Din cauză că este irlandez? 

— Da, în primul rând, dar mai sunt și alte motive..Din pă- 
cate, Matt are o reputație foarte proastă. Sigur, tinerii își fac de 
cap. Dar Matt are aproape treizeci de ani. Ar trebui să fie mai 
înțelept. Sau discret. Să nu se dea în stambă. L-am verificat, 
Katie. Învață excelent, într-adevăr, dar caracterul lui lasă de 
dorit. 

— Da, înțeleg. 

— Thorndike & Kingsly nu l-ar fi angajat în nici un caz. Poa- 
te la altă firmă. 

— Tu l-ai angaja? 

William zâmbi, mângâindu-și mustata albă. 

— Este unul din motivele vizitei mele, îi răspunse el. Firma 
mea a avut o consfătuire extraordinară de curând. Am hotărât 
să deschidem ușile mai larg, dacă înţelegi ce vreau să spun. 
Există multe explicaţii. De exemplu, războiul din Europa. Dacă 
America se implică, vor fi chemaţi sub arme tineri din toate 
clasele sociale. Așa că se impune următoarea întrebare: dacă 
oamenii sunt buni să lupte pentru tara lor, atunci sunt la fel 
de buni să lucreze şi pentru Streeter, Calryle & Hazlet. Mi se 
pare drept. 

— Imi imaginez cine a făcut această propunere. 

— Oricum s-a făcut și partenerii mei au acceptat-o, deși cu 
oarecare rezervă. In orice caz, n-am putea angaja un evreu 
sau un negru. 

— Dar un irlandez? îl întrebă Katie imediat. 

— Mă gândeam la un italian. Şi anume la Ben Rossi. 

— Ben Rossi! 

— Am auzit de el de la tine, bineînțeles. Mi-a atras atenţia 
acum câteva luni când a aranjat o problemă juridică pentru 

nepotul unuia din clienții noștri. Era destul de complicată. N-o 
să te plictisesc cu detalii, dar pot să-ți spun că soluția lui a 
fost ingenioasă. La vremea aceea, studiam notele lui Matt. Pe 
urmă am început să le studiez și pe ale lui Rossi și mă bucur 
că am făcut-o... Ce s-a întâmplat, Katie? Credeam că o să fii 
încântată. 

— Sunt. Pentru Ben. 

O apucase durerea de cap. 

— Dar mă gândesc la Matt. S-a comparat întotdeauna cu 
Ben. Se crede mai deștept și mai bun decât el. Consideră că 
trebuie să triumfe. Acum lucrează cu el şi este foarte nefericit. 
Sigur, Ben spune că sunt parteneri, dar Matt ştie că nu este 
adevărat. Singurul lucru care-i susține moralul este speranța 
că se va angaja la Thordike & Kingsly, sau la altă firmă de re- 
nume. 

— Nu are nici o șansă. Eu am vederi mai largi decât Jonas, 
dar tot nu l-aș accepta. Îmi pare rău. 

— N-ai de ce. Te înțeleg. Pentru Ben este o veste excelen- 
tă. 

— Poate. Este favoritul meu. Am de gând să-i mai urmăresc 
cariera un timp și pe urmă o să vedem. Între timp, aș vreau să 
știu părerea ta. 

— Părerea mea? Sunt convinsă că va fi un avocat bun. A 
început într-un mic birou în Lexington Avenue și acum are un 
apartament cu patru camere în Wall Street. 

— Da, știu. Mi-am dat seama de talentul domnului Rossi. 
Mă interesează cum este ca om. Am înțeles că face parte din- 
tr-o familie numeroasă. Își ajută părinţii? Te rog să nu mă în- 
țelegi greșit. Nu vreau să iscodesc. Dar trebuie să aflu ce fel 
de caracter are. 

— De la moartea tatălui său, Ben își întreține mama și cele 
trei surori mai mici. A plătit nunta altei surori și și-a ajutat unul 
din fraţi să-și deschidă un amagazin de îmbrăcăminte. Este un 
om generos, William, dar nu-i prost. Își cunoaște interesul și 
respectă banii. 

— Este exact ce speram să aud. Domnul Rossi are un ca- 
racter ireproșabil, fără să fie însă un prost sau un sfânt. M-ai 
încurajat. 

William îi mai puse câteva întrebări. 

— Mulţumesc, Katie, îi spuse el la sfârșit. Mi-ai confirmat 
așteptările. 

— Incep să înțeleg de ce ești un avocat încununat de suc- 
ces. Prudenta este cheia reușitei în afaceri, nu? 

— Dar te-aș ruga să fii discretă. Este prea devreme ca dom- 
nul Rossi să afle de conversaţia noastră. Sper să păstrezi se- 
cretul, deși aș vrea să-i spui lui Matt că nu are nici o şansă să 
se angajeze la Thorndike. la-l pe departe. 

— Ah, nu, ar fi un dezastru să afle de la mine. 

Katie se ridică, se duse la fereastră și se uită pe geam. 
Dacă i-aș spune ceva lui Matt, se gândi ea, ar ieși un scandal 
mostruos. Ar da vina pe mine pentru toate eșecurile lui, ca de 
obicei. 

— Nu pot să mă bag, zise ea, în cele din urmă. Poate că 
sunt egoistă, dar, de data aceasta, Matt va trebui să se des- 
curce singur. 


Matt împlini treizeci si unu de ani într-o zi geroasă de ia- 
nuarie a anului 1917 Era trist, pentru că nu se apropiase de- 
loc de ce își propusese. Lucra mai departe la Rossi & McVey, 
deși parteneriatul era doar de formă. Împărțeau profiturile, dar 
Ben era cel care lua hotărârile definitive. Personalul din ce în 
ce mai numeros, secretarele și funcționarii știau cine este ṣe- 
ful, iar clienții preferau întotdeauna să-l consulte pe Ben. Se 
simțea în inferioritate, deși protesta. Își ascundea amărăciu- 
nea în spatele zâmbetelor și glumea, iar noaptea bea ca să 
uite. 

Acum stătea aplecat peste biroul lui și își turna whisky în 
cafea cu o mână tremurândă. Duse cana la buze și ridică pri- 
virile când se deschise ușa. 

— M-ai speriat, Ben. Credeam că ai plecat. 

— Imi pare rău. Ar fi trebuit să bat. 

— Nu-i nimic, zâmbi Matt. Beau puţin pentru răceală, îi ex- 
plică el, punând sticla de whisky de-> parte. Nu mai scap de 
ea. Unde ai fost cu noaptea în cap? Domnișoara Foster nu a 
vrut să-mi spună. Poate că este o bună secretară, dar mie mi 
se pare un adevărat balaur. 

— Nu a știut unde am fost. 

— Credeam că ai plecat să-mi cumperi un cadou de ziua mea. 

— L-am cumpărat de săptămâna trecută. 

— Bineînțeles. Ben este un om prevăzător. Dar nu ai prevă- 
zut zăpada. Scoate-ţi haina. Picură pe podea. 

— Da, sigur. 

Ben se dezbrăcă și împături paltonul pe pat. 

— Ai programat vreun client? Putem discuta? 

— Sigur că putem discuta. Stai jos. Biroul meu este și al 
tău... atât la propriu... cât și la figurat. Arăţi ciudat. Ţi-e rău? 
Sper că nu ai luat răceala de la mine. 

— Nu, n-am nimic. 

Ben se așeză lângă Matt și își aprinse pipa. 

— Am fost la Streeter, Carlyle și Hazlet, îi spuse el calm. 
William Streeter m-a sunat ieri seară acasă. Am aranjat să ne 
întâlnim de dimineaţă. Am fost acolo la prima oră. 

— Ce a vrut? 

Ben ezită. Se uită prin birou îngrijorat. 

— Se pare că Streeter, Clarlyle & Hazlet au hotărât să des- 
chidă porțile firmei lor dincolo de cercurile sociale acceptate în 
lumea bună. 

— Nu mai spune! exclamă Matt entuziasmat. 

| se accelerase pulsul şi sări de pe scaun, repezindu-se la 
Ben. 

— Ştiam că așa o să întâmple, mai devreme sau mai târziu. 
Bătrânul Thorndike m-a tratat ca pe un rahat, dar nu a avut 
decât de pierdut. Doamne, firma lui Streeter este și mai im- 
portantă! Katie este prietenă cu Streeter, cred că știi asta. Pro- 
babil că lucrul acesta a cântărit de asemenea în alegerea lui. 
A făcut în sfârșit ceva bun pentru mine... Nu-mi da emoții, 
Ben. Ce au spus? Cum m-ai caracterizat? 

— Liniștește-te, nu este ceea ce crezi, Matt. Imi pare foarte 
rău. Interviul nu a avut nici o legătură cu tine. 

— Atunci ce au vrut? Nu avem clienți de talia lor. De ce te-a 
chemat? Streeter este un tip foarte șiret. Poate că nu ţi-a spus 
despre ce este vorba, dar, dacă au de gând să anagajez pe 
cineva... 

Matt se albi la față, pentru că începuse să înțeleagă. 

— Tu? șuieră el. Pe tine te vor, Ben? 

— Nici eu nu mă aşteptam. L-am văzut pe Streeter o sin- 
gură dată, la petrecerea de Crăciun a lui Katie. N-am avut ni- 

mic de-a face cu el. Mi-a spus că firma lui a pus ochii pe câți- 
va tineri avocați. Au luat hotărârea imediat după Anul Nou. 

Ben își dădu seama că Matt nu-l asculta. Căzuse la loc, 
pe scaun. 

— Cred că ai nevoie de o tărie, zise prietenul lui, deschi- 
zând dulapul. 

Matt dădu whiskyul peste cap. Îi arse gâtul și se înecă. 

— Mă doare capul, murmură el, ca și când ar fi vorbit de 
unul singur. 

— lti aduc o aspirină. 

— Ben, ai acceptat oferta lui Streeter? 

— Da. 

O acceptase imediat, pentru că un post la Streeter, Calryle 
& Hazlet era ceva nesperat. Toti fiii familiilor aristocrate râv- 
neau să aibă asemenea noroc. Să fii angajatul lor însemna 
să aspiri la prestigiu, influență, bogăţie. 

— N-am putut să refuz, Matt. 

— Da, bineînţeles că n-ai putut... Aș vrea să știu ceva, Ben. 
Tu și Katie ați complotat în spatele meu? 

— N-am făcut niciodată așa ceva. Am vizitat-o pe soția ta de 
vreo trei ori anul trecut și ai fost prezent de fiecare dată. Nu a 
fost nici un complot. Jur pe mormântul tatei. 

— Te rog să mă ierti. Nu trebuia să te întreb așa ceva. Doar 
ești prietenul meu. 

Îi durea capul din ce în ce mai rău. 

— Regret că nu ai cunoscut-o pe Katie înaintea mea, oftă el. 
Te-ai fi căsătorit cu ea și am fi fost cu toții fericiţi. 

— Matt, Katie nu mă iubește pe mine. 

— Dar nici pe mine. Dacă stau bine să mă gândesc, nici eu 
nu o iubesc. Mă atrage doar la pat. Este atât de frumoasă și 
când se dezbracă... 

— Matt! 

— lartă-mă! Nu mai știu ce vorbesc. Băutura este de vină. 
Ştii, de fapt nu sunt răcit. Nici nu mai știu de când n-am mai 
răcit. Am avut pojar, varicelă, gripă, dar nu am răcit niciodată. 

— Uite ce este, îi spuse Ben. Ești șocat și acum vezi totul 
în negru Îţi las firma s-o conduci cum vrei. Îţi cedez partea 
mea... Unde te duci? 

— Să-mi iau haina și pălăria. Vreau să plec de aici. Simt că 
mă sufoc. Viața asta este atât de ticăloasă. |ţi joacă numai 
feste! Dar ajunge cu lamentările... Felicitări, Ben. Mă bucur 
pentru tine. Tu ești pe drumul tău... iar eu pe al meu. 

— Unde te duci? 

— La dracu'! 


— Ţi-am spus că nu vreau să discut despre Matt, zise Katie. 

Se așeză la masă, în bucătăria lui Maeve, cu o cană cu 
ceai în faţă. Era palidă și îngrijorată. 

— Nu s-a schimbat nimic, ce rost are să vorbim? 

— Am auzit că stă toată ziua prin cârciumi. 

— Pentru cineva care nu pleacă urechea la bârfe, auzi cam 
multe. 

— Este adevărat? 

— Doar știi că este, mamă..Stă toată ziua și toată noaptea. 
Se împleticește acasă la orice oră. De obicei este prea beat 
să urce scările. A ajuns de râsul vecinilor. Lui Patrick și Rory 
le este rușine cu el. 

— De unde are bani? 

— De la Ben. Și-a vândut firma și a insistat să împartă profi- 
turile cu el. L-am prevenit că Matt o să bea toți banii. Slavă 
Domnului că am pensiunea. Fără ea am muri de foame. Deși 
nu merge ca înainte, pentru că vodevilul nu mai este la modă, 
câștig destul cât să-mi achit facturile. 

Maeve sorbi din ceai și o studie atentă pe Katie. 

— Şi tu cum îţi ajuti soțul? o întrebă ea. 

— Ce aș putea să fac? Matt nu mai poate fi ajutat de ni- 
meni. Doar știi asta mai bine ca mine. Și tatăl tău era un betiv. 

— Da, ce blestem. Ar trebui să verse tot whiskyul în ocean. 
Nu aduce decât suferinţă. Mai ales copiilor nevinovați. 

Katie vrut să ia cana şi o răsturnă fără să vrea. 

— lartă-mă, mamă, zise ea, luând cârpa să șteargă. 

— Eşti un pachet de nervi. Ce-i cu tine? 

— Nimic. 

— Nu mă minţi, Katie McVey. Îmi dau seama când este 
ceva cu tine. Nu sunt oarbă. Nu cumva ai aflat ceva de Hugh? 
A intrat în pușcărie? 

— Nu mai știu nimic de Hugh sau Meg de când au plecat la 
Chicago. Arătau foarte bine când i-am văzut. Aveau o mașină 
mare și Meg era îmbrăcată în blănuri. 

— Banii de furat. Intr-o zi vor trebui să dea socoteală. Era 
destul de rău și așa că Hugh era gangster la New York. Acum 
o să fie și la Chicago. lar Meg îi cântă în strună. Biata doam- 
nă Muldoon plânge de i se usucă ochii. Atunci, dacă nu-i vor- 
ba de Hugh, ce este? 

— In curând o să afli oricum. Sunt gravidă. 

Maeve duse mâna la gură. Spre deosebire de majoritatea 
femeilor din Bucătăria ladului, nu era sentimentală în privința 
copiilor. Işi dădea seama că era tot ce-i mai lipsea lui Katie. 

— Preoţii spun că copiii sunt o binecuvântare, oftă ea. Unii 
sunt. Sigur, nu este momentul potrivit, dar... 

— Cum să fie momentul potrivit când Matt bea până nu mai 
poate! De-abia reușesc să am grijă de el, de copii și de pen- 
siune. Dacă nu cumva o să dau faliment până la anul. S-ar 
putea ca temerile tale să se împlinească, mamă. E posibil să 
sfârșim în stradă, până la urmă. 

— Încetează cu prostiile. Clădirea este ata, nu? Înseamnă 
deci că poți s-o vinzi. De fapt, ar fi trebuit s-o fi vândut de mult. 
Doar ţi-am spus! 

— Este căminul meu. _ 

— Fii mulțumită că-l ai. Uite unde stau eu. Intr-un aparta- 
ment cu chirie și, înainte de asta la o fermă săracă. Tu măcar 
ai ce vinde, Katie McVey. Doar nu te aștepți să te compăti- 
mesc. 

— Nu am nevoie de milă, mamă. Știu că o duc mai bine decât 
majoritatea femeilor de aici. Știu de asemenea că nu aș obține 
mare lucru dacă aș vinde pensiunea. Cel puțin nu acum. Este 
într-o stare jalnică. Ţevile sunt vechi. Pivniţa se inundă când 
plouă torențial. Acoperișul s-a găurit. Nu mi-am permis să fac 
reparaţii sau renovări. Electricitatea a fost primul și ultimul lux. 

— Dar ai rămâne cu ceva bani în buzunar dacă ai vinde-o, 
nu? 

— Cu puțini. 

— Putin tot este ceva. N-o să-ți moară copiii de foame și 
frig. Te-ai ridicat mai mult decât aveai dreptul să speri. Și, în 
loc să fii recunoscătoare, te plângi. Probabil că vrei blănuri și 
mașini ca Meg. 

Katie zâmbi fără să vrea. _ 

— N-o să te schimbi niciodată, mamă, zise ea. In curând o 
să împlinesc douăzeci și opt de ani și tot mă pui la respect. 

— Păcat că trebuie s-o fac. Ar fi trebuit să știi toate astea, 
fără să-ţi spun. Dacă aș fi în locul tău, aș sta toată ziua în ge- 
nunchi să-i mulțumesc lui Dumnezeu, Katie McVey. 

— Stau ca să frec podelele. 

— Nu fi obraznică. Și ai grijă cum vorbeşti când o să vină 
aici părintele Malone. Să nu mă faci de râs. 

— Nu, mamă, părintele Malone și cu mine suntem prieteni. 

— Serios? Mă întreb ce o să spună când o să afle că întorci 
vorbele mamei tale? 

— Glumeam, mamă. 

— Este un păcat să glumești când este vorba de Dumne- 
zeu. Ai stat prea mult printre artiști de vodevil. 

Maeve se întrerupse când auzi o bătaie în ușă. 

— A venit părintele. Ai grijă cum vorbești și cum te porți. 

Apoi se duse la ușă și o deschise zâmbind. 

— Poftiti, părinte. Vă aşteptam. Ceaiul este gata. Am biscuiţi 
și unt proaspăt. ` 

— Multumessc, Maeve, dar nu trebuie să te dranjezi. In cu- 
rånd este ora prânzului... Bună, Katie. Mă bucur că ai venit. 

— Mama a spus că este o problemă de familie. Sean a fă- 
cut cumva vreo prostie? 

— Sean nu face niciodată prostii. L-am remarcat de la prima 
comuniune. Este un copil deosebit. Păcat că nu sunt toti la 
fel. 

Părintele Malone se așeză. Era un bărbat în jur de treizeci 
de ani, cu ochi albaștri şi păr negru, cret, care era imposibil de 
pieptănat. Cei din parohia lui îl apreciau, deși recunoșteau cu 
toții că nu semăna deloc a preot. 

— Ai observat cum zboară timpul, Maeve? Parcă a fost ieri 
când Sean era la prima comuniune, iar acum termină liceul. 

Maeve clătină din cap, nerăbdătoare ca de obicei. 

— Dacă ai ceva de spus, mai bine lămurește-ne de la înce- 
put, părinte. 

— Este vorba de viitorul lui Sean. V-a spus ce planuri are? 

— In ultima vreme nu-l mai văd aproape deloc. Dimineața 
pleacă la slujbă cu noaptea în cap și de acolo la școală. După 
școală, se duce la treabă. lar duminica este la biserică. Sigur, 
nu mă plâng, adăugă Maeve. Mă bucur că își petrece timpul 
cu folos în loc să bată străzile. — 

— Sean va termina liceul peste două luni. 

— Da, și o să mă ocup de viitorul lui. Am discutat deja cu ofi- 
țerul Garrity. Mi-a spus că o să fie un poliţist pe cinste. Mi-am 
dorit întotdeauna să-mi fac băieții polițiști. Este o slujbă sigură 
și bine plătită. lar ofițerul Garrity m-a asigurat că nu va fi res- 
pins, chiar dacă fratele lui este gangster. 

— l-aţi cerut părerea și lui Sean? 

— Sigur, deși nu era nevoie. Sunt mama lui și știu ce este 
mai bine pentru el. _ 

Preotul căzu pe gânduri. Işi amintea cum sosise la St. 
Brendan cu unsprezece ani în urmă. Predecesorul său îi de- 
scrise enoriașii. Despre Maeve Gallagher spusese că „este o 
femeie tare, de genul celor care supraviețuiesc datorită cura- 
jului lor“ 

Părintele Malone oftă acum când se uită în ochii întunecaţi 
ai femeii. 

— Ah, Maeve, nu te-ai schimbat deloc. Aici nu suntem în Ir- 
landa. Nu poti hotărî viitorul fiului tău. Chiar și Irlanda s-au 
schimbat lucrurile. 

— Tocmai aici este necazul. L-am lăsat pe Hugh să hotă- 
rască de unul singur și uite ce a ieșit. Este gangster în două 
orașe! 

— Părinte, interveni Katie. Sean nu ne-a vorbit de planurile 
lui. Dar se pare că ţi-a vorbit ţie. 

— Sean vrea să devină preot. 

— Preot! exclamă Maeve. Oare am auzit bine? 

— A venit prima oară la mine când avea paisprezece ani. Şi 
l-am refuzat, bineînţeles. Pe urmă, a insistat în fiecare an. 
Acum a început să studieze scriptura cu părintele Dowd. Cred 
că are chemare. Doar timpul își va spune cuvântul. Are de 

parcurs un drum lung până la seminar. Prea lung pentru unii. 
Vom vedea dacă are chemare. 

Maeve și Katie se uitară de la una ia alta, mirate. 

— Sean nu ne-a mărturisit niciodată intențiile lui, zise Katie 
în cele din urmă. Nu a suflat nici un cuvânt. Este adevărat că 
merge des la biserică. In fiecare zi. Dar nu mi-am imaginat că 
o să îmbrăţișeze cariera preoțească. 

— Biserica are diverse semnificații, în funcţie de fiecare in- 
divid în parte. Pentru Sean înseamnă să fie una cu Dumne- 
zeu. Vrea să-l slujească pe Domnul. Asta se poate face fie ca 
preot, fie ca simplu credincios. Va trebui să găsească acea 
cale care i se potrivește. Mulţi tineri spun că vor să devină 
preoți, sau călugări. Cu timpul însă își dau seama că nu-i 
atrage asemenea viaţă. Poate așa se va întâmpla și cu Sean 
al vostru. Dar, dacă are chemare, va parcurge drumul până la 
capăt. 

— De ce nu mi-a spus nimic? îl întrebă Maeve. 

— Cred că n-a vrut să te supere. Nu știa cum o să reac- 
ționezi. Este o meserie care-i face cinste, Maeve. 

Părintele Malone zâmbi. 

— Deși recunosc că nu este la fel de bine plătită ca cea de 
polițist. 

— Cum să fie preot când are un frate gangster? 

Părintele Malone zâmbi din nou. 

— La fel ca și cei de la poliție, nu ținem cont de acest lucru, 
îi răspunse el. 

Maeve clătină încet din cap. Stia că alte mame, în locul ei, 
ar sări în sus de bucurie. Preoția, meseria de polițist sau cea 
de pompier erau cele mai înalte aspirații pentru cei din Bu- 
cătăria ladului. Dar ea nu se bucura deloc. Dimpotrivă, simțea 
că i se golise sufletul. 

— Acum am pierdut doi fii, zise ea. Pe Hugh l-a luat diavo- 
lul, iar pe Sean Dumnezeu. 

— Pe Sean nu l-ai pierdut, mamă. 

— Ce ştii tu? Băieţii care îmbracă hainele preoțești nu se 
mai interesează de familie. Biserica devine familia lor. 

— Biserica este și familia ta, Maeve, îi spuse părintele Ma- 
lone cu blândețe. Biserica ne aparţine tuturor. 

— Cred că ai înțeles foarte bine ce am vrut să spun. Când 
ti-ai vizitat ultima oară mama? Acum unsprezece ani și ceva. 
Mama ta este în irlanda, iar tu aici. |ți convine, pentru că bise- 
rica este pe primul loc. 

— În viaţă trebuie să faci sacrificii. Este greu să stai departe 
de familie, dar păstrez familia în inima mea. Mama a acceptat 
lucruile așa cum sunt. 

— Atunci este o... 

Maeve se întrerupse. Se duse la chiuvetă și își dădu cu 
apă pe faţă. 

— Imi pare rău, părinte. Nu mai știu ce vorbesc... O să-i 
dau binecuvântarea lui Sean. Probabil că pentru asta ai ve- 
nit. Dar să știi că nu pot să-i dau nici un ban. Dacă vrea să ur- 
meze seminarul, n-are decât s-o facă fără ajutorul meu. 

— Banii nu contează, doar binecuvântarea ta. Sean te iu- 
bește. Nu trebuie să te îndoiești de asta. Nu a vrut să te întris- 
teze. 

— Nu mai spune! 

— Am senzaţia că mi-am prelungit prea mult vizita, zise el, 
făcându-i cu ochiul lui Katie. Trebuie să mă întorc la biserică. 
O să mai discutăm. Da... Maeve? 

— Sigur, o să mai discutăm. La revedere, părinte. 

Katie îi deschise ușa. 

— Am impresia că veștile ne-au luat prin surprindere. Ar fi 
fost mai bine dacă Sean ne-ar fi prevenit. Era de datoria lui s-o 
facă. 

— Este un moment greu pentru el. A fost atât de îngrijorat. 
Nu vrea să supere pe nimeni, mai ales pe Maeve... Să treci 
pe la mine, Katie, m-aș bucura să mă vizitezi. 

— O să te vizitez. Mulţumesc, părinte. Eşti un om curajos, 
zâmbi Katie. Ai fi putut să-l trimiti pe părintele Dowd să ne dea 
vestea. 

— N-a fost chiar atât de rău. Recunosc că eram îngrijorat de 
această discuţie. 

Katie surâdea încă și după ce închise ușa, dar îi pieri zâm- 
betul când văzu expresia împietrită de pe fața lui Maeve. 

— Nu fi supărată, mamă. Sean nu este de vină că simte 
această chemare. 

— Du-te acasă, Katie. la-ți geanta și pălăria și du-te acasă! 
Nu am chef de vorbă. Sunt obosită. Lasă-mă în pace! 

— Mai stau puţin. 

— Vrei să te dau pe ușă afară? Trebuie să-mi termin tre- 
burile. Cred că și tu ai destule de făcut. Du-te acasă. Mă simt 
foarte bine... nici o grijă. 

Maeve oftă și își dădu părul la o parte. 

— Lasă-mă în pace. 

Katie își puse pălăria. 

— Mă înnebunești, mamă, zise ea sărutând-o pe Maeve pe 
obraz. Sper că știi asta. O să vin mâine. 

— Bine, mâine. 

— Salută-l pe Sean din partea mea. 

— Bine. Hai, nu mai sta acolo ca o gâscă! Du-te acasă! 

Katie plecă. Cobori scările bombănind și ieși în stradă. La 
colț observă un grup de oameni agitati. Se opri și ea curioasă. 

— Ce s-a întâmplat? îi întrebă mirată, făcându-și loc prin 
mulțime. Dumnezeule! gemu ea, când văzu titlul dintr-un ziar. 

„Se albi la față, pentru că scria cu litere de-o șchioapă: 
RAZBOI. 

— M-am înrolat, o anunţă Matt la trei zile după intrarea 
Americii în război. O să primesc un pluton. Sunt căpitanul 
McVey. O să fiu un bun ofițer, nu crezi? 

Lui îi căzu cartea din mână. 

— Cred că nu vorbești serios, zise ea. Sper că glumesti! 

— Nu glumesc deloc. Săptămâna viitoare mă prezint la uni- 
tate. 

— Ţi-ai pierdut minţile? Războiul nu este o joacă. Ai putea 
fi ucis, Doamne ferește! 

Matt zâmbi și se așeză vizavi de Katie, întinzându-și pi~ 
cioarele. 

— Ai vărsa vreo lacrimă dacă aș muri? M-ai jeli? 

— Indiferent ce crezi, nu vreau să ți se întâmple nimic rău. 

— După cum m-am comportat, ar trebui să mă disprețuiești. 

— Nu te disprețuiesc. 

— Dar eu mă disprețuiesc. Mi-am distrus cariera, căsăto- 
ria... viața. Sunt bătaia de joc a tuturor. Nici nu-mi vine să 
cred cum am ajuns în asemenea hal. Mă gândesc adesea ce 
băiat bun eram. 

Matt își aprinse o țigară. 

— Mi se pare atât de mult de atunci. Nu mă mai recunosc. 
Parcă mi-am pierdut... identitatea. 

— De asta te-ai înrolat. 

— Tot caut ceva, Katie. Nu știu exact ce anume. O identi- 
tate, să mă realizez, să mă remarc într-un fel. Oricum, indife- 
rent ce ar fi, aici n-am cum să găsesc nimic. 

— Poţi să pleci și fără să intri în armată. 

— Am nevoie de o structură organizată. Armata o să-mi or- 
doneze viața. Nu este o toană, Katie. M-am gândit bine. Tre- 
buie să fac ceva. Cred că înţelegi. 

— Înţeleg că îţi pui viața în pericol. Nu ai nici un drept să faci 
asta. Gândește-te la fiii tăi, la Patrick și Rory! 

— N-o să-mi simtă lipsa. Sunt ca un străin pentru ei. Se 
poartă respectuos cu mine, dar mă ţin la distanţă. Este numai 
vina mea că n-am știut să mă apropii de ei. 

Matt trase din țigară și o privi pe Katie prin rotocoalele de 
fum. 

— Patrick și Rory sunt fii tăi, zise el. Ai tot meritul că i-ai 
crescut. 

— Nu este prea târziu să te apropii de ei. 

— Ba este. Și nici nu cred că mă interesează. Te rog, să nu 
te simți jignită. Îmi lipsește sentimentul patern. Credeam că o 
să vină cu timpul, dar nu a venit. Ce rost are să mă prefac? 
Patrick și Rory sunt băieți deştepţi. Nu am cum să-i păcălesc. 
Așa că, de ce să-mi bat capul? 

— Eşti egoist. 

— Și dacă sunt... 

— Dacă? 

— Katie, aceasta s-ar putea să fie ultima mea șansă să mă 
salvez ca om. Nu are nici o legătură cu Kaiserul sau cu Ameri- 
ca. Este un test. Poate că n-o să-l trec, la fel cum nu le-am tre- 
cut nici pe celelalte. Sau poate că o să-mi regăsesc curajul 
de mult pierdut și alte lucruri, printre care onoarea și țelul în 
viață. Incerc să-l regăsesc pe băiatul care eram odată. 

— Ai ales o cale foarte severă. 

— Trebuie să fie severă. Nu-ţi dai seama? Mă disprețuiesc. 
Am ajuns un neisprăvit, un bețivan. Este prima noapte când 
nu sunt beat după atâta timp. Beañ ca să-mi fac curaj, să pot 
să mă scol de dimineaţă și să suport zilele și nopțile goale, lip- 
site de satisfacţie... Ce s-a întâmplat cu băiatul care voia să 
cucerească lumea? Ada mi-a pus odată această întrebare și 
a venit timpul să găsesc un răspuns. 

„S-ar putea să mori încercând să-l găsești — se gândi Katie, 
ducându-și mâna la burtă. Nu-i spusese de copil și. își dădu 
seama că acum nu putea s-o facă.“ 

— Pentru început, ai putea să te apuci din nou de treabă. 

— Unde? Cine mi-ar mai da de lucru. Mi s-au închis toate 
ușile, Katie. Sigur, aș putea să-l rog pe Ben să tragă nişte sfori 
pentru mine, dar ce rost are? Nu aș fi de folos nimănui, până 
nu aflu cine sunt. Uneori, cred că nu o să mă maturizez nicio- 

dată. Dar, se spune, că în război reușești s-o faci mult mai re- 
pede. 

— In război se și moare. 

— Mi-am riscat viața de sute de ori încercând să regăsesc 
ce am pierdut. 

— inseamnă că te-ai hotărât. 

— Da, m-am hotărât de când am semnat actele. 

Matt stinse tigara în scrumieră. Apoi se aplecă înainte, 
privind-o fix. 

— Te-am iubit odată, Katie. Și tu m-ai iubit pe mine. Dar asta 
a fost de mult. In trecut. Despre viitor nu știu nimic. Ştiu doar 
că prezentul este insuportabil. Poţi să mă înţelegi? 

— Da. 

Katie încuviință din cap, ștergându-și o lacrimă. 

— Aș vrea... 

— Te rog să taci. Ti-am spus întotdeauna că nu sunt pentru 
tine. Cel puţin, în această privință am avut dreptate. Nu îţi mai 
pierde vremea cu dorinţe. 

— Eşti încă soțul meu, Matt. Îmi pasă de tine. 

— Ai o slăbiciune pentru sufletele pierdute. 

— Este mai mult decât atât. Suntem de mult împreună. 
Ne-am petrecut jumătate din viețile noastre unul lângă altul. 

— Nu a fost o perioadă prea fericită. 

— Nu, oftă Katie, nu prea. Dar îmi pasă ce se întâmplă cu 
tine. N-am ce să fac. 

Matt se ridică. Se duse în partea cealaltă a camerei și apoi 
se apropie de ea. 

— Şi mie îmi pasă de tine, în felul meu. Şi, cine știe, poate 
până la urmă o s-o scoatem la capăt. Dar, mai întâi trebuie să 
mă regăsesc. 

— Când pleci? 

— Săptămâna viitoare. Vom fi trimiși undeva, pentru instru- 
ire. Pe urmă, ne îmbarcăm spre Franţa. 

— Franţa. Imi amintesc când am fost în Greenwich Village 
și ne-am prefăcut că suntem în Franţa. Acum n-o să te mai 
prefaci. O să fii acolo și o să lupti... Băieţii trebuie să ştie. Aș 
vrea să le spui. Sunt în camera lor. Își fac temele. 

— Vrei să le spun astă-seară? 

— De ce nu? Nu ai discutat niciodată în mod serios cu ei. 
Acum ai ocazia. Poate că o să-ţi placă. Sunt niște copii inte- 
ligenți, Matt. Ai spus-o chiar tu. 

— Da, mă cântăresc din priviri. Mai ales Patrick. Nu spune 
nimic, dar se vede în ochii lui. 

— Ţi se pare. Nu te las până nu vorbești cu ei. S-ar putea să 
treacă multe luni până să te întorci. Le datorezi o explicație. 
Spune-le adevărul — că te duci să lupti împotriva Kaiserului. 
Cred că vor fi impresionați. La vârsta lor lumea se împarte în 
eroi și personaje negative. Nu există nimic între. Ce bine ar fi 
să fie atât de simplul! 

— Şi nu este? 

Katie îl privi fix. Zâmbea, dar sub zâmbetul lui se ascun- 
deau durerea și regretul față de o viaţă irosită. 

— Sper să găsești ceea ce cauţi, îi spuse ea, luându-l de 
mână. 


Peste două luni, Katie și fiii ei stăteau pe un chei aglome- 
rat și își luau la revedere de la Matt. 

— Unde este tata? o întrebă Rory, uitându-se pe puntea va- 
porului. Nu-l zăresc dintre atâţia soldați. 

— Nu știu, dragul meu, îi răspunse Katie. Dar fă-i cu mâna 
și ține stegulețul sus. Tata o să te vadă. Și tu la fel, Patrick. 

— Ce-i asta, o petrecere, mamă? 

— Așa se pare. 

Atmosfera era într-adevăr festivă. Sute de stegulete colo- 
rate fluturau în soarele de iunie. Copiii săreau, fluierau și su- 
flau în trompete. O formaţie cânta marșuri, iar vânzătorii ambu- 
lanţi vindeau bomboane și bere. Până la urmă, vaporul porni 
în uralele tuturor. 

Katie nu se mira, pentru că peste tot domnea un spirit pa- 
triotic. America nu voise să se implice în războiul european, 
dar acum o făcuse. Aproape în fiecare zi, în toate orașele mari 
sau mici, se ţineau discursuri, menite să semene ura faţă de 
germani. Se spera că soldaţii americani vor pune capăt războ- 
iului peste noapte. Orice protest era astupat de cântecele en- 
tuziaste ale domnului Cohran. George M. Cohran vestea lumii 
întregi sosirea yankeilor, iar mesajul lui era plin de încredere. 

— Unde ai plecat? îl întrebă Katie pe Rory într-o zi de au- 
gust. Și ce ascunzi la spate? 

— Nu ascund nimic. 

— Să văd şi eu. 

Micuţul Rory de numai opt ani oftă și scoase sacul la ivea- 
lă, 

— E plin cu pietre, îi explică el. Sunt o mulțime la gară. Le-am 
adunat împreună cu Johnny, Billy și Tommy. 

— Şi la ce vă trebuie? 

— Ne ducem la Yorksville să-i hărțuim pe germani. Le arun- 
căm în ferestre. Mai ales la magazine. Au vitrine mari. 

— Lasă sacul jos și vino cu mine, zise Katie, ducându-l în 
salon. A fost ideea ta? Spune-mi adevărul. A cui a fost ideea? 

— A lui Billy. De fapt, a fratelui său. El a făcut-o primul. A 
aruncat cu cărămăzi, dar noi n-am găsit. 

Rory își legănă picioarele încântat. 

— Oricum, sunt bune și pietrele. 

— De ce vrei să faci rău unor oameni pe care nici măcar 
nu-i cunoşti? 

— Sunt germani. Şi germanii sunt răi. 

— Oamenii care locuiesc în Yorksville sunt americani, la fel 
ca tine, Rory. Au locuit în Germania odată. Ei, părinţii sau 
bunicii lor. Dar acum stau în America, înţelegi? 

— Nu. 

— Oamenii din Yorksville nu au nici o legătură cu Kaiserul. 

— Sunt de partea lui. 

— De unde ştii asta? 

— Dacă am fi în război cu Irlanda ai fi de partea Irlandei? 

— Nu, mamă. 

— Atunci să presupunem că am fi în război cu Irlanda. Ti-ar 
plăcea să arunce cineva cu pietre în tine? 

— Numai să îndrăznească! l-aș lua imediat la bătaie. 

— Crezi că ar fi drept? Gândește-te, Rory. 

Katie îl privea drept în ochii lui inteligenți. 

— Te gândești? îl întrebă ea. 

— Da... cred că nu aș avea nici o vină că sunt irlandez. 
Doar trăiesc în America. Și Yorksville-ul este în America, nu? 

— Bineînțeles, acum ești băiat mare, Rory. Invaţă-te să 
gândești. Ai fi făcut o mare greșeală. Poate ai fi rănit pe cine- 
va. 

Rory începu să se fâţâie pe scaun. 

— N-am vrut, mamă, zise el. Nu am știut. Nu mi-a spus ni- 
meni. 

— Trebuie să-ţi dai seama și singur care este diferența din- 
tre bine și rău. Credeam că te-ai lămurit de mult. Când erai 
mic făceai mereu năzbâtii. Legai cutii goale de coada pisicii 
doamnei Grogan, puneai piper în pasta de dinţi, sau băgai pă- 
ianjeni-pe spatele lui Annie Farrel. Te țineai numai de prostii. 
Am discutat mult despre glumele tale. 

Rory dădu din cap spășit. 

— Ți-am spus că este bine să te amuzi, dar nu pe seama al- 
tora. Şi acum văd că te pregăteai să te duci la Yorksville cu un 
sac de pietre. 

— Toţi băieții se duc, mamă. O să mă creadă fricos. 

— Şi dacă ar sări de pe acoperiș te-ai lua după ei ? 

— Ar fi o prostie. 

— Nu mai spune! Nu stai deloc să te gândești, Rory. Știu că 
nu ai suflet rău, dar nu contează. Acum ești destul de mare să 
fii răspunzător de faptele tale. 

Katie îi mângâie buclele roșiatice și zâmbi. 

— Ai înţeles? 

— Da. 

— Dacă ai vreodată vreo nelămurire, vino să mă întrebi. 

— Da, mamă. 

— Acum poți să pleci. Spune-le prietenilor tăi că nu poti să 
mergi cu ei. Şi explică-le de ce. Nu cred că o să priceapă, dar 
spune-le totuși. 

— Asta-i tot? 

— Da. De data aceasta nu o să te pedepsesc. Ai grijă ce 
faci de aici înainte. 

Rory se lumină la față, sări de pe scaun și se duse la ușă. 

— Bună, Jack, zise el zâmbindu-i lui Jack Snow. lar am fă- 
cut o prostie. Dar am învăţat dansul pe care mi l-ai arătat. Vrei 
să vezi cum mă mișc? 

— De-abia aştept. Dacă mama ta ne lasă să punem muzi- 
ca. 

Katie puse discul-la patefon. Era o melodie cunoscută, 
„Trotuarele New York-ului“ 

— Iti place? 

— E muzică de dans. Dă-i drumul, băiatule. La sfârșit o să 
dansăm împreună... nu uita să ţii capul sus. Nu te încorda. 
Bravo, ai talent! Uită-te la el, Katie. Puștiul promite. 

— Hai, Jack! îi strigă Rory. Trebuie să dansezi și tu. Este un 
dublu. 

Jack veni lângă băiat. Făcură câţiva pași complicaţi, răsu- 
cindu-se și înclinându-se adânc la sfârșit. 

— Ai uimit publicul, puștiule. 

— Nu-i decât mama. 

— O să fie un dansator de succes, zise Jack, făcându-i cu 
ochiul lui Katie. 

— Mă tem că ai dreptate. Hai, pleacă, Rory. Şi ai grijă cum 
te comporti. 

— Da, mamă. La revedere, Jack. 

— Pe curând, puștiule. 

— Așează-te și trage-ţi sufletul. Ai dat o reprezentaţie pe 
cinste. 

— Adevărul este că am început să îmbătrânesc, îi spuse 
Jack, ștergându-și sudoarea de pe fruntea. Scena este pentru 
tineri. De-abia aştept să ne stabilim în California. Am auzit că 
filmările durează mult, dar nu solicită atâta efort. 

— Aţi terminat cu împachetatul? 

— Da, în sfârșit. Ştii, Mary și familia sunt deja acolo. Spune 
că este soare în fiecare zi. A închiriat o casă cu pomi fructiferi 
în grădina din spate. Sunt lămâi și portocali cu fructe coapte. 
Cred că va fi cu totul altfel... Gândește-te numai! 

Jack izbucni în râs. 

— Raine și Snow (Ploaia și Zăpada) în însorita Californie. 

— Pun pariu că o să te folosești de poanta asta. 

— Bineînţeles, domnul Sennett ne plătește să distrăm pu- 
blicul. Se pare că este asul comediilor. Lou și cu mine suntem 
cam bătrâni, dar Mack Sennet spune că mai avem încă des- 
tul haz. De-abia aștept să arunc plăcintele cu cremă de ouă în 
nasul lui Lou. Eu trebuie s-o fac, pentru că sunt cel gras. Ne 
jucăm rolurile, ca de obicei. 

— Imi pare rău că pleci, Jack. Va fi pustiu fără tine. Ai fost 
un prieten atât de bun. 

— Pensiunea asta a fost un adevărat cămin pentru mine și 
Lou. Ai crescut sub ochii mei, Katie. Cred că te cunosc mai bine 

decât pe proprii mei copii. Trebuie să-mi promiţi că o să mă 
vizitezi. Nu-i atât de departe cu trenul. Băieţilor o să le placă 
foarte mult. Este cald și oceanul e aproape. Poate îl conving 
pe domnul Sennet să-l bage pe Rory într-un film. Are talent. 

— Incă nu se poate vorbi despre talent, Jack. Lui Rory fi 
place să facă pe grozavul. Nu-i convine că este fratele cel mic 
și este revoltat că o să mai am un copil. Cred că dansează și 
cântă ca să uite într-un fel. 

— Dar se mișcă bine. 

— Nu-l încurajez, Jack. Nu-i place să învețe și asta mă în- 
grijorează. Trebuie să-și termine studiile. Dacă pe urmă o să 
aleagă lumea filmului, n-o să mă opun. Dar, mai întâi, trebuie 
să-și vadă de carte. 

Katie se rezemă de spătarul scaunului, sprijinându-și mâi- 
nile de burta umflată. 

— Băieţii mei au cam luat-o razna, zâmbi ea. Patrick se gân- 
dește numai la baseball, iar Rory la dans și tot felul de năz- 
bâtii. Trebuie să pun mâna pe curea. 

— Nu te văd în stare. 

— O să mă străduiesc. Altfel vor ajunge niște golani. 

— Așa spunea și Mary despre copiii noștri. Dar au ajuns 
oameni cumsecade. O să-i cunoști când vei veni în Califor- 
nia... Nu da din cap. Sunt hotărât să te aduc acolo. Stiu că 
acum nu este momentul potrivit... o să naști, suntem în plin 
război... Apropo, ce vești mai ai de la Matt? 

— Foarte puţine. Am primit o singură scrisoare. Este în Fran- 
ta. In toiul luptelor. 

Katie își feri privirile, oftând. Se îngrozea când citea ce scria 
în ziare despre război. 

— Imi amintesc după-amiaza când a plecat Matt, zise ea. 
Fluturau stegulețele, cânta muzica, toți râdeau. Patrick a în- 
trebat, pe bună dreptate, dacă suntem, la o petrecere. Dum- 
nezeule, ce naivi eram! Vaporul a plecat în urale de bucurie. 
Și acum, cui îi mai arde să se bucure? Tinerii noștri se întorc 
orbi sau schilodiţi. Sau nu se mai întorc deloc. Nu văd nimic 
glorios în război. Dimpotrivă, văd numai moarte. 

— Nu America a început războiul. 

— Asta nu mă consolează cu nimic. Unii se bucură că am 
intrat în război. Mai ales bărbaţii. Se adună sâmbăta în parc și 

țin discursuri. Dar am observat că cei care fac asta sunt prea 
bătrâni să lupte. Ti se pare că sunt cinică? 

— Ești îngrijorată, Katie. 

— Cine nu este, în ziua de azi! Fluturăm steagurile și mer- 
gem la paradă, încercând să uităm. Dar cum să uiti de război? 


Sfârșitul verii risipi speranţele celor care crezuseră că 
războiul se va termina curând. Bucătăria Iadului începu să-și 
jelească morţii. Gerry Wilson, preot militar murise ucis de o 
bombă, în tranșee, în timp ce alina un soldat înspăimântat. 
Fiul cel mare al lui Ed Ryan a fost ucis la Verdun. lår Jimmy 
Muldoon a pierit într-un atac aerian. Părintele Duffy și oamenii 
din regimentul 69 erau mândria oricărui irlandez, dar această 
mândrie era amestecată cu tristețe, pentru că mureau tot mai 
mulți fii și soti pe zi ce trece. 

— Flori! pufni Maeve, trăgând perdelele să astupe soarele 
vesel de septembrie. Ce te-a apucat să cumperi flori în plin 
război? 

— Sunt pentru tine, mamă, îi răspunse Katie. Voiam să-ți 
urez bun venit. Îţi place camera ta? 

— Da, este foarte fumoasă. Credeam că o să-mi sfârșesc zi- 
lele în apartamentul acela mizerabil, cu tine cu tot. Dar nu mă 
las ușor păcălită, Katie McVey. Știu că m-ai adus aici pentru 
că ai nevoie de mine. Mai sunt și eu de folos la ceva. Dece ai 
încremenit în loc? În starea ta n-ar trebui să stai atât de mult 
în picioare. Așează-te. Dar ce-i ăsta? Un scaun nou? Te-ai 
apucat să cumperi mobilă în plin război? 

— Nu-i nou. l-am făcut altă cuvertură, atâta tot. 

— Ar trebui să te odihnești. 

— Parcă ne-am înţeles că n-o să ne certăm. Te-am rugat 
înainte să te muţi aici să nu-mi spui ce să fac. 

— Ce vină am eu că ai o minte de gâscă! Stai în picioare în 
loc să te odihnești! 

Katie zâmbi și se așeză pe scaun. 

— Nu te schimbi niciodată, mamă. 

— La ce mi-ar fi folosit să mă schimb? Se spune că lumea 
este în schimbare. Dar în nici un caz în bine. După cum vezi, 
a izbucnit războiul! 

— Te-aș ruga să nu mai vorbești despre război: Îmi ajunge 
cât citesc ziarele. Fii mulțumită că Sean și Hugh sunt acasă. 

— Hugh face afaceri la bursa neagră și se îmbogățește în 
timp ce alții mor. 

— Oamenilor le place să vorbească. Nu se știe întotdeauna 
ce este adevărat și ce nu. 

— Atunci întreabă- pe sergentul Garrity și o să te lămu- 
rească. Îl urmărește pe Hugh de când s-a întors la New York. 
El și banda lui sunt băgaţi în afaceri la bursa neagră. lar ca 
distraţie, se ocupă de jocuri de noroc. Sunt niște diavoli =u toții! 

— Bine, mamă, oftă Katie. Sunt diavoli, dar n-am putea 
schimba subiectul? Sean nu este în nici un caz un diavol. 

— Nu, o să devină preot. Pe urmă, armata o să-l trimită în 
Franța, să moară în tranșee, ca Gerry Wilson. 

Maeve se întoarse. Privea cu admiraţie tapetul vesel și per- 
dele albe, scrobite. Pipăi dulapul, uitându-se sub mileul de dan- 
telă. 

— Ai curăţat camera asta special pentru mine? o întrebă 
ea. 

— Ah, mamă, ești imposibilă, îi răspunse Katie râzând. Ca- 
merele se curăţă în fiecare zi. In ultima vreme n-am mai putut 
face mare lucru, dar Veronica a avut grijă. | 

— Serios? Muncește din greu? Dacă nu, o să aibă de-a 
face cu mine. 

— Te rog s-o lași în pace. N-o speria. Este o fată timidă și să 
știi că muncește foarte mult. Nu-i ușor să faci fată unei case 
atât de mari. 

— Doar am venit să te ajut. Spune-mi ce am de făcut. 

Katie oftă din nou, privind-o pe mama ei. Maeve albise 
aproape de tot, dar ochii ei albaștri erau la fel de hotărâți ca 
oricând. Nu se domolise deloc. La patruzeci și șase de ani, 
rămăsese aceași femeie dură și energică din copilăria lui 
Katie. 

— N-o lua așa, mamă. N-o să-ți dictez ce să faci. Veronica 
se ocupă de curăţenie, iar eu gătesc. Mi-ar fi de folos să mă 
ajuţi la gătit. Mai ales la masa de seară. 

— Bine, o să pregătesc masa de seară și o să spăl. Doar 
am destulă experiență. O să-ţi fiu de folos. 

— Te rog să nu mă înţelegi greșit. Este adevărat că am 
nevoie de ajutorul tău, dar acesta nu este singurul motiv pen- 
tru care te-am chemat. Acum, după plecarea lui Sean, nu mai 
văd nici un motiv să stai în apartamentul ăla. N-ar avea nici un 
rost. Am destule camere aici. Recunosc că pensiunea nu mai 
este ce a fost, dar cel putin îti oferă un loc confortabil. larna e 
cald și plăcut. Dar cel mai important este că vei fi alături de 
nepotii tăi. Sunt băjeti drăguti. Îţi place să stai cu ei, nu-i așa? 

— Nu știu ce să spun. Şi de Hugh credeam că este băiat 
bun. Dar, uite ce a ajuns! Ca să nu mai vorbim de Matt! 

— La inceput a fost cumsecade. Dar a luat-o razna. Pentru 
asta s-a și înrolat. Încearcă să- și regăsecă forţa și curajul pe 
care le-a avut odată. 

— Nu mai vorbi prostii. Crezi că tăria și curajul sunt niște ca- 
lități pe care le poți pierde așa, ca pe o umbrelă? Sigur, este 
normal să-ţi aperi soțul, dar nu-mi îndruga povești. Bărbaţilor 
le place războiul. li aţâță. Dar când se trezesc în toiul luptelor, 
constată că nu-i deloc plăcut. Insă atunci este prea târziu. 
Dacă ţările ar fi conduse de femei, nu s-ar ajunge atât de re- 
pede la război. 

— Mamă, zise Katie mirată. Nu știam că ești o sufragetă. 

— Cine, eu? Ce ai înnebunit? Mă compari cu femeile alea 
care poartă pancarte și defilează pe străzi pentru dreptul la 
vot? O să-l câștige când o face plopul pere. 

— Sper să te înșeli. 

— Da, sigur, tu îţi faci întotdeauna tot felul de speranțe. La 
fel ca în privinţa lui Matt. 

— Nu, mamă, ţi-am spus adevărul. De data aceasta nu a 
fost o toană. Poate că motivele lui ţi se par prostești. Și mie mi 
s-au părut la început. Pe urmă, am văzut însă ce disperat era. 
Incearcă să se regăsească! 

— Doar nu crezi așa ceva? 

— Matt are multe defecte, dar nu este mincinos. N-a negat 
niciodată că bea și este afemeiat. A făcut-o pe față. A minţit 
doar când a spus că vrea să se însoare cu mine. N-a vrut să 
mă jignească. S-a purtat onorabil. A fost o greșeală cumplită, 
pentru care plătim acum amândoi. Ne-am pierdut visele. Să 
știi că oamenii au nevoie să viseze, mamă. 

~ Doar cei slabi au nevoie. 

— Hai să nu ne certăm mamă, mai ales acum, când trăim 
sub același acoperiș. 

Katie îi repetă de multe ori aceste cuvinte în săptămânile 
care au urmat. Dar, spre surprinderea ei, Maeve se adaptă 
destul de repede cu viața la pensiune. La început, a fost uimi- 
tă de stilul direct al actorilor de vodevil dar, în curând s-a lăsat 
cucerită de sinceritatea și veselia lor. Nu le păsa că Maeve îi 
lua la rost. Dimpotrivă, îi răspundeau la fel, până când unul din 
ei izoucnea în râs și totul se termina într-o atmosferă plăcută. 
Maeve, care fusese singură o bună parte din viaţa ei, își găsi un 
cămin printre niște oameni pe care-i disprețuise până atunci. 

— Recunoaște, mamă, îi spuse Katie într-o zi ploioasă și 
rece de octombrie. Eşti fericită aici. 

— Aș fi şi mai fericită dacă Veronica ar stoarce rufele așa 
cum am învăţat-o. l-am spus de două ori. Doar n-o să mă ţin 
de ea în fiecare minut. 

— S-a dus să răspundă la ușă. O să se întoarcă imediat. 

— Şi tu de ce cureti cartofi? Ar trebui să te odihnești. 

— Măcar atât pot să fac și eu. De-abia aștept să nasc odată 
și să mă apuc din nou de treabă. 

Katie întoarse capul spre ușă. 

— Da, Veronica, ce este? zâmbi ea. Cine era? Sper că nu 
un chiriaș la ora asta. 

— A venit o telegramă. 

— Dă Doamne să nu fie de la Costello. Rezervă întotdeau- 
na jumătate din camerele de la al doilea etaj. Și nu ne putem 
permite. 

Katie se ridică încet de pe scaun și se duse la ușă. 

— E de la Washington — ah, Dumnezeule, nu se poate! stri- 
gă ea și se prăbuși leşinată. 

— Katie! 

Maeve se repezi la fiica ei. 

— Doamne Sfinte, a leșinat! Veronica, adu sărurile imediat. 

Apoi luă telegrama și i se înceţoșară privirile. când citi 
primele două rânduri. „Vă informăm cu regeret că Matthew 
McVey, cu gradul de căpitan de infanterie a fost ucis în lup- 
tă...“ Maeve aruncă hârtia furioasă. 

— Sunt vești proaste? S-a întâmplat ceva cu domnul? 

— A murit și armata vrea să ne explice cum și de ce. Ce mai 
contează cum și de ce! A murit și gata. Unde sunt sărurile? 

— Aici. 

Maeve puse sticla sub nasul fiicei sale. 

— Hai, trezeste-te odată! zise ea. 

Katie deschise ochii. 

— Ce s-a întâmplat, mamă? 

— Ai leșinat. Nu fă mișcări bruște. la-o încet. O să ajut. Ține-te 
de mine... așa! 

Maeve o așeză pe scaun. 

— Iti aduc puțin brandy. 

— Mamă... telegrama... Matt a fost ucis. 

— Imi pare rău, Katie. Hai, ia batista mea! 

Veronica aduse un pahar cu brandy și Maeve îl duse la bu- 
zele tremurânde ale lui Katie. 

— Bea! o îndemnă ea. 

Katie sorbi şi se înecă. Lichidul îi arsese gâtul. 

— Nu mai vreau. Trebuie să fiu cu mintea limpede. AA! ge- 
mu ea, îndoindu-se de spate. Cheamă.-l... pe doctorul Mor- 
ton. O să nasc! 


— Acum poți să intri, îi spuse dr. Morton nerăbdătoarei Maeve. 
Katie este bine. Are încă un băiat. 

Maeve se repezi la fiica ei. 

— Te simţi bine? o întrebă ea, privind fața palidă și obosită 
a lui Katie. Ne-ai speriat rău. Ai leșinat din nou. De două ori 
într-o singură zi! 

— Știu, mamă, am fost şocată. N-ai de ce să te îngrijorezi. 
Vrei să-ţi vezi nepotul? Doarme în leagănul lui. Are tenul meu, 
dar în rest seamănă leit cu Matt. Am hotărât să-i spun Matthew. 
Nu vrei să-l vezi? Uite-l! 

Katie zâmbi și dădu pătura la o parte. 

— Nu-i așa că este frumos? L-am alăptat și acum doarme. 

Maeve se uită la copilaș. 

— Da, este frumos, zise ea, aplecându-se să-i atingă obra- 
zul. Cel puţin nu este roșu și zbârcit ca alții. Şi nici nu plânge, 
ca Rory. 

— Unde sunt băieţii? Au venit? 

— Sunt jos cu Ben. A venit imediat cum i-am sunat. Le-a 
spus de Matt. M-am gândit că este mai bine așa, Katie. Tu 

n-ai fi putut să le dai asemenea veste. Ai leșinat de două ori. 
Am fost de faţă când le-a spus. A făcut-o cu mult tact. 

Katie puse capul pe perne, agitată. 

— Şi cum au primit vestea? 

— Patrick a rămas tăcut. Și Rory. Până a auzit că tatăl lui 
este un erou. Pe urmă... 

— Un erou? 

— In telegramă se spune ceva despre curajul pe care l-a 
dovedit în luptă. Nu prea m-am lămurit despre ce era vorba. 
Dar Ben a dat niște telefoane la Washington. A vorbit mai în- 
tâi cu un senator. Da, da, cu un senator. L-am auzit cu urechi- 
le mele. Pe urmă cu un colonel și un general. In cele din urmă 
ne-a spus că Matt a murit ca un erou. O să primească o me- 
dalie. Nu-i frumos să vorbești rău despre morţi, dar nu l-aș fi 
crezut în stare. 

— Tocmai de asta a plecat, mamă... Vreau să vorbesc cu 
Ben. Intre patru ochi, dacă nu te superi. 

— Singură cu el? Așa, în cămașă de noapte? 

— İl am pe micuțul Matthew lângă mine. Te rog, mamă, 
vreau să vorbesc cu Ben. 

— Bine, o să-l aduc. Dar o să stau afară, pe hol. Și pune-ți 
un halat, Katie McVey. Poftim. Inchide-te la nasturi până la 
gât. Bărbatu-i tot bărbat, indiferent cum stau lucrurile. 

— Mamă... 

— Am plecat. Trage pătura. 

Katie se supuse oftând: Inchise ochii pentru o clipă și văzu 
fața lui Matt. Dar pe cea din adolescenţă, fără urmele săpate 
de dezamăgire. Așa o să-mi amintesc întotdeauna de el, se 
gândi ea. O să-mi amintesc începutul, nu sfârșitul. 

— Katie? 

— Da, intră, Ben. Stai jos. 

— Mulţumesc. Cum te simți? 

— Bine, față de câte s-au întâmplat. 

— Ce zi ciudată! Tristă și fericită în același timp, zise Ben 
uitându-se în leagăn. Este un bebeluș frumos. Fraţii lui o să fie 
înnebuniți după el. Și-au dorit o soră, s-o dădăceasă, dar o 
să-l adore și pe el. Te-ai gândit la un nume? 

— O să-l cheme Matthew și o să te pun naș. 

— Aș fi onorat. 

Ben se rezemă de spătarul scaunului, inspiră adânc și își 
ridică privirile. 

— Imi pare foarte rău, Katie. Nu-mi vine să cred că Matt... 
nu mai este. Tot speram să fie vreo greșeală. 

— Cum a murit? Am aflat că te-ai informat. 

— Da. Eşti sigură că vrei să cunosti toate detaliile? Ai trecut 
prin atâtea azi! Poate ar fi mai bine să te odihnești. 

— Nu pot să mă odihnesc înainte să știu cum a murit Matt. 
Te rog să-mi spui. 

— S-a întâmplat vinerea trecută. Unitatea lui Matt a fost 
încercuită, iar el a iniţiat acțiunea de diversiune. A atras forțele 
germane spre el, trimițându-și oamenii în alte direcții. Ar fi 
putut să-i urmeze. Dar a rămas pe poziţii. 

| se înnecă glasul și se opri să-și revină. 

— În felul acesta le-a salvat viața.. . În ordinul de zi se spune 
că Matt a actionat cu un curaj deosebit. 

— I s-a împlinit dorința. 

— Poftim? 

— Înainte să plece, Matt mi-a spus că acest război va fi ca 
un test pentru el. Își dorea cu disperare să nu dea greș. 

Katie își șterse lacrimile, se uită la Matthew şi surâse. 

— İti mulțumesc că mi-ai spus, Ben. Acum mă simt mai 
bine. 

— Cu ce aș putea să te ajut? Ai nevoie de ceva? 

— Aș mai avea încă o rugăminte. Ocupă-te tu de înmor- 
mântare. Nu cred că aș fi în stare să dau din nou ochii cu dom- 
nul McCarthy. 

— Nici nu este nevoie. Matt a fost îngropat în Argonne, ală- 
turi de camarazii săi căzuți în luptă. Nu s-a putut altfel, erau 
asediați din toate părțile. Poate după război... 

— Nu, Ben. Acolo îi este locul. Mai târziu o să facem o sluj- 
bă în amintirea lui. Matt nu putea să sufere înmormântările. 

— Știu. 

Katie Își atinse verigheta și văzu din nou figura lui Matt. 

— Drum bun, murmură ea. 

— Scuză-mă pentru întârziere, zise Katie, așezându-se 
vizavi de William Streeter, dar traficul este foarte aglomerat. 

— Din păcat progresul are și părțile sale neplăcute. Auto- 
mobilul este o invenție minunată, dar zăpăcește circulația. Eu 
unul am Început să iau metroul dimineața. 

— Ah, William, nu te văd în metrou. 

— Nici nu-ți imaginezi cu câţi partenri de afaceri mă întâl- 
nesc. Ne batem pe locuri. Mi se pare un exerciţiu fizic exce- 
lent, mai ceva decât golful. 

— Da, sunt convinsă. 

— Arăţi foarte bine; esti îmbrăcată modern. 

— Multumesc, zâmbi Katie. 

Eliberată în sfârşit de hainele de doliu, purta un taior lung, 
de culoarea prunei șio bluză din dantelă albă. Işi pusese cer- 
ceii cu perle ai Adei și o pălărie de catifea asortată, în vârful 
capului. 

— Nu știu ce mi-a venit să-mi cumpăr haine noi tocmai 
acum când stau atât de prost financiar. Mi-e rușine de mine. 

— Oricine are nevoie să-și satisfacă un moft din când în 
când. Cât despre situaţia ta financiară... 

William deschise dulapul. 

—  aidreptatecă este precară. Pensiunea nu pare prea 
rentabilă. Ar mai fi şi ipoteca. 

— Cinci sute de dolari. Acoperișul nu mai avea mult până să 
se prăbușească. Trebuia să-l repar. Pe urmă s-au spart tevile 
în pivniță. Mă gândesc cu groază ce o să se mai întâmple. 

— Oferta mea rămâne valabilă, Katie. Aș fi încântat să-ți 
împrumut bani. 

— Apreciez gestul, dar nu pot să accept. N-aș face decât să 
mă înfund și mai rău în datorii. Am hotărât să vând proprie- 
tățile lui Matt. Nu mi-a venit ușor să iau această decizie. Am 
evitat s-o fac cât timp am putut. Acum, însă nu mai am încotro. 

— Da, mi-am închipuit că la asta te gândești. Vinde-mi-le 
mie. 

— Ce vrei să faci cu niște terenuri virane și magazine dără- 
pănate? Eşti drăguţ că te-ai oferit, dar răspunsul este nu. Nu 
vreau să profit de prietenia noastră. Nu există oameni care 
fac afaceri cu proprietăți funciare? 

— Ba da. New York-ul se extinde pe zi ce trece. Este un 
oraș excelent pentru speculații la bursă. Mulţi vor să scoată un 
profit rapid. Alţii, ca Matt, sunt dipuși să aștepte. 

William se uită din nou în dosar; Apoi, își scoase ochelarii 
şi se rezemă de spătarul scaunului. 

— Dacă ești dispusă să aștepți, Katie, măcar până la sfâr- 
șitul războiului... Știu din surse sigure că o să se termine în 
curând. 

— Aud asta de când a început. 

— Sursele mele sunt de încredere. 

— Sunt convinsă, William. Problema este că nu-mi dă mâna 
să astept. S-ar putea să treacă vreo două-trei săptămâni, poa- 
te chiar luni până să găsesc un cumpărător. Și, în afară de 
asta, am senzaţia că acum este momentul potrivit. 

— Intuiţie feminină. Trebuie luată întotdeauna în seamă. 
Dar este de datoria mea să-ţi atrag atenţia că n-o să obţii un 
preț prea mare. Proprietăţile funciare nu se vând bine în mo- 
mentul de față. Este profitabil doar pentru cei care cumpără. 
Războiul a încetinit temporar ritmul construcțiilor. 

— Da, înțeleg. 

— Ești hotărâtă? 

— Da. 

— Bine, atunci te rog să mă scuzi o clipă. Vin imediat, zise 
William și se ridică. 

— Nu te grăbi! Îmi place biroul tău. 

Biroul lui William Streeter era spaţios, cu pereți lambrisaţi, 
scaune și canapele din piele și tablouri frumoase. În stânga 
biroului masiv, stil Hepplewhite era un glob pe un suport de 
aramă, iar în dreapta o măsuţă cu o sticlă din cristal și câteva 
pahare. Un covor persan se întindea pe parchetul lustruit. 
Katie se uită de jur împrejur, imaginându-și ce clienţi impor- 
tanti intrau aici. Şi, când aruncă o privire dosarului ei subțire, 
pufni în râs. 

— William, îi spuse ea când se întoarse, ești cel mai bun om 
din lume. Nici nu pot să-ți spun cât de recunoscătoare îţi sunt. 
Îţi pierzi vremea cu problemele mele lipsite de importanță. 

— Prostii. Sunt încântat să te ajut. Îmi petrec toată ziua cu 
bărbaţi în vârstă, plictisitori, la fel ca mine. Tu ești ca o adiere 
de aer curat. Partenerii mei mă invidiază. 

— Dacă spui tu. 

— Este purul adevăr. 

William luă dosarul. 

— Ai văzut proprietăţile, Katie? Mă refer, în ultima vreme. 
Cred că nu. In fața clădirii te așteaptă o mașină cu șofer. O să 
te însoțească Ben Rossi. Se pricepe la proprietăți funciare. 
Studiază problema. Se așteaptă la o înflorire neașteptată a 
afacerilor în acest domeniu după război. Ben este un băiat in- 
teligent. 

— Nu vreau să-și piardă timpul cu mine. 

— Cum adică să-și piardă timpul? Ben lucrează la această 
firmă şi tu ești unul din clienţi. Te-aș însoți chiar eu dacă aș 
putea. Din păcate însă am o întâlnire de afaceri. Vino, zâmbi 
el, oferindu-i braţul. O să te conduc până la lift. 

Trecură prin biroul secretarului său particular, la fel de ele- 
gant, prin încăperea unde lucrau alte două secretare ale lui 
William și ajunseră pe hol. Katie îsi scoase mănușile. 

— Iti mulțumesc pentru tot, zise ea. 

— Plăcerea este de partea mea. O să mai discutăm după 
ce vezi proprietățile. Atunci o să fii mai lămurită și poate chiar 
dezamăgită. 

— Nici o grijă, mă aştept la ce-i mai rău. 

Katie intră în ascensor. 

— La parter, vă rog. 

— Da, doamnă. 

Ben o aștepta în fata liftului. 

— Bună dimineata, îi spuse el zâmbind. Îmi permiti să-ți arăt 
proprietățile funciare? Plimbarea este pe gratis! 

— De-abia aştept. 

— N-o să-ţi pară rău. 

— William este de altă părere. M-a prevenit că o să fiu 
dezamăgită. Sunt pregătită pentru ce-i mai rău. Proprietăţile 
nu sunt chiar atât de prăpădite, nu-i așa? 

Ben o luă de braţ. Pe trotuar îi aștepta un șofer în costum. 
Duse mâna la chipiu și deschise portiera. 

— Multumesc, zise Ben. Stai bine, Katie? 

— Bine? Sunt copleșită de atâta lux. Mă simt ca o adevărată 
doamnă din înalta societate. Păcat că nu mă vede mama. Sau 
poate că-i mai bine să nu mă vadă. Ar spune că m-am ajuns. 
Și ar avea dreptate. Ar trebui să fiu mulțumită cu ce am, ţinând 
cont de la ce am plecat. Dar vreau mai mult. 

— Este o dorință normală, Katie. Milioane de oameni emi- 
grează În America, sperând că o s-o ducă mai bine. Nu numai 
cei săraci vor mai mult de la viață. Văd zilnic bogătași care 
trag sfori, încercând să se îmbogăţească. Ei sunt cei care ţipă 
cel mai tare când guvernul mărește impozitele. Dorinţele tale 
sunt modeste în comparație cu ale lor. 

— Nu sunt chiar atât de modeste pe cât crezi. În copilărie 
mă mulțumeam să am un acoperiș deasupra capului și mân- 
care pe masă, cât să nu mor de foame. Dar m-am schimbat. 
M-am săturat să drămuiesc fiecare bănuţ. 

— Lucrurile merg chiar atât de prost? 

— Da, destul de prost. Suntem cinci guri: copiii, mama și eu. 
Trebuie să scot bani din ceva. Sper că proprietățile o să-mi 
dea o bază de pornire. 

— O bază? 

Ben se încruntă. 

— Credeam că le vinzi ca să-ți renovezi pensiunea. 

— Ar însemna să arunc banii pe fereastră. Îmi place pensi- 
unea, dar pe primul plan sunt copiii. Vreau să aibă parte de o 
educație adevărată. Și vreau să-i scot din Bucătăria ladului. 

Katie se uită la Ben și ridică din umeri. 

— Nu-i un loc potrivit să-ți crești copiii. M-am temut întot- 
deauna să nu se asocieze cu cine nu trebuie. Mai ales Rory. 

— Băieților le place să facă pe grozavii. 

— Băieţii se maturizează repede în Bucătăria ladului. La în- 
ceput sunt simple copilării şi pe urmă se transformă în ceva 
serios. N-ar fi prima oară. Hugh nu s-a născut gangster. A 
evoluat cu timpul într-un infractor. Toţi băieții din cartier se 
bagă în diverse bande. Nu vreau să ajungă și ai mei în vre- 
una. 

— Aș putea să te ajut, Katie. Nu sunt bogat, dar nici sărac 
datorită firmei unde lucrez. Știu că ai pus o vorbă bună pe 
lângă Streeter cu ani în urmă. De atunci tot încerc să mă răs- 
plătesc și nu mă lași. 

— Te-ai răsplătit. Ai fost un prieten minunat. 

— Atunci lasă-mă să te ajut ca un adevărat prieten. 

Katie clătină din cap. 

— Doar cunoşti răspunsul. L-ai auzit de atâtea ori. O să mă 
descurc de una singură. De fapt, știe toată iumea că îţi ajuti 
fraţii, surorile, nepoții și verii. Ai destui pe cap. 

— Italienii țin la familie și la prieteni. 

Ben se uită la profilul superb al lui Katie și oftă. Apoi scoa- 
se o foaie bătută la mașină din servietă. 

— Inainte să ajungem la primul nostru popas, trebuie să-ţi 
spun ceva. Am vorbit despre prietenie. Cred că ştii însă că 
sentimentele mele față de tine nu se rezumă doar la atât. Nu, 
te rog să nu mă întrerupi. Aştept de mult să-ți vorbesc. Nu l-aș 
fi trădat pentru nimic în lume pe Matt. Mi-as fi ținut gura, deși 
căsătoria voastră era un dezastru. N-am scos nici o vorbă în 
timpul doliului. Acum însă... trebuie să-ți vorbesc. Te iubesc, 
Katie. Te-am iubit întotdeauna. Ştiu că tu nu mă iubesti la fel, 
dar cu timpul... Cred că as putea să te fac fericită. Sunt un om 
serios și... 

— Te rog să nu mai spui nimic, Ben, suspină Katie ducân- 
du-și batista la ochi. Te iubesc ca pe un prieten. Cel mai drag 
prieten al meu. 

— Cu timpul... 

— Nu, Ben, timpul nu va schimba nimic. Căsătoria mea a 
fost o greșeală cumplită. A distrus viata lui Matt și pe a mea. 
Nu cred că o să mă recăsătoresc dar, dacă o s-o fac, osă mă 
gândesc bine înainte. 

— La ce o să te gândești? 

— Dacă putem fi fericiți. Nu vreau să fac încă o greșeală. 
Nu vreau să te fac să suferi, pentru că asta s-ar întâmpla mai 
devreme sau mai târziu. 

— Sunt gata să-mi asum riscul. 

— Dar eu nu sunt. Ar fi o cruzime din partea mea. 

Katie îl luă de mână. 

— N-as putea să-ţi fac un rău, tocmai ţie. Eşti un om bun. 
Meriti să fii fericit. Să ai o soție care să te iubească din tot su- 
fletul. Nu trebuie să te minţi singur. 

— Ai o fire romantică. Ar fi trebuit să vin la tine în genunchi, 
să te copleșesc cu trandafiri, bomboane și poezii. Numai eu 
sunt de vină. Un avocat trebuie să știe cum să-și prezinte 
cazul. 

— Ah, Ben, zâmbi Katie. Răspunsul -ar fi fost același. Fe- 
meia visurilor tale te așteaptă pe undeva. Grăbește-te s-o gă- 
sești. Trebuie să ai o familie mare, fericită. 

— Așa spune și mama. 

— Ascult-o. Mamele vor întotdeauna binele copiilor. 

— Mai suntem prieteni? 

— Bineînţeles, Ben. intotdeauna. 


Era noapte când Katie se întoarse la pensiune. Se duse 
mai întâi în dormitorul băieților și-i înveli pe Patrick.și Rory. 
Apoi găsi ursulețul lui Matthew pe podea și i-l puse lângă el. 

— Somn ușor, murmură ea închizând ușa. _ 

— La ora asta se vine acasă, Katie McVey? Incepusem să 
cred că ai fugit cu Ben. 

— Doar ţi-am telefonat, mamă. Ți-am spus că o să întârzii. 

— Este trecut de ora nouă. Unde ai fost? Spune-mi adevă- 
rul. 

— Vino în camera mea, mamă. Avem de vorbit. 

— Inseamnă că o să-mi spui ceva care n-o să-mi placă. 

Katie își scose pălăria. Işi atârna haina în cuier și îşi aruncă 
pantofii. 

— Ben mi-a arătat proprietățile, zise ea. Sunt împrăștiate 
peste tot. A durat mult. După aceea, am cinat împreună. 

— Aţi cinat împreună? 

— Da. Am discutat despre planurile mele. Vreau să deschid 
un restaurnat, mamă. 

— Un restaurant? 

— Una din proprietăţi este un restaurant părăsit. Nu știu de 
ce, dar fostul proprietar nu s-a deranjat să scoată mobilierul şi 
bucătăria. Are tot ce-i trebuie: sobe, cuptoare, aproape tot. Si- 
gur, este jalnic. Sobele și grătarele sunt pline. de unsoare. La 

fel și bucătăria. Sala de mese este un labirint de pânze de pă- 
ianjen. Recunosc că nu arată deloc încurajator. 

Maeve se așeză. Iși răsucea verigheta pe deget, încruntată. 

— Ai înnebunit? Nu-mi vine să cred ce aud. La ce-ţi trebuie 
un restaurant murdar? Crezi că oamenii o să mănânce în ase- 
menea loc? Probabil că colcăie de gândaci și șobolani. 

— Ben o să cheme deratizarea, îi răspunse Katie calmă. 
Pe urmă, totul va rămâne în seama mea. N-o să mai fie mur- 
dar.după ce o să-l renovez. O să arate curat, elegant și... o să 
fie un succes. - 

— Și cine mă rog o să-l facă elegant și curat? Omul de pe 
lună? 

— Eu, mamă. O să angajez o fată din vecini să vă ajute pe 
tine și Veronica să vă descurcaţi la pensiune. lar eu o să mă 
ocup de restaurant. Am de gând să-l inaugurez de Crăciun. 

— Cu ce bani? O să ai nevoie de mobilă, nu? De mese și 
scaune. De veselă și șervețele. 

— Am economisit trei sute de dolari. 

— Aștia sunt toţi banii tăi? Și dacă îi pierzi? Cu ce o să achiți 
ipoteca? Cu ce o să-ţi întreții copiii? Ai uitat de ei, Katie 
McVey? 

— Pentru cine crezi că fac asta? Am ocazia să le asigur vi- 
itorul. 

— Şi dacă dai greș... 

— N-o să dau. 

Maeve își dădu seama că se hotărâse. 

— Bine, zise ea. M-am rugat de multe ori lui Dumnezeu să-ți 
dea tărie. Și iată, acum, s-a gândit să te pună la încercare. O 
femeie singură, datoare, care își riscă economiile de o viață să 
deschidă un restaurant. 

— Nu risc și nu sunt singură. Am prieteni buni și o familie. 

Katie zâmbi, se ridică brusc de pe scaun și o sărută pe 
obraz. 

— Tu ești destul de puternică pentru noi toți. 

— Slavă Domnului că sunt! Ne așteaptă multă muncă. N-o 
să răzbești de una singură. După ce termin treburile la pensi- 
une, o să te ajut. Și băieții ar putea să facă treabă, în loc să 
hoinărească pe străzi. 

— Credeam că o să mă ceri, mamă. 

Maeve ridică din umerii ei firavi. 

- Nu ar avea nici un rost, zise ea. Îmi dau seama că te-ai 
hotărât. Dar nu sunt deloc bucuroasă. Îţi asumi un mare risc, 
Katie. De ce crezi că fostul patron a renunțat la restaurant? 
Pentru că nu scoatea nici un profit. Risti prea mult. 

— Trebuie să risc. N-o să-mi lase nimeni un coș cu bani la 
colț. O să vând celelalte proprietăți, dar nu valorează prea 
mult. O să iau maximum câteva sute de dolari. Am nevoie de 
un venit. Nu risc banii. Mă bazez pe propria mea pricepere. 
Știu să gătesc și să tin contabilitatea. Am învăţat de la Ada. A 
venit vremea să mă folosesc de ce știu. 

— Nu mai sunt nici trei luni până la Crăciun. 

— Știu. O să fiu gata. 

— Unde este restaurantul? 

— In East Side, mamă, zâmbi Katie. Gallagherii și McVey-ii 
o pornesc în sfârșit spre East End. 

— Bine, dar unde exact? 

— In Thirty-eight Steet, lângă Madison Avenue. Este un car- 
tier superb, cu case de piatră. E singurul restaurant din zonă. 
Ar trebui să avem un vad bun, mamă. Magazinele sunt aproa- 
pe. Cei care ies la cumpărături pot intra să ia prânzul. Este 
perfect. 

— Atunci de ce n-a mers? 

— Acum o să meargă. 


— Este o paragină, zise Maeve când îl văzu prima oară. 

Şi nu-și schimbă părerea nici după zile și nopţi de muncă. 
Dar vorbea în glumă. 

— Eu sunt maistrul aici, declară ea. 

Katie angajă doi adolescenţi solizi să facă munca grea. Le 
dădea instrucţiuni clare în fiecare dimineaţă, citindu-le după 
lista scrisă de Maeve. În timp ce băieții frecau podelele în sala 
de mese, ea se ocupa de bucătărie. Începuse cu tavanul și pe- 
reții. Îi intra funingine în ochii, în nas, în gât. După prima zi, mâi- 
nile ei erau o rană. După prima săptămână, se: umflaseră ca 
nişte påini. 

— O să mori muncind, o prevenea Maeve, spre amuzamen- 
tul lui Katie. 

Deşi îi plângea de milă, mama ei îi dădea mereu instructi- 
uni. 

Războiul se termină în noiembrie 1918 și Katie hotărî să 
serbeze evenimentul cu familia ei, la fel ca întreaga naţiune. 
La New York mii de oameni se adunară pe străzi. Se îmbră- 
țișau între ei, fără să se cunoască și strigau plângând de bu- 
curie. 

— Cred că l-am învăţat minte pe Kaiser, zise Rory mândru. 
Nu-i așa, mamă? 

Katie îl aprobă deși, în sinea ei, se gândea la toți tinerii 
care se întorseseră schilodiţi, orbi, cu plămânii arși de gaze 
sau șocați de explozii. Sau la cei ca Matt, care nu se mai în- 
torseseră deloc. 

Se apropia Crăciunul și acum Katie muncea de dimineața 
și până seara. Comandă mobilă la o mică fabrică din Canal 
Street. Cumpără veselă și șervețele de masă. Puse tapet nou 
și tipări foi volante pe care Patrick și Rory le împărțeau trecă- 
torilor. Voia să afle toată lumea când se va deschide restauran- 
tul. Cu ajutorul părinteiui Malone angajă șase irlandeze proas- 
păt sosite în America și le făcu singură costumul de chelneri- 
te: fuste negre lungi, bluze albe cu volane și bonete albe. 

— Ce zici, mamă? o întrebă Katie cu o săptămână înainte 
de Crăciun. Uită-te în jurul tău și spune-mi cum ti se pare. 

— Ai făcut o adevărată minune, îi răspunse Maeve. 

Privea plină de admiraţie peretii gălbui, curati și lămpile 
sclipitoare. Mesele din stejar erau acoperite cu fețe albastre, 
scrobite, farfurii albe din porțelan și coșuri cu flori. Podeaua 
atât de murdară la început, strălucea de curățenie. 

— Nu-mi vine să cred. Ai muncit din greu, dar a meritat. 

— Toţi am muncit din greu, mamă. 

— Da, sigur, însă a fost ideea ta. Sper să iasă ceva. 

— Dacă nu iese, îmi bag capul în cuptor. 

— Katie! 

— Glumeam, mamă. Cuptorul o să aibă alte întrebuinţări, mai 
bune. 

Maeve își roti din nou privirile prin sufragerie. 

— Este curată și drăguță, cum ai spus și are ceva în plus: 
bun gust. 

— Multumesc, mamă. 

— Îţi urez succes, Katie. Sper ca mâine, când o să deschizi 
ușile să ai mulţi clienţi. Meriti, după cât ai trudit. 

Cele două femei iesiră din restaurant. Katie se opri în fața 
vitrinei și pipăi literele aurii care formau cuvintele „Bucătăria 
Populară“ 

— Crezi că este un nume bun? întrebă ea. 

— Da, se potrivește cu interiorul. 


„Bucătăria Populară“ nu avu succes imediat. Tinerele și îm- 
bujoratele chelnerițe se uitau spre ușă, pline de speranțe. Dar 
se uitau degeaba, pentru că puțini clienţi treceau pragul res- 
taurantului. Katie era convinsă că va fi bine până la urmă dar, 
pe măsură ce treceau lunile, o cuprinseră şi pe ea îndoielile. 
Prietenii o susțineau. William Streeter îi aducea un grup mare 
în fiecare săptămână. Ben își aduse rudele, dr. Morton soția și 
cei doi fii gemeni. Cornelius O'Day, venit în vizită de la Holly- 
wood, îl adusese pe Charlie Chaplin, o stea în devenire. 

Katie se străduia să reziste. Reduse cheltuielile pe cât po- 
sibil, opunându-se însă sugestiilor lui Maeve, care-i propuse- 
se să schimbe menu-ul. 

— Nu încerc să-i imit pe Delmonicos, repetă ea la nesfârșit. 
Servesc mâncare bună, americană. 

Intr-adevăr, menu-ul ei reflecta gusturile americane: friptu- 
ră de vacă la cuptor, în sos tartar, pui cu garnitură de alune, 
şuncă asortată cu cartofi dulci. In fiecare zi era ceva deosebit 
ca desert: tort de ciocolată mocca, plăcintă cu unt sau în- 
gheţată cu fructe și frişcă. 

In aprilie, profitul a fost destul de bun, luna următoare a 
scăzut, dar din vară, restaurantul a început să aibă un suc- 
ces nebun. Mesele erau pline și la prânz și seara. Era nevoie 
de rezervări. 

— Oamenii sunt shimbători, nu poţi avea încredere în ei, o 
preveni Maeve, prudentă ca întotdeauna. Azi se înghesuie la 
tine, mâine la altul. 

Katie se gândise la același lucru. Urmărea cu atenţie cum 
mergeau afacerile, comparând profiturile de la săptămână la 
săptămână și de la lună la lună. La sfârșitul lui 1919 cumpără 
clădirea alăturată și extinse restaurantul. 

Parcă ar fi găsit banii în pom, îi plăcea ei să spună în 
glumă. De fapt, exagera. Câştiga sute de dolari în fiecare săp- 
tămână, ceea te era o mică avere, chiar și în perioada inflațio- 
nistă postbelică. Contul ei la bancă începu să crească simţitor. 
Își cumpără haine noi. Se duse pentru prima oară la cosmaeti- 
că și chicoti încântată când domnișoara Rose îi aranjă părul 
lung, auriu şi-i unse cu straturi groase de cremă mâinile cră- 
pate de muncă. 

— lată-mă din nou aici, zise Katie într-o zi senină din toam- 
na anului 1920. larăși am nevoie de ajutorul tău. 

William Streeter zâmbi și își aranjă ochelarii. 

— Mă flatezi. Majoritatea clienților noștri preferă avocaţii mai 
tineri. Acum mă rezum doar să dau consultații. Ești sigură că 
vrei să-ți încredințezi afacerile pe mâna unui bătrân zaharisit? 

— Nu ești nici bătrân, nici zaharisit. Ai rămas cel mai înțelept 
om din lume, William, indiferent de vârstă. 

— Imi permiţi să te citez? 

— Chiar te rog. 

— Ai făcut fericit un om bătrân. Și acum, spune-mi, cum pot 
să te ajut? 

— Aș vrea mai întâi să discutăm despre pensiune. Am în- 
chis-o pentru renovare acum câteva luni. Acum reparaţiile 
s-au terminat și m-am gândit s-o dau părintelui. Malone. Vrea 
s-o transforme într-un fel de cămin pentru copiii din cartier 
care o duc greu în familie. 

— Este o idee excelentă. Ai putea s-o donezi bisericii. Din 
câte știu, preoții catolici nu au dreptul să dețină proprietăți. 

— Atunci o s-o donez bisericii. Cu condiţia să nu fie vân- 
dută pentru a fi transformată în apartamente de închiriat. N-aș 
suporta să trăiesc cu gândul ăsta. 

— Te înțeleg. Vom pune o clauză în donație. Când vrei să 
închei tranzacţia, Katie? 

— Cât mai repede. Mâine ne mutăm în noul nostru aparta- 
ment. Nu vreau să stea goală prea mult timp. Imi place s-o 
știu plină cu oameni... poate că sunt sentimentală, oftă Katie, 
ștergându-și ochii, dar îmi vine foarte greu să mă despart de 
ea. Probabil că aș fi păstrat-o dacă n-ar fi fost copiii. Imi tre- 
zește atâtea amintiri! 

— Faci exact ce trebuie. Va încăpea pe mâini bune. 

— Da, într-adevăr. 

— Asta-i tot, Katie? 

William se încruntă. 

— Doar n-ai venit până aici pentru o problemă atât de sim- 
plă. Ne vedem în fiecare luni seara la restaurant. Am fi putut 
discuta oricând. 

— Ar mai ficeva. Este atât de fantasmagoric, încât nici nu 
îndrăznesc să-ți spun. Sunt sigură că o să râzi sau o să mă 
trimiti la balamuc. Mama este convinsă că acolo îmi este locul. 
Și s-ar putea să aibă dreptate, de data aceasta. Ştii hotelul 
St. Clair? 

— Nu personal, dar numele mi-e cunoscut. Trec pe lângă el 
în fiecare luni. Este lângă restaurantul tău. 

— E proprietatea familiei Jordan. l-am cunoscut anul trecut. 
Tom Jordan vine mereu la prânz. 

Katie se opri să-și tragă sufletul. 

— Este un hotel frumos, William. Mic și comfortabil. Însă, 
după război a început să decadă. Tom vrea să-l vândă. El și 
soția lui s-au săturat de probleme. Vor să se retragă din afa- 
ceri. 

— Serios? 

— Mă gândeam să-l cumpăr. 

— Un hotel? 

— Nu se deosebește prea mult de o pensiune. Cred că aș 
putea să-l repun în circuit. 

— Nu m-ar mira, tinând cont de realizările tale. Totuși un 
hotel presupune o mare răspundere. Şi ce o să faci cu restau- 
rantul? Doar n-o să renunti la o investiţie atât de profitabilă. 
Cum o să te descurci cu două afaceri? 

— O să mă descurc dacă mut restaurantul la hotel. Are un 
hol central și încă unul mai mic, care nu servește la nimic. Aș 
putea să-l transform în restaurant. 

— Te-ai gândit cât o să te coste? 

— Nu mai,dorm de câteva nopţi. Tom Jordan vrea cincizeci 
de mii de dolari, plus cât o să rhă coste renovarea. Ar mai fi și 
o ipotecă de zece mii de dolari. 

William zâmbi și își mângâie bărbia. 

— Ai ajuns departe, Katie. Imi amintesc când discutai în 
sute de dolari. Acum vorbeşti de mii, de zeci de mii. 

— Ştiu. Mă îngrozește să mă gândesc că sunt atât de la- 
comă. Știu ce se întâmplă cu cei lacomi. Sunt pedepsiți. 

— Dimpotrivă. Duc vieți lungi și îndestulate. Te rog să mă 
crezi că știu ce spun, râse William. Fac parte dintr-o familie de 
lacomi — oameni pioși, care merg la biserică, dar lacomi... 
Spune-mi, te-ai împrietenit cu acest Tom Jordan? 

— Da, zise Katie, ridicând din umeri. Dar mai întâi este om 
de afaceri. Probabil că încearcă să profite de mine. Doar sunt 
femeie. 

— O femeie isteață. Tu ești cea care faci o afacere bună, nu 
el. Cincizeci de mii de dolari este un preț ridicol, pe inflaţia 
asta. St. Claire nu este un hotel de primă mână. Pe urmă mai 
este și ipoteca. Va trebui scăzută din pret. Și, în ultimă instan- 
tă, aș vrea să văd registrele contabile. 

— Le-am văzut, William. Profitul este foarte mic. 

— Nu mă îndoiesc, dar s-ar putea să existe și alte registre. 
Unele pentru cumpărător și altele pentru el. Se mai întâmplă. 
Afacerile sunt afaceri. Până aici ne-am înțeles? 

— Da, sigur. Sunt dornică să învăţ. 

— Mi se pare că te-ai hotărât deja să-i cumperi. Nu încerc 
să-ți schimb părerea, dar o să te întreb de unde o să iei banii. 
Nici o bancă nu ar oferi un împrumut atât de mare unei femei. 

— Se poate aranja în condiţii acceptabile. O să iau o sumă 
mică, pentru ca banca să poată avea încredere. 

Katie zâmbi și își răsuci verigheta. 

— Cu ani în urmă, Matt mi-a spus că proprietăţile cumpă- 
rate de el o să ne îmbogăţească. Nu l-am crezut, bineînţeles. 
Dar acum îmi dau seama ce mult m-am înșelat. Poate că fa- 
milia McVey nu s-a îmbogăţit, dar, în orice caz a scăpat de să- 
răcie. Și numai datorită proprietăţilor. Restaurantul meu este 
cel mai bun exemplu. Nu valora nimic când l-a cumpărat Matt. 
lar azi i-a crescut prețul enorm! 

— Are succes pentru că ai fost inspirată și ai muncit din 
greu. 

— Nu mă refeream la restaurantul în sine, William. Ci la 
locul unde se află. Cunoști firma Lawrence & Company? Nici 
eu nu auzisem de ei, până când unul dirireprezentanții lor a 
luat legătura cu mine. Vor să construiască uni:bloc pe locul 

restaurantului. Mi-au oferit cinci mii de dolari. Presimt că o să 
ridice prețul. 

— Intuitie feminină din nou. 

— Lawrence & Company a cumpărat-deja proprietățile din 
jurul meu. Va fi un bloc foarte mare. Cu douăzeci și două de 
etaje. 

— Atunci este clar ce avem de făcut, zise William, amuzat. 
Trebuie să convingem compania să ridice prețul și familia Jor- 
dan să-l coboare. Probabil că la asta te-ai gândit și tu, nu? 

— Da. Crezi că avem vreo șansă? 

— Incep să cred că nimic nu este imposibil cârd îţi pui ceva 
în cap. Felicitările mele, Katie McVey. 


18 


Katie intră cu optimism în epoca anilor 1920. Revenise 
prosperitatea și buna dispoziţie a naţiunii. Femeile își scurtau 
fustele și își expuneau picioarele ascunse de atâtea secole, în 
ciorapi rulați uneori sub genunchi. Își pensau sprâncenele și’ 
își dădeau cu roșu în obraji. Se rujau și își ondulau părul. Cele 
mai îndrăznețe dansau tango, Charleston și Black Bottom. 

Ziarele descriau schimbările din modă, dar nu sesizau că 
se schimbase întreaga atitudine. Războiul îi făcuse pe tineri 
să guste libertatea și, drept rezultat, începuseră să se revolte 
împotriva constrângerilor și convenționalismului trecutului. 
Americanii erau gata să se distreze și acum își impuneau pro- 
priile reguli. Această atmosferă ameţitoare era propice ex- 
crocilor și traficanţilor de băuturi alcoolice. 

În iulie 1920 se dădu legea prohibiţiei. Oamenii pioși se bu- 
curau. În Virginia, reverendul Billy Sunday spunea la înmor- 
mântarea lui John Barleycorn: „La revedere, John, ai fost cel 
mai mare dușman al lui Dumnezeu și cel mai bun prieten al 
iadului. S-a terminat cu lacrimile și suferința.“ La New York, 
liga antialcool îi îndemna pe toti să „respecte prohibiţia și să 
bea apă“ 

Susţinătorii acestei legi noi credeau că va purifica America. 
Se va termina cu mahalalele mizere și cu familiile nefericite. 
Șomerii vor găsi de lucru, vor dispare bolile și cruzimea va fi 
izgonită din sufletul oamenilor. Dar legea care ar fi trebuit să 
aducă aceste minuni aduse în schimb un vai de fărădelegi. 
Hoţii, pungașii, trafianții, excrocii și ucigașii se înmulțeau cu o 
rapiditate uimitoare. Aceștia erau protejaţi la rândul lor de po- 
lițiști, judecători și politicieni corupti. 

Traficul cu băuturi alcoolice devinse o adevărată industrie, 
care aducea profituri de milioane. Gangsterii care fuseseră 
odată aliați se scindară în facţiuni rivale, luptându-se între ei 
pentru teritorii și influență. Raidurile nocturne la magaziile ri- 
valului sau ambuscadele deveniseră ceva obișnuit. Răzbună- 

rile se țineau lanț. Fusese război și oamenii învățaseră să 
mânuiască armele. 

Hugh Gallagher scăpase ca prin urechile acului dintr-o am- 
buscadă în 1922. 

— Noroc de irlandez, spusese el, după ce văzuse moartea 
cu ochii. 

Dar săptămâna următoare le-o plătise celor care încer- 
caseră să-l lichideze. In ziare apăruseră titluri de șchioapă: 
„Masacru în lumea gangsterilor' 

Acum intră în biroul lui Katie, aruncând o monedă în aer. 
Era îmbrăcat într-un costum negru, cămașă albă și cravată 
închisă la culoare. Purta pălăria pe frunte, după moda gang- 
sterilor. Avea treizeci și doi de ani, dar îi dădeai mai mult când 
îi vedeai privirea dură, ca de oțel. 

— Ce durează atât de mult, fetițo? o întrebă el pe secretara 
lui Katie. Aştept de zece minute. 

— Imi pare rău, doamna McVey are multă treabă. Gata, a 
sunat... Acum puteți intra. Pe acolo! i 

— Știu pe unde. Mulţumesc. 

Hugh intră în biroul lui Katie, își scoase pălăria și o aruncă 
pe un scaun. 

— Uită-te la tine! Marea proprietară de hotel. 

Katie se ridică să-l îmbrăţișeze. 

— Dumnezeule, ai venit înarmat? 

— Nu mă despart niciodată de arma mea, zise Hugh, du- 
când mâna la haină. Trebuie să mă apăr. 

— De mine? 

— Haide, Katie, doar știi la ce mă refer! Nu-i un secret că 
am o groază de dușmani. Sunt un tip dur. 

Hugh se așeză. 

— Văd că ţi-ai terminat biroul. E foarte frumos. 

— Mulţumesc. 

Katie își decorase singură biroul, în nuanţe de albastru, 
verde și crem. Canapeaua și scaunele erau tapisate cu mă- 
tase, iar biroul și dulapurile erau din lemn de trandafir. Vaze 
din cristal pline cu flori înveseleau încăperea. Un singur tablou 
împodobea pereții. Era o acuarelă marină. 

— Am cheltuit prea mulți bani. 

— Ce dacă? Doar te scalzi în bani. 

— Serios? râse Katie. Nu știam. 

— lţi merge grozav. Cred că o să pui mâna pe toate hote- 
lurile și restaurantele din East Side. In afacerile mele trebuie 
să fiu un om informat. 

— Nu vreau să discut despre afaceriletale. Doar așa ne-am 
Ințeles. 

— De data aceasta o să încălcăm înțelegerea. O să vină 
niște tipi aici, Katie. Vor să cumperi băutură de la ei. Dar a 
mea este mai bună. McCoy din Canada. 

— Poate să fie și de pe lună. Am închis barul din ziua când 
s-a instituit prohibiţia. Și va rămâne închis, până se va anula 
această lege. Nu pentru că aș fi o persoană cu principii morale 
exagerate, ci fiindcă nu vreau să am necazuri. N-am chef să 
mă trezesc cu agenţi guvernamentali pe capul meu și nici cu 
traficanti. 

Katie se opri oftând și se uită în ochii albaștri, ca de gheață 
ai lui Hugh. 

— Ştiu că doi liftieri din hotelul meu aduc băutură pe furiș 
clienților. Atâta timp cât sunt discreti, nu am nimic împotrivă. 
Se practică în orice hotel. Dar nu vreau să am de-a face cu 
traficanţi. 

— Inseamnă că ar trebui să-ți fiu recunoscător că m-ai lăsat 
să intru pe ușă. ` 

— Eşti fratele meu și te iubesc, Hugh. Iti cunosc și calitățile 
și defectele. Mi se frânge inima când aud de Gangsterul Gal- 
lagher și banda lui. Incerc să-mi amintesc doar de băieţelul 
care mi-a cumpărat cremă de mâini cu miros de violete și voia 
mereu să mă protejeze. 

Katie oftă din nou și își duse batista la ochi. 

— Imi vine să înnebunesc când mă gândesc ce s-a întâm- 
plat cu tine. 

— Nu s-a întâmplat nimic. Sunt același. N-am fost niciodată 
un înger. Am făcut ce am vrut și toți care mi-au stat în cale 
s-au căit. Nu m-am schimbat, Katie. Câștig bani frumoși și nu 
mă interesează cum. 

— Știu eu cum. Cu arma în mână... Hai să nu mai discutăm 
despre asta. 

— Prohibiţia este o lege tâmpită. Oamenii au nevoie de bău- 
tură. E o prostie să dai o lege împotriva dorințelor oamenilor. 

Caraghioșii de la Washington nu au făcut decât să îmbogă- 
țească tipi ca mine. 

— Nu despre asta este vorba. 

— Ba tocmai despre asta este vorba. Bani! Crezi că oamenii 
s-ar omori pentru câțiva dolari? E vorba de milioane, Katie. 
Plouă cu bani. Numai la New York sunt douăzeci de mii de 
traficanţi și apar mereu alții. Asta-i prohibiția. Ce contează că 
îmi iau și eu partea? 

— De aici n-o să ţi-o iei. Nici tu, nici prietenii tăi. 

— Bine, este hotelul tău și faci ce vrei. Voi avea grijă să fii 
protejată. 

— Protejată? 

— Haide, Katie! Spui că citeşti ziarele. Nu ai auzit până 
acum că sunt tipi cărora nu le place să fie refuzati? Vrei să res- 
pecti legea? Foarte bine, dar ai nevoie de protecție. Trăim în 
1923. Nu-i de glumă, se joacă dur. 

— Nu vreau să-i văd pe bandiții tăi în hotelul meu. 

— N-o să-i vezi, zâmbi Hugh. Nu vei observa nimic schim- 
bat. Știu cum să rezolv lucrurile. 

Katie se zgâia la pistolul care se vedea pe sub haina fra- 
telui ei. 

— Săptămâna trecută te-am așteptat la cină, împreună cu 
Meg, zise ea ridicându-se. Sean a venit. A fost dezamăgit că 
nu v-a văzut. ` 

— Vrei să spui părintele Sean. Incă nu-mi vine să cred că 
fratele meu mai mic este preot. Ultima oară când l-am văzut 
pe Sean, mi-a ţinut o predică și nu am chef să mai aud încă 
una. Și nici nu vreau să văd privirile încruntate ale mamei. 
N-am venit din cauza lor. l-am spus lui Meg că poate să mear- 
gă, dar nu se simte în largul ei. Mama o ia peste picior... apro- 
po, ce mai face bătrâna? 

— Bine. Acum are o nouă pasiune, râse Katie. Bursa. Cites- 
te ziarele în fiecare dimineaţă și își notează cursul acţiunilor. 
Are chiar propriul ei agent. 

— Da? Şi cu ce îl plătește? A descoperit vreo comoară? 

— Mama are. cont în bancă și o sumă lunară. Nu te mai în- 
crunta, Hugh. Măcar atât să fac pentru ea. Mi-a fost de mare 
ajutor. Nu aș putea să-mi văd de afaceri, dacă nu aș avea-o 


PREȚUL PASIUNII 293 


pe ea să se ocupe de casă. Patrick și Rory sunt mari, dar 
Matthew are numai șase ani. 

— Nici nu-l cunosc. || trimiţi de acasă când știi că vin eu. 
Crezi că i-aș face vreun rău? 

— Nu-i vorba de asta. Dar nu vreau să-și facă cine știe ce 
idei. Băieții sunt ușor de impresionat. Afacerile tale îl atrag. 
Pentru el este un fel de joacă. 

— Aici trebuie să te aprob. Nu-i nici joacă. 

Hugh o privi fix. 

— Stai jos, Katie. De ce te fâţâi prin cameră? Ar trebui să te 
relaxezi acum. Afacerile îti merg bine, ai o groază de bani. 

— Și o mulțime de obligaţii. Nu uita că am o groază de an- 
gajați, care trebuie plătiți săptămânal. Recepţioneri, cameriste, 
portari, ca să nu mai vorbim de bucătari și chelneri. Trebuie să 
achit notele de plată și să ţin copiii în școli particulare. Patrick 
intră la Yale de la toamnă. Te asigur că taxele sunt foarte 
scumpe. 

— De asta te spetești muncind? Ca să-ți ţii copiii la școli 
înalte? 

— Vorbești ca mama. 

— Poate că bătrâna are dreptate singura dată în viaţa ei. Ești 
agitată și obosită, Katie. Trudești de douăzeci de ani, două- 
sprezece ore pe zi, fără să-ţi iei vacanţă. Copiii au parte de 
şcoli particulare, mama s-a ales cu un cont în bancă și tie îti 
rămân doar grijile. 

Katie rămase tăcută. În ultima vreme începuse să-și pună 
și ea aceeași întrebare. Stătea noaptea în pat și se întreba 
ce făcea cu viața ei. Afacerile mergeau bine, realizase multe 
lucruri — un apartament în Murray Hill, o mașină nou nouţă, 
dulapuri pline cu haine — dar toate acestea nu reușeau să-i 
umple golul din suflet. 

— Nu poți avea totul, zise ea ridicând din umeri. Viaţa mea 
nu este perfectă, dar e în orice caz de o mie de ori mai bună 
ca înainte. Mă gândesc adesea ce săraci eram nu de mult. 
N-o să mă auzi văicărindu-mă, Hugh. Multe din fostele mele 
colege de clasă n-au reușit să scape din Bucătăria Iadului. 
Spală sau cos, ca să-și câștige existenţa. Copiii lor umblă în 
zdrenţe, la fel cum umblam noi. N-am dreptul să mă plâng. 

— Eşti fericită? 

— Sean spune că ești fericit atunci când te simţi împăcat 
cu tine însuți. 

— M-da, preoții spun tot felul de lucruri. Te-am întrebat ce 
părere ai tu. 

— Nu ştiu, zise Katie. 

Se așeză pe sofa, întinzându-și mâinile desupra capului. 

— Mă simt împăcată cu mine, dacă asta este într-adevăr 
măsura fericirii. Dar, nu am o viață personală. Mă bucur de 
copii, de hotel, de noua mea rochie, zise ea netezindu-și fal- 
durile de mătase. De panselele pe care le pun vara în ghivece. 

— Haide, Katie, nu mă refeream la rochii și la flori. Ci la tine. 
Meg crede că ar trebui să te recăsătorești. Nu ar fi prea greu 
să-ți găsești un tip cumsecade, când ești atât de frumoasă și 
bogată. 

— Mulţumesc. 

— Patrick o să plece în curând la colegiu. Pe urmă o să-l 
pierzi și pe Rory. Matthew o să te părăsească și el într-o bună 
zi. Vrei să-ți petreci restul vieţii cu mama? O să fiți două bă- 
trâne acre și ramolite. 

— Nu sunt încă bătrână. 

— Dar nici puicuță. Timpul zboară ca gândul. Ai treizeci și 
trei de ani. 

— Iti mulțumesc pentru încurajare. Să știi că nu mă amuzi 
deloc. 

— Poate, dar îți spun adevărul. 

Hugh se uită la ceasul lui masiv din aur. 

— Gata, trebuie să plec, zise el ridicându-se. Poate te răz- 
gândești în privința băuturii. 

— Imi pare rău. 

— Cum vrei. Nu pot câștiga întotdeauna. O să am grijă să fii 
protejată. 

Katie îl luă de brat. 

— Simti mereu nevoia să mă aperi, nu? Chiar și după atâţia 
ani! Sunt impresionată. 

— Sper că n-o să te apuce plânsul, zâmbi Hugh. Așa-s fe- 
meile. Bâzâie tot timpul. 

— O să încerc să mă controlez. l-aţi pălăria. 

— Ce mă grăbești așa? Vrei să mă dai pe ușă afară? 

— Ai spus că ai treabă. 

— M-da. 

Katie îl conduse în holul hotelului. Recepţionerii, liftierii și 
portarii se zgâiau curiosi la el. Cine nu auzise de celebrul 
gangster Gallagher. Katie simtea privirile aţintite asupra lor, 
dar merse mai departe. 

— Promite-mi că o să vii la cină, zise ea când ajunseră la 
ușă. O să-i telefonez lui Meg și o să fixăm o dată. Va fi o masă 
liniștită de familie. 

— Numai dacă o trimiti pe mama la film. Pe curând, Katie. 
Gândește-te la ce ţi-am spus. Găsește-ţi un tip cumsecade 
înainte să fie prea târziu. _ 

Sora lui nu-i răspunse. || aşteptă să iasă și se întoarse. 
Hotelul avea un hol superb, cu lambriuri de stejar, fotolii de 
piele și măsuţe lucioase, cu vaze cu flori proaspete. La stân- 
ga era recepţia și vizavi lifturile care duceau la cele trei sute de 
camere. 

Katie refuzase să extindă hotelul. Era mulțumită de atmos- 
fera tihnită, de modă veche. 

— ți place întotdeauna să-ți clădești un cămin, îi reproșa 
Maeve și avea dreptate. 

Se simțea părăsită în imensitatea holului. Toţi spun că am 
ajuns departe, dar sunt totuși o femeie singură. Am-copii, suc- 
ces... dar nu este de ajuns. Doamne Sfinte, de ce oare? 

— Doamnă McVey, am câteva mesaje pentru dumneavoas- 
tră. 

— Poftim? Ah, scuză-mă, îi spuse Katie secretarei. Păstrea- 
ză-le deocamdată. Nu vreau să fiu deranjată. 

— Vă simtiți bine? Păreți... obosită. 

— Obosită? Este mai mult decât atât. 


În iunie, Katie participă la serbarea de absolvire'de la liceul 
lui Patrick. Plânse în timp ce băiatul își ținea discursul si la 
sfârșit îi dădu cheile unui automobil alb. 

— Fiul tău a devenit bărbat, îi spuse Maeve. 

Dar Katie știa foarte bine asta. Când Patrick se urcă la 
volan și plecă împreună cu prietenii, simţi că i se-rupe inima. 

In septembrie, începu cursurile la Yale și tot în aceeași lună 
se căsători Ben Rossi. Mireasa lui era nepoata lui William 
Streeter, Amy, o tânără încântătoare de douăzeci și doi de 

ani. Splendida ceremonie avu loc la biserica episcopală Sf. 
James, urmată de o petrecere de vis la proprietatea familiei 
Streeter din Hyde Park. Katie se amestecă printre doamnele 
elegante, pline de bijuterii și își dădu seama că se încheiase 
încă un capitol din viața ei. 

— Azi plâng și de bucurie și de tristeţe, îi spuse ea lui Ben. 
De fericire pentru tine, fiindcă te-ai căsătorit, în sfârșit. 

— Voiam să fiu sigur că fac o alegere potrivită. 

— Ai făcut-o, într-adevăr. Amy este minunată! 

— Da, este, o aprobă Ben zâmbind. Nu-i pasă de diferența 
de vârstă dintre noi. Mărturisesc că m-a pus pe gânduri. Cinci- 
sprezce ani sunt cam mulţi. Dar Amy mi-a spus să nu mai 
număr anii, ci clipele fericite. 

— Are perfectă dreptate. Trebuie să recunoști că te-ai În- 
surat cu o femeie înțeleaptă, Ben. Seamănă mult cu William. 
Apropo, nu l-am văzut niciodată atât de fericit. 

— William a încurajat de la început relaţia dintre noi. De 
fapt, a fost singurul. Ceilalţi din familie s-au arătat șocați, ca să 
mă exprim blând. Au ameninţat-o pe Amy cu cele mai cum- 
plite consecințe. Bineînţeles, a trebuit să fac și eu unele con- 
cesii. Oficial, acum sunt protestant și republican. Imi închipui 
ce ar spune tata dacă ar trăi. 

— Trebuie să-ţi vezi de viața ta. 

— Amy nu a fost prima mea dragoste, zâmbi Ben luând-o 
de mână. Dar poate o să fie ultima. Probabil că asta contează. 

— Așa este. 

— Şi acum, după ce am aflat de ce plângi de bucurie, ex- 
plică-mi ce-i cu tristețea? 

— Mă simt bătrână, obosită și epuizată. Stau aici, înconju- 
rată de crema societății și nu-mi pasă de nimic. Nu înţeleg. 
Uneori cred că ar trebui să-mi tragă cineva un șut, să mă tre- 
zească la realitate. 

— Ai nevoie de odihnă. 

— Poate, îl aprobă Katie. 

Sorbi din șampanie și se uită la pajiștea care se întindea 
dincolo se verandă. 

— Oricum, m-am hotărât să-mi iau o vacanţă. William mi-a 
închiriat o casă în Long Island. Mai bine-zis o căsuță. Este 
lângă ocean. 

Katie se lumină la faţă. 

— Ador oceanul. Poate o să rămân definitiv acolo. 

— Eşti prea frumoasă să devii o pustnică. Ar fi o mare pier- 
dere. 

— Atunci poate o să-mi găsesc un pescar care să-mi țină 
companie... să-mi spună povești despre mare. Glumeam, Ben! 
râse Katie când văzu ce mirat o privea. Nu mă lua în seamă. 
Probabil că mi s-a suit șampania la cap. 

— Serios? Chiar visezi să te îndrăgostești de un pescar? 
Aș vrea să te intereseze mai mult agenții de bursă. De exem- 
plu, Mark Ridgeway. A pus ochii pe tine. În camera aceasta 
sunt zeci de bărbaţi potriviti. 

— lar îţi faci griji pentru viitorul meu? Nu sunt atât de nea- 
jutorată pe cât par. Nu uita că Maeve Gallagher este mama 
mea. Femeile din familia noastră sunt tari, indiferent ce ar fi. 

— Vorbești cu amărăciune. 

— Serios? Te rog să mă ierti. Sunt obosită și am băut patru 
pahare cu șampanie. Cred că ar trebui să ies la aer, să-mi 
limpezesc mințile. 

-Te însoțesc. 

— În nici un caz! Azi este ziua nunţii tale, Ben Rossi. Stai 
aici și distrează-te. Doar nu ai uitat de frumoasa ta mireasă! 

— Frumoasa mea mireasă trebuie să se ocupe de șase 
sute de oaspeți. Amy se pricepe foarte bine s-o facă, pe când 
eu sunt foarte stângaci. Mă mulțumesc doar să zâmbesc și 
să mă feresc din calea tuturor. 

— O să pierzi petrecerea. 

— In ultima lună am fost la trei logodne, două dineuri și 
două bauri. Am zâmbit și am încercat să ies cât mai puţin în 
evidenţă. Culmea este că așa trebuie.să te comporti. Bărbații 
sunt de umplutură la petreceri. 

— Ce ţi-e și cu înalta societate! 

— Credeam că o să mă însor cu o fată săracă din Mulberry 
Street. Viaţa îţi joacă feste. 

— La fel spunea și Ada. 

— Poftim? 

— Nu, nimic. 

Katie îl sărută pe obraz. 

— Mă bucur pentru tine și Amy. Vă doresc toată fericirea 
din lume. Ai avut dreptate, Ben, iubirea contează mai mult 
decât orice. 


Dar iubirea era ultimul lucru la care se gândea Katie când 
plecă în vacanță. Voia doar să se odihnească, să uite de afa- 
ceri și griji câteva săptămâni. 

— Poate sunt egoistă, îi mărturisi ea lui Maeve, dar simt ne- 
voia să mă ielaxez. 

— O să-ți fie dor de băieți. 

— Bineînţeles că o să-mi fie. Sper că și ei o să-mi ducă do- 
rul. Dar îi las cu toată încrederea În seama ta. 

— O să-ţi lipsească serviciul. 

— Nu cred, mamă. Hotelul merge bine. Dacă apare vreo 
problemă, o s-o rezolve directorul meu adjunct. Este foarte 
competent. 

— Cred şi eu. Doar îl plătești destul! Dar ce o să faci de una 
singură? 

— O să mă odihnesc, o să citesc, o să mă plimb pe plajă, o 
să dorm. Vreau să mă bag în căsuţa mea și să dorm toată 
ziua. 

Katie constată cu uimire că așa-zisa căsuţă era de fapt o 
casă spaţiosă, cu două etaje, podele din lemn Și cămin. Avea 
o pivniţă cu vinuri şi o cămară plină cu alimente. În fața casei 
era o verandă însorită, iar în spate, glasvandul dădea spre 
ocean. Katie visase de când se știa la o locuinţă ca aceasta, 
caldă și primitoare. Adormea în fiecare seară ascutând vuie- 
tul oceanului. Și dimineața o trezeau razele soarelui. 

Dar cea mai mare bucurie era plaja. Se plimba pe nisip, 
inspirând aerul curat de toamnă. Când obosea, se așeza pe o 
piatră să privească oceanul și pescărușii care plonjau în apă. 
Mânca pe malul mării, aduna scoici, lemn de plută și își pe- 
trecea diminețţile construind castele de nisip, cu creneluri și 
turnuri. „Parcă aș fi un copil — se gândi ea. Bine că nu mă ve- 
de nimeni. Sunt singură pe o rază de câteva mile.“ 

Dar se înșela. După o săptămână, fu surprinsă să zăreas- 
că pe plajă un câine mare, cu urechi clăpăuge. Alergă prin ni- 
sip, dând din coadă și își puse labele pe umerii lui Katie. 

— Bună, zise ea râzând. De unde ai răsărit? Ești tare dră- 
gut. Sper că nu te-ai rătăcit. 

— Câinelui meu îi place s-o ia de unul singur, spuse o voce 
masculină. Imi pare rău că te-a speriat. 

Katie văzu un bărbat suplu, musculos, cu păr negru și ochi 
verzi de culoarea mării, iarna. Era îmbrăcat într-un pulover 
pescăresc și şort cu franjuri, până la genunchi. In mâinile lui 
puternice ținea o trusă de scule. 

— Nu m-am speriat, zise ea. Este un câine foarte frumos. 
Dar credeam... că sunt singură. 

— Ești. Noi locuim în casa din capătul celălalt al insulei, la 
patru mile depărtare. Mă numesc Josh Thurston. 

— Katie McVey. 

— Probabil că ai închiriat căsuţa Winslow. 

— Nu prea este o căsuță. 

— Așa se spune pe aici, indiferent dacă are două camere 
sau douăzeci. 

— Ce-i cu tine? 

Katie se înroși, pentru că îşi dădu seama că se zgâia la el. 
Josh Thurston era un bărbat foarte chipeș. 

— Cred că... m-a ametit aerul proaspăt. Nu sunt obișnuită. 

— Eşti orășeancă. 

— Da, din păcate. Aș da orice să locuiesc aici. 

Katie lăsă ochii în jos. 

— Este un loc minunat. 

— Dar singuratic. 

— Și orașul este la fel. 

Josh Thruston o privea fix. Se uita la părul ei blond, la bu- 
jorii din obraji. 

— Eşti foarte frumoasă, zise el. Nu ar trebui să fii singură. 

Katie rămase cu gura căscată. | se accelerase pulsul şi se 
dădu un pas înapoi. O cuprinsese o senzaţie greu de explicat. 
„Mă comport prostește — se gândi ea. Sunt femeie în toată 
firea și am amuţit ca o adolescentă.“ 

— Scuză-mă, zise el, studiind-o atent. Am vorbit fără să mă 
gândesc. Mi se întâmplă adesea, sau cel puţin așa mi se 
spune. Pe câinele meu nu-l deranjează, dar cu oamenii este 
altceva. 

Katie se aplecă și mângâie animalul. 

— Cum îl cheamă? îl întrebă ea. 

— Hobo. De fapt Hobo al Treilea. Pe primul meu câine l-am 
găsit pe stradă, cu ani în urmă. lar pe acesta lângă heleșteu. 
Era cel mai prăpădit dintre fraţii lui și uită-te la el acum. 

— Dă din coadă. Ştie că vorbeşti despre el. 

— Ştie mai mult de atât. Este ora lui de masă. Ti-e foame, 
băiete? 

Hobo lătră și dădu din cap, ca și când ar fi răspuns la între- 
bare. 

— Poftim, se amuză Josh Thurston. Am spus cuvântul ma- 
gic. Trebuie să plecăm, doamnă McVey. Vă urez vacanţă plă- 
cută. Sper să aveți parte de vreme bună. 

— Te rog să-mi spui Katie. 

— Bine, Katie. Vom încerca să nu-ți dărâmăm castelele de 
nisip. 

— Le-ai văzut! Îmi închipui ce crezi despre tine. Mă simt 
stânjenită. 

— De ce? 

— Doar copiii fac castele de nisip. 

— Cine ä stabilit regula asta? 

Katie surâse timidă. 

— Probabil că nimeni. 

Josh Thurston își luă la revedere și porni înapoi, pe plajă. 
Era un bărbat înalt şi mergea repede. Câinele îi ținea pasul, 
alergând peste dune. Katie regreta că plecaseră. Ar fi vrut atât 
de mult să-i cheme înapoi. 

— Nu fi proastă, își spuse ea, dar în zadar. 

După câteva clipe se trezi alergând pe plajă. 

— Domnule Thruston! strigă ea în gura mare. Domnule 
Thruston, așteaptă-mă. 

li intra nisip în ochi și-n gură, dar alerga mai departe. 

— Domnule Thurston, Hobo. 

Câinele își auzi numele și o porni spre Katie. Când o ajun- 
se, sări cu labele pe umerii ei și o trânti în nisip. 

— Esti puternic, Hobo, zise ea. 

— Hobo! îl strigă Josh. Hobo! 

Se repezi la Katie, dând câinele la o parte. 

— Te simţi bine? Te-a lovit? Imi pare rău, Katie. A vrut să se 
joace. Dă-mi voie să te ajut. 


PREȚUL PASIUNII 301 


— E vina mea. Nici o grijă, sunt bine. 

Katie se strâmbă de durere când încercă să se. idice. 

— Mă tem că o să am totuși nevoie de ajutorul tău. Cred că 
mi-am rănit glezna. 

— Te-ai tăiat în scoici când ai căzut. Şi eu am pătit la fel, de 
mai multe ori. O să te doară diseară, dar până dimineaţă tre- 
ce. Poţi să mergi. 

— O să ţopăi până acasă, dacă mă ajuti. 

Josh o luă în braţe. 

— Te duc acasă, zise el. Nu are rost să te chinui. O să-i ex- 
plic soțului tău ce s-a întâmplat. Apropo, este gelos? 

— Soţul meu? Nu sunt căsătorită? Adică, sunt văduvă... de 
război. 

— Dar porţi verighetă. 

— Da, nu știu de ce. 

„ȘI nici nu știu de ce am dat atâtea explicaţii — se gândi ea.“ 
Simţea căldura brațelor lui Josh și i se acceleră pulsul. 

— Cred că pot să merg pe jos. Nu este departe. 

— Ai destul de mers. Văd că iar te-ai înroșit. 

— Nu știu ce se întâmplă cu mine. 

— Cine ești? 

— Bună întrebare, domnule Thurston. 

— Josh. 

— Da, Josh, murmură Katie. 


Era seară și în căminul de piatră ardea un foc vesel. Katie 
sătea pe canapea, cu glezna bandajată proptită pe niște 
perne. Nu scotea o vorbă. Flăcările focului se refiectau pe 
obrajii ei. 

— Aș da orice să știu la ce te gândești, îi spuse Josh zâm- 
bind, când intră în cameră. 

Katie făcu semn cu mâna spre ușile de sticlă. Dincolo se 
ele, valurile argintii ale oceanului scăldau plaja și un pescăruș 
singuratic plutea sub razele lunii. 

— La ocean, îi răspunse ea. Nu mă mai satur să-l privesc. 

— O să izbucnească furtuna. Ascultă vântul. 

— E timpul să pleci. Familia ta va fi îngrijorată. 

Josh se duse la cămin. Luă vătraiul și învârti tăciunii, până 
când îi auzi sfârâind. Steluțe roșii și galbene se ridicară pe 
COȘ. 

— Nu am familie, zise el. 

Vorbise simplu, dar se simțea regretul în glasul lui. 

— Hobo este familia mea... Apropo, acum doarme în bucă- 
tărie, în fata căminului, după ce a mâncat. 

— Mă întreb, de unde o fi venit expresia viață de câine? Se 
joacă pe plajă toată ziua, doarme la căldură. Ce ar putea să-și 
mai dorească? 

— Depinde. Orășenilor le place la început viața la țară, dar 
se plictisesc repede. 

— Tu nu te-ai plictisit, deși ești de la oraș, Josh. 

— De unde știi? 

— Ai venit aici ca să scapi de o viață care nu-i pe gustul 
tău. Uneori îți amintesti de ea și te întristezi. Ești norocos că ai 
putut s-o iei de la început. 

Josh nu-i răspunse imediat. Se întoarse să-și încălzească 
mâinile la foc. 

— De ce ești atât de sigură că am luat-o de la început? 

— Am observat, de exemplu, trusa de tâmplărie. Nu știu cu 
ce te ocupi la oraș, dar acum faci pe tâmplarul, nu-i așa? 

— Mi-a plăcut de mic să construiesc lucruri. Dar tata avea 
alte idei și a vrut să și le impună. 

— Imi pare rău. Nu am nici un drept să te iscodesc. Mi-e 
rușine de mine. A fost o zi atât de ciudată. 

— Ciudată? 

Katie își feri privirile. | se accelerase pulsul, pentru că își 
amintise de brațele puternice ale lui Josh în jurul ei, de atin- 
gerea mâinii lui când îi bandajase glezna. Nu avea de unde să 
știe că și el se gândea la același lucru. 

— A fost foarte drăguţ din partea ta că ai stat cu mine, mur- 
mură ea. Acum mă simt mult mai bine. 

— Serios? 

— Da, mult mai bine. 

Josh se apropie de canapea. Se așeză lângă ea și o mân- 
gâie pe păr. 

— Vrei să plec? 

— S-a făcut... târziu. 

Bărbatul îi puse mâna pe obraz. 

— Vrei să plec? repetă el. 

— Nu ne cunoaștem. Nu... 

Dar amuţi când îi acoperi buzele cu ale lui. 

— Josh, murmură ea. Ah, Josh. 

— O să facem dragoste, îi spuse el, dezbrăcând-o încet. 

Îi luă sânii în mână și-i sărută până când o făcu să strige de 
plăcere. 

— Eşti atât de frumoasă, Katie. 

li dezmierdă coapsele și picioarele ei lungi. 

— Ah, frumoasa mea Katie, murmură el luând-o în braţe. 

Apoi o duse în dormitor și în timp ce afară bubuia furtuna, 
o posedă înnebunit de pasiune. Ceasul bătu de miezul nopții 
și undeva, în depărtare răsună glasul unei pescăruș, dar în- 
drăgostiții nu auzeau decât gemetele iubirii lor. 


Ploua mărunt când Katie se trezi a doua zi de dimineaţă. 
Zâmbi și se întinse leneș. Apoi se întoarse pe- -0 parte, dar 
Josh nu era în pat. Însă pe perna lui găsi un buchete! de flori 
de câmp și un bilete! pe care scria: Te iubesc. 

— Mă iubește, oftă ea. 

Katie sări din pat, deschise fereastra larg și lăsă ploaia să-i 
biciuiască obrajii. 

— Mă iubeste! strigă ea plăjii pustii. Josh Thurston mă iu- 
beşte. 

Tocmai se pregătea să iasă din cameră, când își dădu sea- 
ma că era dezbrăcată. 

„Ce ar spune mama să mă vadă“, se gândi ea şi râse din 
nou. _ 

Ploaia nu o tinu în casă. |și puse un pulover gros,-o fustă ve- 
che şi porni pe plajă, ca de obicei. Se oprea din când în când, 
să scruteze orizontul, uitându-se după câinele cu urechi mari, 
care-i scosese fericirea în cale. Josh apăru în capătul plajei 
abia târziu, după-amiaza. 

— Josh! strigă ea, Josh. 

O luă la fugă și se aruncă în braţele lui. 

— Mi-a fost dor de tine, îi spuse Katie, răvășindu-i părul. 

— Și mie, draga mea. Ce mai faci? 

— Mă simt minunat! 

— Se vede, zise el strângând-o în braţe. Te iubesc și este 
un sentiment grozav! 

Fără să bage în seamă ploaia sau valurile, se trântiră în 
nisip. Apoi își aruncară hainele și se lipiră unul de altul. 

— Draga mea, ah iubita mea, murmură Josh. 


— Vreau să știu totul despre tine, îi spuse el. Din ziua când 
te-ai născut și până azi. 

— Chiar așa? 

— Da, absolut totul. Care este culoarea ta preferată? 

— Verdele. 

— Ca ochii tăi. 

— Şi ai tăi. 

Josh zâmbi. Aţâță focul și apoi se așeză lângă Katie, lu- 
ând-o de mână. 

— Ce faci la oras? Muncești? 

— Soțul meu mi-a lăsat niște proprietăți. Mă ocup de admi- 
nistrarea lor. 

Katie sorbi din brandy. Se gândea bine ce să-i răspundă. 
Nu era o minciună, dar nici adevărul și se întreba de ce era 
atât de reţinută. „Mi-e frică să nu-l sperii — se gândi ea. Duce 
o viață simplă și dacă ar știi că sunt proprietara hotelului St. 
Clair... Nu pot să-i spun acum. Nu încă.“ 

— Câştig destul de bine, zise ea ridicând din umeri. Şi am 
trei fii. 

— Frumoși băieți. Le-am văzut pozele în dormitor. 

— Sunt vechi. Acum Patrick este în primul an de colegiu. 

— Colegiu? |Inseamnă că aveai zece ani când te-ai căsă- 
torit. 

— Nu, cincisprezece. Mă angajasem la pensiunea Adei 
McVey pentru actori de vodevil. Matt era nepotul proprietăre- 
sei. Am locuit acolo după ce ne-am căsătorit. 

Josh se încruntă. 

— Biata de tine. Erai un copil la cincisprezece ani. 

— Nu chiar. Munceam deja de doi ani. 

Katie își sprijini capul de umărul lui. 

— Aveam nevoie de bani, la fel ca toți ceilalți din Bucătăria 
ladului. Am avut mare noroc că am reușit să scap de acolo. 

Multe din fetele cu care am copilărit trudesc și acum, împovă- 
rate de greutăți. Uneori mă simt vinovată. 

— N-ai de ce. 

— Am început la fel, dar acum trăim în lumi complet diferite. 
Ah, Josh... viața este foarte complicată. 

— Nu pare atât de complicată când suntem împreună. Tre- 
buie să nu ne despărţim niciodată, draga mea. O să vedem 
noi cum. 

Katie își ridică privirile și văzu îngrijorarea din ochii lui. 

— Ce s-a întâmplat? Ţi-ai amintit de ceva trist? 

— Cred că da. 

— Nu-mi spune dacă nu ești pregătit. O să te aştept până o 
să fii. 

„Aș vrea atât de mult să cred asta — se gândi Josh. Mi-aș 
da și sufletul să fie adevărat." 

— Nu vreau să te pierd, Katie, zise el pe un ton blând. Am 
așteptat toată viata să te găsesc. Atâţia ani pustii. 

— N-o să mă pierzi. N-o să te las. Sunt atâtea lucruri pe 
care nu le știu despre tine. Dar nici eu nu ţi-am spus tot. Ai au- 
zit vreodată de Hugh Gallagher? ` 

— Nu, am auzit de Gallagher cel Trufaș. 

— Este fratele meu. Celălalt frate este preot în Buffalo. 

— Gallagher cel Trufaș este fratele tău? 

— Da. lar Sean este preot. 

— Un gangster și un preot. 

— Da. Crezi că acum vom mai putea fi împreună? 

— Draga mea, puțin îmi pasă cine este fratele tău. Din par- 
tea mea ar putea fi și Jack Spintecătorul. Nu mi-ar păsa nici 
dacă tu ai fi Jack Spintecătorul. Te iubesc. 

Katie oftă ușurată. 

— Imi doream atât să aud vorbele astea! Nici nu știi ce în- 
grijorată am fost... Meriti o răsplată, râse ea. O să-ţi pregătesc 
o cină deosebită. Sufle cu brânză, salată și budincă. 

— Mai târziu, zise Josh, dezmierdându-i sânii. Mult mai târ- 
ziu. 


În următoarea săptămână, Katie și Josh se lăsară în voia 
pasiunii lor romantice. Făceau dragostea în fiecare noapte și 
în fiecare zi. Se plimbau pe plajă la lumina lunii. Colindau prin 

satul Southampton, cu Hobo după ei. Stăteau în faţa focului și 
beau șampanie. Se luau în braţe și citeau sonete de Shakes- 
peare și Browning. La sfârșitul săptămânii, Josh îi dărui un 
medalion de argint care aparținuse bunicii lui. 

— Pentru iubita mea, spuse el prinzându-l la gâtul lui Katie. 

lar acum, într-o dimineaţă cenușie și cețoasă de marti, 
Katie stătea în bucătărie și bea ceai. Se uită la medalion și 
zâmbi. Surâdea încă fericită când auzi o bătaie în ușă. Sări în 
picioare și se grăbi să deschidă. 

— Ai venit devreme, Josh, ce surpriză minunată! exclamă 
ea. 

— Bună dimineaţa, draga mea. 

— Ce s-a întâmplat? îl întrebă Katie speriată. 

Josh era tras la faţă și o privea disperat. 

— Eşti bolnav? Așează-te. Să-ţi dau o cană cu ceai! 

Josh închise ușa și rămase în picioare, lângă scaun. 

— Am primit un telefon, zise el distrus. Trebuie să plec pen- 
tru câteva zile. In Connecticut. 

— Ţi-ai găsit de lucru ca tâmplar? 

— Este... o problemă personală. 

— Josh, mă sperii. Ce-i cu tine? 

— O să plec acum, de dimineaţă. 

— Te rog să-mi spui ce-i cu tine. 

Işi trecu mâna peste fată și o privi distrus pe femeia visu- 
rilor lui. 

— Nu vreau să te pierd, murmură el. 

= N-o să mă pierzi, îți promit. Indiferent ce... 

— Nu înţelegi, Katie. Nu știi totul despre mine. Despre viața 
mea... înainte să te cunosc. Mai bine-zis despre existența 
mea. Nu prea am avut viață până acum. 

— Știu că ai fost nefericit. 

— Nefericit este puțin spus, zise el râzând amar. 

Işi frângea mâinile disperat. Atitudinea lui o Îînspăimânta. 

— Trecutul nu contează. Nu poate să ne facă nici un rău. Nu 
înţelegi, Josh? Acum ne avem unul pe altul. Putem începe... 

— Sunt căsătorit, Katie. 

— Căsătorit? 

— Da. 

Katie se trânti pe sacun, uluită. 

— Căsătorit, repetă ea. Mi-ai spus că nu ai familie. Că... 
ah, Doamne! 

— Ţi-am spus adevărul. 

Josh lăsă capul în jos. 

— Soția mea și cu mine nu mai locuim împreună de mai 
mulți ani. Este o căsătorie de formă. Dar există anumite cir- 
cumstanţe care... fac divorțul imposibil. 

— Asa că, între timp, ai mici escapade. 

— Să nu spui așa ceva. Te iubesc din toată inima. 

| se înecase glasul. 

— Mă temeam că o să te pierd. Viața mea nu înseamnă ni- 
mic fără tine. Nimic. 

Katie era albă la față. Cuvintele lui o amuțiseră. Ridică 
mâna o dată sau de două ori, dar nu reuşi să scoată nici o 
vorbă. 

Josh știa că suferea la fel de mult ca el. Vru s-o mângâie, 
dar îl respinse. Gestul ei îi înfipse un cuţit în inimă. 

— Dă-mi voie să-ți explic, zise el distrus. Căsătoria mea... 

— Nu vreau să aud nimic. 

— Nu pot să plec fără să-ți explic. Te iubesc, draga mea 
Katie. N-o să renunţ la tine pentru nimic în lume. 

— O să mai vorbim despre asta când... o să te întorci. 
Acum simt nevoia să fiu singură. 

Dar nu rezistă când întinse braţele spre ea și se aruncă la 
pieptul lui. 

— Ah, Josh! strigă ea. Josh! _ 

— O să găsim o soluție, draga mea. ţi promit. 

Rămaseră așa înlănțuiți mult timp. Doi oameni chinuiti, în- 
drăgostiți nebunește. 

— N-o să lipsesc mai mult de trei zile, îi spuse Josh. Şi, 
până mă întorc o să te sun tot timpul, din oră-n oră. 

Katie îl privi drept în ochi și clătină din cap. 

— O să vorbim când te întorci. Sunt multe de spus, Josh. 
Nu putem discuta la telefon. 

— Vrei să ţi-l las pe Hobo? 

— Prefer să fiu singură. 

Josh îi sărută părul, ochii, buzele. 

— Nu suport să mă despart detine. Te iubesc, draga mea. 

— Şi eu te iubesc. i 

— N-aș pleca dacă n-ar trebui. Te rog să mă crezi. 

— Te cred. 

Katie avea lacrimi în ochi când îl conduse la ușă. Se săru- 
tară din nou, amestecându-și lacrimile. 

— Drum bun, zise ea în cele din urmă, încercând să zâm- 
bească. 

— Ne vedem vineri, iubita mea. 

— Bine... vineri. 

Katie îl urmări din priviri până se pierdu în ceaţă. Apoi în- 
chise ușa și se sprijini de ea. Când atinse -medalionul izbucni 
din nou în lacrimi. Plânse toată dimineața, umblând prin casă 
ca o somnambulă. 

— Josh, strigă ea. Ah, Josh. 


— Mergeţi la New York? o întrebă conductorul, luându-i 
bagajele. 

— Da, îi răspunse Katie. 

— Avem locuri pe alese. 

— Mulţumesc. 
_ Katie se așeză epuizată pe cea mai apropiată banchetă. 
intoarse capul spre fereastra trenului și închise ochii. „Am avut 
o săptămână fericită — își spuse ea. Va trebui să-mi ajungă 
pentru tot restul vieții.“ 

În oraș era o seară rece de toamnă. Cerul era senin și plin 
de stele, dar pe Katie nu o interesa nimic. Era prea absorbită 
de ce se întâmplase la Southampton. Chiar și acum, în timp 
ce taxiul se apropia de Murray Hill vedea dinaintea ochilor 
oceanul, plaja și un bărbat chipeș, brunet, alergând spre ea. 

— Josh, murmură ea. 

— Aţi spus ceva, doamnă? 

— Nu, te rog să mă scuzi. Vorbeam de una singură. 

Katie își scoase pudriera de argint din geantă. Işi pudră 
puțin nasul, deși știa că fardurile nu puteau ascunde ochii um- 
flati și încercănați. „Mama o să mă piseze cu întrebările, se 
gândi ea. Și Rory la fel. Mâine la hotel o să mă descoasă și 
ceilalţi. Nu sunt în stare să rezist. Pur și simplu nu sunt." 

— M-am răzgândit, îi spuse ea șoferului. Lasă-mă la gara 
Grand Central. 

— Aţi spus Grand Central? 

— Exact. 

— Cum doriți, zise omul ridicând din umeri. Dumneavoastră 
plătiți. Vă duc oriunde doriți. 

Katie se rezemă de banchetă. Se uită la ceas și apoi căută 
agenda cu adrese în geantă. O răsfoi și până la urmă dădu de 
numele lui Jack Snow. Se află la trei mii de mile depărtare, își 
spuse ea. Cred că este destul de departe pentru mine... Ah, 
Doamne, dacă aș putea să uit! 

— Aţi ajuns la Grand Central, doamnă. Vă iau bagajele. 

Katie îi dădu cinci dolari. 

— Păstrează restul, îi spuse ea. 

— Multumesc, doamnă, vă urez călătorie plăcută. Sper că 
nu v-aţi răzgândit din nou? Oricum, taxiul meu vă stă la dispo- 
zitie. 

Katie zâmbi și făcu semn unui hamal. 

— Vreau să ajung în California, zise ea. La Los Angeles. 

— Da, doamnă. Trenul de șapte și jumătate trage chiar 
acum la peronul zece. Vă duc bagajele. 


310 BARBARA HARRISON 


— Dar nu am bilet. 

— Nu-i nimic. Puteți cumpăra biletul direct de la conductor. 
Mulți oameni fac așa când se grăbesc. Se pare că toată lumea 
se grăbește în ziua de azi. Nici o grijă, doamnă, o să vă con- 
duc până acolo. O s-o luăm pe o scurtătură. 

Scurtătura o duse pe Katie pe niște scări. Apoi. străbătu un 
peron întunecat și trecu de câteva uși. Când ajunse, îi aruncă 
în grabă câteva bancnote hamalului și se urcă în tren exact 
când se punea în mișcare. 

— Sper că merge în California, zise ea, cu răsuflarea tăiată. 

— Da, în California. Prima oprire este la Chicago. 

Katie nu ieși din compartiment până la Chicago. Conduc- 
torul îi servi mâncarea, deși de-abia se atinse de ea. Se uita 
pe fereastră, pierdută în gânduri. Lacrimile i se rostogoleau 
pe obraji fără să schițeze nici un gest. 

— Josh, murmura ea la nesfârșit, disperată. 

La Chicago trenul staționă mult timp. Katie profită de oca- 
zie să dea câteva telefoane. Mai întâi, o sună pe Maeve și în- 
chise înainte să audă reproșurile mamei sale. Pe urmă, dis- 
cută cu directorul adjunct al hotelului și cu Ben Rossi. Pe Jack 
Snow îl sună ultimul. 

— Ştiu că a trecut mult timp, dar m-am gândit să-ți accept în 
sfârșit invitaţia, îi spuse ea. 

Katie era posomorâtă când cobori la Los Angeles. Călăto- 
ria o obosise și căldura neașteptată o amețea. Transpirase și 
rochia de lână i se lipise de corp. Oare cu ce am greșit, pen- 
tru numele lui Dumnezeu, se întrebă ea distrusă, sub soarele 
torid. 

— Katie! Sunt aici! 

Jack Snow alergă spre ea cu braţele deschise. 

— Bun venit în California! strigă el, îmbrățișând-o. Mă bucur 
să te văd. i 

— Nu prea ai ce vedea. Arăt groaznic. Am transpirat din cap 
până-n picioare. 

— Lasă mănușile și căciula, râse Jack. Acum ești în Cali- 
fornia. O să-ți cumpărăm niște haine potrivite. Nu ti-ar strica să 
te brozezi puțin, adăugă el, uitându-se la fața ei albă. Te simți 
bine? 

— A fost o călătorie lungă. Dar nu contează. Tu arăţi mi- 
nunat, Jack. Nu te-ai schimbat nici un pic. Ba nu, mint. Te-ai 
schimbat în bine. Pari mult mai tânăr. Cum reușești? 

— Ştii că am ieșit la pensie, nu? Marele bancher saltimbanc 
a fost ultimul nostru film. Al lui Lou și al meu. O duc minunat. 
Joc golf în fiecare zi. Inot în piscina mea, joc câte un pocher. 
Am fost foarte inspirat să vin aici. Te-ai gândit bine să mă 
vizitezi. Soarele o să te învioreze imediat. 

— Am observat că aveți soare din belșug. 

— Nu ca în est, unde îngheți iarna și înoţi prin zăpadă. Îmi 
pun pardesiul doar de cinci sau șase ori pe an. Doamnele au 
blănuri dar le poartă numai de paradă. Se face plajă aproape 
tot timpul anului. Este o viață grozavă, Katie... vei vedea. 
De-abia aştept să-ţi arăt casa mea. Mary este atât de mândră 
de ea. Vino, te conduc cu mașina. Mary o să-ți găsească ceva 
de îmbrăcat. Nu ti-ai adus decât două valize mici? 

— Nu plănuisem să te vizitez, Jack. M-am hotărât în ultima 
clipă. Simţeam nevoia să văd un prieten vechi. 

— Mă bucur, zise Jack vesel, luându-i bagajele. Când eram 
actor de vodevil câștigam destul de bine. Dar după numai câți- 
va ani de film, am ajuns să trăiesc ca un rege. Te-ar tenta să 
ajungi stea de cinema? Am ceva relaţii, zise el, făcându-i cu 
ochiul. Nu uita că ești frumoasă. 

— li cedez locul lui Rory. Spune că are talent. 

— E la fel de pasionat ca în copilărie? 

— Este vedeta cercului de teatru al liceului. Aș vrea să se 
ducă la colegiu, dar nu cred că o să-l conving. Este foarte în- 
căpăţânat, oftă Katie. 

— La fel ca mama lui. 

— Nu știu. Nu am fost prea înțeleaptă în privinţa vieții mele. 

Jack deschise protiera mașinii și o ajută pe Katie să se 
urce. 

— Relaxează-te, îi spuse el. Inspiră aerul proaspăt. Soare, 
aer și mâncare bună — asta este rețeta mea. 

Katie îi zâmbi drăgăstos. Își rezemă capul de banchetă și 
oftă din nou. Sunt aici, oftă ea, dar mă simt la fel. Josh, ah, 
Josh. 

— N-ai vrea să-mi spui cine ţi-a frânt inima, Katie? 

— Sunt doar obosită. 

— Uneori viața pare sumbră. Pe urmă însă se înseninează 
din nou. Totul este să treci de perioada întunecată. Ai prieteni 
care să te ajute. Mă ai pe mine, pe Mary, pe Cornelius. O să-l 
vezi săptămâna viitoare. O să dăm o mare petrecere în cins- 
tea ta. Văd că ești posomorâtă, dar o să-ţi treacă. Într-o săptă- 
mână se pot întâmpla multe. 

Lui Katie i se umeziră ochii. 

— Ai dreptate, o săptămână poate schimba totul, suspină ea, 
întorcând capul. 


— Bine ai venit, zâmbi Mary Snow, strângând-o la pieptul ei. 
Mă bucur să te revăd. 

— Și eu mă bucur, Mary. Voi încerca să nu vă deranjez prea 
mult. 

— Cum să ne deranjezi! Ești oricând binevenită în casa 
noastră. Sper să fie o vizită lungă. 

— Multumesc, ești forte amabilă. 

— Ce-i cu tine, draga mea? Nu te simţi bine? Probabil că 
soțul meu a condus ca un nebun. Cum se suie la volan, se 
crede în aeroplan. Vezi ce i-ai făcut bietei fete, Jack! Să-ţi fie 
rușine. 

— Am condus foarte prudent, ca o bătrânică. Adică la fel ca 
tine, se amuză Jack. Spune-i, Katie. Altfel n-o să mă creadă. 

— A fost un drum superb, îl aprobă Katie. Am admirat pal- 
mierii și... te rog să mă scuzi, se întrerupse Katie, ridicând din 
umeri. Nu mai știu ce vorbesc. Ca să fiu cinstită, mă simt co- 
pleșită. 

— De ce? 

— Nu știam că trăiţi în asemenea splendoare. 

— Este căsuţa noastră. 

Katie zâmbi, pentru că această căsuță era o reședință în 
stil maur, înconjurată de hectare întregi de pajiști și grădini. 
Sala de recepție în care se afla acum era înaltă cât două eta- 
je, cu pereți din vitralii și gresie spaniolă. Dincolo de ea se 
zărea un living-room enorm, cu arcade și candelabre din fier 
forjat. 

— Toţi cei din California trăiesc așa? întrebă ea. 

— Doar cei din Beverly Hills, îi răspunse Jack. Este un carti- 
er de actori. Sunt case și mai mari decât a noastră, nu-i așa, 
Mary? 

— Da. Noi avem numai douăzeci și patru de camere. 

Ochii albaștri ai lui Mary sclipiră ironic. 

— Pentru unii este puțin. Sigur avem și un teren de croquet 
în spate. Este o reședință destul de frumoasă. 

Jack o luă de braț pe soţia lui. 

— Lui Mary îi place să-i tachineze pe noii veniţi, zise el. 
Adevărul este că adoră California și poate fi snoabă ca ori- 
care din vedetele hollywoodiene. 

— Numai dacă cineva mă ia de sus, Jack. Dar am trăncănit 
destul. Hai mai bine să-ți arătăm camera, Katie. Cred că 
de-abia aștepți să te odihnești după o călătorie atât de obosi- 
toare. Maxwell o să-ți aducă bagajele. 

— Care Maxwell? 

— Majordomnul. 

Katie rise fără să vrea. 

— Trebuia să-mi închipui. 

— Când ne-am mutat în casa aceasta am încercat să fac to- 
tul de una singură, îi explică Mary, în timp ce urcau scara în 
spirală, cu balustradă din fier forjat. Să gătesc, să spăl, să mă 
ocup de grădină, absolut tot. Dar m-am săturat. Până la urmă 
am telefonat la o agenţie și mi-am angajat servitori. N-avea 
nici un rost să mă spetesc când banii curgeau gârlă. Acum 
Jack s-a pensionat, dar a făcut niște investiții profitabile, așa 
că n-avem de ce să ne plângem. 

— Te simţi vreodată... vinovată? 

— Doar sunt irlandeză și știi foarte bine ce superstițios este 
neamul nostru. Mă aștept din clipă-n clipă să ne trăznească 
Dumnezeu, dar, între timp, îmi văd treabă. 

— Eşti o femeie minunată, Mary. Nici nu știu cum să-ți mul- 
țumesc că m-ai primit în casa ta. 

— Acum este și a ta. Vreau să te odihnești şi să-ți revii. 

— Nu am nimic. 

Mary se opri, cu mâna pe clanţă și o privi fix. 

— Ai o mare supărare. Nu știu despre ce este vorba. Un 
bărbat, probabil. Dar indiferent ce ar fi, noi suntem alături de 
tine. Avem mai multă experienţă de viață decât tine. Ştim ce 

înseamnă necazurile. Așa că, dacă vrei să-ți descarci sufletul, 
nu te sfii s-o faci. 

Katie o îmbrăţișă. 

— Dacă mă apuc să-ți povestesc, o să izbucnesc imediat în 
plâns. 

— Nu, se vede că ai plâns destul. 

Mary deschise ușa. 

— Dă-mi voie să-ți arăt apartamentul. Acesta este living- 
room-ul. Pe ușa aceea se ajunge în dormitorul cu garderobă 
și baie separată, bineînțeles. 

— Este superb, zise Katie, uitându-se la tapetul cu trandafi- 
rași, la scaunele și oglinzile aurite, la covoarele pufoase. 

— Este apartamentul nepoatei mele, când vine în vizită. Mi 
se pare cam încărcat, dar are ceva deosebit. Vino să-ţi arăt. 

Mary deschise ușa dormitorului si-i arătă un balcon mare, 
însorit: 

— Du-te să admiri priveliștea. 

Katie ieși pe balcon și rămase cu gura căscată când văzu 
grădina superbă, cu sute de trandafiri roșii și roz. O alee pie- 
truită ducea la o fântână și trandafirii se întindeau cât vedeai 
cu ochii. 

— Doamne ce frumusețe! exclamă Katie, inspirând aerul par- 
fumat. 

— E o priveliște dumnezeiască, râse Mary. Tot meritul le re- 
vine celor doi grădinari ai mei. Ştiam că o să-ți placă. Came- 
rele de oaspeți din aripa sudică dau spre piscină. Dar aceas- 
ta este deosebită: 

— Nu știu ce să spun. 

— Vreau să te simți cât mai bine. Servitoarea o să-ți aducă 
ceaiul. Pe urmă poți să te odihnești. În dulap o să găsești 
haine subțiri. Nepoata mea este de statura ta. Mâine o să 
mergem la cumpărături. 

— Mary... 

— Nu vreau să aud nici un cuvânt. Trebuie să te odihnești 
și să te relaxezi. 

Și zicând acestea ieși din cameră. Katie se uită la grădină 
Și își șterse o lacrimă. După câteva clipe intră înăuntru, își 
scoase rochia udă de transpiraţie, luă un halat din dulap și se 
uită la șirurile de rochii, bluze și taioare de vară. 

— Doamnă McVey? 

— Da. Cine este? 

— Sunt Maxwell, majordomnul. V-am adus ceaiul. Pot să 
intru? 

— Da, sigur, zise Katie, încheindu-și halatul. 

Maxwell împinse înăuntru o măsuţă cu rotile, pe care trona 
un serviciu de ceai din argint sclipitor. Pe raftul de jos erau 
bagajele ei. 

— Camerista vine imediat să vă despacheteze lucrurile. 

— Nu este nevoie. Mă descurc și singură. 

— Cum doriți, doamnă. Vreţi să bei ceaiul pe balcon? 

— Da, mulțumesc. 

Majordomnul luă tava și aranjă ceștile și farfurioarele pe o 
măsuță rotundă de sticlă. 

— Dacă aveți nevoie de ceva, sunați. Telefonui este lângă 
pat. 

— Mulţumesc. 

Katie aşteptă să plece și apoi se așeză. Sorbi din ceai și 
mușcă dintr-un biscuit de ciocolată. Se uita mereu spre gră- 
dină. La un moment dat se ridică și se apropie de balustrada 
dantelată.O adiere blândă, parfumată îi atinse braţul. 

— Joshl, strigă ea, cu lacrimi în ochi. 


— Katie doarme, spuse Mary de la trei după-amiaza. Som- 
nul este cel mai bun medicament. 

— Poate. 

Jack ridică din umeri. 

— Sunt totuși îngrijorat. Nu mai are pic de vlagă. Noaptea 
trecută n-a coborât la cină și nici la micul dejun de dimineaţă. 
Ești sigură că se simte bine? 

— Am deschis ușa să văd ce face. Doarme dusă, biata de 
ea. Pun pariu că nu s-a mai odihnit de mult cum trebuie. Las-o 
în pace. Du-te la meciul tău de golf. Am eu grijă de Katie. Băr- 
baţii nu sunt de nici un folos în asemenea situații. 

— Cine spune asta? 

— Eu. Hai, pleacă odată, Jack Snow. Du-te la golf. Bărbații 
nu-s buni decât de meciuri. 

— Azi ești în toane proaste, râse Jack și o sărută pe obraz: 
Dar să știi că nu toți bărbații sunt niște ticăloși. 

— Da, nu toţi. Eu am avut noroc. Dar biata fată de sus... 
oricum, nu are nici un rost să vorbim despre ce a fost. Trebuie 
s-o ajutăm pe Katie. Este tânără. Sper să-și revină. Să nu 
mergi repede cu mașina, Jack. 

— O să conduc ca o bătrânică. 

Mary zâmbea când ieși pe ușă. Pe urmă își luă o carte sub 
braț și se duse la piscină. 

— Katie! exclamă ea surprinsă. Credeam că dormi. Le-am 
spus servitorilor să nu te deranjeze. Sper că nu te-au trezit. 

— Nu. Am dormit douăsprezece ore. Ajunge. 

— Cum te simţi? 

— Mult mai bine. Mi-am revenit. Am dormit mult și am făcut 
o baie în spumă. Maxwell mi-a adus prânzul. Mă tem că o să 
fiu prea răsfăţată când o să plec de aici. 

— Nu te gândi la plecare. Este vacanţa ta. Bucură-te de ea. 
la să te văd, zise Mary, apropiindu-se de scaunul ei. Nu mai ai 
cearcăne, dar ochii sunt roșii. Ai plâns până ai adormit? 

— Când eram mică nu aveam voie să plâng, îi spuse Katie 
zâmbind trist. Acum încerc probabil să-mi iau revanșa. 

— Da, îmi închipui. 

— Mănânci cu mine? N-o să reușesc niciodată să termin ce 
este pe tavă. Avem pui, salată de cartofi și tarte cu căpșuni. 

— Da, sigur. Pe urmă vrei să mergem la cumpărături? 

— Nu am prea mulţi bani lichizi la mine. Doar cecuri. 

— Nu-ţi fă griji. Am cont deschis dintr-un capăt în celălalt al 
oraşului. Jack spune că vrea să mă răsplătească după ce 
mi-am cusut singură hainele o viață întreagă. 

— Tu și Jack sunteţi foarte fericiţi. Mă bucur. 

Mary o luă de mână. 

— O să fii și tu, draga mea. Vorba proverbului acela irlan- 
dez: cu cât supărarea este mai mare, cu atât o să te bucuri 
mai mult. 

— Imi plac zicătorile irlandeze, oftă Katie. 

Intoarse capul și văzu soarele reflectându-se în piscină. O 
briză caldă înfiora apa. 

— Aș putea să mă obișnuiesc cu viața asta, Mary. 

— Ce bine ar fi! Dar, până atunci, termină de mâncat. 

Peste o oră, cele două femei se urcară în limuzina-galbenă, 
decapotabilă a lui Mary și plecară. Işi petrecură după-amiaza 

la cumpărături şi se întoarseră acasă cu un munte de pachete. 
Katie cumpără rochii de vară din dantelă, bluze fără umeri și 
o rochie de seară provocatoare, din satin negru, tivită cu măr- 
gele. 

— Nu pot să mă îmbrac așa în public, protestă Katie. 

Dar Mary o amuți. 

— Nu ai văzut nici un film până acum? Așa se poartă. Vei fi 
vedeta petrecerii mele. _ 

Katie încerca să nu se gândească la petrecere. In timpul 
zilei se plimba prin imensa grădină, înota și învăţă să joace 
croquet. Seara cina cu Mary și Jack pe verandă și se amuza 
ascultându-l pe Jack, care-i povestea de cancanurile holly- 
woodiene. Și gazdele ei și servitorii nu știau cum să-i mai facă 
pe plac. 

— Duc o viaţă de vedetă, le spuse celor de acasă la telefon. 
Totul este atât de elegant. 

Dar nimic nu reușise să-i aline durerea. Bărbatul chipeș, 
brunet era prezent în toate gândurile și visele ei. 

— Mâine mă duc acasă, Mary. 

— Acasă? Dar nu a trecut decât o săptămână. 

— O săptămână minunată. Acum este timpul să mă întorc 
acasă. Am încercat să fug... să uit de necazuri. Dar mi-am 
dat seama că nu pot. Trebuie să înfrunt realitatea. Vacanţa 
s-a sfârșit. Am atâtea lucruri de făcut. 

— Ai spus că hotelul merge bine, Katie. 

.— Nu mă refer la hotel. Nu-mi pasă de hotel. Acasă mă 
așteaptă doi fii. Am lipsit destul. Trebuie să fiu prezentă la ziua 
de naștere a fiului meu. În curând o să împlinească șapte ani. 
Nici nu i-am cumpărat încă un cadou. 

— Spune-i lui Maeve să-l urce în tren și să-l trimită aici. O 
să-i placă în California. Ar fi cel mai frumos cadou. 

Katie zâmbi. Se așeză în fața oglinzii și își perie părul albit 
de soare. 

— Are școală. Şi, în afară de asta, dacă l-aș aduce pe 
Matthew, ar trebui să-l chem şi pe Rory. Așa nu m-aș mai în- 
toarce niciodată la New York. Iti sunt foarte recunoscătoare ție 
și lui Jack, dar trebuie să plec. Rămân la petrecere pentru că 
știu ce mult ai muncit s-o pregătești. Dar mâine voi fi în trenul 
de ora cinci. 

— Te-ai gândit să te muţi aici? Vreau să spun definitiv? 

— Da, sigur. Cine nu și-ar dori să trăiască în însorita Cali- 
fornie. Dar sunt o new-yorkeză, zise Katie ridicând din umeri. 
Imi place clima variată. 

— Cum aș putea să te fac să te răzgândești? 

— Nu ai putea. 

Katie se ridică. Se duse la Mary și îi sărută fruntea ridată. 

— Eşti cea mai drăguță femeie din lume. Mă simt atât de 
bine la tine! Imi dai un sentiment de siguranță. Aș vrea să pot 
rămâne, dar este imposibil. 

— Te înțeleg. 

— Serios? 

— Da. Știu că trebuie să găsești singură răspunsurile la în- 
trebări. O să-ți spun doar un singur lucru. Arăţi de o sută de ori 
mai bine decât atunci când ai venit. Nu mai ești trasă la faţă și 
te-ai bronzat puțin. Cred că șederea aici ţi-a fost totuși de fo- 
los. 

— De folos? Mi-ai salvat viața! Vorbesc serios, Mary. Sim- 
team nevoia să mă ascund undeva, să-mi plâng rănile. Și, mai 
mult decât orice, îmi doream să fiu înconjurată de prieteni. 

— Aici vei găsi întotdeauna prieteni. Să nu uiţi asta nicio- 
dată. Și acum îmbracă-te. 

Mary se uită la rochia neagră de satin de pe pat. 

— O să-i lași pe toţi cu gura căscată, zise ea râzând. 

Katie își scoase halatul și își trase rochia pe cap. Se înroși 
când văzu decolteul adânc. Se rujă, își rimelă genele lungi, 
dese și își strânse părul cu niște piepteni de aur Împrumutați 
de la Mary. 

— Arăţi destul de decent să pot intra? o întrebă Jack de la 
ușă. 

— Depinde. 

— De ce depinde? 

— Poţi să intri, Jack. M-am îmbrăcat, deși nu s-ar zice după 
cum arăt. 

— Sosesc oaspeții. Mă gândeam să te însoțesc... Sfinte 
Sisoe! Ești superbă, Katie! Mă faci să mă întreb dacă ești în 
siguranță. Poate ar fi trebuit să anagajez un bodyguard înar- 
mat să te păzească. 

Katie se înroși la faţă. 

— N-am vrut să cumpăr rochia asta, zise ea. Mary a insis- 
tat. 

— Bravo ei! 

— Mă tachinezi și nu te învinuiesc. 

— Cine te tachinează? Vorbesc serios. Arăţi superb. Dacă 
aș fi cu douăzeci de ani mai tânăr și nu aș avea-o pe Mary, 
ți-aș face curte. Așa însă trebuie să mă mulțumesc să te con- 
duc la parter. 

Jack îi oferi brațul zâmbind. 

— Ești gata? 

Holywood-ul de mai târziu va considera frumusețea ca pe 
un fapt de la sine înțeles. Femei superbe din toate colțurile 
Americii se vor năpusti în orașul filmului. Dar acum în 1924, 
frumusețea era încă o calitate care se făcea remarcată. Toți 
întoarseră capul când Katie își făcu apariția. Se făcuse o li- 
niște perfectă, întreruptă doar de câteva exclamații de uimire. 
Dar cei care o admirau nu observaseră ce rău tremura. Ve- 
deau doar sclipirea părului ei de aur, tenul proaspăt, curbura 
perfectă a sânilor, talia și soldurile scoase în evidenţă de 
croiala rochiei. _ 

— Ai făcut senzaţie, Katie, strigă Jack, zguduindu-se de râs. 
lată descoperirea mea, se adresă el mulțimii. Katie McVey. 

Invitații se năpustiră spre ea şi se trezi înconjurată din toate 
părțile. Jack î începu să facă prezentările, dar erau prea multe 
nume. Îl ținea strâns de braţ și încerca să reziste avalanșei 
de admiratori. 

— Lăsaţi biata fată să respire, zise Mary, croindu-și drum 
prin mulțime. Doamne Sfinte! Este mai rău decât la premiere. 
Vino cu mine, Katie. 

— Ce s-a întâmplat? o întrebă ea când se îndepărtară. M-am 
speriat îngrozitor. 

— Ar trebui să te simţi flatată. Păcat că nu te-ai văzut cum 
ai apărut. l-ai lăsat pe toți cu gura căscată. 

— Din cauza rochiei ăsteia afurisite. 

— Contează mai mult ce este în rochie, spuse Mary, făcân- 
du-i cu ochiul. Ești superbă. L-ai auzit pe Jack când a spus că 
el te-a descoperit? Să știi că l-au crezut. Sunt convinși că ești 
noua vedetă a Hollywood-ului. 

— Dacă asta o aşteaptă pe o vedetă... 

— Nu-i chiar atât de rău. Există și compensații. 

Mary râse și se uită de jur împrejur la living-room-ul enorm. 

— Mi-am spus întotdeauna că cine este capabil să ţină piept 
mulțimii, poate orice. 

— Ai dreptate. 

— Vino, restul invitaţilor sunt în curte. Ce credeai? 

— Nu mai știu ce să cred. 

Katie încremeni când văzu pajiștea plină. | se părea că to- 
tul seamănă cu o scenă de film. Bărbaţii erau îmbrăcați în cos- 
tume elegante, iar femeile în rochii de seară, cu blănuri şi bi- 
juterii sclipitoare. Lampioanele colorate din copaci se reflectau 
în piscină și în fântânile din care țâșnea șampanie. Un ring 
de dans se întindea dincolo de pajiștea sudică, iar pe una din 
laturi era o orchestră formată din douăzeci și șase de instru- 
mentiști. Corturi în dungi se înălțaseră în toată grădina, în- 
conjurate de o întreagă armată de chelneri în uniformă. Peste 
tot se vedeau aranjamente florale deosebite, iar lângă piscină 
se înălțau statuile din gheaţă ale lui Rayne și Snow. 

— Pur și simplu nu-mi vine să cred, Mary! Parcă aș visa. 

— Pentru cei de aici este doar o petrecere obișnuită. Acum 
înţelegi de ce mă aştept din clipă în clipă să mă trăznească 
Dumnezeu? Trăim ca în basme. La cea mai mare petrecere 
pe care am dat-o vreodată la Boston am chemat optsprezece 
persoane. A fost de Crăciun și a participat numai familia. 

Mary ridică din umeri, pipăindu-și șiragurile de perle. 

— Dă-mi voie să te prezint oaspeților noștri. Pe cine vrei să 
cunoști? Uite acolo este Clara Bow. 

— Clara Bow! 

Katie se întoarse s-o vadă pe artista cu păr roșu ca focul. 

— Ce frumoasă este! Dar cine este bărbatul de lângă ea? 
Ah, l-am recunoscut — Dumnezeule, este Ramon Navarro! 
L-am văzut în Scaramouche! 

— Acum ai ocazia să-l vezi în carne și oase. Vrei să ţi-l pre- 
zint? 

— Nu. 

Katie clătină din cap. 

— Lasă-mă un timp să mă obişnuiesc. Am cunoscut actori 
de când mă ştiu, dar aici sunt numai vedete... 

— Sunt oameni la fel ca noi, nici o grijă, numai că sunt cele- 
bri și bogați. 

— Cornelius O'Day a venit? 

— Trebuie să fie pe undeva prin mulțime. Hai să-l căutăm! 

— Mary, aș vrea să mă plimb de una singură, nu te supăra. 

— De ce să mă supăr? Doar este petrecerea ta! 

Katie o urmă din priviri până se îndepărtă. Mary era o fe- 
meie mică de statură. Rochia neagră de mătase, împodobită 
cu perle și floarea prinsă în părul cărunt îi dădeau distincție. 
După câteva clipe, porni spre orchestră. 

— Hei, frumoaso, îi spuse un tânăr fermecător, dansezi cu 
mine? 

— Poate mai târziu. 

Katie repetă de mai multe ori aceste cuvinte până la sfâr- 
șitul serii, pentru că nu avea chef de dans. Se plimba printre 
invitați, uitându-se la figurile cunoscute din filme. Bău șampa- 
nie și gustă prima oară caviar, suportând ciupiturile și mâinile 
care o pipăiau în treacăt pe sâni. „Așa-i la Hollywood — își spu- 
se ea. Este o altă lume.“ 

— Te rog, Îi șopti o voce caldă, îmi faci onoarea să-mi acorzi 
acest dans? 

Katie se pregătea să dea același răspuns, dar amuţi când 
îl văzu pe Rudolph Valentino. 

— Doamne, exclamă ea, domnul Valentino... 

— Te rog să-mi spui Rudy. Să înțeleg că accepti invitația 
mea? 

Dirijorul orchestrei făcu semn și Katie se trezi pe ringul de 
dans fără să-și dea seama, în acordurile romantice ale tan- 
goului. Mama n-o să mă creadă niciodată că am dansat cu 
marele Valentino, se gândi ea. Dar fotografii, nelipsiți de la 
petrecerile hollywoodiene îi fotografiaseră și poza lor apăru a 
doua zi în ziarele din toată țara, deasupra titlului: „Seducă- 
torul Fatal și noua descoperire din lumea filmului, Katie 
McVey“ 


— Când te-am văzut cu Rudy, îi spuse Cornelius O'Day 
mi-am amintit de fetița speriată care a venit să muncească la 
pensiunea Adei. Parcă ar fi trecut o viață de atunci. 

— Ai dreptate, îi aprobă Katie. 


322 BARBARA HARRISON 


Se ghemuise pe o canapea în living-room și își pusese o 
haină subțire pe spate. Invitaţii plecaseră și începuse să se lu- 
mineze de ziuă. 

— Viitorul era destul de întunecat pe vremea aceea. 

— Nu și pentru Ada. Avea întotdeauna un zâmbet și o glu- 
mă pentru toți. 

— Probabil că zâmbește și acum. Tu și Jack ați fost prefera- 
tii ei și v-aţi bucurat amândoi de succes. 

— Nici tu nu poți să te plângi. Eşti proprietară de hotel. Apro- 
po, de Crăciun să-mi rezervi cinci apartamente. Vin la New 
York cu copiii și nepoții. O să fii și tu? 

— Dă, sigur. Mâine mă întorc acasă. Adică azi, râse ea. O 
să vă întâmpin pe toți. 

— Mă bucur. 

Cornelius își luă haina și-i făcu o mică plecăciune. 

— A fost o petrecere minunată, zise el. Ne-am adunat după 
atâţia ani. Au venit până și Herbert cu Yvonne. Le pârâie oa- 
sele, dar dansează ca un vis. 

— M-am distrat foarte bine. Vrei să te conduc, Cornelius? 

— Nu este nevoie. Vin aici în fiecare vineri noapte să jucăm 
pocher. Jack trișează. Poţi să-i spui asta din partea mea. 

— N-o să-i spun! 

— La revedere, Katie. Ne vedem de Crăciun! 

— La revedere, Cornelius. 

Katie întinse brațele deasupra capului. Prin glasvand se 
vedea soarele ridicându-se din ce în ce mai strălucitor și de- 
odată i se făcu dor de nori și soare. Eternul soare californian 
i se părea totuși monoton. Sunt gata să plec acasă, se gândi 
ea, ridicându-se. Își puse pantofii și se îndreptă spre camera 
ei. În timp ce urca scările î își aminti de apariția ei triumfală. 

— Mă bucur că te văd zâmbind, îi spuse Mary. 

— M-ai speriat. De ce nu dormi? Este foarte devreme. 

— l-am dus biberonul lui Elizabeth. Este singura mea stră- 
nepoată și îmi place s-o dădăcesc când este aici. 

— Pot s-o văd și eu, Mary? l-am cunoscut pe fiii și nepoții 
tăi, dar pe ea nu mi-ai arătat-o. Îţi promit că n-o s-o trezesc. 

— Sigur, vino. Îmi place să mă mândresc cu micuța: Eliza- 
beth. 

Mary o conduse într-o cameră din capătul holului. Deschi- 
se ușa, pășind în vârful picioarelor și se apropie de pătut. 

Katie mângâie puful auriu al copilului. 

— Este un îngeraș. Ce trăsături perfecte! Nu trebuie s-o tre- 
zim. 

leșiră tiptil din cameră. 

— Ce planuri ai pentru azi, Katie? Sper că o să te-odihnești. 

— Mai întâi o să-mi fac bagajele. Pe urmă o să mai dau o 
raită prin grădinile tale. Ori de câte ori o să văd trandafiri, o 
să-mi aminesc de voi. 

— Atunci mai rămâi să te bucuri de ei. 

— Aș vrea, dar nu se poate. Ți-am explicat. Viata, familia și 
afacerile mele sunt la New York. 

— Și amintirile tale? 

— Am venit aici să scap de ele, dar n-am reușit. 

— N-a trecut destul timp. 

— Nu pot. 

— Bine, nu te contrazic. Știu că te străduiești. Vrei să te ajut 
să-ți strângi lucrurile? 

— Nu-i nevoie. Du-te la culcare. După o petrecere atât de 
grandioasă trebuie să te odihnești. Eu o să dorm în tren. Ne 
vedem înainte să plec. 

— O să luăm prânzul împreună, toți trei și o să bem șam- 
panie lângă piscină. Dacă ești hotărâtă să pleci, cel puţin să 
ne luăm rămas bun asa cum trebuie. 

Katie se întoarse în camera ei. Oftă, pentru că petrecerea 
se terminase și o copleșeau din nou amintirile. leși pe balcon 
şi inspiră aerul parfumat. Apoi închise ochii și îl văzu pe Josh, 
ca de obicei. 


Ben Rossi o aștepta pe peronul gării Grand Central. Își croi 
drum printre pasageri și o prinse de cot. 

— Bine ai venit, zise el. 

— Ce cauţi aici, Ben? 

— Avem de discutat. 

— S-a întâmplat ceva cu băieții? 

— Nu, sunt bine. Și Maeve la fel, numai că n-o s-o mai re- 
cunoști. S-a coafat. 

— Nu se poate. 

— Căpitanul Garrity a invitat-o la petrecerea lui de pensio- 
nare. S-a dus la coafor și și-a aranajat părul. li stă foarte bine. 

Ben se întrerupse să-i spună hamalului unde să ducă ba- 
gajele şi apoi o luă de braţ. 

— Ştiai că Garrity este văduv acum? 

— Şi ce dacă? Când ai văzut-o pe mama? Ce se întâmplă, 
Ben? 

— O să discutăm în mașină. 

Ben o conduse în sala uriașă. Privea drept înainte, amuzat. 

— Poftim, zise el deschizând ușa. 

— Plouă. Incepusem să mă întreb dacă o să mai văd vreo- 
dată ploaia. 

— In California nu plouă? 

— Cred că ar fi ilegal. 

— Mașina a tras la trotuar. Apleacă-te să nu te lovești. 

— Ai de gând să-mi spui ce se întâmplă? 

— Aș putea să-ți pun aceeași întrebare, Katie. Ai fugit în 
California, ai refuzat să răspunzi la apelurile mele. 

— Eram în vacanţă. Nu voiam să discutăm despre afaceri. 

— Nu te-am căutat pentru afaceri. 

— Atunci pentru ce? 

— Pentru Josh Thurston. 

Katie tresări. 

— Nu înțeleg ce vrei să spui. 

— O să înţelegi imediat. 

Beri apăsă pe un buton și închise paravanul care-i separa 
de șofer. 

— Din spusele tale înainte să pleci, am înțeles că ai avut 
0... relație nefericită... cu un localnic din Southampton. Un 
muncitor, sau cam așa ceva. 

— Tâmplar. 

— Auzi, tâmplar! hohoti Ben amuzat. Și pe tâmplarul tău îl 
chema cumva Josh Thruston? 

— De unde știi cum îl cheamă? 

— Eşti teribilă, Katie. Inocenţa întruchipată la vârsta ta! 

Ben râse din nou, clătinând din cap. 

— Află că tâmplarul tău este Joshua Reade Thurston, pro- 
prietarul Liniilor Maritime Thurston. Este unul dintre cei mai 

bogați oameni din America. Numai averea lui personală se 
ridică la vreo zece milioane dolari. 

— Eşti beat sau ţi-ai pierdut minţile? Omul pe care l-am 
cunoscut este tâmplar. Are mâini bătătorite de muncă, se îm- 
bracă în haine vechi, ponosite și umblă cu un câine mare pe 
care-l cheamă... 

— Hobo. Hobo al Ill-lea, ca să fiu mai exact. 

Katie se albi la față și-l apucă de braț. 

— De unde știi asta? N-aveai de unde... decât dacă... 

— ll cunosc pe Josh Thruston. Până acum câteva săptămâni 
îl cunoșteam doar în calitate de client al firmei. Acum însă, 
am ajuns să-l cunosc destul de bine. Mă vizitează tot timpul la 
birou. 

— inseamnă că nu minți. Josh este... cine ai spus? 

— Da. Știu că citeşti ziarele, Katie. Nu te uiţi niciodată la ru- 
brica de cancanuri? 

— La ce mi-ar folosi? 

— La diverse lucruri. 

— Bine, dar mâinile și hainele... Nu mai înțeleg nimic. Tre- 
buie să fie o greșeală. 

— Nu este nici o greșeală. Familia Thruston este clienta 
firmei dinaintea Războiului Civil. Intâmplător Joshua Thurston 
este pasionat de tâmplărie. Este singuru! lui mod de a evada 
dintr-o existență pe care o urăște. Se duce la Southampton ori 
de câte ori are ocazia. Construiește fel de fel de lucruri și se 
îmbracă în haine vechi. 

— Ar fi trebuit să-mi spună. 

— Dacă aș fi în locul tău, nu m-aș grăbi să-l judec. Este vå- 
nat de mii de femei, nu numai pentru el, ca persoană, dar mai 
ales pentru banii și poziţia lui socială. Cu timpul devii prudent. 
Mi-a mărturisit că la început nu știa ce să creadă despre tine. 
Se așteaptă să-l recunoască toată lumea. Pe urmă însă, când 
ai presupus cu atâta inocenţă că este un biet tâmplar, a fost 
încântat. Până la urmă ti-ar fi spus, Katie. 

— Josh m-a mințit. 

— Apropo de minciuni. Din câte știu i-ai spus doar că ai câ- 
teva proprietăţi, care-ţi asigură un venit decent, nu-i așa? Nu 
ți se pare că un venit săptămânal cu patru cifre este mai mult 
decât decent? 


326 BARBARA HARRISON 


— Mă temeam să nu-l sperii cu banii mei. N-am știut că 
era... dar nu m-a mintit numai în privinţa banilor, Ben. Nu mi-a 
spus că este căsătorit decât după ce... 

— Știu. Tocami despre asta vreau să discutăm. 

— Nu, nici nu mă gâdesc. Am aflat lucruri uluitoare, dar nu 
schimbă cu nimic situația. Este însurat, nu? 

— Într-un fel. 

— Atunci nu avem ce discuta. 

— Trebuie să mă asculți, Katie. Tu și Matt aveati același obi- 
cei. Evitaţi subiectele neplăcute. Dar de data aceasta va tre- 
bui să mă asculți. 

— Nu. Nu suport. 

Katie izbucni în lacrimi. 

— Trebuie să-l uit pe Josh. Am stat o săptămână împreună, 
suspină ea și acum trebuie să uit totul. 

Ben îi dădu batista. Așteptă să se liniștească și apoi o luă 
de mână. 

— Nu vreau să te chinuiesc, zise el. Dar sunt unele lucruri 
pe care trebuie neapărat să le știi. In primul rând, Josh te iu- 
bește. 

— Nu. 

— Lasă-mă să termin ce am de spus. Pe urmă îţi promit că 
n-o să-ți mai pomenesc niciodată de Josh. Când s-a întors și 
nu te-a găsit, a telefonat imediat familiei Winslow, proprietarii 
casei undei ai stat. 

— Da, știu. 

— Ei i-au spus să se intereseze la avocatul lor, William 
Streeter. Dar William se simțea obosit și soția lui l-a luat într-o 
croazieră, așa că a căzut totul pe capul meu. Josh s-a năpus- 
tit în birou și mi-a cerut să-i spun unde ești. 

— Dar nu i-ai spus, Ben? 

— l-am explicat că trebuie să păstrez confidenţialitatea cli- 
enților mei, iar el m-a ameninţat că o să angajeze detectivi 
particulari. A fost o dimineaţă cumplită. Până la urmă s-a cal- 
mat și m-a ascultat. l-am promis că o să fac tot ce pot. 

— N-ai ce să faci, Ben. Josh este însurat. 

— Josh și Caroline nu mai trăiesc împreună de mulţi ani. 
Nu este nici un secret. Oricine citește ziarele de scandal a 
aflat de tragedia lor. 

— Tragedie? 

— A fost o căsătorie nefericită de la bun început. Pe urmă, 
acum zece ani, Caroline conducea pe un drum de munte. In 
mașină erau și copiii. A pierdut controlul volanului și a avut 
un accident. Fetița a murit pe loc, iar băiatul a doua zi. Caro- 
line n-a pățit nimic, dar la puțin timp după aceea a suferit un 
șoc nervos. De atunci stă numai prin sanatorii. A încercat să 
se sinucidă de nenumărate ori. 

Lui Katie i se umplură din nou ochii de lacrimi. 

— Dumnezeule ce cumplit! exclamă ea. Bietul Josh! Biata 
femeie! 

— A trebuit să plece de la Southampton pentru că primise 
un telefon de la doctorii lui Caroline. A încercat din nou să se 
sinucidă. 

— Dumnezeule! 

— Un bărbat mai puțin onorabil ar fi divorțat de ea. Dar Josh 
se simte răspunzător. 

— Bineînțeles. Este un om bun. Dar aș fi vrut să-mi spună... 

— Este un subiect dureros. Și se temea să nu te piardă. Ai 
fi acceptat să fi alături de el, dacă ai fi știut? 

Katie nu-i răspunse. intoarse capul și se uită pe fereastră. 

— Nu, zise ea, în cele din urmă. Ah, Josh, murmură ea, atin- 
gând medalionul. 

— Este asediat de femei. Știu toate foarte bine că soţia lui 
va reuși până la urmă să se sinucidă. 

— Ce oribil! 

— Adevărul este adesea oribil. 

— Dacă-mi dai adresa, o să-i scriu, o să-i explic... ce simt. 
Dar n-o să-l mai văd niciodată. Nu pot. 

— Katie... 

— Nu, Ben... Aș vrea să alerg în braţele lui mai mult decât 
orice pe lume, dar nu se poate. Nu-ţi dai seama? Îl iubesc 
prea mult. Până la urmă aș ajunge să semăn cu femeile pe 
care le-ai descris. Aș aștepta să moară soţia lui. Până la urmă 
remușcările ne-ar distruge iubirea și nu am mai rămâne cu ni- 
mic. 

— Şi acum, cu ce o să rămâi? 

— Cu amintirile. Am încercat să scap de ele, dar am greșit. 
O să trăiesc cu ele tot restul vieții. 

Trecu încă o toamnă și încă un Crăciun. Patrick se întoarse 
acasă în vacanţă și Katie dădu o petrecere mare în aparta- 
mentul ei din Murray Hill. Printre invitați s-au numărat toți cei 
douăzeci și șapte de membri ai familiei O'Day, dr. Morton cu 
ai lui și Muldoonii. Căpitanul Garrity, la pensie acum, a fost 
încurajat să danseze charleston, iar părintele Malone un dans 
irlandez. Katie a urmărit distracţia absentă. După ce au plecat 
toți oaspeții, l-a chemat pe Patrick în biroul ei. 

— Nu prea am reuşit să vorbim, zise ea așezându-se. Cred 
că acum ar fi timpul, dacă nu intenționezi să-ți prelungești va- 
canta. 

— lartă-mă, mamă, m-am distrat minunat, dar trebuie să mă 
întorc la colegiu. 

Patrick umplu două pahare cu brandy și îi dădu unul mamei 
sale. 

— Cred că mă înţelegi. 

— Da, ești un student silitor. Semeni cu tatăl tău. 

Katie sorbi din băutură privindu-l drăgăstos. Era înalt, blond, 
cu ochi albaștri și gropițe în bărbie. 

— Ce ai de gând să faci după ce o să termini studiile? Te-ai 
hotărât? 

— Oricum, nu o să mai joc basket decât în week-end poa- 
te. De fapt, mă gândeam să mă ocup de hotel. Îmi place să lu- 
crez cu oamenii și m-am înscris la cursuri în domeniu. Ai ceva 
împotriva? 

— Nu, sunt încântată. Este o afacere de viitor. New York-ul 
va deveni o adevărată mecca a turismului. Când am cumpărat 
hotelul, m-am gândit că o să-l las fiilor mei. 

— Mă îndoiesc că o să-l convingi pe Rory să ni se alăture. 
Este hotărât să se facă actor. Dar îl ai și pe Matthew. 

— Matthew este în clasa a doua, râse Katie. 

— Nici nu știi când trece timpul. 

— O să ai proprii tăi copii până o să crească Matthew. Apro- 
po, te'mai întâlnești cu Marjorie Oakes, sau ţi se pare că sunt 
indiscretă? Q: 

— Ştii foarte bine că nu mă mai întâlnesc cu ea și te bucuri. 

-0 găsesc cam snoabă pentru gusturile mele. 

— Şi pentru ale mele. Am invitat-o pe Lucy Morton la balul 
de primăvară și a acceptat. 

Patrick îşi desfăcu cravata. 

— Nu trebuie să-ți faci griji pentru mine, zâmbi el. Mă întreb 
dacă n-ar trebui să-mi fac eu pentru tine? Bunica spune că ai 
fost deprimată în ultima vreme. 

— Bunica exagerează. 

— Ar trebui să te distrezi. Muncești prea mult. 

— Sunt mulțumită de viața mea, Patrick. Am o familie și amin- 
tiri frumoase. 

— Amintiri? ești o femeie tânără, mamă și foarte frumoasă. 
Colegii mei de la școală spun că ești trăznet. Mamele lor sunt 
grase și bătrâne... Nu uita că tu ai dansat cu Valentino! 

— S-a terminat cu dansul pentru mine. 

— De ce? Ar trebui să ieși în oraș în fiecare seară, să te 
distrezi. Să te duci la petreceri și baruri... 

— Și atunci când aș mai avea timp să-mi văd de afaceri? 

— Munca este chiar atât de importantă pentru tine? 

— Din ea trăim. 

— Eu ţi-am răspuns la întrebări, mamă, tu de ce nu răspunzi? 

— Pentru că nu vreau. 

Katie se ridică de la birou. 

— Iti apreciez grija, dar exagerezi. Munca este pasiunea 
mea. Sunt altele și mai rele decât asta. 

— Mă întreb dacă te mulțumești doar cu atât? 

— Ce tânăr insistent ești! exclamă ea, mângâindu-i pe părul 
lui blond. Să spunem că îmi ajunge deocamdată. 

Intr-adevăr, munca reprezenta un refugiu pentru Katie. Se 
ducea devreme la hote! și stătea până târziu. Era atentă la 
cele mai mici probleme: un robinet stricat, o cameristă hoaţă, 
o reservare rătăcită, orice putea să alunge monotonia exis- 
tentei ei. Verifica rapoartele contabililor, discuta cu personalul 
și inspecta des bucătăria și spălătoria. Era omniprezentă și 
se ocupa de tot, încercând să-și umple zilele. 


330 BARBARA HARRISON 


Deși Katie ducea o viaţă liniștită, lumea din jurul ei se agi- 
ta. Anii 1920 umpleau presa de scandalurile de la Hollywood 
și din înalta societate. Bande rivate de gansteri însângerau stră- 
zile din New York și Chicago, ginul curgea gârlă și jazzul se 
impunea tot mai mult. Caracteristica generală a epocii era 
prosperitatea. 

Anul 1925 marcă o adevărată explozie la Bursă. Dacă Wall 
Street-ul fusese până atunci imperiul celor bogați, acum des- 
chisese porțile funcţionarilor, vânzătoarelor și șoferilor. Oricine 
putea să se îmbogăţească peste noapte, cu sume modeste. 
Era, ca să-l cităm pe directorul companiei General Motors „o 
perioadă în care toată lumea trebuia să fie bogată“ 

Maeve Gallagher triumfa. Își dublase, iar apoi își triplase 
investițiile făcute cu multă prudenţă la început și studia cu 
mare atenție paginile financiare ale ziarelor. Apoi își petrecea 
ore-n șir la telefon cu agentul ei de bursă, să cumpere sau să 
vândă acțiuni. Rory o botezase „Vrăjitoarea din Wall Street“ și 
în sinea ei se mândrea cu această poreclă. 

— Nu, mamă, îi spuse Katie într-o dimineaţă, în primăvara 
anului 1925, respingând ziarul pe care i-l întindea Maeve. Nu 
am timp. lar ai dat lovitura? Mă bucur, dar am întârziat. Tre- 
buie să plec. 

Zâmbi în timp ce sorbea din ceai. 

— Mă amuză să mă gândesc ce revoltată erai împotriva pa- 
riurilor. 

— Astea nu sunt pariuri, Katie McVey, ci investiții! 

— Nu-i prea mare diferență. Și ai grijă ce faci, mamă. Actiu- 
nile sunt supraevaluate. Gogoașa s-a umflat prea mult și până 
la urmă o să plesnească. 

— Luna trecută am câștigat două mii de dolari. Și am trans- 
format cei zece dolari ai doamnei Muldoon în cinci sute, hai 
spune că nu-i așa? 

— N-o să ţină la nesfârșit. 

— Nu știam că ești atât de expertă. Stai jos să-ţi arăt ceva. 

Katie se uită la ceas. 

— Nu acum, zise ea. Este aproape ora opt. O să-mi arăţi 
când o să mă întorc acasă. 

— Tot timpul te grăbești. Crezi că o să se prăbușească ho- 
telul dacă o să întârzii câteva minute? Crezi că o să-l fure ci- 
neva? 

— Bine, mamă, oftă Katie, așezându-se. lartă-mă. Sunt cu- 
rioasă să văd ce este atât de important. 

— Asta! 

Katie luă ziarul și se albi la față când citi titlul: „Sotie de mi- 
lionar se sinucide“ Sub titlu era poza unei brunete drăguțe și 
apoi numele ei: Caroline Selby Thurston. 

— Ah, Doamne! 

— Sinuciderea este cel mai cumplit păcat. Nu există iertare 
pentru... 

— Incetează, mamă. Biata femeie a murit. 

— De mâna ei. Citește ce scrie. 

— Nu pot. 

Katie dădu ziarul la o parte. Tremura agitată. Josh! strigă 
ea în gândul ei. Ah, Josh! 

— S-a sinucis la sanatoriu, zise Maeve, așezându-se lângă 
fiica ei. l-au luat toate lucrurile periculoase, dar nu știau că 
ascunsese o oglindă în cutia cu batiste. A spart-o și și-a tăiat 
încheieturile cu cioburile. 

— Dumnezeule! 

— In ziare spune că familia Thurston s-a retras din viața so- 
cială. 

— Nu vreau să mai aud nimic, mamă. 

Katie se ridică. Pipăia medalionul pe care nu-l scotea nicio- 
dată de la gât. 

— Este o poveste prea tristă. 

— Dar schimbă complet situația. 

— Care situație? _ 

— Să știi că nu m-ai prostit, Katie. Il jelești de luni de zile. 
Ţi-am citit tristețea în priviri. 

— Prostii. Ţi-am spus doar că l-am cunoscut pe Josh pe pla- 
jă și am petrecut câteva ore plăcute împreună. l 

— Mi-ai îndrugat numai minciuni. Am destulă experienţă 
să-mi dau seama când o femeie este îndrăgostită. Sigur, nu 
aveai dreptul să te legi de el. De asta m-aţi minţit și tu și Ben. 
Te acoperea. Dar mi-am dat seama. 

— Ce tot vorbești, mamă? 

— Ben a venit aici când ai plecat în California. Credeam că 
ai înnebunit. Nu înțelegeam de ce ţi-ai schimbat planurile așa 
dintr-o dată și ai fugit în capătul opus al țării. Ben mi-a pomenit 
de un bărbat pe nume Josh Thurston. Spunea că te caută 
pentru niște afaceri. Este bun de gură, dar pe mine nu m-a pă- 
călit. Mi-am dat seama că era ceva la mijloc. Altfel n-ai fi fugit 
în California cu inima zdrobită. Sigur, nu cunoșteam toate de- 
taliile, dar am intuit adevărul. 

— Eşti foarte isteață, mamă. 

— N-am nevoie de complimentele tale. Sunt în stare să pun 
lucrurile cap la cap. 

Katie se așeză la loc pe scaun şi o privi fix pe Maeve. 

— Dacă ştiai, de ce ai tăcut atâta timp? 

— Ce puteam să fac? Eşti femeie în toată firea și nu-ți place 
să vorbeşti de necazurile tale. Așa că mi-am ţinut gura. 

— Până azi. 

— Acum situația s-a schimbat. 

Katie lăsă capul în jos. 

— Nu, mamă, zise ea încet. Nu s-a schimbat. l-am scris lui 
Josh toamna trecută și i-am spus că s-a terminat totul între 
noi. 

— Foarte bine. Atunci era însurat, dar acum nu mai este. 

— A trecut prea mult timp. Este prea târziu pentru noi. 

— Tot îl iubești. 

— E prea târziu. Şi, în afară de asta, când ne-am cunoscut 
nu știam cine era. L-am luat drept un biet tâmplar care trudea 
să-și câștige existența. 

— Cu atât mai bine. Şi-a dat seama că nu umbli după banii 
lui. 

— Mă mir că nu înţelegi, mamă. Cu ani în urmă mi-ai spus 
că nu eram destul de bună pentru Matt. Că își dorea o dom- 
nișoară, iar eu nu eram decât o servitoare. Mi-ai atras atenția 
că ținteam prea sus. Nu te mai înțeleg. 

— Asta era atunci, acum este altfel. 

Maeve ridică din umeri. 

— Voiam să te scutesc de dezamăgiri. Mi-am dat seama ce 
fel de om era. Plin de vise și cu buzunarele goale. Nu putea să 
iasă bine. 

— Dacă n-ar fi fost Matt, n-am fi scăpat din Bucătăria ladu- 
lui. 

— Nu te contrazic, dar ai plătit scump pentru asta, Katie. 

— Şi tu ai avut o căsătorie nefericită. 

Maeve își răsuci verigheta. 

— Indiferent ce crezi, să știi că l-am iubit pe tatăl tău. Nu-mi 
plăcea firea lui, dar îl iubeam. Ceea ce nu se poate spune de- 
spre tine și Matt. 

— L-am iubit pe Matt. 

— Eraţi prea tineri. A fost o greșeală. 

— Și nu am de gând s-o fac pe a doua. 

— Tu și Josh sunteți oameni în toată firea. Ştiţi ce înseam- 
nă viața. Şi el a avut parte de destulă suferință, cu toți banii lui. 
Ce dacă este Joshua Reade Thruston? Doar îmi spui tot tim- 
pul că în America toți oameni sunt egali. la exemplu de la Ben, 
care a intrat în familia Streeter. 

— A trebuit să-și schimbe religia și partidul politic. Tatăl lui 
Amy i-a pretins chiar să-și schimbe și numele. 

— Şi Josh al tău ce vrea să schimbi? 

— Nu este a/ meu, mamă. 

— Te-am învățat să fii tare, Katie McVey, ai auzit? Nu să 
cedezi la cel mai mic necaz. 

— Da, mamă. 

— Şi atunci, ce ai de gând? 

Katie se ridică. 

— Este târziu, zise ea. Mă duc la treabă. 

— Și pe urmă ce o să faci? 

— Nimic. 

— Ai putea să-i transmiţi condoleanţe. 

— Ba n-aș putea. 

Işi luă geanta și mânușile de pe masă. 

— N-aș face decât să redeschid rănile. 

— Iți cauţi scuze. 

— Nu am stat decât o săptămână împreună, mamă. 

— Dumnezeu a creat lumea într-o săptămână. 

— Eu mi-am creat lumea mea și sunt mulțumită de ea. 

— O să ai destul timp să fii mulțumită când o să zaci la câți- 
va metri sub pământ. lar încerci să fugi de realitate. De data 


334 BARBARA HARRISON 


aceasta,nu în California, ci în propriul tău birou. Este foarte 
frumos și te ține ocupată în timpul zilei, dar ce faci cu nopțile? 

— Mamă! 

— Ada spunea că n-a mai existat alt bărbat de la Adam și 
nici altă femeie. Dumnezeu a lăsat scris ca femeia să nu fie 
singură. Este un păcat împotriva naturii. 

— Tu te-ai descurcat de una singură. 

— Nu aveam de ales. De-abia reușeam să plătesc chiria, 
când să mă mai gândesc și la bărbaţi? Tu însă ai de ales, 
Katie, fiindcă ai bani. Banii îţi oferă alte posibilităţi. Dacă aș fi 
în locul tău, l-aș suna imediat pe Josh. N-aș sta nici o clipă pe 
gânduri. Dar tu ai fost întotdeauna încăpățânată, oftă Maeve. 

— Josh știe ce simt și unde sunt. Dacă... o să vrea să mă 
vadă, n-o să-l împiedice nimeni. 

— Vrei să alerge după tine? Ai citit prea multe basme când 
erai mică. Vrei un bărbat sau un cavaler pe un cal alb? 

— Şi ce ai vrea, mamă? Să alerg eu după el? M-ai învățat 
să-mi cunosc lungul nasului și ai făcut foarte bine. Nu se cade 
să vânez un milionar. Dacă mă vrea, o să mă caute. 

— Nu ridica tonul la mine. 

— Atunci vezi-ţi de treabă, mamă. 

De atunci nu se mai discută despre Josh Thurston. Katie își 
vedea de viaţa ei, ca de obicei, dar tresărea ori de câte ori 
suna telefonul sau bătea cineva la ușă. Puse mâna de o sută 
de ori pe creion și hârtie, dar renunţă și se abținu cu greu să 
nu-l sune. Devenise împrăștiată și nervoasă. Dormea prost și 
o dată sau de două ori se trezise cu lacrimi în ochi. 

— Sună-l, pentru numele lui Dumnezeu, o îndemna Ben, dar 
se prefăcea că nu-l aude. 


— Aceasta este toată corespondența pentru ziua de azi, o 
anunță secretara, închizând carnețelul. Am mutat ședința cu 
personalul mâine dimineaţă la ora opt... Doamnă McVey? 
Spuneam de ședința cu personalul! 

— Ah, da, ședința cu personalul. Ce-i cu ea? 

— Vă convine la ora, opt. mâine dimineaţă? 

— Da. 


PREȚUL -PASIUNII | 335 


— Ati hotărât ce tapet puneti în apartamente? Dacă vreți.să 
terminati până-n Crăciun, trebuie să începeți deja. Este mult 
de lucru. 

— Nu mă interesează, Ellen. Poţi să-l alegi pe cel trandafi- 
riu, în dungi, sau pe cel bej. 

Katie se ridică de la birou, se duse la fereastră și se uită la 
soarele palid de toamnă. Un soare de Southampton, se gân- 
di ea, atingând medalionul. 

— Alege ce tapet vrei, oftă ea. Mostrele sunt pe biroul meu. 

— Vreti să aduc ceva, doamnă McVey? O aspirină? 

— Nu, mulțumesc. Visam cu ochii deschiși. Mi-a plăcut în- 
totdeauna toamna. Este anotimpul meu preferat. Ai văzut vre- 
odată oceanul toamna? Este atât de întunecat... și misterios. 

Katie se întoarse. 

— Azi nu prea sunt bună de nimic, nu-i așa? întrebă ea 
zâmbind. Du-te, ai treabă. Nu vreau să te retin. 

— Vă rog s-mi spuneți dacă vreți să vă aduc florile aici sau 
să le las afară? 

— Sunt destule și aici și afară. Firma Porter's a trimis altele 
proaspete? 

— M-ati înțeles greșit. Nu mă refeream la cele de la Porter's. 
Nu știu cine le-a trimis. Seamănă cu niște flori de câmp. 

— Flori de câmp? 

Lui Katie i se opri inima în loc. 

— Flori de câmp! exclamă ea din nou, ieșind în grabă din bi- 
rou. Sunt într-adevăr flori de câmp! strigă ea, strângându-le la 
pipet. Flori sălbatice din Southampton. Unde este cartea de 
vizită? 

— Imi pare rău, doamnă McVey. Nu aveau carte de vizită. 

— Probabil că a căzut pe undeva. Te rog s-o găsești, Ellen. 
Mai repede! 

— Dar nu era nici o carte de vizită. 

— Secretara ta are dreptate, doamnă McVey. Nu aveau nici 
o carte de vizită. 

Katie se întoarse zâmbind fericită. 

— Josh. 

— Bună, draga mea. 

— Tu ești... sau mă înșeală privirea? 

Josh râse. 

— Eu sunt, în sfârșit, zise el. Vino în brațele mele. ' 

Katie se aruncă la pieptul iubitului ei. Amuţise de bucurie și 
ochii îi înotau în lacrimi. Îi simţi buzele atingându- i gura și se 
înfioră. ÎI privea uimită, clătinând din cap. 

Ellen se dădu înapoi, stânjenită de scena intimă. Se uita la 
bărbatul înalt, brunet, în costum elegant, cravată albă, imacu- 
lată și cravată maro de mătase. Părul negru era frumos piep- 
tănat și ochii verzi ca marea sclipeau de bucurie. Rămase cu 
gura căscată când îl recunoscu în persoana lui pe Joshua 
Reade Thurston. 

— Domnule Thurston! exclamă ea și apoi își duse mâna la 
gură. Ah, vă rog să mă scuzati! 

— Bună ziua, o salută Josh amuzat. Te cheamă Ellen, nu-i 
așa? Nu, n-ai de ce să pleci. 

Se uită la Katie și o mângâie pe obraz. 

— M-am gândit să ne plimbăm pe plajă. Avem multe de dis- 
cutat. 


— Da. 

— Vino, mașina este afară. 

— Doamnă McVey... contabiliii... Trebuie să sosească din 
clipă în clipă. 


— Transmite-le salutările mele, râse Katie. Mă duc pe plajă. 
Să mergem, domnule Thurston! 

— Cu multă plăcere, doamnă. McVey. 

Nici Katie, nici Josh nu pbservaseră privirile curioase din 
holul hotelului. Se uitau unul la altul, ca și când ar fi fost singuri 
pe lume. Își șopteau cuvinte de dragoste și, pentru prima oară 
după luni de zile simțeau că trăiau cu adevărat. 

Un Rolls Royce argintiu era parcat lângă trotuar. Şoferul 
îmbrăcat în livreau argintie a familiei Thurston se grăbi să des- 
chidă portiera. 

— La Southampton, domnule? întrebă el. 

— Da, Thomas. 

Josh o ajută să se urce în mașină și-i puse o blană de sa- 
mur pe picioare. 

— Nu vreau să răcești, zise el. 

— O să-mi ţii tu de cald. 

— Este exact ce aveam de gând. 

— Josh, murmură Katie când plecară. Mi-a părut rău când... 
am aflat de Caroline. 

— Era o femeie sensibilă. Viata era o povară prea mare 
pentru ea. Cel puțin acum numai suferă. 

— imi pare rău. Am vrut să-ți scriu. Am început zeci de 
scrisori, dar nu am reușit să găsesc cuvintele potrivite. 

— Hai să nu ne gândim la trecut. Ne așteaptă viitorul. Te iu- 
besc, Katie. 

— Și eu te iubesc. 

Josh scoase o cutiuță de bijuterii Tifany din buzunar. 

— Un simbol al iubirii mele. _ 

Katie o deschise cu degete tremurânde. Inăuntru era un 
imens diamant. 

— Josh! exclamă ea. 

— Vrei să fii soția mea? 

— Ah, Josh. 

— Te căsătorești cu mine? Am așteptat un an să-ţi pun 
această întrebare. Nu mai pot să aştept. 

— Nu uita că sunt Katie McVey din Bucătăria ladului. Mama 
a fost spălătoreasă, iar eu servitoare la o pensiune. Fratele 
meu... 

Josh îi astupă gura cu a lui. 

— Ah, ce mult te iubesc, gemu ea. 

— Căsătorește-te cu mine. 

— Eşti sigur, Josh? Ce o să spună familia ta? 

— Sunt foarte sigur, iubita mea. Mi-am anunţat deja familia. 
Mama este fericită. O s-o placi, este o femeie adorabilă. Un- 
chii și verii mei sunt consternaţi, dar o să-și țină gura, dacă își 
cunosc interesul. O să fii primită așa cum se cuvine în familia 
Thurston. 

— De ce? Altfel ai fi în stare să te răzbuni? 

— De ce nu, zise Josh zâmbind. Eu sunt cel care controlez 
averea familiei. 

— Am avut un șoc când am aflat cine ești. 

— Sunt cel pe care l-ai cunoscut pe plajă. Am mâinile bătă- 
torite de muncă, îmi plac plimbările lungi, hainele ponosite și 
câinii vagabonzi. Acesta sunt eu, draga mea. Restul este 
mâna destinului. Nu dispreţuiesc banii, dar nici nu mă închin 
în faţa lor. Tatăl meu nu a înţeles niciodată această atitudine. 

Fratele meu, Jordan ar fi trebuit să se ocupe de averea fami- 
liei... dar a murit în război. Când m-am întors din Franta, m-am 
trezit preşedintele Liniilor Maritime Thurston. Mă străduiesc 
să-mi îndeplinesc cât mai bine datoria. Dar când am ocazia, 
mă refugiez la Southampton. 

— Nu vreau să te iscodesc. 

Josh râse și o sărută pe părul ei auriu. 

— Viața mea este o carte deschisă, îi spuse el. Presa a avut 
grijă de asta. Dar tu se pare că nu citești ziarele sau paginile 
mondene. 

— Acum le citesc. Am decupat toate fotografiile tale și le-am 
pus la păstrare într-o carte. 

Josh îi sărută mâna. 

— Te iubesc și vreau să fii soția mea. Te căsătorești cu mine? 

- Da. 

— Repetă. 

— Mă căsătoresc cu tine, zâmbi Katie cu ochii în lacrimi. 


Pescărușii pluteau în soarele arămiu de toamnă din South- 
ampton. O briză proaspătă bătea dinspre ocean, umilându-i 
fusta. Katie râdea și se ținea de braţul lui Josh, inspirând aerul 
sărat. 

— Este minunat, strigă ea, încercând să acopere vuietul va- 
lurilor. Aici mă simt ca acasă. 

— Ai dreptate. Uită-te acolo. 

Katie întoarse capul. Dincolo de dunele de nisip văzu o re- 
ședință albă, cu frontoane și ferestre mari, cu obloane cenușii. 
Era înconjurată de grădini, pajiști și alei în trepte, care cobo- 
rau până pe plajă. 

— Ce casă superbă! Cine locuiește acolo? 

— Eu. Noi. E casa noastră, Westerly. 

— Pe vremuri îi spunea West Point, până când și-a amintit 
cineva de celălalt West Point. 

— Este o adevărată reședință. 

— Cei din familia Thurston obișnuiesc să trăiască în stil 
mare, îi spuse Josh zâmbind. Locuinta mea din oraș este des- 
tul de modestă, dar casa mamei se întinde pe hectare întregi. 

— O să-mi ia ceva timp să mă obișnuiesc cu o reședință. 

— Gândește-te la ea ca la o casă veche de familie, pentru 
că asta și este. Mi-am petrecut veri întregi aici în copilărie. Mai 
încolo este o pajiște cu flori sălbatice și un lac cu nuferi. Din 
dormitorul nostru se vede oceanul. 

— Dormitorul nostru. Imi place cum sună. 

— Speram să-ți placă. 

Josh o luă în brațe și o duse spre dune. Când ajunseră la 
o cărare pietruită, se opri. 

— O să-ți arăt împrejurimle mai târziu, dar de aici poți să 
vezi cel mai bine Westerly. Este al tău, draga mea. 

— Ah, Josh, oftă Katie. Sper că nu este un vis. Nu visez, 
nu-i așa? Oricum n-aș mai vrea să mă trezesc dacă aș visa. 

— Te iubesc și îți promit că o să ne împlinim visul, draga mea. 

Katie își strânse braţele de gâtul lui. 

— Du-mă acasă, murmură ea. Du-mă la Westerly. 

Westerly era cea mai întinsă proprietate din Southampton. 
Cuprindea plaja, colinele și stâncile care se ridicau deasupra 
mării. Cărări pietruite duceau la căsuțe mai mici, terenuri de 
tenis și un frumos pavilion de vară, unde se dansa pe vre- 
muri. Grădinile erau pline de gălbinele, narcise și urechea ur- 
sului. În depărtare, nuferi albi pluteau pe un lac limpede, al- 
bastru. 

Casa se înălța pe latura vestică a proprietăţii, cu fata spre 
țărm. Avea treizeci de camere, în cea mai mare parte aparta- 
mente. Apartamentul lui Josh, decorat în nuanțe de maro și 
verde, cu uși de sticlă, ocupa jumătate din primul etaj. Living- 
roomul dădea spre grădini, iar biroul spre alei. lar dormitorul 
care oferea o superbă panoramă a oceanului și cerului dădea 
spre o porțiune izolată de plajă. 

— Aici nu am venit niciodată cu nimeni, îi spuse el. Era re- 
fugiul meu. Acum va fi și al tău. Paradisul nostru. 

Katie privi valurile și discul de bronz al soarelui. Apoi se în- 
toarse spre Josh și se îmbrățișară. Se dezbrăcară unul pe al- 
tul și căzură goi pe pat. Soarele cobori la orizont, cerul se în- 
tunecă, dar ei rămaseră înlănțuiţi, pierduti în pasiunea lor. 

— Te iubesc, draga mea, îi repeta Josh la nesfârșit, 

Se înserase când Josh ridică receptorul și sună la garaj. 
Spuse câteva cuvinte și apoi se duse în baie. 

— l-am spus lui Thomas că vom fi gata într-o oră. Ce zici? 

Katie se întinse în cada de marmură. 

— Da, o să fiu gata, zâmbi ea, deşi nu prea am chef. Chiar 
trebuie să plecăm atât de repede? 

Josh își băgă capul pe ușă și-i zări sânii și picioarele lungi 
în apă. 

— Nu chiar acum, îi răspunse el, intrând în cadă. 

— Eşti foarte obraznic, Josh Thurston, foarte obraznic, oftă 
ea plină de pasiune când îi astupă din nou buzele. 


— Eşti bine crescut, îi spuse Maeve privindu-l fix cu ochii ei 
albaștri. Este frumos din partea ta că îmi ceri oficial mâna lui 
Katie. Ești un om bun? 

— Incerc să fiu, îi răspunse Josh. 

— Este un răspuns cinstit. Când un bărbat începe să se 
laude cu calităţile lui, mă întreb întotdeauna ce are de ascuns. 
Dar tu n-ai de ce să te lauzi. Ai crescut în lux și nu a trebuit să 
trudești niciodată. In schimb, Katie a mea a dus-o greu. 

— Știu, doamnă Gallagher. 

— Ştii ce înseamnă să-ţi fie foame? Să umbli în zdrenţe iar- 
na și vara? Să muncești de dimineaţă și până seară? 

— Nu, bineînțeles că nu știu. Nu pot schimba trecutul lui 
Katie, dar pot să-i ofer o viață minunată. O iubesc. 

— Şi crezi că dragostea rezolvă toate problemele? 

Josh zâmbi, pentru că Maeve îi amintea de răposata lui 
bunică, severa și temuta Grace Reade. 

— Doar nu vă imaginati că sunt un școlar visător. Știu că iu- 
birea nu este o soluție magică. Poate că o să avem probleme, 
ca în orice căsătorie, dar nici eu, nici Katie, nu ne speriem de 
greutăți. Avem destulă experiență de viată amândoi. Poate că 
necazurile ne-au întărit. Avem dreptul la fericire. Şi Katie va fi 
fericită, doamnă Gallagher, vă promit. Să știți că mă tin întot- 
deauna de promisiuni. 

— Este exact ce voiam să aud. Vorbe adevărate, nu aiu- 
reli. Dacă ai fi pomenit de trandafiri și dulcegării, nici nu te-aș 
fi ascultat. 

— Toate la timpul lor. 

— Ştii că fiica mea are propriile ei afaceri? 

— Ştiu tot în ceea ce o privește. 

— Te previn că este încăpățânată. 

— Şi eu sunt la fel. 

— Toţi bogătașii sunt. Le place să obţină ceea ce vor. 

Josh clătină din cap amuzat. 

— O să ţin minte asta, zise el, ascunzându-și zâmbetul. Să 
înțeleg că ne daţi binecuvântarea? 

— Da. Ca să-ți spun adevărul, am avut o diseuţie lungă cu 
Ben Rossi acum câteva luni. Nu mi-a spus decât lucruri bune 
despre tine. Bineînţeles, voiam să mă conving cu ochii mei 
că nu ești un smintit sau un papă-lapte, ca bărbaţii din lumea 
bună de care citesc în ziare. 

— Mă bucur că am trecut testul. 

— Ştii de Hugh, fratele lui Katie? 

— Da, și de el și de Sean. 

— Şi te deranjează cu ceva? 

— Nu, nici un pic. 

Maeve amuți. 

— Trebuie să te căsătorești: religios, zise ea în cele din 
urmă, privindu-l fix. Puteţi să vă căsătoriți | în ce religie vreți, dar 
cu preot. 

— Vrem o nuntă restrânsă. Katie mi-a spus de părintele Ma- 
lone. Nu am nimic împotrivă. 

— Atunci ne-am lămurit. 

— Ce v-aţi lămurit? îi întrebă Katie intrând în cameră. Inter- 
viul s-a terminat? Bietul de tine, cred că vrei să bei ceva? 

Josh se ridică. 

— Aș vrea mai degrabă să-i cunosc pe fiii tăi, zise el. Tu 
trebuie să fii Rory. 

Josh zâmbi și-i întinse mâna. 

— lar tu, Matthew. Mă bucur să vă cunosc. 

Matthew se zgâia la el. 

— O să fii tăticul meu? îl întrebă băieţelul cu glasul lui sub- 
tire, copilăresc. Nu am avut niciodată un tată. 

— Imi doresc tare mult să fiu tatăl tău, zise el, luându-l în 
brațe. Sunt norocos să am un asemenea fiu. 

Işi aminiti de fiul lui mort în împrejurări tragice și i se înce- 
țoșară ochii. 

— O să ne distrăm bine împreună, Matthew, îţi promit. 

— Serios? 

- Da. 

— Pot să-ţi spun tată? 

— Chiar te rog. 

— Bine. 

— Bun venit în familia noastră, domnule, îi spuse Pory. 

— Mulţumesc. Cred că ești prea mare să-ți dorești un tată, 
dar am putea fi prieteni. 

— Nu mi-ar strica un prieten bogat, zise Rory râzând. Nu te 
încrunta la mine, bunico, glumeam. Îmi pare rău, domnule, a 
fost o glumă. 

Apoi, luă mâna mamei sale și se uită la inelul cu diamant. 

— Văd că nu este o bijuterie de trei parale, zise el, ridicând 
din umeri. Cred că nu-i de colo să te căsătorești cu un 
Thurston. Familia voastră are ceva dolari, nu? 

— Da, câţiva, îl aprobă Josh. 

— Încetează, Rory, îl repezi Katie. Josh nu înţelege încă 
umorul tău. Uneori nu-l înțeleg nici eu. Fiul meu visează să 
ajungă comic. 

— Actor, mamă. O să joc pe scenă. 

— Deocamdată aș vrea să-ţi termini temele. Hai, du-te. Și tu 
la fel, Matthew, zise Katie sărutându-i buclele roșcate. Trebuia 
să te culci de mult. 

— Nu sunt obosit. 

— O să fii mâine dimineaţă. 

Matthew le îmbrățișă pe mama și bunica lui, iar apoi, după 
o mică ezitare îl îmbrăţișă și pe Josh. 

— Noapte bună, tată, zise el zâmbind. 

— Noapte bună, fiule. Somn ușor. 

Josh se ridică. Veni lângă Katie și-i urmări din priviri pe cei 
doi băieți, până ieșiră. Pe urmă le luă de umeri pe ea și Maeve. 

— Acum avem o familie, le spuse el. 


Katie și Josh s-au căsătorit în ianuarie 1926. La ceremonia 
simplă de la biserica St. Brendan au participat doar familia lui 
Katie, mama și unchii lui Josh, soții Rossi și Streeter. Katie 
purta o rochie scurtă din mătase crem, tivită cu dantelă și o 
pălărie asortată. La gât avea superbul colier de perle și sma- 
ralde al familiei Thruston, primit în dar de la mama lui Josh, 
Sophie, iar în mână ţinea un buchet de flori de câmp, din se- 
rele de la Southampton. Meg, nașa ei, iar Ben cavaler de 


PREŢUL PASIUNII 343 


onoare, din nou, deși de data aceasta numai era nevoie să-l 
împingă de la spate pe ginere. 

Când se termină ceremonia, limuzinele duseră micul grup 
la bordul vaporului America, al companiei maritime Thruston. 
Chelneri cu mănuși albe serviră șampanie, caviar și sandvi- 
ciuri fine pe tăvi de argint. Tortul de nuntă cu trei etaje era de- 
corat cu porumbei și flori de zahăr. Oaspeții primiră mici amin- 
tiri: pudriere de aur gravate pentru femei și tabachere de aur 
pentru bărbați. 

Katie și Josh își luară rămas bun de la oaspeți la șase. 
Peste o oră, le făceau cu mâna de pe punte. America pornise 
în croazieră peste Atlantic. 

— Eşti fericită, draga mea? o întrebă Josh. 

— Mă tot întreb ce am făcut ca să merit atâta fericire. 

Katie își sprijini capul de umărul lui şi se uită la oceanul lu- 
minat de lună. 

— Este atât de frumos. 

— Surprizele de-abia încept. Londra. Paris. Deabia aștept să-ţi 
arăt Europa. Dar, între timp, zâmbi Josh, cred că o să-ți arăt 
cabina noastră. 

Era cea mai mare încăpere de pe vas, cu lambriuri maro 
închis, candelabre de cristal și scaune de brocard. Patul era 
acoperit cu cearșafuri și perne din mătase. Petale de trandafiri 
fuseseră presărate peste așternuturi și lângă pat trona o fra- 
pieră de argint cu o sticlă uriașă de șampanie. 

— Văd că familia Thruston călătorește în mare lux, observă 
Katie, uluită de atâta spendoare. 

— Doar este vaporul nostru. 

In momentul acela Katie își aminti ca prin ceată de altă că- 
lătorie pe mare, cu treizeci de ani în urmă. Aveam numai cinci 
ani și amintirile nu erau prea clare, dar duhoarea trupurilor în- 
grămădite sub puntea vasului, disperarea și spaima emigran- 
ților înfometați i se întipăriseră în minte pentru totdeauna. 

— Vaporul acesta are clasa a treia, Josh? îl întrebă ea. 

— Nu. Vasele britanice s-au ocupat cu transportul irlande- 
zilor în America. Compania noastră nu s-a implicat niciodată. 
Ti-am anticipat întrebarea, draga mea. În dulap o să găsești 
istoria firmei noastre. Te asigur că este foarte exactă. Am 

scris-o cu mâna mea... Mai sunt și alte lucruri în dulap, râse 
Josh, deschizând sertarele. Uite! 

Katie văzu mormane de lenjerie fină, cămăși de noapte din 
mătase; sutiene. 

— Ce frumos! Nici nu știu ce să spun. 

— Nu etot. 

Uimirea ei se accentuă când Josh deschise altă ușă și-i 
arăta șirurile de taioare și rochii de seară elegante, bătute cu 
mărgele, capele de vizon, samur și vulpe argintie. 

— Doamne Sfinte! exclamă ea. 

— Nu s-a terminat. 

Josh alergă în partea cealaltă a camerei și deschise un mic 
safe îngropat în perete. Apoi scoase câteva cutii cu bijuterii şi 
le deșertă pe pat. 

— Sunt ale tale. 

Katie privea fascinată diamantele și smaraldele sclipitoare. 

— Nu pot să le primesc, zise ea după un timp. Este... prea 
mult. 

— De ce plângi, draga mea? oftă Josh, luând-o în braţe. 
Voiam să te recompenseze pentru toți anii aceia în care ti-a 
fost foame și frig. Toţi anii în care nu ai avut nimic. Vreau să 
te răsfăț. Este chiar atât de greu să înţelegi? N-ar trebui să fie. 
Te iubesc, doamnă Thurston. 

— Şi eu te iubesc, domnule Thurston. 

— Atunci, lasă-mă să te răsfăț și să-ți pun lumea la picioa- 
re. Lumea pe care i-o oferea Josh depășea orice imaginaţie. 
La Londra și Paris stăteau în cele mai luxoase apartamente, 
din cele mai mari hoteluri. Limuzinele îi duceau la dineuri, 
baluri și picnicuri romantice la țară. Beau șampanie din zori și 
până-n seară. lar când se întorceau în dormitor, la primele 
ore ale dimineții, se trânteau în patul cu așternuturi parfumate 
de mătase, lăsându-se în voia pasiunii. 


21 


Era primăvară când Katie și Josh se întoarseră la New 
York. Pierduţi în mrejele iubirii lor, uitaseră de reporterii și 
ziariștii îngrămădiţi în port să-i întâmpine. 

— Imi pare rău, draga mea, îi spuse Josh, în timp ce erau 
fotografiaţi. Trebuia să mă aştept la această primire. 

— Ce vor de la noi? 

— Nu te îngrijora, draga mea, o să fie totul bine. 

Katie răsuflă ușurată când echipajul vasului se repezi înain- 
tea lor să le facă loc. Răsunară câteva strigăte și înjurături, 
dar până la urmă reușiră să ajungă la limuzina care-i aștepta. 
Întrebări răstite, insistente le răsunau în urechi. 

— Eu sunt de vină. Trebuia să mă aștept. Este numai vina 
mea, oftă Katie, rezemându-se de spătarul banchetei. 

—A ta? 

— N-ai auzit ce strigau? Au aflat de Hugh. Gallagher Cel 
Trufas, vestitul gangster. Știu că am fost servitoare la o pen- 
siune. Reporterul acela înalt și slăbănog tot întreba... 

— Nu contează, draga mea. Slăbănogul este de la Bugle, 
un ziar mârșav, de scandal. Zău, Katie, nu merită nici să-ţi îm- 
pachetezi peștele în Bugle. 

— Te rog să nu glumești. Nu este deloc nostim. O să-ți tâ- 
rască numele în noroi. 

— Nu ar fi prima oară. Nici nu-mi amintesc de câte ori au fă- 
cut-o. 

— O să te simţi stânjenit. 

— Cine, eu? Sunt mulți ani de când nu mai ţin cont dë ce 
spun ziarele. 

Josh se întristă brusc. 

— Mă tem însă că o să fie neplăcut pentru tine. Aș fi vrut să 
te scutesc te atenţia presei... dar văd că este imposibil. 

— De ce nu lasă oamenii în pace? 

— Ca să-şi vândă ziarele. Își aleg anumite ţinte dintre per- 
soanele importante și se țin de capul lor. Cel mai bine este 
să nu-i bagi în seamă. Să-i lași să se distreze, să scrie ce vor. 

După un timp se plictisesc și își aleg altă țintă. Vor fi vreo pa- 
tru zile neplăcute, pe urmă se va termina. 

Josh o privi fix. 

— N-ai de ce să-ţi faci griji. Mama spune că ziarele sunt 
niște otrepe și are dreptate. 

— İti dă o senzaţie ciudată să ştii că viaţa ta va fi tipărită în 
mii de exemplare, s-o citească toată lumea. Cum reziști? 

Josh zâmbi şi clătină din cap. 

— Am obrazul gros, îi răspunse el. Foarte gros. 

in zilele care urmară, presa dezlănțui un adevărat asediu 
împotriva lui Katie. „Milionar Se Căsătorește Cu Sora Unui 
Gangster“ urlau titlurile de-o şchioapă. Sau: „Milionar Se Că- 
sătorește Cu O Servitoare. Daily Bugle o poreclise Jupâneasa 
Katie, poreclă copiată și de celelalte publicaţii. Se făceau fel 
de fel de insinuări rău-voitoare, alimentate de câțiva foști ve- 
cini din Bucătăria ladului, care voiau să iasă în evidenţă. 

— Cine dracu' este Lizzie Pierce Murdoch? o întrebă Josh 
într-o după-amiază, spre sfârșitul săptămânii. Sper că nu ţi-a 
fost prietenă, pentru că o să-i trimit pe cap armata mea de 
avocați. 

Katie își aminti cu greu de Lizzie Pierce. 

— Mi-a spus odată că am să ajung în iad, zâmbi ea. Mi s-a 
părut nostim, dar Meg era cât pe ce s-o bată. Era protectoarea 
mea... Să nu-mi spui că reporterii au găsit-o pe Lizzie Pierce! 
A trecut atâta timp de atunci! 

— Ba au găsit-o, sau ea i-a găsit pe ei. Oricum, o să regre- 
te amarnic, îţi promit. 

— Ce a spus? Lasă-mă să citesc. 

— Nu, draga mea, nu are rost să citeşti asemenea obsceni- 
tăti. 

Îi pierise zâmbetul. Dacă până acum disprețuise presa, 
acum începuse s-o urască. 

— Depășește orice limită, zise el. Este de-a dreptul indecent. 

Katie luă ziarul. O fotografie o înfățișa pe Lizzie așezată 
pe o canapea, înconjurată de șase “opii mici, îmbrăcați în 
hainele lor de duminică. Sub poză era următorul text: „Jupâ- 
neasa Katie este numele care i se potrivește cel mai bine. 
Katie Gallagher a intrat servitoare la o pensiune când avea 
treisprezece arii. A fost un scandal îngrozitor! S-au iscat bârfe 
de la început și am spus întotdeauna că fără foc nu iese fum. 

Părinţii nu-mi dădeau voie să mă joc cu ea. Nici o fată cumse- 
cade nu avea de-a face cu Katie. Acum și-a găsti un milionar. 
N-as putea spune cum a pus mâna pe el. Domnul Murdoch și 
cu mine suntem oameni cu frica lui Dumnezeu. Nu putem ști 
asemenea lucruri. Dar era o stricată și nu cred că s-a schim- 
bat." 

Katie aruncă ziarul în coșul de gunoi. 

— Este evident că Lizzie nu și-a schimbat părerea despre 
destinația mea finală Parcă văd flăcările iadului. 

Josh o luă în brate. 

— Pioasa doamnă Murdoch nu o să scape așa ușor, zise el. 
Avocaţii mei o să se năpustească asupra lor și o să-i distrugă. 
Îţi promit că n-o să mai fii jignită. 

— Recunosc că răzbunarea are un gust dulce, dar nu rezol- 
vă nimic. 

— Gândeșşte-te la ea ca la un act de dreptate. 

— O să fie și mai rău, Josh. Vor apare alte titluri, reporteri și 
noi subiecte de reportaje. Cel mai bine este să ignori aceste 
povești, așa cum ai spus chiar tu. 

— Sunt niște minciuni sfruntate. S-a mers prea departe. Se 
simte răutatea. Nu m-am căsătorit cu tine ca să-ţi provoc 
suferință. Doar nu vrei să pretinzi că nu te deranjează. 

— Incă nu mi-am îngroșat destul obrazul, zâmbi Katie. Este 
adevărat că mi-am făcut griji pentru băieţi, dar se pare că su- 
portă destul de bine. Te rog să nu iei nici o măsură, Josh. La- 
să lucrurile așa cum sunt. 

— Ești sigură că asta vrei? Dacă lăsăm ziarele să-și facă de 
cap, O să scornească minciuni și mai odioase. 

— Doar n-o să scrie despre mine la nesfârșit. 

— Sper să se potolească peste câteva zile... 

Articolele continuară încă două săptămâni. Membrii familiei 
Thurston făcură front comun în ochii publicului, indiferent ce 
gândeau în sinea lor. Își vedeau de treburile lor, ca de obicei 
și lăsau ziariștii în seama firmei de avocaţi Streeter, Carlyle & 
Hazlet, care-i reprezenta. Josh și Katie puseseră servitorii să 
preia toate apelurile la reședința lor din Sixty- Third Street, dar 
în rest nu luaseră nici o măsură. 


În 1928, Josh îl adoptă pe micuțul Matthew de zece ani. În 
același an, Patrick absolvi Colegiul Yale și începu să lucreze 

la St.Claire. Se căsători cu Lucy Morton și în 1928 îi dărui lui 
Katie prima nepoată, o fetiță dulce, pe nume Ann. Erau niște 
vremuri fericite, umbrite doar de neașteptatele încăiereri din- 
tre bandele de gangsteri. 

Fusese poreclit Războiul Berii, pentru că gangsterii încer- 
cau să dețină controlul asupra vastului comerţ en-gross cu 
bere. De-o parte a baricadei erau forțele „Baronului Berii“, olan- 
dezul Schultz, iar pe de alta, cele ale lui Coll, Câinele Turbat. 

La sfârșitul lui 1928, Hugh Gallagher cântări situaţia și se 
alie cu banda lui Coll. 

— N-o să primesc ordine de la tine, îi spuse el irascibilului 
Vincent Coll, dar eu și oamenii mei o să-ţi dea o mână de aju- 
tor. Partea noastră va fi de o treime. 

Încheiaseră înțelegerea și acum îl terorizau pe Schultz. Îi 
răpeau asociații și-i tineau până primeau banii pentru răscum- 
părare. Pe alții îi împușcau și-i aruncau în râu sau în pragul 
ușii. 

Ziarele își dezlănţuiseră din nou atacurile. Publicul era uluit 
și fascinat în același timp de războiul dintre gangsteri. In fie- 
care zi apăreau noi vești înspământătoare. lar aceste vești 
l-au adus pe părintele Sean de la parohia sa din Buffalo la 
Manhattan. 

— Mă simt dator să-i vorbesc lui Hugh, îi explică el lui Katie, 
în timp ce discutau în spaţiosul living-room. Trebuie neapărat 
să fac asta. 

— Dar Hugh n-o să te asculte. Duce această viaţă de când 
avea cincisprezece ani. Este prea târziu să se schimbe. 

— Trebuie să încerc totuși. Este de datoria mea. 

Katie se uită la fratele ei. Avea douăzeci și opt de ani, deși 
părea mult mai tânăr. Avea păr blond și o față copilăroasă, 
nemarcată de trecerea timpului. Când se uita în ochii lui mari, 
albaștri, vedea numai inocenţă. 

— Nu știu dacă Hugh o să vrea să vorbească cu tine, zise 
ea. Nu are o părere prea bună despre preoți. 

— Ba o să vorbească, vei vedea. Sunt fratele lui, trebuie să 
încerc. Vreau să-i salvez sufletul. 

— Ai discutat cu părintele Malone? 

Sean zâmbi și își împreună mâinile în poală. 

— Părintele Malone crede că-mi răcesc gura de pomană, îi 
răspunse el sincer. Poate că așa este, dar n-o să aflu până nu 

încerc. Și acum povestește-mi despretine, Katie, zise el uitân- 
du-se în jur, la încăperea elegantă, plină de antichităţi. Sper 
că bogăţia nu te-a făcut-să uiţi de Dumnezeu: 

— Mă duc la biserică în fiecare duminică. 

— Şi Josh? 

— Josh nu este catolic. Doar știi foarte bine, Sean. 

— Dar este creștin. Mă întreb dacă este un bun creștin. 

— Josh este un om bun. Mă face fericită. Nu numai pentru 
că este bogat, râse Katie, ci pentru că mă iubește și pe mine 
și pe Matthew. Suntem foarte norocoși. 

— Mă bucur pentru tine, Katie. M-am rugat lui Dumnezeu 
să-ţi găsești fericirea. Ai avut multe greutăţi și succese, bineîn- 
teles, dar succesul nu poate înlocui iubirea. Acum poți să stai 
acasă, cu soțul și copiii tăi. 

— Datorită lui Patrick. Se ocupă de hotel și se descurcă 
destul de bine. 

Katie se lumină la faţă. 

— Incă n-ai văzut-o pe micuța Ann. Vrei s-o sun pe Lucy să-i 
spun să treacă pe aici? Este o fetiță foarte drăguță. 

— Dacă o să mai am timp după ce discut cu Hugh. Trebuie 
să prind trenul de ora șase. 

Sean se ridică în picioare când intră Maeve. 

— Bună ziua, mamă, te-am așteptat. 

— Abia acum am ajuns acasă, îi răspunse Maeve sărutân- 
du-l pe amândoi obrajii. De ce nu ne-ai anunţat că vii, Sean 
Gallagher? 

— Nici eu n-am știut. M-am hotărât ieri. 

— Tot ai fi avut timp să pui mâna pe telefon. 

— Suntem o parohie săracă, mamă. Nu ne permitem con- 
vorbiri interurbane. 

— Săracă zici? Și ce faci cu toţi banii pe care ti-i trimite Katie? 
În orice caz, nu-i cheltuiești pentru tine. Ti-am văzut haina po- 
nosită din cuier. Ti-am trimis bani să- ți cumperi una nou, sau 
credeai că am uitat? 

— Mă folosesc de banii lui Katie și ai tăi ca să acopăr ne- 
voile parohiei. 

— Nevoile parohiei! Și cu ale tale cum rămâne? O haină 
groasă nu-i un lux. 

— N-am venit aici să ne certăm, mamă. 

Katie îi explică scopul vizitei lui Sean. Maeve o ascultă clă- 
tinând din cap. 

— Eşti nebun, Sean Gallagher? Crezi că vei reuși să-l 
schimbi pe Hugh cu câteva vorbe? Este gangster, în caz că 
n-ai citit ziarele. Un ucigaș, la fel ca toţi ceilalți de teapa lui. 
Nu-i nimic nou. Gallagher Cel Trufaș. Oricine îi iese în cale, 
primește un glonte. 

— Mamă... | 

— Asta-i adevărul, Katie. Toţi afurisiții de gangsteri au pore- 
cle pe măsură: Câinele Turbat, Gândacul, Franţuzul și Trufa- 
şul. 

” — Trebuie să plec, mamă. 

— Vei vedea că am dreptate. Este o pierdere de timp. 

Sean Îşi sărută mama și o îmbrătişă pe Katie. 

— O să trec mai târziu, dacă mai am timp. 

— Din câte îl cunosc pe Hugh, o să ai o mulțime de timp, 
zâmbi Katie. Este mult de mers până la Hotel Astor. Afară te 
așteaptă o mașină cu șofer. 

— Mașină cu șofer? Nu ţi se pare un lux prea mare pentru 
un preot? 

— Este mult de mers. 

Sean ezită, uitându-se la pantofii lui uzati. 

— Bine, zise el în cele din urmă. 


Hotelul Astor din Cartierul de Vest, cu fațada sa în stilul 
Renașterii Franceze se întindea pe Broadway, între străzile 
Forty-Fourth și Forty-Fifth. Era un loc ideal pentru cei amatori 
de distracții, pentru turiștii care voiau să fie aproape de viata 
de noapte a orașului. Hugh și Meg se mutaseră la Astor cu 
câţiva ani în urmă și ocupau un vast apartament. Acum Meg 
deschise ușa. 

— Intră, Sean, zâmbi ea, dându-i la o parte pe cei doi body- 
guarzi care păzeau ușa. Ce surpriză! Nu prea primim musafiri 
aici, în orice caz nu fără să se anunțe dinainte. 

— Scuză-mă dacă v-am deranjat. M-am temut să sun. Cre- 
deam, că Hugh nu o să mă primească. Așa că am venit până 
la hotel, fie ce-o fi. 

— Mă bucur. Nu ne-am mai văzut de la nunta lui Katie. Ce 
repede trece timpul. Hugh, strigă Meg, a venit părintele Sean. 

Hugh îl privi printr-un nor de fum. 

— Bună, pusștiule, zise el. Eşti tot cu haina aia ponosită? 

Apoi făcu semn celor doi bărbaţi care stăteau în faţa lui: 

— Hai, mișcaţi-vă! Luaţi pălăria și haina fratelui meu. Și co- 
mandati niște sandviciuri cu friptură şi cartofi prăjiți la room 
service. Îţi plac, puștiule? 

— Nu trebuie să te deranjezi pentru mine. 

— Poate că așa vreau. Hai, stai jos. Ce te aduce aici, puș- 
tiule? Vrei bani? 

Hugh băgă mâna în buzunar și scoase un teanc de banc- 
note. 

— Spune cât vrei și îți dau. Ştiu că preoții fac întotdeauna 
fapte bune, dar nu prea au cu ce. 

- Nu am venit pentru bani. Vreau să discutăm despre viața 
ta. 

— Zău? 

Hugh amuțti și pufăi din trabuc. Apoi îl privi rece pe fratele 
său. 

— Ce-i cu viața mea? Locuiesc într-un apartament elegant, 
mănânc numai bunătăţi, mă îmbrac cu cele mai scumpe cos- 
tume, Meg este plină de diamante. Nu am de ce să mă plâng. 

— Faci rău oamenilor. Dacă măcar jumătate din ce scrie în 
ziare este adevărat... 

— Nici de ziare n-am de ce să mă plâng. Ele m-au făcut ce- 
lebru. Sunt cineva în orașul ăsta. Toată lumea a auzit de Hugh 
Gallagher. 

— Adică de gangsterul Gallagher Cel Trufaș. 

— Este același lucru. 

— Serios? Atunci îmi pare rău pentru tine. 

Hugh îi aruncă o privire glacială. 

— Sunt ceea ce sunt, pusștiule. 

— Nu este niciodată prea târziu să te schimbi. Dumnezeu o 
să te ajute. 

Sean vorbea sincer. Se aplecă şi-i puse mâna pe umăr. 

— Orice este posibil cu ajutorul lui Dumnezeu. Trebuie să ne 
rugăm să ne îndrume pe calea cea bună. 

Hugh, care nu se rugase de douăzeci și cinci de ani zâm- 
bi. Îi dădu mâna la o parte și zâmbi. 

— Ce-i asta? Ai venit să-mi salvezi sufletul? îl întrebă el. 

— Incerc s-o fac. 

Răspunsul simplu, inocent al lui Sean îl impresionă pe 
Hugh. Se îmblânzi la față, deși îl privea suspicios. 

— Te-a trimis mama? 

— A fost ideea mea. Mama s-a opus. 

— Înseamnă că bătrânei i-a venit mintea la cap... Deci, vrei 
să-mi salvezi sufletul? Crezi că merită salvat? 

— Ai o inimă bună, Hugh. Imi amintesc când nu aveam de 
mâncare decât pâine și plăcintă de cartofi. Ne dădeai întot- 
deauna portia ta și te duceai la culcare nemâncat. 

— Asta a fost de mult, puștiule. Acum nu mai mă duc nicio- 
dată nemâncat la culcare. Dacă vreau o friptură, pun mâna 
pe telefon și o comand. Nu-mi lipsește nimic. Banii înseamnă 
putere. 

— Și cum îi obţii, Hugh? Prin forță și crime? 

— Asta-i lumea în care trăim. Așa este viata. 

— Este o viaţă prost înțeleasă. Stai într-un apartament ele- 
gant, dar este o fortăreață. Esti păzit de oameni înarmați. Nu 
poți avea încredere nici în aliaţii tăi, pentru că se pot transfor- 
ma oricând în dușmani. 

— Da, bine. 

Hugh îsi aruncă trabucul în scrumieră. 

— Ai curaj să-mi vorbești așa, puștiule. Ştii cine sunt eu? 

— Da, Hugh, fratele meu, nu gangsterul cel trufaș. Nu sunt 
una și aceeași persoană, indiferent ce ai spune. Pot să văd și 
singur diferențele, la fel ca sora noastră, Katie și Meg. Te-ai 
întrebat vreodată ce viață îi oferi? 

— Meg a știut de la început în ce se bagă. Cunoştea riscu- 
rile. Dintre voi toţi, este singura care mă cunoaște cu adevă- 
rat. M-a acceptat așa cum sunt, pentru că așa ne-am înțeles. 
Nu s-a plâns niciodată. Poate că și-a dorit o viată de familie, 
dar asta înainte să piardă sarcinile. Pe urmă am rămas doar 
noi doi împotriva lumii întregi. Este o lume nenorocită, puștiu- 
le. Preoţii vorbesc vrute și nevrute. Ei şi reformatorii. Dar pro- 
misiunile lor nu se adeveresc niciodată. S-a întâmplat vreo 
minune când nu avem ce mânca și Katie s-a dus să mun- 
cească la pensiunea aia nenorocită? Atunci am ales drumul 
ăsta, puștiule. In ziua când Katie a fost nevoită să întrerupă 
școala ca să muncească. 

— Nu-ţi dai seama că pensiunea făcea parte din planul lui 
Dumnezeu? îl întrebă Sean, agitat. Acolo l-a cunoscut pe 

Matt. Și datorită lui a moştenit proprietățile care au făcut-o 
stăpâna hotelului St. Claire. Pe urmă, afacerile au făcut-o să 
strângă relaţiile cu Streeter. lar prin el, l-a cunoscut pe Josh. 
Chiar nu-ţi dai seama? A fost de la început planul lui Dum- 
nezeu. 

Pe parcursul anilor, Hugh ajunsese să nu se mai mire de 
nimic, dar acum îl privea uluit pe fratele său. 

— Eşti un fraier, puștiule. Chiar crezi că a fost un... plan? 

— Necunoscute sunt căile Domnului! 

— Hei, Meg, îi strigă Hugh soției sale, care stătea în pragul 
ușii. Păcat că n-ai auzit ce a spus părintele Sean. După păre- 
rea lui, Dumnezeu a fost cel care a pus-o pe Katie să trudeas- 
că în coate și-n genunchi douăsprezece ore pe zi. El a trimis-o 
la pensiunea Adei. _ 

Meg intră în living-room zâmbind. Impingea o măsuţă pe 
rotile plină cu sandviciuri, prăjituri și ceainice. 

— Poate nu este chiar atât de amuzant, dragul meu, zise 
ea, făcându-i cu ochiul. Am discutat mult cu Katie la nunta ei. 
Mi-a spus că pensiunea a fost ca un fel de cărare care a dus 
în cele din urmă în braţele lui Josh. 

— Vezi! exclamă Sean. Sunt chiar cuvintele lui Katie! Hugh 
zâmbi și ridică braţele. 

— Bine, bine, văd că sunt înconjurat de nebuni. Părintele 
Sean a venit să-mi țină o predică, zise el, luând-o de mână pe 
Meg. Ce-ai zice să-l ascultăm? 

— Eu una n-am nimic împotrivă. Dar, haideţi să mâncăm mai 
întâi! 

La treizezci şi opt de ani ai ei, Meg era suplă și avea un su- 
perb păr roșcat. Ochii albaștri care vărsaseră oceane întregi de 
lacrimi sclipeau ca întotdeauna când Hugh era acasă. De 
când se căsătoriseră, avusese multe îndoieli, dar și le păstra- 
se pentru ea. Hugh era soțul ei și-l iubea mai mult decât orice 
pe lume — mai mult decât familia, chiar mai mult decât pe Dum- 
nezeu. 

___— Servește-te, Sean, este plăcut să luăm masa împreună. 
Imi amintește de copilărie. 

in timpul prânzului discutară numai despre copilărie. Alese- 
ră doar subiectele plăcute. Chiar și Hugh se văzu nevoit să re- 
cunoască acum că aveau și amintiri plăcute. După masă, con- 
versația se întoarse spre probleme mai serioase. Sean vorbi 

în voie, citind din Sfânta Scriptură și viețile sfinților. Hugh îl 
ascultă răbdător, deși fără prea mare interes. 

— Ai talent, puștiule, îl lăudă el la sfârșit. Ai ținut o predică 
bună. Părintele Flynn mă adormea întotdeauna, dar tu nu m-ai 
plictisit. 

— O să te gândești la ce ti-am spus, Hugh? 

— Bineînţeles că o să mă gândesc. Dar nu în clipa asta. 
Acum am de rezolvat niște afaceri care nu suportă amânare. 
Dar o să ţin minte vorbele tale. 

— Nici nu-ti cer mai mult. Dacă îți deschizi mintea măcar un 
pic, o să pătrundă lumina. Adevărata lumină. 

— Sigur, puștiule. Și, acum, ce-ai zice să-ți umplu buzuna- 
rele cu bani? la-i, zise Hugh întinzându-i din nou teanculi de 
bancnote. Preoţii au întotdeauna nevoie de bani. 

— İti mulțumesc, dar nu pot să-i primesc. 

— De ce? 

— Sunt bani pătaţi de sânge. 

Hugh se întunecă la faţă. 

— Semeni cu mama. Prefera să murim de foame și să în- 
ghetăm în apartamentul ăla afurisit, decât să ia alți bani de la 
mine în afară de dolarul ăla nenorocit pe săptămână. N-ai 
decât. Doar n-o să te rog să-mi iei banii. 

— la măcar una din hainele lui Hugh, zise Meg. Are atâtea! 

— Haina mea nu este încă de aruncat! | 

— Vezi, este exact ce spuneam! oftă Hugh. Semeni cu ma- 
ma. Dar indiferent ce ar fi, îti plătesc taxiul până la gară. 

— Nu-i nevoie. Am venit cu mașina lui Katie. In stil mare, 
râse Sean. Mi-a pus la dispoziție o limuzină cu șofer. Este par- 
cată la ieșire. 

— Zău? Ce marcă este? Una englezească? 

— Nu ştiu, dar este foarte elegantă și mare. 

— Cred că o să-mi iau și eu una. Cobor cu tine să văd cum 
arată. Vii și tu, Meg? 

— Dragul meu, avem deja patru mașini. 

— Aşa că ce ar mai conta încă una? Haide, Sean. Femeile 
nu înțeleg. Mașinile nostre sunt americane. Vreau o limuzină 
englezească. 

Hugh îl conduse pe hol. 

— Ce vă zgâiţi la noi, băieţi? Aduceți hainele. 

— Imediat, șefule. 

— Mulţumesc, zise Sean. Sunteţi foarte amabili. 

— M-da. Nu vrei să mergem cu tine, șefule? 

— Nu. Mă întorc într-un minut. Haide, Sean! Am auzit as- 
censorul urcând. Să ne grăbim! 

Soarele după-amiezii pălea și începuse să bată un vânt 
rece. Sean îşi prinse pălăria înainte să-i zboare de pe cap și 
ridică ochii spre cer. 

— Vine zăpada, zise el. Se simte în aer. 

— Doar e iarnă, puștiule. Unde este mașina? 

— Ah, da. Uite, acolo. 

Sean zâmbi, arătând cu degetul un Rolls Royce argintiu. 

— İti place? 

— Este superb. _ 

Hugh făcu un pas înainte, spre trotuar. In momentul acela 
văzu cu colțul ochiului altă mașină lungă și neagră, care se 
mișca foarte încet. Văzu geamul deschizându-se și apoi tea- 
va unui pistol. 

— Sean! strigă el, sărind spre fratele său. 

Dar era prea târziu, pentru că gangsterii începuseră deja 
să tragă. 

— Sean! 

Oamenii zbierau și o luau la fugă, acoperindu-și capetele 
cu mâinile. O femeie leșină și fu cât pe ce să fie călcată în pi- 
cioare în haosul care se iscase. Frânele scârțiiau, claxoanele 
urlau; era o adevărată nebunie. 

In fața hotelului Astor, la jumătatea distanţei dintre intrare și 
bordura trotuarului, Hugh și Sean zăceau morti, într-o baltă 
de sânge. 


Înmormântarea de la biserica St. Brendan se desfășură cu 
ușile închise. Nu participă decât familia. Bodyguarzi anaga- 
jati de Josh îi conduseră pe cei prezenţi la limuzine, ținând 
de-o parte presa și mulțimea de gură-cască. Dar la cimitir nu 
erau uși care să oprească hoardele de ziariști și curioși. Părin- 
tele Malone, ceru în zadar reporterilor să se poarte cu demni- 
tate. Asasinarea fraţilor Gallagher, gangster și preot ocupa 
prima pagină a ziarelor din întreaga tară. 

Katie fusese distrusă de moartea fratilor ei, iar acum, plân- 
gea cu lacrimi amare în spatele vălului negru. Și Rory plângea 
pentru că, dintre cei trei fii ai ei fusese cel mai apropiat de 

Hugh. Patrick, cu ochii roșii, umflaţi încerca s-o consoleze pe 
Meg care urla disperată, întinzând braţele spre sicriul lui Hugh. 
Și în tot acest timp, reporterii nu mai pridideau să facă fo- 
tografii. Doar Maeve era calmă. Stătea încremenită pe scau- 
nul ei și se uită când la sicriul lui Hugh, când la cel al lui Sean. 
Mai târziu, avea să se îmbete pentru prima oară în viața ei. 

Părintele Malone termină rugăciunile, sfinți coșciugele cu 
aghiasmă s făcu semnul crucii. Meg se smulse urlând din bra- 
tele lui Patrick și se trânti peste sicriul soțului ei. Se agăţă cu 
degetele de mânerele de bronz și-i strigă numele la nesfârșit. 

Presa se înghesuia să imortalizeze momentul. Dărâmară 
scaune și aranjamente florale și fură cât pe ce să-l dărâme și 
pe părintele Malone. Ziariștii erau urmaţi de sute de curioși, 
dornici s-o vadă de aproape pe văduva isterică. 

Josh se așeză în fața lui Katie, încercând s-o protejeze, 
s-o scape de acest coșmar, dar era imposibil. Când se întoar- 
se, văzu reporterii de la Bugle croindu-și drum prin mulțime. 
Ticăloșii, își spuse el, ticăloși nenorociti. 

La cimitir fuseseră detașaţi șase polițiști, care se alăturară 
acum bodyguarzilor să escorteze rudele la limuzine. Meg fu- 
sese trasă de pe coșciug și căzuse în braţele lui Patrick. În 
drum spre casă nu scoase nici un cuvânt. Își petrecu noaptea 
cu mama ei și săptămâna următoare se îmbarcă spre Irlanda. 

— Aici am prea multe amintiri, îi explică ea lui Katie. Trebuie 
să mă duc într-un loc liniștit, unde să nu fiu hăituită de Bugle 
zi și noapte. 

Meg avea mare dreptate, pentru că Bugle le otrăvea viata 
tuturor. Își delecta în fiecare zi cititorii cu diverse povești scan- 
daloase despre marele milionar, gangster, proet și, mai ales 
despre Jupâneasa Katie. Reportajele colcăiau în răutate și ve- 
nin. Josh ajunsese la capătul răbdării. Peste două săptămâni 
îl sună pe Ben Rosii și-i dădu instrucțiuni să cumpere ziarul. 

— Nu-mi pasă cât costă, zise el. Cumpără otreapa aia afu- 
risită. Pe urmă concediază-i pe așa-zişii reporteri și șefii lor. 
Fă-o, Ben. Fă-o înainte să-i ucid cu mâinile mele. 


Familia Thurston se mută la Westerly pentru sărbătorile de 
iarnă. Fiindcă era în doliu, Katie anulă petrecerile, dar se lăsă 
convinsă cu greu să facă un mic pom. Cadourile începuseră 

să apară sub brad și până în Ajun se adunase un munte de 
cutii. Katie protestă, dar Josh nu voia să audă. 

— Este Crăciunul, îi spuse el. 

lar Maeve Îi aproba. 

— Viaţa trebuie să meargă înainte, zise ea. 

Viaţa la Westerly i se părea plictisitoare lui Rory. După Cră- 
ciun se întoarse la New York. 

— Unde se trăiește din plin, zise el zâmbind ștrengărește. 

Dar Matthew, spre deosebire de fratele său era înnebunit 
după Westerly. Se plimba cu bicicleta în fiecare dimineaţă, 
alături de prietenul său Hobo. După-amiaza lucra cu Josh la 
proiectul lor — o barcă veche pe care o restaurau. Discutau 
mult în timp ce munceau. Uneori conversațiile lor erau serioa- 
se, iar alteori se terminau în glumă, sau se fugăreau pe plajă. 

Nopțile aparțineau lui Katie și Josh. Se cuibăreau în fața 
căminului și beau brandy vechi de o sută de ani. Își șopteau 
vorbe de alint, făceau dragoste la lumina lunii și în zori de 
ziuă. In noaptea de Anul Nou ieșiră pe plajă cu șampanie și 
pahare, toastând noul an 1929 în vuietul valurilor și strigătele 
pescărușilor. 


Noul an 1929 începu plin de optimism. Fabricile lucrau din 
plin, iar industria susținută de Bursa înfloritoare înregistra profi- 
turi record. Era adevărat că se mai înregistraseră și câteva 
eșecuri, dar nu le luase nimeni în seamă. Hoover, președin- 
tele nou ales declară că economia mergea bine, deși se ridi- 
caseră câteva glasuri timide, care să-l contrazică. Când un 
mic grup de economiști îndrăzni să sugereze că se aflau pe 
marginea prăpastiei, națiunea și guvernul căscară plictisiti. 

Și iată că într-o zi de luni, din octombrie 1929, se vândură 
la Bursă acțiuni în valoare de treisprezece milioane dolari, iar 
pierderile depășiră zece miliarde de dolari. Nici bancherii, care 
dispuneau de o uriașă masă monetară nu reușiră să oprească 
dezastrul. A doua zi, care va rămâne cunoscută în istorie sub 
numele de Marţea Neagră, se produse marele Crash al Bur- 
sei. 

Se iscă un adevărat balamuc în timp ce oamenii încercau 
cu disperare să-și vândă acțiunile. Străzile se umplură de 
lume, venită să asiste la dezastru. Impactul fu cumplit. Vân- 
zarea de acțiuni în valoare de douăzeci și trei milioane de 

dolari dezlănţui o panică uluitoare, care avea să distrugă mari 
corporații și trusturi de investiţii. Regii Bursei căzură o dată cu 
vânzătoarele şi șoferii de taxi care-şi investiseră ultimul dolar 
în visul de aur al Wall Street-ului. 

Maeve pierdu treizeci de mii de dolari peste noapte și pen- 
tru tot restul vieţii rămase la părerea că bursa era o „excro- 
cherie' Jack Snow fu scos complet din circulaţie. Noroc că 
Mary pusese de-o parte patruzeci și cinci de mii de dolari, o 
sumă enormă în perioada Depresiunii. Vândură reședința lor 
și se mutară într-un bungalow din Palm Springs. Jocurile de 
pocher continuară ca de obicei, până în anii 1940, când Jack 
și Cornelius muriră la câteva zile unul de altul. 

Familia Thurston pierdu în total trei milioane de dolari. Ar fi 
pierdut și mai mult dacă Josh nu ar fi hotărât cu câteva luni 
mai înainte să vândă o parte din acțiunile familiei. 

— Suntem săraci? îl întrebă Katie. De restul nu-mi pasă, 
dar aș vrea să păstrăm Westerly. Crezi că va fi posibil? 

— Bineînţeles. Nu suntem nici pe departe, săraci, draga 
mea. S-a dus doar fondul de investiții al familiei, ceea ce 
înseamnă că o parte din verii mei vor trebui să-şi găsească de 
lucru. De fapt, era timpul să înceapă să-și câștige existenţa! 

Dar pe măsură ce Depresiunea se adânci, nu se mai găsi 
deloc de lucru. In 1932 erau paisprezece milioane de şomeri, 
unul din patru muncitori americani. Alţii, la fel de numeroși lu- 
crau doar jumătate de normă și de-abia aveau cu ce să-și în- 
trețină familia. Case, ferme, pământuri, fabrici și bănci alune- 
cau pe panta falimentului sau erau vândute la un preţ de ni- 
mic. Cerșetorii umpleau străzile. Erau cozi interminabile la 
pâine și la o farfurie de supă, pentru că oamenii mureau prac- 
tic de foame. 

Președintele Hoover continua să proclame că economia 
americană era trainică și înfloritoare, dar nu-l mai credea ni- 
meni. Franklin Roosevelt câștigă următoarele alegeri și se 
deschise un nou capitol în istoria Americii. 

— Ce ţi-am spus eu? zise Maeve într-o după-amiază de 
toamnă a anului 1938. Când se schimbă lumea, iese război. 
Depresiunea a schimbat lumea și acum va fi război. 

Katie citi titlurile negre din ziar: „Hitler Invadează Polonia“ 

— Nu trebuie să spui așa ceva, mamă. Nici măcar să nu te 
gândești. 

— De ce, mă rog? Hitler este un nebun. Se vede după ochii 
lui. Crezi că o să-i ajungă numai Polonia? Vrea întreaga 
Europă, Katie Thurston. Poate chiar întreaga lume. Se vede 
după... 

— Incetează! M-am săturat să aud de război. Oare oamenii 
nu-şi pot găsi și alt subiect? 

Katie se ridică. Inaintă încet în living-room, oprindu-se să 
atingă scaunele de mătase și dulapurile antice lustruite. Pe 
masă era o vază de cristal cu flori de câmp și se aplecă să le 
miroasă. 

— Matthew s-a născut în timpul războiului, zise ea. Luna 
viitoare se împlinesc douăzeci și unu de ani. Nu-ţi dai seama, 
mamă? Dacă va fi război, Matthew va fi înrolat. Doamne, une- 
ori regret că nu am avut fete! 

— Şi fetele îți dau bătăi de cap, la fel ca băieții. 

— Cel putin nu pleacă să lupte. lartă-mă, mamă. N-am vrut 
să te reped, dar mi-e groază. Şi Josh este speriat, deși nu re- 
cunoaște. l 

— Josh este un om bun. A fost un tată adevărat pentru 
Matthew. 

— Aşa este. 

Katie luă din nou ziarul și se înfioră. 

— Marele Război ar fi trebui să fie și ultimul. Oamenii nu se 
învaţă niciodată minte. 

— Acum este altă generaţie. Alţi nebuni. 

— Dumnezeu să ne ajute. 

— Gata, nu te mai văicări. Azi nu este război, nu? Este ziua 
ta. Du-te să te îmbraci, Katie. Josh vrea să vă distrati diseară. 

Doar n-o să-l faci să te aștepte. Hai, du-te nu mai sta aici ca 
o gâscă... de ce râzi? 

— De tine, mamă. Implinesc patruzeci și nouă de ani și tot 
îmi spui ce să fac. 

— Doar ești fiica mea, nu? Poţi să ai și o sută de ani, că tot 
copilul meu rămâi. Și, în afară de asta, am nevoie de living- 
room. ÎI aștept pe căpitanul Garrity. 

— Când o să cedezi și o să te căsătorești cu el? 

— Să mă căsătoresc cu el? Eşti nebună? 

— Vă întâlniți de ani de zile. 

— Suntem prieteni, atâta tot. Și nu-i treaba ta, Katie Thurston. 
Auzi ce prostie! Să mă căsătoresc cu el! 

Katie o sărută pe frunte și ieși din cameră. Se pregătea să 
urce scările când sună soneria. 

— Răspund eu! Veronica, strigă ea. 

Când deschise ușa, se lumină la față. 

— Rory, ce surpriză minunată! Două vizite în aceeași săp- 
tămână. 

— La mulţi ani, mamă! 

Rory își scoase pălăria și o aruncă pe masa din hol. 

— Am vrut să vin mai devreme, dar am fost reținut. 

— Ti-ai julit fruntea, ce s-a întâmplat? 

— Un mic accident. Am intrat cu mașina într-un felinar. Nici 
o grijă. N-am pătit nimic. Păcat că nu pot spune la fel și despre 
mașina mea. Este o epavă. 

— Eşti foarte vesel, ținând cont că este a treia mașină pe 
care o distrugi în tot atâţia ani. Vino în bibliotecă, zise Katie în- 
cruntându-se. 

— In bibliotecă. Asta înseamnă că va fi o discuție serioasă. 

— Stai jos, Rory. 

— După ce îţi dau cadoul. Poftim mamă. 

Rory zâmbi și-i puse o cutiuţă în mână. 

— La mulţi ani, mamă. 

Katie despachetă cutia, scoase capacul de catifea și văzu 
o broșă din perle și diamante în formă de fluture. 

— Este superbă, Rory. Și mult prea extravagantă. Nu tre- 
buia. 

— Așa am vrut. De la Patrick ce ai primit? 

— Pomi. 

— Pomi? 

— Da, niște puieți. Josh și cu mine vrem să plantăm o li- 
vadă la Westerly. Patrick a trimis șase puieti. Dar nu contează 
asta. 

Kati clătină din cap. 

— De data aceasta n-o să mă mai duci cu vorba. Cum ţi-ai 
bușit mașina? Erai beat? 

— Nu eram beat. Băusem ceva, dar nu eram beat. Nu am 
lovit pe nimeni. Bineînţeles, mașina mea arată ca un acordeon. 
Nici nu mai merită s-o repari. Au apărut noi modele și dacă 
mi-ai putea da un cec modest... 

— Deci ai venit după bani. Din nou. 

— Nu este cinstit din partea ta, mamă. Am venit să-ți dau 
cadoul pe care l-am cumpărat acum câteva săptămâni. lar ac- 
cidentul s-a întâmplat noaptea trecută. 

Rory îşi aprinse o țigară. Se sprijini de spătarul scaunului și 
ridică din umeri. 

— Dar, dacă tot sunt aici și ai carnetul de cecuri la îndemâ- 

. Nu mă descurc fără mașină, mamă. Şi nici nu am de 
unde să adun atâția bani. 

— De ce mă rog? Ai un venit lunar substanţial, Rory. Ce 
faci cu banii tăi? Nu, nu te deranja să-mi răspunzi. Știu ce faci 
cu ei. Îi risipești de parcă ai fi un prințișor. Ai zeci de costume, 
pantofi și cămăși. Portțigarete de aur. Un apartament în care 
ar putea locui zece oameni. Şi să nu uităm că frecventezi ba- 
rurile de noapte și dai bacșișuri regești. 

— Recunosc că îmi place să mă distrez. 

— Şi cu munca cum rămâne? Cariera ta de actor a început 
destul de promițător. Erai nerăbdător să mergi mai departe. 
Pe urmă, când ai intrat în posesia rentei tale lunare, te-ai 
schimbat. Când ai dat ultima oară o probă? Îţi mai amintești? 

— Doar ştii ce roluri mi.s-au oferit, mamă. De simplu figu- 
rant. _ 

— Aşa este la început. Vrei să ajungi vedetă peste noapte? 
Este o carieră grea, care cere timp și muncă. Doar ai crescut 
printre artiști. A-i observat cât trudeau? Sau cât trudeam eu 
să-mi câștig existența? Munceam de la treisprezeece ani. Nu 
aveam haine elegante și nici mașini. Eram mulțumită dacă 
aveam cu ce să mă îmbrac iarna... 

— Nu începe din nou, mamă, gemu Rory. Am auzit poves- 
tea asta de sute de ori. Cum înotai prin zăpadă și ploaie să 
ajungi la pensiune? Oare nu era deloc vreme bună în tine- 
rețea ta? 

Katie îl privi uluită. Tocmai se pregătea să-i răspundă, când 
apăru Josh. 

— Bună, draga mea, zise el, sărutând-o pe obraz. Du-te să 
te îmbraci cât discut cu Rory. N-o să dureze mult. 

— Rory vrea o mașină nouă. 

— Serios? O să vedem, draga mea. 

— Zău Josh, nu te privește. Vreau să discut cu mama. 

— Mama ta are alte lucruri de făcut. Sper că înţelegi. 

Josh o luă de mână și o duse la ușă. 

— Nu te îngrijora, o să discutăm puţin, atâta tot. 

Katie se uită peste umăr la Rory. Văzu sclipirea din ochii lui 
albaștri-verzui și oftă. 

— Mă tem că nu ai nici o şansă. Azi este în toane rele. Dar 
aș vrea să discuti cu el în privința băuturii și accidentelor auto. 
Eu nici măcar n-am încercat. Ne-am certat prea des în ultima 
vreme... Ştii, și-a lovit din nou mașina. 

— Lasă-l în seama mea. 

Josh închise ușa, se întoarse și se așeză într-un fotoliu de 
piele, vizavi de fiul său vitreg. 

— O să trec direct la subiect, zise el. Am auzit o parte din 
discuţia voastră și... 

— Ai tras cu urechea? zâmbi Rory. 

— Te rog să nu mă întrerupi. Nu mi se pare nimic nostim. 
Dar tu văd că iei totul în glumă. Strădaniile mamei tale ţi se par 
probabil amuzante. În fond, de ce nu? O fată de treisprezece 
ani care freacă podelele să asigure existența familiei este un 
subiect de comedie, nu? 

— Imi pare rău. Ştiu prin ce a trecut mama. Mă rog, în parte. 
Dar s-a întâmplat de mult. Acum nu mi se mai pare atât de... 
important. 

— Bineînțeles că nu este față de noua ta mașină. Am auzit 
că ai bușit-o pe cea veche, care nu era deloc veche de fapt. 
Nu te-ai ținut de cuvânt. Ai promis că n-o să te mai sui beat la 
volan, dar ai făcut-o. 

— Era târziu și nu venea nici un taxi. 

— Unde ţi-e permisul? Pot să-l văd și eu? 

— Sigur. 

Rory îl scoase din buzunar și i-l dădu lui Josh. 

— Este un permis obișnuit, râse el. Nu-ţi pun un semn ne- 
gru dacă... Ce faci? 

— İl rup în bucăţi. Nu te deranaja să ceri altul în loc. O să 
telefonez la circulaţie să-ţi pună numele pe lista neagră. O să 
ți se anuleze permisul. 

— Nu ai cum. 

— Consideră că am și făcut-o deja. 

— Nu pot să mă descurc fără mașină. 

— Există taxiuri, autobuze, metroul. O să te descurci. O să-ţi 
recapeți permisul numai când o să dovedesti că ești capabil 
să conduci. 

— Mă tratezi ca pe un copi]. 

— Asta și ești. Bănuiesc că ţi-ai terminat deja renta lunară. 
Ai dat-o pe fete sau îţi aprinzi țigările cu bancnote de douăzeci 
de dolari? 

Rory sări de pe scaun și începu să se fâțâie prin încăpere, 
privindu-l dușmănos pe Josh. 

— Am dreptul să primesc ceva în plus, zise el în cele din 
urmă. Mama i-a dat hotelul lui Patrick. A semnat câteva acte 
și l-a făcut proprietar de hotel. Matthew o să primească 
Thurston Shipping într-o zi. Dar eu, cu ce o să mă aleg? 

— Ai o rentă lunară și un cont în bancă destul de sub- 
stantial. 

— Patrick și Matthew au și ei conturi în bancă, în afară de 
hote! și companie. Eu însă am fost exclus din afacerile fami- 
liei. 

— Pentru că așa ai vrut. Patrick te-ar primi cu bucurie ală- 
turi de el la St. Clair, dacă ai vrea. Sau poți veni la Thurston 
Shipping. Este loc pentru toți trei. Poţi începe de mâine, dacă 
dorești. Spune, asta vrei? 

— Spun doar că am dreptul la partea mea. 

— Trebuie să muncești, dacă vrei s-o capeti, așa cum mun- 
cesc Patrick și Matthew. Și eu muncesc. Mă duc devreme la 
birou în fiecare dimineaţă. Nu-mi place, dar îmi văd de treabă. 
Tu ce faci? Petreci în fiecare noapte și te trezești la prânz. Pe 
urmă te duci să iei prânzul la unul din restaurantele voastre 

boeme, și uite așa, se face din nou seară. N-am de gând să-ți 
tolerez această atitudine, Rory. 

— In teatru se răzbește greu. 

— De unde știi? Esti mult prea ocupat să petreci, să dormi 
și să te duci la restaurant ca să te mai apropii de un teatru. Nu 
fă mutra asta inocentă, că nu tine, râse Josh. 

— Pot să beau ceva? 

— Sigur, doar n-o să te sui la volan. 

— Foarte nostim. 

— Foarte trist. Iti irosești viața. Ai aproape treizeci de ani și 
ce ai realizat până acum? Ești un tip talentat, frumos și fer- 
mecător când vrei să fii. Ai toate calităţile necesare unui actor, 
dar le irosești. 

— Nu este chiar atât de ușor. New York-ul este plin de ac- 
tori talentaţi care încearcă să dea lovitura. 

— Dar ei măcar încearcă. Se duc la audiții, joacă în piese ori 
de câte ori au ocazia. Tu, în schimb, preferi se pare barurile 
de noapte. Regret că trebuie s-o spun, dar și eu am partea mea 
de vină. 

Josh dădu din cap, fixându-l pe Rory. 

— O să-ți spun un secret. Când am intrat în posesia rentei, 
m-am distrat şase luni în șir. Nu era. vorba de bani, pentru că 
nu mi-au lipsit niciodată. Dar prinsesem gustul puterii. În orice 
caz, indiferent de motiv, duceam o existență de play-boy, la fel 
ca tine. 

— Tu, respectabilul Josh Thruston? 

~ Tata m-a lăsat să-mi fac de cap timp de șase luni și apoi 
a pus piciorul în prag. Nu avea dreptate întotdeauna, dar 
atunci a avut. Așa ar fi trebuit să fac și eu cu tine. Și o s-o fac 
acum. Nu o să mai primești nici un ban în afară de rentă. Nici 
un cent. Și dacă nu-ți revii, o să-ţi tai și renta. 

— Chiar așa? 

— Tata a luat măsuri pentru că voia să fiu un membru de 
vază al societăţii, să aibă cu ce se mândri. Dar eu am alte 
motive, Rory. Vreau să fii fericit... Te surprinde? 

— Putin. 

— Nu am fost niciodată apropiati, așa cum ar fi trebuit. Cred 
că nu am avut ocazia. Patrick era deja mare când am intrat în 
vietile voastre, iar Matthew un copil. Dar tu erai undeva la mij- 

loc. Nu prea știam cum să te abordez ṣi acum îmi dau seama 
că am făcut numai greșeli. Nu ţi-am spus niciodată că te iu- 
besc, fiule. 

— Fiule? 

Lui Rory i se pusese un nod în gât. Acum nu mai era furios. 
Dimpotrivă, căzuse pe gânduri și părea foarte tânăr. 

— Mi-ai spus fiule? 

Josh se ridică, se duse la Rory și-i puse mâinile pe umeri. 

— Ești fiul meu, zâmbi el. Nu este prea târziu să fim o fami- 
lie, dacă vrei. Ce părere ai? Facem o încercare? Ca tată și 
fiu? 

— Tată și fiu? Asta înseamnă foarte mult pentru mine. 
M-am simtit întotdeauna în plus. Patrick era bărbatul familiei, 
iar Matthew mezinul. Își aveau locul lor. Eu însă nu mă potri- 
veam nicăieri. Patrick învăţa bine, iar eu frunzăream. Matthew 
era adorabil, iar eu... dificil. Cred că mama și-a dat seama, 
dar era prea ocupată. Pe urmă s-a căsătorit cu tine și m-am 
simțit... pe dinafară. Ştiam că nu pot să mă ridic la nivelul pre- 
tențiilor tale. Nu puteam să fiu serios și bun ca Patrick. Și nici 
fiul tău, ca Matthew. Nu mă potriveam nicăieri. 

— Ar fi trebuit să purtăm de mult discuţia asta, Rory. Bineîn- 
teles că ești fiul meu, la fel ca Matthew. Cât despre Patrick... 
este într-adevăr bun și serios, dar îl admiri prea mult. Știu pen- 
tru că și eu îl admiram pe fratele meu mai mare. Jordan era 
idolul meu, până când mi-am dat seama într-o zi că nu voia 
să-l idolatrizez, ci doar să fiu fratele lui mai mic. Asta vrea și 
Patrick. Încetează cu comparatiile și încearcă să fii tu însuți. 

Rory se gândi la cuvintele lui Josh. 

— Să fiu așa cum m-a lăsat natura? zâmbi el. 

— Da, Shakespeare era un om înțelept. 

— Și tu ești. N-o să te mai dezamăgesc. 

— Atunci vom face un pact să nu ne dezamăgim unul pe al- 
tul. 

Josh zâmbea când îl conduse pe Rory la ușă. Îi urmări din 
priviri până se îndepărtă și apoi urcă scările până la al doilea 
etaj, unde se afla apartamentul lui şi al lui Katie. 

— Unde ești, draga mea? 

Katie ieși din cameră într-o rochie lungă, neagră, care-i 
scotea sânii în evidență. Diamantele sclipeau în părul prins în 
coc, la urechi și la mâini. 

— lti place cum arăt? 

— Imi tai răsuflarea, Katie. Te faci tot mai frumoasă pe an 
ce trece... Dar de ce ești îngrijorată? 

— Ce face Rory? Ce s-a întâmplat? 

— N-o să mai conducă mult timp. l-am spus că o să-i anulez 
permisul. 

— Cred că s-a înfuriat. 

— Da, la început. Dar acum a înțeles. l-am spus că-l iubesc. 
Se simțea exclus, draga mea. Lui Patrick și Matthew le-am 
acordat mai mult atenţie. Trebuia să discut de mult cu el. 

Katie se repezi în braţele lui Josh. 

— Mulţumesc, zise ea. Este cel mai frumos cadou dintre 
toate. Sunt atât de fericită. 

— Mai ai și alte cadouri ascunse aici. 

— Nu acum. Dacă le deschid mă apucă plânsul și îmi stric 
machiajul. 

— Indrăznești să-ţi dai cu fard pe fata asta superbă? 

— Te prefaci că nu vezi cum am îmbătrânit. 

— Tu o să rămâi veșnic tânără draga mea, frumoasa mea. 

Ziua lui Katie se sărbători la restaurantul ei preferat din 
Central Park. Ea și Josh se așezară într-un separeu, ca doi în- 
drăgostiți în luna de miere. Dansară și spre dimineaţă luară o 
trăsură să se plimbe prin parc. 

Când ajunseră acasă în zori, îi aștepta un mesaj. William 
Streeter murise în timpul nopții. 

— Era trecut de optzeci de ani, oftă Josh, ștergându-i lacri- 
mile lui Katie și s-a bucurat din plin de viată. 

— Da, ştiu. A fost un om deosebit. 

Josh îi mângâie părul de aur. 

— Nu trebuie să fii tristă, draga mea, îi spuse el blând. 
William n-ar vrea să te vadă supărată... Uite o sticlă de şam- 
panie. Nu ai vrea să toastăm pentru el? 

Josh o luă şi zâmbi. 

— Este de la Rory. Pe cartea de vizită scrie „pentru mama 
și tata“ A durat ceva, dar sunt în sfârșit, tatăl lui Rory. Ce zici, 
toastăm? 


PREȚUL PASIUNII 367 


— Mai întâi pentru William... și pe urmă pentru familia noas- 
tră. 

Katie îşi aminti, cutremurându-se de titlurile amenințătoare 
din ziare și discuţiile despre război. 

— Da, murmură ea, înăbușindu-și lacrimile. Să toastăm pen- 
tru familie. 


Un singur lucru umbri fericirea familiei lui Katie în anii care 
urmară: amenințarea războiului. In 1938 nu păruse atât de 
cumplită, dar în 1941 devenise aproape o certitudine. Polo- 
nia căzuse deja pradă armatelor hitleriste, la fel ca Olanda și 
Belgia. Marea Britanie era asediată, iar Franţa fusese deja 
ocupată. Rămăsese doar o parte așa-zisă liberă, controlată 
de guvernul de la Vichy. 

Știrile despre război o preocupau pe Katie, dar avea și mo- 
mente plăcute, pe care și le petrecea cu cele patru nepoate și 
noua ei noră, Laura, soția lui Rory. Duminică seara o vizita 
Matthew și-l avea bineinţeles pe Josh. 

— Josh nu a venit încă acasă, mamă? întrebă ea într-o 
-după-amiază liniștită de decembrie.Te-ai uitat în bibliotecă? 

— Bineînțeles că m-am uitat. Ce-i cu tine, Katie nu mai poa- 
te omul să plece fără să-ți faci griji. lar când pleci și el te caută 
la fel. Parcă aţi fi în luna de miere. 

— Așa și suntem. 

Katie deschise ușile șifonierului. 

— Azi trebuia să sortăm hainele pe care o să le donăm pen- 
tru ajutorarea victimelor războiului. Spuneai că ai și tu câteva 
lucruri. Unde sunt? 

— In cameră. Le-am împachetat în două lăzi. 

— Bun. Tot e bine, pentru început. 

— Cel puţin de hainele mele se vor putea folosi. Sunt lu- 
cruri practice, nu rochii elegante din mătase, ca ale tale. În 
Europa nu este timp de bal acum. 

— O să trimitem paltoane și costume, mamă. 

— O să avem nevoie de lăzi. 

— Patrick a trimis o mulțime de la hotel; de diferite mărimi. 
Le aduc... 

Se opri, pentru că Josh intrase în cameră. 

— Ai venit exact la timp să ne dai o mână de ajutor, zâmbi 
ea... Ce s-a întâmplat, Josh? Ești alb ca varul! Ce este? 

— Stai jos, draga mea. Şi tu la fel, Maeve. Mă tem că am 
veşti foarte proaste. Japonezii au bombardat baza noastră 
navală de la Pearl Harbor. A fost un dezastru. 

Maeve își păstră calmul, deși își incleștase mâinile în poa- 
lă. Dar Katie izbucni în plâns și Josh se repezi imediat s-o con- 
soleze. 

— Doamne Dumnezeule, suspină ea, asta înseamnă că va 
fi război. 

Josh le luă pe amândouă și le duse în birou. Acolo dădură 
drumul la radio, la fel ca milioane de americani din întreaga 
țară. Primele rapoarte erau cumplite, iar cele mai recente nu 
făceau decât să confirme dezastrul. Fusese o adevărată ploa- 
ie de bombe, vasele se scufundaseră cu echipajele la bord și 
muriseră mai mult de patru mii de oameni. 

Șocul se transformă în durere și apoi în revoltă. 

— Să fie blestemaţi, zbieră Katie de câteva ori. 

Maeve nu scosese nici o vorbă, dar și ea era revoltată de 
cele întâmplate. Josh era prea întristat să spună ceva. Lup- 
tase în Marele Război, văzuse moarte, suferinţă și cruzimi de 
nedescris. Acum știa că același lucru îl aștepta ṣi pe Matthew 
Și își simțea inima ca de plumb. 

— Ce faci, Katie? o întrebă Maeve. 

— Trebuie să-l sun pe Matthew. 

— Nu, draga mea. 

Josh se ridică şi o trase la loc pe scaun. 

— Nu trebuie să faci asta. Are destule pe cap. Nu este bine 
să ne amestetăm. 

— Va alerga să se înroleze. 

— Poate, dar va trebui să ia această hotărâre de unul sin- 
gur. Sunt sigur că va veni aici mai târziu. Când va fi gata să ne 
spună ce are de gând. 

— Imi este atât de frică! 

— Știu, draga mea. Sunt vremuri Înspăimântătoare. 

Matthew sosi la ora șapte, ca de obicei. Se așeză în living- 
room, cu Katie şi Josh. Timp de zece minunte, nu se vorbi de- 
spre război. Katie stătea foarte aproape de Josh, dar îl privea 
fix pe fiul ei. Avea douăzeci și patru de ani, era înalt și solid. 

Cu părul lui roșcat și ochii albaștri semăna perfect cu Matt. 
Katie își aminti ziua când plecase la război. Își aminti batalioa- 
nele care mărșăluiau cu steagurile fluturând în vând, răsetele 
şi veselia. Pe urmă își aminti de telegrama pe care o primise: 
„Regretăm să vă informăm că...“ 

Oftă și își feri privirile. 

— Nu putem evita subiectul la nesfârșit, zise ea încet. Știm 
cu toții ce s-a întâmplat azi. Ce ai de gând, Matthew? 

— Aș putea aștepta să fiu chemat. M-am gândit bine, ma: 
mă. Prefer să mă înrolez voluntar. Nu sunt erou. Doar știi că 
nu-mi plăcea să mă bat când eram mic și nici nu caut gloria. 
Războiul nu este glorios. 

— Atunci de ce? 

— America a fost atacată. Acum este războiul nostru, indi- 
ferent dacă ne convine sau nu. Trebuie să-mi fac datoria. Ce 
rost are să aştept? Ce mai contează câteva săptămâni sau 
luni? N-o să se termine peste noapte. Până la urmă tot va tre- 
bui să lupt. M-am hotărât să intru la Marină. Să urmez tradiția 
familiei, nu-i așa, tată? 

— Asta înseamnă că o să lupti în Pacific. 

— Cu atât mai bine. Nu mă deranjează să mă ciomăgesc cu 
japonezii. 

— Să te ciomăgești? strigă Katie. Nu este de joacă, Matthew! 

— Știu. Hirohito nu a trimis avioane de jucărie la Pearl Har- 
bor. Şi nici Hitler nu folosește soldaţi de jucărie să invadeze 
Europa. Știu că nu este un joc. 

Matthew o luă de mână. 

— Tu ce ai face în locul meu, mamă? o întrebă el blând. Ai 
aștepta ordinul de chemare? Nu cred. Ai fi prima la biroul de 
recrutări. 

— Nu contează ce aș face eu. 

— Mamă, tu și tata mi-ati dat o anumită educaţie. M-ati în- 
vătat să-i respect pe cei în vârstă, să fiu bun, să muncesc și 
să-mi iubesc tara. lar acum tara mea a fost atacată. Este clar 
ce am de făcut. Dacă aș avea soție și copii poate aș aștepta. 
Dar nici măcar nu sunt logodit. 

— Din vina cui? 

— Acum vorbești ca bunica. 

— Are dreptate, draga mea, interveni Josh. 

— Da, știu. Din clipa în care am auzit de Pearl Harbor am 
știut care va fi rezultatul. Mi-am dat seama că nimic nu va pu- 
tea să-l oprească pe Matthew. Discuţiile acelea lungi pe care 
le-am purtat despre onoare și datorie ti s-au întipărit în minte, 
zise Katie, clătinând din cap. 

— Ţii foarte mult la onoare și datorie, mamă. De aceea mă 
înţelegi acum. 

— Da, te înțeleg, dar nu pot să spun că mă bucur... Nici o 
mamă nu este fericită să-și trimită fiii să lupte. 

Katie se ridică, se duse la el și-i puse mâinile pe umeri. 

— Băiatul meu va fi soldat. 

— Marinar. 

— Pardon, marinar... Trebuie să recunosc că sunt mândră 
de tine. Dar îmi este teamă. 

Josh își privea impresionat soția și fiul. 

— Pe mine nu mă îmbrățișează nimeni? 

Katie râse și își întinse braţele. 

— Vino, dragul meu. 

În întrega Americă familiile se îmbrăţișau la fel ca ei. 
Patrick şi. Lucy, Rory și Laura veniră cu toții acasă la părinți. 
Se adunaseră în fața căminului, discutând despre clipele 
fericite petrecute împreună. Era o atmosferă plăcută, plină de 
veselie. Rory cântă câteva melodii din primul său spectacol 
pe Broadway. Patrick o scoase pe Maeve din camera ei și o 
învăţă pe Laura, cel mai nou membru al familiei, un jig irlan- 
dez. Petrecerea improvizată tinu până noaptea târziu. In anii 
care vor urma, își vor aminti mereu de ea, până se vor reuni. 

In 1942, Matthew intră la școala de ofiţeri și peste nouăzeci 
de zile plecă în Pacific. Culmea coincidenţei era că se îmbar- 
că pe un vas al Companiei Thurston, rechiziționat pentru răz- 
boi. Cabinele fuseseră transformate în camere pentru soldaţi 
și așternuturile din mătase fuseseră înlocuite de paturi supra- 
puse. 

— Este ca o cazarmă, le scrise Matthew părinților săi, plin 
de umor. Dar îmi place. Așa este la Marină. 

Rory îşi termină stagiunea pe Broadway și, spre surprin- 
derea tuturor, se angajă într-o trupă pentru susținerea moralu- 
lui trupelor. La începutul lui 1943 ceru să fie trimis peste ocean 
și i se aprobă cererea. 

— Soldații trebuie să aibă moralul ridicat, mamă, îi spuse el, 
luându-și rămas bun de la Katie. Băieții voștri sunt departe de 
casă. 

Katie știa foarte bine. Nu era nevoie să i se reamintească. 
Ea și Josh citeau ziarele și urmăreau înaintarea trupelor pe 
harta din birou. În fiecare seară deschideau radioul și ascultau 
cu atenţie știrile. Învăţaseră să se mulțumească doar cu aces- 
te informaţii, pentru că scrisorile pe care le primeau de la 
Matthew și Rory erau drastic cenzurate și nu aveau cum să-și 
dea seama unde se aflau fiii lor. 

La fel ca milioane de americani, Katie și Josh oscilau între 
optimism și disperare. Aclamau victoriile americane de la Mid- 
way și Marea de Coral și deplângeau înfrângerile de la Cor- 
regidor și Bataan. Listele cu victime erau lungi și unele nume 
erau familiare soților Thurston. Fratele Laurei muri la Guadal- 
canal în 1943. Fiul lui Rossi, de numai nouăsprezece ani pieri 
la Anzio, în 1944. 

Josh a fost chemat la Washington în primăvara lui 1944. 
Când se întoarse era foarte tăcut și se încuie în birou. Katie nu 
știu ce să creadă la început și apoi se îngrijoră. 

— Ce este? în întrebă ea. 

— Afurisitul ăsta de război! exclamă ea. 

— Ce s-a întâmplat la Washington, Josh? 

— Președintele mi-a găsit un loc în Forțele Navale și pre- 
ședintele este o persoană greu de refuzat. 

— Dumnezeule, ai discutat cu președintele? 

— Ne-am cunoscut mai de mult. Doar ţi-am povestit de pe- 
trecerile din Hyde Park și de cele de la Westerly unde a fost 
invitat și Franklin. Dar asta a fost de mult de tot. Franklin și 
Eleanor de-abia se căsătoriseră, din câte îmi amintesc. lar eu 
nu terminasem liceul. 

Josh își scoase ochelarii și-i aruncă pe birou. 

— lar acum este președinte și m-a rugat să-mi aduc și eu 
contribuția în acest război. Crede, se pare că aș putea da o 
mână de ajutor. Nu sunt familiarizat cu tacticile militare, dar mă 
pricep la vapoare. Și are nevoie de experţi. Vrea să mă apuc 
de treabă imediat. 

— Nu poți să-l refuzi, Josh. 

— Într-adevăr. Dar asta înseamnă că va trebui să stau la 
Washington cinci zile pe săptămână. Chiar șase cât timp se 
pregătește noul program de producţie. Chiar dacă ai veni cu 
mine, nu am putea sta împreună. 

Josh se ridică de la birou şi o luă în brațe. 

— De optsprezece ani de când suntem împreună, nu ne-am 
despărţit nici măcar o zi, oftă el. Acum o să fim norocoși dacă 
o să ne vedem măcar în week-end-uri. Te părăsesc într-un mo- 
ment groaznic. Băieții sunt peste ocean și... 

— Nu mai spune nimic, zâmbi Katie, atingându-i buzele cu 
degetele. Aș fi o egoistă să nu te înțeleg. Chiar dacă n-o să ne 
vedem, vei fi în siguranță. Este tot ce mă interesează. Sunt 
milioane de soții care nu știu nimic despre soții lor — de exem- 
plu Lucy și Laura... Noi suntem norocoși, Josh. Atâta timp cât 
ne avem unul pe celălalt, suntem cei mai norocoși oameni din 
lume. 

— Te iubesc, daga mea Katie. 

— Şi eu la fel, scumpul meu. 

Josh începu să lucreze la Washington din aprilie. Katie își 
ocupa timpul strângând haine pentru “cei din Europa și acti- 
vând în Crucea Roșie, dar tot se simţea singură. Noaptea era 
cel mai rău. Nu reușea să adoarmă și rătăcea din cameră în 
cameră, așezându-se până la urmă în bibliotecă, unde bea 
ceai și se hârjonea cu Hobo IV. 

— Cât ai de gând să mai duci viata asta? o întrebă Maeve 
după două săptămâni. Parcă i fi un copil, Katie Thurston! 

— Imi este dor de soțul meu. 

— Şi lui îi este dor de tine. Dar își face datoria, la fel ca toți 
ceilalți. Eu mă duc în fiecare dimineaţă la spitalul veteranilor. 
Nu fac mare lucru. Le dau cărţi și reviste, îi ajut să scrie scri- 
sori, dar mă bucur că pot să contribui și eu cu ceva. 

— Și eu la fel. 

— Ai putea face mai mult, Katie. Dacă ai fi ocupată tot tim- 
pul, nu ai mai avea timp să te învârtești de colo-colo. Și nici 
să-ți plângi de milă. 

— Ce să fac? 

— Dacă te gândești, o să găsești ceva. Eşti o femeie istea- 
tă. Nu uita că ai clădit o afacere din nimic. Lui Rory și Matthew 
nu le-ar plăcea să te vadă așa. 

Lui Katie îi veni o idee chiar noaptea următoare. Peste o 
lună, cu ajutorul spitalelor de veterani și cu consimțământul 
lui Josh, transformă reședința de la Westerly în sanatoriu de 
recuperare pentru răniți. Erau aduși de mașinile armatei câte 
cincizeci. Erau soldaţi și marinari care se vindecaseră fizic, 
dar nu și psihic. Fiecare grup beneficia de zece zile de soare 
și plajă, mâncare bună, mese de biliard, jocuri de pocher și alte 
distracții aranjate în living-room. Aveau de asemenea la dis- 
poziţie un tonomat și un frigider plin cu bere. 

Era o mare satisfacţie pentru Katie să vadă cum fețele 
palide ale „băieților ei“ prindeau din nou viaţă și le revenea scli- 
pirea în priviri. Acum avea o mulțime de treabă de făcut. Tre- 
buia să supravegheze pregătirea meselor, organiza excursii și 
partide de pescuit, îi alina pe cei singuratici. Târziu, într-o du- 
minică de septembrie, Katie și Josh stăteau pe plajă și numă- 
rau numele tinerilor care semnaseră în cartea sanatoriului lor 
improvizat. Se adunaseră șapte sute cincizeci de semnături. 

— Mama m-a sfătuit să mă gândesc la Rory și Matthew, 
zise Katie. Cred că ar fi încântați. Poate că și ei au găsit oa- 
meni care să-i primească în casele lor. 

In noiembrie, din cauza vremii și a lipsei de combustibil, 
Katie închise Westerly. În decembrie, Matthew fu dat dispărut 
în luptă. După câteva zile pline de disperare, fură anunţaţi că 
fusese de fapt „rănit în luptă“ Rănile lui Matthew îl ținură în 
spitale armatei câteva luni. Fu operat de trei ori, ultima oară în 
California și în cele din urmă se duse la Palm Springs, acasă 
la Mary Snow să se refacă. 

Katie și Josh plănuiseră să dea o petrecere în cinstea în- 
torcerii lui Matthew, dar în ziua aceea muri președintele Roo- 
sevelt și familia Thurston îl plânse, la fel ca întreaga naţiune. 
Josh plecă imediat la Washington, iar Katie anulă petrecerea 
și-l întâmpină singură pe Matthew. 

— Matthew! exclamă ea cu lacrimi în ochi. Te-ai refăcut? 
Lasă-mă să te privesc! 

Se dădu înapoi și de-abia atunci o văzu pe fata drăguță, cu 
păr blond, din ușă. 

— Bună zuia, zâmbi ea. Intră, draga mea. Haide, Matthew, 
prezintă-mă prietenei tale, nu fi timid. 

— Am o surpriză pentru tine, mamă. Doamnă Thruston, ţi-o 
prezint pe doamna Thurston... Da! exclamă Matthew izbuc- 
nind în râs. M-am căsătorit. Ea este Elizabeth Snow Thruston. 
Liz și cu mine nu am vrut să dăm bătaie de cap nimănui, așa 
că am răpit-o. 

— Ai răpit-o! Nici nu știu ce să spun. Este o surpriză minu- 
nată! 

— Mă bucur să vă cunosc, doamnă Thurston. Matthew și 
bunica mi-au povestit atât de multe lucruri despre dumneavoas- 
tră. 

— Bine ai venit în familie, Elizabeth. Sunt încântată... Eliza- 
beth Snow? Vrei să spui că eşti strănepoata lui Mary? Nu-mi 
vine să cred. 

— Da, eu suni. 

— Te-am văzut în coșuleț când erai bebeluș. Dumnezeule, 
ce mult a trecut de atunci! Nu-mi vine să cred. 

— Am sunat-o pe bunica de la gară. Se întreba dacă o să 
vă amintiti de mine. Spunea că m-ati văzut a doua zi, după 
una din petrecerile lor grandioase de la Hollywood. Eraţi îm- 
brăcată într-o rochie neagră care a făcut senzaţie. 

— Şi ai dansat cu Valentino, adăugă Matthew. 

— Da, oftă Katie, îmi amintesc foarte bine. A trecut mult timp 
de atunci. Simt că îmbătrânesc din clipă-n clipă. Haideţi să ne 
așezăm, înainte să mă stafidesc de tot. 

— Văd că arăţi destul de bine, îi spuse Matthew, urmând-o 
în living-room. Josh este la Washington? 

— A plecat imediat ce a aflat de moartea președintelui. Este 
o tragedie. Nu-mi imaginez cum o să se descurce această 
țară fără Roosevelt. Bietul Truman. N-o să-i vină ușor... Stai 
jos, Elizabeth. Simte-te ca acasă. Plănuisem să dăm o petre- 
cere, dar... acum o să ne distrăm în familie. Patrick o să vină 
mai târziu cu ai lui. Bunica o să coboare și ea după ce se odih- 
neste. Oricum, putem începe deja. Uite șampania. Matthew, fă 
onorurile casei. 

Katie se uita atentă la fiul ei. Pe partea stângă a feței avea 
un păienjeniș de cicatrice, provocate de schije, care fuseseră 
cât pe ce să-l coste vederea. Se gândi la miile de tineri care 
rămăseseră orbi sau schilozi sau pieriseră în lupte și i se 
umplură ochii de lacrimi. 

— Nu mă băgaţi în seamă, zise ea. Sunt fericită că te-ai în- 
tors acasă. Mă bucur pentru amândoi, Elizabeth. 

— O să se întoarcă și Rory cât de curând, mamă. 

— Este hotărât să stea până la sfârșit. Uneori... am impre- 
sia că războiul nu o să se termine niciodată. 

— Pentru toți soldații care au rămas încă pe câmpul de lup- 
tă, zise Matthew, ridicând paharul. Pentru victorie. 

Victoria mult-așteptată veni în mai 1945, când președintele 
Truman anunţă predarea necondiționată a Germaniei. Trei 
luni. mai târziu, după bombardarea orașelor Hiroșima și Na- 
gasaki, capitulă și Japonia. Războiul se terminase, în sfârșit. 


— Cum ti-ar plăcea să ai un bărbat care stă tot timpul 
acasă? o întrebă Josh în iarna lui 1951. Ai suporta să-l vezi zi 
și noapte, sau l-ai împușca? 

— Tu eşti bărbatul acela? 

— Da, eu sunt. 

— Atunci nu l-aș împușca, în mod sigur, râse Kati și-l privi 
drăgăstos. 

Josh albise și avea riduri, dar rămăsese cel mai chipeș băr- 
bat pe care-l văzuse vreodată. 

— L-aș primi cu braţele deschise, dar de ce mă întrebi? 

— M-am gândit să mă retrag din afaceri, draga mea. Voiam 
s-o fac imediat cum s-a terminat războiul, dar compania trebu- 
ia refăcută și am rămas. Acum ultima etapă de reconstrucție 
a Liniilor Maritime Thruston se va încheia anul viitor și cred 
că Matthew este capabil să se descurce de unul singur. 

— Este o responsabilitate foarte mare, Josh. Matthew nu mai 
este un copil, dar nici nu are destulă experienţă. 

— Eram mai tânăr ca el când am preluat compania. lar 
tinerețea o să-i fie de folos. S-au schimbat atâtea lucruri. Ina- 
inte de război, doar cei bogaţi călătoreau în Europa, în mare 
lux și fast. Dar vremurile acelea au luat sfârșit, Katie. Trăim 
într-o lume diferită. Trebuie să ieșim pe o piață nouă, cu alte 
gusturi. Mai presupus decât orice vom fi nevoiţi să oferim 
croaziere atractive. Intelegi ce vreau să spun, draga mea? 

— Chiar ai de gând să te retragi? 

— Să spunem de azi într-un an? 

— Serios? 

— Da. Este timpul să ne vedem de viețile noastre. Copiii 
și-au făcut o carieră. Patrick și Matthew în lumea afacerilor, 
Rory în cea a filmelor. Toţi cei opt nepoti sunt oameni serioși. 
Chiar si strănepoții sunt cuminţi... A venit vremea să ne ocu- 
păm de noi. 

— Văd o sclipire poznașă în ochii tăi, Josh Thruston. 

— Serios? Mă întreb de ce? Poate fiindcă ești atât de fru- 
moasă! 

Josh se aplecă și-i trase rochia de pe umeri. 

— Draga mea, murmură el. Frumoasa mea. 


În noaptea de Anul Nou se organiză un mare bal la West- 
erly. Pregătirile începuseră cu luni înainte. Decoratorii, tâm- 
plarii, zugravii și grădinarii restaurară proprietatea şi casa, 
redându-i vechea splendoăre. Katie voia să dea balul în cin- 
stea pensionării lui Josh, dar soțul ei avea ale gânduri. 

— Vreau să fie seara lui Katie, explică el familiei. O să-i 
pregătim o mare surprinză. Fiecare din noi își va aduce con- 
tribuția....și nu uitaţi, parola este mama. 

Rory, Laura și fiii lor veniră din California, cu Mary Snow 
care, la rândul ei îl aduse pe John Costello. Fiica lui Patrick, 
Ann, veni de la Chicago cu soțul ei, copiii și cele două nepoate 
gemene. Maeve adună familia Muldoon din toată tara și le 
trimise bilete de tren sau avion până la New York. Meg, dur- 
dulie, rozalie și plină de nerăbdare sosi din Irlanda. 

Josh își petrecu luni în șir să-i caute pe soldaţii care-și pe- 
trecuseră convalescenta la Westerly în timpul războiului. So- 
siseră aproape o sută, cu soții și copii și fură cazaţi la St.Clair. 
Rory îi întâmpinase la hotel. 

— O să dăm un spectacol, îi anunţă el vesel. Gen Mickey 
Rooney și Judy Garland. 

Compuse versuri speciale pe melodii cunoscute și-i învăţă 
pași simpli de dans. Repetiţiile durară trei zile și trei nopți. 

— O să-i dăm gata, zise el în ziua de ajun, urcându-i în au- 
tobuze. 

— Ei, draga mea, spuse Josh, sper că ești gata pentru noap- 
tea cea mare. 

— Eram deja de o oră. Dar am constatat că nu-ți găsești 
butonii, pe urmă m-ai rugat să-ți cos un nasture, să-ți dau ceva 

de băut... Am senzaţia că pui ceva la cale. la spune, ce as- 
cunzi în mânecă? 

— Doar braţele mele. 

— Ah, Josh, râse Katie. Acum putem să ne întâmpinăm 
oaspeții? Se întreabă probabil ce s-a întâmplat cu noi. 

— Bineînțeles că putem, draga mea. 

Sala de bal de la Westerly nu arătase niciodată mai su- 
perb. Sute de lumânări albe sclipeau în cele două candelabre 
splendide de cristal. Mesele erau acoperite cu fețe bleu de pân- 
ză și încărcate cu veselă de porțelan, tacâmuri din argint și 
flori de câmp. Oaspeți, prea numeroși să poată fi numărați, 
țineau în mână pahare de șampanie şi mâncau caviar. 

— Vin, strigă Matthew, încercând să linistească mulțimea. 

Oamenii amuţiră cu ochii spre uși. Când Katie apăru la bra- 
tul lui Josh, izbucniră în aplauze. 

— Pentru tine, Josh, zise Katie. 

— Ba pentru tine, Katie. Uită-te mai bine. 

Katie întoarse capul și izbucni în lacrimi când văzu atâtea 
figuri coborâte din trecutul ei — din Bucătăria ladului, de la 
pensiunea Adei, din război. 

— Ah, Josh... nu știu ce să spun. 

— Distrează-te, scumpa mea. Este noaptea ta. 

— Este, într-adevăr, spuse Ben Rossi, făcând un pas înain- 
te. lar mie îmi revine onoarea să vă escortez la masă pe tine 
și Josh. 

— Şi tu faci parte din complot? 

— Sunt principalul conspirator. 

Katie radia de fericire în timp ce îşi saluta oaspeții. Arăta 
superb în rochia neagră din catifea, cu perlele familiei Thurston 
prinse la gâtul ei. Alte perle sclipeau în urechi și-n părul prins 
în vârful capului. Se învârtea prin sala de bal, lăsându-se 
sărutată și îmbrăţișată. | se împăienjeniseră ochii de lacrimi, 
pentru că în marea de oameni vedea întreaga poveste a vieții 
ei. „O viaţă fericită“ — se gândi ea — așezându-se în capul me- 
sei. 

Părintele Malone se urcă pe scena nou instalată. 

— Am fost investit maestru de ceremonii pentru această sea- 
ră, anunţă el, ridicând din umeri. 

Apoi, adăugă când se potoli râsul: 

— Dar vedeta acestei seri este Katie. Şi, ca s-o sărbătorim, 
avem altă vedetă, steaua casei de film Metro Goldwin Mayer, 
domnul Roy McVey. 

Rory se urcă pe scenă, în aplauzele publicului și făcu semn 
orchestrei să înceapă. 

— Pentru tine, mamă, spuse el, făcând o plecăciune. 

Apoi, timp de oră, interpretă melodiile la modă pe vremea 
tinereţii lui Katie. Dansă step, așa cum îl învățase Jack Snow, 
cu ani în urmă, își aruncă jobenul și bastonul, imitându-l pe 
John Costello și își încheie numărul cu cântecul „Danny Boy“, 
îngenunchind sub lumina reflectoarelor. Sala de bal se cutre- 
mură de aplauze, urale și fluierături. După un timp, părintele 
Malone se urcă pe scenă, ștergându-și o lacrimă și prezentă 
„corul lui Katie“ Foștii soldaţi si marinari cântară o melodie 
nostimă, drept omagiu pentru clipele fericite petrecute la 
Westerly. Refrenul, repetat la nesfârșit spunea: „Ne-a dăruit 
soare, nisip și valuri/ Ne-a spus că teama piere/ Dar mai mult 
decât orice/ Ne-a dat găleți cu bere.“ 

Maeve încheie spectacolul. De-abia se mai ținea pe picioa- 
re, la brațul căpitanului Garrity, dar vorbi clar și hotărât: 

— Josh m-a rugat să spun câteva cuvinte despre fiica mea, 
zise ea şi mă bucur s-o fac... Katie era un copil când am tri- 
mis-o să muncească la pensiunea Adei McVey. Erau vremuri 
grele. Voi, cei de aici sunteți prea tineri să vă amintiţi. Bieţii oa- 
meni trudeau douăsprezece ore pe zi, dar tot muream de 
foame și de frig. Ne duceam zilele cu plăcintă și ciorbă de 
cartofi. Dacă ne rămâneau câte zece cenți pentru o bucăţică 
de carne, îi mulțumeam lui Dumnezeu. Da, da, erau vremuri 
grele... așa că fata mea a trebuit să întrerupă școala și să se 
ducă la muncă. Nu s-a plâns niciodată. Era puternică, încă de 
atunci. Așa am crescut-o și o spun cu satisfacție. Dar în rest, 
a fost numai meritul ei. Eu vedeam întotdeauna răul, iar Katie 
binele. A ascultat întotdeauna de glasul inimii. Uneori am sfă- 
tuit-o greșit și a trebuit să plătească. Numai Dumnezeu știe 
câte necazuri a avut. Dar, până la urmă, a triumfat. Voi sunteti 
cea mai bună dovadă, zise Maeve, ștergându-și ochii cu ba- 
tista. Copii, nepoți și strănepoțţi buni. Un sot bun. Prieteni buni. 
Voi sunteți măsura vieții lui Katie. Ori de câte ori făcea un lu- 
cru bun, îi spunem: „Tine-o tot așa și o să fiu mândră de tine“ 

Maeve se întoarse spre fiica ei. 

— Katie, vreau să-ți spun că sunt mândră de tine. Da, sunt 
mândră... și te iubesc, Katie Thurston. 

Katie alergă pe scenă și o îmbrăţișă pe Maeve. 

— Ah, mamă, zise ea printre lacrimi, am așteptat șaizeci de 
ani să aud cuvintele acestea. 

— Ei bine, acum le-ai auzit. Sper să nu ți se suie la cap! 


Katie şi Josh se plimbau de mână pe plajă. Cerul se în- 
tunecase și începuse să ningă. Fulgi albi, dantelaţi pluteau pe 
valuri. 

— Eşti fericită, draga mea? o întrebă Josh, aranjându.-i bla- 
na de sobol pe umeri. 

— Sunt cea mai fericită femeie din lume. 

— Serios? 

— Foarte serios. Am familia mea și pe Hobo. 

Râse veselă și se aplecă să-l mângâie pe Hobo V. 

— Și am un soț minunat. Te iubesc, Josh. 

— Ah, draga mea, și eu te iubesc. ` 

Katie își înăltă capul spre cerul întunecat. li amintea de alt 
cer întunecat, cu cincizeci de ani în urmă și, la fel ca atunci, 
încercă râzând să prindă un fulg de zăpadă pe limbă. 

